
Nicoleta Ionescu-Gurá 


Internările administrative 
din timpul regimului Gheorghe Gheorghiu-Dej 
I. Internarea în unitățile de muncă (1950-1952) 


Administrative Internment Regime Gheorghe Gheorghiu-Dej. 
I. Internment in Labor Camps (1950 - 1952) 


Three studies that focus on administrative detention during Gheorghe 
Gheorghiu-Dej's regime are to be published in “Caietele CNSAS”. The subject of the 
first article is incarceration in labour units (UM). In the second one we shall discuss 
about the labour colonies (CM) and labour battalions that were set up pursuant to 
the Council of Ministers Decision no.1554 of 22 August 1952. The third article will 
shed light on the internment in forced labour camps, according to Decree no.89 of 17 
February 1956 issued by the Presidium of the Great National Assembly. 

Internment in labour camps between 1950 and 1952 was carried out 
according to Decree no. 6 of 14 January 1950. The Ministry of Internal Affairs 
implemented the provisions of that Act, by virtue of Cabinet Decree no.100 of 3 
April 1950. 

The present article underlines the categories of persons assigned to labour 
units (UM) as well as the aim pursued by the communist authorities. Besides, it 
offers details on the division of the Ministry of Internal Affairs which dealt with the 
procedure of citizens' internment and release from labour units and on the number 
of those affected by internment as reflected in the Securitate documents. 

The Decision enforced by the Ministry of Internal Affairs provided the legal 
basis for incarcerating the people in labour units, while the Division for Work Units 
was in charge with carrying out that decision. However the measure was abusive, as 
incarceration was done without a court order, by virtue of some normative acts that 
had not been published in the Official Gazette since they violated some provisions 
of the Constitution of The Romanian People's Republic that guaranteed freedom of 
citizens, inviolability of the home, the right to self-defense and to petition. 

Administrative detention enforced during Gheorghe Gheorghiu-Dej's 
regime was inspired by the Soviet system and was meant to re-educate the people 
who could prevent the consolidation of a Soviet socialism in Romania through their 
social origin, economic position and historical past. 

Etichete: unitate de muncă (UM), internare administrativă, 
muncă forțată, regimul Gheorghe Gheorghiu-Dej, Direcţia Unitátilor 
de Muncă, Direcţia Generală a Penitenciarelor, Coloniilor si Unitátilor 
de Muncă (DGPCUM), regim comunist, Republica Populară Română. 


Keywords: Labor camp, administrative internment, forced 
labor, Gheorghe Gheorghiu-Dej 's regime, Division for Work Units, 
General Division of Prisons, Labor Units and Colonies, communist 
regime, the Romanian People's Republic. 


Începând cu acest număr al „Caietelor CNSAS” voi aborda problema 
internărilor administrative din perioada regimului Gheorghe Gheorghiu-Dej. În 
acest număr mă ocup de internarea în unitățile de muncă (UM) din perioada 
1950-1952, în baza Decretului Prezidiului Marii Adunări Naţionale nr. 6 din 14 
ianuarie 1950, iar în numerele următoare de internările în coloniile de muncă 
(CM) şi batalioanele de muncă, ca urmare a Hotărârii Consiliului de Miniştri nr. 
1554 din 22 august 1952 şi de internările persoanelor în locuri de muncă 
obligatorii (LM) efectuate în baza Decretului Prezidiului Marii Adunări 
Naţionale nr. 89 din 17 februarie 1958. 

Internările administrative practicate de regimul Gheorghe Gheorghiu- 
Dej, inspirate după cele sovietice', au avut scopul de a reeduca prin muncă 
persoanele care prin originea socială, poziţia economică si trecutul politic avut 
până la venirea la putere a Partidului Comunist Român, puteau crea greutăți 
construirii socialismului de tip sovietic în România”. 


! Pentru o istorie recentă a gulagului sovietic, vezi Anne Applebaum, Gw/agul. O istorie, traducere 
din engleză de Simona-Gabriela Vărzan şi Vlad Octavian Palcu, Bucureşti, Editura Humanitas, 
2011. 

? „Prin contrast, naziștii nu au pretins că încearcă să-și reeduce deţinuţii politici; obiectivul lor era 
fie exterminarea directă, fie folosirea la maximum a capacităţii lor de muncă, înainte de moarte” 
(Paul Hollander, Caracteristicile represiunii in statele comuniste, în Adrian Cioflâncă, Luciana M. Jinga 
(coordonatori), Represiune şi control social in Romania comunistă. Anuarul Institutului de Investigare a 
Crimelor Comunismului şi Memoria Exilului Românesc, volumele V-VI, 2010-2011, p. 83, 
conform notei 4). Pentru măsurile administrative luate împotriva evreilor din România vezi, pe 
larg, Comisia Internaţională pentru Studierea Holocaustului din România, Raport final, 
preşedintele comisiei Elie Wiesel, editori: Tuvia Friling, Radu Ioanid, Mihail E. Ionescu, Iasi, 
Editura Polirom, 2005; Ana Bărbulescu (editor), Alexandru Florian (editor), Alexandru 
Climescu, Laura Degeratu, Munca obligatorie a evreilor din România (1940-1944). Documente, prefață 
de Paul A. Shapiro, Iasi, Editura Polirom, 2013. 


Internarea în unităţile de muncă (1950-1952) 


Decretul Prezidiului Marii Adunări Na tionale nr. 6 din 14 ianuarie 
1950 pentru înființarea unităților de muncă 


În 1950, prin Decretul Prezidiului Marii Adunări Naţionale nr. 6 din 14 
ianuarie, au fost înființate unitățile de muncă „pentru reeducarea elementelor 
dușmănoase Republicii Populare Române si în vederea pregătirii şi încadrării lor 
pentru viata socială în condițiile democrației populare şi construirii 
socialismului”. 

Conform Decretului nr. 6 din 14 ianuarie 1950, în unitățile de muncă 
puteau fi trimise acele persoane care prin faptele sau manifestările lor, directe 
sau indirecte, primejduiau sau încercau să primejduiască regimul de democrație 
populară, îngreunau sau încercau să îngreuneze construirea socialismului în 
Republica Populară Română, precum si acele persoane care defáimau puterea de 
stat sau organele de stat, dacă aceste fapte nu constituiau sau nu puteau constitui 
prin analogie infracțiuni; condamnatii pentru infracțiuni împotriva securității 
Republicii Populare Române care la expirarea executării pedepsei nu se 
dovedeau a fi reeducați”. „Prin acest decret se deschidea, practic, un drum larg 
arbitrarului si abuzurilor de tot felul, întrucât oricine putea fi incriminat că, 
«direct sau indirect, primejduieşte sau încearcă să primejduiască regimul de 
democraţie populară, îngreunează sau încearcă să îngreuneze construirea 
socialismului»’”. 

Articolul 7 din Decretul nr. 6/1950 prevedea că organizarea si 
functionarea unitatilor de munca se stabilea prin hotarare a Consiliului de 
Ministri. Acest articol avea sa fie modificat doua luni mai tarziu. Astfel, Decretul 
Prezidiului Marii Adunări Nationale nr. 60 din 11 martie 1950 modifica art. 7 din 
Decretul nr. 6 din 14 ianuarie 1950, în sensul că organizarea si modul de 
funcţionare a Direcţiei Unitatilor de Muncă, precum si a unităților de muncă 
înființate în cadrul acestei direcții se stabileau prin decizia ministrului Afacerilor 


3 ANR, fond Consiliul de Stat-Decrete, dosar nr. 1/1950, f. 36. 

^ Ibidem, ff. 36-37. În expunerea de motive a Decretului Prezidiului Marii Adunări Naţionale nr. 
6/1950, semnată de ministrul Afacerilor Interne, Teohari Georgescu, se arăta: „În condiţiile 
democraţiei populare şi construirii socialismului este necesară reeducarea tuturor acelora care 
prin faptele sau manifestările lor primejduiesc regimul de democraţie populară sau încearcă să 
îngreuneze construirea socialismului în Republica Populară Română. În vederea reeducării 
acestor elemente am întocmit alăturatul proiect de decret pentru înființarea unităţilor de muncă” 
(Ibidem, f. 39). 

> Florian Banu, Lagărele de muncă fortata-cea mai arbitrară formă a represiunii comuniste, în Cosmin 
Budeancă, Florentin Olteanu (coord), Forme de represiune în regimurile comuniste, lagi, Editura 
Polirom, 2008, p. 61. 

Interne şi nu prin hotărârea Consiliului de Miniștri, ceea ce însemna o modalitate 
mai rapidă de înființare a unităţilor de muncă“. 

Trimiterea în unitățile de muncă se făcea prin Decizia Ministerului 
Afacerilor Interne’. Durata reeducării în unităţile de muncă era de la şase luni 
până la doi ani. Ea putea fi redusă sau prelungită în raport cu rezultatele 
reeducării, fără a putea depăşi cinci ani. Părăsirea unităţii de muncă, fără 
autorizaţie scrisă prealabilă, se pedepsea cu închisoare corecțională de la şase luni 
la cinci ani. 

La 27 martie 1950, un colectiv format din ministrul adjunct al MAI, 
Marin Jianu, general-locotenent Cristescu Pavel, colonel Gavrilă Birtaş, colonel 
Dulgheru Mihai, colonel Popescu Gogu, locotenent colonel Tudor Sepeanu, 
maior Bogdan H., maior Ciupagea N. si maior Ilie Bădică au studiat Decretul 
Prezidiului Marii Adunări Naţionale nr. 6 din 14 ianuarie 1950 pentru înființarea 
unităţilor de muncă. În cadrul şedinţei au fost discutate următoarele puncte: 
persoanele ce urmau a fi integrate în acest decret, partea tehnică a ridicărilor si 
formalitatile. 

S-a cazut de acord ca vor fi internati, in mod automat, toti cei cate se 
gaseau la dispozitia autoritatilor si care din diferite motive nu puteau fi trimisi in 
justiție. De asemenea, toti cei care se aflau in penitenciare si nu puteau fi trimiși 
în justiție, la aprecierea organelor MAI; „foștii demnitari ai guvernelor 
reacționare, inclusiv cele două dictaturi (carlistă şi antonesciană), ca: miniștri, 
subsecretari de stat, secretari generali, foşti diplomaţi, foşti senatori, deputați, 
prefecti, primarii oraşelor de reședință, iar pentru municipiul Bucureşti, primarii, 
ajutorii de primar general si primarii de sectoare. S-a hotărât a se eşalona 


6 ANR, fond Consiliul de Stat. Decrete, dosar nr. 2/1950, vol. 1, f. 81. În expunerea de motive a 
Decretului Prezidiului Marii Adunări Naţionale nr. 60 din 11 martie 1950, se arăta: „Pentru a da 
posibilitatea Ministerului Afacerilor Interne să stabilească pe cale de Decizie organizarea şi 
modul de funcţionare a Direcţiei Unitatilor de Muncă si a unităţilor înființate în cadrul acestei 
Direcţii, am întocmit alăturatul proiect de Decret pentru modificarea art. 7 din Decretul nr. 
6/1950" (Ibidem, f. 83). 

7 Pentru deciziile MAI de internare în unităţi de muncă din anul 1950 din Capitală si diferite 
judeţe vezi ACNSAS, fond Documentar, dosar nr. 55, vol. 7. De pildă, prin Decizia MAI nr. 26 
din 18 mai 1950 au fost trimise în unități de muncă, pe diferite termene, 136 persoane din 
judeţul Cluj (Ibidem, ff. 39-42). Pentru deciziile MAI de internare în unități de munca din anul 
1952 vezi ACNSAS, fond Documentar, dosar nr. 55, vol. 6, 16. De exemplu, prin Decizia MAI 
nr. 526 din 2 iulie 1952 au fost trimise în unități de muncă, pe timp de 24 luni, evidenţă specială, 
un număr de 635 persoane (Ibidem, dosar nr. 55, vol. 6, ff. 33-49). Prin Decizia MAI nr. 560 din 
10 iulie 1952 se încadrau 41 de persoane într-o unitate de muncă pe timp de 24 luni, evidență 
specială, pedeapsa începând de la 15 aprilie 1952. Printre acestea se numărau loana Maria 
Vulcănescu, Maria Tătărescu, Ion Lahovari, Radu Portocală, Lucia Samsonovici, Nineta 
Alimanisteanu, Elena Jora, Eugen Chirnoagă (Ibidem, dosar nr. 55, vol. 16, ff. 28-29). 

internările în unități de muncă, pe măsura capacităţii de cuprindere a Direcţiei 
Unitatilor de Muncă, avându-se in vedere categoriile cele mai periculoase?. 

Aplicarea Decretului Prezidiului Marii Adunări Naţionale nr. 6 din 14 
ianuarie 1950 s-a făcut de către Ministerul Afacerilor Interne conform Ordinului 
MAI nr. 100 Cabinet din 3 aprilie 1950. 


Ordinul MAI nr. 100 Cabinet din 3 aprilie 1950 


„Trebuie să fie clar că, in general în unitățile de munca trimitem pe cei ce nu se pot 
încadra în texte de legi". Această propoziţie apare în Ordinul MAI nr. 100 Cabinet 
din 3 aprilie 1950, semnat de ministrul adjunct, Gheorghe Pintilie, care punea în 
aplicare Decretul Prezidiului Marii Adunări Naţionale nr. 6 din 14 ianuarie 1950 
pentru înființarea unităților de muncă. 

Direcţiei Generale a Securităţii Poporului (DGSP) i-a revenit sarcina de a 
depista si trimite în unități de muncă pe toti acei ce se încadrau în prevederile 
Decretului Prezidiului Marii Adunări Naţionale nr. 6/1950. Astfel, la scurt timp 
după emiterea decretului de către Prezidiul Marii Adunări Nationale, Ministerul 
Afacerilor Interne a elaborat un ordin care dădea instrucțiuni organelor de 
securitate pentru aplicarea lui. Este vorba despre Ordinul MAI nr. 100 Cabinet 
din 3 aprilie 1950, semnat de ministrul adjunct al MAI, Gheorghe Pintilie. 

În cuprinsul ordinului apare şi motivarea internării unor categorii de 
persoane în unitățile de muncă si anume reeducarea prin muncă a celor care 
puteau face greutăți construirii socialismului de tip sovietic în România: 


„Duşmanul de clasă din tara noastră, fabricanți si moşierii exproptiati, 
bancherii şi marii negustori, elementele deblocate şi epurate din aparatul de stat şi 
chiaburii, slugi ale imperialismului caută prin fel de fel de mijloace ca: zvonuri alarmiste, 
injurii, manifestări rasiale şi sovine, instigări, misticism religios, mergând până la acte de 
teroare, sabotaj, diversiune să creeze agitaţie, să alarmeze populaţia, să îndemne la 
nesupunere, să împiedice construirea socialismului. Pentru a asigura desfăşurarea muncii 
poporului nostru, pentru a împiedica duşmanul de clasă să-şi ducă activitatea de 
subminare a construirii socialismului, în urma hotărârii Consiliului de Miniştri din 13 
ianuarie 1950, Prezidiul Marii Adunări Naţionale a Republicii Populare Române a emis 
Decretul nr. 6 din 14 ianuarie 1950 pentru înființarea unităților de muncă”! 


Decretul Prezidiului Marii Adunări Naţionale nr. 6 din 14 ianuarie 1950 
pentru înființarea unităților de muncă nu preciza categoriile de cetăţeni care 
urmau să fie trimiși în unități de muncă (UM), ci enunta, în general, că puteau fi 


3 ACNSAS, fond Documentar, dosar nr. 199, ff. 186-187. 
? Ibidem, dosar nt. 55, vol. 53, f. 3. 
10 Thidem, f. 1. 

internați în unități de muncă „acei care prin faptele sau manifestările lor, direct 
sau indirect, primejduiesc regimul de democraţie populată”. În schimb, în 
Ordinul MAI nr. 100 Cabinet din 3 aprilie 1950, semnat de ministrul adjunct, 
Gheorghe Pintilie, se arătau categoriile de cetățeni ce urmau să intre în 
obiectivele Securităţii, cu propuneri de a fi trimişi în unități de muncă, şi anume: 

e „toţi cei ce lansează zvonuri sau răspândesc zvonuri alarmiste, tendentioase, 
dușmănoase, ascultă şi difuzează propaganda desantata a posturilor de radio 
imperialiste; 

e toti cei ce aduc injurii Partidului Muncitoresc Român, conducătorilor sai, 
guvernului, Uniunii Sovietice şi conducătorilor săi şi țărilor de democrație populară; 

e toti acei cetățeni romani care intretin legături de prietenie cu legatiile 
imperialiste, care au frecventat sau frecventează bibliotecile, concertele si in general 
manifestările propagandistice ale legatiilor imperialiste, precum si toti cei ce sunt în 
relații cu familiile funcționarilor ambasadelor imperialiste; 

e toți cei ce atata la manifestări rasiale şi sovine; 

e instigatorii la nesupunere sau neexecutare, cei ce duc acțiuni duşmănoase, 
atât la sat cât si la oras, in contra măsurilor guvernului, in special cu privire la 
colectivizări, colectări, planuri de cultură, comasări etc. Elementele cu un trecut 
reactionar cunoscut sau foşti exploatatori care ocupă încă în producție posturi de 
răspundere şi care dovedesc continuu, prin atitudinea lor delăsare gravă, nejustificată 
prin incapacitatea lor profesională, atitudine care atrage după sine defecţiuni vizibile sau 
frânarea producției; 

e toti acei care sub masca religioasă fac prozelitism (diferite religii si secte). 
Adică speculează sentimentele religioase ale cetățenilor pentru a-i determina la atitudini 
ostile, dușmănoase regimului (minuni, prelegeri cu dedesubturi duşmănoase, şovine 
etc.); 

e toti acei ce, prin corespondenţă internă sau internațională, iau atitudine 
dusmánoasá, transmit ştiri tendentioase, alarmiste, dușmănoase, reacționare, instigă”!!. 


În acţiunea de depistare trebuia să se acorde o atenţie deosebită 
„elementelor capitaliste de la tara”, adică foştilor moşieri, chiaburilor, 
cârciumarilor, militarilor deblocati, funcționarilor epurati, foştilor membri ai 
partidelor politice dizolvate. În Ordinul MAI nr. 100 Cabinet din 3 aprilie 1950 
se dădea indicatia ca, în privinţa clerului ortodox, dosarele pe care urmau să le 
întocmească organele de securitate trebuiau să conțină „probe suficiente si să 


* 33512 A * ` io 3 or $ 
umble cu tact si prudență” ^. In ordin se menționa expres cá legionarii si 


11 Ibidem, f£ 2-3. Pentru textul Ordinului MAI nr. 100 Cabinet din 3 aprilie 1950, semnat de 
ministrul adjunct, Gheorghe Pintilie, vezi ACNSAS, fond Documentar, dosar nr. 55, vol. 53, ff. 
1-5. Documentul este publicat si în CNSAS, Securitatea. Structuri — cadre. Obiective si metode, vol. I 
(1948-1968), Florica Dobre (coord.), Florian Banu, Theodor Bărbulescu, Camelia Ivan Duică, 
Liviu Táranu (ed.), Bucureşti, Editura Enciclopedică, 2006, pp. 286-289. 

12 ACNSAS, fond Documentar, dosar nr. 55, vol. 53, f. 3. 

persoanele care au făcut parte din organizaţii subversive nu se încadrau în 
măsurile prevăzute în ordinul circular. Mai târziu s-a revenit asupra acestui 
aspect. În 27 octombrie 1950, Direcţia Generală a Securitati Poporului preciza 
că: „prin legionari şi cei ce au făcut parte din organizațiile subversive trebuie 
înțeles: legionarii notorii care au avut munci de conducere şi care sunt în 
obiectivele noastre pe linia respectivă, şi nu foştii legionari în general, care sunt 
pasivi din acest punct de vedere, dar azi se manifestă duşmănos. Aceştia din 
urmă se pot încadra în prevederile circularei 100 Cabinet. În acelaşi sens trebuie 
înțeleasă şi propoziţia «cei ce au făcut parte din organizațiile subversive». Aceasta 
înseamnă că numai cei care intră în obiectivele noastre nu pot fi încadrați. Dacă 
anumite elemente care au făcut parte din astfel de organizaţii sunt astăzi libere 
(şi-au ispasit pedeapsa, nu au putut fi dovediti etc), dar se manifestă duşmănos si 
intra în prevederile circularei, ei vor fi încadraţi”? 

În cazul membrilor Partidului Muncitoresc Român, propunerile de 
internare in unitate de muncă ale Direcţiilor regionale de securitate se făceau 
numai după ce a fost consultat si s-a căzut de acord cu secretarul județean de 
partid". În ordin se atrăgea atenția asupra eventualelor abuzuri, adică să nu să se 
trimită persoane în unități de muncă pe bază „de informaţii nereale, rău 
intenționate sau chiar interesate”. Organele de securitate trebuiau să fie atente 
acolo unde „infractorul” era muncitor sau țăran sărac. 

În privinţa bunurilor celor internați în unități de muncă au fost elaborate 
instrucțiuni în care se prevedeau următoarele: persoanelor care erau ridicate li se 
făcea perchezitie domiciliară; bunurile mobile ale celor care nu locuiau împreună 
cu familia, urmau a fi predate, la indicatia scrisă a celui internat, făcându-se în 
acest sens un proces-verbal; pentru familişti, bunurile rămâneau la dispoziția 
familiei. 

În momentul arestării, apartamentul celui ridicat se sigila conform 
procedurii penale, urmând a se preda bunurile mobile, cu inventar, persoanei 
indicate de cel ridicat. Apartamentele celor internați cu o durată mai mare de 6 
luni erau puse la dispoziția spațiului locativ. La eliberare acesta urmând să le 
procure locuinţe. Persoanele ridicate pentru 6 luni le rămânea locuința până la 
întoarcere, în cazul când nu aveau spațiu excedentar. Dacă spaţiul locativ era 
mare atunci se proceda ca la cei cu pedepse mai mari de 6 luni, adică locuinţa era 
preluată. Locuinţele celor familisti internați în unități de muncă erau sesizate 


15 Ibidem, vol. 12, partea 1, f. 177. 

14 Ibidem, vol. 53, ff. 14-15. În cazurile de membri ai Partidului Muncitoresc Román, Direcţiile 
regionale de securitate trebuiau să raporteze de urgenţă situația lor la Direcţia Generală a 
Securităţii Poporului în sensul dacă au fost verificați, dacă mai erau membri de partid şi dacă s-a 
căzut de acord asupra lor cu secretarul Comitetului județean PMR, în privinţa propunerii de 
încadrare în unitate de muncă. 

Spaţiului Locativ, care aprecia dacă era cazul a fi evacuată familia, dându-i alta 
DAE Y A 15 
locuință, sau putea rămâne pe loc”. 


Direcția Unitátilor de Muncă din MAI/DGPCUM 


Prin Decretul Prezidiului Marii Adunări Naționale nr. 6 din 14 ianuarie 
1950'%, în cadrul Ministerului Afacerilor Interne, a fost înființată Direcția 
Unitátilor de Muncă, care avea sarcina de „a asigura reeducarea prin muncă a 
elementelor duşmănoase Republicii Populare Române”. 

La 3 martie 1950, a avut loc la ministrul de interne, Teohari Georgescu, 
o şedinţă de colectiv care a avut pe ordinea de zi: aplicarea decretului nr. 6 din 
14 ianuarie 1950 pentru înființarea unităților de muncă. Din procesul verbal al 
şedinţei aflăm că pe baza lucrărilor prezentate şi a discuţiilor avute în colectiv au 
fost stabilite următoarele: 

e au fost aprobate proiectele de decizii pentru organizarea Direcţiei 
Unitátilor de Muncă si a organizării unităților de muncă. Personalului ce urma a 
se încadra in schema de organizare a Direcţiei Unitatilor de Muncă si a 
unităților de muncă trebuia recrutat din cadrul ministerului (Direcţia Generală a 
Miliției), considerându-se detașat pentru anul in curs la această direcție nou 
înființată; 

e s-a hotărât să se întocmească un proiect de decret pentru modificarea 
art. 7 din Decretul nr. 6 din 14 ianuarie 1950, în sensul de a da dreptul 


15 ACNSAS, fond Documentar, dosar nr. 199, f. 188. 

16 Prin Decretul nr. 100 din 20 aprilie 1950 au fost modificate art. 5 şi 6 din decretul nr. 102 din 
16 martie 1949 pentru organizarea Ministerului Afacerilor Interne. Articolul 5 a fost modificat 
după cum urmează: Sarcinile Ministerului Afacerilor Interne se îndeplineau cu următoarele 
organe proprii:1. Secretariatul; 2. Direcţia Generală a Securităţii Poporului; 3. Comandamentul 
Trupelor MAI; 4. Direcţia Generală Politică; 5. Direcţia Generală a Miliției; 6. Direcţia Generală 
a Penitenciarelor, 7. Direcţia Cadrelor; 8. Inspectoratul General; 9. Administraţia Centrală MAT; 
10. Departamentul Gospodăriei Locale. Pentru că din enumerarea organelor proprii ale 
Ministerului Afacerilor Interne a fost omisă Direcţia Unitatilor de Muncă, înființată în cadrul 
MAI prin Decretul nr. 6 din 14 ianuarie 1950, a fost emis un nou decret. Este vorba de decretul 
nr. 132 din 23 mai 1950 pentru modificarea şi completarea Decretului nr. 100 din 20 aprilie 
1950, care prevedea că: „Dispoziţiunile art. 5 din Decretul nr. 102/1949 modificate prin decretul 
nr. 100 din 20 aprilie 1950 se modifică si se completează adăugându-se punctul 6 bis-Directia 
Unităţilor de Muncă” (ANR, fond Consiliul de Stat. Decrete, dosar nr. 3/1950, vol. 2, f. 91). Din 
expunerea de motive a Decretului nr. 132 din 23 mai 1950 aflăm de ce a fost necesară apariția 
unui nou decret: „Prin Decretul nr. 6 din 14 ianuarie 1950 s-a înființat în cadrul Ministerului 
Afacerilor Interne-Directia Unitatilor de Muncă. Deoarece această direcție a fost omisă in 
Decretul nr. 100 din 20 aprilie 1950 pentru modificarea art. 5 şi 6 din Decretul 102/1949 pentru 
organizarea Ministerului Afacerilor Interne, am întocmit alăturatul proiect de decret pentru 
modificarea şi completarea Decretului nr. 100 din 20 aprilie 1950" (Ibidem, f. 94). 

Ministerului Afacerilor Interne de a înființa pe bază de decizie unități de muncă. 
Decizia urma să fie prezentată Consiliului de Miniştri; 

e s-a hotărât să se întocmească un regulament de funcționare a Direcţiei 
Unitátilor de Muncă; 

e s-a stabilit ca paza exterioară a unităților de muncă să se facă de 
Trupele MAT; 

e organizarea Direcţiei Unitatilor de Muncă trebuia să fie realizată pana 
la 20 martie 1950. Cu aducerea la îndeplinire a celor stabilite de către colectiv a 
fost însărcinat ministrul adjunct, Marin Jianu”. 


În iulie 1951, Direcţia Unitatilor de Muncă din cadrul MAI a fost 
comasată cu Direcţia Generală a Penitenciarelor „rezultând o nouă structură 
numită Direcţia Generală a Penitenciarelor, Coloniilor si Unitatilor de Muncă 
(DGPCUM)'”. În art. 1 al Hotărârii Consiliului de Ministri nr. 729 din 19 iulie 
1951 care privea organizarea si funcționarea DGPCUM se arăta că „Direcția 
Generală a Penitenciarelor, Coloniilor si Unitatilor de Muncă este organul 
Ministerului Afacerilor Interne care asigură executarea pedepselor şi măsurilor 
privative de libertate prin izolarea elementelor periculoase din punct de vedere 
social, în scopul reeducării lor, pentru a deveni elemente folositoare societății” ”. 
Pentru realizarea acestui scop, Direcţiei Generale a Penitenciarelor, Coloniilor și 
Unitátilor de Muncă îi reveneau următoarele sarcini: 

e „izolarea și ținerea sub pază în scopul ispásirii pedepselor a celor care 
au comis infracțiuni grave fiind condamnaţi la muncă silnică sau închisoare pe 
viata; 

e izolarea si ținerea sub pază, în scopul ispăşirii pedepselor a celorlalți 
infractori condamnaţi la închisoare si reeducarea lor în scopul adaptării la viata 
socială; 


17 ACNSAS, fond Documentar, dosar nr. 199, f. 160. 

18 Octavian Roske (coordonator), România 1945-1989. Enciclopedia regimului comunist. Represiunea 
(A-E), Bucureşti, Institutul National pentru Studiul Totalitarismului, 2011, p. 529. În perioada 
Ministerului Securităţii Statului (septembrie 1952-septembrie 1953), DGPCUM s-a divizat în 
Serviciul Penitenciare şi Direcţia Lagăre şi Colonii de Muncă, ambele în MAI. După reunificarea 
MSS cu MAI (in 1953), Serviciul Penitenciare s-a transformat în Direcția Închisori si 
Penitenciare. Aceasta va funcționa separat de Direcţia Lagăre si Colonii de Muncă, până la 1 
septembrie 1954, când a luat ființă Direcţia penitenciare, lagăre şi colonii, prin contopirea 
Direcţiei închisori şi penitenciare cu Direcţia lagăre si colonii de muncă si cu Serviciul colonii 
minori (Mihai Burcea, Marius Stan, Mihail Bumbes, Dicționarul ofiterilor si angajatilor civili ai Direcţiei 
Generale a Penitenciarelor. Aparatul central (1948-1989), laşi, Editura Polirom, 2009, pp. 43-44). 

19 Arhiva Guvernului României, Hotărârea Consiliului de Miniştri al Republicii Populare 
Române, nr. 729 din 19 iulie 1951, p. 1. 

e izolarea, ţinerea sub pază si reeducarea elementelor dăunătoare 
intereselor poporului muncitor, îndepărtate pe cale administrativă din societate; 

e folosirea muncii deținuților si internatilor în anumite ramuri ale 
economiei nationale". 

Pentru îndeplinirea sarcinilor de mai sus, Direcţia Generală a 
Penitenciarelor, Coloniilor şi Unitatilor de Muncă făcea propuneri Ministerului 
Afacerilor Interne privind: înființarea şi desființarea penitenciarelor, coloniilor, 
unităților de muncă şi centrelor de triere; schimbarea în organizarea si efectivele 
Direcţiei, programul de lucru al personalului; regimul deținuților si internatilor, 
metodele de reeducare si modul de folosire al acestora la muncile interioare si 
exterioare; gratierea si eliberarea deținuților înainte de termen în cazul cand 
dădeau dovezi temeinice de îndreptare. 

Pentru folosirea în muncă a deţinuţilor si internatilor, Direcţia Generală 
a Penitenciarelor, Coloniilor şi Unitatilor de Muncă avea dreptul să încheie si să 
desfacă contracte cu întreprinderile de stat şi cooperatiste; să înființeze şi să 
desființeze întreprinderi proprii; să efectueze regrupări de deținuți, potrivit 
profesiei și pregătirii speciale a acestora”. 

Pentru menţinerea disciplinei deţinuţilor şi internatilor Direcția Generală 
a Penitenciarelor, Coloniilor si Unitatilor de Muncă avea dreptul de a aplica 
următoarele pedepse: observaţia; interzicerea intrevederilor deținuților si 
internatilor cu rudele pe un termen până la 3 luni; retragerea dreptului de a primi 
colete pe un termen până la 3 luni; deținerea celulară si pierderea dreptului de a 
ieşi la muncă pe un termen până la 3 luni; deținerea în carceră pe un termen de 
până la 15 zile; retragerea dreptului de a trimite si primi corespondență pe un 
termen până la 1 an; mutarea într-un alt penitenciar sau colonie, cu regim mai 
sever; pierderea dreptului de a primi o remuneratie pentru zilele muncite. 

HCM nr. 729/1951 prevedea, la art. 6, internarea în unităţi de muncă, in 
vederea reeducării, şi a persoanelor care la expirarea condamnării „n-au dat 
dovezi temeinice de îndreptare”. În cazul când se aplicase, în repetate rânduri, 
unui deţinut sancțiuni disciplinare pentru abaterile comise şi până la data 
expirării pedepsei acesta nu dăduse dovezi temeinice de îndreptare, Direcţia 
Generală a Penitenciarelor, Coloniilor si Unitatilor de Muncă putea propune 
Ministerului Afacerilor Interne internarea lui, la data expirării pedepsei, într-o 
unitate de muncă, în vederea reeducării”. 

În 1951, Direcţia Generală a Penitenciarelor, Coloniilor şi Unitátilor de 
Muncă avea următoarea structură organizatorică: 


20 Ibidem, pp. 1-2. 
21 Ibidem, p. 2. 
2 Ibidem, p. 3. 

I. Organe Centrale: 

e Direcția Politica; 

e Serviciul de Inspectie; 

e Serviciul Secretariatului; 

e Corpul de Control; 

e Direcţia Cadrelor; 

e Direcția Pazei si a Regimului Locurilor de Detinere; 
e Direcția Productiei; 

e Direcția Unitatilor de Muncă; 
e Serviciul Arhiva-Evidenta; 

e Serviciul Educării; 

e Serviciul Planificarii; 

e Serviciul Contabilitátii Centrale; 
e Direcția Administrativă; 

e Serviciul Sanitar. 


Atribuţiile si normele de funcționare ale organelor centrale se stabileau 
prin decizia Ministerului Afacerilor Interne. 


IL. Organe Exterioare: 

e Denitenciate; 

e Colonii de muncă; 
e Unități de munca; 

e Unități productive. 


Conform HCM nr. 729/1951, au fost organizate colonii corectionale de 
muncă în locurile unde era posibil pentru ca munca deţinuţilor să fie folosită 
rational si productiv. După acelaşi principiu au fost organizate si unitățile de 
munca. 

Intretinerea coloniilor şi unităților de muncă era organizată pe principiul 
autofinantárii, incluzând în aceasta si cheltuielile cu personalul din aceste unități. 
În cazul când coloniile de muncă sau unităţile de muncă lucrau numai o parte a 
anului, la propunerea Ministerului Afacerilor Interne, se puteau acorda alocatii 
din bugetul statului. Pentru coordonarea muncii coloniilor şi unităţilor de muncă 
de la şantierul canalului Dunărea-Marea Neagră a fost organizat un serviciu 
regional cu sediul în Constanţa. 

Direcţia Generală a Penitenciarelor, Coloniilor si Unitatilor de Muncă 
era condusă de un director general, fiind ajutat de un locţiitor politic şi doi 


2 Ibidem, pp. 4-5. 

locţiitori administrativi. Atribuţiile loctiitorului politic se stabileau de către 
Direcţia Generali Politica din Ministerul Afacerilor Interne. Loctiitorii 
administrativi ai directorului general conduceau activitatea organelor centrale si 
exterioare, astfel: primul locţiitor conducea activitatea Direcţiei Pazei şi a 
Regimului, Serviciului Arhivá-Evidentá, Serviciului de Educaţie, Serviciului 
Sanitar şi activitatea penitenciarelor. Al doilea locţiitor conducea activitatea 
Direcţiei Productiei, Direcţiei Unitatilor de Muncă, Serviciului Planificării, 
Serviciului Contabilitátii Centrale, Direcţiei Administrative, precum si activitatea 
coloniilor şi unităților de muncă. 

Locţiitorii administrativi aveau dreptul să aprobe cheltuieli în cadrul 
unităților pe care le conduceau, potrivit alocatilor bugetare şi planurilor 
financiare. Ei organizau verificări şi inspecții la locurile de detinere şi internare 
conform unui plan aprobat de directorul general. În lipsa directorului general, 
acesta era înlocuit de unul din loctiitorii săi administrativi care avea în acest caz 
toate drepturile ce reveneau directorului general. 

Directorii locurilor de detinere si internare, locțiitorii si ajutorii lor, 
conduceau activitatea aparatului din subordine, rezolvau problemele în legătură 
cu primirea, eliberarea deţinuţilor si internatilor şi mutarea lor în interiorul 
locului de detinere sau internare, controlau aplicarea strictă a regimului 
deținuților si internatilor, organizau reeducarea prin muncă a acestora si 
urmăreau împlinirea şi depăşirea planurilor de producție şi financiare. 

Directorii locurilor de deținere şi internare erau subordonați, în 
activitatea lor, conducerii Direcţiei Generale a Penitenciarelor, Coloniilor şi 
Unitátilor de Muncă şi erau obligati să aplice instrucțiunile si dispozițiile primite 
de la aceasta”. 

În vederea cunoaşterii situației deţinuţilor si internatilor, Direcţia 
Generală a Penitenciarelor, Colonilor si Unitatilor de Muncă trebuia să 
întocmească o evidență centralizată a acestora, precum şi dosare personale în 
cate să se tina actele ce îi priveau. După primire, cei condamnați pentru 
infracțiuni grave si recidiviştii erau supuși înregistrării dactiloscopice si 
fotografierii. Două exemplare din fişa dactiloscopică si fotografie se înaintau 
organelor miliției, iar un exemplar se atașa la dosarul personal. Deținuți care 
figurau în aceeași cauză erau izolați unul de altul. Nu erau folosiți la munci 
interioare decât cei care au comis infracțiuni de mică importanță şi numai cu 
avizul organului de urmărire penală. 

Pentru prevenirea evadărilor Direcţia Generală a Penitenciarelor, 
Coloniilor si Unitatilor de Muncă trebuia să ia următoarele măsuri: să 
îngrădească penitenciarele, coloniile si unitățile de muncă; deținuții să nu fie 
folosiţi la muncă în locuri care permiteau evadări si în locuri unde erau folosiți si 


24 Ibidem, pp. 6-7. 

muncitori zilieri sau era permis accesul persoanelor particulare. Concentrarea 
deţinuţilor în grupuri mai mari de 30 era interzisă”. 

Conform HCM nr. 729/1951, Direcţia Generală a Penitenciarelor, 
Coloniilor si Unitatilor de Muncă trebuia să aplice următoarele reguli în locurile 
de deţinere şi internare: 


e ţinerea în permanenţă, sub pază înarmată, a tuturor deţinuţilor si 
internatilor; 

e supravegherea respectării de către deținuți si internați a regulilor 
stabilite de Ministerul Afacerilor Interne, cu privire la disciplină şi în muncă; 

e stimularea deţinuţilor si internatilor care au avut o purtare exemplară 
şi au obţinut rezultate bune în muncă; 

e aplicarea sistemului de pedepse fata de deţinuţii si internați care 
incálcau disciplina regimului de detinere sau internare, precum și disciplina 
muncii; 

e sesizarea procuraturii pentru infracțiuni comise la locurile de deținere 
sau internare şi la muncile exterioare; 

e separarea în locurile de deținere a bărbaților de femei, a minorilor de 
majori, a celor aflați în instrucție sau cercetare de cei condamnați, a 
condamnaților politici de cei de drept comun; 

e folosirea deținuților si internatilor sănătoşi la muncă; durata timpului 
la muncă era de 8-11 ore pe zi; 

e ratii alimentare reduse pentru deținuții care nu munceau conştiincios 


si rații mărite pentru cei care munceau cu râvnă; 


e odihna în pat a deţinuţilor nu trebuia să depăşească 7 ore în 24 ore”. 


Regulile privitoare la activitatea cultural-educativă, primirea 
corespondenței, mandatelor poştale şi coletelor, scoaterea deținuților la plimbare 
erau stabilite prin regulamentul de ordine interioară. 

Conform HCM nr. 729/1951, eliberarea deţinuţilor si internatilor trebuia 
comunicată pentru fiecare caz în parte, organelor miliției. În cazul deținuților 
care comiseseră infracțiuni împotriva securității statului, această comunicare se 
făcea si organelor Securității, iar în cazul deținuților militari această comunicare 
se făcea unităților respective”. 


235 Ibidem, pp. 8-9. 
?6 Ibidem, pp. 9-10. 
27 Ibidem, p. 11. 

Efectivele Direcţiei Generale a Penitenciarelor, Coloniilor si Unitátilor 
de Muncă se compuneau din personal militarizat^ si personal civil. Efectivele 
necesare locurilor de deținere şi internare se stabileau prin decizia ministrului 
Afacerilor Interne”. Personalul militarizat era supus legilor și regulamentelor 
militare si dispoziţiilor HCM nr. 729/1951. Personalul civil era supus 
prevederilor Codului Muncii şi HCM nr. 729/1951. Personalul militarizat din 
Direcţia Generală a Penitenciarelor, Coloniilor si Unitatilor de Muncă avea 
dreptul să facă uz de armă pentru a împiedica pe cei care încercau să fugă de sub 
escortă, din localurile penitenciarelor, coloniilor şi locurilor de muncă”. 
Conform art. 43 al HCM nr. 729/1951, personalul Direcției Generale a 
Penitenciarelor, Coloniilor si Unitatilor de Muncă se recruta din rândurile 
„elementelor devotate clasei muncitoare si regimului de democrație populară”. 
Membrii PMR şi UTM se bucurau de întâietate la ocuparea posturilor vacante”. 

Până la preluarea puterii de către Partidul Comunist Român au existat, ca 
instituții tranzitorii pentru executarea pedepselor privative de libertate, colonii 
penitenciare, agricole si industriale, pentru bărbaţi si femei. Conform art. 50-59 
din Regulamentului asupra regimului de executare a pedepselor si a măsurilor de siguranta, 
privative de libertate precum si al detinerii preventive, publicat în „Monitorul Oficial” din 
19 august 1940”, coloniile penitenciare erau instituţii tranzitorii care aveau scop 
să pregătească eliberarea condamnaților. Ele erau agricole sau industriale, fiind 
instalate după caracterul lor, în regiuni agricole sau industriale. În coloniile 
penitenciare erau admiși condamnatii la muncă silnică, temniță grea, închisoare 
corecțională sau detentiune, „care prin îndemn la muncă si bună purtare, 
dovedite în termenele prevăzute de lege şi prezentul regulament au dat temeinice 
speranţe de îndreptare”?. În colonie erau primiţi şi condamnatii la amendă 


28 Personalul militarizat avea drepturile de asigurări sociale prevăzute de Decretul nr. 360 din 20 
august 1949. Decretul poate fi consultat la ANR, fond Consiliul de Stat. Decrete, dosar nr. 
8/1949, ff. 161-170. 

? Arhiva Guvernului României, Hotărârea Consiliului de Miniştri al Republicii Populare 
Române, nr. 729 din 19 iulie 1951, pp. 5-6. 

30 Thidem, p. 4. 

91 Ibidem, p. 12. Art. 70 al HCM nr. 729/1951 stipula cá normele de amănunt pentru aplicarea 
acestei hotárári se stabileau prin decizia ministrului Afacerilor Interne. 

?? Este vorba despre Regulamentul asupra regimului de executare a pedepselor si a măsurilor de 
siguranță, privative de libertate, precum şi al detinerii preventive elaborat de Ministerul 
Afacerilor Interne — Directiunea Penitenciarelor şi Institutelor de Preventiune care a fost 
promulgat cu Decretul regal nr. 1439 din 2 aprilie 1938 şi publicat în „Monitorul Oficial” nr. 93, 
partea I din 21 aprilie 1938, cu modificările făcute prin Decretul-lege nr. 2777 publicat în 
„Monitorul Oficial" din 19 august 1940. El a fost publicat sub formă de brosurá de Imprimeria 
Penitenciarului Văcăreşti, Bucureşti, în anul 1942 si poate fi consultat în ACNSAS, fond 
Bibliotecă, volum nr. 980. Regulamentul este publicat si în Radu Ciuceanu, Regimul penitenciar din 
Romania, 1940-1962, Institutul National pentru Studiul Totalitarismului, Bucuresti, 2001. 

33 ACNSAS, fond Bibliotecă, volum nr. 980, p. 21; Radu Ciuceanu, op. cit., p. 99. 

corecțională, când nu și-au achitat-o în termenul prescris de lege. Trecerea 
condamnaților, de la pedepse de drept comun sau politic, în colonie 
penitenciară, se hotăra de către tribunalul în circumscripția căreia se afla 
stabilimentul cu avizul comisiunii de supraveghere. Persoanele scutite prin 
hotărârea de condamnare de obligaţia de a munci, nu erau puse la muncă fără 
consimțământul lor. Odată ce au consimţit erau obligate să se supună normelor 
aplicate celorlalți deținuți. Remunerarea condamnaților supuși la muncă dintr-o 
colonie se făcea potrivit dispozițiilor privitoare la remunerarea condamnaților la 
închisoare corecțională. Din prețul muncii celor deținuți pentru neplata unei 
amenzi se retineau 60% pentru acoperirea amenzii, iar din rest se retinea costul 
întreţinerii lor în colonie, iar în cazul când acest cost era acoperit, suma rămasă li 
se încredința lor. Regimul coloniei penitenciare era mai blând decât cel al 
închisorii corectionale. Detinutii din coloniile penitenciare puteau fi intrebuintati 
la lucrări de utilitate publică şi în afară de colonie. Detinutii cu purtare bună, care 
prezentau garanții de îndreptare şi readaptare la viata socială, puteau fi admiși in 
a doua jumătate a executării pedepsei în colonie, cu avizul comisiei de 
supraveghere şi cu aprobarea tribunalului, în circumscripția căruia se afla 
stabilimentul, să muncească în afară de colonie, chiar fără supraveghere. 
Detinutului care nu avea purtare bună în colonie i se putea revoca măsura 
detinerii în colonie, urmând a fi retrimis la penitenciarul de unde a provenit. 
Această măsură se hotăra de tribunalul în circumscripția căreia se afla colonia, pe 
baza propunerii comisiei de supraveghere a coloniei”. Intelectualii condamnați, 
afară de cei condamnaţi la muncă silnică şi temniță grea, erau intrebuintati la 
lucrări potrivite cu aptitudinile lor. Condamnatul sau internatul putea cere 
comisiei de supraveghere schimbarea repartizării sale la muncă”. 

În octombrie 1944, conform Deciziei nr. 52993, existau următoarele 
colonii: 

e colonii penitenciare agricole si horticole: Işalniţa, Vaslui, Arad, Mislea 
(femei); 

e colonii principale industriale: Aiud, Mărgineni, Văcăreşti, Ocnele-Mari 


(colonie forestieră), Deva, Cluj (femei) ^. 


34 Ibidem, pp. 22-23; Radu Ciuceanu, op. cit., pp. 99-100. 

35 Ibidem, p. 83; Radu Ciuceanu, op. cit., p.123. 

3 „Monitorul Oficial’, nr. 243 din 20 octombrie 1944, p. 6773. Aceste colonii penitenciare erau 
clasificate astfel în Decizia nr. 52 993/1944: colonii penitenciare agricole si horticole: Mislea (principal, 
cl. D, Vaslui (principal, cl. ID, Arad (principal, cl. ID), Işalniţa (principal, cl. ITI); colonii principale 
industriale: Aiud (principal, cl. I), Văcăreşti (principal, cl. D, Mărgineni (principal, cl. ID, Ocnele- 
Mari, colonie forestieră (principal, cl. ID), Deva (principal, cl. ID, Cluj femei (principal, cl. IT) 
(Ibidem). 

În 1952 a fost elaborat regulamentul de funcționare al Direcţiei Generale 
a Penitenciarelor, Coloniilor si Unitatilor de Muncă (DGPCUM)”, care definea 
unitățile de muncă si arăta structura organizatorică si atribuțiile Direcţiei 
Unitátilor de Muncă. Conform regulamentului de funcționare al DGPCUM, 
Directia Unitatilor de Muncă avea următoarele atribuţii: organiza şi conducea 
unitățile de muncă, cu internați de toate categoriile, în vederea educării și 
transformării lor în elemente utile societății; tinea legătura cu Direcţia Generală a 
Securităţii Statului şi cu Direcţia Generală a Miliției pentru primirea, dirijarea si 
eliberarea internatilor din unitățile de muncă; făcea propuneri Direcţiei Generale 
a Penitenciarelor, Coloniilor si Unitatilor de Muncă în legătură cu reducerea sau 
mărirea pedepsei internatilor; colabora cu Direcţia pazei si a regimului locurilor 
de detinere în ceea ce privea paza şi regimul care se aplica internatilor si cu 
Directa Productiei şi Direcţia Administrativă în ceea ce privea dotarea si 
producţia unităţilor”. 


37 Conform regulamentului de funcţionare elaborat în anul 1952 de MAI, Direcţia Generală a 
Penitenciarelor, Coloniilor si Unitátilor de Muncă (DGPCUM) era organul central de conducere 
a tuturor penitenciarelor, coloniilor si unităţilor de muncă din Republica Populară Română si 
avea ca scop „asigurarea executării pedepselor şi măsurilor privative de libertate, folosirea muncii 
deţinuţilor si internatilor în anumite ramuri ale economiei nationale, în vederea educării lor 
pentru a deveni elemente folositoare societăţii” (Radu Ciuceanu, op. cit, p. 144. DGPCUM 
organiza penitenciare, colonii si unități de muncă pentru retinutii depusi de organele Securității, 
Miliției şi Justiţiei, precum si pentru deţinuţii condamnați si internatii de toate categoriile. 
Detinutii si internatii erau repartizați pe penitenciare și colonii de munca, după categorii penale, 
durata si felul pedeselor, starea de recidivă si periculozitatea socială, starea sănătăţii şi felul 
muncii, vârstă si sex, „cu scopul de a asigura ordinea si a înlătura contaminarea morală” (Ibidem, 
p. 146). DGPCUM asigura organizarea deţinuţilor si internatilor la munci productive în: unități 
de muncă, colonii, ateliere şi gospodării potrivit legilor şi regulamentelor în vigoare; organizarea 
muncii de educare a deţinuţilor prin: muncă, școli de alfabetizare și calificare profesională cât şi 
prin educaţia cetáteneascá conform legilor şi regulamentelor în vigoare; ţinerea lucrărilor 
contabile la zi şi păstrarea valorilor ridicate de la deținuți şi internați (Ibidem, p. 144). DGPCUM, 
cu aprobarea Ministerului Afacerilor Interne, putea înființa si desființa penitenciare, colonii si 
unități de muncă; stabilea regimul deținuților si internatilor în penitenciare, colonii de muncă si 
unități de muncă pe categorii, conform legilor şi regulamentelor în vigoare si pe baza deciziilor si 
directivelor Ministerului Afacerilor Interne; transfera deținuții şi internatii de la o unitate la alta 
în raport cu interesele organelor de stat, a executării pedepselor şi organiza regruparea de 
deţinuţi, în vederea trimiterii lor la munci; asigura cazarea, îmbrăcămintea şi hrana deţinuţilor si 
internatilor pe tot timpul detinerii lor; îndruma si controla modul de aplicare al eliberărilor 
înainte de termen a condamnaților; intocmea tabele cu propuneri de gratieri, comutări şi reduceri 
de pedepse, pe care le supunea Ministerului Afacerilor Interne, pentru a fi înaintate Ministerului 
Justiţiei, în vederea aprobării lor de către Prezidiul Marii Adunări Naţionale; sesiza parchetul în 
legătură cu infracțiunile săvârşite de deținuți în penitenciare si lua primele măsuri împotriva 
acestora; asigura eliberarea deţinuţilor si internatilor, după executarea pedepselor sau expirarea 
termenului de internare (Ibidem, p. 145). 

38 Ibidem, p. 155. 

Pentru ducerea la îndeplinire a atribuţiilor ce-i reveneau, Direcţia 
Unitátilor de Muncă avea următoarele organe: 

e Serviciul repartizării si evidentei internați, cu două birouri (biroul cazier 
internați şi biroul repartizării internatilor), care tinea statistica tuturor categoriilor 
de internaţi, repartiza internați pe unități de muncă; rezolva întreaga 
corespondenţă privitoare la internați; 

e Serviciul productiei si organizarea muncii în colonii cu trei birouri (biroul 
evidență, bunuri si materiale, biroul organizării muncii in colonii si biroul 
industrial şi agricol), care organiza, conducea, îndruma şi controla birourile de 
producție de pe lângă unitățile de muncă; întocmea planul de producție în 
colaborare cu colectivele unităţilor de muncă si al întreprinderilor de pe lângă 
care lucra unitatea de munca; intocmea planul de producţie si planurile de dotare 
si aprovizionare a unităților de muncă; pregătea lucrările ce urmau a se face 
periodic la unităţile agricole. 

e Serviciul contabilităţii cu două birouri (biroul buget şi ordonantare si 
biroul evidenţei contabile), care tinea evidența contabilă la zi; urmărea 
executarea bugetului de venituri si cheltuieli; 

e Biroul secretariat”. 


Conform regulamentului de funcționare al Direcției Generale a 
Penitenciarelor, Coloniilor si Unitatilor de Muncă elaborat de MAI, unitățile de 
muncă erau organe executive, administrative şi operative subordonate Direcției 
Generale a Penitenciarelor, Coloniilor si Unitatilor de Muncă în care isi făceau 
educația prin muncă elementele dușmănoase Republicii Populare Române. 
Unităţile de muncă erau conduse de un director ajutat de un locțiitor politic, 
locţiitor director şi 3 ajutori directori de serviciu. În lipsa directorului, loctiitorul 
de director îi tinea locul. O unitate de muncă avea următoarea organizare, în 
raport cu mărimea si categoria din care făcea parte: director, locțiitor politic, 
locţiitor director, ajutor director de serviciu, biroul inspecții, corp pază, biroul 
evidenţei, biroul tehnic, biroul educare, birou contabilitate, birou aprovizionare, 
infirmeria. Atribuțiile organelor care compuneau unitățile de muncă erau aceleași 
care erau prevăzute pentru penitenciare şi colonii de muncă. Biroul Tehnic avea 
aceleași atribuţii ca birourile de producţie si organizare de la colonii”. 

Trebuie reținut că în perioada 1950-1952, alături de unitățile de muncă 
au funcționat şi coloniile de muncă. Diferența dintre o colonie şi unitate de 
muncă, conform regulamentului de funcționarea al Direcţiei Generale a 
Penitenciarelor, Coloniilor si Unitatilor de Muncă din 1952, consta în categoria 


5 Ibidem, pp. 156-157. 
+ Ibidem, pp. 182-183. Pentru atribuţiile birourilor penitenciarelor si coloniilor de muncă vezi 
art. 89-98, în Radu Ciuceanu, op., cit., pp. 179-182. 

internatilor şi organizare. În scopul educării prin muncă, în coloniile de muncă“ 
erau aduşi deţinuţii condamnaţi prin hotărâre judecătorească, în timp ce în 
unitatea de muncă erau internate „elementele dușmănoase Republicii Populare 
Române”, fără hotărâre judecătorească, în baza unei decizii a Ministerului 
Afacerilor Interne”. 

Directorul General al Direcţiei Generale a Penitenciarelor, Coloniilor si 
Unitátilor de Muncă făcea propuneri Ministerului Afacerilor Interne pentru 
înființarea de noi unități sau de desființare, precum si trecerea lor dintr-o 
categorie în alta. Înfiinţarea de noi colonii şi unităţi de muncă se făcea în baza 
deciziei ministrului Afacerilor Interne. „Cele mai cunoscute fiind la: Arad, Baia 
Mare, Baia Sprie, Bârcea Mare, Bicaz, Borzesti, Brad, Brancovenesti, CRM 
Bucureşti, Buzău, Capul Midia, Castelu, Cavnic, Câmpulung, Cernavodă (trei 
colonii), Chilia, Constanţa, Chirnogi, Crâscior, Culmea, Deduleşti, Doicesti, 
Domneşti, Dorobanţu, Dudu, Fântânele, Fundulea, Galeşu, Giurgeni, Ghencea, 
Iași, Iţcani, KM. 31, Lucácesti, Mărculești, Mogoșoaia, Nistru, Onești Baraj, 
Peninsula / Valea Neagră, Periprava, Periş, Poarta Albă, Rosia Montană, Rosia 
Pipera, Roznov, Salcia, Gradina, Băndoiu, Strâmba, Stoeneşti, Piatra-Frecátei, 


4 Conform regulamentului din 1952 al DGPCUM, coloniile de muncă erau organe executive, 
administrative si operative, subordonate Direcţiei Generale a Penitenciarelor, Coloniilor şi 
Unitátilor de Muncă în care deţinuţii condamnați erau supuși educării prin muncă. Coloniile de 
muncă erau conduse de către un director, ajutat de un locţiitor politic, locţiitor de director si 3 
ajutori directori de serviciu. În lipsa directorului, loctiitorul de director îi tinea locul. Numărul, 
categoria coloniilor, înființarea şi desființarea lor, precum si trecerea lor dintr-o categorie în alta 
se stabilea prin decizia Ministerului Afacerilor Interne la propunerea Direcţiei Generale a 
Penitenciarelor, Coloniilor si Unitatilor de Muncă. O colonie de muncă avea următoarea 
organizare: director, locţiitor politic, locţiitor director, ajutor director de serviciu, corp pază, 
biroul inspecții, biroul evidenţei, biroul producţiei, biroul organizare, biroul educare, responsabil 
cadre, biroul contabilitate, biroul aprovizionare si biroul administrativ. Bzrou/ Productiei avea ca 
atribuţii: normarea muncii deţinuţilor prin normatori; ţinerea evidenţei muncii deţinuţilor prin 
fişe individuale de pontaj; calcularea indicilor pentru îndeplinirea normelor; se îngrijea ca 
atelierele si șantierele să aibă materialele si materiile prime necesare producției. În colaborare cu 
biroul organizatoric organiza întreceri in muncă, între secții, grupe si puncte de lucru. Biroz/ 
Organizare intocmea fişe pentru evidența deţinuţilor din colonie pe secţii şi dormitoare; tinea 
evidența mișcărilor de deţinuţi pe categorii de infracțiuni; organiza munca deţinuţilor la punctele 
de lucru. Biroul de aprovizionare răspundea de aprovizionarea cu hrană, combustibil, 
echipament si cazarmament pentru deţinuţi. Atribuţiile celorlalte birouri care intrau în 
compunerea unei colonii de muncă erau aceleaşi ca cele prevăzute pentru penitenciare (Ibidem, 
pp. 181-182. Pentru atribuţiile birourilor penitenciarelor vezi art. 89-90 in Radu Ciuceanu, op. cit., 
pp. 179-181). 

? Pe lângă penitenciare funcționau unitățile productive, adică ateliere si ferme în scopul educării 
deţinuţilor prin muncă şi însuşirea unor meserii. Unităţile productive cuprindeau: Biroul 
producţiei, Biroul Contabilitate şi Biroul Administrativ. Atribuţiile acestor birouri erau aceleaşi 
care erau prevăzute pentru penitenciare şi colonii (Ibidem, p. 183). 

Saligny, Sibiu, Simeria, Slatina, Spantov, Tătaru, Târnăveni, Toporu, Vlădeni, 
Zlatna”. 


Cine a fost internat în UM 


Ilie M. Bădică, primul șef al Direcţiei Unitatilor de Muncă“, în 16 martie 
1968, în informarea prezentată în fata Comisiei de partid, care ancheta abuzurile 


8 Dorin Dobrincu (editor), Listele morții. Deținuți politici decedați în sistemul carceral din România 
potrivit documentelor Securităţii, 1945-1958, Iaşi, Editura Polirom, 2008, p. 16. Comisia prezidențială 
pentru analiza dictaturii comuniste din România, Raport fima] Vladimir Tismăneanu, Dorin 
Dobrincu, Cristian Vasile (editori), Bucureşti, Editura Humanitas, 2007, p. 566. Pentru o lista 
parţială a închisorilor, centrelor de anchetă, de deportare şi de domiciliu obligatoriu, a coloniilor 
de muncă si a locurilor unde s-au înregistrat lupte cu Securitatea, execuţii, asasinate, posibile 
gropi comune sau anonime (după Eugen Sahan) vezi la Romulus Rusan, Cronologia si geografía 
represiunii comuniste în România. Recensământul populatiei concentrationare 1945-1989, Editura Fundaţiei 
Academia Civică, 2007, pp. 80-94. 

44 Conform dosarului de cadre de la MAI, Ilie Bădică s-a născut la 6 noiembrie 1913, în satul 
Capu Dealului, com. Brăneşti, judeţul Gorj; de profesie: muncitor necalificat; studii: şcoala 
generală, membru PCR din 1945. A fost încadrat in MAI, in 1945, direct din viata civilă. În 
perioada 19 martie 1945-30 noiembrie 1958 a fost ofițer în Ministerul Afacerilor Interne, 
exercitând următoarele funcții: chestor de poliție, fiind însărcinat cu conducerea Chesturii de 
Poliţie Craiova; la 1 ianuarie 1947 a fost transferat de la Chestura Poliţiei Craiova la Chestura 
Poliţiei Iasi. La 1 octombrie 1947, a fost transferat de la Chestura poliției Iasi la Inspectoratul 
Regional de poliție Iasi în funcția de inspector de poliție. Prin Decizia nr. 26 972 din 28 iulie 
1948 a fost delegat cu conducerea Inspectoratului Regional de poliție Galaţi. În 1949 a fost 
încadrat in militie în gradul de căpitan, în funcţia de locţiitor operativ la militia judeţului Caras, 
iar după câteva luni a fost numit comandant al miliției judeţene Hunedoara. La 1 aprilie 1949, 
Ile Bădică a preluat comanda miliției judeţene Hunedoara. Prin Decizia nr. 1959 din 30 
decembrie 1949 a fost avansat la exceptional de la căpitan de militie la gradul de maior de militie. 
Pe data de 1 martie 1950 a fost mutat de la militia judeteaná Hunedoara la Directia 
Administraţiei DGM. Prin Decizia MAI nr. 54 din 13 iunie 1950 a fost numit în funcţia de 
director al Direcţiei Unitatilor de Muncă. A fost şef al Secţiei Producţie din Serviciul 
Penitenciare si şef al Serviciului Pază si Regim din Direcţia Lagăre si Colonii de Muncă (august 
1953-1954). A îndeplinit şi funcţia de locţiitor director general al Direcţiei Generale a 
Penitenciarelor si Coloniilor de Muncă (DGPCM). În anul 1958 a fost trecut în rezervă cu gradul 
de colonel şi pensionat pe caz de boală, fiind clasat în gradul II de invaliditate, cu o pensie lunară 
de 1500 lei. La 15 august 1959, prin HCM ar. 1348/1959, a fost încadrat în funcţia de director 
general adjunct la Direcţia Generală a Serviciului Muncii (DGSM) de pe lângă Consiliul de 
Miniștri. În urma desființării DGSM, în anul 1962 a fost numit în funcţia de director general 
adjunct la Direcţia Generală a Recrutării si Repartizării Forţelor de Muncă, iar ulterior director 
general adjunct la Direcţia Generală a Rezervelor de Stat. La 20 august 1969, prin Decretul 
Consiliului de Stat al RSR nr. 588, a fost înaintat general-maior de rezervă, iar prin dispoziția 
Consiliului de Miniştri al RSR nr. 588 din 20.08.1970 i s-a acordat şi dreptul de a purta uniformă 
militară cu ocazia sărbătorilor nationale. A decedat la 23 iulie 1988, în municipiul București 
(ACNSAS, fond Cadre MAI, dosar nr. 5, ff. 48, 239, 377-379, 381-382, 384, 434-435, 459-460; 
Mihai Burcea, Marius Stan, Mihail Bumbes, Dicționarul ofiterilor si angajatilor civili ai Direcției Generale 
a Penitenciarelor. Aparatul central (1948-1989), laşi, Editura Polirom, 2009, pp. 91-99). 

Securităţii din perioada regimului Gheorghe Gheorghiu-Dej, avea să spună 
următoarele despre internările de persoane în unitățile de muncă și rostul acestei 
direcții din cadrul Ministerului Afacerilor Interne: 


„În anul 1950, luna martie, a luat ființă în cadrul Ministerului Afacerilor Interne 
- Direcţia Unitatilor de Muncă, al cărei director am fost numit. Această direcție se ocupa 
cu deținerea si trierea la diferite munci a celor arestați de organele MAI, fără să fi fost 
judecați sau condamnaţi, ci numai în baza unei decizii a Ministerului de Interne, care isi 
arogase dreptul de a deţine diferite elemente duşmănoase până la 5 ani. 

Majoritatea dintre ei erau țărani, o parte intelectuali, mai vârstnici, foști 
negustori, mici meseriași şi femei. În rândul femeilor erau multe tinere, din rândul 
bărbaţilor multi erau dintre aceia care nu dăduseră cotele. Între ei se găseau asa-zisi 
reactionari si legionari, iar unii dintre ei erau socotiți tăinuitori acelor din munți. 

Conducerea lagărului nu avea de unde să cunoască faptele săvârşite de fiecare, 
întrucât nu aveau nici mandat de arestare şi nici vreo altă formă pentru reținere şi 
veneau pe bază de tabel. Foarte multi dintre ei nu știau pentru ce au fost arestaţi, la unii 
li s-a dat drumul după o perioadă de 1 sau 2 ani, fără ca să fi știut vreodată cauza 
arestárii ^, 


Prezentám mai jos cáteva exemple de persoane care in anul 1950 au fost 
internate în unitate de muncă: 

e Victor Dumitrescu, născut la 9 ianuarie 1896 în Breaza-Buzău, 
comerciant, fost membru PNT-Maniu, a fost încadrat în unitate de munca pe 
timp de 12 luni cu următoarea motivare: „Element dusmános regimului actual si 
URSS, lansează zvonuri false, face propagandă în favoarea războiului”. 

e Slama Gheorghe, născut la 25 aprilie 1892 in Bucuresti, cu domiciliul in 
Calea Rahovei, nr. 108, fost avocat (comprimat), fost membru PNL Brătianu si 
PNL Bejan a fost internat în unitate de muncă pentru că „lansează zvonuri 
tendentioase în orice ocazie, a activat intens pe linia PNL, a afirmat că se 
accentuează conflictul dintre URSS si SUA”. 

e Croitoru Ilinca, născută in comuna Epureni-Fălciu, la 2 februarie 1909, 
călugăriță, a fost internată în unitate de muncă pe timp de un an de zile, pentru 
că „este un element dăunător regimului, fiind stăpânit de o educaţie putredă 
burgheză”. 

e Gheorghe Gheorghiu, născut la 1 mai 1898 la Vânju-Mare, jud. 
Mehedinţi, a fost internat în unitate de muncă pe timp de 6 luni pentru tentativă 
de trecere frauduloasă a frontierei”. 


^ ACNSAS, fond Documentar, dosar nr. 54, vol. 3, f. 60. 
46 Ibidem, dosar nr. 128, vol. 1, partea a Il-a, f. 1. 

47 Ibidem, f. 8. 

48 Thidem, f. 11. 

^9 Thidem, f. 12. 

e Dinu Matei Tudor, născut la 5 ianuarie 1883 în Drágoesti-Ilfov, fost 
PN'T-Maniu, a fost internat în unitate de muncă pe timp de un an de zile pentru 
că „a instigat populația din comuna Drăgoeşti să nu predea cota de grâu 


-3350 


statulu”. 


e Dimancea Florea, născut in 3 noiembrie 1926, în comuna Seaca, jud. 
Teleorman, funcționar, fost membru PMR (exclus) a fost internat 6 luni în 
unitate de muncă pentru că „este element dusmános regimului actual, are 
legături cu elemente dușmănoase regimului si reacționare, lansează ştirile auzite 
la posturi de radio străine. Aduce calomnii «Scânteii», zicând că ea induce lumea 


A 1 
în eroare”™. 


e Frim C. Alexandra, născut in Râmnicu-Sărat la 9 martie 1908, inginer 

pilot, a fost încadrat doi ani în unitate de muncă pentru că „a fost o slugă fidelă a 

fostei familii regale, caută să influențeze pe unii membri de partid prin diferite 
g ? 5 P P 


metode pentru a-i sustrage de la linia partidului””. 


e Constantinescu Maria Viorica, născută în Bucureşti, la 13. 03. 1922, 
medic, a fost internată 6 luni în unitate de muncă pentru că „a frecventat 
biblioteca Legatiei engleze””. Exemplele pot continua”. 


În unități de muncă au fost internate şi persoanele înstărite din sate, aşa- 
numiții chiaburi, deoarece făceau greutăți autorităţilor comuniste în formarea de 
gospodării agricole colective. De exemplu, la 20 ianuarie 1951, Direcţia regională 
de securitate Craiova transmitea Direcţiei Generale a Securităţii Poporului o 
adresă în care arăta că „s-a strâns material necesar pentru formarea dosarelor 
chiaburilor ce urmează a fi trimis in UM". Era vorba despre cinci persoane din 
comuna Craguesti-Mehedinti care intretineau o stare de spirit potrivnică 
colectivizării agriculturii: 

e lpádatu Gh. loan, născut în 1898 în com. Crăgueşti, Mehedinţi, 10 ha. 
teren, casă, 3 cai, inventar agricol, a fost internat în unitate de muncă deoarece 


50 Thidem, f. 13. 

51 Ibidem, f. 7. 

52 Ibidem, f. 14. 

5 Ibidem, partea I, f. 12. 

5 Tabele cu persoane propuse, in 1950, pentru încadrare în unități de muncă din raza Direcţiei 
Securităţii Capitalei se pot consulta în ACNSAS, fond Documentar, dosar nr. 128, vol. 1, partea 
I. şi partea a II-a. De asemenea, tabele cu persoane propuse, în 1950, pentru încadrare în unități 
de muncă din regiunea Cluj se pot consulta în Ibidem, dosar nr. 126, vol. 1 (partea I şi ID); tabele 
cu persoane propuse, în 1950, pentru încadrare în unităţi de muncă din regiunile Constanţa şi 
Galati se pot consulta în Ibidem, dosar nr. 127, vol. 1 (partea I şi I). Tabele nominale cu 
persoane trimise în unități de muncă, in vara anului 1950, din judeţele Braşov, Cluj si Sibiu se 
pot consulta in Ibidem, dosar nr. 55, vol. 12, partea I. 

55 ACNSAS, fond ANR-Directia Generală a Securităţii Statului, dosar nr. 99/1949, f. 290. 

„învăţa țărănimea muncitoare de a nu pasi pe drumul colectivizării, 
compromitánd munca politică în comună”; 

e Fusescu Constantin, născut în 1885 în com. Cráguesti, Mehedinţi, 34 ha. 
teren, moará si batozá, fost notar, a fost internat in unitate de muncá deoarece 
„face greutăţi partidului si unelteste contra colectivizării agriculturii”; 

e Marinescu Traild, născut in 1886 in com. Cráguesti, Mehedinţi, 10 ha. 
teren arabil, casă, inventar agricol, a fost internat în unitate de muncă deoarece 
„permanent duce propagandă contra colectivizării agriculturii, influențând şi pe 


d zi š š . i 58 
ţăranii muncitori contra regimului actual"; 


e = Dumitru Bita, născut in 1896 în com. Cráguesti, Mehedinţi, fost 
învăţător, proprietar a 30 ha de teren, moară si batoza de treier, a fost internat in 
unitate de muncă deoarece „corupe pe ţăranii muncitori pe care îi îndeamnă a nu 
intra în GAC”; 

e Popescu Constantin, născut în 1908 în com. Crăgueşti, Mehedinți, 
factor postal PTT, 14 pogoane teren arabil, casă, inventar agricol, a fost internat 
în unitate de muncă deoarece „duce propagandă contra actualului regim, face 
greutăţi gospodăriei agricole colective si îndeamnă populaţia să nu intre în GAC, 
dând exemplu personal”. 


La începutul lunii martie 1950 a fost reținut la Baia Mare un număr de 19 
preoți călugări si călugărițe greco-catolice pentru vina de a fi instigat populația sa 
nu adere la ortodoxie, precum și pentru faptul de a fi răspândit manifeste cu 
caracter religios. Întrucât din studierea dosarului de anchetă înaintat de DRSP 
Oradea nu rezultau suficiente probe de vinovăţie, care să fie încadrate în textele 
de lege pentru a fi trimise în justiţie, considerându-se că persoanele reținute nu 
puteau fi puse in libertate deoarece ar fi continuat ,,agitatiile de la om la om”, au 
fost încadrate in unitate de muncă între șase luni si un an“. 

Conform unei note din 18 mai 1968 a Consiliului Securitátii Statului, in 
unități de muncă au fost internați şi membri ai Partidului Comunist Román din 
ilegalitate pentru idei social-democrate si concepții trotkiste. De exemplu: Popescu 
Gheorghe zis Ofelaru, născut la 4 martie 1907, de profesie strungar, membru PCR 
din ilegalitate, participant la acțiunile greviste din 1933 şi la Congresele IV şi V 
ale partidului, fost secretar al Capitalei, la data de 21 iunie 1950 a fost arestat si 
anchetat de organele Securităţii, iar la 29 iulie 1951 a fost încadrat in unitate de 


56 Thidem, f. 309. 

57 Ibidem, f. 308. 

58 Tbidem, f. 307. 

59 Ibidem, ff. 297, 306. 

60 Thidem, f. 301. 

9! Idem, fond Documentar, dosar nr. 55, vol. 13, f. 75. 

muncă pe timp de 48 luni, „pentru faptul că în perioada când activa în ilegalitate 
s-ar fi abătut de la linia partidului, în sensul că ar fi susținut unele idei 
trotkiste"", Pampu loan, născut la 15 ianuarie 1907, de profesie strungar, membru 
PCR din ilegalitate, arestat şi condamnat de mai multe ori pentru activitate 
comunistă ilegală, la data de 26 iunie 1950 a fost arestat si anchetat de organele 
Securităţii, iar la 29 iulie 1951 a fost încadrat în unitate de muncă pe timp de 48 
de luni, „pentru faptul cá în anul 1950, în timp ce urma o scoala de partid din 
Moscova, susținea în seminarii unele idei social-democrate, precum şi teoria 
neiobăgistă a lui Dobrogeanu Gherea, iar în unele ocazii ar fi avut concepții 
trotkiste"". Cristescu Gheorghe sis. Plăpumaru, născut la 10 octombrie 1882, de 
profesie plăpumar, fost secretar general al PCR în perioada anilor 1921-1926, iar 
după 23 august 1944 preşedinte al organizației PSD a judeţului Vâlcea, în anul 
1950 a fost încadrat in unitate de muncă pe timp de 12 luni, pedeapsă ce i-a fost 
majorată în anul 1952 la 60 luni, „pentru faptul că după fuzionarea PCR cu PSD, 
Gheorghe Cristescu a optat pentru PSDI si că în activitatea desfăşurată ar fi 
căutat să submineze şi să compromită PCR. De asemenea, i s-a mai reținut în 
sarcină că ar fi propagat ideile social-democrate de dreapta, fiind caracterizat ca 
o persoană periculoasă“. 

În unități de muncă au fost internați si deţinuţii politici aflați in 
penitenciare, ridicați în baza Ordinelor 18 000/1947? şi 50 000/1947“. Pe 


62 Ibidem, vol. 60, f. 7. 

6 Thidem, f. T. 

64 Ibidem, f. 6. 

6 În baza Ordinului 18 000/1947 „au căzut victime, în primul rând, membrii structurilor 
teritoriale ale partidelor istorice. Au fost vizate garnitura a doua şi a treia din partidele de 
opoziţie (preşedinţi de organizaţii, secretari si membri ai comitetelor de conducere), liantul dintre 
elita politică democratică şi masele populare. Eticheta primită: «dușmani ai poporului» sau 
«duşmani de clasă»? (Liviu Petre Niţu, Ragboiul cu „dusmanul de clasă”. Evaluare parțială, in 
„Magazin istoric”, nr. 4, aprilie 2005, p. 56). În raportul informativ pe luna martie 1947 al 
Prefecturii Judeţului Buzău, Serviciul administrativ se arăta: „Au fost ridicați de poliție si trimiși 
Sigurantei Statului un număr de circa 12 persoane din partidele de opoziţie socotite ca 
indezirabile si răspânditori de stiri false si alarmiste contra guvernului si care prin manifestarea 
lor periclitează siguranța statului” (ANR, fond MAI. Direcţia Administraţiei de Stat, dosar nr. 
19/1947, f. 10). Pentru aplicarea Ordinelor 18 000/1947 si 50 000/1947 vezi si Gheorghe 
Onisoru, A/janfe si confruntări între partidele politice din România (1944-1947), Bucuresti, Fundaţia 
Academia Civică, 1996, pp. 256-258; Claudiu Secasiu, Preliminarii ale asaltului final asupra PNT. 
Contribuţia organelor de informatii (1945-1947), în Anale Sighet 5, Anul 1947. Căderea Cortinei. 
Comunicări prezentate la Simpozionul de la Sighetu-Marmatiei (20-22 iunie 1997), Bucureşti, 
Fundaţia Academia Civică, 1997, pp. 530-543. 

$6 Prin Ordinul Direcţiei Generale a Poliţiei nr. 50 000 din februarie 1947 se ordona anumite 
măsuri în legătură cu speculantii, colportorii de zvonuri și instigatorii contra guvernului Petru 
Groza. Cei arestaţi erau înaintați Direcţiei Generale a Poliţiei, speculantii la Direcţia Poliţiei 
Judiciare, iar instigatorii la Direcţia Poliţiei de Siguranţă. În cuprinsul ordinului 50 000/1947 se 
arătau motivele arestării acestora: „Situaţia economică grea, provocată de urmările dezastruoase 

Decizia MAI nr. 169 din 14 noiembrie 1950 prin care se fixa UM, pe timp de 12 
luni, la trei persoane din București,” Gheorghe Pintilie a scris următoarea 
rezoluţie: 

„Dir. I. Detinutii politici care au fost reținuți la dispoziția DGSP si care au fost 
ridicaţi la timpul lor în cadrul Ord. 18 000 si 50 000, precum si acei care au terminat 
pedepsele in cadrul acestor ordine si au fost mentinuti mai departe pe baza ordinelor de 
mai sus, trec prin Deciziile nr. 169, 170°, 171%, 1727, 17371, 17472 si 17573 de la 
dispozitia DGSP la dispozitia Dir. UM asa cum sunt arátati in deciziile respective. Dir. I 
este însărcinată să studieze fişele lor personale pentru a stabili cine să fie trimis in UM si 


ale rázboiului si accentuatá de ultimii doi ani de secetá, a creat conditii aspre de viatá populatiei 
din întreaga tara, iar în unele regiuni spectrul foamei devine amenintator. De această situație 
caută să profite două categorii de elemente odioase: marii speculanti si agitatorii politici 
reactionari, care sfidând suferințele poporului urmăresc realizarea de beneficii materiale 
personale sau interese politice de clică. Marii speculanti achiziționează clandestin, plătind 
suprapreturi, alimente de primă necesitate de la producătorii din regiunile excedentare si le 
dosesc, stocându-le spre a le vinde la preţuri de jaf, direct sau prin intermediar. Pe de altă parte, 
lansează stiri false în legătură cu lipsurile economice, în scopul dezorientării consumatorilor si 
urcării prețurilor. Instigatorii politici reactionari isi desfăşoară acţiunea la oraşe si mai ales la 
sate, în scopul de a sabota măsurile de redresare economică luate de guvern, de a provoca o stare 
de alarmare a populaţiei, mergând până la tulburarea ordinii publice si chiar de a compromite 
bunele relaţii cu Marii Aliați. Cei mai multi instigatori se găsesc în rândurile PNT-Maniu, PNL- 
Brătianu şi PSDI. Unii conducători şi membrii principali ai acestor partide, împinși de o 
inversunata duşmănie împotriva regimului democratic, nu se dau în lături de a lansa zvonuri 
provocatoare, pentru a crea dezorientări în opinia publica si a o instiga, netindnd seama cá 
această acţiune a lor constituie o crimă împotriva liniştii de care poporul are nevoie în aceste 
momente economice grele prin care trece tara" (ACNSAS, fond Documentar, dosar nr. 5145, ff. 
16-17). În arhiva organelor de securitate se păstrează o situație numerică a deţinuţilor politici 
încadraţi în dispoziţiile Ordinului 50 000/1947 aflaţi în penitenciare la data de 4 august 1947. 
Este vorba despre 1264 persoane dintre care: 578-PNT Maniu; 52-PNL-Brátianu; 51-PSDI; 26- 
PCR; 108-PSD; 27-PNL Tătărescu; 29-Frontul Plugarilor; 9-PNP; 4-PNT-A; 34-UPM; 346- 
apolitici (Ibidem, f. 24). Pentru aplicarea ordinului Direcţiei Generale a Poliţiei nr 50 000/1947, 
vezi pe larg ACNSAS, fond Documentar, dosar nr. 5145. 

67 Cele trei persoane erau: Bercaru Vasile, Radu Câmpeanu şi Ganciaruc Gheorghe (ACNSAS, 
fond Documentar, dosar nr. 55, vol. 20, f. 52). 

68 Prin Decizia MAI nr. 170 din 14 noiembrie 1950 li s-a fixat UM pentru 24 luni la un număr de 
42 de persoane, printre care se aflau: Mihai Popovici, Aurel Leucutia, Ion Marinache, Ioan 
Hudiţă, Corneliu Coposu (ACNSAS, fond Documentar, dosar nr. 55, vol. 20, ff. 55-56). 

© Prin Decizia MAI nr. 171 din 15 noiembrie 1950 li s-a fixat UM pentru 24 luni la un număr de 
92 de persoane (Ibidem, ff. 61-64). 
70 Prin Decizia MAI nr. 172 din 15 noiembrie 1950 li s-a fixat UM pentru 24 luni la un număr de 
45 de persoane (Ibidem, ff. 69-70). 
7! Prin Decizia MAI nr. 173 din 16 noiembrie 1950 li s-a fixat UM pentru 24 luni la un număr de 
59 de persoane (Ibidem, ff. 73-75). 
7 Prin Decizia MAI nr. 174 din 16 noiembrie 1950 li s-a fixat UM pentru 24 luni la un număr de 
16 persoane (Ibidem, f. 79). 
75 Prin Decizia MAI nr. 175 din 16 noiembrie 1950 li s-a fixat UM pentru 24 luni la un număr de 
28 persoane (Ibidem, ff. 81-82). 

cine să rămână reţinut mai departe în penitenciare ca «periculosi». Tov. col. Birtas” 
răspunde personal de justa lor triere. Pentru cei care vor fi trimişi în UM, să se atragă 
atenția în mod special tuturor organelor administrative de la UM şi organele 
contrainformaţii de la DGSP pentru supravegherea cât mai strictă. 18. XI. 1950. Pintilie 
Gh."75, 

Legionarii reţinuţi în cadrul Ordinului 5 Cabinet/ 1948” au fost internați 
în unitate de muncă pe timp de doi ani. De exemplu, prin Decizia MAI nr. 177 
din 18 noiembrie 1950 au fost internate 130 de persoane în UM, pe timp de 24 
luni”; prin Decizia MAI nr. 185 din 23 noiembrie 1950 au fost internate 40 de 
persoane în UM pentru 24 luni”; prin Decizia MAT nr. 216 din 15 decembrie 
1950 au fost internate 107 persoane in UM pentru 24 luni”. Exemplele pot 
continua. 

În Sinteza întocmită la 5 aprilie 1949 de către Direcţia Generală a 
Securităţii Poporului asupra activității mişcării legionare se arată cum s-a ajuns la 
operațiunile din noaptea de 14/15 mai 1948: „Guvernul isi dă seama că mişcarea 
legionară s-a pus în slujba serviciului de spionaj anglo-american, fapt ce 
constituie un pericol pentru noua orânduire socială din RPR si hotărăşte să se 
treacă la depistarea ei. Astfel că, în noaptea de 14/15 mai 1948, se trece in 
întreaga tara la operații pentru arestarea elementelor legionare. Au fost arestați 


74 În 1950, Gavrilă Birtas era șeful Direcţiei I Informaţii interne din Direcţia Generală a 
Securităţii Poporului (Consiliul National pentru Studierea Arhivelor Securității, Securitatea. 
Structuri-cadre. Obiective şi metode, vol. 1. (1948-1967), coordonator Florica Dobre, Florian Banu, 
Theodor Bărbulescu, Camelia Ivan Duică, Liviu Taranu, Bucureşti, Editura Enciclopedică, 2006, 
p. 696). Conform documentelor din dosarul de cadre de la MAI, Gavrilă Birtas s-a născut la 12 
octombrie 1905 în Baia-Mare, profesia de bază-tâmplar, membru de partid din 1922, a activat în 
ilegalitate. În anul 1946 a fost numit inspector general al regiunii de poliție Oradea. În anul 1948 
a fost transferat la Bucureşti în postul de director în cadrul Direcţiei Generale a Securității 
Poporului, unde a lucrat până în 1953, când a fost trecut în rezervă cu gradul de colonel. După 
trecerea în rezervă a lucrat succesiv ca director al Direcţiei Aprovizionare din cadrul Ministerului 
Gospodăriei Comunale si Industriei Locale; director al Corpului de Control; şef al Secţiei 
Gospodărie Comunală din cadrul Sfatului Popular al Capitalei, director la Grădina Zoologică. În 
anul 1967 a fost pensionat pentru limită de vârstă. Într-o fişă întocmită la 26 aprilie 1971 de 
Direcția Personal si Învăţământ din Consiliul Securităţii Statului se arăta că „în perioada cât a 
lucrat în aparatul de securitate a dovedit capacitate organizatorică, competenţă profesională, 
hotărâre si abnegatie în lupta împotriva elementelor dușmănoase, contribuind la depistarea mai 
multor grupări contrarevolutionare" (ACNSAS, fond Cadre MAI, dosar nr. 6, ff. 6-8, 197-200). 
75 ACNSAS, fond Documentar, dosar nr. 55, vol. 20, f. 52. 

76 Prin Ordinul nr. 5/1948-Cabinet au fost reţinute persoane ce au făcut parte din organizaţia 
legionară. În Documentarul întocmit la 18 martie 1968 de către Consiliul Securităţii Statului se 
arăta că acest ordin nu a putut fi studiat deoarece nu se mai găsea în arhiva Securităţii, despre 
existența lui făcându-se menţiune în dosarele celor arestaţi (ACNSAS, fond Documentar, dosar 
nr. 55, vol. 53, f. 186). 

77 Ibidem, vol. 20, ff. 90-94. 

78 Ibidem, ff. 113-114. 

79 Ibidem, ff. 186-189. 

două categorii de legionari si anume: a) cei care au desfăşurat activitate legionară 
anterior datei de 10 XII 1945, denumiți preventivi; b) cei care au desfăşurat 
activitate prezentă, denumiți activiști”. Numărul persoanelor arestate în anii 
1948 şi 1949 îl aflăm tot din sintezele DGSP. De exemplu, în sinteza din 13 
aprilie 1949 se arăta că: „De la data de 15 mai 1948 şi până la 21 ianuarie 1949 
au fost arestaţi în tara în cadrul lotului de preventivi un număr de 916 elemente 
legionare. Pe aceeași perioadă de timp au fost operate un număr de 3626 de 
arestări din rândurile legionarilor activiști, rămânând sub stare de urmărire 1162 
legionari rezultați din cercetările efectuate până atunci, precum şi dintre cei care 
nu putuserá să fie arestați la 15 mai (...) De la data de 21 ianuarie 1949 şi până 
în prezent (aprile 1949, n.n.) au mai fost arestați cca. 300 legionari din cadrul 
celor activişti”*!. În Sinteza asupra problemei legionare din 5 ianuarie 1951, se 
arăta că „Dintre deţinuţi legionari preventivi au fost încadraţi în unitățile de 
muncă un număr de 649 elemente. De asemenea, din aceeaşi categorie au fost 
puse în libertate 88 de elemente. Dintre condamnatii cu pedepse până la trei ani, 
s-au eliberat în cursul anului 1950, 150 legionari. Toţi cei eliberaţi se găsesc în 
supravegherea organelor noastre de securitate". 

Acţiuni împotriva organizaţiei legionare au continuat si în anii următori. 
În Sinteza din 25 iulie 1949 a DGSP asupra problemei legionare, se arăta: 
„Mişcarea legionară, ieri în slujba Germaniei hitleriste, azi in slujba 
imperialistilor anglo-americani, duşmani neimpácati ai regimului nostru, rămâne 
si mai departe unul din obiectivele noastre cele mai importante””. Astfel, în 
noaptea de 15 spre 16 iulie 1952 au fost arestați un număr de circa 2000 de 
legionari care au avut funcții de răspundere în organizaţia legionară, fiind şefi de 
cuib, instructor, şef de garnizoană, şef de sector etc. Cercetarea lor s-a făcut la 
Centrul de triere Bragadiru şi a durat circa 26 de zile. Pentru aceasta s-au luat 
declaraţii autobiografice, declarații în care isi arătau activitatea. Au fost întocmite 
fişe personale şi dosare tip UM în trei exemplare. De asemenea, au fost 
întocmite tabele a câte 100 de persoane“. Pe baza acestor tabele s-au făcut 
referate şi decizii de încadrare in UM Evidenta specială pentru 24 luni. În 
referatele privind încadrarea lor în unități de muncă se arată că ,,Toti aceştia 
lăsaţi în stare de libertate reprezintă un pericol permanent de a trece la acțiuni 


80 ACNSAS, fond Documentar, dosar nr. 15 100, ff. 298-299. 

81 Thidem, f. 312. 

52 Thidem, £. 644. 

83 Ibidem, f. 417. 

84 Tabele cu persoanele reţinute în operațiunile din 15-16 iulie 1952 si din 18-19 iulie 1952 se pot 
consulta în ACNSAS, fond Documentar, dosar nr. 15 568. 

contrarevolutionare fatise. Fata de aceasta, propunem încadrarea lor în U.M. 
evidență specială, pe timp de 24 luni”. 

În unități de muncă au fost internate şi persoanele ce au făcut parte din 
aparatul de Poliţie, Jandarmerie si SSI“ reţinute în baza Ord. 26 500/1948- 
Cabinet". Pe Decizia MAI nr. 194 din 29 noiembrie 1950, prin care 491 de 
persoane erau internate in UM pentru 24 luni, Gheorghe Pintilie a pus 


următoarea rezoluţie: 


„Toţi polițiștii care sunt la dispoziţia Securităţii Poporului, pot fi trimiși în 
unități de muncă după verificarea temeinică făcută de o comisie care va stabili dacă este 
adevărat că organele noastre au scos întreg materialul care interesează partidul si 
organele de stat. În nici un caz nu poate fi trimis niciunul dintre poliţişti dacă organele 
de stat are nevoie de el pentru a scoate întreaga agentură cu care a lucrat în timpul 


85 Ibidem, f. 2. În 1952 şi legionarii care au participat la rebeliunea legionară şi au beneficiat de 
suspendarea executării pedepsei pe baza legii nr. 369/1941 şi a legii nr. 70/1944 au fost arestaţi 
si predati Direcţiei Generale a Penitenciarelor, pentru ispăşirea pedepsei. Conform referatului 
din 8 august 1952 un număr de 100 legionari care au fost condamnați pentru participarea la 
rebeliunea din ianuarie 1941 şi care au beneficiat de suspendarea executării pedepsei pe baza legii 
369 din 19 aprilie 1941 (decret nr. 1132/1941) şi 70 din 6 februarie 1944 au fost arestaţi cu 
ocazia operațiunilor din 18-19 iulie 1952 si predati Direcţiei Generale a Penitenciarelor, pentru 
ispășirea pedepsei. Motivația reincarcerárii era următoarea: ,,Constatandu-se cá suspendările 
acordate prin aceste două decrete de regimul antonescian elementelor legionare fasciste nu 
corespund timpurilor şi că în interesul promovării legalităţii socialiste şi a unei bune orânduiri a 
justiției populare, se impune ca toti aceşti infractori să-şi execute pedepsele la care au fost 
condamnați, în 22 decembrie 1951 prin Decretul nr. 214 s-a anulat efectul acestor legi, urmând 
ca toate pedepsele neexecutate pe baza acestor două decrete să fie executate. Prin acțiunile de 
teroare şi crimele la care au participat în tot timpul activităţii lor şi care au culminat în zilele de 
rebeliune prin fanatismul lor pe care şi l-au întărit în închisoare, toti aceşti legionari sunt capabili 
în orice moment de a trece la acţiuni contrarevolutionare. În urma acestor constatări şi pe baza 
decretului 214 din 22 decembrie 1951, din ordin superior s-a trecut la reținerea acelor elemente 
care au o condamnare de peste trei ani de zile” (ACNSAS, fond Documentar, dosar nr. 15 568, 
f. 3). Tabelul cu persoanele condamnate care urmau a fi predate Direcţiei Generale a 
Penitenciarelor în vederea ispăşirii pedepsei se poate consulta în ACNSAS, fond Documentar, 
dosar nr. 15 568, ff. 54-56. 

86 Prin decizia MAI nr. 194 din 29 noiembrie 1950 au fost internate 491 de persoane in UM 
pentru 24 luni (ACNSAS, fond Documentar, dosar nr. 55, vol. 20, ff. 137-149). Prin Decizia 
MAI nr. 200 din 2 decembrie 1950 au fost internate în UM pentru 24 luni 24 persoane reţinute 
în cadrul Ord. 26500/1948 (ACNSAS, fond Documentar, dosar nr. 55, vol. 20, ff. 175-176). 

87 Ca şi în cazul Ordinului 5 Cabinet/1948, in Documentarul întocmit la 18 martie 1968 de către 
Consiliul Securităţii Statului se arăta că şi Ordinul 26 500/1948-Cabinet nu a putut fi studiat 
deoarece nu se mai găsea în arhiva Securităţii, despre existenţa lui făcându-se menţiune în 
dosarele celor arestați (ACNSAS, fond Documentar, dosar nr. 55, vol. 53, f. 186). Pentru 
aplicarea Ordinului MAI nr. 26 500/1948 şi internările administrative din rândul poliţiştilor vezi 
si Florin Șinca, Martiri politiei Române. Distrugerea politiei sub regimul comunist, Bucuresti, RCR 
Editorial, 2014, pp. 54-55, 282-289. 

regimului vechi împotriva partidului nostru. Tov. col. Dulgheru?! împreună cu tov. col. 
Birtaş sunt personal răspunzători pentru instruirea cât mai temeinică a comisiei de triere 
si pentru întreaga lucrare. Pe viitor în decizii să se specifice, în mod special, cei care 
rămân în penitenciare fără să fie trimişi la muncă. 28. XII. 1950. Pintilie Gh”. 

Au fost încadrate in UM, pe timp de 24 luni - Evidentá Specială” 
persoane, cu grade inferioare care au funcționat în poliţie, ca de exemplu: 

e Ursache P. Ilie, născut la 20 iulie 1910 în comuna Mânăstirea- 
Suceava, fost agent de poliție. Se propunea internarea în UM pentru că „în 1935 
s-a încadrat în poliția Vatra Dornei cu gradul de gardian public, funcționând 
până în 1942 când a fost avansat la gradul de agent şi a funcționat până în 1945 
când a fost pus în disponibilitate”. 


a 


e Buculei Grigori, născut la 22 ianuarie 1898 la Rădăuţi, fost agent de 
poliție. Se propunea internarea in UM pentru că „în 15 iunie 1920 s-a încadrat in 
poliția Buzău cu gradul de agent, funcționând până în 1921 când a fost transferat 
la poliția Rădăuţi, de unde în 1946 a fost pus în disponibilitate”. 

e Spătaru Constantin, născut la 28 martie 1914, in comuna Plopusorul- 
Gorj, fost agent de poliție. Se propunea internarea in UM pentru că ,, a fost 
încadrat în poliția Tg. Jiu la 1 iunie 1940, cu gradul de gardian public, unde a 
funcţionat până la 10 iulie 1941, când a fost mutat la poliția Hotin, la care a 
funcţionat până în 1943, iar apoi a funcționat ca agent până în 1947 când a fost 
pus în cadrul disponibil”. Exemplele pot continua. 


Persoanele arestate în anul 1949 care au făcut parte din organele de 
conducere locale ale partidelor istorice au fost încadrate, în 1950, în unități de 
muncă. De exemplu, Ştefan Jianu, născut în 1902, de profesie medic, fost 


88 În 1950, colonelul Mişu (Dulberger) Dulgheru era şeful Direcţiei a V-a Cercetări Penale 
(Anchete) din Direcţia Generală a Securităţii Poporului, (Consiliul Naţional pentru Studierea 
Arhivelor Securităţii, Securitatea. Structuri-cadre. Obiective si metode, vol. 1. (1948-1967), coordonator 
Florica Dobre, Florian Banu, Theodor Bărbulescu, Camelia Ivan Duică, Liviu Táranu, Bucureşti, 
Editura Enciclopedică, 2006, p. 698). Conform unui referat al Direcţiei Generale a Securităţii 
Poporului, din 18 iulie 1950, Mişu (Dulberger) Dulgheru, „în anul 1945 a fost încadrat în 
Direcţia Generală a Poliţiei ca informator-diurnist. La 1 septembrie 1946 a fost detaşat în 
Direcţia Generală a Sigurantei Statului, cu gradul de inspector general. La 1 septembrie 1948 a 
fost încadrat în Direcţia Generală a Securităţii Poporului, cu gradul de colonel, în funcţia de 
director la D. V-a” (ACNSAS, fond Cadre MAI, dosar nr. 17 445, f. 53). 

89 ACNSAS, fond Documentar, dosar nr. 55, vol. 20, £. 137. 

°° Tabele cu persoane care au funcționat în poliţie pentru care se propunea încadrarea in UM, pe 
timp de 24 luni-Evidentá Specială, pot fi consultate in ACNSAS, fond Documentar, dosar nr. 15 
568, ff. 139-146. 

?1 ACNSAS, fond Documentar, dosar nr. 15 568, f. 141. 

?2 Thidem. 

95 Ibidem, f. 146. 

membru în Comitetul Judeţean Ilfov al PSDI; Spârlea Constantin, născut în 
1902, muncitor CFR, fost secretar al PSD al Sectorului IV Roşu în anii 1945- 
1946; Jean Arhip, născut in 1892, militar pensionar, fost şef al organizației PSDI 
Galaţi. În Referatul din 5 iunie 1950 al Direcției Generale a Securităţii Poporului 
se arăta că „din cercetări s-a stabilit că elementele de mai sus arătate nu au luat 
parte la acţiuni complotiste sau de spionaj împotriva actualului regim 
democratic, însă atât prin trecutul lor, cât si prin activitatea lor politică, s-au 
dovedit a fi dușmani înrăiți ai clasei muncitoare din tara noastră”. În referat se 
propunea ca aceste persoane să fie încadrate în UM pe timp de doi ani. 
Rezoluţia pusă pe referat de către ministrul Afacerilor Interne a fost următoarea: 
„indivizii să fie trimiși în UM pe timp de 2 ani, fără drept de a fi scoşi la muncă, 
urmând a fi trimişi la o închisoare si ţinuţi în evidenţa Dvs.””. 

Şi foştii demnitari ai României arestaţi în anul 1950 si închişi, fără vreo 
condamnare judecătorească, la penitenciarul din Sighet”, au fost internați 
administrativ în anul 1951. Prin Decizia MAI nr. 334 din 1 august 1951 au fost 
internate, pentru 24 luni, în unitate de muncă „evidență specială” (UMP) un 
număr de 90 de persoane printre care Gheorghe Brătianu, Virgil Potârcă, Ion 
Pelivan, Dumitru  Alimánisteanu, Constantin C. Giurescu, Constantin 
Argetoianu, Victor Slăvescu, Radu Budişteanu, Dumitru Caracostea, lon 
Gigurtu”. Prin Decizia Ministerului Securităţii Statului nr. 559 din 6 august 


%4 ACNSAS, fond Penal, dosar nr. nr. 442, vol. 2, ff. 94-98. 

?5 „La închisoarea din Sighet a fost încarcerată în anii '50 o parte importantă a elitei politice 
româneşti interbelice: patru prim-ministri (Constantin Argetoianu, Ion Gigurtu, Iuliu Maniu, 
Gheorghe Tătărescu), preşedinţii partidelor democratice (Constantin-Dinu Brătianu, preşedintele 
Partidului National Liberal, Iuliu Maniu si Ion Mihalache, preşedinţii Partidului National 
"Țărănesc; Constantin Titel Petrescu, preşedintele Partidului Social-Democrat), cinci guvernatori 
ai Băncii Naţionale a României (Constantin Angelescu, Dumitru Burileanu, Grigore Dumitrescu, 
Mihail Manoilescu, Constantin Tataranu), zeci de miniştri (printre care Dumitru Alimanisteanu, 
Aurelian Bentoiu, Sever Bocu, Constantin-Bebe Brătianu, Silviu Dragomir, Pantelimon Halippa, 
Emil Hatieganu, loan Lupaș, Ion Mihalache, Valer Pop, Virgil Potârcă, Mihail Romniceanu, 
Gheorghe Tascá, Aurel Vlad etc.) si numeroși secretari de stat (Aurel Baciu, Victor Bădulescu, 
Napoleon Creţu, Stefan Meteş, Iuliu Moldovan, Valeriu Moldovan, Dumitru Nistor, Victor 
Papacostea, Radu Portocală, Savel Rădulescu, Florian Ştefănescu-Goangă). Toţi aparţineau unei 
categorii ce trebuia eliminată din noua societate, cea a foştilor demnitari, văzută de autorităţile 
comuniste mai degrabă ca un potenţial adversar decât o formă de opoziţie, în adevăratul sens al 
cuvântului” (Andrea Dobes, Reprimarea elitelor interbelice. Colonia „Dunărea” Sighet (1950-1955), 
prefață de Dennis Deletant, Sighetu Marmaţiei, Editura Valea Verde, 2010, p. 51). 

% ACNSAS, fond Documentar, dosar nr. 55, vol. 9, ff. 35-37. Pentru arestarea, în 1950, a 
foştilor demnitari ai României, regimul de detenţie din Penitenciarul Sighet, vezi Constantin C. 
Giurescu, Cina ani si doud luni în Penitenciarul din Sighet (7 mai 1950-5 iulie 1955), introducere de 
Dinu C. Giurescu, ediție îngrijită, anexe şi indice de Lia Ioana Ciplea, Bucuresti, Editura 
Fundaţiei Culturale Romane, 1994; Claudiu Secasiu, Contribuții privind distrugerea elitei politice 
româneşti, în „Memoria închisorii Sighet”, editor Romulus Rusan, Bucureşti, Fundaţia Academia 

1953, termenul de internare a fost prelungit pe timp de 60 de luni, pedeapsa 
începând de la 1 august 1953”. „Erau miniştri din toate guvernele perioadei 
1919-1945, majoritatea în vârstă (70, 80 sau chiar 90 de ani), ajungându-se chiar 
la unele personalități care au făcut parte din guvernul pro-comunist Petru Groza, 
cum au fost Gheorghe Tătărescu (însoțit de trei frati)" sau Bejan, Vântu, 
Rosculet, «tovarăşi de drum» care acceptaseră să colaboreze până la un punct cu 
comuniştii”. 

În vara anului 1955, în contextul demersurilor Republicii Populare 
Române de a intra in ONU si a destinderii relațiilor cu Occidentul, o parte din 
cei închiși la penitenciarul Sighet au fost eliberati. Prin HCM nr. 1199 din 25 
iunie 1955'%, un număr de 28 de persoane au fost eliberate"; la 9 persoane li s-a 
fixat domiciliu obligatoriu”, iar pentru alte 57 de persoane rămase în penitenciar 
s-a propus revizuirea situaţiei lor". Dintre cei mentinuti în penitenciare, „unii au 
fost trimiși în judecată, fiind acuzați de activitate intensă contra clasei 
muncitoare, in special foştii preşedinţi sau vicepreşedinţi ai Consiliului de 
Ministri, precum si cei care au deţinut funcţii în Ministerul de Interne sau in 
Ministerul Justiţiei. Pedepsele au variat de la ani grei de temniţă la achitare...” 

Ierarhii şi preoţii greco-catolici şi romano-catolici închiși, fără 
condamnare judecătorească, la penitenciarul din Sighet au fost internați 
administrativ. Prin Decizia MAI nr. 64 din 30 ianuarie 1952 au fost internați in 
unitate de muncă („evidenţă specială” Dunărea), pe termene între 12 şi 24 luni, 
un număr de 32 de persoane, printre care loan Suciu, Valeriu Traian Frențiu, 

Civica, 2003, pp. 323-350; Andrea Dobeş, Reprimarea elitelor interbelice. Colonia „Dunărea” Sighet 
(1930-1955), prefaţă de Dennis Deletant, Sighetu Marmaţiei, Editura Valea Verde, 2010. 

?7 ACNSAS, fond Documentar, dosar nr. 55, vol. 17, ff. 370-372. 

% „Gheorghe Tátárescu a fost încarcerat la închisoarea din Sighet împreună cu trei frati 
(Alexandru, Emanoil si Stefan Tătărescu), dintre care unul, Alexandru Tătărescu, a decedat in 
penitenciar” (Andrea Dobes, op. cit., p. 49, conform notei 20). 

? Romulus Rusan, Cronologia si geografia represiunii comuniste în România. Recensământul populației 
concentrationare 1945-1989, Editura Fundaţiei Academia Civică, 2007, pp. 26-27. 

% Hotărârea Consiliului de Ministri nr. 1199 din 25 iunie 1955 poate fi consultată in ACNSAS, 
fond Documentar, dosar nr. 123, vol. 1, ff. 1-76. 

01 Ibidem, ff. 4-9 (Anexa nr. 1 a HCM nr. 1199 din 25 iunie 1955). 

02 Ibidem, ff. 10-11 (Anexa nr. 2 a HCM nr. 1199 din 25 iunie 1955). 

03 Ibidem, ff. 67-76 (Anexa nr. 5 a HCM nr. 1199 din 25 iunie 1955). În expunerea de motive a 
HCM nr. 1199/1955, se arăta că măsura menţinerii detinerii în penitenciarul Sighet a unor 
persoane a fost „dictată de interesele securității statului” (Ibidem, f. 2). 

04 Andrea Dobes, op. cit., p. 88. 

?5 La 25 mai 1950 au fost transferați de la mănăstirea Căldărușani la penitenciarul din Sighet „25 
de ierarhi si preoți greco-catolici, arestaţi încă de la sfârşitul lunii octombrie 1948 pentru refuzul 
de a trece la religia ortodoxă” (Andrea Dobes, op. cit, pp 89-90). La sfârșitul lunii octombrie 
1950 au fost transferați şase prelati catolici (Ibidem, p. 90). 

Ioan Bălan, Iuliu Hossu, Alexandru Rusu, Anton Dutcovici"* Ca urmare a 
reprofilării penitenciarului din Sighet în închisoare de drept comun, în luna mai 
1955, episcopilor greco-catolici rămaşi în viata „li s-a fixat domiciliu obligatoriu 
la Curtea de Argeş, fiind apoi despărțiți la diverse mănăstiri ortodoxe 
(Ciorogârla, Căldărușani, Cocos) pentru a fi ţinuţi departe de credincioşi”. 

Trebuie reţinut că internarea în unitate de muncă „evidență specială” 
însemna că persoanele încadrate în unitate de muncă (UM) rămâneau în 
penitenciare, nu erau trimise la munca pe diferite șantiere, fiind considerate 
periculoase pentru securitatea regimului democrat-popular. 

În unităţile de muncă au fost internaţi și deţinuţii cărora le expirase 
pedeapsa'*. Detinutii cu pedeapsa expirată erau scoși din evidența 
condamnaților şi trecuţi la dispoziția Direcţiei Unitatilor de Muncă. De pildă, în 
adresa Direcţiei Generale a Securităţii Poporului-Secretariat nr. 333.572-P din 5 
iulie 1950 către Direcţia Generală a Penitenciarelor (Directorului general Baciu) 
se arăta ca 15 deţinuţi, cu pedeapsa expirată, să fie scoşi din evidența 


106 ACNSAS, fond Documentar, dosar nr. 55, vol. 15, ff. 22-23. La penitenciarul din Sighet „au 
fost închiși 14 episcopi catolici, titulari şi auxiliari (consacraţi în clandestinitate) dintre care 9 
greco-catolici (loan Bălan, Ioan Chertes, Tit Liviu Chinezu, loan Dragomir, Valeriu Traian 
Frențiu, Iuliu Hossu, Ioan Ploscaru, Alexandru Rusu, Ioan Suciu) si 5 romano-catolici (Marton 
Aron, Adalbert Boros, Anton Durcovici, Augustin Pacha, Josheph Schubert). Alături de ei s-au 
aflat vicari, canonici şi un număr important de preoţi cu toţii închiși pentru fidelitatea fata de 
credinţa lor” (Andrea Dobes, op. cit., pp. 75-76). 

107 Ibidem, p. 175. 

1% În toamna anului 1949 a avut loc o şedinţă a conducerii Ministerului Afacerilor Interne, care a 
luat în discuţie problema penitenciarelor si folosirea deținuților la muncă. La şedinţă au participat 
ministrul Afacerilor Interne, Teohari Georgescu, ministrul adjunct M. Jianu si general maior de 
securitate A. Nicolschi. Din procesul verbal al şedinţei din 23 septembrie 1949 de la MAI aflăm 
că s-au luat următoarele hotărâri în privința deţinuţilor si internatilor administrativi: persoanele 
condamnate politic care obțineau avizul negativ din partea DGSP pentru eliberare, erau 
îndreptate de către serviciile judeţene de securitate la locul de muncă ce li s-a stabilit. La fel se 
proceda si cu cei ce erau depusi administrativ şi nu puteau fi condamnați din lipsă de probe sau 
alte motive. Pentru îndeplinirea celor prevăzute urma să se elaboreze legea Chemării la muncă 
care urma a fi aplicată şi acestor categorii. S-a indicat să se întocmească un regulament pe baza 
căruia să se aplice legea care socotea trei zile executate pentru două zile muncite. De asemenea, 
să se stabilească zonele unde se trimiteau cei cărora le expira pedeapsa si nu prezentau garantie 
pentru a fi puşi in libertate (din ambele categorii: drept comun si politic); trebuiau luate măsuri 
ca toti deţinuţii din penitenciare să muncească. Pentru aceasta se lua legătura cu Ministerul 
Industriei pentru formare de ateliere. 'Toate punctele enumerate mai sus se aduceau la îndeplinire 
de către Direcţia Generală a Securităţii Poporului şi Direcţia Generală a Penitenciarelor. 
Urmărirea executării sarcinilor ce reveneau Direcţiei Generale a Penitenciarelor o făcea 
ministrul adjunct Jianu Marin, iar cele care reveneau organelor de securitate de generalul maior 
Nicolschi Alexandru (ACNSAS, fond Documentar, dosar nr. 76, ff. 187-188). Punerea în 
practică a celor de mai sus se făcea pe baza ordinelor ce urmau a se da de către DGSP organelor 
sale în subordine si a ordinului ce urma a se da de către Direcţia Generală a Penitenciarelor 
tuturor penitenciarelor din tara. 

condamnaților şi să fie trecuţi la dispoziţia Direcţiei Unitatilor de Muncă, însă 
fără dreptul de a fi scoşi din penitenciar. Cele 15 persoane fuseseră condamnate 
pentru instigare contra ordinii sociale, activitate legionară, activitate subversiva. 
Este cazul lui Svefanescu Grigore din Rm. Vâlcea, 26 de ani, student, fost 
condamnat la 1 an si 6 luni pentru instigare contra ordinii sociale, deținut în 
Penitenciarul Piteşti, cu pedeapsa expirata; Tacu Aurel din Tecuci, 27 de ani, 
student, condamnat la doi ani pentru activitate legionară, deținut în Penitenciarul 
Piteşti, cu pedeapsa expiratá ^", De asemenea, Davidoglu Panait, de 55 ani, inginer 
din Bucureşti, condamnat la şase luni închisoare corecțională pentru trecerea 
frauduloasă a frontierei. Pedeapsa a început la 30 iulie 1948 şi a expirat la 24 
ianuarie 1950. Aflat în penitenciarul Braşov, după expirarea condamnării, prin 
Decizia MAI nr. 74 din 30 iunie 1950 a fost trimis in UM pe timp de 12 luni’. 
Dosarele de UM ale celor cu pedeapsa expirata se trimiteau la DGSP în dublu 
exemplar cu dungă neagră. Pentru aceste persoane internarea în unitate de 
muncă, după expirarea pedepsei, a însemnat prelungirea controlului autorităților, 
deoarece în opinia acestora nu prezentau garantie pentru a fi puse în libertate. 
Din vara anului 1951, actul normativ în baza căruia persoanele cărora le 
expirase pedeapsa erau internate în unități de muncă a fost Hotărârea Consiliului 
de Miniștri nr. 729 din 19 iulie 1951 privitoare la organizarea şi funcționarea 
Direcţiei Generale a Penitenciarelor, Coloniilor şi Unitatilor de Muncă, care la 
articolul 6 prevedea că „în cazul când s-a aplicat în repetate rânduri unui deținut 
sancțiuni disciplinare pentru abaterile comise si până la data expirării pedepsei 
acesta n-a dat dovezi temeinice de îndreptare, Direcţia Generală a 
Penitenciarelor, Coloniilor şi Unitatilor de Muncă poate propune Ministerului 


19 ACNSAS, fond Documentar, dosar nr. 55, vol. 12, partea I, ff. 182-183. Neștiind cum să 
procedeze în astfel de cazuri, unele direcţii regionale de securitate s-au adresat DGSP pentru a 
primi instrucțiuni. De pildă, Direcţia Regională de Securitate Iași, in data de 21 noiembrie 1950, 
a solicitat Direcţiei Generale a Securităţii Poporului „un ordin instructiv în ce priveşte situația 
deţinuţilor politici din penitenciare, ce eventual ar urma să fie trecuţi la dispoziția unităților de 
muncă, care vor fi criteriile pe care ne vom baza în această situaţie, pentru întocmirea dosarelor 
UM" (Ibidem, f. 208). 

110 ACNSAS, fond Documentar, dosar nr. 55, vol. 12, partea I, ff. 186, 199. Prin Decizia MAI 
nt. 74 din 30 iunie 1950 au fost incadrate in UM, pe diferite termene, opt persoane aflate in 
penitenciarul Aiud a căror pedeapsă expirase. Este vorba despre: Simionescu Petre, de 30 de ani, 
avocat din Bucureşti, a fost încadrat in UM pe timp de 6 luni; Rusu Vasile, de 40 de ani, magistrat 
din Turda, a fost încadrat in UM pe timp de 6 luni; Ursa? Gheorghe, de 54 de ani, pensionar militar 
din Arad, a fost încadrat in UM pe timp de 12 luni; Brstriceanu Irimia, de 54 de ani, medic din 
Bucuresti, a fost încadrat in UM pe timp de 12 luni; Barmand Stefan, de 43 de ani, învăţător din 
Bucureşti, a fost încadrat in UM pe timp de 12 luni; Băzără” Alexandru, de 51 de ani, inginer din 
Bucuresti, a fost încadrat in UM pe timp de 24 luni; Bobei Gheorghe, de 42 de ani, funcționar din 
Bucuresti, a fost încadrat in UM pe timp de 12 luni; Doras Ioan, de 26 de ani, învăţător din 
Tarsolt, Satu Mare, a fost încadrat in UM pe timp de 24 luni (ACNSAS, fond Documentar, 
dosar nr. 55, vol. 12, partea I, f. 231). Exemplele pot continua. 

Afacerilor Interne internarea lui, la data expirării pedepsei, într-o unitate de 
muncă, în vederea reeducării’. 

În unități de muncă au ajuns şi persoanele care au comentat nefavorabil 
reforma bănească din 1952 reţinute conform Ordinul 8/20/1952/Cabinet. În 
baza acestui ordin au fost întocmite 2 676 dosare'”. În raportul asupra activităţii 
Direcţiei Generale a Securității Statului si a Miliției din anul 1951 se arăta cá 
„organele Securităţii au luat măsuri represive împotriva lansatorilor si 
colportărilor de zvonuri, care căutau prin acțiunile lor să submineze reforma 
bănească, arestand 2904 persoane, dintre care: 522 foşti manisti, 544 foşti 
liberali, 288 foşti legionari, 22 foşti membri PSDI, 25 foşti gogo-cuzisti, 245 de 
elemente strecurate în PMR şi 22 în UTM, iar 235 membri ai organizațiilor de 
masă. Dintre arestatii care nu au apartenenţă politică, 545 sunt chiaburi, 291 sunt 
mic burghezi şi țărani mijlocasi, iar 149 sunt muncitori şi țărani săraci”. De 
exemplu, Butca Ioan, născut la 11.08.1921 în comuna Beretiu, Bihor, de profesie 
lăcătuș, a fost încadrat în unitate de muncă pe timp de 6 luni, conform Deciziei 
MAI nr. 143/1952 pentru că a afirmat refetitor la reforma bănească următoarele: 
„banii pe care-i primesc muncitorii drept salariu, în lei noi, nu sunt suficienți 
pentru ca aceștia să poată trái" ^, Katona Tiberiu, născut la 26 decembrie 1907 
în Arad, de profesie electrician, a fost încadrat în unitate de muncă pe timp de 6 
luni, conform Deciziei MAI nr. 143/1952 pentru că a afirmat că „reforma 
bănească nu a fost făcută în favoarea muncitorilor, ci din contra loveşte direct in 
muncitori”. Exemplele pot continua. 

In UM evidență specială sau UMP evidenţă specială au fost încadrate pe baza 
Ordinului MAI nr. 8/24/ din 14 aprilie 1952 diferite persoane care au activat în 
fostele partide politice. De pildă, Popu Grigore, de 58 de ani, profesor, cu ultimul 
domiciliu în Oradea a fost încadrat în UM pe timp de 24 luni, evidență specială, 
pe baza Ordinului MAI nr. 8/24 din 14 aprilie 1952, pentru că „în 1933 s-a 
încadrat în Partidul "Ţărănesc Democrat Dr. Lupu, trecând apoi la fuzionare în 
PNT-Maniu, unde a activat până la dizolvare. În tot acest timp în PNT a fost 
vicepreşedinte judeţean. La alegerile judeţene din 1936 a fost ales consilier 
județean” ^. Potoran Coriolan, de 49 de ani, funcţionar, din comuna Voievozi, 


111 Arhiva Guvernului României, Hotărârea Consiliului de Ministri nr. 729 din 19 iulie 1951 
privitoare la organizarea si funcționarea Direcţiei Generale a Penitenciarelor, Coloniilor si 
Unitátilor de Muncă, p. 3. 

112 ACNSAS, fond Documentar, dosar nr. 55, vol. 53, f. 32. Vezi si Nota sinteză a Direcţiei 
Generale a Securităţii Statului privind starea de spirit şi manifestările dușmănoase în legătură cu 
zvonul despre o nouă stabilizare monetară in perioada 1 noiembrie-30 decembrie 1951, în 
ANR, Colecţia Consiliul de Miniştri, dosar nr. 72/1951, ff. 1-13. 

113 ACNSAS, fond Documentar, dosar nr. 83, f. 6. 

114 Ibidem, dosar nr. 55, vol. 53, partea I, f. 24. 

115 Tbidem. 

116 Thidem, vol. 16, f. 117. 

raionul Marghita, regiunea Bihor, a fost încadrat în UM pe timp de 24 luni, 
evidenţă specială, pe baza Ordinului MAI nr. 8/24 din 14 aprilie 1952, pentru că 
„din anul 1925 a funcționat ca secretar de plasă. Din 1941 a funcționat ca pretor 
al plăşii Caracal, Romanați si plasa Siria-Arad pana in 1947. a făcut parte din 
FRN (Frontul Renașterii Nationale — n.n). A fost comandant premilitar. În anul 
1947 a organizat PNL Tătărescu din plasa Margita, având funcţia de preşedinte 
de plasă”!"!. De asemenea, Faina Gheorghe, fost primar al oraşului Blaj în perioada 
anilor 1945-1946 din partea PN'T-Maniu, reținut la data de 15 aprilie 1952, a fost 
încadrat in UM evidenţă specială pe timp de 24 luni". Exemplele pot continua. 

Documentele din arhiva Securităţii arată cá şi organele de miliție au 
procedat la internarea unor persoane în unităţi si colonii de muncă. În 
Documentarul referitor la internarea unor persoane prin măsuri administrative în unități de 
munca, colonii de muncă, locuri de muncă obligatorii si stabilirea domiciliului obligatoriu, 
întocmit la 18 martie 1968 de către Consiliul Securităţii Statului, referitor la acest 
aspect, se arătau următoarele: „Şi organele de miliție au dispus în mod ilegal, 
reținerea a numeroase persoane în vederea internárii lor în colonii de muncă, au 
ţinut în locurile de detenție multe persoane peste termenul de executare a 
măsurii administrative a internárii şi au luat în mod neîntemeiat măsura dislocării 
unor familii”, 


Cum se proceda [a internarea şi eliberarea din UM 


Direcţiile regionale de securitate făceau propuneri Direcţiei Generale a 
Securităţii Poporului (DGSP) pentru arestarea si trimiterea în unități de muncă a 
celor care se încadrau în prevederile Ordinului MAI nr. 100 Cabinet din 3 aprilie 
1950. Propunerile direcțiilor regionale de securitate se înaintau Direcţiei 
Generale a Securităţii Poporului pe bază de tabele. La 29 aprilie 1950, DGSP a 
trimis direcțiilor regionale de securitate, inclusiv Direcţiei Securității Capitalei, un 
tabel model şi instrucțiuni de cum trebuia completat (vegi tabelu): 


117 Ibidem, f. 121. 

118 Thidem, £. 139. 

119 Thidem, vol. 53, f. 192. În raportul asupra activităţii Direcţiei Generale a Securităţii Statului şi a 
Miliției din anul 1951 se arăta scopul acestor instituţii în regimul democrat-popular: „In lupta 
împotriva dușmanilor patriei noastre organele Securităţii Statului şi Miliției au sarcina din partea 
Partidului si Guvernului să descopere si să suprime pe toti spionii, sabotorii, diversionistii si pe 
toti duşmanii patriei noastre, apărând regimul nostru de democraţie populară, ordinea şi liniștea 
necesare construirii socialismului” (Ibidem, dosar nr. 83, f. 1). 

,Directiunea Regională de Securitate...... Data, cae ea 1950 


TABEL 
de elementele propuse pentru încadrarea ordinului Nr. 100 C., 
U.M. din raza acestei Directiuni 


Propus 
Apartenența sa 
Nume si Locul fate ae, : olitică x Nue o lz 
> : " Domicili Originea Profesiunea P C e Motive încadr. [se] < 
prenume şi data naşterii T trecută si H DIN 
ul socială în UM 
prezentă : 
pe timp de: 
Fost comerciant. Ín 
2X i rezent se manifestă 
ud Ploiesti, fost PNT- P A 3 . 
Natives Ploiesti- Bd Maniu. ostil. Ascultă posturile 
escu 3 A u. Mit La: : 
Gheorshe Prahova Muncii burghez comerciant Prez de radio imperialiste, 2 ani 
" u: . . fy Fi 
i 8 12.2.1900 2 N iar apoi difuzează în 
nr. 3 neincadrat n ie 
randul populatiei 
zvonuti alarmiste 
In 1947 a fácut 
Satdlüng: Brasov, propagandă cu 
Predescu Bids s Bd. mic ates PNL- material antisovietic. ia 
P DV . [s S. "e 4 
Vasile 15.8 1905 Lenin, nr. burghez p! Brătianu In prezent se 
5,8. z er i 
53 manifesta ostil 
regimului 
A dus o vie 
propaganda in 
Pitesti, fost PNT- favoatea PNT-M. 
Ionescu Pitesti Str. hiat "m Maniu. Injurá cooperativele si 6 luni 
Lar Sis chiabur cárciumar d 6 luni 
Cristian 22. 3. 1897 Luminii, Prez. PMR. Lanseazá 
nr. 24 neincadrat zvonuri alarmiste în 
rândul populaţiei 
sărace 
; Putna 5 n Duce propagandă 
" Focsani, REA 8 fost funct. in dd opag Fa 
Tomescu Seacá, táran A reacționară şi şovină. 
: Jud. Putna T. prezent neincadrat f UT 1an 
Constantin Jud. mijlocaş Este contra măsurilor 
17. 9. 1899 agricultor ees 
Putna z luate de autorități 


Sursa documentului: ACNSAS, fond Documentar, dosar nr. 55, vol. 12, 
partea 1, f. 58. 


Cu excepţia ultimilor două rubrici (Observaţii şi Aviz), toate rubricile 
prevăzute în tabel trebuiau completate. Tabelele cu propuneri ale direcțiilor 
regionale de securitate" erau înaintate la Direcţia Generală a Securității 
Poporului (DGSP), în două exemplare, cu menţiunea D.1-UM. Persoanelor 


120 Pe site-ul CNSAS au fost postate un număr de dosare din arhiva organelor de securitate care 
conţin tabele cu persoanele propuse, de diferite direcţii regionale de securitate, pentru a fi 
internate în unități de muncă. Vezi, spre exemplu, ACNSAS, fond Documentar, dosarele: 126, 
127, 128, 6463, 8179, 8180, 8754, 8755, 8895, 8896, 10 335, 11 646, 1647, 11 650. De asemenea, 
pe site-ul CNSAS au fost postate dosare care contin Decizii MAI de trimitere în unităţile de 
muncă, de prelungire a termenului de retinere în UM si de punere în libertate din UM prin 
suspendarea pedepsei sau la termen. Vezi, spre exemplu, ACNSAS, fond Documentar, dosarul 
nr. 55, volumele: 6, 7, 8, 9, 11, 15, 16 si 20. 

propuse pentru trimiterea în unități de muncă li se intocmeau dosare individuale 
cu tot materialul informativ în dublu exemplar. Se întocmea și o fişă specială 
individuală, în trei exemplare (fişele erau trimise la direcțiile regionale de către 
DGSP). Un exemplar din dosarul individual împreună cu o fişă erau trimise la 
DGSP. Al doilea exemplar al dosarului rămânea la Direcţia regională de 
securitate, iar celelalte două fişe îl însoțeau pe arestat până la centrul de triere al 
unităților de munca, unde erau predate. Odată cu trimiterea dosarului şi a fişei la 
DGSP se trimiteau şi propunerile privind durata internării persoanei în unitatea 
de muncă care trebuia să fie între 6 luni si 2 ani. Direcțiile regionale de securitate 
treceau la arestare numai după ce primeau aprobarea de la Direcţia Generală a 
Securităţii Poporului. Până atunci cei propuşi pentru internare în unități de 
muncă erau ţinuţi în supraveghere pe linie informativi". 

Aşadar, retinerile se făceau cu aprobarea prealabilă a Direcţiei Generale a 
Securităţii Poporului, în afară de cazuri excepționale si de flagrant delict. 
Directorii regionali de securitate ráspundeau pentru păstrarea conspirativitátii 
acțiunii şi de îndeplinirea întocmai a dispoziţiilor date. 

Propunerile de internare in unitate de muncă trebuiau făcute pe bază de 
material informativ verificat. Persoanele vizate trebuiau căutate şi la arhivele 
Direcţiei regionale de securitate. În cazul in care se primea aprobarea pentru ca o 
persoană să fie încadrată în unitate de muncă si la perchezitia domiciliară făcută 
se descopereau alte puncte de acuzare sau corpuri delicte (detinere ilegală de 
armament, material subversiv etc.), persoana nu mai era trimisă in unitate de 
muncă, ci era trimisă în justiţie, incunostiintandu-se Direcția Generală a 
Securităţii Poporului (D 1-UM) despre aceasta'”. Atunci când erau propusi 
pentru a fi internați membri de partid, aceasta se făcea numai după ce „a fost 
consultat si s-a căzut de acord cu secretarul județean de partid" ^. 


121 ACNSAS, fond Documentar, dosar nr. 55, vol. 53, ff. 4-5. 

122 Thidem, f. 15. La 30 aprilie 1950, Direcţia Generală a Securităţii Poporului (DGSP) transmitea 
direcțiilor regionale de securitate din tara, următoarele precizări cu privire la internarea 
persoanelor în unităţile de muncă: „Este posibil ca primind aprobarea pentru reținerea şi 
trimiterea unui individ în unităţile de muncă — la perchezitia făcută se descoperă alte puncte de 
acuzare sau corpuri delicte (detinere ilegală de armament, material subversiv etc). In aceste 
cazuri, individul nu va mai fi trimis în UM, ci va fi reținut pentru continuarea cercetărilor și 
eventuala trimitere în justiție, incunostiintand însă imediat DGSP (D.1-UM) despre aceasta. 
Înainte de încheierea dosarelor celor propusi pentru internare, aceştia vor fi căutați si la arhivele 
direcțiilor regionale. Atragem din nou atenţia ca propunerile să fie făcute pe baza materialului 
informativ verificat. (Din studierea primelor dosare trimise, s-au găsit dosare cu 6-8 note 
informative, date de unul şi acelaşi informator şi neverificate). De asemenea, atragem atenţia că 
atunci când sunt propusi pentru a fi internați membri de partid, aceasta se va face numai după ce 
a fost consultat si s-a căzut de acord cu secretarul judeţean de partid” (ACNSAS, fond 
Documentar, dosar nr. 55, vol. 12, partea 1, f. 175). 

123 Thidem. 

Constatându-se unele lipsuri la întocmirea dosarelor pentru încadrarea in 
unitate de muncă, în sensul că „multe dosare au fost trimise incomplete si chiar 
fără dovezi de vinovăție, ceea ce a determinat de multe ori respingerea sau 
punerea în libertate a celor internaţi”, în 23 septembrie 1950, Direcţia Generală a 
Securităţii Poporului a transmis direcțiilor regionale de securitate noi instrucțiuni 
pentru întocmirea dosarelor. Astfel, dosarele celor propusi pentru a fi reținuți si 
internați în unități de muncă trebuiau să cuprindă, în mod obligatoriu, pe lângă 
materialul informativ, declarațiile martorilor şi un referat cu propuneri de 
cercetare directă. Dosarele astfel întocmite trebuiau văzute si semnate de către 
şeful unității care întocmea dosarul şi apoi de directorul de regiune, după care 
erau trimise la Direcţia Generală a Securității Poporului. Se trimiteau la DGSP, 
atât originalul cât si copia dosarului, direcția regională urmând a primi înapoi 
originalul cu rezoluția DGSP. Numai după primirea dosarului cu rezoluţia 
DGSP se putea trece la retinere. După retinere se luau declaraţii celor reținuți, 
completându-se astfel dosarele lor şi se făcea un nou referat pe baza întregului 
material, propunându-se termenul de internare. Dosarele astfel completate erau 
trimise din nou Direcției Generale (numai într-un singur exemplar), care, în 
urma studierii lui, dădea decizia de internare, comunicând-o în copie Direcției 
regionale de securitate. Întocmirea dosarelor, a referatelor si a proceselor-verbale 
o făceau organele de anchetă ale direcţiei regionale de securitate (S.5) ^. 

După reorganizarea Direcţiei Generale a Securității Poporului (DGSP) în 
Direcţia Generală a Securități Statului (DGSS) ^, în baza decretului Prezidiului 
Marii Adunări Naţionale nr. 50 din 30 martie 1951, DGSS a trimis unităților 
regionale următoarele directive privind metoda de lucru în legătură cu aplicarea 
Ordinului MAI nr. 100 Cabinet privind internarea persoanelor în unități de 
muncă: materialul informativ asupra persoanelor ce urmau a fi încadrate în UM 
se aduna de unitățile regionale, constituindu-se un dosar „ca la orice suspect 
supravegheat""". Materialul era trimis la DGSS însoţit de propunerea pentru 
retinere. După ce s-a primit de la DGSS dosarul cu materialul informativ si 
aprobarea de reținere, lucrarea era repartizată Secţiei 8-a, care lua măsura de 


124 Thidem, £. 176. 

U5 În baza decretului nr. 50 din 30 martie 1951, Direcţia Generală a Securităţii Poporului 
(DGSP) din cadrul MAI s-a numit Direcţia Generală a Securităţii Statului (DGSS). Conform art. 
2 al decretului, DGSS avea ca îndatoriri „înfăptuirea politicii de apărare a cuceririlor poporului 
muncitor din Republica Populară Română împotriva claselor exploatatoare răsturnate, care 
încearcă să reinstaureze în tara regimul burghezo-mosieresc, apărarea teritoriului țării noastre de 
pătrunderea agenturilor serviciilor de spionaj imperialiste si satelite, inclusiv Iugoslavia titoistă si 
lichidarea fără crutare a activităţii dușmănoase a acestora, dusă cu scopul de a submina 
construirea bazelor socialismului și regimului nostru de democraţie populară” (ANR, fond 
Consiliul de Stat. Decrete, dosar nr. 2/1951, f. 124). 

126 ACNSAS, fond Documentar, dosar nr. 55, vol. 12, partea 1, f. 178. 

reținere şi apoi trecea la cercetări directe. Dosarul constituit cu materialul 
informativ si rezultatul cercetărilor, ataşat la un dosar-fi; ^, completat la primele 
trei puncte, împreună cu propunerile pentru termenul de încadrare în UM se 
trimitea la DGSS (Dir. 8). Atunci când unitatea regională primea copia de pe 
decizia de încadrare in UM, intocmea dosarul-fisá al persoanei, în trei exemplare, 
dintre care două completate numai la punctele 1 si 2 si fără alt material se 


127 La 29 iunie 1951, DGSS a emis Ordinul nr. 8S/412050 către direcţiile regionale de securitate 
privind întocmirea dosarelor de trimitere în unități de muncă şi pentru îmbunătăţirea activității 
Sectiilor 8, întrucât constatase că în „multe din dosarele trimise de unele direcţii regionale, se 
menţin greșeli serioase, atât în referatele respective, cât şi în declaraţiile invinuitilor si ale 
martorilor”. DGSS constatase că existau nepotriviri între piesele de la dosar si concluziile pe care 
le trăgeau organele de cercetare în actele pe care le încheiau (referate, procese verbale, fişe, 
sinteze, dări de seamă). În ordin se dădeau si unele exemple: „despre un învinuit se arăta în 
referat că a fost legionar, în fişe este trecut national țărănist, iar în declarația sa, retinutul spune 
că a fost cuzist" sau „în anumite dosare învinuitul apare in propria sa declarație că este țăran 
sărac, în procesul verbal din dosar se face menţiunea că este ţăran mijlocaş, iar în referat se arată 
că este chiabur" (Ibidem, vol. 53, f. 36). Pentru îmbunătăţirea activității Secţiilor 8 si a unităților 
din subordine în ordin se prevedea ca apartenenţa politică trebuia stabilită prin declaraţii, 
martori, investigaţii si verificări în arhive. In stabilirea originii şi poziției sociale a populației 
rurale trebuiau aplicate criteriile din rezoluţia din 3-6 martie 1949 a CC al PMR cu privire la 
transformarea socialistă a agriculturii. De asemenea, în stabilirea originii şi poziţiei sociale 
organele de cercetare nu trebuiau să se limiteze la actele emise de sfaturile populare respective, ci 
trebuiau completate prin mijloacele care le stăteau la dispoziţie (martori, investigaţii etc.) (Ibidem, 
f. 37 verso). In infracțiunile care constau în insulte sau injurii nu se reproduceau textual injuriile 
sau insultele, ci se spunea că „a insultat intrebuintand cuvinte triviale”. Nu trebuiau să pronunțe 
numele „tovarășilor din conducere” nici când era vorba de injurii şi nici când era vorba de relații 
pe care invinuitii pretindeau că le-ar fi avut cu „tovarășii din conducere". Se atrăgea atenţia in 
mod deosebit cá nu era îngăduit ca „numele Tov. Stalin să fie pronunţat sau să fie trecut în 
declaraţiile date de către dușmanii clasei muncitoare. Este mult prea scump pentru noi numele 
conducătorului clasei muncitoare din întreaga lume ca să putem permite unui duşman al 
poporului muncitor să-l pronunţe sau să-l treacă în declarațiile sale” ([bidem, f. 38 verso). 

128 Prin telegrama cifrată nr. 100 din 12 aprilie 1950 trimisă de către Direcţia Generală a 
Securităţii Poporului (Cabinet) către toate direcţiile regionale de securitate din tara (personal 
directorilor generali) s-au dat următoarele îndrumări cu privire la întocmirea fiselor-dosare UM: 
fişele să fie completate la toate datele de la punctele I si II. La punctul III (motivele internárii), 
cele două exemplare ce se trimiteau unităţii împreună cu individul, trebuiau completate numai în 
cazul când directorul regional găsea că este necesar. În cazul când acest punct era completat, nu 
trebuia să se intre în amănunte, ci motivul trebuia arătat cât mai general. Restul punctelor IV-X 
nu erau completate de unităţile DGSP (Ibidem, vol. 12, partea 1, f. 174). Parcurgerea dosarelor de 
UM şi CM din arhiva organelor de securitate deținută de CNSAS arată că indicaţiile transmise au 
fost respectate întocmai. În marea majoritate a fisclor-dosare UM nu este completat motivul 
internárii. În ceea ce privea trimiterea fiselor la DGSP (exemplarul 3), în indicaţiile transmise de 
DGSP către direcțiile regionale de securitate se arăta că aceasta se făcea numai după reținerea 
individului, „atunci când suntem în posesia tuturor datelor si a fotografiei respectivului. Deci la 
DGSP se trimite fisa-dosar atunci când trimitem şi celelalte două exemplare la unitate împreună 
cu individul. Dosarul întocmit de direcţiile regionale, care se trimit la DGSP, conform ordinului 
100, va fi însoțit numai de o fişă simplă (din acelea ce există în fişierele noastre)” (Ibidem, f. 174). 

trimiteau împreună cu persoana în cauză la centrul de triere, iar al treilea 
exemplar era ţinut de unitatea regionali". 

Procedura de internare in unitate de muncă este arătată si într-o notă din 
1968 a Consiliului Securităţii Statului, astfel: direcţiile regionale de securitate 
înaintau dosarul persoanei in cauză cu propuneri privind durata internării in 
unitate de muncă la Direcţia a VIII-a-Biroul Unităţi de Muncă. Biroul Unităţi de 
Muncă întocmea tabele nominale care cuprindeau datele de stare civilă, 
conţinutul pe scurt al materialului existent la dosar şi propunerea pentru timpul 
de internare făcută de direcția regională. Tabelele erau prezentate spre aprobare 
ministrului adjunct al Afacerilor Interne Gheorghe Pintilie sau generalului maior 
Alexandru Nicolschi, care fixau termenul de internare în unități de muncă 
pentru fiecare persoană în parte. Pe baza acestor tabele si a ordinului rezolutiv, 
se intocmeau decizii colective care erau semnate de aceleași persoane. Acest 
mod de lucru s-a practicat până la apariția HCM nr. 1554 din 22 august 1952, 
prin care unitățile de muncă au fost transformate în colonii de muncă. 
Internarea în colonie de muncă se făcea prin decizia unei comisii speciale 
înființată în cadrul Ministerului Afacerilor Interne, care lua hotărâri pe baza 
propunerilor Direcției Generale a Securităţii Statului şi Direcției Generale a 
Miliției”. 

Persoanele erau internate în unități de muncă pe baza Deciziei MAI, iar 
Direcţia Unitatilor de Muncă ducea la îndeplinire Decizia MAI’. Pentru un 
exemplu de astfel de decizie vezi, in anexa documentară, Decizia MAI nr. 156 din 
18 mai 1951, prin care 12 persoane din diferite localități din tara au fost internate 
în unități de muncă pe diferite termene. Data începerii pedepsei în unitatea de 
muncă decurgea de la data emiterii deciziei. În cazul când anumite persoane nu 
puteau fi reținute imediat după primirea ordinului, pedeapsa acestora se socotea 
de când au fost reținute”. După reţinere, persoanele specificate în Decizia MAI 
erau înaintate la Centrul de triere'” al unităţilor de muncă din comuna Tudor 
Vladimirescu, jud. Ilfov, pentru a-i îndruma spre unităţile de muncă. 

La expirarea pedepsei, în funcţie de caracterizările făcute, unele persoane 
erau puse în libertate, iar altora li se prelungea durata internării în unitatea de 


2 Ibidem, f. 178. Pentru un exemplu de dosar-fişă vezi ACNSAS, fond Penal, dosar nr. 73806, 
vol. 2, ff. 183-187. 

30 Ibidem, vol. 51, partea I, ff. 92-93. 

*! Pentru Decizii MAI din anul 1951 de internare în unităţi de muncă vezi Ibidem, volumele 9, 
11. 

32 Ibidem, vol. 12, partea I, f. 41. 

?5 Conform Regulamentului Direcţiei Generale a Penitenciarelor, Coloniilor si Unitátilor de 
Muncă (DGPCUM) din 1952, Centrele de triere erau penitenciare care primeau si triau condamnatii 
si internatii primiti de la DGSS si DGM si pe care ii indruma cátre penitenciarele de executare a 
pedepselor, colonii de muncă (Radu Ciuceanu, op. cit, p. 180). 

munca’, Persoanele puse în libertate erau prelucrate, punându-li-se în vedere 
că, daca pe viitor erau observate că au atitudine duşmănoasă fata de Republica 
Populară Română, nu mai erau trimise în unitate de muncă, ci în justiție. 
Persoanelor cărora li se prelungea durata internării li se spunea că organele 
superioare, după ce au cercetat atitudinea lor în timpul şederii în UM şi 
constatând că nu au dorința să se îndrepte, le-a prelungit termenul de internare. 
De asemenea, şi acestora li se punea in vedere că dacă mai aveau ,,o asemenea 
atitudine nejustă” erau trimise în justiție şi condamnate”. De exemplu, în 
referatul din 15 decembrie 1950 al Direcţiei Unitatilor de Muncă se arăta că la 
150 de persoane reţinute în cadrul UM le expira pedeapsa. Pentru 117 s-a 
propus punerea în libertate „întrucât în timpul detinetii lor în UM au avut o 
atitudine bună atât faţă de muncă, cât si din punct de vedere politic”, iar 
pentru restul s-a propus să se prelungească termenul de internare cu 3 luni „pe 
motiv cá în general sunt elemente burgheze si chiabure, care în timpul detineri 
în UM, nu numai că nu s-au încadrat în muncă, dar au avut atitudine 
duşmănoasă faţă de regim”"”. Referatul a fost aprobat în data de 21 decembrie 
1950. 

Prelungirea termenului de internare în unitate de muncă se făcea tot prin 
decizie a MAI’. De asemenea, punerea în libertate din unitatea de muncă, prin 
suspendarea pedepsei'” sau la expirarea ci", se făcea tot prin decizie a MAT“. 


34 Vezi, spre exemplu, tabelele nominale întocmite de către MAI-Directia Unitatilor de Muncă 
cu internatii ce aparțineau Direcţiei Generale a Securităţii Poporului ce urmau a fi puşi in 
ibertate la termen în lunile noiembrie şi decembrie 1950 în ACNSAS, fond Documentar, dosar 
nt. 55, vol. 12, partea I, ff. 95-103; 106-112. 

55 Ibidem, f. 115 verso. 

36 Ibidem, vol. 13, ff. 46-47. 

37 Ibidem. 

38 Pentru Decizii MAI de prelungire a termenului de reținere în UM, din anul 1952, vezi Ibidem, 
vol. 6. 

3 Prin Decizia MAI nr. 53 bis din 10 iunie 1950, semnată de ministrul adjunct al Afacerilor 
Interne, Gheorghe Pintilie, un număr de 10 studente şi eleve din Bucureşti internate în UM pe 
timp de 6 luni au fost puse în libertate prin suspendarea pedepsei. În cuprinsul deciziei MAI se 
arăta că „acestea au executat o mare parte din pedeapsă (ţinându-se cont si de deținerea 
preventivă); au avut o comportare bună în acest timp; sunt elemente tinere care promit a merge 
pe un drum just” (ACNSAS, fond Documentar, dosar nr. 55, vol. 8, f. 2). Cele 10 studente şi 
eleve din Bucureşti internate in UM erau: Cioica I. Marilena; Panaitescu Angela, Fodor Sanda 
Maria, Lupu Josetti, Marinescu Viorica Violeta, Petrenco Natalia, Der Mardirosean Hilda, Moisi 
Angela, Niculescu Angela si Botea Cecilia (Ibidem). 

14 La expirarea pedepsei, persoanele reţinute în cadrul Ordinelor 18 000/1947, 50 000/1947 si 
Ordinului 5 C./1948, erau puse în libertate numai cu avizul Direcţiei Generale a Securităţii 
Poporului (DGSP). La 9 decembrie 1950, Gheorghe Pintilie a pus următoarea rezoluție pe 
Decizia MAI nr. 198 din 30 noiembrie 1950: „Tov. Birtas. Toate listele care au fost prezentate 
până acum în cadrul Ord. 5/Cab, 18 000 şi 50 000 şi care trec de la dispoziţia DGSP la Dir. UM, 
vă atrag atenţia şi penitenciarelor şi organelor UM, în acelaşi timp, Dvs să urmăriți că după ce 

La eliberarea din unitate de muncă persoanele dădeau o declarație prin 
care se angajau că nu vor spune nimănui nimic din tot ce au văzut şi auzit pe 
timpul cât au fost reţinute de organele Securităţii. În caz contrar erau pedepsite 
conform legilor în vigoare ale Republicii Populare Române pentru divulgare de 
secrete de stat". 

Câte persoane au fost internate in unități de muncă în perioada 1950-1952? În 
Nota de studiu întocmită la 14 decembrie 1967 de Serviciul "C" din Consiliul 
Securităţii Statului privind măsurile administrative luate de către organele 
Ministerului Afacerilor Interne asupra unor categorii de persoane, în baza unor 
decrete si hotărâri ale Consiliului de Miniştri, se arată că în perioada 1950-1952 
au fost internate administrativ un număr de 19 586 persoane. Pe ani, situația 
internárilor administrative se prezintă astfel (vezi tabelu): 


Situatia pe ani a internárilor administrative din perioada 1950-1952 
conform documentelor din arhiva fostei Securitati 


Nr. Anul internárii Numărul persoanelor internate 
crt. administrative administrativ 
1 1950 5154 
2 1951 2519 
3 1952 11913 
TOTAL 19 586 


Sursa datelor din tabel: ACNSAS, fond Documentar, dosar nr. 53, vol. 30, f. 
44. 


Observăm cá cele mai multe internări administrative au avut loc în anul 
1952. În Nota de studiu din 14 decembrie 1967 a Consiliului Securității Statului 
se arăta că: „Numărul mare de elemente trimise în colonii de muncă (de fapt 
unitati de muncă — n.n.) în anul 1952 este format din persoane ce au lansat zvonuri 
alarmiste cu ocazia reformei monetare din acel an, membrii legionari reținuți 
conform ordinului MAI în perioada 18-19 iulie 1952, persoanele din conducerea 
fostelor partide burgheze reţinute conform ordinului nr. 490/1952 Cabinet si 


vor termina pedeapsa în cadrul UM, conform deciziilor respective, că nu pot fi puşi în libertate 
în nici un caz înainte de a se cere avizul DGSP. Tov. gl. Nicolschi, din când în când, este 
însărcinat să verifice dacă organele noastre şi organele penitenciarelor si UM se conformează 
dispoziţiilor date de Dir. Gl. Sec. Statului. 9. XII. 1950” (Ibidem, vol. 20, f. 169). 

141 Pentru Decizii ale MAI de punere în libertate, din anul 1950, prin suspendarea pedepsei sau la 
expirarea ei, vezi Ibidem, vol. 8. Volumul contine si decizii ale MAI, din anul 1950, de prelungire 
a termenului de reţinere în UM. 

142 Pentru o astfel de declaraţie vezi, spre exemplu, ACNSAS, fond Penal, dosar nr. 73 749, vol. 
1, f. 30. 

altele"'?. În unități de muncă au fost internați si multi țărani pentru nepredarea 
cotelor si pentru împotrivire la colectivizarea agriculturii ^. 

Cifra totală a persoanelor internate în unități de muncă indicată în tabelul 
de mai sus este cea care se păstrează astăzi în arhivele fostei Securității. 
Considerăm că cifra persoanelor internate în unități de muncă în perioada 1950- 
1952 ar putea fi mult mai mare, deoarece nu s-a ţinut o evidență precisă a 
persoanelor internate. Acest fapt este recunoscut chiar în documentele organelor 
de securitate. În raportul informativ al Ministerului Securităţii Statului — Direcția 
Secretariat privind felul cum s-au desfăşurat şedinţele de prelucrare a ordinului 
ministrului Alexandru Drăghici nr. 1514 din 17 iulie 1953, în cadrul Direcţiilor 
Centrale ale MSS, se arăta că la Biroul CM din cadrul Serviciului "C" erau 
„serioase lipsuri. Astfel, situaţia fiselor de la CM este dezastruoasă, nu există o 
evidenţă clară, nu toti indivizii aflați în evidenţele CM-ului au dosarele în cadrul 
aparatului central", 

Măsura internării cetăţenilor în unități de muncă s-a făcut fără sentință 
judecătorească, prin Decizie a MAI, şi a fost luată în baza unor acte normative 
(decrete ale Prezidiului Marii Adunări Nationale, hotărâri ale Consiliului de 
Miniştri) care nu au fost publicate în organul oficial al statului, deoarece încălcau 
prevederile Constituţiei Republicii Populare Române din 13 aprilie 1948, care 
cuprindeau garanţii privind libertatea persoanei, inviolabilitatea domiciliului, 
dreptul la apărare şi la petiție. De exemplu, art. 28 din Constituţie stipula că 
„Libertatea individuală a cetăţenilor este garantată. Nimeni nu poate fi arestat şi 
deținut mai mult de 48 de ore fără un mandat al parchetului, al organelor de 
instrucţie, stabilite de lege sau autorizarea instanțelor judecătoreşti, conform 
prevederilor legii", iar art. 30 stipula că „Nimeni nu poate fi condamnat si ţinut a 
executa o pedeapsă decât în baza hotărârii judecătorești, pronunțate în 
conformitate cu legea”. Împotriva internarilor în unitate de munca nu a fost 
prevăzută nici o cale de atac, „care să verifice legalitatea şi temeinicia luării 
acestor măsuri, ceea ce era în flagrantă contradicție cu prevederile Constituţiei 
referitoare la dreptul de apărare”. 

Caracterul abuziv al internárlor administrative apare chiar în 
documentele instituțiilor epocii. Procuratura Generală a RPR a constatat 
încălcări ale legalității săvârşite de organele de securitate şi miliție în privința 


145 ACNSAS, fond Documentar, dosar nr. 53, vol. 30, f. 44. 

14 Idem, dosar nr. 55, vol. 51, partea I, f. 46. 

145 Ibidem, dosar nr. 200, f. 89. 

1% „Monitorul Oficial”, din 13 aprilie 1948, nr. 87 bis, p. 3381. 

47 ACNSAS, fond Documentar, dosar nr. 55, vol. 51, partea I, f. 46. Articolul 34 din Constituţia 
Republicii Populare Române din 1948 stipula că „Orice cetăţean are dreptul de petitionare, 
precum şi dreptul de a cere organelor prevăzute de legi trimiterea în judecată a oricărui 
funcţionar public, pentru infracțiunile săvârșite în timpul exercitării serviciului” („„Monitorul 
Oficial, din 13 aprilie 1948, nr. 87 bis, p. 3381). 

aplicării pedepselor administrative. De exemplu, în Raportul din 4 mai 1956 al 
Procuraturii Principale Militare din Procuratura Generală al RPR, se arăta că: 
„De regulă dosarul pe baza căruia se lua măsura internárii nu cuprindea decât 
declarația celui în cauză şi un scurt referat, uneori nesemnat. Datorită acestui 
fapt s-a ajuns la situaţia ca să fie pedepsite administrativ o serie de persoane, în 
sarcina cărora în urma cercetărilor nu s-a reținut nici un fapt penal şi a căror 
activitate nu justifica măsura internării”'*. Tot în raport se arăta că la aplicarea 
pedepselor administrative „în general, s-a avut în vedere funcția pe care a 
îndeplinit-o persoana respectivă, fără a fi însă stabilită în mod concret activitatea 
desfăşurată de aceasta, atât înainte de 23 august 1944 cât şi ulterior până la data 
internárii si deci fără a rezulta gradul de periculozitate care trebuia să stea la baza 
măsurii de internare”, 

Unităţile de muncă au funcționat în perioada ianuarie 1950-august 1952. 
Decretul Prezidiului Marii Adunări Naţionale nr. 6 din 14 ianuarie 1950, prin 
care au fost înființate unitățile de muncă, a fost abrogat prin Decretul Prezidiului 
Marii Adunări Naţionale, nr 257 din 22 august 19521%, Tot în 22 august 1952 a 
fost emisă Hotărârea Consiliului de Miniştri nr 1554 prin care unitățile de muncă 
au primit o nouă reglementare juridică, fiind transformate în colonii de muncă, 
considerându-se că prin decretul nr. 6/1950 „au rămas în afara prevederilor legii 
un număr important de elemente dubioase, care in această perioadă de ascutire 
continuă a luptei de clasă uneltesc în diferite feluri, subminează şi sabotează 
regimul nostru si opera de construire a socialismului”. Prin urmare, conform 
HCM 1554/1952, în coloniile de muncă puteau fi internate și alte categorii de 
persoane, în afara celor prevăzute în Decretul 6/1950, în primul rând, familiile şi 
rudele deținuților politici si ale celor fugiţi peste graniţă, iar durata de internare a 
fost mărită: de la 6 luni până la 5 ani". HCM nr. 1554 din 22 august 1952 
infiinta si batalioanele de muncá si domiciliul obligatoriu, noi forme de izolare si 
supraveghere a persoanelor considerate de autorități ostile construirii 
socialismului în Republica Populară Română. Însă despre toate acestea în 
numărul următor al „Caietelor CNSAS”. 


148 ACNSAS, fond Documentar, dosar nr. 55, vol. 51, partea I, f. 201 

149 Ibidem, f. 200. 

159 ANR, fond CC al PCR-Cancelarie, dosar nr. 78/1950, f. 19. 

151 ACNSAS, fond Documentar, dosar nr. 55, vol. 51, partea I, ff. 80 si 140; Ion Balan, Regimul 
coloniilor de muncă. 1952-1953, în ,,A.T.”, anul VI, nr. 18 (1/1998), p. 151. 

152 ACNSAS, fond Documentar, dosar nr. 55, vol. 51, partea I, ff. 149-153. Durata de internare 
într-o unitate de muncă era între 6 luni si 2 ani. 


49 


Nicoleta lonescu-Gură 


ANEXĂ DOCUMENTARĂ 
la unități de muncă (UM) 


e Expunerea de motive a Decretului nr. 6 din 14 ianuarie 1950 pentru 
înființarea unităților de muncă, semnată de ministrul Afacerilor 
Interne, Teohari Georgescu. 


Sursa: ANR, fond Consiliul de Stat. Decrete, dosar nr. 1/1950, f. 39. 

e Decizia MAI nr. 156 din 18 mai 1951 prin care au fost internate în 
unități de muncă 12 persoane pe diferite termene. 

Sursa: ACNSAS, fond Documentar, dosar nr. 55, vol. 11, f. 168. 

„Dezbateri” filosofice şi juridice în arestul Securității. 
Colonelul Aurel Ardeleanu şi avatarurile regimului 
comunist din România 


Philosophical and Juridical "Debate" 
among the People Arrested by the Securitate. 
Colonel Aurel Ardeleanu and the Avatars of the Communist Regime in Romania 


After Stalin's death, in the Soviet Union and the countries of Eastern 
Europe, heated debate concerning the personality cult surrounding the former 
Soviet leader and the reformation of the communist parties and institutions in the 
respective countries occurred. In the army, for example, preserving the dogma 
which had led to the creation of the body of officers was no longer possible, mainly 
because of the process of de-Stalinization initiated by Khrushchev in the Soviet 
Union and the revisionism within the communist movement. 

The aim of the present paper is to focus on the case of colonel Aurel 
Ardeleanu, from the Military Academy, a follower of the Yugoslav leader Iosip Broz 
Tito and a supporter of de-Stalinization initiated in the Soviet Union. Ardeleanu's 
opinions about the situation in the Romanian People's Republic are stated in two 
writings which were confiscated by the Securitate during his arrest on 17 October 
1958. One of his works promoted a new form of political regime inspired by Plato's 
writings and the other was entitled ,Some Remarks on the Repressive Function of 
the State". Being sentenced to 25 years in prison for ,the crime of conspiracy against 
social order through agitation", Aurel Ardeleanu was forced to go through a terrible 
ordeal. We have to mention that during the Second World War he had been interned 
in the prison camps of the Soviet Union. 


Etichete: destalinizare, titoism, scrieri subversive, procese 
politice, represiune. 

Keywords: De-Stalinization, Titoism, subversive writings, 
political trials, repression. 

Modelul sovietic — urmat cu stricteţe în RPR 


Referindu-se la implicarea militarilor în politică, Samuel P. Huntington 
arăta că rolul armatei se schimbă odată cu societatea', afirmaţie valabilă şi în 
cazul colonelului Aurel Ardeleanu. 

Născut la 18 mai 1913, în comuna Buteni, judeţul Arad, din anul 1932 
(după absolvirea liceului), Aurel Ardeleanu a fost pedagog la o şcoală din Arad, 
iar din 1936 a lucrat ca funcţionar la diverse întreprinderi din Braşov şi 
București. A participat la războiul impotriva Uniunii Sovietice încă de la început, 
având gradul de sublocotenent în rezervă în cadrul Regimentului 93 Infanterie. 
În 1942 a căzut prizonier, iar în lagăr a participat ca delegat la conferința 
prizonierilor romani pentru înființarea Diviziei „Tudor Vladimirescu”, prima 
formațiune militară românească creată pe teritoriul URSS care a „beneficiat” de 
serviciile unui aparat politic. Divizia era comandată de colonelul Nicolae 
Cambrea, şef de stat major fiind locotenent-colonelul Iacob “Teclu, care, 
împreună cu maiorul Dumitru Petrescu şi colonelul Mihai Maltopol, asigurase 
apariția ziarului prizonierilor români, „Graiul Liber”, apropiat, ca denumire, de 
ziarul Direcţiei Politice de Front a Armatei Roşii, „Graiul Nou". De remarcat 
este faptul cá, în cadrul Diviziei, au intrat numai 15% din totalul ofițerilor căzuți 
prizonieri, în timp ce ponderea soldaților a fost de 90%. Explicaţia acestei 
discrepanțe se găseşte, în principal, în modul diferit de cunoaștere si raportare la 
legislaţia și jurământul militar a soldaţilor în comparaţie cu ofiţerii”. 

Întors din prizonieratul în Uniunea Sovietică împreună cu Divizia 
„Tudor Vladimirescu”, a participat la războiul împotriva Germaniei, ajungând 
până în Cehoslovacia. După întoarcerea din război a fost primit în partid și 
avansat apoi până la gradul de colonel, ocupând totodată mai multe funcții în 
aparatul politic“. Una din aceste funcții a fost cea de procuror-acuzator în 
procesele intentate lui Lucrețiu Pătrășcanu si Vasile Luca. Pentru rolul jucat in 
aceste procese a fost răsplătit prin numirea, în 1955, în funcţia de şef al Facultății 
de Arme din cadrul Academiei Militare Generale. 

În procesul creării noului corp de cadre al armatei populare, un rol 
important l-a jucat sistemul de învățământ prin multitudinea şcolilor militare si 
militaro-politice, precum şi prin cele patru Academii Militare organizate după 
modelul sovietic, graţie sprijinului oferit de consilierii sovietici”. După moartea 
lui Stalin, menţinerea dogmelor care au servit drept justificare pentru crearea 


1 Samuel P. Huntington, Ordinea politica a societăților în schimbare, lagi, Polirom, 1999, p. 196. 

2 AMR, fond Microfilme, rola AS+-332, c. 601. 

3 Florin Sperlea, De /a armata regală la armata populară. Sovietizarea armatei române, 1948-1955, 
Bucureşti, Editura Ziua, 2003, p. 48. 

+ AMR, fond Microfilme, rola AS,-332, c. 602. 

> Florin Spetlea, op. cit., p. 141. 

corpului ofițeresc nu mai era însă posibilă, în special datorită destalinizării 
inițiate de Hruşciov în Uniunea Sovietică și a ofensivei revizionismului în 
mișcarea comunistă”. În același timp, după cum constata Raymond Aron într-o 
lucrare devenită clasică, pe másurá ce regimul comunist se consolida si maturiza 
(analiza sociologului francez avea în vedere situația din Uniunea Sovietică), 
începeau să apară specialişti care nu isi mai datorau poziția exclusiv originii 
sociale si activității din cadrul partidului, ci cunoştinţelor si profesionalismului 
lor. În felul acesta, conservarea dogmelor se opunea, de fapt, profesionalizării 
elitelor”. 

În privința lui Ardeleanu, Securitatea aflase, încă din 20 noiembrie 1956, 
despre tendințele acestuia „de calomniere a relațiilor de tip nou ce s-au 
statornicit între țările socialiste si mai ales de calomniere si de atatare împotriva 
URSS”, dintr-o notă informativă semnată de maiorul Mircea Ioanid, căpitanul 
Gheorghe Smarandache, profesor de filozofie si respectiv lector în cadrul 
academiei şi un anume locotenent-major Giurea. „Colonelul Ardeleanu afirma 
că «ruşii ne jefuiesc mai tău ca turcii», în sensul că schimburile comerciale dintre 
România si URSS sunt pe baza unei crunte inegalităţi; de asemenea, el spunea cá 
rusii se amestecă în treburile țărilor de democrație populară, pe care le conduc 
aşa cum vor. Recentele evenimente din Ungaria şi Polonia se datorează 
Moscovei. Dacă Moscova are să înceteze cu amestecul, lucrurile se vor linişti, 
altfel nu există vreun fel de şansă” — se preciza in nota’. 

Alte „concepții dușmănoase si antisovietice” ale colonelului Ardeleanu 
au fost semnalate de căpitanul Aurel D. Petri, lector la catedra de Istoria PCUS, 
într-o declaraţie, din 4 februarie 1957, către secretarul organizației de partid din 
cadrul catedrei, pe care acesta, la rândul sáu, a înaintat-o Secției Politice. Ce se 
întâmplase, de fapt? După cum consemnează în declarație Aurel D. Petri, la 
începutul anului 1956, i-a împrumutat colonelului Ardeleanu lucrarea Despre 
patriotismul sovietic pentru întocmirea unui referat. După înapoierea cărții, Petri a 
observat unele adnotări, scrise cu creionul. Unele din adnotările consemnate în 
declarație erau următoarele: „Studiind articolul «Marxism-leninismul despre 
patrie şi patriotism», colonelul Ardeleanu A. a făcut unele observaţii pe marginea 
lucrării. De exemplu, la pagina 51, alineatul 1: «Limba rusă este limba poporului 
care s-a ridicat cel dintâi la luptă împotriva imperialismului. Limba rusă este un 
mijloc de comunicare între popoarele Uniunii Sovietice, iar pentru popoarele 


$ Doctrina comunistă definea revizionismul drept un „curent în mişcarea muncitorească care 
tinde să trivializeze în interesul burgheziei marxismul, să-l golească de conţinut și să-l nimicească 
prin revizuire, adică prin denaturarea şi negarea principiilor lui fundamentale” (B.N. Ponomarev, 
Dictionar Politic, Bucuresti, Editura Politică, 1959, p. 582). 

7 Raymond Aron, Lupta de clasă. Noi prelegeri despre societățile industriale, lagi, Polirom, 1999, p. 216. 
A se vedea şi Florin Sperlea, op. cit, p. 10. 

8 ACNSAS, fond Penal, dosar nr. 707, vol. 2, f. 140. 

celorlalte tari este sinonimul lumii noi si al culturii noi - cultura socialistă». La 
acest alineat tov. colonel Ardeleanu A. a pus semnul întrebării şi a făcut 
următoarea adnotare: «e admirabilă dragostea aceasta pentru propria limbă, dar 
la un pas de exclusivism si la un pas de imperialism». La pagina 52, alineatul 1, in 
carte se spune: «Nu poate fi pus la îndoială nici faptul cá, în crearea limbii 
mondiale a viitoarei societăți comuniste, un rol gigantic va juca limba rusă». Pe 
margine, tov. colonel Ardeleanu A. a scris: «mai multă modestie nu strică». La 
alte alineate a pus semnul întrebării, desi problemele erau just tratate. Toate 
acestea denotă că col. Ardeleanu A. are confuzii serioase în aceste probleme, 
care duc până la concepții dusmánoase si antisovietice”. 

La 15 iulie 1957, printr-un raport al Direcţiei I se aproba ca Ardeleanu 
„să fie lucrat activ şi să fie încadrat informativ cu agenturá cu posibilități. Daca 
nu sunt posibilități în acest sens, la locul de muncă să se studieze cercul său de 
ofiţeri şi cunoscuţi. Să se continue interceptarea corespondenţei”. Începând din 
august 1958, s-a trecut la „supravegherea obiectivului” şi instalarea de Tehnică 
Operativă la domiciliul său, care nu au oferit însă prea multe indicii organelor de 
Securitate. Mult mai eficientă a fost activitatea informatorilor dirijati pe lângă 
Ardeleanu, un coleg de serviciu (agentul ,, Val") şi două persoane din anturajul 
urmăritului (agenții „Ion Creangă” si ,,Voichita”). Din notele informative 
furnizate de primii doi agenti a rezultat că Ardeleanu „şi-a manifestat 
nemulțumirea pentru gradul si funcţia pe care le are, considerându-le mici în 
raport de capacitatea şi activitatea depusă de el în trecut. Faţă de agentul «Val» a 
mai arătat că avansările se fac în armată pe baze neprincipiale, dând exemplu 
câţiva generali, si a afirmat despre unii generali care au lucrat în trecut în fostul 
ECP" «că, dacă îi cântăreşti bine, puţini ai să găseşti oameni cumsecade, poate 
că dacă erau cumsecade nici nu ajungeau generali»"". Mult mai grave erau însă 
părerile consemnate de agentul ,, Val", la 9 septembrie 1958, despre ,,preamarirea 
realitatilor din țările capitaliste”: „Este destul să ne uităm la cate se scriu despre 
situația muncitorilor din SUA, că trăiesc prost, în mizerie, că n-au ce mânca, n- 
au ce îmbrăca etc. Să-ţi spun eu realitatea: a fost — nu de mult — in SUA Ionescu 
Mihai (este vorba de colonelul Ionescu Mihai de la AVSAP'5, care mi-a spus ce 
a văzut pe acolo în privința asta. La Los Angeles, oraş cu circa patru milioane de 
locuitori, există peste două milioane de masini, ceea ce înseamnă că fiecare cap 
de familie are maşina lui, cu care vine la muncă [...]. lată deci realitatea, dar 
încearcă numai să întrevezi această realitate sau să arăţi numai cá o poti vedea 


? Ibidem, f. 149. 

10 Idem, fond Informativ, dosar nr. 3819, vol. 1, f. 15. 

!! Inspectoratul General al Armatei pentru Educaţie, Cultură si Propagandă a fost transformat, 
în octombrie 1948, în Direcţia Superioară Politică a Armatei. 

12 ACNSAS, fond Informativ, dosar nr. 3819, vol. 1, ff. 140-141. 

15 Asociaţia Voluntara pentru Sprijinirea Apărării Patriei. 

prin pânza propagandei de la noi şi ai să vezi imediat ce te aşteaptă; care cum 
spune ceva este lichidat de îndată”. Alte păreri ale lui Ardeleanu proveneau din 
„solidarizarea cu Ion Eremia”. Astfel, la 16 iulie 1958, același agent consemna 
o discuţie în legătură cu poziția adoptată de Tito în raport cu Uniunea Sovietică: 
„Citeşti în ziare tot felul de critici la adresa asa-zisului revizionism iugoslav, dar 
de ce nu ne dá şi nouă programul UC] asa cum este el făcut? Să punem si noi 
alături programul lor si pe Marx si să vedem cu ochii noştri cum stă chestia. De 
ce nu se publică programul si să fie combătut punct cu punct? Atunci vor fi 
valabile criticile pentru că ţi-ai da seama că sunt fondate, dar asa?" ^. Asa cum 
observa Tony Judt, „iugoslavii nu erau prosperi si nici liberi, dar nici întemnițați 
într-un sistem închis ermetic. «Titoismul» era opresiv, nu represiv. Pe atunci, 
diferența conta". 


14 ACNSAS, fond Penal, dosar nr. 707, vol. 11, f. 149. 

15 [on Eremia (5 august 1913-21 februarie 2004). Militar de carieră în perioada interbelică, Ion 
Eremia s-a înscris in PCdR in 1940, când participa la războiul împotriva Uniunii Sovietice. După 
război, a îndeplinit mai multe funcţii în aparatul de partid si de stat: redactor-şef al publicaţiei 
„Glasul Armatei” (1 august 1945-februarie 1948), şef al Direcţiei Propaganda si Agitatie din 
cadrul Direcţiei Generale Politice a Armatei (februarie-octombrie 1948), şef al Casei Centrale a 
Armatei din cadrul Direcţiei Superioare Politice a Armatei (octombrie 1948-mai 1950), şef al 
Academiei Militare Politice (mai- octombrie 1950), şef al Trupelor de transmisiuni (20 octombrie 
1950-septembrie 1952). La 9 septembrie 1952, a fost avansat la gradul de general-maior şi numit 
în funcția de ministru adjunct pentru construcții si cazarea trupelor din cadrul Ministerului 
Forţelor Armate. La 5 octombrie 1953, a fost numit şef al Direcţiei Generale de Construcţii si 
Cazare a Trupelor şi locţiitor al Ministrului Forţelor Armate. Împreună cu alți membri de partid, 
foşti ilegalisti, a purtat discuţii despre problemele care deveniseră deosebit de actuale după 
moartea lui Stalin: analiza cultului personalităţii și nevoia de democratizare în cadrul PMR. La 30 
aprilie 1955, printr-un Decret al Prezidiului MAN, a fost eliberat din funcţia de locţiitor al 
Ministrului Forţelor Armate, iar la 22 noiembrie același an a fost trecut în rezervă. În iunie 1955, 
Biroul Politic al CC a PMR a numit o comisie de partid, formată din Constantin Pârvulescu, 
Dumitru Coliu si Mihai Gavriliuc, pentru a stabili caracterul discuţiilor purtate de Ion Eremia si 
tovarăşii săi de idei. La 17 aprilie 1956, în cadrul ședinței Biroului Politic al CC a PMR, s-a 
hotărât excluderea din partid al lui Ion Eremia, hotărâre aprobată de Plenara CC al PMR din 
iulie. Derivatia sa ideologică s-a manifestat prin simpatiile fata de liderul iugoslav Tito, 
concretizându-se prin scrierea romanului antistalinist Guver in Tara Minciunilor. La 17 octombrie 
1958, lon Eremia a fost arestat de Securitate, ca urmare a tentativei de a trimite manuscrisul 
romanului peste graniţă. Prin Sentința nr. 198/27 octombrie 1959, Ion Eremia a fost condamnat 
la 14 ani temniţă grea pentru „complicitate la crima de trădare de patrie”, precum şi la 25 de ani 
de muncă silnică si 10 ani degradare civică pentru „crima de uneltire contra ordinii sociale prin 
agitație”, urmând să execute pedeapsa cea mai grea. A fost eliberat ca efect al prevederilor 
Decretului Consiliului de Stat nr. 411/24 iulie 1964. Pentru alte detalii privind biografia lui Ion 
Eremia, a se vedea, Alina Ilinca, Liviu Marius Bejenaru, Ion Eremia. Biografia unui rebel din PMR, în 
„Caietele CNSAS”, anul I, nr. 2/2008, pp. 149-163. 

16 ACNSAS, fond Penal, dosar nr. 707, vol. 11, f. 152. 

1 Tony Judt, Epoca postbelică. O istorie a Europei de după 1945, lagi, Polirom, 2008, p. 396. 

Manifestări „naționaliste, antisovietice si antisemite, care, după felul cum 
au fost expuse, poartă in mod vizibil amprenta legionarismului", au reiesit din 
discuțiile cu sursa ,, Voichita". La 22 mai 1958, aceasta consemna: „Ardeleanu a 
adus grave injurii la adresa conducătorilor statului si partidului, afirmând că la 
noi este orientarea după comunismul jidovesc, spunând că conducătorii noștri 
joacă dupa cum le cântă rușii, care si ei se orientează după talmudul lui Marx si 
Engels şi pruncul lui Blanc, adică Lenin, susţinând că toti au fost jidani. În 
continuare, Ardeleanu a susținut că lumea din tara noastră si chiar comuniștii nu 
sunt mulțumiți că conducerea se orientează după talmud şi că adevăratele 
principii juste comuniste sunt cele propagate de Tito, care vrea un comunism 
national si nu asa cum îi dictează rușii. Ardeleanu a cerut ca şi noi, fata de 
prietenii noştri şi relațiile apropiate, să căutăm să propagăm că ceea ce face 
conducerea nu este just si că trebuie să ne orientăm si să urmăm principiile 
politicii lui Tito", Spre deosebire de Ion Eremia, preamărirea de către 
Ardeleanu a rupturii dintre Tito şi Moscova avea şi conotaţii antisemite, care, 
chiar în epoca internationalismului proletar, nu aveau nimic ieşit din comun. 
După cum sublinia Robert Levy, imediat după război, numărul evreilor care s-au 
alăturat mişcării comuniste a crescut în mod vizibil, deşi nu reprezentau nici pe 
departe majoritatea evreilor români. De exemplu, până la sfârşitul anului 1945, 
datorită campaniei comuniştilor de recrutare în masă, dintre cei peste 300.000 de 
membri de partid, nu mai putin de 71% erau etnici români si doar 7% erau evrei. 
Cu toate acestea, din cauză că evreii, pentru prima dată în istoria României, 
ocupau poziţii de conducere a declanşat la nivel național un puternic val de 
antisemitism, aşa cum s-a întâmplat în Uniunea Sovietică în anii '20". Potrivit 
istoricului Solomon M. Schwartz, sursa acestui antisemitism „se afla în rândurile 
deposedatilor şi declasatilor aparținând clasei urbane de mijloc si răzbătea în 
straturile superioare ale muncitorilor industriali, studenților din universități, 
membrilor Tineretului Comunist și, nu în cele din urmă, chiar în rândurile 
Partidului Comunist”. Principalul izvor de conflicte îl reprezenta, asa cum 
considera istoricul J.L. Talmon, mobilitatea socială a evreilor, multi 
considerându-i principalii beneficiari ai recentelor transformări si presupuneau 
că tot ei purtau răspunderea lor”. 

Pentru regim, principala amenințare decurgea însă din faptul că 
orientarea comunistă şi puritatea rândurilor armatei populare era pusă în pericol 
de către ofițeri ca Ardeleanu, deoarece acesta isi pierduse reperele morale pe care 
ideologia comunistă părea la un moment dat capabilă să 1 le ofere. De altfel, 
după cum arăta Robert Levy, comuniștii (inclusiv cei romani) au trecut in 


18 ACNSAS, fond Penal, dosar nr. 707, vol. 11, f. 156. 

19 Robert Levy, Gloria si decăderea Anei Pauker, lagi, Polirom, 2002, p. 16. 
20 Thidem. 

21 Ibidem. 

decursul existenţei lor prin crize de deziluzie profundă, pe care Arthur Koestler 
le compara „cu perioadele de ispită şi îndoială ale credincioșilor religioşi”. Puţini 
dintre ei au dezertat, deoarece, de fiecare dată când un comunist începea să ezite, 
„exista un aspect respingător al societăţii capitaliste, care îl făcea să revină pe 
calea cea dreaptă””. Faptul că ideologia comunistă avea multi adepti in Europa 
acelor ani se datora nu doar răsunetului universal al mesajului său, ci şi faptului 
că imediat după război ea părea să fi fost deplin încarnată într-o singură tara, 
Uniunea Sovietică, al cărei prestigiu se afla la apogeu”. După război, multi 
comunişti au crezut cá lor li se va permite să adopte, în tara lor de origine, noi 
modele de socialism, pe baza propriilor particularități de cultură. Inflexibilitatea 
Moscovei, arivismul celor care ajunseseră în posturi de conducere în țările satelit, 
de aici decurgând animozitátile şi meschinăriile imposibil de evitat, sentimentul 
puternic, uneori neonorat, împărtăşit de numeroşi comunişti, că ar avea dreptul 
la o recompensă morală după anii petrecuţi în închisoare sau în ilegalitate, i-au 
dus pe multi la ceea ce Eduard Goldstücker numea „frica înstrăinării de sine... 
şi a regăsirii de sine într-un viitor lipsit de orice perspectivă. Totul, întreaga ta 
lume se prăbușește”, 

Asa cum raporta agentul „Val, la 9 septembrie 1958, Ardeleanu s-a 
arátat complet demoralizat de concepţiile comuniste: „De peste 20 de ani am 
activat pe linia partidului — ce spun eu — de la 14 ani — si de 15 ani activez oficial 
ca membru de partid; am primit cu încredere si cu entuziasm, dar acum când imi 
dau seama de realitatea de azi, s-a dus dracului si 
entuziasm şi credință”. Mai mult, starea sa de 
frământare si de deznădejde lua proporții, iar 
singura cale de ieşire din criză era inspirată de 
teoria apocalipsului nuclear: „Întrebat ce este de 
făcut şi dacă se poate să stăm doar așa cu 
mâinile încrucișate și să constatăm doar toate 
acestea, colonelul Ardeleanu nu a răspuns 
direct, ci a afirmat doar atât: «Parcă-i mai bună 
o bombă atomică în cazul nostru si să se 
termine odată cu o asemenea viață’, consemna 
același agent”. Ardeleanu purta toate aceste 
discuţii, deoarece, după cum singur mărturisea, 
„Simt nevoia să mă mai descarc către cineva, 


2 Ibidem, p. 193. 

?5 Jean Francois Soulet, [storia comparată a statelor comuniste din 1945 până în zilele noastre, lagi, 
Polirom, 1998, p. 14. 

24 Robert Levy, op. cit, p. 197. 

25 ACNSAS, fond Informativ, dosar nr. 3819, vol. 1, f. 149. 

altfel explodez”””. 

Soarta sa era însă pecetluită. La sfârşitul vizitei pe care sursa ,, Voichita" 
le-a făcut-o, la 16 iunie 1958, soţilor Ardeleanu, aceştia, presimtind parcă 
deznodământul, au spus „că trebuie să se lege printr-un blestem să nu mai 
vorbească nici unul nimic”. Faptul că fuseseră puşi sub urmărire nu mai era un 
secret pentru ei; cu toate acestea mai credeau că „regimului ăstuia 1 se apropie 
sfârşitul si pentru aceasta ei au devenit foarte fricosi. Noi suntem urmăriți [si], ca 
să ajungem acele zile (adică sfârşitul regimului), trebuie să tácem si să stim să 
tăcem, aceasta este porunca ultimelor evenimente, altfel ne înhaţă”. La 17 
octombrie 1958 a fost arestat. lată cum a fost descrisă arestarea sa într-o notă a 
sursei ,, Voichita", din 29 noiembrie 1958, pe baza relatării soției sale, Maria 
Ardeleanu: „A arătat cá la orele 1172 noaptea a venit un lt. col. mic şi grásut 
însoţit de zece gealati, au forțat usa si au rávásit toată casa. A relatat că Aurel a 
fost calm si mândru şi cá ea, de asemenea, a reușit să se stăpânească şi că i-a dat 
nişte cămăși necălcate. La plecare, Aurel i-a spus să nu plece din casă, să aibă 
grijă de copii, că el se va întoarce”*. La perchezitia realizată la domiciliul său in 
momentul arestării a fost găsit un exemplar din manuscrisul romanului Gulliver in 
Tara Minciunilor, scris de lon Eremia”, şi „o nouă formă de regim politic” la care 
lucra de mai mult timp, inspirată de scrierile lui Platon, precum şi un material 
intitulat Unele observații in legatura cu functia represiva a statului”. 


Scrierile subversive 


După ce rolul său în legătură cu încercările de expediere a manuscrisului 
romanului lui lon Eremia în Franţa pentru a fi publicat a fost elucidat, 
Ardeleanu (mai sus vezi foto din arest) a fost anchetat și în legătură cu schița 
„noului regim politic” pe care acesta îl proiectase. Datorită faptului că în țările de 
democraţie populară sarcina luptei împotriva „subversiunii ideologice” revenea 
poliției politice, de analiza însemnărilor lui Ardeleanu s-a ocupat anchetatorul 
penal de Securitate, locotenent-colonelul N. Dumitrescu. Acesta nu avea de 
unde să stie că forma de organizare a unui stat ideal fusese, de-a lungul istoriei, 
printre preocupările filozofilor. Astfel, în Republica, Platon imaginase un stat 
ideal, care trebuia să dispună de următoarea structură socială: 1. filozofii sau 
conducătorii, din rândul cărora, prin alegere, trebuiau să fie desemnate unele 
persoane ca deţinătoare ale puterii în stat; 2. gardienii (străjerii), care trebuiau sa 
asigure ordinea in interior si apărarea împotriva atacurilor din afară; 3. 


26 Thidem. 

27 Thidem, vol. 10, f. 211. 
28 Ibidem, f. 201. 

2 Ibidem, vol. 2, f. 162. 
30 Ibidem, f. 51. 

mestesugarii si agricultorii, chemați a produce bunurile necesare întreținerii 
statului”. 

Ceea ce înţelegea însă si Securitatea era faptul că Ardeleanu nega „rolul 
conducător al clasei muncitoare si a avangărzii sale”, partidul comunist, 
preconizând ca de conducerea vieţii economice şi politice să se ocupe 
intelectualitatea, „principiu vânturat de cercul Petófi din Ungaria”, un forum 
antistalinist informal, lipsit de reguli exacte si de un statut precis, după numele 
poetului maghiar care ridicase tineretul la luptă în 1848. Caracterizând Marea 
Adunare Naţională ca pe un organism amorf — se arăta la sfârşitul anchetei 
penale — „el a prevăzut că organul care trebuie să joace un rol politic în statul 
nostru, mai ales cu privire la reprezentarea naţională, trebuie să fie numai 
«Academia», împărțită în 14 secții si subsectii, cu filiale în orașele Cluj, Timisoara 
si Iaşi”. În opinia noastră, alegerea de către Ardeleanu a acestor orașe ca filiale 
ale Academiei nu se datora numai prestigiului de care se bucurau ca centre de 
cultură, ci și reacției pe care numeroși studenți români au avut-o în momentul 
declanșării insurecției populare din Budapesta. 

O altă „erezie” cuprinsă in această schiță se referea la „compoziția 
socială din tara noastră”. „Punând pe aceeaşi treaptă — se preciza în același 
document — în viața politică, economică şi socială, pe cel sărac cu cel bogat, pe 
muncitori cu negustori şi liberii profesioniști si pe ţăranii săraci cu chiabutii, 
acordând dreptul cu precădere categoriilor si páturilor sociale avute — în fond 
claselor exploatatoare — să se organizeze în asociații profesionale, formaţiuni si 
partide politice, Ardeleanu Aurel a prevăzut printre principiile de organizare a 
societății schitate în acest material dreptul acestora de a alege reprezentanți în 
Marea Adunare Naţională după greutatea specifică pe care o au in viata 
economică, de a avea organe de presă, de a propune măsuri legislative, miniştri, 
cadre de conducere în aparatul de stat”. Mentionarea în cadrul interogatoriilor a 
lui Ion Eremia ca inspirator al Academiei nu este însă susținută de alte 
documente, ea fund făcută doar pentru a mai adăuga noi „probe” în procesul 
fostului general. 

Un alt aspect care a făcut obiectul cercetării în timpul anchetei penale a 
fost activitatea lui Aurel Ardeleanu ca procuror-acuzator în cadrul unor procese 
politice, aşa cum au fost cele ale lui Lucrețiu Pătrășcanu si Vasile Luca. În statele 
democratice, desfăşurarea instrucției penale este secretă, datorită pericolului 


31 „Negativ impresionat şi de instabilitatea guvernámintelor, dar si de modul cum erau cármuite 
statele, Platon caută soluţia ideală, care să facă statul să scape de sub imperiul devenirii, condițiile 
care să-l «purifice», structurându-l fidel naturii umane, «sufletului» individului si apt să 
îndeplinească condiţiile ce l-ar face perfect şi indestructibil” (Ovidiu Trásnea, Filosofia politica. 
Momente si semnificații, Bucuresti, Editura Politică, 1986, p. 84). 

divulgării unor informaţii care ar putea să aducă prejudicii siguranței naţionale”. 
În statele totalitare, instructia penală rămânea secretă, datorită faptului că justitia 
decăzuse la nivelul unei simple executante a voinței conducătorului, pedepsind, 
după cum se exprima Ernst Nolte, pentru ceea ce era cineva şi nu pentru ceea ce 
făcuse”. 

În felul acesta, regimul rămânea închis în taport cu realitatea care îl 
înconjura, nu datorită păstrării unor secrete specifice, militare sau de altă natura, 
ci datorită faptului că teribilul secret pe care trebuia să-l protejeze era acela al 
modalitátilor prin care se realiza controlul asupra minţii, care reprezenta esența 
dominaţiei totalitare. Desfăşurarea instrucției penale şi a proceselor de natură 
politică rămâneau secrete, deoarece, „actul de justiție” era realizat cu aportul 
organelor represive, dovezile pe baza cărora se întocmea rechizitoriul provenind 
din „mărturisirile” celor anchetați, care se obțineau prin utilizarea mijloacelor de 
tortura. De cele mai multe ori sentintele veneau de la Biroul Politic, primul- 
secretar al PMR acționând ca anchetator, procuror si judecător, rolul avocatului 
apărării fiind astfel golit de conţinut”. 

Obsesia regimului comunist fata de posibilitatea scurgerii de secrete 
referitoare la modul în care decurgeau procesele politice a determinat Securitatea 
să cerceteze activitatea desfăşurată de Ardeleanu ca procuror-acuzator şi a 
relațiilor pe care acesta le-a întreținut cu ceilalți membri ai completului de 
judecată. Potrivit logicii Securităţii, dacă Ardeleanu, care era un comunist 
ilegalist, se dovedise un renegat duplicitar, de bună seamă că asemenea 
comportament îl manifestase şi pe vremea când lucra în aparatul de justiție. 


? Un exemplu în acest sens îl constituie procesul intentat, în aprilie 1951, în Statele Unite, soţilor 
Julius şi Ethel Rosenberg, pentru vina de a fi furnizat secrete nucleare sovieticilor. Cei doi au 
fost condamnaţi la moarte şi executaţi, iar o parte a opiniei publice americane, mult timp după 
aceea, a fost convinsă, din cauza isteriei campaniei anticomuniste inițiată de senatorul republican 
Joseph McCarthy, că acuzaţiile erau nefondate. În realitate, principalele dovezi împotriva 
acuzaților proveneau din decriptári de mesaje cifrate sovietice privind operaţiuni de spionaj in 
Vest. Din raţiuni evidente, aceste dovezi n-au putut fi prezentate opiniei publice (Thomas 
Parish, Enciclopedia Războiului Rece, Bucureşti, Editura Univers Enciclopedic, 2002, pp. 254-255). 
33 Ernst Nolte, Ragboiul civil european, 1917-1945. National-Socialism si Bolsevism, Editura Runa, 
Grupul Editorial Corint, Bucuresti, 2005, p. 43. 

4 Astfel, in sedinta Biroului Politic din 2 septembrie 1953, Gheorghiu-Dej dădea următoarele 
dispoziţii organelor de justiție: „În legătură cu grupurile de spionaj [aflate] în slujba diferitelor 
state imperialiste, propun să se treacă de îndată la organizarea proceselor. Întrucât sunt mult 
indivizi implicaţi în aceste procese, pedepsele să fie astfel gradate, încât numai inculpatii cei mai 
vinovaţi să primească pedeapsa capitală, pentru a constitui un avertisment pentru cei ce mai au 
de gând să facă spionaj în slujba imperialistilor; ceilalți să primească condamnări la închisoare pe 
diferite durate” (AMR, fond Microfilme, rola AS1-407, c. 680). A se vedea si Mircea Chiritoiu, 
Rolul Biroului Politic al CC al PMR în instrumentarea proceselor politice din România anilor 1949-1953, în 
Romulus Rusan (ed), Analele Sighet 7. Anii 1949-1953. Mecanismele Terorii, Bucuresti, Fundaţia 
Academia Civică, 1999, pp. 281-292). 

Astfel, la 26 noiembrie 1958, Ardeleanu a fost interogat în legătură cu 
procurorul Grigore Râpeanu”, cu care colaborase în cadrul procesului 
Pătrăşcanu. În fata anchetatorului, Ardeleanu a afirmat că „Râpeanu Grigore isi 
exprima nemulțumirea şi propriu-zis bârfea faptul că organele de stat — 
Securitatea — ar căuta să subordoneze organele de procuraturá si justiţie, că 
aceste organe ar căuta să-și impună punctul de vedere în mod nejustificat. El 
arăta că, înainte de 23 August 1944, organele de stat nu se bágau în treburile 
justiției şi procuraturii, că înainte judecătorii erau absolut liberi, pe când acum, 
după cum considera el, activitatea procurorilor si judecătorilor ar fi subordonată 
organelor de Securitate, interpretând acest fapt ca o îngrădire a libertății de 
acţiune a procurorilor şi judecătorilor în mod ilegal şi contrat legilor. În afară de 
aceasta, vorbind despre o serie de tovarăşi de la Securitate, care aveau contact cu 
noi în procesul muncii, Râpeanu Grigore adresa unora dintre ei cuvinte vulgare, 
îi desconsidera total, mergând chiar până acolo încât să-i adreseze tov. col. 
Soltut” injurii, în sensul că acesta ar fi un bandit, exprimándu-se în acest fel cu 


v 


ură”. Ura lui Râpeanu fata de Securitate avea rădăcini mai adânci, deoarece, 
după cum afirma Ardeleanu, acesta „spunea cá a ajuns să-i fie tot asa de frică la 
fel ca şi cei din boxă (sic!), arătând că actualul şef al Direcţiei Anchete Penale din 
MAT? ar fi stat tot timpul lângă el la procesul spionilor parasutati si i-a dat 


îndrumări, considerând acest fapt ca o lipsá de încredere în capacitatea sa si un 


: š n 3 3 " ^ a #5539 
amestec nejustificat al tovarăşului mai sus arătat in treburile procesului”. 


35 Grigore Râpeanu a debutat ca procuror în 1945 sau 1946 „cu delegaţie provizorie de a 
conduce Parchetul civil din Cluj”, după care a fost detașat la Bucureşti ca procuror militar cu 
gradul de locotenent-colonel (Marius Oprea, Banalitatea răului. O istorie a Securității in documente, 
1949-1989, laşi, Polirom, 2002, p. 354). 

36 [oan Soltutiu fusese desemnat de către partid să conducă ancheta în cazul Pătrăşcanu. Născut 
la 2 octombrie 1918, în comuna Ileanda, judeţul Cluj, Soltutiu a lucrat la Căile Ferate, intrând in 
PCdR în 1937. În 1945, a fost numit secretar al Comitetului Judeţean de Partid Cluj. În 1949, la 
solicitarea lui Iosif Ranghet, cu care avea relații apropiate, a fost adus la Bucuresti în cadrul 
Direcţiei a I-a (Contrainformatii) din cadrul SSI. După ce SSI a trecut la MAI prin Decretul nr. 
264 din 2 aprilie 1951, Soltutiu a fost încadrat la Direcţia a II-a (Contraspionaj) din MAI, după 
care a primit sarcina de a conduce ancheta în cazul Pătrăşcanu (Ibidem, p. 567). 

57 ACNSAS, fond Penal, dosar nr. 707, vol. 10, f. 307. 

38 Se referea la Francisc Butika. Născut la 15 iulie 1920 la Cluj, de profesie lácátus, Butika a lucrat 
din 1951 în cadrul Secţiei Organizatorice a CC al PMR. Din 1952, a participat la anchetarea lui 
Marin Jianu si Teohari Georgescu, făcând apoi parte din comisia şi subcomisiile stabilite de 
Comitetul Central pentru „verificarea activului şi a membrilor de partid din aparatul central si 
exterior al MAI”, care a „descoperit în funcții superioare sute şi mii de duşmani inversunati ai 
puterii populare”. Remarcat de Alexandru Drăghici, care coordona întreaga activitate a comisiei 
de depistare a „deviatorilor de dreapta”, a fost numit, la 16 octombrie 1952, în funcția de şef al 
Direcţiei Anchete Penale din MAI, în locul lui Mişu Dulgheru, la întocmirea dosarului căruia 
Butika contribuise din plin (Marius Oprea, op. cit, p. 545). 

39 ACNSAS, fond Penal, dosar nr. 707, vol. 10, f. 307. 

Astfel de sentimente ca cele pe care Grigore Râpeanu le manifesta la 
adresa Securităţii nu erau însă singulare, ele întâlnindu-se şi la ceilalți procurori 
cu care Ardeleanu lucrase. La același interogatoriu, Ardeleanu și-a amintit că 
,Pahontu Ion" isi manifesta nemultumirea si asupra faptului cá noi lucram in 
localul MAI, comentând acest fapt în sensul cá am fi fost ţinuţi in mână, tutelati 
si dirijati de Securitate, ale căror cadre nu ar fi avut pregătirea necesară pentru a 
da îndrumări si, deci, nu ar fi competente să-i conducă pe procurori”. 

În afară de Securitate, un alt amestec la fel de nociv în treburile justiţiei îl 
avea şi Partidul Comunist. La interogatoriul de a doua zi, Ardeleanu şi-a amintit 
că procurorul Rudolf Rossman „avea această atitudine de dispreţ, nu numai fata 
de organele de Securitate, ci si fata de cadrele pe care el le avea în subordine si 
trimise de Partid, mai bine zis ridicate de Partid în funcții de răspundere, fata de 
cate, de asemenea, se manifesta cu dispreț «cá îl încurcă», «nu sunt capabili» si 
alte expresii sub forma aceasta. 

Pot declara cá Rossman Rudolf adopta chiar o atitudine dusmanoasa fata 
de aceste cadre tinere, adică față de cadrele ridicate de Partid în funcții de 
răspundere, iar din felul dispretuitor adoptat fata de aceste cadre şi fata de unele 
organe ale aparatului de stat, eu am rămas cu impresia că Rossman Rudolf nu ar 
fi un prieten al regimului. 

Rossman Rudolf se manifesta cu dispreţ și la adresa procurorului general 
de atunci, tov. Anton Tatu Jianu, că nu ar sti să lucreze, cá ar fi un încurcă lume, 
şi că el ar duce greul în Procuraturá împreună cu câțiva ca el , care ştiu să 
lucreze”. 

Amestecul Securităţii şi al partidului ducea la parodierea actului de 
justiție. După cum se exprima Ilie Moisescu”, referindu-se la procesul 
legionarilor parasutati, conform declaraţiei lui Ardeleanu din 28 noiembrie 1958, 
„procesele organizate de Securitate prea se desfăşoară ca pe sfoară, în sensul cá 
toti arestatii vorbesc parcă ar cunoaște declaraţiile pe dinafară, cá nu se mai 
vedea din această cauză lupta între parti si că aceste procese ar fi nişte piese de 
teatru, prost regizate de Securitate. Ceilalți notati mai sus erau de aceeași părere 
cu Moisescu Ilie, nu a existat între ei păreri diferite. Din această cauză, după cum 


4 Ion Pahontu era procuror şef la Procuratura Oras Bucuresti, când a fost desemnat, probabil 
de Iosif Chisinevschi, să instrumenteze procesul Pătrășcanu (Marius Oprea, op. cit, p. 354). 

41 ACNSAS, fond Penal, dosar nr. 707, vol. 10, £. 299. 

42 Thidem, ff. 289-290. 

^5 Ilie Moisescu a lucrat mai întâi în Ministerul Forţelor Armate, ca şef al Direcţiei Secretariat- 
Juridic la cabinetul lui Emil Bodnáras, de unde a fost transferat ca judecător la Direcţia 
'Tribunalelor Militare. De acolo, în octombrie 1952, a fost „chemat la cabinetul lui Chişinevschi”, 
unde a fost înștiințat că partidul îi dă sarcina de a prezida completul de judecată al lotului 
Pătrășcanu (Marius Oprea, op. cit, p. 353). 

spunea Moisescu Ilie, lumea crede că aceste procese nu ar ilustra realitatea, 
fiindcă merg ca pe sfoară”? 

Pe baza discuţiilor pe care le avusese cu colegii săi, Ardeleanu a redactat, 
în decembrie 1953, un material intitulat Unele observații în legătură cu functia represivă 
a sfatului, pe cate l-a înmânat, un an mai târziu, lui Iosif Chisinevschi. De 
asemenea, Ardeleanu a discutat despre amestecul organelor de Securitate în 
activitatea justiției si cu lon Eremia. După cum declara acesta în interogatoriul 
din 2 decembrie 1958, „în cursul anului 1956 sau 1957, în cadrul unor discuţii ce 
le-am avut cu Ardeleanu Aurel, acesta mi-a spus că organele de Securitate din 
RPR ar căuta să subordoneze organele de justiție si că aceste organe ar influența 
hotărârile organelor de justiție. Acest aspect discutat cu col. Ardeleanu Aurel eu 
l-am introdus în conţinutul acestui capitol”, însă precizez că lui Ardeleanu Aurel 
nu i-am spus că am să tratez acest aspect în lucrare şi nici nu mi l-a 
recomandat”. 

Declaraţia lui Eremia corespundea adevărului, dar reafirmarea ei în 
cadrul interogatoriului denota si grija fostului general de a nu furniza indicii 
Securităţii, prin care aceasta să-l incrimineze pe fostul colonel. În legătură cu 
acest ultim aspect, trebuie menţionat faptul că Securitatea nu a insistat prea mult 
asupra părerilor lucrătorilor din justiţie asupra caracterului proceselor politice. 
Aceasta întrucât Ardeleanu a fost destul de precaut în cadrul interogatoriilor, 
mărginindu-se la a menţiona doar amestecul Securităţii în derularea proceselor si 
asupra faptului că acestea „mergeau ca pe sfoară”. Însă, în afară de procesul 
„spionilor parasutati", Ardeleanu nu a mai oferit si alte exemple care ar fi putut 
constitui pentru organele de partid serioase motive de îngrijorare. 
Nementionand procesele lui Lucrețiu Pătrășcanu sau Vasile Luca printre farsele 
judiciare ale regimului si amintind doar amestecul Securităţii, care, prin poziția sa 
autonomă, crease deseori situaţii tensionate, dar care nu au constituit motive de 
criză în raport cu organele de partid si cele judiciare, Ardeleanu urmărea să-și 
protejeze situaţia, si asa destul de precară ca urmare a rolului său în sprijinul 
acordat lui lon Eremia şi a discuţiilor pe care le purtase cu acesta. 

Interogatoriile la care a fost supus Ardeleanu pentru lămurirea 
caracterului discuţiilor pe care le avusese în timpul când era procuror-acuzator 
au fost menționate într-un document al Direcţiei Anchete Penale din cadrul 
MAI. Astfel, în „Sinteza privind rezultatul anchetei penale efectuată până în 
prezent asupra grupului antistatal în frunte cu Eremia lon”, document întocmit 
la 23 octombrie 1958, organele de anchetă afirmau că, „separat de activitatea 
dusmánoasá ce a desfăşurat-o cu Eremia Ion, Ardeleanu Aurel declară cá, din 
anul 1952, având unele însărcinări pe linia organelor Securităţii Statului, a 


44 ACNSAS, fond Penal, dosar nr. 707, vol. 10, f. 286. 
^5 Referirea se făcea la capitolul XVIII din manuscrisul romanului Gudiver in Tara Minciunilor. 
46 ACNSAS, fond Penal, dosar nr. 707, vol. 1, f. 107. 

început să calomnieze aceste organe, afirmând că acestea aplică «teroarea», 
săvârşesc abuzuri si consideră că ar fi o feudă în stat. 

Arata că la întărirea convingerilor sale dușmănoase în această problema 
au contribuit şi discuţiile pe care le-a avut în acest sens, până în anul 1954, cu 
Râpeanu Grigore, adjunct al procurorului general, general-maior Moisescu Ilie, 
şeful Direcţiei Tribunalelor Militare si colonel Pahontu Ion, procuror militar. 

Ardeleanu Aurel, având legături pe linia profesională cu Iosif 
Chisinevschi", a început a discuta cu acesta verbal ideile potrivnice organelor 
Securităţii Statului, după care, în 1954, i-au fost cerute în scris de către Iosif 
Chişinevschi, lucru ce a si făcut. Ardeleanu declară cá el aștepta răspuns de la 
Iosif Chisinevschi cu privire la acest material predat, însă acest răspuns nu l-a 
primit. 

Menţionăm că, după predarea acestui material, Ardeleanu Aurel declară 
că a fost surprins de felul în care a fost lăudat de Iosif Chisinevschi, 
considerându-l un om capabil. După un timp oarecare, Iosif Chisinevschi i-a 
făcut promisiunea că va fi numit într-un post de răspundere în justiție sau 
procuratură”*. 

Pe lângă faptul că nu menţiona şi numele lui Rudolf Rossman printre 
persoanele cu care fostul procuror-acuzator purtase discuții, documentul 
întocmit de Securitate nu mai făcea nici o referire la soarta materialului înmânat 
de Ardeleanu lui Iosif Chisinevschi. Nu este exclus însă ca Chisinevschi, cu 
permanentul său oportunism şi cameleonica sa natură politică, manifestată prin 
dorința de a se asocia cu grupul care avea cele mai mari şanse să iasă învingător 
după campania de destalinizare iniţiată de Hruşciov”, să fi folosit unele din 
aprecierile din materialul lui Ardeleanu în atacul pe care l-a lansat în cadrul 
şedinţei Biroului Politic din 3-12 aprilie 1956 asupra lui Gheorghiu-Dej”. 


+ La acea dată, Chisinevschi era responsabil în cadrul Biroului Politic de Secţiile Propagandă, 
Externă, Cadre Exterioare şi Administrativ-Politicá ale CC al PMR şi de Direcţiile Superioare 
Politice ale Armatei si MAI (Membrii CC al PCR 1945-1989. Dictionar, Bucuresti, Editura 
Enciclopedică, 2004, p. 150). 

48 ACNSAS, fond Informativ, dosar nr. 3819, vol. 2, ff. 26-27. 

^? Vladimir Tismăneanu, Stalinism pentru eternitate. O istorie politica a comunismului românesc, lagi, 
Polirom, 2005, p. 183. 

5 Într-o discuţie cu informatorul „Stanciu”, după eliberarea din închisoare, Ardeleanu afirma că 
în acea perioadă a mai „întocmit un referat amplu, pe 24 pagini, in care şi-a exprimat atât 
îndoielile sale asupra temeiniciei acuzațiilor contra lui Pătrășcanu, cât si dezvăluiri ale încălcărilor 
grosolane ale legalităţii comise de către organele de anchetă şi mai ales de către organele de 
Securitate”. Ardeleanu a dorit să discute despre referat cu Emil Bodnáras, dar s-a lovit de 
reticenta acestuia. „A încercat același lucru cu Miron Constantinescu, cu care era prieten 
apropiat, dar s-a lovit de aceeaşi atitudine, aşa că, în final, s-a prezentat la Chisinevschi [...], 
depunându-i referatul. 

Cert este faptul că la „discuţiile dușmănoase” ale lui Ardeleanu cu 
Râpeanu, Moisescu, Pahontu si Rossman nu s-a mai făcut referire în nici un 
document al procesului, nici măcar în „Referatul privind rezultatul anchetei 
penale în cazul grupului de elemente dusmánoase în frunte cu Eremia Ion", 
întocmit la 12 iunie 1959, prin care aceştia erau trimiși în judecată si nici în 
cadrul pronunțării sentinței. Explicaţia era simplă; despre procesele politice nu 
avea voie să vorbească decât cel care le initiase, adică partidul, referirile la 
amestecul Securității nefăcând altceva decât să arunce o umbră de îndoială 
asupra „legalității” acestora. 

În ceea ce priveşte „declarațiile date de Ardeleanu Aurel, în care arăta că, 
împreună cu Râpeanu Gr., Pahontu Ion, Moisescu Ilie si Rossman Rudolf, au 
avut grave manifestări dușmănoase la adresa organelor de Securitate, de 
procuratura si justiţie, în special elementelor tinere introduse în acest aparat de 
stat”, acestea au fost predate, la 10 martie 1964, din ordinul generalului- 
locotenent Vasile Negrea, adjunct al ministrului de Interne, arhivei speciale a 
Serviciului „CC. 

Ceea ce aceştia nu luau în discuţie era amestecul primului-secretar al 
partidului în activitatea procuraturii si a justiției, doar Ardeleanu vorbind cu 
Eremia despre caracterul polițienesc al statului comunist. Nici după 13 ani 
aceştia nu au putut sau nu au vrut să vorbească si despre rolul lui Gheorghiu-Dej 
în aceste procese, mărginindu-se la a aminti din nou caracterul de farsă 
judiciară a acestora. Aceasta deoarece despre acest lucru putea vorbi numai 
partidul, sau mai bine zis noul secretar general, Nicolae Ceauşescu, care dorea să 
dobândească popularitate prin reabilitarea unor activişti de partid si relevarea 
rolului nefast al predecesorului său. 

Prin Sentința nr. 198/27 octombrie 1959, Aurel Ardeleanu a fost 
condamnat la 14 ani temniță grea pentru „complicitate la crima de trădare de 
patrie” si la 25 de ani de muncă silnică si 10 ani degradare civică pentru „crima 
de uneltire contra ordinii sociale prin agitație”, urmând să execute pedeapsa cea 


Spune apoi Ardeleanu că, de fata cu el, Chisinevschi a citit, spicuind din referat, spunându-i cá 
dezvăluie unele lucruri extrem de interesante, după care, pe loc, a cerut secretarilor să multiplice 
referatul în 10 exemplare, indicând şi unde să fie trimise pentru a fi studiate. 

În legătură cu conţinutul acestui referat şi situaţia ce i s-a creat lui Ardeleanu de pe urma lui, 
acesta a arătat sursei că, din cele aflate treptat, altele aflate după eliberare chiar, a reiesit că: 

- 0 bună parte din fruntașii de atunci ai PMR au fost de acord aproape complet cu 
referatul său; 

- Gheorghiu-Dej și câţiva apropiaţi ai acestuia din CC, s-ar fi exprimat cam asa: «Asta-i 
omul în care am avut noi încredere? Îşi bate joc de noi? O să vadă ell»; 

- referatul a ajuns si la Moscova, iar Ardeleanu arată cá stie sigur că reacţia a fost identică 
celei a lui Gheorghiu-Dej. Ardeleanu mai adaugă că, de la Moscova a venit, desigur, ordinul 
pentru lichidarea lui ca trădător” (ACNSAS, fond Informativ, dosar nr. 209421, vol. 2, f. 32). 

5! Idem, fond Penal, dosar nr. 707, vol. 10, ff. 250-251. 

mai grea”. La 8 ianuarie 1960, a fost exclus din PMR de către organizația de 
bază de la Facultatea de Arme din cadrul Academiei Militare”. După ce o 
perioadă a fost deţinut în penitenciarul Jilava, la 13 octombrie 1960, Ardeleanu a 
fost „ridicat pentru cercetări” si depus din nou în arestul Securității”, pentru a 
da unele declarații despre cadrele militare cu care avusese contacte şi la care nu 
se referise în ancheta penală. La 12 decembrie 1960, sosea la penitenciarul 
Râmnicu Sărat pentru ispăşirea restului pedepsei. Conform datelor din dosarul 
său de penitenciar, la 13 octombrie 1960, a fost „transferat pentru executarea 
pedepsei” la Aiud””. Pe tot parcursul detenţiei, firea sa de fost militar s-a 
rázvrátit în permanenţă fata de constrângerile la care regimul de penitenciar îl 
obliga. Din ,,adeverinta-caracterizare” întocmită, la 6 iulie 1964, de comandantul 
penitenciarului Aiud, Gheorghe Crăciun, rezultă că Aurel Ardeleanu „a fost 
pedepsit disciplinar, după cum urmează: la 19 aprilie 1960 cu 5 zile izolare — 
nerespectarea regimului; în aprilie 1961 declară refuz de hrană; la 3 noiembrie 
1961, 5 zile izolare pentru obrăznicie; la 18 octombrie 1961, 3 zile izolare pentru 
nerespectarea regimului; la 6 ianuarie 1963, 7 zile izolare pentru nerespectarea 
regulilor la plimbare; la 31 martie 1963, 5 zile izolare pentru că s-a uscat la geam; 
la 31 martie 1963 cu 3 zile izolare — nu a executat ordinul şefului de secție. În 
1963, a fost pedepsit cu 44 zile izolare, iar in 1964 cu 10 zile izolare”. A fost 
eliberat ca urmare a prevederilor Decretului Consiliului de Stat nr. 411 din 24 
iulie 1964”. La 8 august 1964, Aurel Ardeleanu părăsea închisoarea Aiud, după 
ce se angajase să nu divulge nimic din cele văzute şi auzite în legătură cu locurile 
de detinere pe unde trecuse”. Aflat în libertate, avea să fie „lucrat in acţiune 
informativă de maior Gavriliu Em.””. 

În 1969, Procuratura Generală a RSR a respins ca neintemelatá cererea 
lui Ardeleanu privind revizuirea procesului şi a condamnării juridice pe care a 
suferit-o“. Prin Sentința nr. 397/10 decembrie 1970 a Tribunalului Militar 
Teritorial Bucureşti i s-a acordat reabilitarea juridică, iar prin Decretul 
Consiliului de Stat nr. 331/19 septembrie 1977 condamnarea sa a fost 
amnistiată“!. A adresat memorii conducerii PCR la congresele al X-lea si al XI- 
lea, solicitând reprimirea în rândurile partidului si redarea gradului de colonel in 


32 Ibidem, vol. 9, f. 96. 

53 AMR, fond Microfilme, rola AS4-332, c. 601. 

54 Ibidem, f. 248. 

55 Ibidem. 

56 ACNSAS, fond Penal, dosar nr. 707, vol. 9, f. 184. 

57 Ibidem, f. 248. 

58 Thidem, f. 183. 

5 [dem, fond Informativ, dosar nr. 3822 vol. 1, f. 37. 

60 AMR, fond Microfilme, rola AS4-332, c. 602. 

61 ACNSAS, fond Informativ, dosar nr. 209421, vol. 2, f. 27. 

rezervă, ambele cereri fund respinse din cauza rolului pe care l-a jucat în 
procesul Pătrășcanu şi a condamnării primite in 1959%. 

Într-un memoriu adresat, la 30 aprilie 1966, preşedintelui Consiliului de 
Stat, Chivu Stoica, Ardeleanu afirma că, în perioada 1947-1952, „s-au făcut 
arestări în masă, care au afectat sute de mii de familii, au fost arestați enorm de 
multi oameni nevinovați, loiali fata de regimul de stat, numai pe simpla 
presupunere de ostilitate fata de regim, abuzurile de putere, ilegalitatile si 
fărădelegile s-au ţinut lant, regimul aplicat oamenilor arestaţi a fost de o duritate, 
cruzime şi barbarie fara precedent în istoria României, [si] foarte multi oameni 
au pierit în închisori din cauza condițiilor inumane ale detenţiei”. Ardeleanu 
considera că, dacă pentru acea perioadă „a existat o justificare teoretică, izvorâtă 
din tezele fundamentale ale ideologiei marxist-leniniste, pentru cea de a doua 
perioadă, 1952-1960, lipseşte această justificare”. Şi continua, întrebând: „până 
când vor mai putea fi camuflati faptasii acestor abuzuri criminale?”*. O 
întrebare retorică, venită din partea unuia din cei care contribuiseră într-o 
anumită perioadă la apariția și perpetuarea ilegalităţilor şi fărădelegilor amintite 
în memoriu. 

Într-o notă informativă din 12 februarie 1985, informatorul Anghel”, 
legătura locotenentului-major Adrian Doban, spunea despre Ardeleanu că, „dacă 
cu multe acțiuni este de acord cu conducătorul statului si partidului nostru, si 
mai ales cu actul de la 1968, cu alte probleme nu este de acord și nu aprobă 
politica conducătorului nostru în problema industrializării cu datorii de la 
capitalişti, politica agrară care a fost neglijată în folosul industriei, în problema 
cultului personalităţii, care a întrecut orice măsură, chiar pe Stalin si Mao [...]. El 
sustine că părerile lui sunt mai bune [si] că partidul a renunțat la conducerea 
colectivă şi că aplică politica lui Stalin, a lui Mao, Kim-Ir-Sen etc. si nu e bine”, 

La 3 septembrie 1985, într-o „Notă de analiză a Dosarului de Urmărire 
Informativă «Aron»", numele de cod al lui Ardeleanu, Securitatea aprecia că 
acesta „este un element ostil, care, deși face paradă de unele sentimente 
patriotice, în fond se manifesta dusmános. Este abil şi deosebit de suspicios”. 

Aurel Ardeleanu a decedat la 2 aprilie 1986, la București”. 


62 AMR, fond Microfilme, rola AS1-332, c. 601. 

63 ACNSAS, fond Informativ, dosar nr. 209421, vol. 2, f. 128. 
64 Thidem, f. 136. 

65 Thidem, f. 134. 

66 Ibidem, vol. 3, f. 67. 

67 Ibidem, vol. 3, f. 73. 

68 Ibidem, f. 86. 

Anexe 


Interogatoriile din arestul Securităţii, luate lui Aurel Ardeleanu pentru 
determinarea „caracterului duşmănos şi calomnios la adresa RPR” al 
scrierilor Academia şi Unele observaţii în legătură cu functía represivă a 
statului 


1. 
Proces-verbal de interogatoriu 


Invinuit, Ardeleanu Aurel, născut la 18 mai 1913, în comuna Buteni, 
raionul Gura Munţi, regiunea Oradea, fiul lui Lupu şi Iuliana, ofițer activ, 
domiciliat in Bucuresti, str. Sandu Aldea nr. 70, raionul I.V. Stalin. 

16 noiembrie 1958 

Localitatea: Bucureşti. 

Interogatoriul a început la ora 11 min. 30. 
Interogatoriul s-a terminat la ora 14 min. 00. 


Întrebare. Vi se prezintă un document, găsit la dumneavoastră cu ocazia 
perchizitiei domiciliare — intitulat Academia — urmează o schemă în frunte cu un 
prezidiu de 14 secții si 14 subsectii, în continuare sunt o serie de formulări si se 
termină cu următoarea idee: „Rolul conducător al vieţii economice, politice, 
sociale a ţării va reveni astfel intelectualitátii selecționate pe baza meritelor sale 
profesionale”. Ce reprezintă acest document? 

Raspuns: Documentul prezentat, care a fost găsit la mine cu ocazia 
perchiziției domiciliare, intitulat Academia, constituie o idee privitoare la 
Organizarea societăţii într-un viitor îndepărtat, când nu va exista stat propriu-zis, 
si în care rolul conducător al societății ar aparține intelectualitatii. Pe prima 
pagină eu am schițat sumar organizarea Academiei cu cate 14 secții şi 14 subsectii, 
ele puteau fi şi mai multe, după necesități. În fruntea acestor secții urma să fie 
ales un prezidiu, compus din cei mai de frunte intelectuali ai societății. 
Prevedeam filiale în principalele centre ale țării, ca: Cluj, Timisoara, Iasi etc. 
Prevedem antrenarea în această activitate a tuturor cadrelor instituțiilor de 
învățământ, inclusiv a liberilor profesioniști care se ocupă cu activitatea 
ştiinţifică. Mai prevedeam existența pe întreaga tara a unei rețele întinse de 
institute si laboratoare. Pentru promovarea in Academie prevedeam drept criteriu 
numărul şi valoarea ştiinţifică a lucrărilor elaborate de cercetători angajați si 
voluntari. De asemenea, am prevăzut eligibilitatea organelor de conducere ale 
Academiei pe perioade de 4 ani. 

Acesta era rolul si activitatea ştiinţifică a Academiei. 

În ceea ce privește rolul politic al Academiei, prevedeam rolul conducător 
politic unic al acestei instituţii, din sânul căreia să se aleagă miniștrii şi miniştrii 
adjuncti şi toate organele politice necesare ale unei societăți. 

Pe pagina a doua a documentului intitulat Academia prevedeam o formă 
de organizare a societăţii în perioada de trecere de la capitalism la socialism. 

În primul rând, am arătat care sunt principalele pături si clase sociale. Eu 
vedeam următoarele categorii sociale: 

a. țărănimea cu păturile ei: 

3 săraci 
- mijlocasi şi categoriile ei: 
- agricultori 
- viticultori 
- pomicultori 
- crescători de vite 

- bogați 
b. muncitorimea si păturile ei: 

- industrie grea 

- industtie mijlocie 

- industrie ușoară 


c. functionárimea: 
- micá 
- mijlocie 
- superioară 
d. liberi profesionişti 
e. meseriași si negustori etc. 


Aceste categorii sociale le prevedeam să fie organizate în asociații 
profesionale şi politice. 

De asemenea, am mai prevăzut ca aceste asociaţii să aibă drepturi, ca 
partide politice să dispună de organe de presă si să-şi aleagă reprezentaţi deputati 
în Marea Adunare Naţională. 

Prevedeam ca procentul deputaților să fie stabilit în funcție de proporția 
numerică ce o reprezintă din populația țării si de greutatea specifica în viata 
economică a țării. 

Prevedeam, în continuare, că din rândul deputaților MAN vor fi alese 
secțiile MAN, care vor elabora proiecte de legi pentru a fi supuse aprobării 
MAN. Secţiile mai aveau rolul să propună miniştrii şi miniştrii adjuncti, care vor 
fi aleşi în plenul MAN pe o perioadă de 4 ani. 

Încheiam această schemă cu concluzia că rolul conducător al Vieţii 
economice, sociale şi politice a țării va reveni astfel intelectualitátii, selecționate 
pe baza meritelor sale profesionale. 

Din cele arătate mai sus, si care reprezintă documentul intitulat Academia, 
rezultă câteva idei încă nedezvoltate până la capăt, din care se desprinde ideea 
centrală, şi anume o astfel de organizare a societăţii în care rolul conducător să 
revină intelectualitati. 

Întrebare După cum ati prevăzut dumneavoastră, ca rolul conducător în 
societate să-i revină intelectualitátii, cum rămâne cu clasa muncitoare şi partidul 
ei? 

Raspuns: Prevedeam o altă societate, organizată pe alte criterii decât cele 
cunoscute. Deci nu prevedeam rolul conducător al clasei muncitoare si al 
partidului ei. 

Întrebare. Ideea manifestată în documentul prezentat intitulat Academia 
este o idee marxist-leninistá? 

Raspuns: Ideea manifestată în documentul intitulat Academia şi scris de 
mine nu este o idee marxist-leninistă. Această idee exprimată în document 
reprezintă o idee antimarxista şi ea este eclectică si revizionista. 

Ancheta va continua pe această problema până la lămurirea ei definitivă. 

După ce am citit prezentul proces-verbal de interogatoriu si am constatat 
că corespunde în totul cu cele declarate de mine, îl susțin şi semnez. 

ss. Ardeleanu Aurel 
Anchetator penal de Securitate 
ss. Lt. col. N. Dumitrescu 


ACNSAS, fond Penal, dosar nr. 707, vol. 2, fi. 51-52 

2. 
Proces-verbal de interogatoriu 


Invinuit, Ardeleanu Aurel, născut la 18 mai 1913, in comuna Buteni, 
raionul Gura Munţi, regiunea Oradea, fiul lui Lupu şi Iuliana, ofițer activ, 
domiciliat in Bucuresti, str. Sandu Aldea nr. 70, raionul I.V. Stalin. 

21 noiembrie 1958 

Localitatea: Bucureşti. 

Interogatoriul a început la ora 19 min. 50. 
Interogatoriul s-a terminat la ora 21 min. 40. 


Întrebare. În procesul verbal de interogatoriu din 16 noiembrie 1958 ati 
declarat că documentul intitulat Academia a fost făcut de dumneavoastră. Arátati 
în ce scop aţi făcut acest document. 

Raspuns: Fiind nemulțumit de actuala forma de organizare a statului, m- 
am gândit să proiectez o nouă formă de organizare a statului care, după mine, o 
credeam „mai bună” decât cea existentă în RPR. 

Întrebare. În documentul intitulat Academia, pe pagina a doua, făcând 
schema categoriilor sociale existente, ati pus în egalitate pe țăranii săraci cu cei 
bogaţi si pe muncitori cu meseriași si negustorii, în ceea ce priveşte drepturile 
politice şi sociale. Ce înseamnă aceasta? 

Răspuns: Aceasta înseamnă punerea in stare de egalitate din punct de 
vedere social si politic a acestor categorii sociale, o formă de organizare socială si 
politică a statului care frânează dezvoltarea societăţii, ca atare aceasta înseamnă o 
gravă abatere de la principiile marxist-leniniste. 

Aceasta mai înseamnă cá eu am negat rolul conducător în societate al 
clasei muncitoare condusă de partidul ei. 

Întrebare: Negarea rolului conducător în stat al clasei muncitoare de ce 
curente este astăzi propagată? 

Raspuns: Negarea rolului conducător in stat al clasei muncitoare si al 
partidului ei în zilele noastre o propagă revizioniștii contemporani si îndeosebi 
programul Uniunii Comuniștilor Iugoslavi. 

Întrebare. Când ati scris acest document intitulat Academia şi de unde v-aţi 
inspirat? 

Raspuns: Documentul intitulat Academia l-am scris in luna august 1958. 
Fiind în contact timp îndelungat cu Eremia lon, care este un adept credincios al 
lui Tito si care era puternic influențat de audițiile posturilor de radio imperialiste 
şi discutând cu acesta în numeroase rânduri, am căzut sub influenţa lui şi am 
alunecat pe panta revizionismului, aşa cum se reflectă în acest document intitulat 
Academia. 

Întrebare. Ati discutat cu alte persoane despre documentul intitulat 
Academia? 

Răspuns: Până in prezent nu am angajat discuții în legătură cu 
documentul intitulat Academia, deoarece era făcut in forma lui brută. Însă, cu 
timpul, dacă îl dezvoltam, era posibil să-l discut si cu alte persoane si în primul 
rând o făceam cu Eremia Ion. 

Întrebare. Deci acest document proiect intitulat Academia l-aţi conceput cu 
un scop? 

Raspuns. Nu pot spune că am avut un scop precis în alcătuirea 
documentului intitulat Academia, aceasta depindea de situația mea si de influența 
mediului în care continuam să trăiesc. 

Întrebare. Luând în întregime documentul intitulat Academia, cum se poate 
concretiza? 

Raspuns: Documentul intitulat Academia reprezintă o alunecare dupa 
poziţia marxistă pe poziţia revizionistă contemporană. Cauza acestei alunecări 
este — pe de-o parte — nemulțumirile mele personale, care se transformaserá, 
într-un anumit grad, într-o atitudine, într-o luare de poziție antipartinică, care m- 
a dus la unele manifestări dușmănoase exprimate în cercul înconjurător şi care 
puteau evolua cu timpul într-o poziție mult mai gravă şi dăunătoare şi — pe de 
altă parte — influența negativă pe care am primit-o din partea lui Eremia Ion. 
Negând rolul conducător al clasei muncitoare si, totodată, înlăturând partidul 
clasei muncitoare din conducerea țării si dând, în același timp, rol politic unor 
categorii sociale neproletare si nerevolutionare, aceasta ar fi însemnat revenirea 
la vechea societate capitalistă. 

După ce am citit prezentul proces-verbal de interogatoriu si am constatat 
că corespunde în totul cu cele declarate de mine, il susțin si semnez. 

ss. Ardeleanu Aurel 
Anchetator penal de Securitate 
ss. Lt. col. N. Dumitrescu 


ACNSAS, fond Penal, dosar nr. 707, vol. 2, f. 55. 

Proces-verbal de interogatoriu 


Îmvinuit Ardeleanu Aurel, născut la 18 mai 1913 în comuna Buteni, 
regiunea Oradea, fiul lui Lupu si Iuliana, ofițer activ, domiciliat în Bucureşti, str. 
Sandu Aldea nr. 70, raionul I.V. Stalin. 

16 noiembrie 1958 
Localitatea: Bucureşti. 

Interogatoriul a început la ora 11 min. 30. 
Interogatoriul s-a terminat la ora 14 min. 00. 


Întrebare. În procesul verbal de interogatoriu din 10 noiembrie 1958, 
dumneata ai declarat cá, în primăvara anului 1956, ai dat lui Eremia Ion un 
material în care era vorba despre unele probleme legate de funcția represivă a 
statului. 

Arată concret, ce conținut avea acel material? 

Raspuns: Materialul pe care eu l-am dat lui Eremia Ion, în primăvara 
anului 1956, în scopul de a-şi da şi el părerea asupra conţinutului său, se referă la 
unele convingeri ale mele în legătură cu organele Securităţii de stat, procuraturá 
si justiție. 

Întrebare. În mod concret, ce exprima materialul despre care vorbeşti? 

Raspuns: În materialul despre care este vorba mai sus eu am vorbit 
despre unele probleme prin intermediul cărora îmi exprim poziţia mea fata de 
organele Securităţii statului, în sensul că organele MAI, în mod nejustificat si 
depásindu-si atribuțiile, ar căuta să subordoneze celelalte două organe, si anume 
procuratura si justitia. 

Tot in acest material, eu am mai arătat, pe lângă aspectul arătat mai sus, 
si faptul cá organele Securitátii de stat — má refer in special la organele care duc 
muncă de anchetă — nu ar fi pe deplin competente să exercite asemenea funcții. 

Întrebare Când ai redactat dumneata acest material? 

Raspuns: Acest material l-am redactat personal în cursul lunii decembrie 
1953, în baza unor observaţii personale şi, în special, în baza mai multor discuţii 
ce le-am avut în perioada 1952-1953 cu mai multi colegi, împreună cu care am 
lucrat procuror la mai multe procese. 

Întrebare. Despre ce colegi este vorba? 

Raspuns: Este vorba despre Râpeanu Grigore, procuror general adjunct, 
împreună cu care am lucrat în perioada noiembrie 1952-octombrie 1954 la mai 
multe procese. 

- Pahontu lon, colonel procuror din procuratura militară, 
împreună cu care am lucrat în perioada noiembrie 1952-aprilie 1954. 

- Rudolf Rossman, actualmente ministru adjunct la Justiție, 
împreună cu care am lucrat în perioada noiembrie 1953-aprilie 1954 la un singur 
proces. 

- Moisescu Ilie, general-maior, actualmente şeful Directiei 
Tribunalelor Militare din Ministerul Justiţiei, împreună cu care am lucrat în 
perioada noiembrie 1953-aprilie 1954. 

Împreună cu cei arátati mai sus am lucrat în perioadele arătate la 
pregătirea unor procese penale, cu care ocazie, printre altele, în discuţiile ce le 
purtam, atătam că organele Securității statului ar căuta să subordoneze 

procuratura şi justiţia, că procurorii şi judecătorii nu ar avea libertate de acțiune 
în unele procese, arătam că organele Securității de stat nu ar fi competente — ne 
refeream la anchete — să desfășoare o asemenea muncă, precum şi faptul că în 
Securitate, justiție si procuratura ar fi ridicate de partid în munci de răspundere 
unele elemente care nu ar corespunde din punct de vedere profesional, fapt care 
constituia, după părerea celor arátati mai sus, o oarecare jignire, cât şi alte 
discuţii de acest fel. 

Întrebare. Arată dumneata, concret, problemele susținute în discuții de 
către fiecare în parte, cât si poziția ce dumneata ai adoptat-o fata de aceste 
probleme! 

Raspuns: Pe Râpeanu Grigore eu il cunosc din luna noiembrie 1952 si, 
după cum am arătat, am lucrat împreună cu el până în luna octombrie 1954 în 
cadrul a trei procese, în care împreună am îndeplinit funcția de procurori. 

După octombrie 1954, l-am mai văzut pe Râpeanu Grigore numai o 
singură dată, aproximativ prin anul 1956, când am fost la procuratură pentru a-i 
cere o lămutrire juridică. 

Împreună cu Râpeanu Grigore am fost în relații apropiate, el a fost odată 
în vizită la mine acasă împreună cu soția sa, iar eu am fost de mai multe ori la 
domiciliul său, pentru a lua unele manuale juridice. 

Precizez că discuţiile ce le-am avut cu Râpeanu Grigore — şi despre care 
este vorba mai sus — s-au purtat exclusiv în cadrul activității noastre comune de 
pregătire a proceselor arătate. 

Înainte de a arăta concret problemele susţinute de Râpeanu Grigore în 
discuțiile purtate, vreau să fac unele precizări, şi anume că, în perioada noiembrie 
1952-noiembrie 1953, discuţiile despre care voi vorbi în continuare, aveau loc în 
biroul nostru comun, în prezenţa lui Pahontu Ion si a mea. 

În perioada noiembrie 1953-aprilie 1954, la discuţiile făcute de Râpeanu 
Grigore, de obicei mai erau prezenţi în afară de mine şi Pahontu Ion, Rossman 
Rudolf şi Moisescu Ilie. 

În ceea ce priveşte poziția ce Râpeanu Grigore și-o manifesta in 
discuţiile ce noi le purtam împreună în perioada sus arătată, pot arăta 
următoarele: 

Râpeanu Grigore isi manifesta nemulțumirea, în sensul că organele 
Securităţii de stat ar căuta să subordoneze organele procuraturii şi justiției și că 
aceste organe ar căuta in mod nejustificat să-şi impună punctul de vedere. 

El arăta că înainte de 23 August 1944, în timpul regimului burghezo- 
mosieresc, când lucra ca procuror, organele securității nu se bágau în treburile 
justiţiei, că atunci judecătorii erau absolut liberi să acționeze, iar acum — după 
cum considera el — activitatea procurorilor si judecătorilor ar fi subordonată si 
controlată de organele de Securitate, interpretând acest fapt ca o îngrădire a 
libertatit de acțiune a procurorilor şi judecătorilor în mod ilegal. Fata de aceste 

probleme, susținute în discuţii de Râpeanu Grigore, isi manifesta acordul si 
Pahontu Ion. Nu mai tin minte si nu pot preciza dacă Râpeanu Grigore a revenit 
asupra acestor aspecte şi le-a susținut în discuţiile purtate şi în perioada 
noiembrie 1953-aprilie 1956, când au mai venit să lucreze cu noi Rossman și 
Moisescu. 

În afară de cele relatate până în prezent, mai declar că Râpeanu Grigore, 
în discuţiile purtate, venind vorba despre o serie de tovarăşi care lucrau la 
Securitate si care aveau contact cu noi în procesul muncii, la adresa unora dintre 
ei aducea cuvinte vulgare, îi desconsidera total, în sensul că ar bate apa în piuá de 
pomană, mergând chiar până acolo încât să-i adreseze colonelului Soltutiu 
injurii, în sensul că acesta ar fi un bandit, exprimându-și această părere a sa cu 
ură. 

Râpeanu Grigore, asa cum am arătat, isi manifesta o atitudine de dispreţ 
fata de organele de Securitate care lucrează în domeniul anchetelor penale. Pot 
arăta că Râpeanu Grigore avea această poziție de dispreţ nu numai fata de 
organele de Securitate, ci şi fata de elementele tinere muncitoreşti, care lucrează 
in procuraturá si justiție. În acest sens, în discuţiile ce le purta cu Pahontu Ion, 
amândoi discutau despre felul cum s-au pregătit ei în trecut, cum își desfăşurau 
activitatea în timpul regimului burghezo-moșieresc etc. si scoteau în evidență 
faptul că astăzi ar fi pus în funcţii de răspundere de către Partid oameni care nu 
ar corespunde din punct de vedere al pregătirii lor profesionale si că aceasta ar 
însemna o subapreciere si o jignire a lor. 

În cursul anului 1953 sau 1954, după cum îmi amintesc, în perioada când 
se preciza actul de acuzare în procesul Pătrășcanu, Râpeanu Grigore, de fata 
fiind eu si Pahontu Ion, spunea cá unde s-a mai pomenit să existe legi secrete, 
asa cum ar exista astăzi, cá legea de aceea e lege ca să fie cunoscută de toată 
lumea si cá acest fapt este ceva nemaipomenit. Legat de aceasta, Rápeanu 
Grigore ne spunea — mie si lui Pahontu — că statul democrat-popular, mai bine 
zis conducerea de stat a RPR, ar elabora legi care ar fi cunoscute numai de un 
cerc restrâns de persoane, fără ca ele să fie cunoscute de public. 

Alte explicaţii nu a dat în această problemă, s-a referit numai la aspectele 
enunțate mai sus. 

O altă problemă discutată în mod negativ de Râpeanu Grigore, cu care 
se declara de acord si Pahontu Ion, a fost si faptul că statul democrat-popular, în 
mod nejustificat, a dat competenţa tribunalelor teritoriale de a judeca infracțiuni 
contrarevolutionare pentru care se aplică pedepse capitale. Legat de aceasta, 
Râpeanu Grigore comenta faptul că tribunalele teritoriale nu ar fi competente să 
judece astfel de infracțiuni, că în aceste instituții ar lucra oameni insuficient 
pregătiți si, din cauza faptului că li s-a dat dreptul să judece ca ultimă instanţă, 
adică fără drept de recurs, se fac erori judiciare grave, manifestandu-si prin 
aceasta neîncrederea în capacitatea organelor respective. 

În discuţiile purtate, Râpeanu Grigore mai spunea cá a ajuns să-l fie tot 
aşa de frică la fel ca celor din boxă (sic!), arătând că actualul şef al Direcției de 
Anchete Penale din MAI ar fi stat tot timpul lângă el la procesul spionilor 
parasutati şi i-a dat îndrumări, considerând acest fapt ca o lipsă de încredere în 
capacitatea sa şi ca un amestec nejustificat în treburile procesului, arătând despre 
acest tovarăș cá ar fi lipsit de caracter. 

În perioada noiembrie 1953-aprilie 1954, cât timp am lucrat împreună cu 
Rossman Rudolf şi Moisescu Ilie, acesta din urmă, în discuţiile ce le purtau, 
susținea că procesele organizate ar merge ca pe sfoară, fiind de fapt piese puse 
pe scenă si prost regizate de Securitate, cât si alte probleme prin care își 
manifestau disprețul si desconsiderarea față de organele Securității de stat. 
Râpeanu Grigore isi manifesta acordul fata de problemele ridicate de către 
aceştia. 

In general, Râpeanu Grigore întotdeauna se plângea că el are un salariu 
mic si că, în general, salariile ar fi mici, desi el avea la acea dată, după cum 
cunosc eu, două sau trei salarii: de consilier, la facultate si de la o revistă 
judiciară. 

Pot să declar că Râpeanu Grigore este un om lipsit de caracter, un om 
ascuns, însă niciodată nu am constatat la el manifestări fățiș dușmănoase la 
adresa regimului democrat popular, el este o fire foarte fricoasă. 

Aceasta este poziţia şi discuţiile susținute de Râpeanu Grigore împreună 
cu mine şi ceilalți în perioada cât am lucrat împreună. 

În ce mă priveşte pe mine, declar că eu m-am declarat de acord cu 
punctele de vedere susținute de ei, mi le-am însușit și, astfel, am ajuns să 
redactez sub formă de observaţii personale problemele arătate mai sus, cât si 
altele susținute în discuţiile purtate de Pahontu, Rossman si Moisescu. 

După ce am citit prezentul proces-verbal de interogatoriu şi am constatat 
că corespunde întru totul cu cele declarate de mine, îl susțin şi semnez. 

ss. Ardeleanu Aurel 
Anchetator penal de Securitate 
ss. Căpitan Puscoci Gheorghe 


ACNSAS, fond Penal, dosar nr. 707, vol. 10, ff. 273-275. 


80 


Dezbateri filosofice si juridice în arestul Securităţii... 


4. 


Proces-verbal de interogatoriu 


Înmvinuit Ardeleanu Aurel, născut la 18 mai 1913, in comuna Buteni, 
regiunea Oradea, fiul lui Lupu si Iuliana, ofițer activ, domiciliat în Bucuresti, str. 
Sandu Aldea nr. 70, raionul I.V. Stalin. 

8 decembrie 1958 

Localitatea: Bucureşti. 

Interogatoriul a început la ora 17 min. 45. 
Interogatoriul s-a terminat la ora 20 min. 00. 


Întrebare. În manuscrisul intitulat Noze, ce a fost ridicat de la dumneata cu 
ocazia perchezitiei domiciliare si în care este vorba despre organele de Securitate, 
procuratura si justiție, printre altele arăţi următoarele: 

„Şedinţele publice au avut caracterul unor piese de teatru puse în scenă 
si regizate de organele Securității...” 

Cand si pe ce bază ţi-ai format dumneata această părere? 

Raspuns: În decembrie 1953, când am redactat manuscrisul despre care 
este vorba mai sus, am scris despre caracterul proceselor penale sub forma 
citată, din cauza faptului că, la data aceea, aceasta era convingerea mea în 
legătură cu felul cum organele de Securitate ar organiza desfăşurarea unor 
procese penale. 

Acest punct de vedere nu a constituit în mod iniţial o convingere a mea 
personală, ci această idee mi-a fost sugerată în discuţiile ce le-am avut cu 
Moisescu llie — şeful Direcţiei Tribunalelor Militare — în perioada când, 
împreună cu el şi cu alții, am lucrat la pregătirea procesului Pătrăşcanu. 

Întrebare. Când ai lucrat dumneata împreună cu Moisescu Ilie la procesul 
lui Pătrășcanu, cum a venit vorba despre problema mai sus arătată si ce alte 
probleme ati mai discutat? 

Raspuns: În noiembrie 1952, eu am fost trimis să lucrez la pregătirea 
procesului Pătrășcanu de către MFA. În același timp, au mai fost trimişi să 
lucreze împreună cu mine la pregătirea acestui proces procurorii Râpeanu 
Grigore si Pahontu Ion. 

În noiembrie sau decembrie 1953, au mai fost trimiși să lucreze la acest 
proces numiții Moisescu Ilie si Rossman Rudolf si, astfel, împreună cu cei aratati 
mai sus, am lucrat la pregătirea acestui proces până în aprilie 1954, când a fost 
judecat Pătrășcanu. 

Pe Moisescu Ilie eu îl cunosc din anul 1948, când el a fost încadrat în 
MFA ca locţiitor politic. 

În 1949, Moisescu Ilie s-a mutat din str. Cobălcescu, dată după care 
relațiile de prietenie ce au existat între noi au continuat, ne vizitam reciproc la 
domiciliu, cu care ocazii purtam numai discuţii de ordin personal si familiar. 
Până in 1953, după cum îmi amintesc, eu l-am vizitat pe Moisescu [lie la 
domiciliu de 2-3 ori, iar el cred că a fost la mine — invitat la masă — numai o 
singură dată. 

După anul 1953, nu ne-am mai vizitat în familie, însă am rămas prieteni, 
ne întâlneam pe la diferite convocáti, din când în când ne mai dădeam telefon si 
ne întâlneam cu totul întâmplător în diverse ocazii. 

În ce priveşte poziţia adoptată de Moisescu Ilie în perioada noiembrie 
1953-aprilie 1954, cât timp am lucrat împreună la procesul Pătrășcanu, declar 
următoarele: 

În perioada acea, lucram la pregătirea procesului Pătrășcanu în localul 
MAI în două birouri. Din când în când, ne mai strángeam în câte un birou si, 
printre alte probleme legate concret de munca profesională ce o desfásuram, mai 
discutam si o serie de probleme în mod neprincipial adresate organelor de 
anchetă ale MAI. 

În cadrul unor astfel de discuţii, Râpeanu Grigore, Pahontu Ion si în 
special Rossman Rudolf adresau organelor de anchetă a MAI, de fata fiind si 
Moisescu Ilie, o serie de expresii jignitoare, prin care isi manifestau disprețul si 
desconsiderarea fata de aceste organe, asa cum am arătat la interogatoriile 
anterioare. 

Moisescu Ilie nu lua atitudine împotriva problemelor care se discutau în 
mod neprincipial, ci, in cele mai multe cazuri, isi manifesta si el acordul, însă 
aceasta in mod tacit. Din cand în când, însă, participa şi Moisescu lie în mod 
direct la astfel de discuții neprincipiale, in care si el isi arăta părerea la fel ca si 
ceilalți, în sensul că organele care lucrează în munca de anchetă a MAI nu ar fi 
competente, că nu ar fi pregătiți, cât şi alte aspecte de acest gen, prin care îşi 
arăta desconsiderarea sa față de aceste organe. 

Spre deosebire de ceilalți arátati mai sus, în cadrul unor astfel de discuții, 
la Moisescu Ilie nu se observa o ostilitate fata de organele aparatului de stat, ci 
discuțiile sale aveau mai mult un caracter de bârfă făcută în mod neprincipial. 

După ce a avut loc procesul legionarilor parasutati, Moisescu Ilie, în 
cadrul unei discuţii ce a avut loc şi la care au participat: eu, Râpeanu Grigore, 
Pahontu Ion si Rossman Rudolf, vorbind despre felul cum a fost acest proces, 
isi manifesta disprețul fata de organele Securităţii de stat, în sensul că procesele 
organizate de Securitate s-ar desfăşura ca pe sfoară, cá toti arestatii vorbesc si isi 
recunosc învinuirile ce li se aduc, că la procese nu s-ar mai vedea din această 
cauză lupta dintre părți — acuzare şi apărare — si că aceste procese ar fi nişte piese 
de teatru puse în scenă si prost regizate de către organele de Securitate. Legat de 

aceasta, Moisescu Ilie mai susținea că lumea nu ar crede că aceste procese 
ilustrează realitatea si cá ar fi aranjate de Securitate. 

Cei arátati mai sus, adică: Râpeanu, Rossman si Pahontu, şi-au 
manifestat acordul cu cele spuse de Moisescu Ilie. 

Legat de aceasta, Rossman Rudolf, reluând ideea lui Moisescu, susținea 
— şi aceasta in mod dispretuitor — cá, ce, astea sunt procese? cá nu sunt procese 
vii etc. si că a avut el procese grozave, in care s-a luptat cu acuzaţii să stabilească 
adevărul, cât si alte aspecte prin care scotea in relief faptul că procesele 
organizate de Securitate ar fi moarte, merg ca pe sfoară etc. 

La aceste discuţii susținute de Rossman era de fata si Moisescu Ilie. 

Un alt aspect discutat de Moisescu Ilie în mod neprincipial a fost si 
faptul cá MAI ar subordona alte organe ale puterii de stat, „documentând” acest 
fapt prin aceea cá, la procesul legionarilor parașutați, lui si altor persoane din 
procuratura şi justiție nu li s-au dat invitaţii, fiind chemaţi în schimb oameni din 
toată tara si cá el nici măcar nu a fost anunţat de Securitate că avea loc procesul, 
aflând acest lucru din ziar. 

Acestea sunt problemele concrete despre care îmi amintesc că au fost 
comentate de Moisescu Ilie în cadrul discuţiilor care au avut loc între noi în 
perioada 1953-1954. 

În baza acestor discuţii, si văzând că părerea lui Moisescu Ilie este 
susținută şi de ceilalți, mi-am însuşit și eu părerea în legătură cu faptul că 
procesele organizate de Securitate ar fi piese de teatru si, astfel, am ajuns să o 
redau în manuscrisul ce a fost găsit la mine cu ocazia perchezitiei domiciliare ca 
fiind o părere si o convingere a mea personală. 

După ce am citit prezentul proces-verbal de interogatoriu si am constatat 
că corespunde în totul cu cele declarate de mine, il susțin si semnez. 

ss. Ardeleanu Aurel 
Anchetator penal de Securitate 
Căpitan Puşcoci Gheorghe 


ACNSAS, fond Penal, dosar nr. 707, vol. 10, ff. 261-262. 

Gânduri pentru o expoziţie documentară: 
urme ale rețelei artistice 
Oradea - Târgu Mureș - Sfântu Gheorghe 
în Arhiva fostei Securitáti. 


Thoughts for a documentary exhibition: 
Network traces of artistic Oradea - Târgu Mureș -Sfântu Gheorghe 
in the Securitate Archives 


The present study deals with the documentary traces left in 
archive of the former Romanian political police by the communities of 
visual artists from Oradea, Târgu Mureş and Sfântu Gheorghe, from 
the late “70s and early '80s, having in mind the construction of an 
exhibition. Involving micro-history, oral history, and comparative 
sources analyze as main instruments of research, the study discusses 
the possibility for these specific archival documents to become direct 
sources for the local artistic historiography, while re-assembling, at 
the same time, the few narrative and theoretical lines left visible by 
the documents' limitations. From the micro-scale of the mail-art 
dialogue between the artists, recovered from the few snapshots 
available in the monitoring files the Securitate created on the name of 
some of the artists, the study raises its scale of discussion in an 
attempt to follow the criteria and mechanisms used by the political 
power in the surveillance of visual arts; the accusation of 
"nationalistic attitude" being the main issue raised against the 
Hungarian-ethnic visual artists from these communities, and these 
artists being the only ones that had been monitored, the conclusion of 
the ethnic factor prevailing in the interests of the political police 
towards visual arts, and not the art itself, imposes as self-evident. The 
study closes with an account on the intended exhibition, focusing on 
the unstable status of these documents in themselves, on the 
additional layers of meaning they carry as part of this archive, on the 
risks involved when confronting them with the public space - the 

main being a precocious monumentalization. 


Etichete: artiști, Securitate, dosar, mail-art, Cenaclul „Atelier”, 
Ioan Bunus, Medium 

Keywords: artists, Securitate, file, mail-art, the Atelier Cenacle, 
Ioan Bunus, Medium exhibition 


„Aceasta este o antologie de existente. Vieti de 
câteva rânduri sau de câteva pagini, nenumărate neşanse 
şi aventuri, adunate împreună în câteva cuvinte. Vieti 
scurte, întâlnite din întâmplare în cărți si documente. 
Exempla — dar, spre deosebire de cele întrevăzute de 
intelepti pe parcursul lecturilor lor — acestea sunt 
exemple care furnizeazá nu atát lectii de contemplat, cát 
efecte scurte a cáror fortá dispare aproape instantaneu. 
Termenul nouvelle s-ar potrivi suficient pentru a le 
desemna, prin dubla referință pe care o indică: rapiditatea 
narațiunii si realitatea evenimentelor relatate; căci 
contradictia lucrurilor spuse în aceste texte se prezintă 
astfel, încât nu se ştie dacă intensitatea care le traversează 
se datorează mai degrabă insufletirii cuvintelor sau 
violenţei faptelor care le împresoară”. (Michel Foucault)’ 


Cred cá prima întrebare a acestui studiu care isi aşteaptă o clarificare este 
cum şi de ce ajunge o cercetare de istorie a artei recente, asupra unor comunități 
artistice din România anilor '80, să isi caute surse în arhivele fostei Securităţi”. 
Răspunsul impune o tratare mai detaliată. 

Atelierul 35 din Oradea” a constituit, în perioada studiată — sfârşitul 
anilor "70 si până spre mijlocul deceniului zece — cadrul institutional oficial in 
care au activat un număr mare de tineri artişti“, ale căror practică si programe 


! Michel Foucault, Power, Truth, Strategy, Sydney, Feral Publications, 1979, pp. 76-91, apud Hal 
Foster, “An Archival Impulse", in October, 110, Fall 2004, pp. 3 - 22, trad.ns. 

? Prezentul studiu face parte dintr-o cercetare mai amplă, desfăşurată în cadrul Şcolii Doctorale a 
Facultăţii de Istoria si Teoria Artei, Universitatea Naţională de Artă din București, sub 
conducerea doamnei prof. univ. dr. Anca Oroveanu, sub titlul de lucru: Comunitate, practică 
artistică, discurs. Atelier 35 Oradea si Cluj, gruparea MAMU Târgu Mureş. 

3 Denumit astfel abia începând cu anul 1985, când Cenaclul Tineretului al Uniunii Artiştilor 
Plastici din România, filiala Bihor, şi-a schimbat titulatura în „Atelier 35". 

+ O listă cu caracter provizoriu a acestor artişti: Cornel Abrudan, Vioara Bara, Rudolf Bone, loan 
Bunus, Judit Egyed, Károly Ferenczi, Dorel Găină, Anikó Gerendi, István Gyalai, Barna Holló, 

expoziţionale, mai intense în cursul anilor '80, erau departe de a se înscrie în 
normele estetice şi ideologice pretinse de puterea politică. Tinerii artişti orădeni 
nu s-au constituit niciodată într-un grup în sensul modernist al termenului: nu s- 
au formulat manifeste sau texte cu caracter programatic, criterii de adeziune sau 
excludere — altele decât cele impuse de organizarea instituțională a Atelerului 35 
-, iar operele lor arată o varietate foarte mare de genuri şi preocupări, cu 
deschidere spre instalație, performance, happening, asamblaj, intervenții în 
spaţiul public, land-art, fotografie, environment, mail-art ş.a. Cu toate astea, 
expoziţiile Atelier 35 din Oradea au beneficiat de avize pozitive din partea 
Comitetului de Cultură local, desfășurându-se cu regularitate în spaţiile oficiale 
de expunere — galeriile U.A.P. —, iar cazurile de cenzură asupra acestor expoziții 
prin eliminare de lucrări au fost extrem de puţine. În vreme ce în legătură cu 
teatrul din Oradea există, în Arhivele Naţionale, Fond CC al PCR, rapoartele 
preşedintelui Comitetului de Cultură si Educaţie Socialistă Bihor referitoare la 
programul fiecărei stagiuni, precum si argumentele aprobării lui, nu există însă 
nici un document cu privire la Uniunea Artiştilor Plastici, Cenaclul Tineretului 
sau Atelierul 35. Situaţia este similară şi în privința documentelor din Arhivele 
Naţionale Bihor, unde ponderea documentară a artelor vizuale este foarte mică 
printre dosarele păstrate de la Comitetul de Cultură si Educaţie Socialistă a 
judeţului. 

În Târgu Mureș, încă de la sfârșitul anilor '70 si până spre mijlocul 
deceniului nouă a funcționat MAMÜ? sau Cenaclul Atelier, o auto-intitulată 
„societate artistici", grupare neoficială de artiști constituită pe baza unui 
program, cu reguli de adeziune, membri stabili, membri invitati si simpatizanți . 
Componenţa grupării s-a suprapus, în cazul câtorva artişti, cu cea a Cenaclului 
Tineretului al Uniunii Artiştilor Plastici din Târgu Mureş, fără ca aceste structuri 


Gina Hora, Gyórgy Jovián, Gyóngyi Kerekes, Károly Kovács, Maria Minchevici, loan Aurel 
Mureşan, Nicolae (Miklós) Onucsan, Dan Perjovschi, Ioan Augustin Pop, Lászlo Ujvárossy. 

5 [nitialele provin de la Marosvásárhelyi Mühely (în maghiară = atelier din Târgu Mureș). 

6 Titulatura de „MAMU Társaság” (Societatea MAMU) apare în catalogul publicat in Ungaria, cu 
ocazia unei expoziții retrospective a grupului organizată in Szentendre, în 1989. 

7 Dintre artiştii MAMU prezenţi în catalogul retrospectiv citat mai sus, exemplific prin: Bob 
Jozsef, Borgó Csaba Gyórgy, Bunus Ioan, Dienes Attila, Elekes Karoly, Garda Aladar, Krizbai 
Sandor, Kuti Dénes, Nagy Arpad (Pika), Szabó Zoltan (Judoka), Szigeti (Baász) Palma, Szilágyi 
Zoltan, Szórtsey Gabor, s.a. in discuţiile pe care le-am avut cu Bob József, Kuti Dénes si Szabó 
Zoltán (Judoka), a fost menţionat Elekes Károly în postura de conducător al grupării și inițiator 
principal al programelor expoziționale. În discuţiile înregistrate cu Elekes Károly, acesta l-a 
amintit şi pe Doru Covrig din Sighişoara printre membrii MAMU, ca dealtfel şi pe Alexandru 
Antik din Cluj; lista totală a membrilor cuprindea, după aceeași mărturie a lui Elekes, 30-32 de 
persoane — nu în exclusivitate artişti plastici, dacă e să-l mentionez doar pe Ágoston Vilmos, 
filosof si estetician -, dar exista un nucleu căruia i se atribuie inițiativele expoziționale si ale 
proiectelor de intervenții în natură, precum si munca de organizare, constituit din Elekes Károly, 
Garda Aladar, Krizbai Sandor, Nagy Arpad (Pika) si Szabo Zoltan (Judoka). 

să fie reductibile una la cealaltă. Mai mult decât atât, MAMÜ s-a configurat ca o 
tentativă de a consolida o structură instituțională alternativă la cele existente, 
cărora li se reproşa închistarea în formele tradiționale ale artei, coroborată cu 
infuzia ideologică oficială. În cadrul MAMU se dezbăteau, teoretizau şi încurajau 
forme ale artei conceptuale, intervenții in natură, artă de acțiune colectivă sau 
individuală, dar si abstractionismul în pictură sau mail-art. Expozitiile grupului s- 
au desfăşurat într-un spaţiu independent de Uniunea Artiștilor Plastici — în holul 
Teatrului Studio din Târgu Mureş; ele au avut nevoie, ca orice altă formă 
culturală publică a perioadei, de avizele pozitive din partea Comitetului de 
Cultură si Educaţie Socialistă local, pe care le-au si primit, până la un moment 
dat, când imposibilitatea de a mai expune aici, alături de alți factori, a condus la 
emigrarea masivă a tinerilor artiști. Întrunirile grupului isi aveau „sediul” la 
cafeneaua ,,Tutun” din Târgu Mureş ori la localul „Oroszlân”, iar locul recurent 
al acțiunilor şi intervențiilor în natură erau „dâmburile umede” (avizeshalmok), 
situate în vecinătatea orașului. În inventarul colecţiei Arhivelor Naţionale Mureş 
nu există înregistrat nici un document provenind de la Comitetul de Cultură şi 
Educaţie Socialistă ori de la Uniunea Artiştilor Plastici din județ. 

De MAMU se leagă și prezenţa oraşului Sfântu Gheorghe în cadrul 
acestui studiu, o prezenţă de altfel reductibilá la persoana artistului Baász Imre. 
Acolo a avut loc in 1981 expoziţia națională de tineret Medium 7, a cărei sămânță 
a incoltit în Târgu Mureş, în contextul grupului de aici, cu care Baász menținea 
unele legături, dar a cărei idee a putut fi pusă în practică doar gratie postului pe 
care acesta îl deținea în cadrul secţiei de artă a muzeului din Sfântu Gheorghe. 
Dincolo de participarea masivă a tinerilor artisti din Oradea si Târgu Mureş, de 
statutul său foarte relevant pentru istoriografia artei recente din România, 
Medium 1 a fost şi o rezultantă a colaborării dintre artisti pentru infiltrarea pe un 
palier oficial a ideilor revizioniste asupra artei care mocneau în cadrul 
comunităților artistice studiate. Pe de altă parte, chiar dacă Baász Imre nu a făcut 
parte din MAMU, el poate fi numărat printre colaboratorii ocazionali ai 
grupului, dincolo de graniţele stricte ale organizării Medium 7, de la schimb de 
idei şi împărtăşirea unor afinități artistice cu unii dintre membrii acestuia şi până 
la realizarea unor acţiuni împreună cu grupul la „dâmburile umede”. 

Absența resurselor documentare produse de instituţiile oficiale din sfera 
culturii din perioadă, sau cel puţin a unora care să înregistreze, sub orice formă, 
existența acestor comunităţi artistice si interacțiunile lor cu „sistemul” orânduirii 
comuniste a fost principalul argument pentru accesarea colecției de documente a 
Consiliului Naţional pentru Studierea Arhivelor Securităţii. Interesul pentru 
această categorie de documente a stat în principal în dorința de a încerca o 
recuperare a discursului oficial, a argumentelor şi tehnicilor prin care acea 
birocratie îşi apropria unele forme culturale de avangardă, ideologizându-le, 
aceleași forme care in alte centre artistice ale țării sau în alte contexte erau 

reprimate prin prisma aceleiaşi ideologii. Presupunând că asemenea documente 
— rapoarte, situaţii, evaluări, dări de seamă - aveau un statut subinteles în 
administrația respectivă, dar negăsind nimic de acest fel în arhivele menţionate, 
am intuit cá din dosarele personale ale artiştilor în cauză si / sau din alte 
categorii de documente referitoare la Cenaclul Tineretului / Atelier 35 / U.A.P. 
aş putea identifica unele indicii asupra raporturilor reale care existau între 
activitatea artiştilor studiati şi instituţiile cenzurii. 

Pe de alta parte, între artiştii din Atelierul 35 Oradea si MAMU se 
numărau practicanți consecventi de mail-art, cu destinatari atât în tara, cât si în 
străinătate. Acest gen de artă, prin însuși specificul său, intersecta căile de 
circulație a informaţiei, care se aflau sub monitorizarea strictă a poliției politice, 
cu rezultatul că o parte din arta poștală fie nu ajungea la destinaţie, fie ajungea, 
dar cu urme ale interceptării. Dezvoltând acest raționament, arhivele fostei 
Securitati s-ar putea dovedi depozitare ale unui consistent număr de exemplare 
interceptate ale genului mail-art şi ar putea fi extrem de utile în a reconstrui nu 
numai fenomenul şi rețelele de circulație ale acestui gen de artă la noi, ci și 
perspectiva din care erau ele monitorizate de fosta poliție politică. 

Nu în ultimul rând, în recuperarea istoriografică a activității acestor 
comunităţi artistice — fragmentară pentru Oradea şi absentă, în istoriografia de 
limbă română, pentru Târgu Mureş — practica acestor artisti, în formele ei 
netraditionale, a fost aşezată în directă relație cu sfera politicului, în termenii tari 
ai disidentei, artei underground şi protestului orchestrat. Susceptibilă de o lectură 
în cheia unei inversări a teoriei conflictului dialectic de sorginte marxistă, aceasta 
perspectivă recuperatoare isi negociază ponderea în istoriografia artei recente 
din România cu cea a afirmării unei situări apolitice a creaţiei si așezarea acestor 
forme de artă exclusiv într-un registru estetic. Fără a le investi cu potentiala 
capacitate de a oferi o soluţie acestei dezbateri, sursele documentare păstrate în 
arhivele fostei Securitati ar putea furniza noi termeni pentru nuantarea 
problemei. 

Dacă acestea au fost, în linii mari, argumentele și întrebările de debut ale 
cercetării în arhiva C.N.S.A.S., unele au rămas, cel putin partial, fără răspuns, dar 
au generat, pe măsură ce se inmultea numărul documentelor accesate, o întreagă 
ramificație de interogări metodologice si noi nedumeriri. Înainte de toate, 
pornind de la premisa că nu există arhivă inocentă care să garanteze adăpostirea 
unui adevăr istoric obiectiv si nealterat, o imagine a trecutului „aşa cum s-a 
întâmplat”, lucrurile se complică în ceea ce priveşte arhivele fostei politii politice. 
Ca orice altă arhivă, şi aceasta are o rațiune pentru care a fost creată şi care în 
ultimă instanță derivă din statutul ei de instrument pentru exercitarea unei 

funcţii de putere?, acest statut, conjugat cu fostul regim politic totalitar, conferă 
documentelor acestei arhive pe de o parte o funcție utilitară directă, presupusă a 
o fi avut in orchestrarea doritului control total al sferelor socialului, iar pe de altă 
parte suscitá o percepție publica mitologizantă, punctata pe alocuri de 
supralicitări şi prejudecăţi. Chemate să devină surse istoriografice, aceste 
documente prezintă, de la un anumit nivel, provocări specifice în plus fata de 
cele ridicate de oricare altă cercetare arhivistică. Dincolo de provocarea pentru 
istoric de a extrage sensuri din documentele de arhivă, mereu limitate, lacunare si 
apte de a susţine diferite interpretări”, documentele produse de un serviciu secret 
— în cazul de față de Securitate — nu doar că nu au fost concepute pentru a 
transmite informația istorică, dar în multe cazuri nici nu vorbesc de la sine, ci 
pot induce în eroare sau chiar minți". Pentru un serviciu secret aflat în slujba 
unei puteri politice a cărei stabilitate depindea mult de măsura în care reușea să- 
si protejeze construcția fictivă asupra realității atât fata de lumea exterioară, cât si 


8 Jacques Derrida, „Archive Fever. A Freudian Impression”, in Déacritics, summer 1995, pp. 9 — 
63. Vezi mai ales pp. 9 — 12 şi nota 1: ,,[...] Nu există putere politică fără control asupra arhivei, 
dacă nu asupra memoriei. Democratizarea eficientă poate să fie măsurată întotdeauna după acest 
criteriu esenţial: participarea si accesul la arhivă, la constituirea şi interpretarea ei..”, p. 11, (trad. 
n.). 

Asupra arhivei ca un construct ale cărui reguli se constituie deodată cu acel ceva pe care il 
formulează si care nu sunt niciodată impuse dinafară, ci decurg din arhiva însăşi, captate tocmai 
în lucrurile pe care le conectează, (vezi: Michel Foucault, Arheologia cunoasterii, Bucureşti, Editura 
Univers, 1999, mai ales ,,.4 priori istoric şi arhiva”, pp. 156 — 163). 

Pentru o perspectivă interdisciplinară asupra arhivei, documentárii şi memoriei sociale, vezi: 
„Archives, Documentation, and Institutions of Social Memory. Essays from the Sawyer Seminar, ed. Francis X. 
Blouin Jr. and William G. Rosenberg, The University of Michigan Press, 2006. 

? Dacă nu ar trebui menţionată chiar înainte de asta „punerea sub semnul întrebării a 
documentului”, în sensul deschis de Foucault. Vezi Michel Foucault, Arheo/ogia..., op. cit, pp. 10 — 
12. 

10 R, Gerald Hughes, Peter Jackson and Len Scott (eds), Exp/oring Intelligence Archives. Enquiries 
into the secret state, New York, Routledge, 2008, pp. 2-3: “On another level, however, it is possible 
to argue that the study of intelligence does throw up distinct challenges for scholars. Not only 
do intelligence documents not speak for themselves, some may also dissemble and some may 
even lie. Thus, one of the central concerns at or near the surface of many of the contributions in 
this volume is the particular difficulties inherent in the search for, and interrogation of, 
intelligence and intelligence-related archival material. Deception, deceit and manipulation are 
central elements in many of the day-to-day practices of many intelligence agencies — particularly 
those involved in gathering secret intelligence and in mounting covert actions in other states. 
Does this have implications for the historical record? In terms of methodology, therefore, it is 
worth reflecting upon how scholars go about finding archival material on intelligence and 
intelligence related issues and how they decide what material is relevant and what is not. The 
reality is that even the most seasoned scholar faces formidable obstacles when conducting 
research into state agencies whose activities have long been subject to the most rigorous secrecy 
(when their existence has been acknowledged at all. For decades, the response of many 
historians was to ignore intelligence as a factor in national and international politics". 

fata de martorii ei directi, problema manipulării adevărului capătă dimensiuni 
ontologice'!. 

Dintre opţiunile metodologice apte să furnizeze un control şi un corectiv 
în tratarea acestui material, printre primele adaptabile cazului de fata sunt, pe de 
o parte, mărturiile autobiografice, scrise ori publicate, ori cele transmise sub 
formă de istorie orală”; pe de altă parte, verificarea informațiilor prin surse 
adiacente, arhivistice, publicistice ori de altă natură si, nu în ultimul rând, 
opțiunea pentru o abordare care să aibă în vedere mai multe niveluri de 
investigare!” sau, pentru a folosi un termen lansat de Jacque Revel, „jocurile de 
scali"". Această direcţie conduce spre  micro-istorie", o perspectivă 


11 Vez Hannah Arendt, ,,Totalitarismul’, in Originile totalitarismului, Bucuresti, Editura 
Humanitas, 2006, pp. 381 — 627. 

1? Paul Thompson, The Voice of the Past: Oral History, Oxford, Oxford University Press, 1988; 
Ronald J.Grele, „Movement without aim. Methodological and theoretical problems in oral 
history", in Robert Perks and Alistair Thomson (ed.), The oral history reader, Routledge, London, 
New York, 2003, pp. 38 — 52; Alessandro Portelli, They say in Harlan County. An Oral History, 
Oxford University Press, 2011; ,, What makes oral history different", în Robert Perks and 
Alistair Thomson (ed.), op. cit, pp. 63 — 74; Atkinson, Robert, Povestea vieții. Interviul, trad. 
Sebastian Nástutá, Iaşi, Editura Polirom, 2006; Elzbieta Halas, ,,Time and Memory: a Cultural 
Perspective", TRAMES, 2010, 14(64/59), 4, pp. 307—322; Linda Shopes, “Oral History and the 
Study of Communities: Problems, Paradoxes and Possibilities", in The Journal of American History, 
September 2002, pp. 588 — 598; Irina Sherbakova, „The Gulag in memory", în Robert Perks and 
Alistair Thomson, op. cit, pp. 235 — 245; Alon Confino, „Collective Memory and Cultural 
History. Problems of Method", în Robert M. Burns (ed), Historiography. Critical Concepts in 
Historical Studies, vol. IV Culture, Routledge, London and New York, 2006, pp. 263-283. 

13 R. Gerald Hughes, Peter Jackson and Len Scott, Exploring Intelligence Archives. .., op. cit, p. 8: 
„The ‘inner stuff of secret history’ has a way of turning up somewhere. It surfaces often in the 
form of leaks to the press, in private papers, in memoirs or published diaries, and, increasingly, 
in oral testimony. [...] Thereafter, it is usually possible for the patient and dedicated researcher, 
using time-honoured methods of crosschecking and verification and adopting a multi-level and 
multi-archival approach, to find traces of the ‘inner’ history in the archival record.” 

14 Jacques Revel (ed.), Giochi di scala. La microstoria alla prova dell’esperienza, Viella Libreria Editrice, 
Roma, 2006 (ediţie revizuită si actualizată a primei ediţii franceze Jeux d'échelle. La micro-analyse à 
l'expérience, Paris, Le Seuil-Gallimard, 1996). 

15 Vezi: R. Gerald Hughes and Len Scott, **Knowledge is never too dear'.Exploring intelligence 
archives", in R. Gerald Hughes, Peter Jackson and Len Scott..., op. c, pp. 13-40, pentru 
motivatia acestei perspective metodologice. 

Vezi: Giovanni Levi, „On Microhistory", in Peter Burke (ed), New Perspectives on Historical 
Writing, Polity Press, Cambridge, 2001; Carlo Ginzburg, ,,Microhistory. Two or Three things that 
I know about it”, in Historiography. Critical Concepts in Historical Studies, ed. Robert M. Burns, vol. 
IV Culture, Routledge, London and New York, 2006; C/ues, Myths, and the Historical Method, trans. 
John and Ann C. Tedeschi, Baltimore, 1989; Sigurdur Gylfi Magnusson, “The Singularization of 
History: Social History and Microhistory Within the Postmodern State of Knowledge ”, Journal 
of Social History, Spring 2003, pp. 701-735; „Social History as "Sites of Memory"? The 
Institutionalization Of History: Microhistory and the Grand Narrative", Journal of Social History, 
Spring 2006, pp. 891-913, pentru dezbaterea teoretică asupra micro-istoriei. 

istoriografica sub ale cărei auspicii mi-am desfăşurat cercetarea si anterior 
acestor arhive, dar a cărei utilitate mi-a devenit evidentă aici: ea nu poate suplini 
golurile documentare, dar poate adânci si diversifica interpretările pe seama 
surselor existente, poate conecta mai multe scale de lectură și, în particular 
pentru documentele dosarelor personale din aceste arhive, se sincronizează cu 
micro-scala la cate au fost concepute acestea. 

Percepția socială a acestor surse, mereu marcată de o tendință 
mitologizantă, beneficiază de un transfer simbolic artificial asupra documentelor, 
de o semnificație disproportionatá, doar pentru că au fost create şi păstrate sub 
statutul de „strict secret”. Faptul în sine are implicaţii asupra recuperării lor 
istoriografice şi poate că unele mai speciale în perspectiva unei prezentări 
expoziţionale. În context academic există spaţiu pentru discursul dubitativ, care 
să poată întreba si analiza schimburile simbolice petrecute la nivelul statutului 
unora dintre documente prin modificarea registrului de păstrare a lor — lucru 
valabil îndeosebi pentru corespondența poştală, preluată din spațiul privat si 
introdusă în cel ocult al „strict secretului” - , ori tipurile de naratiuni pe care le 
creează aceste documente corelate între ele (ca prezențe de arhivă) şi cu 
exteriorul arhivei (de la colecțiile private ale artiștilor şi până la mărturiile istoriei 
orale). Există loc, altfel spus, pentru a comenta relevanta istoriograficá a acestor 
surse şi posibilele funcții mnemonice pe care ele le pot sustine. Prin etalarea lor 
într-o expoziţie documentară, poate că cel mai mare risc cu care se confruntă 
curatorul este cel de monumentalizare, decurgând din aceasta nouă schimbare a 
registrului lor de difuzare, de la „strict secret” la public, si din întreaga inlántuire 
de circumstanţe, mai puţin transparente, care a făcut ca tocmai acestea să fie 
documentele create şi păstrate în această arhivă şi nu altele. În fine dar nu în 
ultimul rând, un risc suplimentar rezultă din însăşi selecția documentelor expuse 
şi organizarea lor în expunere, una care nu redă în oglindă (dez)ordinea arhivei, 
ci o reconfigurare a ei ghidată de interesele cercetării. 

Acest studiu aduce in discutie urmele lásate de reteaua artisticá Oradea — 
Târgu Mureş — Sfântu Gheorghe în arhivă, prin prisma problemelor teoretice 
schitate mai sus si cu gândul la construirea unei expoziții documentare. 
Succesiunea în care sunt prezentate documentele aici nu este, în mod evident, 
cea în care sunt păstrate în dosarele de provenienţă, ci este rezultatul reordonării 
lor în funcţie de câteva linii conceptuale sau narative pe care le-am întrezărit ca 
posibile. Textul se subdivide în mai multe părți, pornind de la o micro-analiză a 
dialogului prin poştă şi, mărind progresiv scala de observaţie, ajunge la 
documente cu un caracter mai general referitoare la context si problema „artă - 
cultură” asa cum pot fi ele reasamblate din materialele existente. Acolo unde a 
fost posibil, si alte categorii de surse sunt aduse în discuție: fragmente de 
interviuri cu unii dintre artiştii studiati, piese de mail-art din arhivele private, 
fotografii-document ş.a. Comentariul fiecărui document încearcă să urmeze, pe 

cât posibil, etapele prezentării de ansamblu a contextului care l-a generat, cu 
eventuale motivații pentru care a fost generat, urmate de o analiza a conţinutului 
său şi a pârghiilor semantice ce trimit la alte categorii de documente sau alte 
sectoare ale realului, etape care se intercalează sau se omit, în unele cazuri, date 
fiind limitările specifice documentului. Rezultatul e o colecţie de secvenţe, partial 
elocvente, partial incerte, care spun prea mult în anumite sensuri si tac prea mult 
în altele — un ritm impus, de cele mai multe ori, de constrângerile arhivei, care 
vădeşte o pauperitate documentară pe anumite segmente, în mod paradoxal, în 
paralel cu o supra-saturare de material arhivistic potenţial relevant, pe altele. 
Ambele, pe un teritoriu relativ virgin de investigare ^. 


Dialogul prin poştă: cazul Szabados Agnes 
Fragment dintr-un interviu cu Ferenczi Kâroly: 


Mădălina Braşoveanu: Despre perchezitiile şi interogatoriile Securității, ce imi 
puteți spune? Am citit în cartea lui Ujvárossy relatarea dumneavoastră despre incidentul 
cu acea piesă de mail-art cu portretul lui Ceauşescu caricaturizat în vampir si cum de 
acolo au degenerat unele lucruri”. 

Ferenczi Kâroly: Da, da, da... Aia a fost greşeala capitală. 

M.B.: Care a declanşat hărţuirea? 

F.K.: Care a pus capac, a fost cel mai mare atu pe care l-au găsit ei. La început 
am zis că nu ştiu ce e; de ce nu vă uitaţi pe plic, la expeditor? Dar era un nume fictiv. Eu 
am scris Szabados Agnes, ar veni „Ágnes Libertina” în româneşte. Deci Szabados 
Agnes, str. Bastiliei nr. 13 era expeditorul si era scris cu mâna stângă. Doar că am avut o 
mustrare de conștiință la urmă: dá-o-ncolo de treabă, esti atât de iepure, atât de las si 
nu-ţi asumi nimic, scrii cu altă mână. Si-atunci am scris deasupra portretului „Here 
Pantocrator’. Era o parafrază. Munkácsy are [o lucrare, 2.1] Ecce Homo, când Hristos se 
prezintă în fata lui Pilat: acolo era Dumnezeu care apare ca un simplu om, aici era un 
simplu om care vroia să pară Dumnezeu. 

După asta au pomenit de un colonel, nu-i mai ştiu numele, care era grafolog, 
Până când nu au amintit de el, eu am tot tăgăduit, susținând că nu ştiu ce e cu plicul pe 
care mi-l arătau. Atunci mi-au spus că domnul colonel, care e grafolog, a studiat 


16 Nu au fost publicate, până acum, studii de istorie a artei din România care să folosească 
resursele documentare ale acestei arhive. Mai numeroase au fost studiile de istorie a literaturii 
care au accesat şi acest material documentar. E.g.: Stelian Tanase, Avangarda Românească în arhivele 
Sigurantei, Polirom, Iaşi, 2008; Dorin Tudoran, Ez, fiul lor. Dosar de Securitate, Iasi, Polirom, 2010; 
Iuliu Crăcană, Aspecte legislative ale reprimării dixidenfei româneşti. Cazul Goma, în „Caietele 
C.N.S.A.S.", nr. 2 / 2008, pp. 339 — 347, s.a. De asemenea, in 8 aprilie 2009 a avut loc la 
Bucuresti conferința şi expoziția cu titlul „Artă Alternativă — Trecut Alternativ”, organizată de 
C.N.S.A.S. în colaborare cu Asociaţia E-cart.ro. Vezi: 

http: / /wrww.ensas.ro/ documente /cercetare/ manifestari /2009.04.08%20-%20Bucuresti.pdf, 
accesat martie, 2014. 

17 László Ujvarossy, Arta experimentală în anii optzeci la Oradea, Idea, Cluj, 2012, p. 54. Pentru o altă 
mărturie decât cea transcrisá aici a lui Ferenczi Károly pe această temă, vezi pp. 54-57. 

materialul, şi mi-au arătat grosimea dosarului meu; domnul colonel a studiat în 
profunzime problema şi e de altă părere, este convins că este scrisul dumneavoastră. Păi 
dacă e aşa, mi-am zis, atunci hai să schimbăm placa. Pentru că, în fond şi la urma urmei, 
despre ce este vorba? Este vorba despre un politician, un politician mare, si oricárui 
politician mare, lui Ronald Reagan, tovarăşului Gorbaciov, i se fac caricaturi, în ziare de 
largă circulație. Eu am făcut-o [caricatura, 7.7.] personală, privată, de ce o faceţi 
dumneavoastră acum publică? Eu am trimis-o unui singur om, dumneavoastră faceți să 
afle mai multă lume. Şi de ce faceți asa caz mare, nici nu este scris acolo ,,Ceausescu”, 
sau vreun titlu de identificare. [...] Una singură este realitatea, iar realitatea interioară, a 
fiecăruia, este de atâtea feluri, câte feluri de oameni asistă la treaba respectivă. Ei se 
uitau unul la altul, schimbau priviri cum că „ăsta e nebun”. Mi-au spus: ,,Dumneata nu 
te gândeşti la sănătatea dumitale, că ai doi copii şi umbli cam neglijent cu bicicleta? 
Crezi cá noi nu stim?" Şi timp de un an de zile după asta, când porneam de acasă, din 
punctul A şi trebuia să ajung undeva, la locul de muncă, în punctul B, mergeam 
întotdeauna pe o altă rută, să nu poată să îmi pună o capcană sau să mimeze un 
accident. Fusesem profesor înainte şi mi-au dat de înțeles că n-o să mai am post în 
învățământ. Imediat după aia au venit acasă şi mi-au cotrobăit prin toate lucrurile; am 
avut noroc că aveam eu un instinct că ceva nu e bine și lucrurile care erau mai 
problematice le-am ascuns sub dulap, într-un loc mai ferit. 

M.B.: De ce natura erau lucrurile mai problematice pe care le-aţi ascuns? Mail- 
art, sau altceva? 

EK.: Da, mail-art erau toate. După ce plecase Bunus în Vest am preluat eu 
mail-art-ul cu Elekes o vreme. [...] Mai era o altă scrisoare, al cărei plic era făcut din 
harta României, luată dintr-un atlas şcolar. Atât era: eu stăteam la Oradea si Elekes la 
Târgu Mureş, şi am făcut o săgeată cu dublu sens, cu o cariocă roşie, groasă (era mare 
lucru să ai asa o cariocă rosie pe vremurile alea!) si am scris pe această săgeată „Trans 
Art". Am folosit harta în asa fel încât Ardealul si cele două oraşe, Oradea si Târgu 
Mureş, să fie pe una dintre diagonalele plicului, iar in rest, unde erau munţii, Moldova, 
Tara Românească sau Banatul, am haşurat peste. Artă de Transilvania. Nici asta nu le-a 
plăcut. „Ce ai vrut să spui cu treaba asta?", mă întrebau. 

După ce au făcut si descinderea asta, au vrut să mă racoleze. Ce să fac? Mi-am 
zis în sinea mea cá da, bine, şi am semnat, gândindu-mă că orice act pe care îl semnez 
forţat, sub amenințare, nu este valabil, pentru că nu reprezintă libera mea voință. Si asa 


X X X : : X : ss 9918 
m-am apărat după asta: am declarat grevă de creaţie, am zis cá nu mai fac nimic” . 


La 20 februarie 1984, Oficiul Postal Tranzit Oradea trimitea o adresă 
Inspectoratului M.A.I. Bihor, Oradea, insotind „două scrisori simple, depuse, 
probabil, în cutiile de scrisori din oraşul Oradea, destinatar Elekes Karoly, Str. 
[...], Tg. Mureş, expeditor Ferenczi Karoly. Întrucât plicurile sunt de o formă 
neobişnuită, având pe ele însemne, inscripti [sic] în diferite limbi, decupaje din 
hărți, unul din plicuri fiind confecționat chiar dintr-o hartă. In baza prevederilor 
art. 110 al. 2 din Instrucţiunile pentru executarea serviciilor de corespondență 


18 Fragment dintr-un interviu cu Ferenczi Karoly, înregistrat în iunie 2012, Oradea. 
8 y, 8 


94 


Gânduri pentru o expoziție documentară... 


internă, rugăm a dispune identificarea expeditorului şi verificarea conţinutului 
acestor plicuri”? 

Acest petec de hârtie pare să răspundă prompt la două dintr-un sir lung 
de întrebări despre cum erau, de fapt, interceptate comunicările poştale, ce 
resorturi ale căror instituţii îndeplineau acest rol, care erau criteriile de selecție a 
materialelor interceptate (dacă existau asemenea criterii), ce anume se căuta si ce 
stârnea interesul organelor de securitate, dacă exista o atenţie specială pentru 
comunicarea de tip mail-art, ori dacă scrisorile ajunse la destinatar puteau 
prezenta vreo garantie de a fi scăpat acestui filtru s.a. Cele două scrisori 
menţionate aici prezentau „la vedere”, în exterior, caracteristici ale unei 
corespondențe neobişnuite, potential periculoase sau de interes pentru 
asigurarea securității statului, în termenii în care era ea înțeleasă in anii '80 ai 
dictaturii comuniste româneşti, şi fuseseră preluate din circuitul poştal de către 
unul din departamentele Poştei Române, pentru a fi trimise Securităţii spre 
verificare. 

După toate aparențele, una dintre aceste scrisori este cea la care face 
referire artistul Ferenczi Károly în fragmentul de interviu reprodus mai sus, cea 
al cărei plic fusese confecționat din harta României, pe care s-a marcat cu roșu 
direcția Oradea — Târgu Mureş. În afară de menţiunea din adresa Oficiului 
Postal Tranzit Oradea, cele două scrisori apar, în dosarul de urmărire 
informativă întocmit de Securitate pe numele artistului, traduse si sumar 
descrise în două note „S”, scrise de mână, ambele datate 15 februarie 1984”. 
Prima dintre ele precizează, la finalul traducerii conținutului scrisorii, că „această 
comunicare a fost introdusă într-un plic confecționat din harta României, în 
interiorul clapei fiind marcată cu roșu zona Transilvaniei”. Cea de-a doua 
notează că „pe plic, în exterior, este lipită o parte din harta României, 
reprezentând Transilvania, cu adnotarea La petite Transyhanie””. Dosarul nu 
păstrează, însă, niciunul din cele două plicuri ca imagine, in original oti fotocopie, 
după cum notele-traducere nu contin menţiunea că materialul ar fi fost repus în 
circuit, aşa cum s-a întâmplat în cazul altor corespondențe, pe care le voi 
prezenta mai jos. 

Ín contextul politic al anilor '80, marcat de un nationalism intensificat si 
tot mai alert în semnalarea și demascarea dușmanilor statului şi orânduirii sale, 


1? A.C.N.S.A.S, fond Informativ,dosar nr. 329978 (Ferenczi Carol), f. 30. 

2 Ibidem, ff. 9-10. Aceste note care reproduc, ori, după caz, traduc, conţinutul comunicarilor 
poştale erau întocmite de Unitatea Specială „S” a Departamentului Securităţii Statului, 
responsabilă cu monitorizarea corespondenței. Deducând din datarea notelor-traducere, 15 
februarie, respectiv a adresei - 20 februarie, probabil că serviciul ,,S” era „localizat” în Oficiul 
Poştal Tranzit şi/sau în alte oficii poștale. 

2 Ibidem, f. 9 verso. 

22Ibidem, f. 10 verso. 

atât în interiorul cât si în exteriorul țării, pare limpede cá o atare corespondență 
poştală, care face uz de harta națională într-un mod ,,neadecvat", atingând, în 
plus, un subiect istoric sensibil, al Transilvaniei, prin însemne si comentarii 
,interpretabile", şi toate astea din postura unei perechi expeditor-destinatar de 
etnie maghiară, privită ca suspectă oarecum aprioric (pe seama apartenenţei 
etnice), nu at fi putut rămâne fără consecinţe. 

Şi totuşi, acest raționament pare să necesite revizuiri, dată fiind însăși 
evidenţa factuală a gestului artistului: Ferenczi a confecționat acele asamblaje 
grafice dintr-o atitudine mai degrabă ludică de mail-art, ţinând cont de una 
dintre condiţiile principale ale acestui gen de comunicare artistică — ca ea să fie 
făcută la vedere — şi minimalizând posibilele interpretări negative pe care le-ar fi 
putut isca marcarea separată a hărții Transilvaniei, era conștient de o posibilă 
monitorizare a corespondenţei sale, dar în cazul acestor două scrisori nu a 
considerat cá face altceva decât un gest artistic benign. 

Judecând după configurația dosarului său de urmărire, aceste două 
scrisori nu au constituit în sine probe suficient de concludente pentru a se iniția, 
doar pe seama lor, o acțiune de avertizare a autorului din partea organelor de 
securitate. Ele au dobândit o altă greutate, în schimb, atunci când au fost 
corelate cu piesa de corespondenţă ce a constitut „cazul Pictorul” — caricatura 
şefului statului expediată sub pseudonimul ,,Szabados Agnes" din Oradea. 

Povestea acestei scrisori si a caricaturii pe cate o conținea imi era 
familiară din discuţiile pe care le-am avut cu artistul pe tema ei. Fără acest 
antecedent, răsfoirea dosarului de urmărire informativă a lui Ferenczi mi-ar fi 
oferit prea puţine indicii explicite asupra motivelor reale care au generat 
alarmarea ofițerilor de Securitate, pentru că el nu conţine, referitor la această 
scrisoare, nici o informaţie directă: lipseşte adresa din partea oficiului poştal care 
ar fi însoțit scrisoarea interceptată, lipseşte nota-traducere asupra conţinutului 
scrisorii şi descrierea ei, şi, surprinzător, lipseşte scrisoarea, atât in original cât si 
ca fotocopie. Formulările evazive din rapoartele ofițerilor nu oferă mai multă 
concretete „cazului”, pe care îl rezumă oarecum stereotip: „În cursul urmăririi 
informative s-a stabilit că obiectivul a trimis un număr de mai multe scrisori [sic] 
cu conţinut dusmános la adresa politicii partidului si statului nostru, idei 
generate de nemulțumiri personale”. 

Singurul indiciu explicit se regăseşte, de fapt, într-una dintre declarațiile 
olografe date de Ferenczi sub presiunea ofițerilor de Securitate, în care explică: 
»[..] m-am ocupat cu corespondenţa cu Elekes Karoly din Târgu Mureş. Am 
scris mai multe scrisori, şi împreună cu Elekes am hotărât să dăm un aspect 
artistic scrisorilor. Într-una dintre aceste scrisori am comis greşeala să fac o 


?3Thidem, f. 15, raport olograf. 

Š " š #5924 
caricatură a şefului statului”. 


Această menţiune este singulară în numeroasele declarații scrise de artist în fata 
ofițerilor şi e foarte probabil ca ea să fi trecut pe un plan secundar dacă aș fi 
studiat documentele fără antecedentul istoriei orale. Într-un dosar care abundă în 
traduceri şi descrieri de corespondență personală, care contine reproduceri 
fotografice după două scrisori schimbate de Elekes Károly cu Ferenczi Károly 
(altele decât cele incriminate), și a cărui axă centrală este dată de un temeinic 
raport de analiză grafologică prin care este atestat Ferenczi ca autor al 
,inscrisurilor dușmănoase”, nu intervine ca primă posibilitate interpretativă 
faptul cá acest dosar e construit în jurul unei absente, în jurul unor dovezi pe 
care el nu le contine. 

Analiza grafologica, sub titlul „Raport de constatare tehnico-ştiințifică”, 
anunță o tratare mai concretă a pieselor incriminate. Ea se configurează ca un 
volum de sine stătător, înglobat dosarului de urmărire, si este întocmită de 
specialistul grafolog al Unităţi Militare 0647 din Bucureşti, datată 9 martie 
1984”. Raportul analizează „şase înscrisuri (trei scrisori si trei cărți postale)" 
raportate la „două scripte de comparaţie emanate de la numitul Ferenczi Carol"; 
în primul capitol, „Descrierea pieselor”, materialele sunt prezentate strict formal, 
fără a oferi detalii legate de continutul comunicarilor poştale. Prima dintre 
„piesele” descrise arată astfel: „un înscris intitulat «ECCE...» redactat in limba 
maghiară, cu litere majuscule tipografice cu carioca albastră pe una filă dintr-o 
publicaţie reprezentând pagina a doua cu un articol intitulat, 1965-1983 — 18 ani 
de la Congresul al IX-a al PC.R...”. Insctisul a fost expediat într-un plic alb gen 
mapă cu timbre aplicate în valoare de 2,00 lei si a fos adresat ELEKES 
KAROLY [adresa, z.7.] Târgu Mureş”. După toate aparențele, aceasta era 
scrisoarea expediată de „Szabados Agnes”. 

Toate scrisorile incriminate sunt descrise în cadrul raportului de analiza 
grafologică după acest tipar care constituie, probabil, o practică reglementată a 
specialitátii, dar care, citit in acest nou context al său, ca document de arhivă 
chemat să ajute la descifrarea unui moment din trecut, ilustrează monumental 
propriile sale restricții. Raportul s-a născut ca un act cu certe rațiuni practice, 
aplicate, rațiuni ce emanau dintr-o ideologie, dar a căror aplicabilitate în acest caz 
nu se extindea asupra conţinutului de idei, ci privea doar forma sub care se 
constituiau suporturile / textele / artefactele care le purtau. Astfel, avem la 
dispoziție descrierea minuțioasă a unui arsenal divers, în termeni de papetărie si 
grafică: ,,... litere tipografice minuscule cu creion maron si violet, carioca verde, 
albastră, roşie si galbenă si pastă neagră şi roşie pe un fragment de hârtie roz cu 
dimensiunile de 94 x 123 mm”; sau ,,... litere tipografice majuscule si minuscule 


“Ibidem, f. 17, fata si verso. Declaraţia este datată 9 noiembrie 1984. 
Ibidem, f. 15bis — 26. 
26Tbidem, f. 16. 

cu carioca albastră şi neagră pe o filă de hârtie roz [dimensiuni, 7.7.]. Pe această 
filă în colţul de sus stinga si jos dreapta sînt lipite două fotografii executate pe 
hârtie foto raster”; sau „una carte poştală confecționată artizanal cu dimensiunile 
de 144 x 215 mm cu timbru aplicat în valoare de 2,00 lei, pe care este redactat în 
limba maghiară cu litere tipografice, minuscule, carioca neagră si pastă neagră, 
un text intitulat: ,,Szendro....” ş.a.”. 

Tonul rămâne asemănător şi în următorul capitol al raportului grafologic, 
cel al analizei comparative propriu-zise. Cu un vocabular dominat de termeni de 
specialitate sunt analizate rand pe rand litere: câte una provenind din scrisorile 
incriminate, cu aceeași literă din textele de comparaţie. Fiecare dintre aceste 
litere este fotografiată separat, marcandu-se cu roşu, prin săgeți, direcțiile 
ductus-ului, apăsările şi întreruperile sale, înclinația oblicelor şi arcuirea liniilor 
curbe”. 

E limpede că nici una dintre aceste detaliate analize nu ajută la 
reconstituirea celor câteva tentative de mail-art din primii ani '80 din prisma 
interesului istoriei artei, chiar dacă acest interes este, pe un traseu foarte scurt, 
unul asemănător: identificarea autorului şi a artefactelor sale, analiza 
comparativă şi contextualizarea lor, includerea lor într-o categorie. Raportul de 
constatare tehnico-stiintificá e o variantă emaciatá a unui formalism extrem care 
caută în analizele sale meticuloase ale traseelor lineare o dovadă care să ducă 
dincolo de ele, care decupează „dovezile” sale din context si le regrupează pe 
criterii de similaritate, isi creează propriile categorii de includere si excludere si se 
substituie realității (arhivistice) a materialelor pe care le studiază, prin 
supraviețuirea sa şi dispariția acestora. Rezultantă directă a interacțiunii dintre 
cele câteva piese mail-art şi puterea opresivă, raportul grafologic dobândeşte, ca 
document al acestei arhive, o funcţie mnemonică aparte: el este acolo în loc de 
referentii săi, marchează o absenţă a ceva a cărei amintire o celebrează, totodată, 
involuntar, devine yurma lot, biletul de intrare în rândul lucrurilor istoric 
atestabile, o cinică (si pe alocuri inversă) monumentalizare. 

Raportul de analiză grafologică a ajuns la Securitatea Oradea însoţit de o 
adresă din partea Unităţii Speciale „S”, în care se precizează, referitor la „cazul 
BH. 4184 — “Pictorul”, că sunt returnate şi piesele aflate în litigiu — un număr 
de şapte (I) scrisori cu un conţinut necorespunzător expediate pe calea poştei din 
Oradea. În adresă se atrage atenția să nu fie deconspiratá sursa ,,S", urmând a se 
întreprinde o documentare informativă despre suspect înainte de a fi luate 
măsuri împotriva lui; de asemenea, se menționează că piesele în litigiu vor fi 
restituite la Unitatea Specială „S” după finalizarea cazului”. La această restituire 
se referă, după toate aparențele, un proces verbal olograf, din 11 decembrie 1986 
— la doi ani de la consumarea „cazului” — prin care se consemnează scoaterea a 


2 Ibidem, f. 17. 

opt file din dosar, pentru a fi „înaintate Unităţii Speciale „S” din Bucureşti 
pentru păstrare”, 

Arhiva C.N.S.A.S. deţine materiale provenind din corespondența oprită 
din circuit, dar care nu sunt inventariate si, ca atare, nici deschise spre cercetare, 
ceea ce face ca o tentativă de găsire a acestor scrisori ale lui Ferenczi Kâroly să 
fie una foarte dificilă şi fără nici o garanţie de reuşită. Cert este că ele nu au fost 
repuse niciodată în circuitul poştal pentru că, după mărturia lui Elekes Károly, 
ele nu au ajuns la destinatar”. 

Un alt set de documente referitoare la cazul „Pictorul? din Oradea — 
construit în special în jurul scrisorii semnate „Szabados Agnes" — l-am găsit în 
dosarul de urmărire informativă întocmit de Securitatea Mureş pe numele lui 
Elekes Károly”. Este vorba despre trei adrese si o notă-traducere olografá care 
conţine o descriere neaşteptat de explicită a materialului poştal interceptat. 
Prima dintre adrese este trimisă de Serviciul II de Securitate Mureş, Securității 
Bihor în 7 octombrie 1983; prin ea se anunţă trimiterea unui „material „S”, în 
original, reținut din circuit — expediat de Szabados Agnes, str. Bastiliei nr. 13, 
Oradea, către Elekes Károly [adresa, 7.7.], element lucrat pentru manifestări 
naționaliste” şi se solicită informații despre expeditoare — dacă e „semnalată cu 
manifestări ostile statului nostru". 

La aceeași dată a fost scrisă nota-traducere, care prezintă astfel 
materialul: „În plic se trimite o poză deformată (si pictată cu urechi mati si 2 
dinte mari [sic]) — iar deasupra capului se scrie „ECCE - PANTOCRATOR" — 
(carioca albastră - aceeași ca si pe plic — expeditorul si destinatarul) — cu data 
2.X.83. Pagina este decupata dintr-o revistă — cu textul „1965-1983 — 18 ani de 
la Congresul al IX-lea al P.C.R. Conceptie Revoluționară” — din text se subliniază 
— din aliniatul 5 — următorul text: „Avem nevoie de o artă, omului pe care 
trebuie să-l fáurim! Chiar dacă câteodată trebuie să infrumusetám un erou, ca 
tineretul să stie, să înțeleagă că asa trebuie să fie". 

Acest ekpbrasis vine nu doar să suplinească un gol documentar (si să 
consoleze frustrarea aferentă lui), ci să completeze, chiar, amintirea artistului, 
care uitase de fragmentul de text subliniat. Cred că e demn de reținut faptul că şi 
din acest material se omite mențiunea că Ceauşescu era personajul „pozei 
deformate” — fie atât de grav era considerat gestul încât redarea lui în scris ar fi 


2 E.g.: „Minuscula „a”: imită modelul tipografic având bastonata liniară cu partea superioară 
convexă, din aceeași trăsătură printr-o mişcare regresivă este executat ovalul care este turtit pe 
vertical cu finalul oprit la baza bastonatei", Ibidem, f. 19. 

Ibidem, f. 12. 

30Tbidem, f. 28. 

31 Temă atinsă în discuţiile înregistrate cu Elekes Karoly, februarie 2014, Budapesta. 

32 A.C.N.S.A.S, fond Informativ, dosar nr. 085302, (Elekes Carol, ,,Erwin" sau ,,Ervin’’). 

3 I bidem, f. 233. 

4Thidem, f. 232. 

putut fi socotită ca o insultă în sine, fie ţinea de o practică internă a serviciilor 
secrete: atunci când nu se preciza despre cine e vorba, se ştia că nu poate fi decât 
un singur personaj, dictatorul statului. 

Securitatea Bihor reacționează prompt: la 21 octombrie răspunde 
solicitării de informaţii primite din Mureş, printr-o adresă în care se comunică: 
„Din verificările făcute la evidența populaţiei nu se identifică nici o persoană cu 
asemenea nume. Trecándu-se la identificarea numitei Szabados Agnes la adresa 
de mai sus, s-a stabilit că pe această stradă nu este nici un imobil cu numărul 13, 
fapt ce atestă că adresa expeditorului scrisorii este fictivă. Cazul rămâne în 
atenţia noastră în vederea identificării autorului trimiterii postale". Peste câteva 
zile, ofițerii bihoreni solicită printr-o nouă adresă colegilor din Mureş informaţii 
despre toate legăturile pe care le are în Oradea şi judeţ Elekes Karoly, dat fiind 
că nu pot să identifice expeditorul scrisorii care i se adresa“. Din Mureș li se 
comunică singurele „legături” orădene ale artistului care se cunosc: Bunus Ioan, 
Onucsan Miklos, Jovian György (Jovian Gheorghe-Stefan), împreună cu datele 
de identificare si adresele acestora”. 

Aceste ultime documente, găsite in dosarul de urmărire întocmit pe 
numele lui Elekes, contribuie substanţial la clarificarea unor nedumeriri din jurul 
incidentului ,Szabados Agnes”. in primul rand, scrisoarea „calomniatoare” 
scăpase vigilentei organelor de Securitate Bihor pentru ca ea să fie interceptată 
abia în Mureş. Două aspecte derivă de aici: în Oradea încă nu era monitorizată 
corespondența emisă ori receptată de Ferenczi, pentru că acele plicuri care tratau 
prea dezinvolt harta ţării au fost trimise de artist mai târziu; în primă fază, cel 
puţin, gáselnita utilizării unui pseudonim l-a protejat pe artist, amânând 
identificarea lui, pentru cá nu /oa7ă corespondenţa care circula în fluxul postal era 
deschisă de serviciile de securitate. Pe de altă parte, Elekes era deja monitorizat 
în Târgu Mureş, fapt ce implica interceptarea integrală a corespondenţei pe care 
artistul o emitea sau recepta; aici pare să fi stat, de fapt, nesansa care a declanșat 
acest caz de represalii generate de o „atitudine necorespunzătoare” manifestată 
prin corespondență privată „cu aspect artistic”. Dosarul de urmărire informativă 
a lui Ferenczi Károly, deschis din cauza acestei corespondențe, a fost solutionat 
prin motivarea gestului lui ca unul care a tradus in coloratura politică niște 
nemulțumiri personale, o formulă oficială şi foarte uzitată de depolitizare a 
oricăror atitudini de opoziție, regăsibilă si în alte contexte, în documentele de 
mai jos. 

Aceste date conferă o oarecare concretete modurilor de operare ale 
Securităţii în cazul corespondenţei, moduri care beneficiau în mediul artistic, 
încă în anii respectivi, de numeroase legende cu circulație orală: „se ştia” că se 


35Tbidem, f. 234. 
36T bidem, f. 239. Adresa este datată 24 octombrie 1983. 
37Tbidem, f. 242. 

deschid scrisorile, dar, evident, nu se stia pe ce criterii sau priorități. Această 
„stare de spirit” şi-a avut efectul său asupra practicii de mail-art în ţară, 
percepută de cele mai multe ori de artişti ca o practică cu un anume nivel de risc 
si unde intervenea, în doze variabile, autocenzura". 


Circuitul (deschis) de mail-art loan Bunus — Karoly Elekes 


În ciuda acestor potenţiale neajunsuri, arta poştală (ca dealtfel 
comunicarea pe această cale) a beneficiat de o anume consecvență, cel putin in 
cazul unora dintre artiştii din centrele studiate. Recuperarea ei, însă, ridică 
dificultăți ce derivă direct din specificitatea mediului: pentru a găsi resurse 
documentare bogate în mail-art, trebuie identificați nu atât autori angajați, cât 
destinatari preferați; desigur, exceptând cazul în care artistul isi documenta si 
arhiva propriile producţii expediate, ceea ce s-a întâmplat mai rar în acest spațiu, 
cel puţin în anii de dinainte de 1989. 

În acest sens, dosarul de urmărire informativă deschis de fosta Securitate 
pe numele lui Elekes Károly păstrează un consistent material documentar, care 
ajută atât în trasarea câtorva secvenţe ale ,,retelei" interne de artă poştală în care 
acesta era implicat, cât şi în formularea unor observaţii despre modul în care 
prelucra Securitatea piesele de mail-art pe care le intercepta — scurte şi sincopate 
episoade ale întâlnirii dintre arta poştală si organele represive ale regimului 
politic, în România începutului anilor ‘80. 

Dosarul artistului Elekes Károly a fost deschis la 12 august 1982, în 
Mureş, fiind bănuit de a fi avut unele legături cu ceea ce Securitatea a codificat 
drept „cazul / acţiunea Poarta”; acesta a constat, după puţinele referiri pe care 
le-am descifrat referitor la el, din apariția în spațiul public din Târgu Mureş a 
unor „înscrisuri” neagreate referitoare la Király Karoly”, mai precis stampila cu 


38 Nu doar exemplul lui Ferenczi este elocvent aici, care a simţit că a mers prea departe şi a 
încercat o eschivá prin folosirea unui pseudonim si scrierea cu mâna stângă; loan Bunus, un 
foarte consecvent mail-artist, inserat câteva dintre rețelele internaționale ale genului, îmi relata 
despre mirarea sa când primise o carte poştală din afara țării pe care scria citet „If you didn't 
received this, maybe the censor took it”, şi care nu fusese oprită de Securitate, ori despre faptul 
că, după ce a părăsit tara, nu le-a mai trimis mail-art colegilor rămaşi aici, pentru a nu le crea 
probleme. Din discuţiile înregistrate cu artistul Ioan Bunus, aprilie 2012, Forbach, Germania. 

?? Prim-secretar P.C.R. al Raionului Gheorghieni şi apoi al judeţului Covasna, între 1965 şi 1972, 
funcţie din care demisionează, după cum sustine, în urma unor conflicte ideologice, criticând în 
repetate rânduri politica antipopulara si discriminatorie a regimului fata de minoritățile nationale. 
După o stagiatură în Caransebeş, unde a fost mutat cu domiciliul si locul de muncă, Király 
Karoly s-a reîntors în Târgu Mureş in 1978, ca director al Fabricii de conserve Mureşeni. Autor 
al câtorva scrisori de protest față de situația minorităților din România, ajunse la posturile de 
radio Europa Liberă şi Vocea Americii, în relații apropiate cu o serie de personaje din înalta 
nomenclatură, având o relaţie personală, până la un punct, cu Ceauşescu, Király s-a constituit 
într-o figură de disident nu lipsită de controverse, dar cu o anume notorietate, cel puţin în rândul 

textul „Király Károly az üstökös” (Király Károly cometa)", aplicată pe unele 
afişe ale teatrului local în mai multe zone ale orașului“. Supravegheat informativ 
încă din 1978, de când datează „acțiunea Poarta”, lui Elekes i s-a deschis dosarul 
trei ani mai târziu, adăugându-se suspiciunilor initiale si acelea de „manifestări 
nationalist-sovine, pretabil la acțiuni protestatare”. Corespondenta acestuia a 
fost monitorizată încă din timpul supravegherii informative, după cum reiese din 
concluziile hotărârii privind deschiderea dosarului său, dar ea a fost mai 
consecvent arhivată doar pe perioada cât acest dosar a fost activ, și anume până 
in 1984, când artistul a părăsit definitiv tara, plecând cu forme legale în Ungaria. 

Acest interval temporal „captat” în documente de către Secutitate 
cuprinde câteva momente importante pentru dinamica centrelor artistice 
studiate: tocmai se încheiase de câteva luni expoziția Medium 1 din Sfântu 
Gheorghe, este ultimul an pe care Ioan Bunus il mai petrece în Oradea, înainte 
de plecarea definitivă din tara, in septembrie '82, iar grupul Mami din Târgu 
Mureş intră si el în numărătoarea inversă până la destrămare si până la emigrarea 
unui procent considerabil al membrilor săi. Din prisma mail-art-ului, aceşti ani 
se situează aproape de zona începuturilor, pentru filonul Oradea — Târgu Mureş 
si, cu mici variaţii, pentru practica individuală a artiştilor loan Bunus, Elekes 
Károly şi, pentru scurtă vreme, Ferenczi Károly. 

Despre aceste începuturi Elekes isi aminteşte cá au stat mai întâi sub 
semnul unei necesități administrative de comunicare, fiind exploatată mai apoi, 
treptat, latura artistică: „Când am terminat facultatea la Cluj, şi toată lumea s-a 
dispersat în diferite locuri, pur si simplu era necesar să trimitem scrisori pentru a 
comunica. Dar despre Fluxus deja ştiam că există. Pe urmă, Bunus a început să 
trimită la Artpool — Artpool-ul nu exista atunci, dar exista [Gyórgy, 7.7] Galántai, 
iar Galántai mi-a trimis o mulțime de adrese, din Japonia si până în Serbia, din 


populaţiei maghiare din România. Pentru mai multe detalii, vezi: 
http://kiralykaroly.blogspot.ro /p/biografie-1949-la-canalul-dunare-marea.html; Király Karoly, 
Nyilt Kártyákkal I. Onéletiras és napljegyzetek, Sétatér Alapítvány, Pécs, 2013. 

40 În documentele păstrate în dosarul lui Elekes Károly, textul stampilei apare astfel redat. În 
discuţiile purtate cu artistul, acesta a amintit o forma mai dezvoltată a conţinutului stampilei: 
„Kiraly Karoly az ustokos, a jel 896” (fara diacriticele limbii maghiare), însemnând „Király 
Kâroly cometa, semnul 896”. 

^! „Cazul / acţiunea Poarta” apare menţionat sub acest titlu în câteva rapoarte informative ce 
datează din 1978. Tot atunci a avut loc si un „filaj”, în cadrul căruia Elekes a fost urmărit mai 
multe zile, şi care concludea că acesta a parcurs prin oraş trasee pe „străzile care au fost afectate 
de acţiunea «Poarta», verificând dacă nu e urmărit. În 23 februarie 1978, Elekes dă o declaraţie 
olografă în fata unor ofiţeri, in care explică circumstanţele în care a văzut pe un afiș în oras 
ştampila „Király Karoly az üstökös”. Într-un alt raport, din aceeasi perioada, se face referire la 
„acţiunea «ştampilă»”, in care e suspect direct Elekes. „Cazul Poarta” apare si în dosarul lui 
Baâsz Imre, într-o serie de rapoarte care relatează că acesta şi Szigeti Pâlma sunt suspectați de 
către Securitate de a avea legături cu acest caz. 

4 A.C.N.S.A.S, fond Informativ, dosar nr. 085302, ff. 15-36. 


102 


Gânduri pentru o expoziție documentară... 


reţea. Atunci cumpáram 20 de cărți poştale din Târgu Mureş, puneam stampilele 
„Free Art” sau „Transylvanian Mystic Art", desenam ceva si trimiteam. lar posta 
era foarte colaborativá, mergeau toate. [...] Cărţile postale erau la vedere, dar si 
scrisorile, vedeam că au fost deschise, iar ei ştiau că ăştia sunt artişti nebuni, nu-i 
nici o problemă, si mergeau. Poşta făcea un foarte important serviciu, era o 
importantă cale”. 

Din studiul materialelor găsite pe această tema în arhiva fostei Securitáti, 
în principal în dosarul lui Károly Elekes, cred că această presupozitie de 
nevinovăție despre care artistul crede că a fost asociată corespondenţei artiștilor 
de politia politică merită unele nuantáti. 

O notă de la Inspectoratul Judetean Mureș, Serviciul „S”, adresată 
Serviciului II, menţionează trimiterea a cinci materiale în original aparținând 
obiectivului ,,Ervin" (pseudonimul sub care era urmărit Elekes), pentru studiu; 
peste această comunicare scrisă la maşină sunt notările olografe ale ofițerului 
care se ocupă de caz: „f.f. urgent fotocopii si repuneti apoi. Retras cu fotocopii. 
Atenţie la ordinul dat pe plic [subl. in original, 7.7] "^". 

În actuala alcătuire a dosarului, această notă este urmată de 16 fotografi, 
îndosariate succesiv, ale unor cărți poştale trimise de sau adresate lui Elekes, 
precum si după două plicuri pe care acesta le expediază lui Ioan Bunus, cu ceea 
ce pare să fi fost conţinutul lor. Toate aceste fotocopii poartă o serie de 
înregistrare, iar cele mai multe dintre ele au aceeași serie. Astfel, este greu de 
spus cu certitudine dacă toate cele 16 fotografii se referă exclusiv la cele ,,5 
materiale in original" sau primele au fost ulterior completate cu fotocopii ale 
altor interceptari. Plicurile adresate lui Bunus par însă să fi făcut parte din setul 
de „5 materiale”, pentru cá ele — şi conţinutul lor - sunt primele indosariate după 
amintita notă, iar cel de-al doilea plic conţine pe verso, sub adresa expeditorului, 
un text scris de Elekes: ,,Kérjik leleplezni a tolvajo&af" („Vă cerem să deconspirati 
hoţii”). După toate probabilitățile, acesta este „ordinul dat pe plic” la care face 
referire notita ofițerului. 

Însemnarea ludică a lui Elekes vine în urma dispariției unor scrisori care 
nu au ajuns niciodată la destinaţie, iar seriozitatea şi urgenţa cu care este ea 
receptată de poliția secretă nu fac decât să sporească, retrospectiv, umorul 
situației. În vreme ce artiștii erau interesaţi să le ajungă integral corespondența, 
Serviciul „S” era preocupat în a nu se deconspira, pentru a putea monitoriza 
comunicările poştale ale obiectivului urmărit; de aici a rezultat, se pare, o 
„colaborare” accidentală, unde grija returnárii cât mai rapide a corespondenţei in 
circuitul poştal a crescut — cel puţin în ce priveşte „piesele” care nu constituiau 
direct probe incriminatorii. 


^ Discuţie înregistrată cu Elekes Karoly, februarie 2014, Budapesta. 
4 A.C.N.S.A.S., fond Informativ, dosar nr. 085302, f. 118. 
Ibidem, f. 125 b. 

Conţinutul celor două plicuri pe care Elekes i le trimite lui Bunus 
accentuează, printre altele, problema scrisorilor pierdute. În ceea ce pare să fi 
fost conţinutul primului plic, Elekes scrie: „Până acum au sosit 65 de mail-art- 
uri. E un material serios pentru a fi expus. Asa mă gândesc, să le cos tip cearsaf 
[săgeată spre o schiță în desen, 7.7.]. De la mine, din data de 7 mai, au plecat 70 
de bucăți — să ne întristăm pe seama operelor pierdute si să cerem poştei în 
continuare ajutor loial"". Artiştii se gândeau la o expoziţie de artă poştală, cu 
materialul ce rezulta în urma unei corespondențe zilnice, expoziție care nu s-a 
mai întâmplat; ideea cearsafului cusut din file de corespondenţă a fost, însă, 
reluată de Elekes mai târziu, când a construit un astfel de asamblaj din scrisorile 
părinţilor săi”. 

Următorul document indosariat este o fotocopie după o altă filă de 
scrisoare, posibil trimisă în acelaşi plic: ,, Maestre Bunuş! Volumele de lumină tin 
de la 1 la 11. Cite au sosit? Înainte am transpus pe filme proiecte de stampile si 
le-am copiat pe hârtie foto. Au ajuns? Şi acelea? [scris într-un chenar, sub formă 
de ştampilă, subl. în orig., p.n.] Alternative Art EAST Europe”. 

Volume de lumind LA fény tombok| a fost o serie de lucrări realizată de 
Elekes Károly, ce a constat din turnarea mai multor cuburi din beton, amplasate 
in diverse locuri din diferite oraşe ale țării, fiecare dintre aceste cuburi având 
aşezat în interiorul său câte un bec sau un chibrit, un desen al unui bec, o 
lumânare, ori o lanternă; artistul era interesat de ideea luminii captate, care 
tămâne acolo veşnic, și a lăsat aceste cuburi în Constanţa, Medgidia, Bucureşti, 
Sfântu Gheorghe sau Târgu Mureş”. În cursul schimbului de artă poștală cu 
Bunus, Elekes i-a trimis, pe semne, imaginile tuturor celor 11 cuburi; dintre 
acestea, printre fotocopiile din dosarul Securităţii, se regăsesc doar cele cu 
numerele 2 si 4”. 

Pe imaginea cubului de beton cu numărul 4, textul spune: „Torn lumina 
în beton. Asa rămâne pe veci”; pe verso: „Aşa se naște lumina concentrată pe 
care o contine blocul de beton” si „În artă doar sensibilul e important” [/rad.z.], 
alături de ştampila „Freepost” şi colajul „The large capacity bag". Pe fata cărții 
poştale a cubului de beton cu numărul 2, artistul așează ştampila „Packaging 


Ibidem, f. 121, trad.n. 

+! Lucrarea Scrisoarea-cearsaf (Levélpaplan), iunie 1984 — august 1987. 

48 A.C.N.S.A.S., fond Informativ, dosar nr. 085302, f. 122, trad.n. 

+ Din discuţiile înregistrate cu Elekes Karoly, februarie 2014, Budapesta. Despre amplasamentul 
precis al acestor cuburi, artistul isi aminteşte: „Unul era în Bucureşti, acolo unde locuia [Decebal, 
n.n.] Scriba, în curtea clădirii. În Medgidia am făcut trei: unul lângă un teren de fotbal, unul lângă 
o biserică turcească sau tătărască. La Constanta, era un muzeu de artă contemporană [...]; acolo 
am mai făcut unul. [...] Cubul de lumină executat în Bucuresti a fost trimis în anul 1977 prin 
poştă la Cluj, la acţiunea „Imagine-Obiect”, organizată de Antik [Sándor, 7.7.] si Szârtsei [Gabor, 
n.n.], la sala UAP; aproximativ 30 de kilograme, probabil că a rămas acolo”. 

50 A.C.N.S.A.S., fond Informativ, dosar nr. 085302, ff. 159-158, respectiv ff.156-157. 

News”, iar pe verso, scris la mașină, este un text care relatează despre 
achiziționarea maşinii de scris The Oliver Typewriter Chicago, urmat de 
amprentele tuturor clapelor acestei maşini. Chiar dacă primul gând la vederea 
acestei cărți postale duce la un gest de auto-denuntare din partea artistului ca 
posesor de maşină de scris, cunoscut fiind regimul special de monitorizare a 
acestor instrumente si înregistrarea anuală a caracteristicilor lor, în fundal se 
întrezăreşte, totuşi, si dialogul ,graficienilor" — atât el cât si Bunus fiind 
absolvenţi de grafică -, marcat de o sensibilitate aparte fata de instrumentarul si 
tehnicile tipăririi. 

Fila 123 a dosarului, si ea o fotocopie a unei scrisori, pare să fie verso-ul 
filei 122, cu textul: „SCRIE! Dacă n-a ajuns la tine iti expediez din nou. Mi-ar 
trebui această ştampilă [săgeată spre schița unei stampile cu textul „Alternative 
Art East Europe B.I. E.K”, z.5.]." 

Multe dintre piesele de artă poştală schimbate între cei doi artisti contin 
o serie de stampile personale, de la cele cu numele lor, până la stampilele 
Alternative Art”, „Mail Art Connection", „Untranslatable Metaphor", „Mail 
Art Answer", Issue", „Only My Own”, „Privat”, , Author's Right" s.a. 

O parte dintre aceste stampile erau confecționate de Elekes la Târgu 
Mureş, iar altele le făcea Bunus în Oradea, în cadrul atelierului de grafică de la 
Casa Pionierilor si Soimilor Patriei, unde artistul era angajat ca profesor de 
desen. Această chestiune a stampilelor a cântărit greu în interesul organelor de 
Securitate fata de activitatea si corespondenţa artistului, pentru cá ea coincidea 
tocmai cu marea suspiciune din jurul urmăririi lui Elekes: ştampila ,Király 
Karoly az üstökös” (Király Karoly cometa), apărută pe o serie de afişe de teatru 
în spaţiul public din Târgu Mureş, în 1978. Asupra acestui interes, astfel 
justificat, atestă si două adrese interne, schimbate între Serviciile II ale 
Inspectoratului Judeţean Mureş şi Inspectoratului Judeţean Bihor, în iulie-august 
1982". Din Mureş se solicită Bihorului informaţii referitoare la Ioan Bunus și 
verificări de securitate asupra lui, dat fiind că acesta foloseşte în trimiterile sale 
poştale stampile, la fel si Elekes, acesta din urmă fiind suspect în cazul 
„Poarta””. Securitatea Bihor răspunde acestei solicitări afirmând că ,,Bunus Ioan 
este necunoscut în evidenţele organelor noastre. [...] Desi are un cerc de 


> »5 


>» 3 3» 


Si Ibidew, ff. 78, respectiv £.71. 

5 „Din informaţiile ce le detinem rezultă că Bunug Ioan lucrează ca instructor de practică la 
Casa Pionierilor din Oradea, unde are acces şi la un atelier de tipografie. În trimiterile sale 
poştale către ,,Ervin" [pseudonim pentru Elekes, 7.7.], foloseşte si unele stampile si litere care 
sunt confecționate la acel atelier. Mai mult si ,,Ervin" posedă stampilá cu numele său personal 
[sic], pe care bánuim că a primit-o de la Bunuş Ioan. Obiectivul nostru „Ervin” este lucrat 
pentru manifestări naționaliste, fiind suspect şi în difuzarea unor inscripţii confecționate sub 
forma de stampilá în anul 1978 al cărui autor este necunoscut, cazul fiind codificat „Poarta”, 
Ibidem, f. 78. 

litografie la Casa Pionierilor, nu se dețin date că ar fi confecționat stampile si 
pentru alte persoane””. 

Întorcându-mă la plicul pe care Elekes solicită deconspirarea hotilor, 
conţinutul acestuia pare să fi fost scrisoarea păstrată în fotocopie la dosar ca fila 
126 b. Mesajul ei este în perfectă discrepanta, pe de o parte cu recent amintitele 
adrese şi indicii urmărite de Securitate in corespondența poştală a celor doi 
artisti, şi pe de altă parte tocmai cu locul unde se află fotocopia ei, i.e. în arhiva 
fostei Securitáti: „Prietenul meu alternativ! Trăiască EXCHANGE ART-ul! Arta 
de schimb este primitivă! Iubim posta si poşta ne venerează. Femei-postas, una 
mai frumoasă ca alta, ne aduc pline de adoratie corespondențe fantastice, 
imbucuratoare. Astăzi, de exact 11311 [semnul infinit, 7.7.] zile sunt fericit, dar 
mi-am dat seama de asta la 7 mai 1982, când ai avut inițiativa primului tău mail- 
art. A fost bună lungimea de undă. Aici iti trimit unul din preambule, care în cele 
din urmă a eșuat din motive personale, gafe, neîncredere”. Nu am reușit să 
reconstitui la ce „preambul” nereușit face referire Elekes aici, dar tabloul la care 
această scrisoare contribuie semnificativ prezintă accente aproape naturaliste ale 
dezinvolturii şi angajamentului conceptual cu care arta poştală era practicată, si 
creează o juxtapunere de un umor savuros între imaginea idealizată a poştei si 
agentelor sale, versus seriozitatea cu care ofițerii Securităţii monitorizau 
îndeaproape, documentau si arhivau comunicarile „obiectivului” lor. 

Data de 7 mai 1982 reapare aici ca referință, de această dată explicită, la 
momentul de început al schimbului de mail-art între cei doi artiști. Astfel 
atestată documentar, devine indubitabil că o anume carte poştală, trimisă de 
Bunus lui Elekes la această dată, şi care contine mesajul „O, hai să intervenim 
artistic pe cărțile poştale!”, scris (inexplicabil) în limba română, este un moment 
întemeietor”. 

Tocmai acest moment nu este înregistrat în dosarul Securității, care 
adună, însă, o mostră interesant selectată a comunicării dintre cei doi artiști, 
comunicare care se întâmpla, din relatările lui Károly Elekes, cu regularitate 
zilnică. Piesele colectate la dosar, păstrate sub formă de fotocopie sau ca note de 
traducere / descriere, nu urmăresc această regularitate, fapt care ridică noi 
întrebări fata de modul şi criteriile pe seama cărora ajungeau să fie arhivate 
acolo. Nu se interceptau toate materialele de corespondenţă trimise şi adresate 
lui Elekes? Sau se interceptau, dar erau păstrate pentru documentație doar cele 
care prezentau anume detalii, de formă si / sau conţinut, cu un oarecare 
potenţial interpretabil? De la caz la caz, fiecare dintre aceste variante pare să fie 
cea validă. 


53 [bidem, f. 71. 

54Ibidem, f. 126b, trad. n. 

55 Imaginea acestei cărți postale provine din arhiva personală a artistului Károly Elekes; ea nu se 
regăseşte între documentele Securităţii. 

La 19 iunie '82, Bunus îi trimite lui Elekes o carte poștală care relatează 
eşecul unei tentative de organizare a ceva ce îl implica pe el şi pe câţiva dintre 
colegii săi din Oradea — sunt pomeniti Gyórgy Jovian, Miklós Onucsan, Jakab 
Agnes, Karoly Kovacs: „Au lăsat pe seama mea să scriu ce s-a întâmplat, dar eu 
nu ştiu ce s-a întâmplat. A fost ceva despre care n-o să aflu niciodată ce a fost. Şi 
acel ceva eu l-am făcut, nu Jovian, nici Onucsan. Produs aleatoriu este semnătua 
mea”, si semnează: „Ultima strigare, Bunus””’. Cartea poștală se constituie din 
desen şi colaj, acesta din urmă cuprinzând o fâşie ruptă dintr-o publicație, unde 
este lăsat lizibil cuvântul „regiune”. Nici artistul expeditor, nici cel destinatar nu 
isi amintesc la ce anume făcea referire această comunicare, iar ea nu este însoțită 
de nici o notă ori observaţie a ofițerului care se ocupa de caz. 

La 18 iunie ‘82, Bunus expediază cartea poştală ,Indigó" — un desen 
abstract, în culoare, care nu este însoțit de nici un alt text, pe fata ori pe verso. 
După toate aparențele, cartea poştală se referă la grupul de artiști Indiei din 
Budapesta, în cadrul căruia Bunus avea unele contacte”. La aceeași dată este 
realizată o altă variantă a cărții poştale „Indig6”, unde, peste desenul abstract, 
este lipită o folie transparentă de plastic; nici aici nu există vreun mesaj scris, iar 
verso-ul cărții postale este identic cu al celei anterioare”. 

Cu o zi înainte, la 17 iunie, György Jovian si Ioan Bunuş au semnat o 
carte poștală, expediată lui Elekes, care are pe recto ceea ce pare să fie un text 
ilizibil, scris de mână şi mâzgălit pe deasupra, iar pe verso conține versurile: 
„Allons enfants de la Patrie, Le jour de gloire est arrivé! Contre nous de la tyrannie, 
L'étendard sanglan?””. Fotografiile după această carte poștală care se păstrează in 
dosar sunt neclare, într-atât încât strofa Marseillaise-ei este in cea mai mare parte 
indescifrabilă, la fel ca expeditorii si destinatarul ei. În ce mă priveşte, nu am 
reuşit să intuiesc conținutul textual al acestei vederi înainte de a identifica 
imaginea cărții poştale în arhiva personală a lui Károly Elekes. Care ar fi putut fi, 
atunci, utilitatea acestui document, păstrat astfel în dosarul artistului? Ce putea el 
să mărturisească în situația în care, din statutul de document pasiv, ar fi fost 
activat pentru a deveni dovadă? Dincolo de posibilitatea descifrării unei 
similitudini formale cu alte cărți postale trimise de Bunus, în care sunt recurente 
benzile colorate succesive folosite şi aici, nici un alt indiciu de pe acest 
document nu poate căpăta un rol într-o eventuală incriminare; iar singur, acest 
indiciu pare neconcludent. Rămâne, astfel, de neelucidat motivul pentru care o 
asemenea fotocopie a continuat să fie păstrată în dosar, dincolo de improbabila 
intenție de a lăsa mărturie asupra esecurilor fotografului de serviciu. Iar una 
dintre puținele interpretări care rămân posibile ar sugera un aparat functionáresc 


56 A.C.N.S.A.S., fond Informativ, dosar nr. 085302, ff. 147-148, trad.n. 
57Ibidem, ff. 151-152. 
58Tbidem, ff. 153-154. 
59Tbidem, ff. 160-161. 

care opera mai degrabă mecanic, atent la îndeplinirea unor cifre de normă si mai 
puţin la relevanta procesului. Pe de altă parte, însă, textul acestei cărți postale ar 
fi putut cântări greu printre alte dovezi de atitudine dusmánoasá fata de partid si 
stat, el fiind lesne interpretabil în acest sens în stilul specific poliției politice: 
parte din imnul national al Franţei, una dintre puterile occidentale ,,dugmane", 
incită la revoltă împotriva puterii tiranice asupritoare — aceasta din urmă o tema 
ce devenea cu atât mai sensibilă pentru poliția secretă cu cât se acutiza dictatura 
locală. Pare, astfel, cu atât mai necesară o documentare precisă a unei asemenea 
corespondențe postale; si foarte probabil cá ea s-a intenționat, şi poate că tocmai 
grija de a nu fi deconspirat Serviciul Special „S” a condus la un astfel de foto- 
document: se făceau fotografiile si corespondența era returnată în circuitul 
postal cât mai repede posibil, iar negativele erau ulterior prelucrate si imprimate 
pe hârtie; în acest caz, chiar dacă se obțineau imagini neclare, ele erau păstrate 
pentru că aveau de obicei în spate o serie de documente anexă, undeva pe 
parcurs, care le certificau existența — note de retragere temporară din circuitul 
poştal şi de predare organelor competente pentru studiu si documentare. 

Fotocopierea defectuoasă a materialului documentar arhivat este 
sesizabilă şi în cazul altor trimiteri poştale, dar unde conţinutul textual este mai 
puţin elocvent pentru ceea ce putem presupune că urmărea Securitatea. Acesta 
este şi cazul celor două cărți poştale trimise de Ioan Bunus lui Karoly Elekes, cu 
intervenţii pe imaginea Palatului Vulturul Negru din Oradea, nedatate^. Prima 
dintre ele, infatisand două benzi de hârtie cu intervenţie cromatică aplicate 
imaginii clădirii, explică pe verso: „Renumitul palat Vulturul Negru din Oradea. 
Vederi postale si transformarea lor corespunzătoare.” Cea de-a doua carte 
poştală, având pe fata un colaj cu mai multe benzi de hârtie colorate integrat 
fațadei monumentului, menționează pe verso: „Vedere cu renumitul palat 
Vulturul Negru din Oradea, cu un sfesnic evreiesc modern.” Acest din urmă 
text este literalmente invizibil pe fotocopia cărții postale din dosar, fiind si de 
această dată descifrat cu ajutorul imaginii provenind din arhiva personală a 
destinatarului ei. 

Benzile colorate succesive, de o ușor altă factură decât cele utilizate 
pentru împrospătarea imaginii monumentului Secession orădean, revin in 
numeroase cărți poştale realizate de loan Bunuş în prima parte a anului 1982. 
Uneori ele sunt purtătoare de text, ca în cazul cărții postale „La Marseillaise’, dat, 
de cele mai multe ori, sunt lăsate ca atare, amplasate pe suprafața destinată 
mesajului scris al modelului standard de carte poştală. Este şi cazul a două cărți 
poştale nedatate, arhivate în dosarul lui Károly Elekes, în care textul comunicării 
este scris de mână, pe feţele destinate de obicei imaginii”. Cele două cărți postale 


Tbidem, ff. 162-165. 
Si Ibidem, ££. 166-169. 

sunt numerotate succesiv, iar cea cu numărul 1 contine textul: „Carte poștală 
transformată şi cu o intervenție slabă (ieftină), impregnată cu vin roşu într-un 
loc ce se cuvine destinatarului”; pe verso sunt pete de vin roşu lângă numele lui 
Elekes, iar tipáritura standard „carte poștală” este modificată în „artă poştală”. 
Versoul este identic și la cartea poştală numerotată 2, cu excepţia subliniatei pete 
de vin, iat fata acesteia poartă mesajul: „Acelaşi titlu ca al cărții postale si ca al 
numărului 1, cu diferența cá asta contine o informatie verbală [incercuit, ;.7.]. 
Am primit ráspuns de la Rijeka (unde a intrat un desen artistic de-al meu, la a 
opta ediţie a Bienalei Internationale de desen de la Rijeka), [paranteza in orig., 
n.n] S-a întâmplat un lucru foarte mare” [/rad. n.]. 

Comunicările concrete alternau, se pare, regulat cu intervențiile pe cărți 
poştale neinsotite de mesaje text. În cazul unei corespondențe zilnice, cum a fost 
în acea perioadă cea dintre Bunus si Elekes, de cele mai multe ori mesajele 
concrete lăsau loc Jocurilor grafice, iar cărțile poştale de serie, cu vederi din 
oraşe, deveneau o ţintă inevitabilă a acestor intervenții. Aşa este şi seria de vederi 
cu Teatrul de Stat din Oradea, pe care Ioan Bunus a intervenit în repetate 
variante, din care câteva se regăsesc arhivate în același dosar al lui Károly Elekes. 
Pe una dintre acestea, Bunus intervine cu desen în tus, creând o perdea de 
haşură peste imaginea clădirii teatrului si a celor vecine şi lăsând nealterată doar 
suprafața cerului, cu un spectaculos nor. Pe verso, îi scrie destinatarului său: 
„loan Bunus — Oradea, oras din Europa Centrală de Est, cu nori. Transformare 
de vedere poştală. Copyright I. Bunus 1982. Editare şi corecturá offset Elekes 
Karoly, Târgu Mureş si Amsterdam 1989. Be an editor". 

O altă carte poștală cu vederea Teatrului din Oradea se păstrează in 
dosar doar ca fotocopie a versoului imaginii, pe care Bunus scrie: „loan Bunus — 
Teatrul Mihnaeum” al unui oraş comunist, cu nori. Transformare de vedere 
poştală IV. Copyright I. Bunus 1982. Editare si corectură offset Elekes Károly, 
Târgu Mureș şi Amsterdam 1982 - 1989. Be editor not artist" ^5 destinatarul 
cărții postale este „Reflexman Karoly Elekes, Editor and Artist". Dintre 
fotografiile ce documenteazá arta poştală din arhiva personală a lui Elekes, există 
una care ar fi putut fi tocmai imaginea frontală a acestei vederi sau a alteia din 
serie, în care intervenţia grafică constă într-o suprafață compactă de culoare 
roşie sub care transpare imaginea teatrului, rămânând neatinsă doar o porțiune 
din cer si din nor. Fără a reconstitui exhaustiv întreaga serie, o altă variantă de 


Solbidem, ff. 174-175, trad. n. Elekes Karoly se afla într-o călătorie la Amsterdam în perioada 
respectivă; care este însă intenția mentionarii anului 1989 notat in acea succesiune, rămâne, 
deocamdată, de neînțeles. 

“STitulatură folosită în limba maghiară pentru aniversarea a 1000 de ani de la stabilirea 
maghiarilor în Europa. Teatrul din Oradea, ca multe alte clădiri de pe teritoriul ce aparținea la 
acea dată Ungariei, a fost construit în cinstea acestei aniversări. 

64 A.C.N.S.A.S., fond Informativ, dosar nr. 085302, f. 176, rad, n. 

intervenţii pe această carte poştală, ce provine din colecţia lui Károly Elekes si 
nu se regăseşte în dosarul Securităţii, comunică un text asemănător — vedere 
dintr-un oras comunist, cu nori — şi are prinsă cu capse, pe imaginea frontală, o 
bucată de material textil transparent, roşu si netivit, care a început să se 
destrame. 

Din cele observate în cazurile altor serii de cărți poştale făcute de loan 
Bunus, pare cel mai plauzibil cá si acestea, din seria vederilor cu teatrul orădean, 
au fost expediate într-o foarte restrânsă perioadă de timp, dacă nu chiar în zile 
consecutive. Această situație determină o nouă nedumerire fata de criteriile de 
retragere a corespondenței din circuitul postal şi arhivarea ei la dosar. De ce au 
fost păstrate doar cele două vederi din această serie, si una dintre ele doar ca 
imagine de verso, când poate tocmai cele alterate cu textil si culoare roşie ar fi 
fost mai apte de a deveni dovezi de ironie (fină, ce-i drept) la adresa regimului? 
lar asta fără a mai insista asupra posibilelor speculaţii pe seama mentiunii 
aniversării Milenaeum, care ar fi putut deveni relevantă într-un dosar (al lui 
Elekes) construit pe suspiciunea de atitudine naționalistă. Ca alte vederi ale seriei 
să nu fi fost interceptate pare greu de crezut sau greu de explicat. Un alt aspect 
curios este şi absența adreselor sau notelor de traducere / descriere ale 
Serviciului „S”, care de obicei însoțeau orice corespondenţă retrasă din circuitul 
poştal — după cea amintită mai sus şi care anunța trimiterea a cinci materiale în 
original, nu se mai regăseşte, în actuala alcătuire a dosarului, nici o alta care să 
anunţe ori să traducă celelalte cărți postale arhivate succesiv si prezentate aici. 
Aspect care devine cu atât mai evident cu cât pentru unele dintre scrisorile 
indosariate, dar si pentru unele piese de mail-art, există astfel de adrese 
insotitoare. 

Este cazul unei carti postale pe care Karoly Elekes i-o trimite lui Ioan 
Bunus, la 10 iunie 1982.° Ea se păstrează în dosar in fotocopie, fata-verso, si 
este însoțită de o notă-traducere datată 14 iunie 1982, care îi redă astfel textul: 
„Gata cu tipăritul! Gata cu multiplicarea! Gata dómpingul [sic] informatic! Sá 
fim intimi! Micile ştiri să le spunem soptind în condiţii intime. Cu sfaturi cordiale 
ne va aproviziona biroul THE SECRET care nu există. Să clasăm toate 
materialele tipărite până acum!” 

E drept că textul ridică unele dificultăți specifice de traducere, fund 
inserată în corpusul său ştampila „The Secret” si existând astfel două posibilități 
de lectură, si anume integrând sau nu textul stampilei în cadrul ultimei fraze”. 


5Tbidem, f£. 171-172. 

6 Tbidem, f. 170. 

67 O traducere pe care o consider mai precisă ar fi: „Gata cu tipăriturile! Gata cu multiplicările! 
Gata cu tumultul de informatie! Sá fim intimi! Micile noastre ştiri să le soptim în condiţii de 
intimitate! [subl. in orig., n.n.) Datele láuntrice [sau de interior, 7.7.] ni le furnizează inexistentul 
[dedesubt ştampila, 7.7.] The Secret [imediat sub ştampilă, olograf 7.7.] birou mondial. [Scrise in 

Traducerea pe care o oferă Serviciul „S” lasă însă loc unor mici insinuări, 
regăsibile în nuanțe si apte de a atrage atenția ofițerilor care monitorizau cazul. 
Ceea ce Elekes dorea să îi comunice corespondentului său era proaspăta decizie 
de a nu mai produce lucrări de grafică multiplicabilă, decizie care a şi fost, 
ulterior, respectată”. Imaginea frontală a cărţii postale se compune din patru 
cadre fotografice cu mâini, surprinse în gesturi diferite, pe negativul cărora 
artistul a intervenit prin zgâriere, completând cu accente grafice fotografule; 
acestei compoziţii îi este atașată, central, o etichetă cu textul „Stop Press”. 

Schimbul de idei şi informații pe calea poştei între cei doi artiști 
cuprindea, alături de intervenţii pe cărți poştale de serie sau de confecționarea 
altora, schimb de adrese din rețeaua internațională de mail-art, de date despre 
practicile artistice în care se angajau, ori activitatea expozitionalá, toate integrate 
în specificul acestui tip de comunicare. 

În 13 iunie 1982 Ioan Bunus îi trimite lui Elekes un plic cu un desen 
liniar pe exterior, care conţinea fotografiile a trei lucrări ale artistului din 
perioadă, pe care le comentează pe verso”. Lucrările par să formeze o serie si 
constau în intervenții în desen pe fotografii alb-negru — sau, cel puţin, astfel sunt 
ele explicate de artist, fiecare în parte, pe spate. Pe una dintre aceste lucrări, 
Bunus scrie: ,,[Tipárit la maşină, 7.7.|] Reproducere foto alb-negru cu intervenții 
desenate de elemente falice colorate. [Scris de mână cu majuscule, 7.7.] E visul 
unei femel sau al unui bărbat acest camp de luptă?” Pe versoul celei de-a doua 
fotografii, este textul: ,[Scris de mână cu majuscule, 7.7] Întrebare: tu ai 
identificat în lucrarea din catalogul meu apariția multelor elemente falice? 
[Tiparit la maşină, z.7.] Reproducere foto intervenţie desen elemente falice”, iar 
pe spatele ultimei lucrări trimise scrie: ,,[Scris de mână cu majuscule, 7.7.] 
Aceasta, astfel, este o crăpătură în scoarță. [Scris de mână cu minuscule, 7.7.] În 
partea de sus, intervenţie creion alb şi albastru. [Tipárit la maşină, 77] 
Reproducere foto alb-negru cu intervenţie de cariocă color.[Scris de mână cu 
majuscule, 7.7.] Multe simboluri falice reţinute = astfel câmpul de luptă va fi mai 
estetic” [7rad. n.|.Toate aceste imagini se păstrează arhivate în dosarul lui Elekes, 
bine foto-documentate, dar se poate doar specula pe marginea posibilului interes 
operativ pe care ele îl puteau genera, ori atenţiei cu care au fost analizate, ori 
tentativelor de descifrare a mesajelor transmise. Nu există în dosar nici o adresă 
ori notá-traducere care să însoțească aceste documente si nici vreun alt fel de 
document care să le comenteze. 

Cert este că bănuiala artiştilor privind o monitorizare, activă ori 


jurul ştampilei, încercuite si unite prin săgeți cu ştampila sunt observaţiile, p.7.] Aceasta e bună! 
Exceptional! Sensibil! Celălalt! Flexibil! Eficace! [Incercuit separat, pe colțul din stânga sus, 7.7.] 
Să folosim până la epuizare lucrurile tipărite până acum!" trad. n. 

68 Din discuţiile înregistrate cu Elekes Károly, februarie 2014, Budapesta. 

6 A.C.N.S.A.S., fond Informativ, dosar nr. 085302, ff. 180-186. 

potențială, era punctată, uneori cu o notă de umor, în diverse ocazii. Tot în 
dosarul lui Elekes se păstrează în fotocopie un plic şi coala pe care o conţinea, 
prin care Bunus îi trimitea o lista de diferite adrese din Reghin unde ar putea fi 
găsit artistul Adorjâni Zoltan. Sub enumerarea acestora, scrisă la maşină, Bunus 
pune ştampila cu numele său, ştampila Atelierului de Tipograficá a Casei 
Pionierilor si Soimilor Patriei Oradea, alături de care scrie de mână, sub formă 
de ştampilă, „În exclusivitate pentru Elekes Kâroly” şi semnează „Proprietar de 
diapozitive color şi informator, I. Bunus””’. Aceste mici punctări care par, mai 
ales din prisma prezentului, adresári directe organelor de urmárire, poate cá 
aveau, dincolo de caracterul ludic, si rolul de a întreține „colaborarea” organelor 
de control pentru bunul mers al mail-art-ului şi returnarea corespondenței în 
circuitul poştal. Judecând după proporția foarte mare în care corespondența 
poştală arhivată în dosarul artistului Elekes Kâroly se regăseşte în colecția sa 
personală, se poate constata că această „colaborare” a funcționat. 

Fără să fie însoţite de notele de retragere temporară din circuitul poştal 
sunt si fotocopiile după o carte poştală pe care Elekes i-o trimite lui Bunus, unde 
apare menționat — unica dată între documentele găsite în aceste arhive — 
Cenaclul Atelier din Târgu Mureş (în maghiară Marosvásárhelyi Műhely Alkotokör 
sau prin inițialele MAMU). Stampila cu logo-ul Cenaclului este elementul central 
de pe dosul acestei cărți postale, sub ea stă scris într-un chenar ,, Mail Medium”, 
iar in jurul ei, pe un traseu ovoidal, este textul cu majuscule: „Să închinăm 
paharele pentru Atelier, pentru principiu, pentru renaștere pe muchie!”; cu linie 
subțire şi minuscule sunt scrise dispersat fragmentele de text: „Stare miraculoasă, 
deja”, „Dacă gáuresti, se poate agăța [săgeată care indică spre un mic cerc, 7.1.]”, 
„De 10913 zile îmbătrânesc si tot tânăr sunt încă”, „În artă, noua sensibilitate 
este importantál"". Pe fata, cartea poştală are o fotografie alb-negru cu o 
imagine indiscernabilă - fotografia unui film negativ aşezat în fata unui geam” - 
si ştampila cu numele artistului. 

Cenaclul Atelier din Târgu Mureş se configurase în acei primi ani '80 ca 
o organizație artistică neoficială, independentă de formele instituționale oferite 
de UAP si al său Cenaclu al Tineretului, folosind un spaţiu de expunere separat — 
sala din holul Teatrului Studio din oraş -, un program expozițional autonom — 
elaborat de artistul Elekes Károly -, o identitate vizuală proprie — logo, ştampilă. 
Chiar dacă şi expoziţiile MAMU treceau prin același filtru de aprobări ale 
Consiliului de Cultură si Educaţie Socialistă ca toate celelalte expoziţii — de la 
bunul de tipar pentru afişele expozițiilor până la sporadice obiecţii, nesoldate cu 
cenzură, la vizitarea acestora - se pare că această organizație neoficială nu a 
stârnit interesul ori îngrijorarea poliției politice, în ciuda intentillor sale de 


"Ibidem, £. 178, trad.n. 
"Ibidem, ££. 189-190, trad.n. 
72 Detaliu menţionat de Karoly Elekes in discuţiile înregistrate, februarie 2014. 

independenţă instituțională. Cartea poştală a lui Elekes care celebrează 
renaşterea miraculoasă a Atelierului se află arhivată în acest dosar din motive 
cate se disociază de referintele conținutului sáu, pentru că aceste referințe nu se 
mai regăsesc in alte documente si nu se numără printre suspiciunile pe seama 
cărora era monitorizat artistul. 

La 14 iunie 1982 Ioan Bunus îi trimite lui Elekes o carte poştală prin care 
îi vesteşte primirea catalogului Trienalei de desen de la Wrocław, la care artistul 
participase: „Zilele astea a sosit catalogul de la Trienala Internaţională de desen 
de la Wrocław, care a fost între 1 decembrie 1981 si februarie '82. Cred că 
fragmentul de poezie e al lui Szócs Geza (l-am auzit la radio). Nu ti l-am trimis 
[catalogul, 7.7.], dar să ştii cá îl am. Această fotografie e la fel ca reproducerile 
catalogului de la Wroclaw: nu destăinuie totul despre ele. *Fotografia marcată cu 
asterisc reprezintă un bărbat si o femeie, fata în față, din profil" ^. Pe imaginea 
cărții postale — o fotografie alb-negru a artistului — este fragmentul de vers: ,,... 
stiai să transpiri, să te despici, să te continui zilnic...” [zrad. n.] Este improbabil sa 
se poată certifica, si în cazul acestei cărți poştale, care ar fi fost interesele ce au 
condus la păstrarea ei în dosar — se poate doar specula pe seama mentionárii 
poetului Szócs Geza, aflat si el în monitorizarea Securităţii sau a comentariului 
lui Bunuş despre fotografia care nu destăinuie totul despre ea, ori poate un 
amestec al celor două. 

Mult mai previzibilă pare, sub acest aspect, reținerea temporară din 
circuitul poştal a unei scrisori pe care Elekes Károly i-a trimis-o lui Baász Imre, 
la Sfântu Gheorghe, la 24 noiembrie 1982: o imagine cu monumentul funerar al 
lui Kórósi-Csoma Sándor, însoțită de un text în latină ce anunța celebrarea 
centenarului morții acestuia, în 1942. Pe această imagine, Elekes a scris 
„Memorial Art”, completând sub data centenarului anul 1982, iar pe spatele ei 
relatează: „Stimate domn! Este ceață! De săptămâni, abia se văd clar lucrurile, ce 
va fi? Ştii care este marea situaţie si dacă da, te preocupă? Sper că ai abandonat 
construirea Sweet Home-ului, pentru că e cea mai proastă alternativă. Singura 
alternativă este arta alternativă. A cá-zut stea-ua de pe ca-sa pri-mă-ri-ei! [subl. în 
orig., mn] (Imagini: 29, 29b). Scrisoarea este însoțită în dosar de o notă- 
traducere, datată 27 noiembrie 1982, care menționează, alături de o foarte bună 
traducere a textului, că un mesaj similar îi fusese trimis de către Elekes și 


75 A.C.N.S.A.S., fond Informativ, dosar nr. 085302, ff. 191-192, trad.n. 

7^ Filolog şi orientalist maghiar, născut în localitatea Chiurus, actualul judeţ Covasna, in 1784. A 
întreprins o călătorie de cercetare şi documentare în Orient, unde dorea ca, pe seama filiatiei 
lingvistice si a altor indicii, să identifice zona de origine a secuilor / maghiarilor. A murit la 
Darjeeling, in 1842. Este autorul primului dicționar englez-tibetan, a unei gramatici a limbii 
tibetane şi a unor studii de lingvistică orientală. Ocupă un loc important în panteonul culturii 
maghiare şi este o figură legendară, de o însemnătate specială, mai ales pentru populația 
maghiară din Transilvania. 

75 A.C.N.S.A.S., fond Informativ, dosar nr. 085302, ff. 217-218. 

artistului Nagy Arpad” si că la controlul de laborator nu s-a găsit nimic 
suspect”; ordinul ofițerului ce se ocupa de caz apare scris de mână: ,,Repuneti". 

Din discuțiile purtate cu Elekes Károly se pare că textul acestui mesaj 
face referire la unul dintre proiectele care îl preocupau în acea perioadă pe Baász 
Imre si despre care îi vorbise cu diverse ocazii, si anume construirea, într-un loc 
izolat în natura, a unei mici colibe in care să se poată retrage din când în când, 
proces pe care intenționa să îl documenteze prin film şi fotografie, de aici 
rezultând un documentar care să poată fi expus ulterior — Sweet Home. Despre 
fragmentul de text silabisit, Elekes îl recunoaşte ca fiind provocator: este o 
adaptare a unui vers dintr-un cântec popular, unde, în original, nu steaua este cea 
care cade de pe primărie, ci cocoșul de vânt. 

Mesajul lui Elekes este unul bogat conotativ, iar repetarea întrebării, 
astfel formulate, si în scrisoarea trimisă lui Nagy Árpád — „ştii care este marea 
situație...” — putea să atragă atenția poliției secrete. Discutand acum despre acest 
aspect cu artistul si insistând asupra suspiciunii de comunicare codatá pe care 
mesajul îl putea ridica, el susține că nu a fost vorba despre o asemenea intenţie 
sau nu în sensul ei bănuit de Securitate: „Nu, nu e nimic codat. Dar ceea ce 
Securitatea nu a văzut si nu a înţeles este cá eram tineri, eram plini de energie, de 
viață, şi voință, şi vise, şi că nu vorbeam aceeaşi limbă, rurală, pe care o vorbea 
populația. Eram Mari Artisti! [...] Si din cauza asta trebuia să avem si limbajul 
interesant. Dacă nu ai avut un limbaj interesant, atunci nu ai fost un om 
interesant. Nu ai fost artist, nu ai fost creator”. 

Cred că în lectura retrospectivă a documentelor de comunicare pe calea 
poştei dintre artişti, cele mai multe justificat încadrabile genului mail-art, 
prezente (sau nu) în dosarele fostei Securitáti, această mărturie cântăreşte greu, 
pentru că ea oferă reala măsură a acelor practici artistice care se distantau frust, 
în intenţii, de registrul politicului, asumându-și, în schimb, preocupări legate de 
limbaj, vizual sau verbal, de graniţele si posibilitățile libertății lui în sensuri 
estetice, în principal. 

Cazul acestei scrisori oferă, spre deosebire de celelalte, noi termeni de 
comparație şi analiză, pentru că ea se regăsește ca document arhivat şi în dosarul 
de urmărire întocmit de Securitate pe numele lui Baász Imre". Reintrodusă în 
circuitul poştal în Mureş, ea a fost apoi interceptată şi în Covasna, unde pare să 
fi stârnit o reacție mai apăsată. Nota-traducere a scrisorii, diferită ca stil de cea 


76 "Traducerea pe care nota informativă o oferă textului acestui mesaj: „Ştii care este marea 
situație? Si dacă da, te preocupă? Răspuns alternativ lui PUKA [subl. în orig., z.7.|". Artistul 
Nagy Árpád foloseşte pseudonimul Pika, cel mai probabil scris de Elekes în acel mesaj si 
descifrat greşit de traducător. 

77 A.C.N.S.A.S., fond Informativ, dosar nr. 085302, f. 210. 

78] bidem. 

79 A.C.N.S.A.S., fond Informativ, dosar nr. 235147, vol. I, ff. 197-198. 

din Mureș, lasă versul adaptat al cântecului popular în limba maghiară şi descrie 
în detaliu aspectul paginilor: „Toată comunicarea de mai sus este relatată pe 
spatele unei coli de hârtie care reprezintă mormântul lui K.CS.S. din Darjeeling, 
cu datele de 1842-1942 si este adăugat de E.K. data de 1982 MEMORIAL. Pe 
imprimatul care reprezintă mormântul se vede si o coroană, la care apare rosu- 
alb-verde desenat, probabil, tot de E.K.”®. Aceste observaţii nu au fost relevante 
pentru Securitatea Mureş sau, cel putin, ele nu au fost reținute în nota-traducere 
a scrisorii, unde ea nu apare deloc descrisă sub aspect formal. Poate că o cauză a 
acestui fapt să fi fost familiarizarea mai mare a ofițerilor ce se ocupau de caz cu 
aspectul neobișnuit al corespondentelor trimise sau primite de Elekes? Cert este 
că cele două unități judeţene de Securitate, din Mureş si din Covasna, au tratat 
diferit acelaşi material, au subliniat diferit conţinutul mesajului său şi l-au privit 
diferit sub aspect formal. Mai mult decât atât, Securitatea Covasna a trimis o 
adresă în Mureș, cu o copie a acestei scrisori, prin care ii instiinta pe omologi 
asupra reţinerii ei din circuit şi solicitau date despre expeditorul ei". Baász Imre 
era urmărit tot pe seama suspiciunilor de naționalism maghiar, ca Elekes Kâroly, 
dar cu toate astea din Mureș scrisoarea a fost trimisă mai departe, fără să se 
întreprindă măsuri speciale de avertizare asupra ei a Inspectoratului Covasna, 
căruia i s-a răspuns, printr-o adresă din 11 decembrie 1982, oferindu-se 
informațiile deținute despre Elekes şi mentionandu-se că scrisoarea respectivă 
fusese interceptată si de ei^. Dacă această scrisoare a ajuns sau nu la Baâsz Imre, 
nu am reuşit să aflu, iar în documentele din dosarul artistului nu se menționează 
dacă a fost returnată în circuitul poştal. Cred că exemplul ei este util în a observa 
diferența pe care puteau să o facă, în chiar interiorul angrenajului Securității, 
două tipuri de atitudini fata de același material, în două cazuri similare ca interes 
operativ, diferență dată, în cele din urmă, de factorul uman care nu a putut să 
asigure o coerență perfectă în funcționarea şi reacțiile acestui angrenaj. Dacă o 
imagine ori o formulare ajungeau să fie considerate dușmănoase ori potential 
periculoase, la acest nivel, depindea de deciziile si interpretările câtorva oameni, 
și ele nu erau întotdeauna identice. 

După perioada de arhivare mai densă a corespondenței Bunuş — Elekes 
din lunile aprilie — mai 1982, discutată mai sus, se mai păstrează în dosarul 
artistului doar câteva intervenţii ale interlocutorului său, dar fără ca dialogul lor 


80Tbidem, f. 196. 

8! Thides;, f. 195. Documentul este arhivat si in A.C.N.S.A.S., fond Informativ, dosarul nr. 085302, 
f. 216. 

82Tbidem, f. 199. Aceeaşi adresă se păstrează si în dosarul lui Elekes Karoly, A.C.N.S.A.S., fond 
Informativ, dosar nr. 085302, f. 220. Informaţiile ce se furnizau între inspectoratele judeţene la 
astfel de solicitări aveau, din câte am întâlnit în materialele de arhivă studiate, un caracter 
standardizat şi rezumativ, conținând datele de identificare (nume, numele părinților, data naşterii, 
adresa de domiciliu), dacă apare sau nu în evidenţele Securităţii, iar dacă da, în ce fel (e.g. 
informator, urmărit), şi cu ce probleme. 

să se fi rărit, judecând comparativ după piesele reunite în colecția personală a lui 
Károly Elekes. 

Pe 6 august 1982, Bunus îi scrie corespondentului sáu o carte poştală, pe 
fata căreia se compune ceea ce pare a fi un colaj de etichete, sunt înscrise datele 
de 12 mai si 8 august ale anului '82 şi comentariile: „Acesta e capacul celei mai 
fine acuarele germane" şi ,,Mai/-art without watercolors’; pe spatele cărții postale 
scrie: „Una dintre date este ziua furtului celui mai fin set de acuarele germane pe 
care îl aveam. Cealaltă e data de azi. În cele patru luni care au trecut de atunci, 
polițiștii nu au dat nici un semn că ar fi prins fáptasii. La închisoare cu hoţii de 
acuarelelll"?. Cartea poștală nu este însoţită, în cuprinsul dosarului, de nici o 
notă informativă / traducere, si se păstrează în copie xerox. 

Două scrisori îi sunt trimise de Bunus lui Elekes din Reghin, oraşul sáu 
natal, la 11 respectiv 13 august 1982, ambele traduse în notele informative din 
dosar si doar una păstrată ca xerocopie. În aceasta din urmă Bunus scrie pe fata 
cărții poştale: „Am 30 de ani. Aici, acum, ne pun să cântăm cântece de 
pionieri"", (Imaginea 31) Nota informativă oferă o altă traducere si 
menţionează, în textul scris la mașină, că sunt trimise cu aceste mesaje câteva 
cântece patriotice dactilografiate; pe aceeaşi notă se regăsesc însemnările 
olografe ale ofițerului ce se ocupa de caz: „Să vedem ce cântece: 1. Copiii lumii 
doresc pacea! 2. Fii mândrei Românii. 3. Forum '82. 4. Omagiu Partidului. 5. 
Drag Pământ Românesc””. Scrisorile au fost returnate în circuitul postal, după 
cum precizează însemnarea de pe nota informativă“. 

Ultimele menţiuni ale acestui intens dialog dintre cei doi artişti care se 
regăsesc în dosar sunt două note informative (probabil traduceri) ale Serviciului 
„S”, din 13 septembrie, respectiv 1 octombrie 1982. Prima dintre ele scrie: „O 
sursă a unității noastre ne-a informat că Bunus Ioan, din RPU Budapesta i-a 
relatat lui „Ervin” [Elekes Karoly, 7.7]: „Stimate E.K., este bine să te odihnesti 


83 A.C.N.S.A.S., fond Informativ, dosar nr. 085302, ff. 64-65, żrad.n. 

Ibidem, f. 57, trad. n. 

85]bidem, f. 56. Traducerea textului de pe fata cărţii postale din notă: „Am 30 de ani. Aici ne pun 
să cântăm cântece deschizătoare de drumuri / patriotice /. Şi eu cânt. E fenomenal!”. Probabil 
ca au fost scrise şi ultimele două propoziţii, dar ele nu sunt vizibile in xerocopia ce se păstrează 
în dosar. Textul de pe dosul cărții postale este tradus mai precis: „Este foarte ciudat, pur si 
simplu, să iti scriu o vedere din orașul meu — fiindcă azi dimineaţă ne-am şi întâlnit — dar pentru 
prea puţin timp si din acest motiv urgentezi întâlnirea noastră de la Reghin. Să aduci film, aparat 
foto si bani. Bunuş.” (subl. în orig., 7.7). 

86 Cea de-a doua scrisoare, după care nu există copie în dosar, ci doar o notá-traducere, relatează 
impresia lui Bunus în urma întâlnirii cu Elekes din Reghin, unde crede cá a avut loc între ei un 
„Interchange of Ideas.” Nota informativă face menţiunea că împreună cu acest text a fost 
expediat si un semn de carte crosetat de pionieri din Reghin si notele muzicale ale unor cântece 
pentru mandoline de la cercul pionierilor. Vezi A.C.N.S.A.S., fond Informativ, dosar nr. 085302, 
f. 51. 

aici, în Piaţa Battyâny, după o călătorie scurtă, dar obositoare ... Totul este O.K. 
Acuma număr zilele toamnei deja aici. Bunus” [subl. in orig., n.n.. În cea de-a 
doua, traducerea mesajului este redată astfel: „21.09.1982. Viena. Sunt aici în 
acest mare oraş, dar panorama (madârtâvlat) este totuşi surprinzător de 
frumoasă. Te salut, Bunuş”*. 

Aceste două mesaje sunt trimise de artist de pe parcursul călătoriei spre 
Germania, când părăseşte definitiv tara, şi probabil că sunt nu doar ultimele 
arhivate în dosar, ci poate chiar printre ultimele trimise lui Elekes Karoly în tara. 

Dialogul pe calea poștei dintre cei doi artişti era plănuit să dobândească 
si forma unei expoziții, după cum mărturiseşte Elekes Károly, ceea ce nu s-a mai 
întâmplat, probabil din cauza subitei plecări a lui loan Bunus. Despre aceasta 
intenţie atestă si un raport din dosarul de urmărire al artistului, datat 4 august 
1982, care redă conţinutul unei scrisori trimise de Elekes pe adresa Hotelului 
„Someş” din Satu-Mare, interceptată de Serviciul ,,S”: „Stimate Domn! În 
hotelul dvs. a fost cazat artistul Bunus loan din Oradea până la data de 
31.07.1982 în cadrul taberei de creaţie organizată în oraşul Satu Mare. Cu artistul 
Bunus loan am inițiat conversaţia artistică prin posta numită „POST ART” ce 
va servi pentru organizarea unei expoziții în această idee, deci orice lipsă din 
această suită ar întrerupe ideea artistică. Ultimul „POST ART” am trimis pe 
adresa hotelului pe data de 3 august. În cazul dacă Bunus a părăsit hotelul cu 
câteva zile mai înainte, v-as ruga frumos să trimiteţi exemplarele rămase la dvs. 
în plicul anexat la Oradea. Totodatá cer scuze pentru acest deranj, dar nu avem 
altă posibilitate pentru salvarea ideilor artistice”. 

Este greu de spus dacă angajamentul acestei scrisori a avut vreun efect în 
a-i convinge pe ofițerii de Securitate asupra intenției reale a conţinutului 
comunicării dintre cei doi artişti sau aceștia au continuat să considere 
comunicările dintre ei suspecte, aşa cum se menționează într-un raport datat 15 
iulie 1982: „În ultima perioadă [Elekes, 7.7.] întreţine relații foarte apropiate cu 
numitul Bunus Ioan, din Oradea [...]. Conţinutul comunicarilor între cei doi au 
un conţinut suspect [sic] mai ales că folosesc si uncle cifre". 

Angajamentul fata de mail-art al celor doi artisti a avut însă, pe termen 
scurt, simpatizanți şi adepti între colegii lor. Pe de o parte, la Oradea, Ferenczi 
Károly a preluat pentru un timp comunicarea poştală cu Elekes Károly după 
plecarea din tara a lui Bunus, pe de altă parte, Radu Procopovici, critic de artă 
bucureştean, s-a arătat inspirat de consecventa celor doi — pentru a folosi doar 
exemplele documentate în dosarul lui Elekes. 

Pe fata unei cărți postale nedatate, Procopovici îi trimite artistului 


87Ibidem, f. 202. 

88Tbidem, f. 209. 

5 Ibidem, f. 69. 

Ibidem, ff. 42 (verso)-43. 

proiectul unui program de  mail-art, dactilografiat, intitulat „Acţiune 
autobiografică publică nr. 1”: „Biografia subiectului începe azi [stampilá ,,Mail- 
art”, n.n.]. EVENIMENTUL zilei: R.P. începe să comunice cu E.K. folosind 
Cartea Poştală. SCOPUL zilei: R.P. vrea să înceapă ceva nou, ceva ce nu a mai 
făcut niciodată. Verificăm ce înseamnă ÎNCEPUT a începe SFIRSIT a sfitsi. 
REALIZAREA zilei: ( 10h ... nimic ). EROAREA zilei: dezordine, inertia, lipsa 
de concentrare, pierderea memoriei etc. PROPUNERI de perspectivă: imediate: 
formularul poate primi orice îmbunătăţiri, (subl. în orig., 7.7)". Din relatările 
lui Elekes Kâroly, schimbul de mail-art cu Radu Procopovici nu a beneficiat de 
consecvență ulterior acestei cărți poştale, din cauza deselor ocazii cu care se 
întâlneau, rămânând, însă, acest program-partiturá care conceptualizeazá viitorul 
proiect”. 

Din dialogul pe calea poştei dintre Ferenczi si Elekes au rămas câteva 
documente arhivate, în afară de cele care au devenit dovezi incriminatoare în 
„cazul Szabados Agnes” — acestea din urmă, de fapt, fiind doar destinate acestui 
dialog, fără să ajungă să facă parte din el, nemaifiind returnate în circuitul poştal. 
În dosarul lui Elekes Károly există doar o scrisoare de la Ferenczi, cu un 
conţinut personal şi redactată într-o formă comună”. În dosarul de urmărirre al 
lui Ferenczi Károly se păstrează, însă, alături de o serie de scrisori traduse în 
notele informative, de asemenea cu un conţinut personal, imaginile unei acțiuni 
făcute de cei doi artisti în Mureş, ale cărei fotografii Elekes le trimite colegului 
său în Oradea”. Acţiunea este menţionată în corespondența dintre cei doi artisti 
sub numele ,,Deviatia’, dar în portofoliul actual al lui Ferenczi apare ca 
» Ultrastángistul o ia la dreaptă”: Elekes Karoly, incaltat la ambele picioare cu câte 
un pantof stâng, páseste pe liniile de marcaj ale unui teren de sport si, urmând 
direcția curburii pantofilor, deviază de pe linia dreaptă şi o continuă pe cea care 
se curbează pregnant spre dreapta.” Ideea acţiunii este a lui Ferenczi si o 
fotografiază cu aparatul colegului sáu. Elekes i-a trimis prin poştă două seturi a 
câte patru fotografii ce documenteazá procesul acțiunii, marcând cu roşu linia 
dreaptă abandonată pe unul dintre aceste seturi, cu mesajul: „EK — FK. 
Deocamdată iti trimit două exemplare; filmul îl pástrez, dar dacă vreodată iti mai 


Ibidem, ff. 124-125. 

?? “Bunuş si cu mine avem contact zilnic, prin posta, iar Radu a văzut piesele; el sta la Bucuresti, 
eu la Târgu Mureş, si începem si noi să ne trimitem scrisori zilnic. Dar lui Radu i-a plăcut să vină 
la Târgu Mureş, venea foarte des, şi atunci nu a fost foarte consecvent cu scrisorile, dar am făcut 
proiectul ăsta, un program de mail art.”, din discuțiile înregistrate cu Elekes Károly, februarie 
2014, Budapesta. 

?3 A.C.N.S.A.S., fond Informativ, dosar nr. 085302, ff. 62-63. 

?^ Idem, dosar nr. 329978, ff. 2-5. 

95 mu. daca urmăresc curbura cu doi pantofi pentru piciorul stâng si sunt stângaci cu toată 
rigurozitatea, atunci voi ajunge la extrema dreaptă. Aveam astfel, de fapt, o parodie a 
comunismului, contopirea lui cu fascismul ...”, Ferenczi Károly, în Ujvárossy, op. cit., p. 56. 

vin niște idei, ţi-l pun la dispoziție. Deviatia n-a reușit încă, aceasta ar fi fost 
„Pielea Ursului”. Ar fi putut fi mai metodic şirul acesta de imagini”, 

Mesajul este datat 16 ianuarie 1984, şi se situează, astfel, în miezul 
investigaţiilor pe care Securitatea Oradea le făcea pentru a descoperi identitatea 
lui Szabados Agnes, colectand, printre altele, dovezi din corespondenta 
întreținută de Ferenczi Karoly. Comentariul cu indubitabile referințe politice pe 
care acțiunea ,,Deviatia” il face are, însă, un registru mai larg conotativ decât 
caricatura şefului statului, ceea ce a făcut, probabil, ca aceste fotografii și 
scrisorile schimbate despre ele să nu îndeplinească statutul de dovezi în procesul 
incriminator întreprins împotriva lui Ferenczi, motiv pentru care, pesemne, au 
rămas arhivate în dosar. 

Această observaţie indică un aspect foarte special pe care documentele 
de artă / corespondenţă poștală (şi nu numai) păstrate în dosarele personale din 
Arhivele fostei Securitati îl dețin, spre deosebire de alte documente, din alte 
arhive: ele au fost create ca dovezi pofepfia/e, ca mărturii pasive care pot fi 
activate, atunci când situaţia o cere, pentru a deveni dovezi, dar nu atât pentru 
scrierea istoriei (funcție pe care încerc să le-o confer acum), cât pentru 
reordonarea si nivelarea impulsurilor individuale ori sociale pentru a le 
sincroniza cu așteptările şi nevoile regimului politic. 

Despre un potential substrat politic al practicii de artă poştală, asa cum 
au cultivat-o Ioan Bunus si Elekes Károly, cu ale lor stampile „Free Art”, „Mail 
Art Connection”, „Only My Own", ,,Privat” ș.a., cu toate comunicátile sibilinice 
şi ocazionalele ironii oti adresări directe, grafice ori textuale, care poartă o 
referință de o natură sau alta la realitățile vremii, s-ar putea intui că în spatele 
acestora ar fi stat o atentă prelucrare si premeditare artistică a unui militantism 
calculat şi opozant. Tentaţia de a le citi astăzi astfel este una considerabilă, având 
în vedere nota discordantă pe care o fac nu numai ca parte a acestei arhive, ci în 
însuşi contextul practicilor artistice majoritare ale perioadei. Despre imboldurile 
începuturilor lor, documentele de aici, coroborate cu cele din colecţiile private 
ale artiştilor si cu istoria orală, indică felul în care s-ar putea obține o másurá 
justă luând în considerare amestecul de necesitate practică cu o cunoaștere a 
fenomenului mail-art international si o introducere” în rețea mijlocitá de 
relațiile cu scena artistică budapestană. Cât despre militantismul lor, Elekes 
Karoly sustine că el se justifica in principal prin natura intrinsecă genului: ,,mail- 
art-ul trebuie să aibă ceva militant, pentru că dacă nu are, nu-l faci”. Despre 
încărcătura politică a acestei practici, artistul o reduce la minimum, la o „marjă 
de eroare” data mai mult de situarea geo-politică decât de convingeri ori intenții 
personale: „Într-o stare istorică anume, când un om creativ, să nu-i spun artist, 


>» 


% Nota informativă a Serviciului „S” care însoţeşte fotocopiile traduce foarte bine aceasta 
scrisoare. Vezi A.C.N.S.A.S., fond Informativ, dosar nr. 329978, f. 6. 


119 


Mădălina Braşoveanu 


vrea să comunice în lume în diferite direcții, atunci asta era o modalitate foarte 
bună şi funcţională, era poştă. Poşta a funcționat şi ducea desenele noastre și 
textele noastre. Putin, probabil, că era si politică în asta, putin. [...] Dar numai 
din cauză că era o cortină de fier, pentru că proveneau din spaţiul de dincoace 
de cortină”. 


Baász Imre — pe picior de libertate 


Cele mai multe dintre exemplele de mail-art din centrele culturale 
studiate, recuperate din aceste arhive şi prezentate aici au rámas în acel prim 
stadiu de dovadă potenţială, fără să contribuie în vreun fel la incriminarea 
autorilor lor. A mai fost, însă, un incident generat de această formă de artă 
soldat cu alertarea Securităţii, interogarea si avertizarea artistului, ale cărui 
documente se păstrează în colecţia actuală a Arhivei CNSAS. 

În 1984, Fiatal Művészek Klubja (F. M. K.) din Budapesta” a organizat o 
expoziţie internațională de mail-art, sub conducerea lui Vásárhelyi Antal, la care 
au fost invitati si artisti practicanți ai genului din Transilvania”. Dintre aceştia, 
Baâsz Imre a expediat pe adresa expoziției două cărți postale care au ajuns la 
destinaţie — retrospectiv e cert că fără a fi interceptate de Securitate — si au fost 
expuse. 

Dintr-o notă informativă datată 27 septembrie 1984, oferită de 
informatorul „Bacanu Viorel” Inspectoratului Judeţean de Securitate Satu-Mare 
( şi arhivată în dosarul de urmărire al lui Baász (din Sfântu Gheorghe), reiese cá 
una dintre lucrările artistului din expoziția de la E.M.K., intitulată Szabadlabon (Pe 
picior de libertate), a stârnit reacția ambasadei României din Budapesta, 
nemulțumită de această expunere; imaginea mail-art-ului lui Baász a fost 
publicată si în numărul din 21 septembrie al revistei budapestane Ét és Irodalom 
(Viață și literatura), ilustrând un articol scris de Bencze Ianos, în care „se vorbeşte 


97 Din discuţiile înregistrate cu Elekes Karoly, februarie 2014, Budapesta. 

% Clubul Tinerilor Artişti, organizaţie culturală care a activat între 1960, înființată la iniţiativa 
K.LSZ. (Uniunea Tineretului Comunist din Ungaria), trecută ulterior în subordinea 
administraţiei locale din Budapesta. Clubul a fost, de-a lungul deceniilor, locul de manifestare a 
unor forme culturale mai puţin acceptate oficial, găzduind expoziţii de artă, concerte şi dezbateri 
culturale. După 1998, a devenit Centrul pentru Arte Contemporane Trafó. Membri ai F.M.K.- 
ului intretineau strânse legături cu tineri artisti din Transilvania, inclusiv din centrele studiate, 
prin vizite, proiecte comune, invitații la expoziţii din Ungaria sau publicare de articole de critică 
de artă referitoare la viata artistică din Ardeal. 

” Expoziţia a avut loc între 14 — 28 septembrie 1984, la sediul F.M.K. Budapesta, sub titlul 
Nemzetközi „mail art” Kiallitas1 984 (Expozitia internațională de mail art 1984). „Expoziţie jurizata 
cate astfel face abstracţie de latura democratică a expozițiilor de mail-art si suscită repulsie din 
partea cercurilor clasice ale genului”. Vezi: 

http:/ /www.artpool.hu/MailArt/kronologia/80.html. Nu deţin informaţii despre invitarea unor 
artişti români dinafara Transilvaniei, dar ea nu e exclusă. 

despre comportamentul deviant al unor tineri din-tara-noastrá [fragment tăiat cu 
pixul, 7.5] care au fost recent puși în libertate.” O însemnare olografă de pe 
această notă informativă explică despre Vásárhelyi Antal, cetățean român cu 
domiciliul în Budapesta, cá este directorul artistic al EM.K. si „l-ar fi invitat pe 
Baâsz Imre să-şi expună lucrările. În „Élet és Irodalom” din 21.09.84 i s-a 
publicat lucrarea expusă de B.I. la EM.K. intitulată „Pe picior de libertate" care 
reprezintă o şosea (probabil) legată de-a curmezisul, iar pe lucrare este desenată 
o emblemă (stil timbru) ce reprezintă însemnul artei intitulate „MAIL ART” 
(artă prin corespondență), emblemă în care sunt desenate două picioare 
incátusate şi inscripțiile „STEP BY STEP” (pas cu pas) si ,BAÁSZ — 1984.” 
Menţionăm cá Vásárhelyi Antal se află în atenția noastră in acțiunea 
,Oponentii"""' fiind semnalat cu grave manifestări nationalist-iredentiste. [...]" ^. 
În dosar nu se păstrează nici o imagine a celor două cărți postale. 

Este foarte probabil ca acest incident să fi constituit cauza (sau 
pretextul) numeroaselor interogatorii, atestate în dosarul artistului printr-o 
succesiune de declarații olografe date in fata ofițerilor, datate 3, 4, respectiv 8 
octombrie '84, în care Baász Imre explică pe larg o serie de aspecte referitoare la 
viata, relațiile si creaţia sa, de la fundamentele formatoare dobândite în scoala 


superioară de arte din Cluj până la ,,reteaua" de cunoscuți si prieteni si credo-ul 


s A RES : A m 2,1103 
său artistic ori intenția ce a stat în spatele realizării unor lucrări `. Aceste 


declarații constituie, retrospectiv, poate cele mai puternice şi concludente texte 


100 A.C.N.S.A.S., fond Informativ, dosar nr. 235147, Vol. I, f. 235. Nota informativă, copie 
extras: „Sursa vă informează că în perioada 13.09 — 25.09. 1984 a efectuat o vizită turistică în 
R.P.U., R.S.C. si R.D.G. [....] Într-una din sălile F.M.K.-ului, la sediul acestuia a fost organizată 
expoziţia artistului grafic Baâsz Imre din Sfântu Gheorghe. În legătură cu acesta Vâsârhelyi mi-a 
arătat o lucrare pe care a expus-o, intitulată ,,Szabodlábon" [sic], (Pe picior de libertate). Pentru 
această lucrare in care artistul şi-a propus să prezinte libertăţile din tara noastră s-a iscat un 
scandal, un reprezentant al ambasadei țării noastre la Budapesta a dat un telefon la Vásárhelyi, 
protestând pentru lucrarea de mai sus şi articolul apărut în Élet és Irodalom ...". 

101 Acţiunea ,,Oponentii" a fost declanșată de apariţia in 1983 a unei ştiri, difuzată de ziaristul 
Bertrand Rosenthal, şeful Biroului din Viena al Agenţiei de Ştiri France Presse, acreditat din 
noiembrie '82 în calitate de corespondent de presă si pentru România, intitulată „Oponenții 
maghiari din România încearcă să se organizeze si susţin că represiunea continuă”; ştirea anunța 
înființarea unei organizaţii subterane, „Biroul maghiar de presă din Transilvania" (ce figurează in 
unele rapoarte şi sub titulatura „Agenţia maghiară de ştiri din Ardeal”), alcătuită din intelectuali 
maghiari, al cărui obiectiv ar fi „furnizarea de informaţii cu privire la teroarea fără de sfârşit ce 
face actualmente ravagii în România” şi care erau transmise presei internaționale, occidentale. În 
cadrul „acţiunii Oponenții” Securitatea urmărea, pe diferite filoane, posibili actanti ai acestei 
grupări disidente, cu un interes sporit asupra unor jurnalişti, scriitori, oameni de arta, dar si 
prelati ai Bisericii Reformate; ca principale centre suspectate cá ar găzdui nucleul organizaţiei 
figurează Târgu Mureş si Oradea. Vezi A.C.N.S.A.S., fond Documentar, dosar nr. 3010, mai ales 
ff. 19-21. 

102 A.C.N.S.A.S., fond Informativ, dosar nr. 235147, vol. I, f. 235. 

103 Thidem, ff. 238 — 250; 251 — 262; 264, 265; 266 — 268; 273. 

rămase de la Baâsz Imre, cu o valoare ce trece dincolo de meschinăria și 
conditionarile contextului în care au fost scrise si pot fi, pe bună dreptate, 
recuperate în istoriografia de artă cu statutul de scrieri ale artistului". Declaraţia 
în care explică, printre altele, punctul său de vedere fata de cele două cărți 
poştale care au creat probleme este scrisă în limba maghiară si este tradusă 
ulterior, parțial şi imprecis, în paginile dosarului; ea oferă numeroase indicii utile 
in analiza retrospectivă a perioadei si a climatului comunității artistice, asupra 
cărora voi reveni, pentru a mă concentra acum asupra elucidării problemelor 
ridicate de cele două lucrări de artă poştală: 

„M-am ocupat şi cu așa-zisul mail-art (arta poştală), «copilul orfan al artei», care 
până în zilele noastre nu este clarificat. E un mod de manifestare care e pe jumătate 
artă, sau poate nici atât, e o frântură de mesaj, o frantura de stare de moment 
(subiectivă!) [paragraf complet absent din traducerea oferită de Securitate, ;.7]. În 
completare, legat tot de acest lucru, de multe ori am purtat discuţii polemice cu colegii 
(Elekes Karoly, Jovian György, Krizbai Sandor etc.) despre faptul că eu nu găsesc 
argumente convingătoare, nici personale, nici de altă natură pentru părăsirea țării, fie 
legal, fie ilegal. Amintirea unei frânturi dintr-o astfel de discuţie s-a oferit ca posibilitate 
atunci cand, în martie anul acesta, am primit invitația la expoziţia internațională de mail- 
art organizată la Budapesta. Motivul [pe care l-am folosit] (sfoara) a existat, am încercat 
doar să reprezint singura modalitate de rămânere aici, nu din alte rațiuni, ci pentru că 
oricum, în cel mai bun sens — atât din punct de vedere social cât si politic —, doar pe un 
fundament specific etnic putem crea valori adevărate şi obiective. În acest spirit am 
pregătit două cărți poştale, dintre care pe una sunt două picioare legate, iar pe cealaltă se 
vede o frânghie tensionată între două porti. Am proiectat si o emblemă cu o inscripție 
(Step by step = Pas cu pas), după care pe prima [carte poştală, 7.7.] am scris numele 
colegilor care s-au expatriat în ultimii ani, iar pe spatele cărții poştale am scris cuvinte de 
salut. În conformitate cu intenția mea curată si după opinia mea, motivaţia conținutului, 
una singură — după părerea mea -, a fost şi este propagarea ramanefii aici, creării aici, ca 
singură posibilitate, singura posibilitate reală. Cărțile poştale le-am expediat par avion şi 
recomandate, aşa cum au specificat organizatorii, uitând să cer aprobarea Uniunii în 
legătură cu trimiterea — pe de o parte pentru cá acest gen [de artă, 7.7.] poate fi 
considerat lucrare de artă sau operă doar dacă acceptăm că e suficient ca ceva anume să 
aibă urma mâinii artistului pentru a fi artă, ceea ce e o viziune forțată. Această viziune 
nu poate fi adevărată, pentru cá ar crea ocazia pentru nenumărate abuzuri. Dar as dori 
să accentuez încă o dată cá în situația de fata, legată de cărțile postale, s-a petrecut o 


104 Cum mărturia artistului despre acest subiect nu mai poate fi recuperată si tema nu a fost 
abordată public înainte de moartea sa, m-am consultat cu o serie de persoane apropiate lui Baâsz 
Imre cu privire la cele afirmate de el în aceste (multe) pagini de declarații şi proporţia în care se 
poate bănui o intenţionată reinterpretare a propriilor lucrări si convingeri, în termeni agreabili 
ideologiei oficiale, pentru a atenua alarmarea Securităţii. Printre cei cu care am discutat se 
numără soţia sa, artista Baâsz Szigeti Pâlma, prietenul şi acum editorul şi arhivistul artistului, 
Kopacz Attila, prietenul si colaboratorul lui Baász Imre, artistul Utó Gusztâv si mai vechiul 
prieten şi coleg, Elekes Károly, care au confirmat că recunosc în acele rânduri convingerile 
artistului, aşa cum le-au cunoscut. 

interpretare greşită din punct de vedere politico-social, ale cărei victime am fost atât eu, 
cât şi cărțile mele poștale, ignorandu-se intenția mea originară. Am vrut să comunic 
frântura unei idei reale şi lucide, cum că doar aici și acum, În această societate, este 
posibil şi putem să creăm arti" ^, 

Într-o oarecare contradicție cu tonul şi afirmațiile acestei mărturii, la 8 
octombrie 1984 Baâsz Imre recunoaşte, într-o declarație scrisă de mână în limba 
română, că se face vinovat de încălcarea legilor în diferite împrejurări” si de 
abordarea unor teme cu un caracter interpretabil în unele dintre lucrările sale, 
inclusiv in cele trimise în străinătate fără aprobările necesare, si „ia la cunoştinţă” 
avertizarea care i s-a făcut, precum şi faptul că repetarea unor fapte 
asemănătoare va avea consecinţe mai grave, de natură penali". 

La o zi după această ultimă declarație a artistului, Securitatea Covasna 
trimite un raport Direcţiei I a Departamentului Securității Statului Bucureşti, 
care rezumá în două pagini istoricul urmăririi informative a lui Baász, motivată 
de porniri nationalist-iredentiste maghiare, cărora le sunt subsumate şi lucrările 
trimise la expoziţia internațională de mail-art de la Budapesta. Se precizează că 
în cursul anchetării artistului si a perchezitiei efectuate la domiciliul şi atelierul 
său „au fost ridicate materiale si lucrări cu conţinut necorespunzător politicii 
partidului si statului nostru” si că acesta va fi în continuare supravegheat ". 
Acest ultim raport poate fi un indiciu pentru o posibilă reconstituire a traseului 
pe care l-a urmat incriminarea celor două cărți poştale ale lui Baász Imre, 
neinterceptate în circuitul poştal: nu atât nota informativă din Satu-Mare pare să 
fi fost cea care a declanşat „cazul”, cât reacția scandalizată a ambasadei 
României din Budapesta, care a avut, probabil, drept consecință, o alarmare a 
Securităţii centrale căreia 1 se raportează, la rezolvarea cazului, esența lui și 
măsurile preventive (de această dată) la care s-a recurs. 

Dincolo de acest aspect care, oricât de curios în sine, este secundar în 


raport cu interesele prezentului studiu, as zăbovi aici asupra acuzatiei de 


105 A.C.N.S.A.S., fond Informativ, dosar nr. 235147, vol. I, ff. 261-262, trad. n. Am intenţionat să 
păstrez caracterul textului original, redând, pe cât posibil, repetițiile, parantezele şi frazeologia cât 
mai aproape de cele originale. 

106 Mai precis, se referă la găzduirea în diferite ocazii a unor cetăţeni străini — prieteni din 
Ungaria — la domiciliul sau atelierul său, fără instiintarea, în prealabil, a autorităţilor, asa cum 
cerea legea. 

107 „Aşa cum am declarat şi anterior, în lucrările mele de grafică am abordat teme cu conţinut 
interpretativ, fapt ce a generat din partea persoanelor care au vizitat expoziţiile mele comentarii 
ostile. Mă fac de asemenea vinovat de trimiterea unor lucrări cu caracter artistic în străinătate 
fiind prezentate în saloane internaționale, pentru care nu am cerut aprobările necesare, lucrările 
în cauză având de asemenea un caracter interpretativ. Am luat la cunoștință că azi 8 octombrie 
1984 am fost avertizat de organele de securitate pentru faptele comise si mă angajez ca în viitor 
să nu mai dau naștere la situaţii similare. Am luat de asemenea la cunoştinţă că faptele mele sunt 
prevăzute în codul penal, iar dacă le voi repeta voi suporta rigorile legii”, Ibidem, f. 273. 

108 Tbidem, f. 274. 

„Caracter / conţinut interpretativ” (folosit deseori ca sinonim pentru „conţinut 
interpretabil") adusă producţiilor artistice. E o acuzaţie care se loveşte de factura 
eminamente conotativă a limbajului artistic, în acest caz vizual, părând să atace 
înseși fundamentele exprimării artistice prin sărăcirea acesteia de valenţele 
interpretative şi reducerea ei la denotatia plată a unei aclamári uniforme. În mare 
măsură, tocmai asta era intenția puterii, cel putin în termenii ei teoretici, dar ea 
dobândea multiple nuanţe atunci când trebuia să fie tradusă în practică şi aplicată 
unui caz concret. În ale sale declarații date ofițerilor de Securitate, Baâsz Imre 
explică în termeni perfect concordanti cu aşteptările teoretice ale ideologiei 
oficiale intențiile ce au stat în spatele realizării anumitor lucrări si ajunge, cu toate 
acestea, să se recunoască vinovat de crearea unor lucrări cu un conținut 
interpretabil. Iar asta pentru că nu atât lucrarea in sine era judecată de ofițerii 
Securităţii, cât reacția potenţială a receptorilor acelei lucrări, a publicului: câtă 
vreme acesta nu emitea comentarii nepotrivite politicii oficiale, care să fie 
stârnite de respectiva lucrare, ea nu constituia o dovadă pentru prezența unui 
conţinut inadecvat”. Acest detaliu ne conduce adânc în miezul procesului de 
receptare, până acolo unde cenzura ideologică ajungea cu observațiile sale asupra 
impactului pe care îl genera un produs artistic, în demersul său de a pune în 
practică — deseori forțând limitele absurdului — indicaţiile oficiale privind 
neutralizarea „caracterului interpretabil" al creației artistice. Pe această bază se 
poate presupune in mod justificat, în cazul cărților poştale ale lui Baasz Imre, cá 
ele at fi trecut neobservate de vigilenta regimului dacă nu ar fi fost publicate, ca 
ilustrație la articolul lui Bencze Ianos, „Pe picior de libertate". 

Acest articol este un reportaj, cu tente de interviu sociologic, care 
tratează sub multiple aspecte problema reîncadrării sociale a tinerilor eliberați 
din închisoare, cu deosebire a celor care provin din centrele de plasament 
administrate de stat. Articolul se referea la Ungaria si prezenta două studii de caz 
concrete din evoluția cărora sunt evidențiate încrengăturile greoaie ale 
birocraţiei, cu legislația ambiguă și prejudecățile sociale, toate contribuind la 


© Acest tipar de evaluare a caracterului interpretabil se regăseşte în rapoartele din dosarul de 
urmărire informativă a lui Baâsz şi în cazul unui afiş pe care artistul l-a realizat, la solicitare, 
pentru Colocviul Teatrelor Nationalitátilor Conlocuitoare, la ediţia I din 1980, când „a realizat o 
ucrare care a suscitat o serie de comentarii în rândul persoanelor din sectorul artă-cultură, în 
principal din partea elementelor cunoscute cu manifestări ori preocupări de factură nationalist- 
sovina şi iredentistá, fiind necesară intervenţia organelor noastre pentru scoaterea afisclor din 
locurile unde au fost expuse.” Ori, se ştie că rareori un afiş ajungea să fie expus dacă nu avea 
obţinut bunul de tipar de la Comitetul de Cultură si Educaţiei Socialiste, instituţia responsabilă 
cu cenzura şi controlul ideologic şi ai cărei membri trebuiau să anticipeze receptarea efectivă şi 
posibilele ei reacţii. Asta s-ar fi arătat cu atât mai necesar cu cât era vorba despre un eveniment 
mai mare, nu unul strict municipal. Astfel, pare cá nu atât afisul, ca imagine ne-receptată a fost 
cenzurat - de Securitate, nu de Comitetul de Cultură -, cât afisul ca generator de comentarii 
neadecvate. Ibidem, f. 226 verso. 

diminuarea sanselor de reabilitare ale acestei categorii de tineri. Nu există 
nimic în întreg articolul care să facă vreun fel de trimitere la România, ori care să 
menţioneze vreuna dintre cărțile poştale ale lui Baâsz. Reproducerea uneia dintre 
acestea apare în vecinătatea titlului, lăsând vizibil timbrul cu picioarele legate și 
inscripţia „szep by step”, cu explicaţia sub imagine: ,,Expedierea lui Baâsz Imre 
(Románia)". Aici, contextul si posibilele conexiuni subtextuale cu tema 
reportajului făceau ca acea carte poştală să devină prilej de suprainterpretare: era 
lesne de imaginat, în paralel cu eliberarea tinerilor maghiari din închisoare și 
şansele lor de integrare socială, situația tinerilor maghiari din Transilvania care 
emigrau in Ungaria — cum era si cazul multora dintre colegii lui Baász, cărora 
artistul le trimitea salutări prin cele două piese de artă poştală — si şansele acestor 
alt fel de eliberați. Nu cred că trebuie ajuns până într-acolo încât să citim întreg 
reportajul ca pe o metaforă a emigrării în tara vecină, dar cred că sensibilitatile 
politicii naționaliste a ultimului deceniu al dictaturii comuniste românești puteau 
să reverbereze iscánd un dezacord cu o astfel de aláturare de teme si mesaje, 
independente în sine, dar corelabile „într-un mod nefavorabil” prin juxtapunere. 
Sau poate cá nici de această interpretare nu era nevoie, si doar simpla vizibilitate 
pe care cartea poștală a lui Baász Imre a dobândit-o prin publicarea in Ét és 
Irodalom, unde imaginea-logo a celor două picioare legate era menţionată ca 
venind din România, a fost suficientă pentru a-i scandaliza pe reprezentanții 
diplomatici ai țării în Ungaria. 


Criterii de selectare a trimiterilor poştale 


În căutarea ratiunilor, procesului şi principiilor de sustragere din circuitul 
poştal a corespondenţei — mai ales după ce a devenit evident, în urma studiului 
dosarelor citate mai sus, că nu toată corespondența era interceptată (unul dintre 
miturile orale cu largă circulație asupra activității Securității) — am găsit două 
volume păstrate în colecția fondului Documentar, intitulate promițător „Criterii 
de selectare a trimiterilor postale". Volumul datând din 1985 este o variantă 
extinsă şi îmbunătățită a primului, din 1980, ambele identice ca factură, motiv 
pentru care mă voi opri aici asupra acestuia. 

Conţinutul său este exemplarul xerox cu numărul 16 al unei lecții 
elaborate de Unitatea Specială „S”, destinată lucrătorilor Serviciului IV al acestei 
unități, a cărei temă era „însuşirea criteriilor de selectare a trimiterilor poştale în 
vederea aplicării celor mai corecte metode de deschidere si reconditionare în 


110 Bencze Janos, ,,Szabadlabon”, în Éet és Irodalom, 21 septembrie 1984, p. 16, HU ISSN 0421- 
8848. 

111 A.C.N.S.A.S., fond Documentar, dosarele nr. 3270 („Criterii de selectare a trimiterilor postale 
interne si externe”, 18 p., 1985) şi nr. 3273 („Criterii de selectare a trimiterilor postale pentru 
exploatarea în conţinut”, 12 p., 1980). 

scopul asigurării completei secretizări a activităţii de control specific". Lecţia 
începe cu un prim capitol de ,,consideratiuni generale" care recapitulează, în 
termenii figizi si pomposi ai discursului politic oficial al vremii, realizările 
extraordinare, economice, sociale, politice, industriale si de dezvoltare pe care le- 
a înregistrat tara in anii socialismului, devenind un stat al democrației 
muncitorești, rezultate remarcabile care „stârnesc ura feroce a elementelor 
sovine, horthyste, iredentiste sau fasciste din diverse tari occidentale”. În acest 
context international ostil, organele de securitate se pregătesc să preintampine 
orice posibilă amenințare din partea duşmanilor țării ori a celor care se pun in 
slujba lor. Unitatea specială „S” este prezentată ca fiind cea căreia 1 se atribuie 
„în exclusivitate misiunea de a asigura controlul total al trimiterilor postale în 
vederea prevenirii introducerii in tara sau scoaterii în exterior a materialelor care 
prin conţinutul lor pot prejudicia interesele statului nostru”. Această unitate este 
cea care semnalează celorlalte departamente ale Securităţii informaţiile si 
documentele ce rezultă din controlul secret al corespondenţei; în cadrul ei 
„funcționează, pe lângă celelalte servicii şi Serviciul IV, cu compartimente 
corespondente în teritoriu care asigură deschiderea şi reconditionarea trimiterilor 
postale ce fac obiectul controlului total al corespondenţei”!"?. Capitolul al II-lea 
al lectiei trece la consideraţii pragmatice privind analiza configurației trimiterilor 
poştale şi procedee de a le deschide: „prin acțiune mecanică asupra adezivilor, 
prin solubilizarea acestora (în apă sau solvenţi organici) sau prin slăbirea 
capacităţii lor de aderentá". Pentru a decide care procedeu este adecvat fiecărui 
material in parte, se analizează „forma si dimensiunea plicului, natura 
materialului folosit pentru confecționarea plicului, forma, modul şi tipul de 
execuţie al adresei destinatarului, forma şi tipul efectelor poştale, dispunerea 
acestora, existența unor zone de acces în interiorul plicului, natura adezivului 
folosit, mijloace suplimentare de asigurare (cristal-band, sigilii), urme de violare 
ale hârtiei plicului”. Toate aceste observaţii se fac prin analiză în lumină albă, 
efectuarea controlului antiterorist cu aparatura din dotare, controlul cu radiații X 
si palparea. Ulterior se insistă pe importanța majoră pe care o deţine, în acest 
proces, identificarea tipului de adeziv — dintr-o mare varietate - utilizat la 
confecționarea plicului ori la securizarea ulterioară a acestuia, „stabilindu-se dacă 
acesta este cel original sau aplicat suplimentar, fie de expeditor, fie de un organ 
al serviciilor de spionaj occidentale.” Se ajunge apoi la criteriile de selectare a 
materialului trimis prin poştă, iar acestea sunt: „scrisori suspecte de a conține 
substanțe explozive, chimice sau radioactive; scrisori scrise la mașină; scrisori ale 
filatelistilor; scrisori ale firmelor; scrisori autoadezive; scrisori cu conţinut ce s-ar 


112 A.C.N.S.A.S., fond Documentar, dosarul nr. 3270, ff. I şi II. 
'13Thidem, ff. 1-2. 

55 


putea deteriora in contact cu vaporii de apă” s.a. ^. Paginilor care descriu în 
amănunt întregul proces ce sta în spatele deschiderii si reconditionarii 
corespondenţei interceptate le sunt anexate tabele cu tipurile de plicuri produse 
în S.U.A., Japonia si R.E.G., cu hârtia, lipiciul şi modul de deschidere al fiecăruia. 

Criteriile identificate aici sunt departe de criteriile pe care le aşteptam, 
pentru că lecţia porneşte de la un raționament diferit: nu se elaborează principii 
pornind de la care să se selecteze care dintre scrisorile din fluxul poştal să fie 
sustrase si care nu, ci doar criterii de grupare pe categorii de dificultate si 
specificitate a deschiderii şi reconditionarii, pentru că se vorbeşte în termenii 
unui „control total al corespondenţei”. În această lumină, s-ar putea presupune 
că tot ceea ce nu se păstrează în dosarele artiștilor din corespondenţa și arta 
poştală întreținută de ei lipseşte nu pentru că nu a fost citită, ci pentru că nu a 
fost considerată suficient de relevantă pentru a fi arhivată. Am foarte mari dubii 
fata de această posibilitate, pentru că tind să citesc enunţul „controlului total al 
corespondenței” mai degrabă în cheia emfazei prezente în toate aspectele 
discursului oficial, fie că se vorbeşte despre máretele cuceriri tehnologice ale țării 
ori despre depăşirea planului de producţie; acest control total era, poate, unul 
intenționat la modul ideal, dar care în practică dobândea alte proporții și 
multiple rațiuni. 

Printre concluziile posibile ale analizei materialelor păstrate în arhivă 
despre dialogul pe calea poştei dintre câțiva artisti ai comunităților studiate, una 
dintre primele ar arăta spre o colecţie anomica'' de documente, ale cărei rațiuni 
de a exista s-au întemeiat pe o monitorizare ubicuă a spaţiilor sociale pentru 
depistarea oricăror tentative de subminare a regimului politic, dar a căror aplicare 
nu se poate justifica pâna la fiecare piesă in parte din masele de documente 
create. Daca este mai lesne de înţeles, în termenii acelei birocratii, de ce o serie 
de scrisori, cum au fost cele expediate de Ferenczi Karoly prietenului sáu din 
Târgu Mureş sau cele două cărți poştale trimise de Baâsz Imre în expoziția de 


114 [...] scrisori asigurate cu cristal-band; scrisori cu sigilii; scrisori capsate sau cusute; scrisori al 
căror conţinut este protejat cu hârtie carbon, hârtie fotosensibilă; scrisori care conţin felicitări 
muzicale; plicuri confecționate din hârtie cu un grad ridicat de satinaj — care au adresele scrise cu 
cerneală sau tus; plicuri de format mare confecționate dintr-o hârtie de calitate inferioară 
căptuşită cu o folie de plastic formată din compartimente umplute cu aer care în contact cu 
căldura se pot distruge.” Ibidem, ff. 4- 5. 

115 Afirmatie pe care o fac si cu gândul la studiul lui Benjamin H. D. Buchloh, “Gerhard Richters 
“Atlas”: The Anomic Archive”, in October, Vol. 88 (Spring, 1999), pp, 117-145. Fără a pretinde că se 
poate vorbi de un paralelism între colecţia de documente din arhiva fostei Securitati si A/asel... 
lui Warburg sau Richter comentate aici, am găsit totuşi utilă metaforizarea conceptului de „atlas”, 
căruia îi sunt sabotate întemeierea în empirism si aspiraţia către o totalitate comprehensivă a 
sistemelor pozitiviste de cunoaştere, pe care cred că şi această arhivă le ilustrează, oarecum 
împotriva ratiunilor sale de a fi. 

mail-art din Budapesta au constituit motive pentru represalii din partea 
Securităţii asupra autorilor lor, lucrurile nu mai sunt atât de evidente în privința 
documentării şi păstrării pieselor de corespondență mail-art dintre loan Bunus si 
Kâroly Elekes. Cazul acestui dialog este însă relevant, pentru că el poate să 
ilustreze concursul de circumstanţe, valabil aici, care a condus la arhivarea artei 
poştale între documentele fostei Securitati, care nu a avut nimic de a face cu 
practica artistică în sine. Aceleaşi piese de corespondenţă care pentru Securitatea 
Oradea nu au însemnat nimic — pentru că persoana artistului loan Bunus nu 
prezenta probleme de competența instituției — pentru Securitatea Mureș au 
reprezentat un punct de interes, pentru că se legau de „obiectivul” pe care îl 
urmăreau pentru „atitudini naționaliste” - Károly Elekes. Corespondenta 
acestuia ar fi fost interceptată si poate chiar arhivată indiferent sub ce formă s-ar 
fi configurat ea, iar faptul cá era, in mare măsură, tocmai arta poştală, nu a 
influenţat în plus monitorizarea ei. Altfel spus, cele mai multe dintre piesele de 
mail-art din zonele studiate ce se regăsesc în arhiva fostei Securitati sunt aici 
pentru că unul dintre autorii lor era urmărit pentru acuzația (nedemonstrată si 
neintemeiata) de nationalism maghiar. 

Ambiguitatea pe care aceste materiale de arhivă o proiectează asupra 
concluziilor contemporane provine tocmai din caracterul lor de dovezi 
potenţiale care, odată activat, le-ar fi transformat în vectori ai unor atitudini de 
opoziţie fata de regimul politic. Pentru că acest potential nu le-a fost activat in 
acel context, ele sunt acum chemate, ca surse istoriografice, să isi demonstreze 
tocmai această abilitate documentară: cu ce anume se modifică identitatea lor de 
lucrări de artă poştală pentru cá sunt parte a arhivei fostei Securitati, fata de alte 
lucrări ale genului care nu au intrat în această arhivă? 

Unul dintre motivele pentru care am optat pentru o tratare exhaustivă a 
exemplelor de artă poştală pe care le-am găsit în dosarele studiate stă tocmai în 
intenția de a preîntâmpina acest mod forțat de a le situa. Recuperarea 
fragmentelor de dialog mail-art reflectat de birocrația represivă este constant 
juxtapusă pe parcursul studiului, în măsura în care a fost posibil, cu imaginea 
aceloraşi piese din arhiva personală a lui Károly Elekes, în intenția de aduce 
împreună două extensii ale aceleiași realități care nu s-ar fi întâlnit niciodată într- 
un alt context, un format de expunere pe care îl voi păstra în expoziția 
documentară. Aici, o dificultate aparte va fi reconstruirea „cazului Szabados 
Agnes”, care trebuie reasamblat în jurul unei absente — cea a scrisorii 
incriminatotii — în care raportul grafologic contribuie în a conferi istoricitate 
acestei absente. 

Multimedial Birthday Action 


În data de 17 iulie 1982 artiştii Elekes Károly si Nagy Árpád (Pika), 
ambii membri ai nucleului grupării artistice MAMÜ au organizat o petrecere de 
celebrare a zilei (comune) de naștere, la locuința lui Nagy din Târgu Mureş. În 
pregătirea respectivei întruniri, artiştii au trimis pe calea poştei invitaţii de 
participare prietenilor din tara si din Ungaria, dintre care o parte au răspuns cu 
prezenţa. 

Evenimentul în sine, ca si pregătirea lui, a stârnit un mare interes in 
randul ofițerilor care se ocupau de urmărirea informativă a lui Elekes. El le-a 
oferit, pe de o parte, ocazia constituirii unui centralizator cu ,,reteaua” de relații 
apropiate ale artistului — numele reunite acolo fiind în exclusivitate artişti sau 
profesioniști ai artei -, iar pe de altă parte şansa observării îndeaproape si 
documentării fotografice a ceea ce părea, pesemne, o adunare cu un potențial 
valorificabil pentru munca de securitate. 

Întocmirea listelor cu relațiile „obiectivului Ervin" s-a bazat pe datele 
obținute din corespondenţa interceptată, în acestea regăsindu-se toti cei cărora 
artiştii le trimiseseră invitaţii. Astfel, din Cluj a fost invitat Antik Sândor, din 
Oradea Ioan Bunus si Jovian Gyorgy, din Sfântu Gheorghe Baász Imre, iar din 
Bucureşti au fost invitați Szilâgyi Zoltân, Butak Andrâs, Wanda Mihuleac, Mihai 
Driscu, Mathe Lili; dintre prietenii aflați în Ungaria se regăsesc, printre alții, 
Szórtsey Gábor si Chikán Bálint'^ Textul invitatiei, identic in cele trei 
exemplare arhivate în dosar, spunea: „Vă invităm la ziua lui Nagy Árpád si 
Elekes Kâroly. Se ţine o seară alternativă pe data de 17 iulie. Vă aşteptăm cu 
gânduri fertilizate, pe strada Orizontului, la numărul 20” [/rad. n]. 

Într-o notă-studiu din 15 iulie, în care se reiau rezumate suspiciunile sub 
cate era urmărit Elekes — cazul „Poarta? si manifestări nationalist-sovine - 
însemnarea olografă a unui ofițer menționează explicit necesitatea „controlării 
acestei întâlniri cu toate mijloacele muncii de securitate"; nota precizează, de 
asemenea, că nu sunt cunoscute persoanele din Târgu Mureş care vor participa 
la aniversare si că vor fi luate măsuri pentru identificarea tuturor celor care vor fi 
prezenți, precum şi a eventualelor comunicări telefonice dinaintea, din timpul si 
de după întrunire. Astfel, va fi intensificată monitorizarea corespondenţei, vor fi 


116 Dintre invitatiile trimise prin poştă sunt arhivate în dosar doar cele adresate lui Antik, Baâsz, 
Bunus si Jovian, A.C.N.S.A.S., fond Informativ, dosar nr. 085302, ff. 127—132. Celelalte 
persoane enumerate se regăsesc într-o listă întocmită de Serviciul „S” cu „legăturile stabilite” de 
Elekes în perioada recentă, comunicată la 14. 07. 1982, Ibidem, f. 114. 

lUT[hidez, f. 42: „Este necesar să controlăm această întâlnire cu toate mijloacele muncii de 
securitate. Să continuăm măsurile de urmărire informativă a lui Elekes pentru a clarifica 
suspiciunile ce le avem în legătură cu el. Toate momentele operative să-mi fie raportate iar 
săptămânal vom analiza cazul”. 

interceptate convorbirile telefonice pentru a identifica eventuale mesaje şi se va 
instala un post fix de filaj în vecinătatea casei unde se va ţine aniversarea, de 
unde vor fi fotografiate persoanele care vor vizita imobilul si înregistrate 
mijloacele de transport cu care vor veni". 

Ín acelasi imbold deconspirator, Securitatea Mureş trimite o serie de 
adrese inspectoratelor judeţene din Bucureşti, Cluj, Covasna si Bihor, prin care 
solicită informaţii referitoare la artiştii invitați din respectivele centre pentru a 
lua parte la aniversare. În aceste adrese sunt menţionate suspiciunile pentru care 
este urmărit Elekes Kâroly, contextul în care au devenit relevante informațiile 
despre invitaţii la celebrare, precum si urgenţa cu care se aşteaptă răspunsul 
solicitat.” În dosarul artistului se păstrează arhivate adresele de răspuns din 
toate cele patru judeţe. Astfel, din Cluj aflăm că Antik Alexandru, artist plastic, 
angajat ca proiectant de modele la fabrica de porțelan „Iris”, nu figurează in 
evidenţele de securitate, dar că se dețin date din care rezultă că are unele 
manifestări naționaliste si cá este cunoscută poziția sa refractara fata de organele 
de securitate". Din Covasna se comunică despre Baász Emeric-Ladislau cá este 
monitorizat prin dosar de urmărire informativă pentru manifestări ostile 
nationalist-iredentiste şi preocupări neavenite politicii partidului si statului”. 
Securitatea Bucureşti răspunde printr-o adresă în care este prezentată Wanda 
Mihuleac si semnalată printre persoanele cu care Elekes tine legătura. De 
asemenea, se menționează că Szilagyi Zoltan se află în atenţia instituției şi a fost 
investigat în luna mai 198117. În fine, din Bihor se răspunde cu aceleași 
informaţii care au mai fost trimise într-o adresă anterioară, citată mai sus, în 
esenţă cá nici Bunus loan si nici Jovian György nu sunt cunoscuţi cu probleme 
pe linia muncii de securitate ^". 

Filajul „casei Orizont”, cum a fost codificat domiciliul lui Nagy Árpád, 
s-a desfăşurat in zilele de 17 si 18 iulie, respectiv data de începere a petrecerii si 
până la plecarea tuturor oaspeţilor. În dosarul lui Károly Elekes se păstrează 
fotografiile făcute în cursul acestei monitorizări, împreună cu nota-raport care 
descrie evenimentele observate în timpul filajului — mai precis cine la ce oră a 
venit si cu ce, cine si la ce oră a plecat -, precum si o serie de „note de filare si 
identificare” a tuturor persoanelor care au fost observate şi fotografiate că ar fi 
intrat în curtea casei. O parte dintre acestea nu au fost identificate (sau nu 
figurează ca atare), dar printre cei nominalizați se numără Garda Aladar si soția, 


"8 Thidem, f. 43. 

"9[bidew, f. 80 (adresa către Bucuresti), f. 77 (adresa către Cluj), f. 79 (adresa către Covasna), f. 78 
(adresa către Bihor). 

120Tbidem, f. 203. 

121 Tbidem, f. 220. 

V? Thidem, f. 45, 55. 

123 Tbidem, f. 71. 

Szabo Zoltan şi soția — aceasta din urmă fotografiată, dar greşit identificată -, 
Elekes Karoly şi soţia si Ioan Bunus, alături de gazda evenimentului, Nagy 
Árpád”. Alături de artişti, au fost fotografiate şi identificate şi câteva persoane 
care nu aveau legătură directă cu aniversarea, venind, probabil, în vizită la socrii 
lui Nagy, care locuiau în aceeaşi casă. 

În interior s-a desfăşurat, în cadrul petrecerii aniversare, ceea ce mai 
târziu va apărea, în catalogul MAMÜ publicat în Ungaria, cu titlul de Multimedial 
Birthday Action ^. Nagy Arpad a conceput o instalaţie într-una din camerele 
locuinței, a cărei scenografie se prezenta astfel: o cortină de pânză albă, din 
tavan până la podea, integra televizorul şi lăsa vizibil, printr-un decupaj, doar 
ecranul acestuia; pe o másutá stăteau, alăturate, un acvariu cu un singur peste in 
el, conectat printr-o sfoară de televizor, şi un vas de sticlă plin cu apă, în care 
„inotau” câteva fotografii alb-negru reprezentând diferite situații banale 
cotidiene; ambianța sonora era dată de o bandă de magnetofon pe care artistul a 
înregistrat murmurul produs de frecarea unei hârtii smirghel, murmur întrerupt 
periodic de scurte rásete. În plus, fiecare dintre cei prezenţi purta pe piept câte 
un ecuson cu pictograma unui om, în vreme ce ecusonul lui Nagy Arpad etala 
pictograma unui peste. În acest cadru s-a petrecut Actinnea multimedia: la televizor 
se difuzau ştirile, mereu despre reuşitele extraordinare ale partidului si 
tovarăşului; ecranul televizorului a fost acoperit cu un carton găurit în raster, pe 
care artistul încerca să deseneze anumite momente văzute pe ecran; când finaliza 
un astfel de desen, scotea o fotografie din vasul cu apă si o lipea pe unul din 
pereții acvariului, astfel încât, la finalul celor aprox. 25 de minute de acțiune, 
peştele din acvariu nu se mai întrezărea din cauza fotografiilor ce au acoperit 
complet sticla acestuia; acțiunea s-a sfârşit cu aşezarea unei coroane de flori în 
fata televizorului’. 

Ideea acestei instalaţii și a performance-ului care o activa îi aparţine lui 
Nagy Árpád (Pika), ea a dobândit acest statut în cadrul MAMÜ si a fost 
recuperată retrospectiv ca acțiune de grup, situație valabilă pentru cele mai multe 
dintre acțiunile realizate de artişti în spațiul public (din Târgu Mureș, in 
principal) sau în natută, în împrejurimile oraşului, în prima parte a anilor '80. 
Dacă ar fi să îi trasez repere comparative din arta alternativă locală a perioadei, 
aş aduce în discuţie seria House Party, organizată de un grup de artişti la locuința 
soţilor Nadina şi Decebal Scriba - în care se petrece o izolare similară în 


Ibidem, ff. 85—94. 

*5MAMU. Marosvásárhely Műhely 1978 — 1984. Tegnap és Ma, ed. Tihamér Novotny, 1990, ISBN- 
9630402238. 

2 Desfăşurarea acțiunii mi-a fost descrisă de Nagy Arpad, in cadrul unui dialog prin email, mai 
2014. 

?/ La reunirile ocazionale sub titulatura Howse Party au participat, alături de soții Scriba, Wanda 
Mihuleac, Dan Mihălţianu, Călin Dan, Dan Stanciu, Andrei Oisteanu, iar mai târziu Teodor 

spaţiul privat a unor practici artistice neincurajate oficial. Actiunea Multimedia 
Aniversară din cadrul grupului MAMU rămâne, însă, ca document al unui 
experiment artistic de interior, completat de reflectarea sa în documentele 
produse de fosta Securitate, ceea ce îi diversifică, prin această deplasare într-un 
context distinct, profilul istoriografic. 

Despre ce s-a întâmplat la petrecerea propriu-zisă, protejată de privirile 
intruzive ale filajului, ofițerii ce urmăreau cazul au aflat, prin surse indirecte (si 
nementionate), cá Szabo Zoltan ar fi afirmat că „au fost probleme 
interesante", Această menţiune apare enunțată, alături de vechile suspiciuni de 
implicare în cazul „Poarta”, în Hotărârea de deschidere a dosarului de urmărire 
informativă a lui Elekes din 11 august 1982, unde întrunirea aniversară 
dobândeşte statutul de indiciu suspect. Pe de altă parte, Elekes Károly a 
mărturisit că cei prezenți ştiau încă de pe atunci că se fac fotografii din casa de 
vizavi, unde locuia un medic militar cu care vecinii săi erau în relații bune, dar în 
acelaşi timp erau obişnuiţi cu apariția „Daciei negre”, care îi observa de la 
distanţă in diverse ocazii, si nu făceau nimic necuvenit, neintelegand interesul cu 
care erau filati ^. 

Posibilitatea de a aşeza acum cele două perspective asupra aceluiași 
eveniment una lângă alta — ceea ce a urmărit, fotografiat şi analizat Securitatea si 
ceea ce au făcut, intenționat și arhivat artiștii — oferă o imagine asupra realității 
respectivului eveniment văzut de la poluri extreme (şi poate chiar un exemplu 
despre cum o întâmplare din sfera banalitatii ajunge să îşi vadă propria reflectare 
istorică transpusă in forme opuse). Juxtapunand fotografiile filajului cu 
fotografiile de interior ale artiştilor, ele creează un veridic memento al acelui 
context, unde Securitatea căuta ceva ascuns ce nu exista, omitand să observe 
evidenţele imediate ale faptului că monitorizau o banală reuniune aniversară, pe 
care artiştii au tráit-o stiindu-se urmăriți, fără să stie de ce. Acgiunea mutimedia 


Graur şi Iosif Király. Vezi: Ileana Pintilie, Actionismul în Romania în timpul comunismului, Idea 
Design&Print Cluj, 2000, p. 78; Andrei Oisteanu, „Experimentul House pARTy (1987 - 1988)”, 
în catalogul Experiment ín arta românească după 1960, C.S.A.C., Bucuresti, 1997, p. 147. 

128 A.C.N.S.A.S., fond Informativ, dosar nr. 085302, f. 36: „La 17.07. a.c. şi-a sărbătorit ziua de 
naștere împreună și la domiciliul lui Nagy Arpad, asistent pictor-scenograf, la Teatrul National 
din Tg-Mures, eveniment la care au fost invitati si au participat în parte numiții: Bunus Ioan, 
Baász Imre, Antik Sandor, Szabo Zoltan, Garda Ladislau din Tg-Mures si alții, întâlnire despre 
care Szabo Zoltan a afirmat că „au fost probleme interesante”. 

12 „Lucrarea ContraFouché era făcută la locuinţa lui Krizbai [Sandor, 7.7.], iar mașina [Securitatii, 
n.n.| stătea toată noaptea sub copacul de vizavi; era o salcie, sub care vedeam Dacia neagră, cu 
motorul pornit, mergea până dimineaţa cât stăteam acolo si făceam sculpturile din ziare. [...] Sau 
am avut musafiri de aici [din Budapesta, 7.7.] de la Studio [Studioul Tinerilor Artisti, 7.7.], Chikán 
Bálint, si alţii. Ei veneau în fiecare vară acolo şi discutam, dar nu făceam nimic politic. Când ei 
dormeau la mine, în locuința mea, şi atunci maşina aia, Dacia neagră, [...] stătea acolo pana 
dimineaţă. În seara următoare tot acolo era", din discuţiile înregistrate cu Elekes Károly, 
februarie 2014, Budapesta. 

aniversară a fost un moment performativ care, dacă ar fi fost cunoscut în exterior 
în adevăratele sale intenții și detalii, ar fi putut atrage repercursiuni nedorite, dar 
ea a fost doar o fracțiune a întâlnirii și nici pe departe scopul ei. Ce constituia, 
din toate astea, partea ascunsă, secretă, a realității, şi care era partea ei vizibilă? 
lar ceea ce era ascuns, era ascuns fata de cine: acțiunile artiştilor fata de 
Securitate sau acțiunile Securităţii fata de artisti? Par în egală măsură adevărate 
ambele situaţii, iar din împletirea spectrală a acestor două realități reiese o 
imagine plină de acuratețe a tabloului general: realitatea era constituită tocmai 
din paralelismul celor două perspective, aflate într-o stare de tensiune latentă. 
Datorită faptului cá nu s-a soldat cu urmări negative, petrecerea „alternativă” de 
zi de naștere poate fi recuperată în termeni mai degrabă amuzati de situația 
oarecum ridicolă a alarmei pe care a creat-o ofițerilor care gestionau cazul 
Elekes. Dar acest ridicol se putea transforma oricând, la cel mai mic indiciu 
palpabil, în hărțuire, cu efecte posibile dintre cele mai grave. 


Ránile Pământului 


Pe lângă cele două cărți postale Pe picior de libertate, cate au atras atenția 
Securităţii, Baâsz Imre a mai fost interogat, după cum reiese din declarația sa 
dată la 3 octombrie 1984, si despre seria de lucrări Ranile pământului (1983-1984): 
lucrări grafice realizate în pastel ori serigrafie — acestea din urmă înglobând 
intervenţii pe fotografii ce documentează proiecte de land-art -, cu motive 
recurente în iconografia sa — frânghia, acul de siguranță, şurubul de lemn, 
cufărul ş.a.”. Prezenţa acestor lucrări pe agenda ofiţerilor ce gestionau cazul 
este surprinzătoare, luând în calcul pe de o parte factura lor semi-figurativă, cu o 
asociere de motive care cu greu ar fi putut sugera o suprainterpretare 
tendentioasá in sens ideologic (cu toată reticenta oficială fata de abstractionism, 
problema nu intra în interesele Securităţii), iar pe de alta parte absența de pe acea 
agenda a unor lucrări care ar fi fost, poate, mult mai susceptibile de atare 
suprainterpretări — e.g. Mitologia jertfei, Naşterea unei ideologii, Un mod de părăsire a 
orașului”. 

Justificarea pe care am găsit-o, între documentele arhivate în dosarul 
artistului, pentru acest interes fata de seria Ranile pământului se află într-o nota 


130 În arhiva familiei Baász se mai păstrează câteva lucrări din această serie, însă nu se poate 
stabili cu certitudine care dintre imagini au fost cele inculpate, dar în declaraţia sa Baâsz se referă 
exclusiv la pasteluri. 

151 Aceste din urmă lucrări apar menţionate în declaraţia amintită a lui Baâsz, într-o enumerare 
cronologică şi în cadrul unei argumentatii teoretice în care artistul vorbea despre faptul că a 
renunţat la utilizarea exclusivă a mediilor bidimensionale si despre căutarea sa în zona 
interdisciplinaritatii în creaţia artistică, fragment reprodus mai jos. În textul declaraţiei, însă, nu 
se insistă asupra explicitării intenţiei ce a stat la baza creării lor, aşa cum se întâmplă în cazul 
Ranilor pământului sau cărţilor postale Pe picior de libertate. 

informativă ,,S”, nedatatá, care redă, in formă rezumată si tradusă, o scrisoare 
din 11 decembrie 1983 a lui Gazda Jozsef din Covasna, adresată lui Marosi Peter 
din Cluj-Napoca, redacţia publicaţiei Urunk. În scrisoare, după cum reiese din 
notă, Gazda îi trimitea redactorului Urzz& un articol, cu intenţia de a i se 
publica, în care scria despre o recentă expoziţie (fără date de identificare) ^, dar 
mai ales îl „populariza” pe artistul Baâsz Imre şi al său nou ciclu de lucrări, 
evaluate elogios; articolul se intitula „Rănile pământului”, iar autorul său 
„încearcă să explice ce importanță mare au semnele folosite de Baâsz (crucea, 
frânghia, foarfeca, coşul de hârtie, furculita, lingura, cuțitul, cercul, etc., etc.), dar 
mai ales culorile aplicate, care înseamnă totodată şi faptul că epoca noastră este 
mult prea complicată, iar memento-ul lui Baâsz: „Ember, legy kész! Omule, fii 
gata", nu este întâmplător. Aceste lucrări au un conţinut foarte profund, 
reprezintă treburi care nu pot fi rostite, iar Baász caută ordinea, butoanele care 
să tind laolaltă treburile care aproape că se imprástie" ^". 

Gazda Jozsef, publicist cu contribuții constante în revistele culturale 
maghiare din România, figura printre persoanele „cunoscute de organele de 
securitate cu preocupări și manifestări necorespunzătoare”, după cum reiese 
dintr-un raport din dosarul Baász."* Pe de altă parte, presupusa relaţie a lui 
Baâsz Imre cu redacția U/uz&€ (si redacția Utwnk însăşi) era suspectata de 
lucrătorii Securităţii încă de pe vremea studenţiei artistului la Cluj, dat fiind 
faptul cá o afirmaţie atribuită acestuia de un informator şi datând din 1975 este 
piatra de temelie a dosarului de urmărire informativă pe numele său: „Sunt 
membru al unui cenaclu clandestin pe lângă una din redactiile maghiare din Cluj. 
Acest cenaclu are ca program apărarea culturii maghiare din Transilvania. Eu am 
misiunea de a lucra în Transilvania pentru apărarea culturii și spiritului maghiar, 
pentru ca acestea să nu fie înăbușite. Din acest motiv nu aş mai pleca din tara, 
nici chiar în Ungaria! Prin lucrările mele vreau să menţin nealterată conștiința 
maghiarilor”. 

Scrisoarea si articolul lui Gazda semnalate prin nota „S” puteau face ca 


1? După toate probabilitățile, articolul era o recenzie la recent deschisa expoziţie personală a lui 
Baász cu titlul Ranile pământului, în care a fost expusă întreaga serie de pasteluri omonime. 

133 A.C.N.S.A.S., fond Informativ, dosar nr. 235147, vol. I, f. 217. 

Tides; f. 227. 

155lbidew, f. 6. Textul reprodus aici este preluat din „Nota sinteză in D.U.I. „Bodola” [numele 
conspirativ sub care era urmărit Baâsz, z.7.|", scrisă în Covasna, la preluarea dosarului artistului 
trimis aici de Securitatea Cluj, cu ocazia mutării lui la Sfântu Gheorghe. În nota informativă a 
informatorului „Sorescu” din Cluj, scrisă de mână, relatarea este redată la persoana a treia 
singular si sunt specificate, în paranteză şi cu semnul întrebării, redactiile Uzun sau Korunk, ca 
gazde ale respectivului cenaclu. Vezi: Ibidem, f. 1. Acest fragment de declaraţie, atribuit lui Baâsz 
exclusiv pe seama celor susţinute de informatorul „Sorescu”, reapare redat în toate rapoartele / 
notele de analiză întocmite de-a lungul anilor, dar sub forme diferite, tot mai rezumate, în care 
nominalizarea redactiilor Utunk sau Kronunk nu se mai regăseşte. 

informațiile deținute să se lege: un publicist aflat în vizorul Securităţii ca 
„necorespunzător” intenționează să publice un articol ce îl elogiază pe artistul 
bănuit de manifestări dușmănoase, într-o revistă de cultură suspectată că ar 
găzdui un cenaclu clandestin din care se ştia că artistul (si, probabil, publicistul) 
făcea parte. Toate astea, având ca referință centrală un ciclu anume de lucrări 
care, dacă erau promovate într-un astfel de context, probabil că deţineau un 
„conţinut interpretabil". 

Dacă altele au fost ratiunile care au stat la baza interogării lui Baász Imre 
asupra intenttilor sale din seria de lucrări Ranile pámántului ele nu se regăsesc în 
documentele arhivate în dosarul artistului. Pentru a-şi explica aceste intenții, în 
declarația pe care o dă ofițerilor Baâsz o contextualizează conturând un tablou 
mult mai vast al caracterului şi formării opticii sale artistice, mergând înapoi la 
anii studenţiei, la fundamentele ideatice ale creaţiei sale, cu pârghii înspre 
devenirea internațională a artei modernismului târziu: 

„Lucrările mele — şi mă gândesc şi la lucrările executate încă înainte de lucrarea 

de diplomă — au fost influențate, in mare parte, de personalitățile a doi dintre foştii mei 
profesori. Unul a fost Bretter Gyórgy, profesor de filosofie, care m-a sfătuit să nu mă 
mulțumesc niciodată cu imaginea aparentei false a realităţii, ci să încerc să captez 
alternativele profunde ale ei. De la celălalt profesor, Feszt László!?6, am învăţat iubirea si 
supunerea fata de meserie. 
În vreme ce eseistica lui Bretter căuta analogii între mitologie și realitate, eu am încercat 
să mă folosesc în lucrările mele de gândirea lumii populare, de crezurile şi mijloacele 
acesteia. Niciodată n-am căutat motivul particular, ci pe cel universal. Acest motiv nu 
este nici pe departe un obiect sau un mijloc, ci un mod de privi. În paralel cu acest mod 
de a privi — şi în situaţia dată - s-a ivit rolul cheie al omului creativ în societate. 

Arta, în ultimii 20-25 de ani, a traversat niște transformări atât de uriaşe, s-au 
contopit hotarele şi modurile de a crea ale genurilor artistice, încât între aceste multiple 
direcţii si ,,-isme", omul creator a rămas singur şi s-a străduit să-şi creeze propriile 
mitologii. Un astfel de punct de vedere este şi cel potrivit căruia dacă un anume lucru 
poartă semnătura artistului, poate fi „deja” operă de artă (2) [punctuație în original, 7.7.]. 

Se oferă posibilitatea mai multor alternative, toate greu de parcurs, însă trebuie 
restrânse graniţele acestor alternative pe criteriul funcției lor, şi anume că arta, sub orice 
formă, este parte integrantă a societăţii si are un rol în formarea ei; apoi, trebuie să 
ţinem cont că terminologia care determină ,,-ismele" apare artificial şi prea devreme — 
înainte de mişcarea artistică -, ajungându-se să se ataşeze creaţiile artistice teoriei. Ori, 
lucrările născute după epuizarea mișcării artistice ajung, după părerea mea, în sfera 
dezinteresului. În această relaţie, cele două grupe de alternative ar fi: fie artistul acceptă 
schema sau forma certificată (tradițională) pentru a-şi face publice gândurile, respectiv 
oglindirea realităţii, fie încearcă să atingă un nivel de sintetizare, subordonat, fireşte, 
unui imperativ ideologic. Din punctul meu de vedere, am ales cea de-a doua variantă. 
Dar subliniez că orice artă poate fi doar angajată, iar această angajare este progresistă 


156 In traducerea Securităţii, numele profesorului apare, greşit, ca „Teszt Laszlo”. Vezi Ibidem, f. 
247. 

doar dacă este una radical de stânga. 

Trebuie să mai fac o subliniere: există două categorii estetice de bază care 
determină mâna si rolul artistului — forma de conduită apolinică si cea dionisiacă. Prima, 
în general, oglindeşte bucuria vieţii, triumful şi victoriile realității şi momentele reușite, 
în vreme ce a doua cercetează în bucătăria biruintei, dezvelind părțile umbrite ale 
acesteia si victimele care rezultă din oricare construcție sublimă. Atrage atenția, 
ocroteşte şi, dacă trebuie, te somează să ocoleşti unele stări pentru a înlesni procesul 
recreárii. 

Acţiunile mele le vad mai degrabă justificate în spiritul dionisiac. 

În această spiritualitate am încercat să îmi realizez lucrările, înainte de a veni la 
Sfântu Gheorghe şi după asta. Expoziţia națională a tineretului, Medium, organizată in 
1981, a fost un mare prilej de a trage invátáminte şi de a sintetiza. Asa am simţit, cá se 
deschid mult mai multe posibilități pentru arta şi artistul actual dacă trece dincolo de 
imaginea inrámatá şi cercetează o formă de expresie interdisciplinară. 

Aşa s-au născut „Mitologia jertfei”, regizarea mea plastică din 1981, foto- 
documentaţia cu titlul „Naşterea unei ideologii” cu ocazia aniversării a 60 de ani de 
P.C.R., si „Posibilitatea supravieţuirii” din expoziția Medium '81, sau regizarea plastică cu 
titlul „Un mod de părăsire a oraşului”. 

Apoi au urmat câteva luni de pauză de creaţie, când mi-am asumat, pe lângă 
funcția deținută în cadrul Muzeului Judetean, rolul de popularizare a culturii. [...] Am 
făcut, în 1980, noul afiș al Colocviului Teatrelor Minorităţilor care, spre uimirea mea, a 
fost retras. La început m-am liniştit pentru că am bănuit în spatele faptelor doar invidia 
măruntă. 

În decembrie 1982, independent de propria-mi voinţă, s-a întrerupt relația mea 
de muncă cu Muzeul Judeţean şi în locul postului de la Muzeu am fost numit profesor 
de educaţie fizică la Filia, lucru care m-a întristat total şi m-a cuprins un fel de sindrom 
al inutilitági!?. După câteva luni am putut să lucrez din nou şi am pregătit o serie de 
pasteluri (,,Ranile pământului”), pe care le-am prezentat la Braşov, Odorhei, Cristurul 
Secuiesc şi Târgu Mureş. 

Ideea si gândul de bază al seriei — nu întâmplătoare, ținând cont de situația mea 
— se îndreaptă spre nedreptatile obiective ale lumii, căutând justificare pentru 
nedreptátile care consider cá mi s-au întâmplat. 

Motive pe care le-am folosit si mai demult, funia si acul de siguranță, au devenit 
permanente în lucrări. Ceva, în schimb, mi-a scăpat, şi anume că, trăind într-un cerc 
etnic specific, ar fi trebuit să îmi compun mesajul mult mai sensibil, pentru că acolo 
unde neintelegerea se alătură unui mediu cu tendințe extremiste (naționalismul) si 


17 În traducerea făcută de Securitate acest paragraf apare astfel: „În decembrie 1982, 
independent de voința mea, mi-a pierit tot cheful de lucru la Muzeul Judetean si în locul postului 
de la Muzeu am fost numit la Filia, în post de profesor, fapt ce m-a supărat de tot şi m-a cuprins 
cu toată puterea un fel de sindrom de inutilitate.” Ibidem, f. 248. Se pare că artistul a fost eliberat 
din funcţia pe care o deţinea la Muzeu ca urmare a dezacordului cu care a fost primită expoziţia 
Medium, şi prin desfiinţarea postului său care, după ce a fost numit profesor de educaţie fizică la 
Filia, a fost reînființat şi numit pe el o altă persoană. Acest lucru se încearcă să fie trecut sub 
tăcere prin traducerea parțială și diferită ca sens a declaraţiei artistului. 

răspândirea lor e sesizabilă, acolo este inevitabilă reinterpretarea răuvoitoare, respectiv 
ceea ce s-a întâmplat în cazul de fata, cu lucrările mele, contrar intenției mele initiale, 
unde, într-un mod nedrept si nelegitim, mesajul lor a fost expropriat, cu ajutorul acestei 
spiritualitati extremiste. Si acum, ulterior, îmi dau seama ce mecanisme au funcționat in 
1980, în cazul afişului meu făcut pentru acel colocviu al teatrelor minorităților 
nationale"!55, 

In lumina acestui ultim paragraf citat din declarația lui Baász, principala 
suspiciune asupra sa si a lucrărilor sale — cea de nationalism maghiar - s-ar fi clátinat, 
pentru a muta atenţia, în schimb, asupra contextului receptor, a publicului, ca /ocus al 
ideilor naționaliste. Problematica receptării tendentioase în termeni politici a lucrărilor si 
transferul semantic care se reflectă asupra lor revine şi aici — subliniată de artist, de 
această dată — într-un fragment pe care însă lucrătorii Securităţii l-au expurgat din 
traducerea oficială. La fel cum s-a întâmplat şi cu paragraful în care artistul menționează 
eliberarea sa din funcţia de la Muzeu şi numirea în postul de profesor de sport — acesta 
din urmă tradus, dar cu un sens complet diferit. lar asta pentru că evaluarea ultimă a 
acestor indicii şi dovezi se va fi făcut de către nevorbitori de limbă maghiară, a căror 
decizie putea fi astfel dirijată, fără ca sensurile originare să mai poată fi recuperate. A le 
fi recuperat ar fi însemnat ca în locul unor nominalizabili „duşmani ai poporului” să fi 
fost urmărită o masă umană difuză, a publicului, care isi reflecta si activa aşteptările si 
frustrarea identificandu-le într-o iconografie sau alta a câte unei lucrări vizuale. 

Un alt aspect demn de a fi subliniat din această declaraţie a lui Baász Imre il 
găsesc in forma in care isi argumentează viziunea asupra devenirii artei la nivel 
internațional şi şansele pe care le vede viabile pentru artistul acestor spaţii. Pe de o 
parte, se îndepărtează reticent de cârja teoriei artei, de care „sunt ataşate” artificial 
lucrările artei recente, chestionând validitatea recursului la mitologizare personală 
accesibilă pentru artistul contemporan — prin exemplul pe care îl aminteşte mereu, că 
orice poartă semnătura artistului este operă de artă, şi cu care nu este de acord. Pe de 
altă parte, constatând amestecul si întrepătrunderea genurilor care contribuie la diluarea 
reperelor pentru artistul actual, el remarcă paleta largă de posibilități pe care o deschide 
renunțarea la imaginea „înrămată” si aventurarea înspre forme de expresie 
interdisciplinare — fapt certificat prin expoziția Medium din 1981. Ceea ce declarația lui 
Baász Imre formulează este o rezistenţă la postmodernism, înțeles în sensul lui Lyotatd, 
prin afirmarea nevoii de metanaratiuni diriguitoare — a se vedea metabolizarea 
invatamintelor profesorului Bretter György şi orientarea spre cultura populară, in 
termeni „universali”, si nu „particulari” — totodată cu nevoia de distantare de genurile 
clasice şi experimentarea limbajelor interdisciplinare. Aceste ingrediente situează 
discursul artistului în sfera unui modernism târziu, cu accente de specificitate locală — 
nevoit să se justifice atât fata de normele ideologice impuse culturii de politica oficială a 
statului, cât şi față normele ideologice autoimpuse ale artei occidentale. De primele 
alege să se distanteze foarte subtil, prin invocarea „dionisiacului” si a sintezei ideatice a 
realităţii, afirmând totodată necesitatea angajării progresiste a artei într-o stângă radicală 


158 Paragraful încadrat între linii este în întregime absent din traducerea Securității. 

— afirmaţie exacerbata, probabil, de presiunea contextului declaratiei!?. 
„Reteaua” 
a 


Unul dintre aspectele recurente analizate de Securitate in dosarele de 
urmărire informativă a artiştilor pe care le-am studiat în cursul acestei cercetări 
se referă la rețeaua de relații interpersonale ale acestora. Listele cu ,,legaturile” pe 
cate artiștii le intretineau cu persoane din interiorul si din exteriorul țării revin in 
alcătuirea actuală a dosarelor, completate si revizuite cu diverse ocazii. Ele aveau, 
în cadrul urmăririi, un rol esenţial, asigurând acoperirea unui posibil filon de 
propagare a unor atitudini sau intenţii neadecvate, precum şi garantând o sursă 
de informaţie despre obiectivul urmărit. 

Pentru analiza micro-istorică a dinamicii acestor comunități artistice, notele de 
relații întocmite de Securitate dobândesc întrucâtva statutul de document de atestare a 
interacțiunii dintre aceste comunități, oferind unele perspective „din interior” asupra 
acesteia, în vreme ce, pe de altă parte, confirmă cunoaşterea — parțială şi discontinuă de 
către politia secretă a raporturilor existente între ele. 

In dosatul lui Elekes Kâroly, notele de legături interne şi externe ale artistului 
sunt întocmite exclusiv din informațiile furnizate de Serviciul ,,S”, constituindu-se astfel 
în liste ale persoanelor cu care artistul a întreținut corespondență. Una dintre ocaziile de 
a actualiza o asemenea lista a fost cea a expedierii invitațiilor pentru aniversarea comună 
cu Nagy Arpad a zilei de naştere, unde îi regăsim pe apropiații artistului din Bucureşti — 
Mihai Drişcu, Wanda Mihuleac, Szilágyi Zoltán, Butak Andrâs -, pe orădenii Onucsan 
Miklós şi Jovian Gyorgy, alături de omniprezentul corespondent Ioan Bunus, pe 
clujeanul Alexandru Antik şi pe Baász Imre din Sfântu Gheorghe; Szigeti Pâlma apare 
aici cu domiciliul încă în Targu Mureş, înainte de mutarea la Sfântu Gheorghe. Dintre 
legăturile externe semnalate — toate în Ungaria -, se numără Sórtsey Gabor, proaspăt 
emigrat sau Chikân Balint, istoricul de artă interesat de artiştii transilvăneni, membru al 
Studioului Tinerilor Artisti din Budapesta (Fata! Képzőművészek Srididja)!“. Sant multe 
absentele din acest inventar, mai ales în ce privește cercul restrâns de colegi artisti care 
forma gruparea MAMU. Ele pot fi completate, însă, prin mentiunile regásibile sporadic 
în diversele rapoarte ori în filajul de la „casa Orizont”: Garda Aladar, Szabó Zoltân, 
Krizbai Sândor ş.a. 

Pornind de la aceste ramificații și aducând laolaltă mici detalii şi indicii, 
regăsibile răsfirate în sute de pagini și împărțite în diferite dosare, este posibil să se 


139 Consider că afirmarea necesităţii angajării artei într-o direcție ideologică radical de stânga este 
una exacerbată de contextul în care Baâsz Imre a dat această declaraţie — i.e. în cadrul unor lungi 
interogatorii întreprinse de ofițerii de Securitate — ţinând cont, pe de o parte, de opera artistului 
care nu poate fi aşezată sub semnul direct al unei astfel de angajări radicale. Pe de altă parte şi 
anticipând, se regăsesc în dosarul artistului fragmente de corespondență din care transpare 
această strategie de adaptare a declarațiilor referitoare la crezul estetic şi ideologic în funcţie de 
aşteptările structurilor oficiale — vezi corespondenţa cu Chikán Balint în care scrie despre intenția 
de a publica un articol în care să „ideologizeze” expoziţia Medium 7, document comentat mai jos. 
140 A.C.N.S.A.S., fond Informativ, dosar nr. 085302, f. 114. 

reasambleze, cu golurile, omisiunile şi distorsiunile aferente, o imagine generală a 
acestor comunități artistice asa cum se păstrează ea în arhivele fostei Securitati. 

Relaţia cu Baâsz Imre apare semnalată în dosarul Elekes de sursa ,,S” pe 
diferite filoane: invitația amintită la petrecerea „alternativă” şi piesa poştală 
„Memorial Art”, prezentată mai sus. Pe lângă suspiciunea de nationalism 
maghiar care plana asupra ambilor artisti, mai exista o bănuială la adresa 
amândurora; aceea că ar fi avut unele implicări în ceea ce lucrătorii poliției 
politice au denumit conspirativ „cazul Poarta” — apariția în spațiul public din 
Târgu Mureş, mai precis pe câteva afișe ale teatrului local, a stampilei cu textul 
„Király Karoly az üstökös” (Király Karoly cometa), urmat de unele cifre. 

Această bănuială se regăseşte arhivată în dosarul lui Baász Imre printr-o 
serie de scrisori expediate de Szigeti Pâlma din Târgu Mureş lui Baâsz şi altor 
cunoștințe din Sfântu Gheorghe, prin care artista îi instiinta despre perchezitiile 
făcute de Securitate la domiciliul ei şi despre interogatoriile la care a fost 
convocată si îi sfătuia să se dispenseze de vopselele tipografice"". Pornind de la 
aceste scrisori si de la atentionarea cuprinsă in ele, suspiciunea la adresa artistei 
Szigeti Palma — ca de fapt asupra multor tineri intelectuali din Târgu Mureş — s-a 
răsfrânt şi asupra lui Baâsz, Securitatea Mureş cerând colegilor din Covasna să îl 
investigheze prin prisma unei posibile implicări în acest caz”. 

Toate perchezitiile efectuate în căutarea autorilor stampilei , K/rz/y 
Karol)...” au dat rezultate negative sau neconcludente în cazul artiștilor studiați. 
lar asta chiar în condiţiile in care perchezitia la locuința lui Elekes, făcută în 
absenţa sa şi în secret, trebuie să fi scos la iveală stampilele de mail-art pe care 
acesta le deţinea si le folosea'”. Discutánd acum pe această temă cu Szigeti 
Palma si cu Elekes Karoly, ambii au afirmat că nu au avut nici un fel de 
implicare în acel „caz Poarta” şi nu au înţeles foarte bine nici pe atunci ce anume 
dorea să afle Securitatea de la ei. Cert e că, în ce-l priveşte pe Elekes, suspiciunea 
a rámas în picioare până la plecarea lui definitivă în Ungaria, in 1985, întreținută, 
probabil, de multitudinea stampilelor de mail-art pe care artistul le producea si 
folosea. Dar se pare că nu a existat din partea Securității presiunea de a găsi un 


14! [dem, dosar nr. 235147, vol. I, ff. 103—106. 

'2Thidem, f, 86. Pe lângă Baász, a fost nominalizată si Szaskacs Iudith din Sfântu Gheorghe, o 
prietenă a artiştilor, căreia îi trimisese scrisoarea Szigeti Palma. 

145 E.K.: [...] Undeva scrie cá au făcut perchezitie acasă cât eram plecat şi că nu au găsit nimic 
interesant. Dar erau stampilele si erau niște texte care sigur nu le-au plăcut. 

M.B.: Spuneţi că au avut o atitudine protectoare? 

E.K.: Da, da. Aveam o insignă veche, de la tata, care provenea de la divizia de frontieră 
secuiască. Pentru aia te băgau în puşcărie atunci. Am avut şi un steag unguresc micut, pe care îl 
tineam într-o cutie metalică veche, cumpărată din talcioc, cu o insignă Szent István pe ea. 
Probabil că au văzut şi asta. Eu nu am observat nimic, totul era la loc.”, din discuţiile înregistrate 
cu Elekes Karoly, februarie 2014, Budapesta. Compara: A.C.N.S.A.S., fond Informativ, dosar nr. 
085302, £. 39 (verso). 

responsabil, fie el şi nevinovat, pentru rezolvarea cazului. 

Notele de relaţii „interne” şi „externe”!* din dosarul lui Baász Imre s-au 
configurat în principal pe baza informaţiilor obţinute din repetatele filaje ale 
artistului făcute în Sfântu Gheorghe, centralizându-se numele diferitelor 
persoane cu care el era văzut în spațiul public ori pe care le vizita. La acestea s- 
au adăugat şi datele obținute de Serviciul ,,S”, prin interceptarea corespondenţei. 

Filajele s-au desfăşurat în perioade diferite — 20 — 26 aprilie 1980, 24 
iunie — 1 iulie 1980, 2 — 4 decembrie 1982'* şi nu am găsit menţiuni care să 
specifice cauzele precise care au determinat alegerea acestor intervale, ceea ce 
mă face să cred că e posibil ca ele să fi fost simple monitorizări de rutină. Ele au 
fost efectuate de Serviciul „F” Braşov, având ca rezultante, ca de obicei în astfel 
de operatiuni, rapoartele descriptive si de identificare a persoanelor / adreselor 
observate si „albumele foto” cu fotografiile realizate în timpul monitorizării. 

Despre natura relațiilor sale cu persoanele incluse de Securitate pe listele 
de „legături” ale artistului, acesta a răspuns detaliat în cadrul interogatoriilor din 
octombrie 1984 - nu mai putin de 27 de persoane din tara si 15 din Ungaria, la 
cate se adaugă câteva rude din străinătate'“. Desi Elekes figura în evidențele 
ofițerilor, el nu apare menționat în declarația lui Baâsz unde, din Târgu Mureş, îl 
amintește pe Ágoston Vilmos — estetician, membru al MAMU, ca pe un fost 
coleg din Cluj, ce frecventa cercurile de filosofie ale profesorului Bretter Gyorgy 
-, alături de doi scriitori si de graficianul publicației Uj Élt”. Din Oradea, Baász 
îi numeşte pe Jakobovics Miklós, pictor, cu a cărui soţie, artista Jakobovics 
Mârta, a fost coleg de facultate în Cluj, şi pe Ujvârossz Lâszl6, grafician, cu care 
a legat o relaţie de prietenie cu ocazia expoziției Medium din 1981, fiind uniti de 
concepții comune. Din Cluj menționează legături pe care le are în lumea literară 
— eg. Banner Zoltan, redactor al revistei Utwnk, sau Szócs Istvan, membru al 
filialei redacţiei E/ére. În Bucuresti, Baâsz declară că întreţine relaţii cu Szilagyi 
Zoltán, grafician la Animafilm, alături de alte persoane din lumea literară. Nici 
una dintre aceste legături nu apare altfel documentată în dosarul de urmărire al 
artistului. Nu la fel stau lucrurile în cazul comunicării prin poştă pe care Baász o 
avea cu istoricul de artă Chikán Bâlint din Budapesta si care apare mai bine 
documentată. 

Chikán obișnuia să viziteze periodic centrele culturale din Transilvania, 
având relaţii in cadrul comunităților artistice din Oradea, Târgu Mureş si Sfântu 


14 Idem, dosar nr. 235147, vol. I, ff. 51-52. 

'5 Tbidem, ff. 160—164, 184—186, respectiv 190—193. 

'46Tbidem, ff. 238—245 (traducere), 251—258 (manuscris). 

147 Balazs Imre, de la revista „Új Ekf’si scriitorii Erdelyi Lajos — colaborator al Uj Elet — si 
Jánosházi György, redactor-şef adjunct al revistei Igas sad, in Ibidem. 

Gheorghe — aici fiind prezent si cu ocazia expoziţiei Medium'*. Despre această 
expoziţie Chikân Bâlint scrie un articol în revista Élet és irodalom din 19. 02. 1982, 
a cărui xerocopie i-o trimite lui Baász Imre, împreună cu o scrisoare, redată intr- 
o formă rezumată si tradusă într-o notă ,S" din 16 martie 1982. Nota 
menţionează că articolul intitulat ,,Fiatal képzőművészek - Sepsiszentgyorgyon” 
(„Artisti tineri la Sfântu Gheorghe”) apreciază talentul tinerilor artişti vizuali, 
demonstrat de recenta expoziţie organizată aici, de o astfel de manifestare având 
nevoie si publicul maghiar; Chikán îl anunță pe prietenul său că lucrează la un 
articol mai detaliat pe această temă, că aşteaptă fotografiile promise din expoziție 
care încă nu au sosit si speră cá nu s-au pierdut pe undeva. De asemenea, it 
spune că le-a expediat, lui Elekes si lui Szilagyi pachete cu câteva cataloage mai 
vechi ale „Szudio” (probabil Studioul Tinerilor Artisti din Budapesta), precum si 
revistele Moxzeó Világ şi Művészet, cu rugămintea ca, după posibilități, să le 
răspândească si promisiunea unor abonamente pe numele acestora pentru 
ambele reviste. După toate astea, aşteaptă veşti despre ecourile pe care le-au avut 
expoziția si proiectele ce se conturează pentru viitor”, 

O scrisoare a lui Baâsz Imre către Chikân Bâlint apare menţionată de 
Serviciul „S” la 11 februarie 1983, în care, printre altele, artistul îi relatează 
istoricului maghiar că în ianuarie 1982 s-a închis Medium, expoziţie pentru care a 
primit o mulțime de reprosuri pentru organizare — „în mod oficial mi-au 
reproşat faptul cá am compromis PUBLICUL CARE VIZITA GALERIA ()" 
[subl. in orig., 7.7]. De asemenea, îi spune că revista Korunk i-a cerut un articol 
despre Medium, in care artistul a încercat, pe baza criticilor apărute, să 
„ideologizeze” expoziția, dar pe care, în cele din urmă, a renunţat să îl mai 
scrie ^", 

Expoziţia Medium din 1981, moment de referință între manifestările de 
amploare ale direcțiilor netraditionale in artele vizuale locale, a fost rezultatul 
unei munci de echipă — ideea ei s-a născut în cadrul ambianţei MAMU din Târgu 
Mureş; Baász Imre i-a subscris si a avut posibilitatea găzduirii ei la Muzeul din 
Sfântu Gheorghe, Elekes Károly i-a dat numele si identitatea grafică s.a.m.d. 
Considerată o reuşită în rândul artiştilor organizatori şi participanți, comentată 
pozitiv în presa de specialitate din tara — de limba română şi maghiară — si din 
Ungaria, prin contribuția amintită a lui Chikân, ea a lăsat, se pare, ecouri de 
dezaprobare în contextul administraţiei culturale din Sfântu Gheorghe (si, 
probabil, nu numai) - dacă e să ne orientam după cele scrise de Baász în această 


148 În numeroase scrieri ale sale, încă de la începutul anilor '80 si până la moartea sa, în 1999, 
Chikân Bâlint s-a ocupat de fenomenul artistic transilvan, reflectat în special în generaţia tinerilor 
artişti ai anilor '80. Tot el a fost curatorul expoziţiei retrospective Baász Imre, deschisă la 
Budapesta, în 1994. 

149 A.C.N.S.A.S., fond Informativ, dosar nr. 235147, vol. I, f. 181. 

150 Tbidem, f. 201. 

corespondenţă, invocându-se criterii ideologice și/sau reacția mai puţin 
entuziastă a publicului. Ceea ce poate fi observat retrospectiv şi prin prisma 
acestor documente este că expoziția nu a stârnit comentarii ostile pe linia 
„naţionalismului maghiar” — nu că astfel de comentarii ar fi putut fi iscate de 
conţinutul expoziţiei, dar din episoadele cărților poştale ale lui Baász Imre sau 
din Ranile pământului a devenit limpede că astfel de alunecări de sens se puteau 
petrece fără ancore foarte explicite. Astfel stând lucrurile, și în condițiile unei 
receptări lipsite de entuziasm din partea publicului, evenimentul s-a consumat 
fără să atragă în vreun fel atenția poliției politice. 

„Legătura” Chikán Balint apare semnalată, prin serviciul ,S", si în 
dosarul lui Elekes Karoly. La 1 martie 1984, artistul îi scrie istoricului de artă din 
Ungaria o scrisoare de răspuns la vestea că articolul pe care l-a scris despre el 
aşteaptă, încă, să fie publicat undeva: „Dragul meu domn! După cum văd 
sentința întârzie si aici, si acolo. Dacă acel text scos va apare totuşi undeva, o 
frază trebuie schimbată. Asa sună: ideea este destul de ininteligibilă ca să merite 
să o pui în aplicare. Sau: Dacă ideea este destul de improbabilă, merită să fie 
înfăptuită. Nu ştiu dacă simți în ultimul text aceea [sic] mistificare pe care nici nu 
o contine? Si asta este corect! — nevoia schimbării textului a cauzat-o cartea lui 
H.L. „ÚJ Szenzibilitás""', la a cărei citire au devenit suspecte mulțimile de noi 
latinizări, germanizári, saxonizări. |... 

Cu un an înainte, la 3 mai 1983, Serviciul ,,S” interceptează o trimitere 
poştală a lui „Alter” din Târgu Mureş, pentru Chikân Bâlint din Budapesta, 
descrisă astfel in nota informativă: „conţinutul materialului constă într-o 
fotografie reprezentând o stivă de pietre în mijlocul naturii. Sub poză se află un 
text scurt, pe care îl cităm: «Domnul meu! Romantizmul [sic] acestei imagini 
evocă anii '59, dar atunci era mai sincer totul». Pe spatele imaginii se află un alt 
text, pe care vi-l redăm: «Înverşunările mele sunt justificate! În grădina mea am 
împrăştiat cioburi de sticlă, poate taie pe cineva la talpă, dar nu umblă acolo 
nimeni, decât eu. Am cumpărat berile, am făcut rost şi de salam, cele două zile le 
petrecem afară, pe camp — si acolo deja locul este plin de cioburi. Cu 
complimente, E.K.»". Nota menționează că expeditorul real al materialului este 
Elekes Károly, si că materialul a fost repus in circuit". Discutând acum cu 
artistul şi despre această scrisoare, a mărturisit cá nu isi aminteşte la ce anume 


151 Cartea lui Hegyi Lóránd a avut o mare influenţă asupra artiştilor — in special a celor maghiari 
— din comunităţile studiate, devenind un reper de auto-definire a generaţiei, reconfirmat în timp, 
după cum o demonstrează si cartea lui Ujvârossy László despre Atelierul 35 orădean, unde 
referintele la „noua sensibilitate” ce definea, după autor, generația sa sunt multiple. László 
Ujvârossy, Arta experimentală in anii optzeci la Oradea, Idea, Cluj, 2012. 

152 | [..] Reprezentantul natural al stoicismului — în limbă si in comportare — a fost BETHLEN. 
Din păcate, aceea [sic] coloană vertebrală construită de el a fost prea mult îndoită si noi o mai 
indoim si azi. De ce?”, subl. în original, A.C.N.S.A.S., fond Informativ, dosar nr. 085302, f. 253. 
155 Ibidem, f. 225. 

făcea referire prin metafora „cioburilor de sticlă”. Despre contextul în care a 
fost trimisă scrisoarea, însă, spune că era înainte de vizita membrilor Studioului 
Tinerilor Artişti din Budapesta, ocazie cu care au realizat împreună, la dâmburile 
umede"", acțiunea „Marele cârna?”: o folie de plastic rosie, tubulară, de o lungime 
de 100 de metri, a fost umplutá cu aer prin miscare si apoi legatá la ambele 
capete; studiul miscárii spatiale a acestui ,,mare cárnat" a fost documentat in 
fotografie. 

Relatia lui Elekes Károly cu Ioan Bunus rámáne, de departe, cea mai 
documentatá din dosarul artistului, gratie consecventului schimb de artá postalá 
dintre cei doi. Prin mijlocirea acestei relații, avem acces la o scurtă privire 
aruncată asupra ambianţei artistice orădene a Atelierului 35, una care, de altfel, 
este mai degrabă absentă din arhivele fostei Securitati. Într-una dintre adresele 
trimise de Securitatea Oradea omologilor din Mureş, prin care răspund solicitării 
acestora de informaţii despre Ioan Bunus si Jovian Gyorgy, ofițerii orădeni 
relatează singurul episod ușor problematic din punctul de vedere al adecvării 
ideologice în care a fost implicat Bunus, dealtfel necunoscut în evidenţele lor: 
»[...] la data de 3.IV.a.c. a expus unele lucrări la expoziţia de arta plastică deschisă 
la galeriile din Oradea. Bunus Ioan a fost prezentat într-un pliant de fotografii 
artistice, care doreau a prezenta aspectul, chipurile, mizer al locului de creație al 
artiştilor plastici. Fotografiile au fost executate de Găină Gerendi [Dorel, ;.7.], 
membru al fotoclubului „Nufărul” din Oradea. Difuzarea pliantului a fost 
aprobată foarte greu de Comitetul de cultura si educaţie socialistă a judeţului si a 
fost comentat negativ de către plasticienii din Oradea, apreciindu-se că reflectă 
realitatea deformat si tendențios”"”. Fotografiile în cauză au fost făcute în curtea 
atelierului lui Jovian si îl reprezentau pe Bunus aratandu-si, pe rând, desenele 
către camera. Poate că ambianța imaginilor s-a evidenţiat printr-un aspect mizer 
în ochii funcționarilor de la Comitetul de cultură, dar intenţia așezării acestor 
fotografii pe pliantul şi afişul expoziţiei era dirijată mai degrabă spre imaginea 
artistului ca membru al unei comunități si spre parafrazarea /opos-ului artei 
occidentale al „atelierului artistului”. Ceea ce e recurent în această informare 
întocmită de ofițerii orădeni este importanța acordată judecății şi reacției 
publicului — chiar dacă în acest caz se referă la opinia artiştilor profesioniști: dacă 
aprecierea lor ar fi fost una de încuviințare, considerând că reflectă just 
realitatea, poate că istoria acestor fotografii, din prisma evaluării Securităţii, ar fi 
urmat un alt curs. 

Antik Alexandru (Sandor) este înregistrat printre „legăturile” întreţinute 
de Elekes, dovadă stând invitaţia la „petrecerea alternativă” din iulie 1982. El e 
prezentat de Securitatea Cluj, în adresa informativă cerută de ofițerii din Mureş, 


1^ Loc preferat de membrii MAMU pentru acţiunile în natură, a viges dombok/halmok, 
dâmburile / colinele umede sunt situate în judeţul Mureş, la 3 km de oraşul Târgu Mureş. 
155 A.C.N.S. A.S., fond Informativ, dosar nr. 085302, f. 71. 


143 


Mădălina Braşoveanu 


ca element cu manifestări naționaliste si o poziţie refractară fata de organele 
poliţiei politice", iar asta într-o perioadă în care artistul nu era încă urmărit în 
formă organizată”. 

Dosarul de urmărire informativă pe numele lui Alexandru Antik a fost 
deschis în 1988, principala suspiciune ce gravita în jurul său fiind furnizată 
Securităţii de informatoarea „Ana Maria” din Sibiu. Aceasta, aflându-se în vizită 
la Cluj împreună cu Mircea Stănescu si Vladimir Munteanu, s-a întâlnit cu mai 
multi artisti plastici din oraș si, conform instructajului primit de la ofițerii sibieni, 
la întoarcere din călătorie a oferit informaţiile culese. Dintre artiștii clujeni, 
informatoarea „Ana Maria” îl remarcă pe Antik ca pe unul dintre cei recunoscuți 
în lumea artei; în discuţiile pe care le-au avut, ea s-a interesat despre problemele 
maghiarilor din tara noastră, subiect la care artistul i-a răspuns menţionând unele 
tentative de organizare a tinerilor maghiari din Cluj prin câteva serii de întruniri 
studenţeşti, la Căminul de Artă din Cluj, la care a participat şi el sporadic; despre 
aceste întruniri, Antik a considerat, din relatările informatoarei, că „sunt inutile, 
nesemnificative, atâta timp cât românii din Transilvania nu iau ei singuri atitudini 
potrivnice politicii statului si partidului, concluzionând că firesc ar fi ca românii 
să se manifeste dacă au un motiv real, şi nicidecum maghiarii.” Informatoarea a 
mai comentat că, din perioada petrecută la Cluj, cât şi din alte ocazii în care l-a 
întâlnit, şi-a putut da seama despre Antik că „este un lider de opinie, care 
polarizează în jurul său artiștii plastici, în special tineri, având asupra lor o mare 
putere de influență. [subl. in orig, 7.7.|" ^". Pornind de la aceste date primite de la 
Sibiu, Securitatea Cluj a inițiat urmărirea informativă a lui Antik, încheiată odată 
cu schimbarea regimului politic românesc si condusă sub suspiciunea de 
naționalism maghiar şi influențare negativă a tinerilor artişti. 

Din acest dosar al artistului, documentul care poate avea o relevanță 
directă pentru istoria artei recente este o notă informativă, provenind tot din 
Sibiu şi funizatá de informatoarea „Alexandra”, la 4 august 1986. Ea relatează: 

„Alexandru Antik, unul dintre cei mai buni artişti ai generației sale, considerat 
în majoritatea mediilor, pe bună dreptate, genial, are o mare capacitate de influență 
asupra artiştilor maghiari din România şi este un fel de reprezentant al artei bune din 
România în străinătate, precedentul creşte [sic] în ceea ce priveşte Ungaria, unde este 
acceptat deplin ca om şi admirat extraordinar ca artist în cele mai exclusive cercuri de 
artişti din Budapesta. (Fratele lui este căsătorit în Ungaria). Face o artă experimentală, o 
artă de ultimă îndrăzneală, însă de cea mai bună calitate profesională. Performanta (gen 


156 Tbidem, f. 203. 

157 Alexandru Antik a trait si a activat în Cluj, după terminarea facultăţii, fiind asimilabil mai 
degrabă mediului artistic clujean. Argumentele includerii lui în acest studiu sunt legăturile strânse 
pe care le-a avut, încă înainte de anii de facultate, cu ambianța culturală a Mureşului; născut la 
Reghin, coleg de şcoală cu Ioan Bunus, el se numără la începutul anilor '80 printre membrii 
158 A.C.N.S.A.S., fond Informativ, dosar nr. 234058, f. 11. 

artistic foarte modern, spectacol deplin, la care publicul participă fără să intervină), 
prezentată în Tabara de la Sibiu, a fost una dintre cele mai bune făcute în ultimul timp, 
se pare în lume (confirmarea s-a făcut chiar pe loc, Marcel Bunea (Cisnădie), Mircea 
Ignat (Sibiu) au venit cu un fost coleg de-al lor, actualmente la Karlsruhe — R.E.G. si el 
artist, care a vorbit despre nivelul european al manifestării. Cum astfel de experimente 
sunt socante pentru publicul rámas cu perceptia vizualá undeva in urmá, organizatorii 
au hotărât ca la expoziţiile experimentale (Muzeul de istoria farmaciei) să se intre pe 
bază de ecuson al Taberei; au venit totuşi mulți dinafara taberei, iar riscul de a nu-i lăsa 
să intre era prea mare, neonoarea şi falsele idei au pornit de la faptul că la un moment 
dat, în cadrul performanţei, artistul s-a dezbrăcat, lucru mai mult decât firesc pentru 
oamenii de artă, pentru care trupul uman este la fel de obişnuit ca orice altă 
componentă artistică, nu a fost nici o justificare de fapt, artistul dorind să reprezinte în 
performanță nuditatea, puritatea, sinceritatea creatorului în fata publicului său. Totul a 
concurat la o explicare cât mai exactă a riscului creației, a chinului pe care ea îl cere. 

De fapt a fost un experiment de cea mai bună calitate artistică si nimic altceva" ^. 

Comentariul informatoarei face referire la performance-ul Visul n-a 
murit, pe care Alexandru Antik l-a prezentat în cadrul expoziției Taberei de 
creaţie artistică şi critică de artă organizată în subsolul Muzeului Farmaciei din 
Sibiu în 1986. Atunci, reprezentatia artistului a fost întreruptă de intervenția 
organelor de securitate, evenimentul intrând în circulația orală şi mai apoi 
istoriografică sub forma unuia dintre episoadele cele mai brutale de intervenție a 
cenzurii politice în segmentul artelor vizuale. Asteptárile aflării în dosarul de 
urmărire a artistului a unui material consistent pe această temă își găsesc 
motivaţia aici, în legenda care a însoţit acest eveniment după consumarea sa. În 
ciuda acestora, relatarea informatoarei ,,Alexandra” este singurul document al 
momentului Sibiu '86 înglobat unui dosar de urmărire al lui Antik, deschis abia 
în 1988 şi pe acuzaţii independente de evenimentul sibian. 

Nota informativă citată este arhivată în dosarul artistului sub formă de 
copie scrisă la maşină, trimisă, probabil, din Sibiu Securității Cluj. Acest detaliu 
ar putea dobândi o importanță în analiza acestei mărturii: pe de o parte ea 
ilustrează imaginea ,informatorului bun”, în mod evident un profesionist al 
artei, bine documentat si cu o optică deschisă spre direcțiile creației alternative; 
pe de altă parte, micile dezacorduri gramaticale şi frazeologia poticnită, pot să 
ateste fie o traducere (nespecificată) din limba maghiară, fie transcrierea după un 
text manuscris ce a întâmpinat dificultăți de descifrare, fie redactarea textului 
după o relatare orală, ori simple greşeli intervenite în procesul de dactilografiere 
a copiei notei informative. În fine, aș semnala și posibilitatea ca această 
profesionistă a artei, bănuită a fi în spatele informatoarei ,, Alexandra", să fi fost 
artistă, şi nu teoreticiană, caz care poate lăsa loc unei stângăcii în exprimare. 

,Reteaua" de relații şi interacțiuni între artiştii din centrele studiate se 


159 Thidem, f. 8. 

rezumă, în datele, documentele (si, probabil, interesul) Securitati la aceste câteva 
ramificații. Ele reprezintă mai mult decât ar fi fost o completă absenţă, însă din 
multiple considerente sunt aproape reductibile la ea: pe de o parte din cauza 
complexităţii stării de fapt reale, caracterizate de existența unor comunități 
artistice mult mai numeroase si mult mai active decât ceea ce reflectă 
documentele arhivei; pe de altă parte, din cauza lipsei de justificare a atenţiei cu 
care au fost urmărite şi documentate chiar si aceste aspecte regăsibile în arhive — 
nici unul dintre ele nu ascundea în sine culpele de care erau suspectate. 

Tabloul de ansamblu al acestor relaționări poate să dobândească, pe 
seama urmelor documentare, câteva nuantáti in plus, care nu tin atât de 
dimensiunea individuală, de această dată, cât mai degrabă de trăsături ale 
contextului. MAMÜ sau Cenaclul „Atelier” din Târgu Mureş nu este de regăsit 
în aceste arhive, dar climatul în care el a funcționat dobândeşte unele contururi 
mai precise. 

În dialogul cu Elekes Karoly, cafeneaua ,,Tutun” din Târgu Mureş a fost 
menţionată ca unul dintre locurile cheie de întrunire, dezbatere, răspândire a 
informaţiilor si socializare a grupului MAMU: acesta era locul unde se lansau, pe 
cale orală, anunţurile proiectelor de viitoare expoziţii la care se aşteptau 
participări, aici se schimbau cărți şi idei, se aduceau afişele noilor piese de teatru 
ori concerte si se întâlneau tineri intelectuali cu proveniente profesionale diferite 
— scriitori, actori, artisti plastici, muzicieni. Era o comunicare si o interacțiune 
directă, nemediată de scrisori ori de vreun alt mediu, ca atare neatestabilă altfel 
decât prin istorie orală. 

»lutunul" era si el monitorizat de un angajat al Securităţii, personaj de 
care Elekes isi aminteşte mai degrabă în termenii profilului ,,securistului bun”: ,, 
[..] nu era despre ce să raportezi, asta era. Ce să raportezi, că Pandula 
[Dezideriu, 7.7] vine de la Budapesta în fiecare luni si aduce cărți si ziare 
culturale? Venea la Tutun, punea valiza pe masa de cafea, si spunea: „Băieți, v- 
am adus ceva de citit!” Dar la colt, tot stătea securistul, însă il cunosteam si pe el. 
lar când erau discuţii si el venea: „Băieți, lăsați acum tema asta!” [...] Nu vroia să 
facă probleme", 

Ambianta tinerilor intelectuali care frecventau cafeneaua ,,Tutun” apare 
menţionată într-o notă-sinteză arhivată în dosarul lui Baâsz Imre, menţiune care 
ajunge aici datorită relației artistului cu Szigeti Pâlma din Târgu Mureş. În nota- 
sinteză este descris anturajul din care face parte Szigeti Palma: „anturaj ce-şi 
purta numele de „comuna” de la Tutun — o cofetărie din Târgu Mureş, unde 
membrii anturajului, adepti ai vieţii de genul „hippi”, se adunau, ascultau muzică 
„folk”, „rock-end-rol [sic|" etc, transmisă în bună parte de emisiunea 
,,;Metronom" al [sic] postului de radio „Europa Liberă”. Anturajul cuprinde cca 


160 Discuţii înregistrate cu Elekes Kâroly, februarie 2014, Budapesta. 
' gt y: P 

18 — 20 de persoane 

Despre cele 18 — 20 de persoane ale „anturajului” de la Tutun din 
recensământul acestui raport se poate presupune fără mari riscuri de eroare că îi 
includeau si pe artiştii Cenaclului Atelier (MAMU), cât despre muzica emisiunii 
„Metronom” şi influența curentului Hippie asupra tinerilor „comunei de la 
Tutun”, ele par să fi fost tolerate, după tonul şi mențiunea pasageră cu care sunt 
tratate în acest document. Poate că angajatul Securității care supraveghea 
cafeneaua ilustra, într-adevăr, tipologia elementului pozitiv, a „gardianului” 
empatic, aşa cum l-a reținut Elekes, care aplica în termeni mai lacsi normele 
impuse de puterea politică. În 1978, de când datează acest raport, anturajul” 
hippie nu reprezenta, încă, o potenţială amenințare în optica Securităţii, optică ce 
se va modifica radical trei ani mai târziu, cu deosebire pentru zonele țării cu 
densitate mai mare de populație maghiară, aspecte elucidate de unele dintre 
documentele de mai jos. 

Înainte de a trece, însă, la o altă scală de analiză, a câtorva aspecte 
generale de ordin contextual, cred că se întrevede cel puţin o concluzie de natură 
statistică din materialul documentar de până acum, care indică în toate cazurile 
acelaşi lucru: toti artiștii din centrele studiate care au fost monitorizati de 
Securitate au intrat în atenția acesteia din cauza acuzatiei de nationalism maghiar. 
După argumentele pe care se fondau aceste acuzații, deductibile si din cele 
câteva situaţii de represiune exercitată asupra unor lucrări, ele se ancorau mai 
puţin în profilele individuale ale artiştilor si arătau mai degrabă înspre un profil 
colectiv, al etniei maghiare, si poate, cu o precizie mai mare, al intelectualilor 
maghiari. Arta, atunci când era chestionatá, ca în cazurile lucrărilor lui Baász 
(Ranile pământului ori afişul Colocviului teatrelor minorităților) nu era chestionată 
„în sine”, în natura si valoarea sa de artă, ci în intentionalitatea mesajului său în 
sensul strict al referintelor politice, dar mai ales în reacţiile la acest mesaj din 
partea publicului. 

Ultimul fragment al declaraţiei lui Baász Imre, reprodus mai sus, arată 
înspre acest public, constituit, în Sfântu Gheorghe şi Târgu Mureş, într-o mai 
mare măsură ca în Oradea, din comunități etnice maghiare dense, a căror 
convietuire cu politica oficială, devenită intens naționalistă, a anilor '80 a 
conturat un tablou general tensionat, ceea ce a avut un efect decisiv, cred, pentru 
existența acestor dosare de urmărire informativă a artiştilor prezentate aici. 


161 În continuare apare menționat si Pandula Dezideriu, tânărul scriitor amintit chiar de Elekes, 
despre care Securitatea stia că merge des la Sfântu Gheorghe, în vizită la părinţi, că are relaţii de 
prietenie cu alti tineri scriitori din Mureș si Cluj şi că şi-a trimis, prin intermediul unor emigranți, 
o serie de versuri pentru a fi publicate in revista Irodalmi Újság, editată de „emigrația maghiară din 
Franţa” în A.C.N.S.A.S., fond Informativ, dosar nr. 235147, vol. I, f. 5. Nota-sintezá este datată 
20.03.1978. 

Starea de spirit 


O analiză amănunțită a situației şi „problemei” minorității maghiare așa 
cum se reflectă ea în sursele istoriografice ale arhivei Securității nu-şi găseşte 
locul în acest studiu si ar depăși cu mult intenţiile sale. Există, însă, dosare 
voluminoase în arhivă care să documenteze o posibilă cercetare în acest sens ^". 
În economia acestui text mă voi opri doar la un eveniment particular, ale cărui 
coordonate reunesc atât un clișeu plin de realism al ambianţei de tensiune 
existentă în raportul dintre o parte a comunității maghiare și puterea politică, cât 
şi o serie de mijloace şi strategii ale acesteia din urmă de reclamare a controlului 
total al spațiului public. 


Cazul „Lacul Sfânta Ana '81" 


În fondul documentar al arhivei C.N.S.A.S. se păstrează câteva volume, 
provenind de la Securitatea Covasna, ce conțin documente pe marginea a ceea ce 
a fost codificat drept ,,actiunea” sau „cazul” Lacul Sfânta Ana, cu o datare ce se 
întinde din 1981 si până in 1988". 

În fiecare an, cu ocazia sărbătorii catolice a Sfintei Ana (26 iulie), 
mulțimi de pelerini, provenind în special din Ardeal şi din Ungaria se adunau în 
jurul lacului, cazându-se în corturi ori la pensiunile din zonă, pentru a participa 
la slujba de celebrare a hramului capelei omonime. În afară de credincioși, 
împrejurimile lacului Sfânta Ana atrăgeau în perioada sărbătorii şi numeroși 
turiști, fund plin sezon de călătorii. 

În seara de 25 iulie1981, aproximativ 300 - 400 de persoane dintre turiştii 
adunaţi în zona lacului, în exclusivitate tineri, au inițiat o serie de manifestări, 
aparent spontane, cate au provocat o reacție foarte alarmatá a organelor de 
securitate. Rezumând datele stufoase ale rapoartelor ce tratează această temă, 
mulțimea de tineri a pornit dintr-o zonă de campare într-un marş spre capelă, 
purtând un drapel al Ungariei, cântând imnul ungar şi pe cel secuiesc, recitând 
versuri patriotice si strigând lozinci de unitate a maghiarilor si de realipire a 
Ardealului la Ungaria. Din aceleaşi rapoarte, se pare că doi tineri din această 
mulțime s-au urcat pe turnul capelei, arborând acolo drapelele ungar şi secuiesc, 
în vreme ce alții au ținut discursuri pe tema nevoii de independență teritorială a 
Transilvaniei. Evenimentul a atras imediat o serie de arestări, anchete si 
interogatorii, în cursul cărora ofițerii de Securitate au căutat să stabilească 


12 E.g.: „Cazul „Oponenții? 1983", A.C.N.S.A.S., fond Documentar, dosar nr. 3010; Dosar de 
problemă „iredentişti maghiari” 1981-1989, A.C.N.S.A.S., fond Documentar, dosar nr. 11227, 
vol. I-IX. 

163 Idem, dosarele nr, 3030, vol. I si II, şi nr. 5393. 

164 Tbidem, vol. I, ff. 30-31. 

motivele care au dus la declanșarea acestei acțiuni de masă, etapele ei de 
înfiripare şi desfăşurare, precum şi principalii vinovați. Una dintre concluziile 
anchetelor a fost că manifestarea a avut un caracter premeditat şi că vinovați 
pentru pregătirea ei şi incitarea la participare sunt pe de o parte cetățeni din 
R.P.U. si pe de alta parte câteva grupuri de tineri din diferite localități ale 
judeţului Covasna, adepti ai curentului subcultural de sorginte ungară „a 
csvesek”'”. Curentul a pătruns in România, după expertiza Securităţii, prin 
intermediul unor publicaţii pentru tineret din Ungaria, printre care sunt citate 
revistele Magazinul tineretului sau Elet és irodalom, fiind considerat un real pericol 
pentru sănătatea morală a tinerilor, dovadă stând actele de huliganism și 
profundă dusmánie nationalist-iredentistá la care a condus. 

Printre măsurile luate in consecința acestor anchete au fost, pe lângă 
întocmirea unor dosare penale, penalizarea instituțiilor de învățământ 
universitare ori liceale din care proveneau unii dintre participanții la manifestare 
pentru educarea ideologică neadecvată a tinerilor, sancțiuni la locul de muncă 
pentru participanţii activi ori hărţuirea şi destrămarea organizată a unor grupuri 
identificate ca adepte ale curentului ,,csóvés". Dar, poate cá cea mai gravă dintre 
măsuri, pe termen lung, a fost interzicerea, începând cu anul 1982, a accesului la 
Lacul Sfânta Ana după ora 22:00 a oricăror forme de manifestare de grup, 
religioase ori culturale, în capela Sfânta Ana ori in zona lacului, amplasarea de 
corturi, scăldatul ori folosirea de ambarcațiuni. Aceste ultime măsuri au fost 
menținute cu strictețe până la finalul regimului dictatorial, iar monitorizarea 
zonei a beneficiat de o prioritate maximă între sarcinile Securității, mai ales în 
perioada de la finalul lunii iulie. 

Am considerat acest episod, sumar descris aici, relevant în contextul 
prezentului studiu, din pricina mai multor considerente. Privit la o scală mai 
amplă decât analizele documentelor anterioare, „cazul Lacul Sfânta Ana” poartă 
cu sine o paletă largă de nuanţe definitorii pentru ambianța creată de o tensiune 
latentă specifică existentă între anumite segmente ale unor comunități maghiare 
şi puterea /poliţia politică. El poate să ofere, altfel spus, câteva piste de lectură 
pentru ceea ce am numit, folosind o expresie sibilinică frecvent prezentă în 
dosarele Securităţii, „starea de spirit” — un nivel contextual situat undeva între 
registrul oficial si cel privat, într-o zonă gri de interferență si (contra-)reactie 


165 O notă documentară privind curentul *csóvés" este arhivată în dosarul “cazului Lacul Ana” 
din 1981. Aici curentul este descris ca fiind de inspiraţie occidentală, derivând din „moda hippy”, 
şi infiltrându-se cu o rată foarte mare de răspândire în rândul tinerilor din Republica Populară 
Ungară; denumirea, în traducere aproximativă „cei dintre ţevi”, desemna la origine categoria 
persoanelor lipsite de adăpost. Despre caracteristicile acestui curent, nota precizează preferința 
pentru genurile de muzică folk si rock, un stil vestimentar dezordonat, păr lung si neingrijit, si 
aderarea la un mod de viață parazitar, ce refuză orice formă de integrare socială, nu recunoaște 
nici un fel de autoritate publică, pledând pentru un spirit nonconformist si pentru o „așa-zisă 
libertate deplină”, Ibidem, ff. 39—44. 

potențială, zonă în care politia politică cerceta constant modul de receptare si 
metabolizare socială a directivelor impuse de puterea centrală, ori a diverselor 
evenimente cu un anume grad de opoziție ce ajungeau să dobândească o 
oarecare nototietate ^, Pentru a evalua, frecvent, „starea de spirit a populaţiei”, 
Securitatea căuta în toate sectoarele si palierele vieţii sociale, pescuind păreri si 
impresii, idei și reacții, exprimate ori manifestate în spaţiul public sau în cel 
privat deopotrivă. Această zonă gri de localizare a „stării de spirit” este poate cea 
mai în măsură să ateste asupra modului in care înțelegea acea birocratie să 
gestioneze spaţiile de existență individuală şi socială, prin violarea constantă a 
spaţiului privat până la ambiguizarea granițelor acestuia cu spaţiul public și 
acapararea în egală măsură a ambelor. 

Ce s-a întâmplat, de fapt, în seara zilei de 25 iulie 1981 la Lacul Sfânta 
Ana? Asa cum reiese din întreaga documentaţie întocmită de lucrătorii de 
securitate, un grup numeros de tineri, cei mai multi elevi si studenti, o parte 
muncitori, cu o vârstă medie de 20 — 23 de ani, de etnie maghiară, după un 
consum pe alocuri excesiv de băuturi alcoolice, au cântat cântece populare și 
imnuri maghiare, au strigat diverse lozinci şi au arborat steagul străin — 300 sau 
400 de manifestanți dintre cei aproximativ 2500 de turişti aflați în zona lacului la 
acea dati". Printre poeziile ale căror versuri au fost cântate atunci este 
menţionată în rapoarte „Talpra Magyar" (,,Ridicati-va maghiari”) a poetului 
Petöfi Sandor, un îndemn pașoptist acompaniat de muzică rock'*. Întreaga 
acţiune s-a desfăşurat pe timpul nopţii, având mai degrabă aerul unei petreceri 
juvenile, cu accente de teribilism şi stări de ebrietate, si ar fi putut să treacă 
neobservată în loc de a fi ridicată la rangul de amenințare a securității statului. 

Lucrurile nu au funcționat asa, iar asta și-a găsit Justificarea în stridenta si 
totodată alunecoasa noţiune de ,,nationalism", în utilizarea care i se dădea în acel 
context politic. Ce putea să însemne ,,nationalist”, ce era încadrabil acestei 
noțiuni din punctul de vedere al unui regim totalitar cum devenise cel din 


166 În fondul documentar al Arhivei C.N.S.A.S. se păstrează numeroase dosare conţinând 
rapoarte şi analize asupra „stării de spirit a populaţiei” din diferite judeţe ale țării. Personal am 
întâlnit în dosarele studiate câteva note informative, cerute de Securitatea Oradea unui 
informator, despre starea de spirit a populaţiei cu privire la decizia Consiliului Local de a 
interzice închiderea balcoanelor de la blocuri, ori starea de spirit de după difuzarea la televiziunea 
de stat din Ungaria a unui discurs al preşedintelui Kádár în care făcea unele referiri la România, 
A.C.N.S.A.S., fond Reţea, dosar nr. 127096, vol. 2. 

Pentru o tratate detaliată a acestei teme şi cu aplicație pe diferite studii de caz, vezi: 
Alina Ilinca, „Politica de control a regimului comunist asupra spaţiului public. Studiu de caz: 
Jocurile Mondiale Universitare de Iarnă de la Poiana Stalin (28 ianuarie — 8 februarie 1951)”, în 
„Caietele C.N.S.A.S.", nr. 2 / 2008, pp. 237 — 250; Liviu Marius Bejenaru, Manipulare si dirijare 
prin observarea stării de spirit a populației. Studiu de caz: Festivalul Mondial al Tineretului şi Studenților de la 
Bucureşti (2 — 14 august 1953), în „Caietele C.N.S.A.S.", nr. 2 / 2008, pp. 251 — 264. 
167 A.C.N.S. A.S., fond Documentar, dosar nr. 5393, f. 2. 
168 Idem, dosar nr. 3030, vol. I, f. 154. 

România începutului deceniului nouă? În multe situații, ,,nationalist" putea 
deveni tot ceea ce nu era românesc într-o tonalitate zgomotoasă de aclamare, i.e. 
manifesta preferința pentru o cultură, limbă sau tradiție ce defineau identitar (a 
se citi și în sens politic) o altă etnie, un individ care, ca reprezentant al unei alte 
etnii, avea opinii critice la adresa realitátilor social-politice şi economice ale țării. 
Detaliind caracterul manifestării naționaliste a grupurilor de tineri de la Lacul 
Sfânta Ana, unele rapoarte arhivate în dosarul tematic enumeră, alături de 
imnurile, cântecele, poeziile şi lozincile amintite, discuţii în care se tratează 
comparativ nivelul de trai din Romania cu cele ale altor tari, în special cu 
Ungaria, rezultând o lumină defavorabilă asupra vieţii social-politice si 
economice locale; sau elogierea drepturilor si libertăţilor de care se bucură 
tineretul din alte tari, in timp ce aici nu are acces nici la a-și alege ţinuta 
vestimentară după plac, ori, „denaturând realitățile din tara noastră”, afirmaţii 
precum: „Aici la noi nici măcar cărți de poveşti în limba maghiară nu poti 
găsi”'%. Dacă păreri critice de această natură erau formulate de etnici români, ei 
deveneau vinovați de atitudini dușmănoase fata de stat si partid; venind din 
partea unor etnici maghiari, asemenea opinii se făceau vinovate de nationalism. 

Cel mai probabil, printre agitatorii manifestării de la lac au existat 
persoane cu viziuni radicale de dreapta şi arborarea drapelului ungar era un gest 
prin care culmina acumularea latentă de frustrări — generală la nivel de tara, dar 
cu unele particularități în cazul minorității etnice, traduse inclusiv prin dorințe 
secesioniste şi scandarea de sloganuri anti-româneşti. Dar e la fel de probabil că 
forma exacerbată pe care au căpătat-o aceste manifestări s-a datorat în mare 
măsură circumstanțelor, mai ales dacă luăm în considerare si categoria de vârstă 
ori consumul de alcool, factori care ne-am fi putut aştepta să determine 
atenuarea deciziilor de aplicare a unor măsuri radicale, cum a fost cea de 
interzicere a oricărui tip de întruniri în arealul lacului. 

„Problema” maghiarilor era însă una gravă din perspectiva regimului 
politic, marcată partial si de unele aspecte sub care erau înțelese interacțiunile cu 
națiuni străine: acolo erau dușmanii, ubicui şi neobositi, ai orânduirii ilustre de 
stat si partid locale". Minoritățile nationale din România erau, însă, mai 
aproape, duşmanii potențiali din interior, cărora nu li se puteau ascunde 
realitățile obiective ale țării, dar care trebuiau sa fie educati în a nu le vedea, la fel 
ca ai lor conlocuitori majoritari. Iar unul dintre sectoarele făcute vinovate pentru 
manifestarea de la lac a fost tocmai cel al învățământului, care şi-a demonstrat 
astfel slăbiciunea în pregătirea ideologică si patriotică a acelor tineri. A merge,, 
mai departe pe această linie de depistare a responsabilitátilor ar fi însemnat, însă, 


5 


169 Tbidem. 
170 Pentru o analiză asupra situației minorității germane din România, vezi: Silviu B. Moldovan, 


Minoritatea germană din România: problemă politică si moştenire istorică, în „Caietele C.N.S.A.S.", nr. 7 — 
8 / 2011, pp. 299 — 310. 

a zdruncina întregul sistem de administrare şi a ajunge adânc, până în 
disfunctionalitatile de aplicare a preceptelor teoretice ale egalității si echităţii 
socialiste. Aceasta fiind o cale închisă, vina trebuia extrapolată — printr-un 
raționament oricât de abuziv — pentru a i se găsi o sursă, pentru a se identifica 
un vinovat. În cazul acestui eveniment, el a fost identificat în influenţa negativă 
venită din exterior — la origine din Occident, unde s-a format curentul Hippie, 
pătruns, prin medierea si reformularea lui în ,,csóvés", din Ungaria în Romania. 
Astfel, se internationalizeazá problema, demonstrându-se că nu doar unele 
grupuri de tineri de la noi sunt afectate de influența negativă, ci și un stat 
socialist vecin a semnalat fenomenul si s-a sesizat asupra nocivitátii sale sociale, 
deci cauza problemei nu stă nicidecum în vreo posibilă disfunctionalitate a 
sistemului de oranduire al țării, cât într-o nouă infiltrare a factorilor distructivi 
occidentali". 

Măsura preventivă aplicată, de interzicere a intrunirilor, nu face decât să 
sporească ambiguitatea problemei de fond — de ce să interzici o slujbă religioasă 
când cele întâmplate se ancorau într-un curent subcultural laic? Acest fapt 
subliniază, însă, un alt aspect, care tine de precautia sporită fata de un eveniment 
care a beneficiat de o indubitabilă notorietate pe cale orală, cel puţin în cadrul 
comunităților maghiare din țară”, precedent care avea puterea să alimenteze o 
posibilă amplificare şi recurenţă a manifestării. 

Interzicerea întrunirilor si campării în arealul Lacului Sfânta Ana — ca si 
celelalte măsuri restrictive — nu au fost nicidecum difuzate sub această formă 
directă, pentru că asta ar fi însemnat recunoaşterea unei slăbiciuni - tratată 
preventiv -, dar şi declararea monopolului total al politicului asupra spațiului 
public. O parte din ele au fost popularizate prin afişe, răspândite în Băile 
Tuşnad, Bixad-Olt, Bâlvânyos şi zona lacului, totodată cu publicarea în presa 
locală a unor articole cu o tematică ecologistă, care să prezinte Lacul Sfânta Ana 
ca pe un monument al naturii, cu preocuparea autorităților şi obligația 


171 Într-un document arhivat într-unul dintre dosarele de problemă „artă-cultură”, provenind din 
judeţul Harghita, intitulat „Istoric privind problema cultură, artă [tineret studios, apare şters, 
aaj? si nedatat, problematica este regăsibilă astfel: „,[...] se întâlnesc la elevii din clasele 
superioare din liceu tendințe spre morala occidentală constituindu-se în grupări Hipi [sic] sau 
Popp având drept blazon trândăvia, să trăiască dar să nu muncească. Asemenea manifestări iau 
uneori un caracter politic, scăpând de sub controlul şcolii, al părinţilor si al organizațiilor de 
U.T.C. desigur, dacă stăm să căutăm geneza acestor manifestări, ea nu poate fi găsită în alt loc 
decât in propaganda occidentală ce pătrund [sic] la noi în tara pe diferite căi legale şi ilegale.” 
A.C.N.S.A.S., fond Documentar, dosar nr. 5522, vol. I, ff. 36-37. 

172 Discutând pe tema acestui eveniment acum, cu Nagy Árpád, Elekes Károly, sau Ütó Gusztáv, 
cu toţii au mărturisit cá se aflau la Lacul Sfânta Ana la acea dată, fără să ia parte la manifestări, 
despre care au aflat, însă, detalii, unele chiar contradictorii — ca orice subiect recuperat din mai 
multe surse orale! — de la martori mai mult sau mai puţin implicaţi. Interdictia care a izolat 
arealul lacului în anii următori a făcut, cu siguranță, ca evenimentul din 25 iulie 1981 să 
dobândească o şi mai mare notorietate. 

cetăţenilor de a-l proteja 7. Cât despre intenţia preotului Bártis László din 
Lăzăreşti de a oficia slujbe religioase în capelă pe parcursul lunii iulie, ea a fost 
preîntâmpinată printr-o decizie a Departamentului Cultelor, la fel cum 
organizarea de manifestări culturale în ambianța lacului — festivaluri şi spectacole 
de muzică şi cultură populară — a fost mutată în alte locuri, prin decizii ale 
Consiliilor de Cultura locale". 

Pentru istoriografia artei recente din România, Lacul Sfânta Ana a 
însemnat locul de organizare, începând cu anul 1990, a festivalului internațional 
de performance AnnArt — iniţiat de artiştii Baâsz Imre si Ütó Gusztáv. Pentru 
comunitățile judeţului Covasna şi a celor învecinate, ca şi pentru artiștii 
organizatori, deschiderea acestui festival, în perioada sărbătorii religioase a 
Sfintei Ana, a însemnat într-o mare măsură si o recucetrire simbolică a locului, 
mediată de arta de acțiune si cu o participare internațională, pe lângă începutul 
recuceritii treptate a spaţiului public". Privind înapoi spre manifestarea din iulie 
1981 din această perspectivă, ea ar putea fi considerată ediția zero a AnunArt-ulut, 
un happening, mai degrabă decât un performance, marcat de ciocnirea cu 
ideologia oficială. 


Problema ,,arta-cultura” 


Cele mai multe dintre concluziile privind interesul operativ al organelor 
de securitate, situația de tensiune latentă ce exista în raport cu minoritatea etnică 
maghiară, precum şi strategiile de implicare a poliției secrete în dirijarea 
activităților sociale ce se pot desprinde din „cazul Lacul Sfânta Ana” sunt, în linii 
generale, valabile şi pentru domeniul culturii. Ele marchează, în fond, direcțiile 
principale de constituire si aplicare a politicii de control a regimului asupra 
spaţiului public, sub multiplele forme de coagulare şi activare ale acestuia. 

Pentru a recupera termenii generali în care Securitatea isi formula si 
organiza activitatea de supraveghere şi intervenție asupra sferei culturii, sunt 
accesibile numeroase dosare „de problemă”, parte a fondului documentar al 


173 A.C.N.S.A.S., fond Documentar, dosar nr. 5393, f. 2 (verso). 

174 Tbidem. 

75 Despre conţinutul simbolic al stabilirii datei si locului festivalului nu s-a comentat public în 
aceşti termeni, nici la începutul anilor '90, şi nici mai târziu. Întrebându-l pe Ütó Gusztáv despre 
posibilele trimiteri referentiale la evenimentele din iulie 1981, artistul le-a confirmat, motivând cá 
ele nu au fost astfel formulate până acum, pe de o parte pentru că primul deceniu de după 
dictatură a fost marcat de un context socio-politic destul de tulbure, în care nu era clar dacă 
afirmarea identităţii etnice se putea manifesta fără consecinţe, pe de altă parte pentru că oamenii 
comunităţilor afectate de restricțiile impuse de Securitate asupra zonei lacului şi sărbătorii 
catolice cunoşteau problema de fond si substratul ei simbolic si, nu în ultimul rând, pentru că 
nimeni, dintre cei care au scris despre eveniment, nu a formulat această întrebare astfel. Discuţii 
înregistrate cu Ut6 Gusztáv, februarie 2014, Oradea. 

arhivelor, reunind planuri de măsuri ori tematici orientative privind culegerea de 
informații pentru domeniul artă-cultură. Cum o tratare cronologică a evoluției 
viziunii regimului asupra acestui domeniu ar depăşi cu mult tema acestui studiu, 
mă voi mărgini aici la rezumarea câtorva din ideile unor asemenea documente 
datând din anii '80, căutând coordonatele care defineau vulnerabilitatea acestui 
sector din prisma ideologiei oficiale. 

Un „Program de măsuri privind îmbunătățirea activității de securitate în 
sectoarele artei şi culturii”, aprobat în ședința Biroului executiv al Consiliului de 
conducere al Departamentului Securităţii Statului din 16 februarie 1983'* isi 
structurează conţinutul, ca toate documentele de acest tip, în două secțiuni: 
analiza problemelor specifice pe care le ridică acest domeniu, respectiv măsurile 
ce se impun pentru eficientizarea contracarării lor. Documentul are, prin 
structură si conţinut, un statut de cadru orientativ în funcție de care 
inspectoratele judeţene de securitate urmau să isi oránduiascá activitatea, cu 
aplicabilitate pe situaţiile concrete pe care le administrau'”’. Principalele puncte 
de vulnerabilitate, după cum apar ele enumerate în acest ,Program..", se 
constituie în jurul influenţei negative pe care o are, asupra unei categorii de 
creatori de literatura si artă din România, propaganda anti-comunista intetita de 
o serie de cercuri reacționare din străinătate, care urmăreşte crearea unei 
„mişcări contestatar-disidente" în interiorul țării; dintre acestea, singurul 
nominalizat în cadrul documentului este postul de radio „autointitulat Europa 
Liberă”, către care se transmit, prin intermediul unor legături neoficiale pe 


> 


176 A.C.N.S.A.S., fond Documentar, dosar nr. 3095, ff. 83—90. 

177 Comparând acest program de măsuri cu un „Plan de muncă în problema Artă-Cultură pentru 
anul 1988”, elaborat de Inspectoratul Judeţean Covasna, devine evident faptul că, în ciuda 
distanţei de cinci ani între cele două documente, cel de-al doilea reia în mare conţinutul primului, 
dar îl aplică specificului cazurilor aflate pe rol. Vezi: Idem, dosar nr. 3092, ff. 17—20. 

178 Într-un document din 1988, intitulat „Documentar privind cercurile şi elementele reacționare 
din exterior care acționează pe linia influentárii negative si incitării oamenilor de artă şi cultură 
din tara noastră”, apar enumerate: „Fundaţia pentru întrajutorare intelectuală” din Paris, Secţiile 
din Franţa şi S.U.A. ale organizaţiei „Pen-Club International”, cu sediul la Londra, „Uniunea 
artiştilor liberi români (Ars Libera)” din R.F.G., Asociaţia „Hyperion” din Paris, „Centrul român 
de cercetări”, afiliat Academiei din Paris, „Asociaţia pentru protecţia monumentelor istorice si de 
artă din România” din Paris, „Institutul de cercetări româneşti” din München, Asociaţia 
„Prietenii lui Constantin Noica” din Paris, „Societatea de păstrare şi promovare a culturii 
româneşti” din R.F.G., Societatea „Internationes”, instituţie vest-germaná de pe lângă Ministerul 
Afacerilor Externe, Fundaţia ,, Humboldt" din R.F.G., Academia Romano-Americana de Arte si 
Ştiinţe din S.U.A.. La capitolul publicaţii editate de grupări reacționare din emigrație: Cartea 
românească în Occident, buletin semestrial editat în Franţa, Limite şi Ethos, ambele publicate de 
redacția românească din Paris a Europei Libere, Săptămâna Miincbeneză, in München, Agora, 
publicată in Philadelphia, Universul si Micromagazin, publicate la New York. Acestei centralizări îi 
sunt adăugate secțiile română şi maghiară a postului de radio Europa Libeá, precum si o listă cu 
„Scriitori, artişti plastici, lirici, instrumentişti şi de circ rămaşi în străinătate, care sunt folosiți de 
diverse instituţii sau cercuri interesate pentru racolarea si determinarea să refuze înapoierea în 

care diverşi oameni de cultură le intretin cu persoane din străinătate, informații 
cu „caracter social-politic ce sunt folosite în mod tendentios în acţiunile de 
propagandă ostilă întreprinsă din străinătate împotriva țării noastre”. Prin prisma 
acestor influențe sau independent de ele, documentul constată: numărul mare de 
rámáneti ilegale în străinătate din rândurile creatorilor, situarea unor persoane 
dintre aceştia, îndeosebi a scriitorilor, pe poziţii ostile politicii partidului; 
realizarea şi publicarea de lucrări de artă „deficitare” din prisma conţinutului 
ideologic; segregarea lumii literar-artistice in diverse grupări cu interese, 
convingeri si idei divergente, care pot degenera în apariția de manifestări ostile; 
tentative de abordare necorespunzătoare a unor aspecte ale trecutului istoric al 
poporului român si de prezentare denaturatá şi tendentioasá a acestei istorii prin 
producţii culturale ori în instituții muzeale; ori, în fine, apariția unor stări de 
spirit necorespunzătoare în rândul creatorilor care, „nesesizate la timp, pot 
afecta climatul din mediu ori antrena acțiuni cu caracter anarhic-protestatar""". 
Aceste direcții mati de manifestări ostile sunt apoi tratate exhaustiv, fund 
enumerate, punctual, toate categoriile de persoane ori situații pe care ele le 
subsumează, de la găsirea canalelor de comunicare dintre „cercurile de 
intelectuali ai emigrației reacționare” şi oameni de cultură din tara până la 
identificarea in producțiile culturale a unor conţinuturi dușmănoase, 
interpretabile ori echivoce(!) din punct de vedere ideologic — inclusiv idei mistice 
sau francmasonice - sau a polemicilor aparent estetice, dar cu substrat politic, cu 
implicații pentru securitatea statului ^", 

Tabloul constituit de toate direcţiile si categoriile din domeniul culturii 
de interes pentru politia politică epuizează enuntiativ posibilele nise de degajare 
ideologică şi închid cercul, aparent impenetrabil, al unui control total. Natura 
intrinsecă a producţiilor artistice — în acest context, a „materialului” de controlat 
- rămâne, însă, una eminamente conotativă, mai degrabă rezistentă la o decodare 
univocă si cultivând, dimpotrivă, potenţialul unei pluralitati interpretative. În 
plus, pe lângă acest caracter „abstract” al conţinutului de idei al produsului 


tara şi să se antreneze la activități dușmănoase a unor oameni de artă si cultură aflați temporar in 
Occident". A.C.N.S.A.S., fond Documentar, dosar nr. 3095, ff. 20—33. 

179 Ibidem, ff. 83- 84. 

180 Într-un document intitulat „Tematică orientativa privind culegerea de informaţii în problema 
„Artă-cultură””, sunt enunțate şi: „refuzul sistematic al unor oameni de artă si cultură de a 
aborda în creaţiile lor teme privind trecutul de luptă al partidului și poporului nostru, construcția 
socialismului în România, de a omagia momente și personalități politice.” sau „stările de spirit 
necorespunzătoare şi cauzele acestora, preocupările și frământările unor persoane din instituţiile 
din domeniul culturii şi artei, care pot genera fapte, fenomene sau acțiuni de natură să 
prejudicieze politica partidului şi statului nostru.” sau „minusuri în propaganda culturală făcută 
în străinătate, eficiența redusă a deplasărilor în exterior a delegatiilor unor instituţii cultural- 
artistice ori a altor acțiuni peste hotare.” A.C.N.S.A.S., fond Documentar, dosar nr. 5522, vol. I, 
ff. 30-31. 

cultural, intervine si forma sa, data de modul / limbajul / mediul de materializare 
al respectivului conținut de idei, în receptarea căruia, dincolo de preceptele 
teoretice si ideologice ale privitorului, intervine si factorul de „gust”. Lucrătorul 
securității statului responsabil în sectorul artă-cultură este, înainte de orice, in 
contact cu producțiile şi activitățile specifice acestui domeniu, plasat în postura 
de public receptor — singura postură din care sunt posibile judecátile evaluative 
asupra prezenţei sau nu a eventualelor intenţii subversive de natură politică într- 
una sau alta dintre creaţiile artistice. În capitolul „Perfecționarea mijloacelor și 
metodelor specifice de muncă, sporirea gradului de profesionalitate în lucrarea 
informațiilor” al documentului citat se atinge si această problemă, în finalul 
enumerárii strategiilor de diversificare si întărire a rețelei informative si 
mijloacelor de supraveghere a ,sectorului". Ín primul ránd, se specificá 
necesitatea de implicare directă a şefilor ierarhici in clarificarea cazurilor cu un 
grad sporit de dificultate; apoi, se atrage atenţia cá „în verificarea si aprecierea 
informațiilor se va manifesta grijă deosebită pentru înlăturarea manifestărilor de 
subiectivism, exagerarilor ce pot apărea ca urmare a preferințelor estetice ale 
surselor, a apartenenţei lor sau a simpatiilor față de un grup sau altul de 
creatori”! Aici este pusă in mod direct sub semnul întrebării justetea 
aprecierilor estetice ale „surselor”, respectiv informatori ori colaboratori, ce pot 
fi alterate de preferințele estetice individuale, oferindu-se, însă, în subtext, 
avertismentul asupra grijii deosebite de „respingere a subiectivismului". Aceasta 
era tocmai una dintre nisele care puteau fractura cercul închis al intentionatului 
control total al sectorului arta-cultura si, în unele cazuri, a funcționat in acest rol 
ameliorator — mă gândesc, în graniţele acestui studiu, la exemple precum 
corespondența de artă poștală întreținută de Elekes Károly şi Ioan Bunus, nu 
doar între ei, ci si în reţele internationale ale genului, dar si la întreaga activitate a 
grupării MAMU, ori chiar la cea a Atelierului 35 orădean, ambele absente din 
monitorizarea poliției politice. Cred că în raport cu această nișă isi găseşte locul 
si importanța care se acorda reacției publicului — fie el profesionist ori simplu 
consumator de cultură — față de o anume producție artistică: dacă ceva 
neadecvat a scăpat aprecierii estetice „subiective” a membrilor forurilor de 
control şi cenzură, acel ceva putea deveni obiectul unei vigilente sporite după 
contactul cu publicul receptor. 

În lumina criteriilor şi tematicilor de supraveghere şi control al culturii — 
foarte schematic enumerate aici -, munca de securitate în domeniu era menită să 
aibă în primul rând un caracter preventiv, după cum se insistă în documentul 
amintit al „Programului de măsuri ...”, din 1983. Ea trebuia să combată si să 
respingă tentativele de prejudiciere a politicii oficiale ori influenţele negative 
venite din exterior. Acest pronunțat caracter preventiv are în vedere nu doar 


18! Tdem, dosar nr. 3095, fila 88 (verso). 

producția culturală în sine, ci şi răspândirea ideilor duşmănoase, indiferent de 
sursă, la segmente largi de populaţie. În cazul influențelor venite din partea 
postului de radio Europa Liberă, acest scop era gestionat printre altele, prin 
„determinarea unor personalități din sectoarele artă şi cultură de a adopta o 
atitudine de ripostă publică — prin presă, radio şi televiziune — împotriva 
încercărilor postului de radio „Europa liberă” de a se erija în „arbitru” al vieţii 
literar-artistice din România, „de a promova non-valori din rândul intelectualilor 
aşa-zişi disidenti din tara si străinătate”, dar şi prin determinarea unora dintre 
persoanele elogiate în emisiunile acestui post de radio să solicite redacției 
postului să înceteze publicitatea in jurul numelui lor'®. Teama de diseminare a 
ideilor neadecvate înseamnă teama de disidentá, sub orice formă şi din orice 
direcție s-ar înfiripa ea, dar în privința căreia domeniul culturii era zona de 
susceptibilitate principală. Se insistă mult în documentul citat — ca si în 
documentele-satelit pe care el le-a generat la nivel judeţean — pe măsurile de 
prevenire a disidentei, ori, cel puţin, de prevenire a răspândirii ori popularizării ei 
ca disidentá. Astfel, persoanele din sfera artei şi culturii care ar putea initia 
acţiuni pentru constituirea unei disidente în mediul cultural, vor fi „influențate 
pozitiv” şi convinse să nu recurgă la asemenea acte; dacă o fac, atunci se vor lua 
măsuri de „izolare, descurajare, neutralizare, compromitere si de altă natură” 
împotriva lor’. 

Foarte explicită în acest sens este o notă arhivată într-unul dintre 
dosarele „problemei artă-cultură” provenind din Harghita, în care se raportează 
modul de abordare a problemelor de neadecvare ideologică ridicate de câteva 
articole publicate în cartea Cultura populară de la Traditie la contemporaneitate 
(Népbagyományok uj környezetben) din 1987, care aveau „un conţinut critic privind 
activitatea organismelor judeţene de cultură, precum si studii cu conţinut 
interpretativ sau stimulatoare a unor manifestări culturale cu tentă 
naționalistă.” Nota raportează că săptămânalul central A Hét a publicat 
articolul „Concluziile depind de felul cum se examinează fenomenele”'*”, scris 
de directorul Centrului Judeţean Harghita de Îndrumare a Creaţiei Artistice de 
Masă, Kardalus Jânos, articol care pledează împotriva ideilor vehiculate într-unul 
din studiile apărute în cartea amintită; de asemenea, se raportează că au mai fost 
expediate redacției A Hét încă două articole, ce urmează să fie publicate, scrise 
de profesorii Kostyak Alpâr si Boer Károly, care adoptă si ele o poziţie critică 


182 Thidem, f. 89. 

185 Ibidem, f. 89 (verso). Aici noţiunea „disidenţei” subsumeaza orice formă de act protestatar, de 
la „semnificaţii politice conferite nemulțumirilor personale" până la „acte de protest public ori 
de dezordine” ori „acte protestatar-turbulente de natură să dobândească notorietate”. 

184 A.C.N.S.A.S., fond Documentar, dosar nr. 5522, vol. II, f. 81. 

185 Titlul original în maghiară, asa cum apare in notă: „Amiben a jelemségvixsodlat, oban a 
következtetés îs”, Ibidem. 

fata de cartea citată. În opinia ofițerului care transmite nota, prin publicarea 
atâtor reacții împotriva cărții Cultura populară... 1 se face propagandă acesteia, 
„trezind interes pentru lecturarea ei"; el consideră cá ar trebui oprite de la 
publicare ultimele două articole de ripostă, iar cazul să fie solutionat la nivel 
judeţean, inclusiv prin avertizarea autorilor. Chiar dacă acest mic incident se 
petrece la o distanţă de patru ani fata de documentul „Programului de măsuri...” 
din 1983 amintit mai sus, el nu face decât să confirme persistenta direcțiilor 
trasate de acesta şi, cu referire la modalitățile de abordare şi soluționare a 
tentativelor disidente, oferă un exemplu concret: dacă ceva neadecvat a scăpat 
vigilentei factorilor de control, acel ceva este contracarat fără vehementá si fără a 
insista prea mult pe subiect in mass-media, pentru a nu-i face, astfel, publicitate 
inversá. Faptul in sine ar putea sugera constientizarea din partea organismelor 
oficiale a susceptibilitátii existente la nivel popular fata de tot ceea ce ajungea să 
fie publicat oti transmis prin intermediul mijloacelor de comunicare in masá, si 
fata de reacţiile inverse pe care o astfel de transmisiune le putea genera. 

În privinţa disidentei din acea perioadă, văzută prin prisma 
documentelor cu caracter general pe problema artă-cultură pe care le-am accesat 
în arhive, ele nu pot să ateste dacă ea a existat sau nu ca fenomen orchestrat, în 
sensul tare al termenului, dar certifică faptul că s-a lucrat în mod organizat, la 
nivel oficial, pentru a i se nega sau neutraliza existența. Pe de altă parte, este 
dificil de delimitat unde anume începea şi unde se încheia registrul politicului în 
accepțiunea statului comunist, fiind, în consecință, si mai greu de trasat posibile 
repere de conturare si manifestare ale disidentei'™’. 

Specificitatea problemelor de securitate ridicate de domeniul „artă- 
cultură” se reflectă, poate mult mai concentrat, într-un „Model de fişă” 
personală, arhivat într-unul dintre dosarele acestei teme". Aici, tipologia aleasă 
spre exemplificare este un scriitor (fictiv), iar punctele de interes enumerate în 
alcătuirea fişei încep prin precizarea naționalități (evreu, german, maghiar) si 
apoi trec în revistă: trecutul politic al sáu ori al rudelor directe / apartenente la 
grupări oculte — legionar, francmason s.a. -, antecedentele penale, legăturile cu 
străinătatea — prin rude expatriate, ori relaţii cu străinii -, colaborări cu posturi de 
radio ostile ori elogieri ale operei sale în astfel de contexte, burse ori premii 
externe, legături cu reprezentanțe diplomatice din tara si, in fine, exprimarea 


186 Pentru o analiză privind legislaţia ce definea si apăra secretul de stat, obligaţiile cetăţenilor fata 
de divulgarea de informaţii, ș.a., dar şi asupra notorietății unor scriitori/intelectuali care criticau 
regimul şi modul în care această notorietate i-a protejat de sancţiuni drastice din partea statului, 
vezi: Iuliu Crăcană, Aspecte legislative ale reprimării dizidentei româneşti. Cazul Goma, în „Caietele 
C.N.S.A.S.", nr. 2 / 2008, pp. 339 — 347. Cazul Goma nu a avut urmări brutale, spune autorul, 
pentru că regimul nu era încă pregătit să se confrunte cu noua formă de opoziție — dizidenta; dar 
a fost schimbată legislația si orice manifestare publică anticomunistă putea fi blocată înainte de a 
începe să se desfăşoare. 

187 A.C.N.S.A.S., fond Documentar, dosar nr. 3092, ff. 28-30. 

publică a dezacordului cu politica culturală oficială, refuzul de a publica texte 
angajate / omagiale, cărți respinse de la publicare ori ameninţarea cu acţiuni 
protestatare. 

Alegerea tipologiei „modelului de fişă” din rândul scriitorilor nu este 
întâmplătoare, dat fiind faptul că presiunile si controlul asupra lumii literare erau 
mai mari decât cele asupra artelor vizuale — fapt ce cred că își găseşte Justificarea 
pe de o parte în investirea cu o mai mare putere de penetrare socială a 
cuvântului scris versus imagine, iar pe de altă parte în publicul mult mai restrâns 
pe care îl aveau artele vizuale fata de literatură ori publicistică. Acestea din urmă 
atingeau, potenţial, mase mai largi de populație, la fel cum o făceau spectacolele 
— de teatru, muzică, dans ş.a. — organizate în instituții de profesionişti sau 
amatori, care au toate o mult mai mare pondere documentară în alcătuirea 
actuală a dosarelor pentru „problema artă-cultură” arhivate, comparativ cu artele 
vizuale. 

În graniţele acestei „probleme artă-cultură” sunt încadrate, de fapt, toate 
formele şi locurile de producție şi manifestare culturală, după cum explică un 
document de ,,Tematica orientativá privind culegerea de informaţii in problema 
„Artă-cultură” din 1982, în care sunt enumerate: ,,[...] creatorii de literatura si 
artă, profesionişti, membri ai uniunilor si asociaţiilor de creaţie, liber 
profesioniști şi amatori, personalul muncitor al Consiliilor de Cultură şi Educaţie 
Socialistă şi unități subordonate din edituri, presă literar-artisticá, instituţii de 
artă plastică, teatrală, cinematografică, muzicală, coregrafică, de circ, muzee, 
laboratoare de restaurare, oficii judeţene ale patrimoniului cultural național, case 
de odihnă si creaţie etc." ^. 

În ierarhia instituțională, Securitatea se afla deasupra tuturor structurilor 
implicate în administrarea /producerea culturii, controlând inclusiv „instituția 
cenzurii”, reprezentată de Consilule judeţene de cultură. Acestea din urmă aveau 
în subordine întreaga activitate culturală desfăşurată pe razele judeţelor de 
domiciliu, iar activitatea de monitorizare în domeniu intra în sarcinile Direcției I 
a Securităţii pentru instituţiile republicane si in responsabilitatea securitatilor 
judeţene pentru membrii si colaboratorii uniunilor si asociaţiilor de creaţie"”. 

Din centrele culturale discutate în acest studiu, dacă există materiale 
arhivate în legătură cu monitorizarea domeniului cultural, ele se referă în primul 


188 Paragraful imediat următor continuă: „Munca de securitate în cadrul cenaclurilor si 
formațiilor artistice de pe lângă obiective economice ori instituţii asigurate contrainformativ de 
alte compartimente de muncă, va fi realizată pe linia acestor profile [...]”, A.C.N.S.A.S., fond 
Documentar, dosar nr. 5522, vol. I, f. 29. 

189 Compară Ibidem, f. 38 şi A.C.N.S.A.S., fond Documentar, dosar nr. 3095, ff. 84 (verso)-85. 
Tot securitátile judeţene se ocupau si de edituri, teatre, filarmonici sau Circul de Stat, în vreme ce 
Muzeul de Artă al R.S.R. era monitorizat de Direcţia a V-a, în colaborarea cu Securitatea 
municipiului Bucureşti. 


159 


Mădălina Braşoveanu 


rand şi majoritar la uniunile scriitorilor, teatre, şcolile populare de artă si casele 
de cultură, precum şi la evenimente cu participare de masă pe care acestea din 
urmă le organizează — festivaluri de muzică folclorică sau uşoară, concursuri de 
artisti amatori s.a. Documentele referitoare la artele vizuale si uniuni ale 
artiştilor plastici, acolo unde există, sunt mai degrabă opace la o utilizare 
istoriografică pe linia acestui studiu, cuprinzând situații informative ale 
personalului fondului plastic şi personalului administrativ al galeriilor ori 
succinte rapoarte despre situația generală de monitorizare a breslei. 

Aici se încadrează si un document din 1987, cuprins într-un dosar de 
problemă „artă-cultură” din judeţul Harghita: o adresă din partea Direcţiei I prin 
care se solicită, probabil tuturor inspectoratelor judeţene, o analiză a eficienţei 
măsurilor de cunoaștere şi prevenire a realizării de lucrări neadecvate din partea 
unor artişti plastici de pe raza de competență. Documentul specifică să se 
raporteze, pe lângă cazurile de lucrări cu mesaj politic tendentios ori cu 
simboluri francmasonice sau mistico-religioase, „artiști plastici sau alte persoane 
cu preocupări de „Mail-Art” (arta prin poştă), care au expediat în străinătate, pe 
calea poştei, picturi, gravuri, colaje, documente, texte, ilustrate etc., cu conținut 
necorespunzător sau interpretabil, ori au încercat să facă acest luctu”, 
Documentul de răspuns la această solicitare nu se află arhivat în dosarele de 
problemă provenind din Harghita din acei ani, dar faptul că arta poştală apare 
menționată explicit ca fiind de interes operativ este unul inedit, pe care nu l-am 
întâlnit în nici un alt document din centrele studiate din anii '80. Această 
singularitate ar putea sugera, fără să poată sustine însă inechivoc, supoziţia cá 
forma de practică / comunicare artistică a artei poştale a intrat în atenția 
securității per se abia târziu în deceniul al nouălea, probabil după o înmulțire, la 
nivel național, a cazurilor neagreate, simultan cu o conştientizare din partea 
poliției politice a existenţei acestei căi de diseminare culturală. 

Cea mai consistentă prezență documentară a artelor vizuale — cel putin 
în sens cantitativ — ce se păstrează în colecția fondul documentar al arhivelor 
este un dosar cu 16 volume, conţinând documente referitoare la Uniunea 
Artiştilor Plastici şi Fondul Plastic, centralizate, din câte se pare, de Direcția I 
Bucureşti". Mare parte dintre aceste documente sunt liste si tabele cu membrii 
celor două instituţii din Bucureşti şi din alte centre în diferiți ani, precum şi 
situații informative referitoare la Fondul Plastic şi Combinatul aferent, la 
angajații acestora si ai rețelei de galerii, presărate cu câteva fişe personale ale 
unor artişti, în special bucureşteni; perioada de proveniență a materialelor 
arhivate aici se întinde din anii '50 până în anii '80. 

Dincolo de o serie de tabele cu numele membrilor uniunilor şi 


190 A.C.N.S. A.S., fond Documentar, dosar nr. 5522, vol. I, f. 195. 
1?! Idem, dosar nr. 16298, vol. I — XVI. 

cenaclurilor judeţene, câteva documente relevante — prin singularitatea lor, 
înainte de orice! — pentru studiul de fata au fost generate de inspectoratele 
judeţene de securitate la cererea Bucureştiului: printr-o adresă din 1985, Direcţia 
I solicită o analiză a situaţiei operative din rândul artiştilor plastici profesionişti si 
amatori din întreaga tara, concluziile desprinse şi măsurile stabilite". 

Adresa de răspuns, tot din 1985, a Securităţii Bihor, menţionează 
existența a 69 de artisti profesionişti si aproximativ 100 de artişti amatori pe raza 
judeţului; dintre profesionişti, 15 membri ai U.A.P. si 8 ai Fondului Plastic, dar 
doar 47 absolvenți ai institutelor de învățământ superior de artă. Artiştii 
profesionişti cu vârsta până în 35 de ani sunt „constituiți într-un cerc denumit 
„Atelier 35”, cu un program de activități stabilit în colaborare cu conducerea 
Filialei Oradea a U.A.P. si a factorilor de răspundere din cultură la nivel 
judeţean”. La momentul trimiterii acestei adrese, trei artisti dintre profesionişti 
aveau deschise dosare de urmărire informativă: pictorul Jakobovics Miklós 
pentru manifestări nationalist-maghiare, pictorul Kiss Alexa pentru aceleași 
acuzații, şi pictorul Hora Coriolan pentru „manifestări dușmănoase la adresa 
ordinei de drept” — toti trei artisti din generaţia matură, membrii cu drepturi 
depline ai Uniunii. Potenţialul informativ al securității în mediile artiştilor consta 
din 3 informatori şi două „surse”, însă nu se raportează nici o formă de 
activitate ostilă, nici vreo preocupare de realizare de lucrări tendentioase ori 
interpretabile si nici legături suspecte cu cetățeni străini. 

Din Covasna se raportează, prin adresa de răspuns din 1985, că pe 
teritoriul judeţului activează 10 artisti plastici profesionişti, toti de naționalitate 
maghiară, din rândul cărora au fost racolate două „surse”, în vreme ce alte două 
persoane se află în urmărire informativă, ambele pentru manifestări nationalist- 
maghiare: criticul de artă din Sfântu Gheorghe (nu i se precizează numele)" si 
artistul Baâsz Emeric Ladislau. În vreme ce primul este acuzat că organizează 
expoziţii în centre din judeţ în care „scoate în relief în special activitatea 
plasticienilor de naționalitate maghiară din tara noastră” si publică volume în 
cate are aceleaşi opțiuni culturale, Baâsz „a fost semnalat cu preocupări de 
realizare a unor lucrări plastice cu caracter interpretabil, fapt pentru care in 
octombrie 1984, a fost avertizat pe linie de securitate". Raportul nu 
menţionează existenţa si situația organizațiilor de artisti amatori din judeţ. 

Securitatea judeţului Mureş răspunde solicitării centrale, tot în 1985, 
printr-o analiză care menționează 40 de membri ai U.A.P. — Filiala Mureş si 85 de 


192 Thidem, vol. I, f. 34. 

195 Ibidem, vol. VI, f. 366. 

194 Cel care exersa rolul de critic de artă în judeţ în perioada respectivă era Gazda Jozséf, cel care 
a semnat şi articolul amintit mai sus despre seria Rame pământului a lui Baâsz, trimis spre 
publicare revistei Utwnk. 

195 Thidem, ff. 315-316. 

membri ai cenaclului filialei. Între artişti existau cinci „surse”, două persoane 
erau urmărite prin dosar pentru manifestări naționaliste maghiare si 11 persoane 
se aflau în supraveghere informativă — opt pentru naționalism maghiar şi trei 
pentru relaţii cu cetăţeni străini (fără a se preciza nici un nume). Se raportează cá 
nu au fost depistate lucrări plastice cu un conținut tendentios si nici alte 
evenimente deosebite de profil "^. 

În afară de aceste câteva analize, inspectoratele județene de Securitate 
din Bihor şi Mureş nu au lăsat dosare de problemă pentru domeniul „artă- 
cultură” regăsibile în alcătuirea actuală a arhivei. Dosarele personale întocmite pe 
numele artiştilor relevanti pentru acest studiu sunt mai numeroase, dar, în afară 
de cele discutate mai sus, pot fi utile doar într-un mod foarte indirect pentru 
istoriografia artei recente". Comunitățile artistice studiate sunt absente din 
aceste arhive ca grup şi percepţie asupra lor ca un colectiv, dinspre poliția 
politică. 


Expoziţia documentară 


Cercetarea în această arhivă a reuşit doar parțial să răspundă la întrebările 
cu care a pornit si a formulat, pe parcurs, altele noi, mai mult sau mai putin 
susceptibile de a-şi găsi răspunsul.. Meritul ei principal rămâne, cred, 
introducerea în circulație, prin recuperare şi parțial prin traducere, a unor 
fragmente documentare care, oricât de lacunare şi contradictorii — sau poate 
tocmai din această cauză — se dovedesc utile pentru studiul micro-istoric al 
acestui „eşantion” de artă recentă din România, ales în comunitățile artistice din 
Târgu Mureş, Sfântu Gheorghe şi Oradea. Situarea specială a acestora — cu 
deosebire valabilă pentru primele două si care se profilează limpede din țesătura 
de documente de mai sus — este una de triplă marginalitate: fata de Bucuresti, 
fata de Budapesta si fata de cultura occidentală, o observație care, în proporţia 
de rigoare, poate fi extrapolată asupra statutului minorității maghiare din 


196 Thidem, £f. 386-387. 

19 Enumerarea lor poate avea, cred, doar rolul de diluare a speculațiilor pe acest subiect. Astfel, 
din Oradea, dintre membrii nucleului Atelier 35, au fost monitorizati prin dosare de urmărire 
informativă Rudolf Bone (dosar deschis în 1987, din pricina unor legături cu străinătatea şi a 
intenţiei de a participa la o expoziție înafara țării, pentru care a făcut cerere de paşaport) si 
Nicolae (Miklos) Onucsan (dosar deschis în martie 1989 pentru nemulțumiri privind realizarea sa 
pe plan artistic la noi în tara şi unele manifestări necorespunzátoare); din Mureș, dintre membrii 
grupului MAMU, a fost monitorizat prin dosare de urmărire informativă Dienes Attila (dosar 
deschis in 1977 pentru atitudini dușmănoase nationalist-iredentiste). Printre membrii acestor 
comunități artistice există si câteva dosare de reţea, al căror conţinut este însă unul complet 
benign si ale căror circumstanţe de apariţie arată mai mult înspre o dorință a Securităţii de a 
ingrosa cifrele rețelei informative si nu înspre o reală colaborare a respectivelor persoane; nici 
unul dintre aceste dosare nu avea în vizor mediul artistic. 

România." Pentru recuperarea istoriografică a unor comunități artistice cu o 
densă prezență maghiară, această observaţie poate dobândi o pondere mare în 
cursul următor al cercetării. 

Pornind să descopár în această arhivă date de reconstituire a discursului 
oficial al instituţiilor cenzurii asupra practicii artiştilor studiati, am dat peste 
forma extremă a acestuia, produsă de instituția ultimă a controlului — 
Securitatea. Dincolo de utilitatea imediată ce derivă de aici — posibilitatea 
reconstituirii ierarhiilor sistemului de control, unde Consiliile de Cultură si 
Educaţie Socialistă ocupă un loc median printre factorii executivi şi decizionali, 
fiind la rândul lui supus monitorizării poliției politice -, această utilitate aduce cu 
sine si o atenţionare: documentele pe care le-am analizat provin dintr-o extrema 
a respectivei realități, pe care o privesc dintr-o perspectivă tendentioasá si, prin 
urmare, au acces la un unghi îngust si deformat asupra ei. Posibilitatea 
compensării acestui neajuns am identificat-o în principal în mărturiile istoriei 
orale, ale actantilor directi - ele însele purtătoare ale unor riscuri ce decurg din 
construcțiile identitare cărora le aparţin şi inflexiunilor memoriei în relație cu 
necesitățile prezentului!” - care pot reprezenta unghiul extrem opus al acelei 
realități. Punerea împreună a acestor „extreme” se adresează, in principal si 
prioritar, spaţiului public. 

Demersul de fata a fost animat de intenţia realizării unei expoziții 
documentare care să prezinte publicului (potenţial larg) aceste materiale de 
arhivă. Liniile principale de construcție a acestei expoziții vor coincide cu 
structura prezentului studiu, poate chiar cu subcapitolele lui, sub aceeași 


19% „Marginalitatea” intră în caracteristicile oricărei minorități etnice — fie ea creată prin emigrare 
sau prin redistribuire teritorială - si poate fi ilustrată, în forma sa cea mai simplă, printr-o situare 
descentrată geografic, socio-cultural si simbolic fata de ţara-mamă, printr-o dizlocare purtătoare 
de nostalgie si integrată construcţiei identitare. În cazul specific al artiştilor maghiari din 
comunitățile ce fac subiectul acestei cercetări, se poate constata o triplă (auto-)raportare 
marginali, fapt ce sustine necesitatea analizei, în desfăşurarea ulterioară a cercetării, a 
problematicii raportului centru vs. periferie culturală si valabilitatea sa în graniţele țării. Vezi: 
Michael D. Hall, Eugene W. Metcalf, Jr.(eds.), The Artist Outsider. Creativity and the Boundaries of 
Culture, Smithsonian Institution Press, Washington and London, 1994; Saloni Mathur (ed.), The 
Migrant’s Time. Rethinking Art History and Diaspora, Sterling and Francine Clark Art Institute, 
Williamstown, Massachusetts, 2011; Zsuzsa Plainer, „Irregularly but full of hope. High culture 
and minority nation-building in the Hungarian theatre of Oradea during the 1980s”, in New 
Europe College Stefan Odobleja Program Yearbook 2008-2009, Bucuresti, pp. 139-165; Piotr 
Piotrowski, „On the Spatial Turn, or Horizontal Art History", in Uem. Journal of the Institute for 
Art History of the Academy of Sciences of the Czech Republic, Ast. 5, LVI / 2008, pp. 378-383. 

19 Vezi: Alexandru Zub, „Istoricul in fata duratei imediate: aportul ego-istoriei", pp. 33-51; Jean- 
Charles Szurek, „Pentru o memorie democratică a trecuturilor traumatizante”, pp. 52-74; 
Smaranda Vultur, „Discursurile memoriei în România post-comunistă: cu privire la o arhivă de 
istorie orală”, pp. 211-222, în Istoria recentă in Europa. Obiecte de studiu, surse, metode, Simpozion 
NEC, 2000. 

titulatură. Cu toate acestea, organizarea materialului documentar într-un cadrul 
expozițional pune nişte probleme specifice, ce decurg din natura lui, din 
strategiile recuperatoare şi din intențiile curatoriale. 

Cazul „Szabados Agnes” trebuie reasamblat expozițional in jurul 
absenței piesei de referință a documentelor existente despre ea — scrisoarea 
împricinată; unul dintre substitutele sale va fi fragmentul de interviu cu Ferenczi 
Karoly în care relatează despre ea, în vreme ce „Raportul de analiza grafologică” 
va fi „martorul acuzării”, un fotomontaj birocratic al câtorva dintre 
componentele grafice ale sale care oferă o replică involuntară imaginii lui Picabia 
de pe coperta revistei Dada 4-5; acolo, artistul a spart un ceas elvețian, i-a 
înmuiat piesele în cerneală și le-a imprimat contururile pe hârtie, într-un gest ce 
nu intenționa doar să schimbe ordinea în dezordine, după cum comentează Sven 
Spieker, ci să transforme un mecanism functional într-o colecţie a părților sale 
prin intermediul reproducerii si să le dea posibilitatea de a alcătui noi seturi de 
relaţii”. În „Raportul grafologic”, mediul de reproducere e fotografia, iar noile 
seturi de relații pe care literele fotografiate şi decupate din contextul lor le 
creează nu vor să se constituie într-un comentariu asupra arhivei ca mediu al 
revenirii şi reproducerii ce se sustrage modelului temporalitági lineare, ca la 
Picabia, dar devin involuntar referentele directe ale acestei stări de fapt. 

Dialogul pe calea poştei dintre Ioan Bunus si Elekes Karoly va fi expus 
prin piesele regăsite în dosarele Securităţii, dublate de imaginile lor din arhiva 
personală a lui Elekes, acolo unde ele există, respectiv în cazul pieselor care au 
ajuns, în cele din urmă, la destinatar. Pe lângă faptul că oferă o statistică parțială 
a raportului dintre corespondenţa trimisă şi cea ajunsă la destinație, această 
variantă de expunere este utilă pentru a arăta diferitele prezențe în multiple 
arhive ale aceluiaşi material şi modul în care natura însăşi a arhivei poate 
influența receptarea contemporană a documentului: în ce fel se modifică 
percepţia asupra acelor piese de artă poştală şi reflexia lor istoriografică pentru 
că au devenit parte a arhivei fostei Securitáti? 

Cărțile poştale ale lui Baász Imre, Pe picior de libertate, vor fi prezente 
expozitional prin declaratiile artistului despre ele si documentele din dosarul sáu 
care le amintesc, dar si prin materialele exterioare arhivei securității — articolul 
din Ét és Irodalom si imaginile timbrului cărții poştale din colecția familiei Baâsz. 

„Criteriile de selectare a trimiterilor poştale” va fi documentul ce va 
închide paranteza secțiunii comunicării pe calea poştei dintre artiști — în bună 
parte încadrabilă mail-art-ului -, o lecție (tardivă) despre securizarea si 
deschiderea cât mai eficientă a corespondenței. 

Evenimentul privat Multimedial Birthday Action va fi arătat în expoziţie din 


200 Francis Picabia, lucrarea Alarm Clock I (1919). Vezi Sven Spieker, The Big Archive. Art from 
bureaucracy, The MIT Press, 2008, pp. 7 — 8. 

cele două perspective ale sale: cea interioară, înregistrată în arhivele (si 
portofoliul) artiştilor, şi cea exterioară, înregistrată in filajul si rapoartele 
Securității. Şi această expunere este motivată de negocierea celor două 
perspective, diametral opuse, asupra memoriei acelui trecut, perspective care, 
chiar dacă provin din acelaşi loc şi timp, nu au fost menite să se întâlnească. 

Cazul creat în jurul seriei de lucrări Ranile pământului a lui Baász Imre 
poate fi expus prin documentele pe care le-a generat: declarațiile artistului, 
rapoartele ofițerilor, scrisoarea lui Gazda Jozsef pentru redacția Utunk ş.a., fiind 
necesară, cred, şi reproducerea câtorva imagini ale seriei, aduse dinafara 
dosarului. 

Documentele pe care le-am încadrat subcapitolului ,Reteaua" vor 
alcătui, cel mai probabil, un asamblaj difuz, cu secvenţe ce provin din diverse 
dosare, o imagine fantomatică asupra ramificatiilor acelor comunități de artisti, 
aşa cum era ea înregistrată de poliția politică. 

Evenimentele ce au constituit cazul „Lacul Sfânta Ana" au o valoare 
contextuală în această expoziţie, dar care accentuează un aspect foarte relevant al 
acelui context dat de reverberatiile pe care tensiunile de naturá etnică existente în 
ambianța socială a centrelor studiate le-au proiectat asupra cazurilor particulare 
ale artiştilor şi chiar ale lucrărilor lor. Consider că acuzațiile de naționalism 
maghiar sub care au fost urmăriți artiştii ale căror dosare vor fi expuse aici se 
datorează în mare parte obtuzitátii regimului politic care a extrapolat afirmarea 
identității etnice a unor segmente de populație maghiară, ridicând-o la rangul de 
amenințare pentru securitatea statului, ceea ce s-a reflectat, mai apoi, arbitrat, 
asupra întregii minorități. În acest sens, profilul colectiv al maghiarilor, un 
duşman Pluralia tantum, conturat de Securitate, a avut un rol determinant pentru 
existența acestor dosare; tabloul si inflexiunile acestei teme fiind prea largi, le voi 
rezuma în expoziţie prin dosarul „cazului Lacul Ana '81". Pentru a accentua, 
însă, acest rol participativ, această „vină colectivă”, intentionez să asez, în 
succesiunea documentelor acestui dosar, un panou cu o coală albă ce va contine 
doar textul „eu am fost aici”, unde sunt invitati să semneze toti acei vizitatori ai 
expoziţiei care se aflau în iulie 1981 în arealul lacului Sfânta Ana. 

Documentele pe marginea problemei „artă-cultură” vor beneficia de o 
expunere clasică, enumerativa, restrânsă, totuși, la cele câteva planuri de măsuri 
si rapoarte prezentate aici. 

Expoziţiei îi mai rămâne, însă, un aspect in plus de acoperit fata de 
studiul prezent, care se referă la tăcerile si absentele din această arhivă. Una 
dintre cele mai nefericite concluzii - și o frecventă dezamăgire între artişti — se 
referă la inexistența unor dosare de urmărire pe numele tuturor artiştilor, şi ar 
investi această absență cu valoarea unei dovezi de „insuficiență”: insuficientă 
detaşare fata de regim, insuficientă libertate, insuficientă semnificație. Riscurile 
unei astfel de asertiuni sunt evidente si foarte inadecvate în raport cu această 

arhivă. 

Pentru a răspunde acestei probleme, intentionez să incadrez în expoziție 
un interviu înregistrat cu Nagy Árpád (Pika), in care artistul relatează întreaga 
serie de interogatorii si hártuieli la care a fost supus de Securitate în decursul 
anilor '80, a căror urmă nu este de găsit în componența actuală a arhivei poliției 
politice pentru că nu există nici un dosar pe numele său. Mărturia artistului va fi 
contrapunctul care să accentueze că această colecție de documente lăsată de 
fosta Securitate, în aceeași măsură in care poate să reveleze numeroase date 
deosebit de importante pentru istoria recentă, omite să înregistreze poate mai 
multe, nu doar asupra realitatilor sociale pe care le urmăreau, ci si asupra 
acţiunilor propriului angrenaj birocratic. 

Expoziţia isi propune să întreprindă, cel putin partial, o demistificare a 
raportului fostei Securitati cu arta contemporană ei. Orice expoziție isi 
construieşte discursul prin intermediul exponatelor sale, care sunt totodată 
referentul şi, până la un punct, materialul discursiv însuşi. Această expoziție 
aspiră la a-şi sabota propriile exponate, pe care le prezintă si le chestioneazá in 
acelaşi timp, pentru că lucrează cu un material încărcat cu semnificații 
contradictorii. Cel mai mare pericol cu care expoziția se confruntă este cel al 
monumentalizării”” involuntare a materialului pe care îl expune. Transferul 
acestor documente din statutul de „strict secret” direct în istorie, ca surse majore 
ale acesteia, impártáseste acelaşi risc şi cred că rolul principal pe care expoziția ar 
trebui să îl aibă este cel de a scoate materialul documentar din izolarea 
mistificatoare și reintroducerea lui în spaţiul public, pentru a fi văzut, redobândit 
şi metabolizat, si pentru a contribui la reconsolidarea acestui spațiu. 

Întrebându-l pe Elekes Kâroly despre impresiile generale în urma 
răsfoirii propriului dosar de securitate, artistul a răspuns: „Înainte să îl răsfoiesc, 
mi-a fost teamă că poate aflu acum că din cercul nostru foarte strâns cineva a 
făcut vreo prostie, cât de neplăcut va fi. [...] Apoi, eu am crezut cá nici nu am 
dosar. Pentru că n-avea rost. Dar după ce omul vede, atunci am devenit foarte 
mândru şi mă bucur că Securitatea Română m-a luat în seamă si cá a început să 
o intereseze arta si mail-art-ul. Asta e ceva formidabil! Deci nu trebuie luat 
foarte în tragic, este tragic din privința lor, că erau nevoiţi să facă asta. Dar poate 
că a fost şi ceva pozitiv pentru ei, faptul că au avut contact cu o gândire artistică 
care nu seamănă cu gândirea lor şi probabil cá acum Agoston [Alexandru, şeful 
Securităţii Mureş, 7.7.] este colecționar de artă”. 


21 Pentru utilizarea acestui transfer si al reversului său in arta contemporană, dar si pentru 
utilizarea artistică a arhivelor comuniste, vezi: Okwui Enwezor, „Archive Fever: Photography 
Between History and the Monument”, in Archive Fever: Uses of the Document in Contemporary Art, 
exh. cat. (New York: Steidl/ICP, 2008), pp. 11-51. „To refute the singular authority of the 
archive is also ostensibly to diminish the trauma that it represents”, p. 35. 

30 octombrie 1971. 
Catastrofa de la Exploatarea Minieră Certej-Săcărâmb, 
județul Hunedoara în documentele din arhiva PCR si ale 
Securității 


30 October 1971. The Disaster at Certej-Sacaramb Mine, 
as Reflected in Documents from the Archives 
of the Communist Party and the Securitate 


In the morning of 30 October 1971, the failure of a tailings dam at the Certej- 
Sacaramb Mine, in Hunedoara County, led to the destruction of several houses and 
administrative buildings and resulted in a large number of deaths, mostly among 
women and children. 

The catastrophe was mirrored in the newspapers of that time. The 
Secretariat of the Ministry of Internal Affairs gave daily reports about the respective 
event between 1 and 8 November 1971. Among the documents of the Central 
Committee of the Romanian Communist Party found at the National Archives of 
Romania there is a report given by the governmental commission that was created 
to investigate the causes of the disaster and a note issued by the Prosecutor's Office 
of the Socialist Republic of Romania on 4 December 1972. 

Despite the report given by the governmental commission that stated which 
specialized institutions were to be brought to account, the prosecutors decided a 
year later, in December 1972, to drop all charges. Therefore, according to the note 
issued by the Prosecutor's Office, nobody could be found guilty for the catastrophe 
at the mine, where 89 persons died and 79 were injured. This proves that the 
Prosecution was a political tool of Ceausescu's regime. Pointing to the ones held 
accountable for the disaster at Certej Mine would have led to a disclosure of the 
economic deficiencies of the communist regime, including carrying out some 
projects without proper documentation or ignoring documentation for large-scale 
projects, in order to cheapen investments and hasten their execution. 


Etichete: catastrofă, exploatarea minieră Certej-Săcărâmb, 
județul Hunedoara, 30 octombrie 1971, Procuratura RSR, regim 
comunist, Republica Socialistă România. 

Keywords: catastrophe, Certej-Sacaramb Mine, Hunedoara 
County, 30 October 1971, Prosecutor's Office of the Socialist Republic 
of Romania, communist regime, the Socialist Republic of Romania 

În dimineața zilei de 30 octombrie 1971, la Exploatarea Minieră Certej- 
Săcărâmb, din judeţul Hunedoara, a avut loc ruperea decantorului de steril care a 
distrus clădiri administrative, locuinţe si a produs un număr mare de decese, cele 
mai multe în rândul minorilor si al femeilor. 

Evenimentul a fost reflectat în presa vremii. De asemenea, Secretariatul 
Ministerului Afacerilor Interne a întocmit câteva note, pe zile, în perioada 1-8 
noiembrie 1971, referitoare la eveniment. În arhiva CC al PCR de la Arhivele 
Naţionale ale României se găseşte raportul comisiei guvernamentale care a 
cercetat cauzele evenimentului si nota din 4 decembrie 1972 a Procuraturii 
Republicii Socialiste România, în care se arăta că nu se putea retine în sarcina 
vreunei persoane o răspundere penală. 

De la început s-a operat cu termenul de catastrofă! si nu accident tehnic 
grav, deoarece a dus la distrugerea de locuinţe si la decesul unui număr 
important de oameni. Într-un regim democratic, vestea producerii unui 
asemenea eveniment ar fi apărut pe prima pagină a ziarelor, însă în regimul 
Nicolae Ceausescu ea şi-a găsit locul în pagina a cincea din „Scânteia”, pe două 
coloane scrise cu litere mici. 

La 31 octombrie 1971, în numărul de duminică al ziarului ,,Scánteia", 
organ al Comitetului Central al Partidului Comunist Român, a apărut, în pagina 
5, sub titlul Cazaszrofă la exploatarea minieră Certej-Săcărâwb, următoarele: 


„Deva (Agerpres) — La exploatarea minieră Certej-Săcărâmb, județul 
Hunedoara, a avut loc în zorii zilei de 30 octombrie o gravă catastrofă. Ruperea 
decantorului de steril a provocat deplasarea unei cantități mari de mâl, care a acoperit şi 
a distrus un număr de clădiri administrative si locuinţe. 

Organele locale au luat măsurile de urgenţă care se impun. Echipe de muncitori 
şi unități ale forțelor armate lucrează intens pentru degajarea dărâmăturilor şi salvarea 
celor prinşi sub ele. Până în prezent au fost scoase de sub dărâmături 45 de persoane 
decedate si 88 rănite. 

A fost constituită o comisie de anchetă a Consiliului de Miniștri pentru 
stabilirea cauzei catastrofei şi aplicarea tuturor măsurilor necesare pentru înlăturarea 
urmărilor sale. La fata locului au sosit tovarășii Ilie Verdeț, membru al Comitetului 
Executiv, al Prezidiului Permanent al CC al PCR, prim-vicepreşedinte al Consiliului de 
Miniștri, loachim Moga, prim-secretar al Comitetului județean Hunedoara al PCR, 
Bujor Almășan, ministrul minelor, petrolului şi geologiei si alti reprezentanți ai 
organelor centrale şi locale de stat. Au fost luate măsuri pentru acordarea de asistență 
medicală, cazare, alimente, cât şi evacuarea populaţiei sinistrate. 

În numele conducerii de partid şi de stat, al tovarăşului Nicolae Ceauşescu 


1 În dicționarul explicativ al limbii române termenul catastrofă este definit astfel: „Eveniment 
tragic de mari proporţii, cu urmări dezastruoase; dezastru, nenorocire, calamitate, tragedie” 
(Dictionarul explicativ al limbii române, ediţia a II-a, Bucureşti, Editura Univers Enciclopedic, 1998, 
p. 144). 

personal, tovarăşul Hie Verdeț a transmis familiilor celor care au pierit in această 
catastrofă, locuitorilor care au avut de suferit, întregii populaţii din Certej-Săcărâmb cele 
mai sincere condoleanţe şi expresia sentimentelor de profundă compasiune, asigurându- 
i că vor fi duse la îndeplinire toate măsurile pentru ajutarea celor sinistraţi, reluarea 
activităţii întreprinderii şi refacerea localitátii"?. 


Așadar, din presa vremii, aflăm cá mâlul din decantorul de steril a distrus 
un număr de clădiri administrative şi locuinţe, că organele locale, alături de 
militari, au intervenit imediat pentru degajarea daramaturilor si găsirii 
eventualilor supraviețuitori, că până la acea dată fuseseră scoase de sub 
dărâmături 45 de persoane decedate si 88 rănite; că a fost constituită o comisie 
de anchetă guvernamentală pentru stabilirea cauzei catastrofei şi că Nicolae 
Ceauşescu nu a fost la Certej-Săcărâmb, judeţul Hunedoara, după producerea 
catastrofei, ci a transmis prin Ilie Verdeț, care era prim-vicepreşedintele 
Consiliului de Miniștri şi membru al Comitetului Executiv și al Prezidiului 
Permanent ale CC al PCR, condoleanţe familiilor celor care au murit si 
compasiunea sa locuitorilor din Certej-Săcărâmb, care au avut de suferit de pe 
urma catastrofei. 

În arhiva organelor de Securitate se păstrează câteva note, pe zile (1, 2, 3 
si 8 noiembrie 1971), întocmite de către Secretariatul Ministerului Afacerilor 
Interne referitoare la evenimentul ce a avut loc în localitatea Certej-Săcărâmb, 
judeţul Hunedoara, în 30 octombrie 1971. Din ele aflăm cum s-a produs, câte 
persoane au murit (după sex şi ocupație), măsurile luate de autorități, starea de 
spirit a populaţiei din zonă. 

În notele Secretariatului Ministerului Afacerilor Interne se arată că 
ruperea decantorului de steril a format o viitură cu o înălțime de 2-3 metri, care a 
distrus 40-50 de imobile şi 6 blocuri de locuinţe cu 2-3 etaje fiecare; că starea de 
spirit a populației era impottiva conducerii exploatării miniere, deoarece 
amplasase decantorul de steril într-un loc nepotrivit; că un număr de şapte copii 
au rámas fără ambii părinți si că în multe cazuri au murit toti membrii unei 
familii. Până la data de 2 noiembrie 1971 se identificase 74 de persoane 
decedate. Dintre acestea 18 erau bărbați, 21 femei şi 35 minori. După ocupație: 
17 erau muncitori, 4 funcționari, 18 femei-casnice, 15 elevi şi 20 copii de vârstă 
prescolará (vezi in continuare documentele): 


2 Scînteia”, nr. 8954 din 31 octombrie 1971, p. 5. 


169 


Nicoleta lonescu-Gură 


„MINISTERUL AFACERILOR INTERNE 
-Secretariatul- 
NOTÁ 
cuprinzând date în legătură cu evenimentul petrecut în localitatea Certeju-Săcărâmb, 
judeţul Hunedoara 


În ziua de 30 octombrie a.c. în jurul orelor 04,00 în urma ruperii barajului de la lacul 
Statiei de flotatie a minei de aur şi cupru din Certeju-Săcărâmb, judeţul Hunedoara, 
apele reziduale au deversat şi antrenând mari cantități de steril au format o viitură cu o 
înălțime de 2-3 metri care pătrunzând în localitate a provocat distrugerea şi prăbuşirea a 
40-50 imobile şi a 6 blocuri de locuinţe cu 2-3 etaje fiecare. 

Până în prezent au fost găsite între dărâmături 56 persoane decedate şi 90 rănite. Nu 
se cunoaște situația a încă circa 200 persoane. Printre persoanele decedate este şi 
sergentul-major Tudor Vasile, ajutor al şefului postului de miliție din localitatea 
respectivă. 

Pentru salvarea victimelor şi restabilirea situației au intervenit subunități din cadrul 
Grupului de pompieri al judeţului Hunedoara, organe ale miliției, Batalionul de 
securitate Orăştie, subunități MFA, cadre medicale si specialişti cu mijloace tehnice si 
elicoptere, precum si cetățeni din localitățile învecinate. 

Operațiunile de salvare a victimelor şi de identificare a decedatilor continuă sub 
conducerea unui Comandament constituit în acest scop. 

Organele miliției au luat măsuri pentru paza bunurilor şi de menţinere a ordinii în 
zona calamitată. 

Din materialele informative obținute rezultă cá în rândul populației se discută 
nefavorabil la adresa conducerii exploatării miniere, pe motiv că a amplasat decantorul 
în loc necorespunzător, deasupra blocurilor de locuit. 

Cu toate măsurile întreprinse până în prezent nu s-a putut debarasa mâlul din 
întreaga zonă. Operaţiunea de evacuare se desfăşoară greu deoarece mâlul este fluid. 

Comisia însărcinată cu efectuarea anchetei continuă cercetările și s-a dispus 
efectuarea unei expertize tehnice de specialitate în vederea stabilirii cauzelor 
catastrofei”. 


Sursa documentului: ACNSAS, fond Documentar, dosar nr. 11 737, vol. 22, ff. 19- 
20. 

II. 


„MINISTERUL AFACERILOR INTERNE 
-Secretariatul- 
Ne. 060 324 din 1 noiembrie 1971 SECRET 
Ex. nr. 5? 


NOTÁ 
privind evenimentul petrecut in localitatea Certeju-Săcărâmb, judeţul Hunedoara 


În completare la cele raportate anterior în legătură cu acest eveniment, Inspectoratul 
miliției județului Hunedoara raportează că măsurile de înlăturare a mâlului din zonă 
continuă şi în noaptea de 31 octombrie a.c. au mai fost găsite încă 10 cadavre, astfel că 
numărul persoanelor decedate până în prezent este de 66. Dintre acestea 43 au fost 
predate familiilor pentru inhumare, iar celelalte 23 urmează a li se stabili identitatea. 
Operaţiunea de stabilire a identității persoanelor decedate se desfăşoară greu, deoarece 
în multe cazuri au murit toti membrii unor familii, fiind necesar să se stabilească rudele 
acestora din alte localități. 

In rândul populaţiei din zona calamitată se discută negativ la adresa conducerii 
exploatării miniere pentru faptul că nu a luat măsuri de supraveghere a barajului lacului 
decantor. Începând cu 2-3 ani în urmă, cadrele de specialitate (ingineri, tehnicieni, 
funcționari) s-au mutat în municipiul Deva, de unde fac naveta la locul de muncă, 
lucrările la decantor fiind lăsate pe seama unor cadre fără o pregătire corespunzătoare. 

Se fac, de asemenea, unele comentarii în sensul că cheltuielile pentru înlăturarea 
urmărilor catastrofei, s-ar suporta numai la început de către stat, urmând ca apoi să fie 
lăsate pe seama salariaților. 

De la data catastrofei s-a întrerupt procesul de producţie atât la flotatia exploatării 
cât şi în mină, nefiind reluat până în prezent. 

Din datele obţinute până în prezent rezultă că au rămas fără ambii părinți un număr 
de 7 copii, care se află în spital fiind accidentati. 

Au fost afectate de calamitate un număr de 94 familii cu 335 persoane. 

S-au luat măsuri de combaterea comentariilor negative. 

Organele miliției au luat măsuri pentru intensificarea pazei în zona calamitatá în 
vederea prevenirii infracțiunilor”. 


Sursa documentului: ACNSAS, fond Documentar, dosar nr. 11 737, vol. 22, ff. 17-18. 


3 Pe notă apare scris olograf: „Câte un exemplar s-a dat la cabinete si tov. col. Lungu”. 

III. 


„MINISTERUL AFACERILOR INTERNE 
-Secretariatul- 
Nr. 060 324 din 2 noiembrie 1971 SECRET 
Ex. nr. 4 


NOTÁ 
privind evenimentul petrecut in localitatea Certeju-Săcărâmb, judeţul Hunedoara 


În legătură cu datele raportate anterior referitoare la acest eveniment, Inspectoratul 
miliției judeţului Hunedoara raportează cá în ziua de 1 noiembrie a.c. si noaptea de 1/2 
noiembrie a.c. au mai fost găsite încă 8 cadavre, astfel că numărul persoanelor decedate 
identificate până în prezent este de 74. Dintre aceştia 18 sunt bărbaţi, 21 femei si 35 
minori. După ocupaţie: 17 sunt muncitori, 4 funcționari, 18 femei-casnice, 15 elevi şi 20 
copii de vârstă prescolara. 

Din cele 74 persoane decedate, 71 au fost predate familiilor şi rudelor pentru 
înhumare, iar la 3 urmează a li se stabili identitatea. 

Pe baza confruntării evidenţelor locale urmează a se mai stabili precis situația a circa 
21 persoane. 

În urma măsurilor luate, şcolile din localitate isi reiau activitatea în ziua de 2 
noiembrie 1971. 

Se apreciază că procesul de producţie, atât la exploatarea minieră cât şi la Staţia de 
flotatie — unde se amenajează un nou decantor — se va relua în ziua de 3 noiembrie 
1971. 

Starea de spirit a populației este în general bună. 

Se apreciază în mod deosebit sprijinul acordat de conducerea de partid şi de stat 
pentru înlăturarea efectelor catastrofei. 

Se discută în legătură cu cauzele catastrofei, fără însă ca acestea să fie argumentate. 

Organele miliției execută paza bunurilor sinistraţilor, reglementează circulația în zona 
afectată şi au luat măsuri pentru prevenirea unor infracțiuni”. 


Sursa documentului: ACNSAS, fond Documentar, dosar nr. 11 737, vol. 22, f. 16. 

IV. 


„MINISTERUL AFACERILOR INTERNE 


-Secretariatul- 
Nr. 060 324 din 3 noiembrie 1971 SECRET 
Ex. nr. 5 
NOTÁ 
privind noi date în legătură cu evenimentul din comuna Certeju- Săcărâmb, judeţul 
Hunedoara 


Inspectoratul miliției județului Hunedoara raportează că au mai fost găsite încă 5 
cadavre, totalul persoanelor decedate până în ziua de 3 noiembrie a.c. fiind de 79. 

În cursul zilei de 2 noiembrie a.c., dintre persoanele aflate în poziția «dispărute» au 
fost găsite în viata 10, astfel că în prezent urmează a se mai stabili situația a încă circa 6 
persoane”. 


Sursa documentului: ACNSAS, fond Documentar, dosar nr. 11 737, vol. 22, f. 15. 
V. 


„MINISTERUL AFACERILOR INTERNE 
-Secretariatul- 
Nr. 60 584 din 8 noiembrie 1971 


NOTĂ 
privind noi date în legătură cu evenimentul din comuna Certeju-Săcărâmb, judeţul 
Hunedoara 


Inspectoratul miliției judeţului Hunedoara raportează că în cursul zilelor de 6 şi 7 
noiembrie a.c., în urma lucrărilor de înlăturare a mâlului au mai fost găsite două cadavre 
care după identificare au fost predate rudelor pentru înhumare. Numărul total al 
persoanelor decedate găsite până la 7 noiembrie a.c. este de 84. După datele probabile 
ale Consiliului popular local, rămân în continuare dispărute 3 persoane. 

Starea de spirit a populației este bună. Se apreciază pozitiv sprijinul acordat de 
conducerea de partid si de stat pentru înlăturarea catastrofei. 

În timpul lucrărilor de înlăturare a mâlului au fost găsite mai multe obiecte de uz 
casnic ce au fost depuse la locul de depozitare. 

Acţiunile pentru înlăturarea mâlului continuă”. 


Sursa documentului: ACNSAS, fond Documentar, dosar nr. 11 737, vol. 22, f. 51. 

Pentru stabilirea cauzei catastrofei a fost constituită o comisie tehnică la 
Consiliul de Miniştri. Comisia guvernamentală şi-a finalizat raportul la 24 
noiembrie 1971, în mai puţin de o lună de la producerea evenimentului. 
Raportul a fost prezentat conducerii Partidului Comunist Român în luna 
decembrie 1971. 

Comisia guvernamentală a fost formată din: 

e ing. Emil Drăgănescu, vicepreşedinte al Consiliului de Miniştri — 
Presedintele Comisiei; 

e ing. Florin Iorgulescu, preşedintele Consiliului National al Apelor — 
loctittor preşedinte; 

e Membrii: ing. Emanoil Florescu, consilier la Consiliul de Ministri; 

e prof. ing. Ion Stănculescu, prorector al Institutului de Construcţii 
Bucureşti; 

e geolog prof. lon Băncilă, Institutul de studii şi proiectări 
hidroenergetice; 

e ing. Constantin Constantinescu, consilier la Institutul de studii si 
proiectări hidroenergetice; 

e ing. Lidia Mihăilescu, şef laborator preparare la Institutul de cercetări 
şi proiectări miniere pentru huilă; 

e ing. Ciprian Mândreanu, director în Ministerul Minelor, Petrolului si 
Geologiei; 

e ing. Alexandru Ardelea, inspector general adjunct al Inspectiei de Stat 
în Construcţii din Comitetul de Stat al Planificárii; 

e ing. Petre Gomotârceanu, inspector şef la Inspectoratul protecția 
muncii Hunedoara; 

e ing. Dan Predoiu, inginer șef la Întreprinderea de construcții 
hidrotehnice; 

e ing. Emeric Hannig, topograf şef la Exploatarea minieră Petrila; 

e ing. Ciprian Palievici, şef colectiv independent de proiectare Uzina de 
pompe Bucureşti; 

e ing. Marian Angelescu, adjunct al Ministrului Muncii; 

e ing. Lucian Drăguţ, secretar general la Consiliul Economic; 

e ing. Stefan Almășan, secretar al Comitetului județean PCR 
Hunedoara”. 


* ANR, fond CC al PCR-Cancelarie, dosar nr. 145/1971, ff. 64-65. 

Raportul comisiei guvernamentale a fost semnat de 16 persoane, avea 22 
de pagini si 10 anexe si conținea cinci capitole mari care se împărțeau in 
subcapitole: I. Descrierea sumară a catastrofei; II. Date generale cu privire la 
realizarea iazurilor de decantare”; III. Iazul de decantare de la Exploatarea 
Minieră Certej-Săcărâmb; IV. Cauzele care au determinat producerea catastrofei 
la Exploatarea Minierá Certej-Săcărâmb; V. Măsurile tehnice si de securitate 
socială ce trebuie avute în vedere la stabilirea amplasamentelor, proiectarea, 
executarea şi exploatarea investițiilor atât la exploatările miniere ce se vor 
înfiinţa, cât şi la cele existente“. 


La descrierea sumară a catastrofei, în raportul comisiei guvernamentale, 
se arăta: 


„La Exploatarea Minieră Certej-Săcărâmb, în dimineața zilei de 30 octombrie 
1971, în jurul orei 5, o porțiune lată de cca. 50 m şi înaltă de 25-27 m, din materialul 
sedimentat, relativ consolidat, care forma «digul» iazului de decantare in zona aval, a 
fost expulzată si împinsă pe o distanţă de cca. 150 m. Volumul porțiunii expulzate a fost 
de cca. 50 mii m.c. Prin spărtura astfel creată, care s-a lărgit rapid la 60-80 m, a izbucnit 
$i s-a scurs în evantai, în decurs de numai câteva minute, apa din decantor, precum si o 
masă de mâl de cca. 100 mii m.c. 

Masa de material expulzată din «dig», şuvoiul de apă şi torentul de mâl au 
distrus în comuna Certej, în imediata apropiere a iazului, 6 blocuri de locuinţe cu 25 
apartamente în total, un cămin cu 30 camere, 7 locuinţe individuale, 4 construcții social- 
culturale şi anexele a 24 gospodării individuale. Au fost grav avariate 2 blocuri de 
locuințe cu câte 8 apartamente şi 4 locuinţe individuale. Surprinse la acea oră de 
dimineaţă în clădirile care au fost distruse sau avariate, un număr de 84 persoane şi-au 
pierdut viata, iar 76 au fost rănite; 3 persoane sunt date ca dispărute. Valoarea 
distrugerilor, avariilor la construcții și a bunurilor pierdute se estimează la cca. 8 


5 Referitor la realizarea iazurilor de decantare, în raport, se arăta: „La exploatările miniere unde 
minereurile se prelucrează prin flotatie, reziduurile de steril care contin substanţe toxice (plumb, 
cianuri) se evacuează sub formă de apă noroioasă denumită si tulbureală. Tulbureala nu se 
deversează în râuri, deoarece ar atrage după sine poluarea apelor cu substanțe toxice si suspensii, 
înnămolirea albiilor şi inundarea terenurilor din aval. Pentru reținerea reziduurilor, tulbureala 
este trimisă prin conducte de refulare în instalații de decantare unde, sub greutatea proprie, 
reziduurile se depun, iar apa limpezită, de la suprafaţă, este evacuată prin conducte. Instalaţiile de 
decantare cele mai frecvente sunt iazurile de decantare. Soluţia optimă pentru realizarea iazurilor 
de decantare, o constituie folosirea unor bazine naturale — depresiuni, crovuri, văi închise — însă 
asemenea condiţii se găsesc foarte rar la distante convenabile fata de instalațiile de flotatie. Din 
această cauză, de cele mai multe ori se recurge la crearea prin îndiguire a unor bazine artificiale. 
Bazinele artificiale se pot amplasa pe terenuri orizontale şi în acest caz sunt înconjurate pe toate 
laturile de «diguri», sau pe coaste şi văi. În aceste din urmă situații «digurile» reprezintă trei, două 
sau numai una din laturile iazului de decantare, după cum e configurația terenului” (Ibidem, f. 45). 
é Raportul comisiei guvernamentale poate fi consultat la Arhivele Nationale ale României, in 
fond CC al PCR-Cancelarie, dosar nr. 145/1971. 

milioane lei. Activitatea de producţie a exploatării a fost întreruptă de la 30 octombrie 
până la 4 noiembrie a.c.. 


În raportul comisiei guvernamentale se arăta că iazul de decantare de la 
exploatarea Minieră Certej s-a realizat începând din anul 1956, pe baza unui 
proiect IPROMIN, elaborat în anul 1953, şi a unor documentatii de amplificare, 
întocmite succesiv în perioada anilor 1960-1969; că „pentru stabilirea soluțiilor 
tehnice de realizare a acestui iaz de decantare nu au fost efectuate studii 
geotehnice asupra terenului pe care urma să se amplaseze, calcule privind 
stabilitatea şi nici probe de colmatare, încercări de forfetare etc., în laborator, cu 
sterilul ce urma să se depoziteze in acest iaz; că atât proiectantul cat si 
beneficiarul nu şi-au pus problema că prin realizarea unui depozit de material 
steril în amonte de construcțiile industriale si locuinţele existente la acea dată se 
poate crea o situație potential periculoasă”. 

Comisia guvernamentală a constatat o serie de deficienţe care reveneau 
unităţii în privinţa exploatării iazului de decantare (admiterea apei lângă digul de 
contur, tratarea necorespunzătoare a sondelor inverse înfundate, control 
insuficient). Comisia a mai constatat cá în ultimii 4-5 ani avuseseră loc „unele 
accidente tehnice si avarii” la exploatarea minieră Certej. Astfel, în ianuarie 1967, 
se produsese, în partea frontală a „digului”, pe o înălțime de 8-10 m si o lăţime 
de 15-20 m, o ruptură prin care s-a scurs, în decurs de aproximativ 30 minute, o 
cantitate de 20-30 mii m. c. de mâl. Porțiunea avariată se găsea la cca. 40 m nord 
de locul in cate se produsese ruptura din 30 octombrie 1971. Avaria din 1967 s-a 
datorat ruperii în interiorul iazului a unei sonde inverse scoase din funcţiune”. 

În raport se arăta că avarii la iazul de decantare, nu însă de natura si 
amploarea celei de la Certej, se mai produseseră si la alte exploatări miniere 
(Cavnic, Săsar, Bălan etc.). Ruperea iazului de decantare de la Exploatarea 
minieră Certej-Săcărâmb, la 30 octombrie 1971, nu a rămas numai un accident 
tehnic grav, ci s-a transformat într-o catastrofă, din cauză că în imediata 
apropiere a iazului de decantare se aflau locuințe". 

În opinia membrilor comisiei guvernamentale, factorii determinanti ai 
catastrofei de la Certej au fost: 

e ruperea iazului de decantare; 

e schimbarea amplasamentului inițial al iazului de decantare. 
Amplasamentul pe care s-a realizat iazul a fost fixat în 1952, printr-o dispoziție a 
conducerii Ministerului Industriei Metalurgice si Industriei (Chimice, 
schimbându-se amplasamentul propus si aprobat initial; 


7 Ibidem, f. 44. 
8 Ibidem, ff. 47-48. 
9 Ibidem, f. 49. 
10 Tbidem, f. 57. 

e amplasarea si dezvoltarea, în perioada 1958-1968, a construcției de 
locuințe prin încălcarea prevederilor proiectului de sistematizare a exploatării 
miniere. În perioada proiectării (1953) si execuţiei iazului de decantare (1956), în 
imediata apropiere a acestuia se găseau 8 locuinţe individuale şi un bloc cu 9 
apartamente. După realizarea iazului, în perioada 1958-1960, s-au construit 4 
locuinţe cu câte 2 apartamente, în 1960-1962 alte 3 blocuri cu 8 apartamente 
fiecare, iar în anul 1968 un bloc-cámin cu 30 camere pentru nefamilisti. Aceste 
construcții au fost amplasate la 120-240 m aval de iazul de decantare. 
Amplasarea construcțiilor s-a făcut fără să se respecte proiectul preliminar de 
sistematizare a exploatării Săcărâmb, elaborat în anul 1952, avizat de către 
Comitetul de Stat pentru Arhitectură si Construcţii si aprobat de către Ministerul 
Industriei Metalurgice şi Industriei Chimice, în care se prevedea amplasarea 
blocurilor de locuinţe pe un teren situat în centrul comunei Certej. Respectarea 
amplasamentului ar fi dus la evitarea transformării unui accident tehnic grav într- 
o catastrofă. 

e dezvoltarea, în perioada 1960-1971, a iazului de decantare, atunci 
când în imediata lui apropiere se aflau locuințe". 


Din cercetările făcute la fata locului, din examinarea documentatiilor de 
proiectare şi a condițiilor de exploatare, pe baza unor calcule proprii, comisia 
guvernamentală a ajuns la concluzia că ruperea iazului de decantare de la 
Exploatarea minieră Certej s-a datorat „pierderii stabilității «digului» de material 
sedimentat în zona cu înălțime maximá"". Această pierdere de stabilitate a fost 
cauzată de acțiunea unor factori principali şi secundari de care nu s-a ţinut seama 
la proiectarea iazului de decantare. 


Factorii principali fiind: 


e înălțarea iazului peste limita condiționată de rezistenţa la alunecare a 
materialului din care a fost construit „digul; 

e acțiunea presiunii laterale dată de mâlul neconsolidat acumulat în iaz. 
Asupra «digului» s-a exercitat o presiune mare, de aproape 200 tone/m.l. de care 
nu s-a ţinut seama în proiect şi care a contribuit în mod esențial la alunecarea 
sa; 

e acțiunea presiunii apei din depozitul de mâl, in piciorul „digului”, 
reținută în corpul său din cauza impermeabilității patului argilos din terenul 


11 Ibidem, ff. 57-58. 
12 Ibidem, f. 52. 
15 Thidem, f. 54. 

natural si a digului de amorsare, construit din argilă, factor de care, de asemenea, 
: ^ zo dA 
nu s-a ţinut seama in proiect“. 


La ruperea iazului de decantare au contribuit si factori secundari: 

e existența racordului între „digul” vechi si „digul” nou; 

e realizarea cu o lățime prea mică a plajelor din care s-a constituit 
corpul „digului” 

e folosirea, în decursul timpului, a mai multor sonde inverse, la 
diferite nivele, pozate pe materiale neconsolidate; 

e influența socurilor si vibratiilor". 


Comisia guvernamentală a stabilit o serie de răspunderi ale unor instituții 
de stat de profil în privința producerii catastrofei de la Exploatarea Minieră 
Certej-Săcărâmb din judeţul Hunedoara: 


e răspunderea profesională a proiectantului — ICEPROM, respectiv 
IPROMIN pentru deficiențele proiectului, „în primul rând pentru lipsa 
calculelor corespunzătoare de verificare a rezistenței şi stabilității masivului de 
material sedimentat ce formează «digul» iazului”'*. În raport se arăta că proiectul 
după care s-a executat iazul de decantare a fost inspirat după unele metode 
folosite în străinătate, însă proiectantul le-a adus unele modificări („certificate ca 
perfecționare tehnică”), care să simplifice execuţia şi să ieftinească investiția și 
exploatarea iazurilor de decantare. Modul cum a fost pusă în practică această 
idee a avut „deficienţe de natura tehnică, rezolvări sumare si omisiuni din partea 
organizaţiei proiectante”"”. Comisia tebnied guvernamentald a ajuns la concluzia că iazul 
de decantare de la exploatarea minieră Certej-Săcărâmb nu a fost proiectat corect, aducând 
urmatoarele argumente împotriva proiectantului: „a privit unilateral problema stabilității 
iazului pe care a considerat-o ca fiind limitată la simpla stabilitate a taluzului 
exterior. Nu a facut si nu și-a pus problema efectuării unui calcul de rezistență si 
de stabilitate a masivului de material sedimentat, care formează «digul» iazului la 
efectul creşterii înălțimii acestuia, împingerea mâlului din spate şi la acțiunea apei 
infiltrate în iaz. Neluarea în considerare a problemei stabilității masivului, s-a 
menţinut până în prezent, la data expertizei. «Studiul de sinteză asupra stabilității 
depozitelor din iazurile de decantare» elaborat de IPROMIN în 1965, care trage 
unele concluzii juste de natură constructivă, ca si «instrucțiunile tehnice 
departamentale privind proiectarea, execuţia si exploatarea iazurilor de 


14 Ibidem, f. 52. 
15 Ibidem, ff. 55-56. 
16 Ibidem, f. 60. 
17 Ibidem, f. 58. 

decantare» din 1970, elaborate de același institut, nu fac nici o menţiune despre 
necesitatea acestui calcul. A preconizat execuția «digului de amorsare» ca o 
construcție impermeabilă, ceea ce prin studiile ulterioare asupra cauzelor 
avariilor care au avut loc s-a constatat cá era o greşeală. De altfel, proiectele 
întocmite după 1967 şi instrucțiunile de proiectare din 1970 prevăd ca digurile 
de amorsare să fie permeabile. A prevăzut în proiectul din 1960 pentru formarea 
masivului de sedimentare o plajă de numai 4-5 m lățime valabilă pentru toată 
înălțimea iazului ceea ce ulterior s-a dovedit a fi cu totul insuficient, mai ales la 
baza «digului». De altfel, prin instrucțiunile tehnice departamentale pentru 
exploatarea iazurilor de decantare, s-a ajuns la concluzia necesității unei plaje de 
30-40 m lăţime, deci de cca. 8 ori mai mare decât cea prevăzută în proiectul 
pentru iazul de la Certej. Nu a sesizat particularitatile mult mai dezavantajoase 
pentru modul de formare a digului în cazul iazurilor amplasate pe coaste — cum 
este cel de la Certej — fata de amplasamentele pe teren plan. Nu a examinat pe 
criterii complexe amplasamentele propuse la exploatarea Certej pentru a scoate 
în evidenţă inconvenientele si riscurile ce le comportă amplasamentul decis de 
organul superior si pentru a face obiectiuni la această decizie” ". 

e răspunderea revenea, în opinia membrilor comisiei, si organelor 
fostului Minister al Metalurgiei si Industriei Chimice si fostului Departament al 
Minelor Neferoase din MAI care au avizat proiectele din 1953 şi 1960 ale iazului 
decantor de la Certej. O răspundere revenea si Ministerului Minelor care a avizat 
după 1960 proiectele altor iazuri în care s-a generalizat soluţia de la Certej fără o 
analiză de detaliu a acestei soluţii, care ar fi permis să se sesizeze deficiențele de 
concepţie ale iazului de decantare de la Certej”. De asemenea, o răspundere 
revenea şi Direcţiei Generale a Minereurilor Neferoase si Direcţiei Tehnice din 
Ministerul Minelor pentru cá nu a analizat deficiențele de concepție si că nu a 
luat măsurile de remediere ale iazurilor în exploatare mai cu seamă cá din 1962 s- 
au semnalat la iazurile de decantare o serie de deficiențe, iar aceste instituții 
aveau obligația să dispună institutului de proiectări analizarea situației la toate 
iazurile în exploatare”. 

° Întreprinderii miniere Certej-Săcărâmb si Trustului Aurului Brad din 
cadrul Departamentului Minelor Neferoase din MAI le revenea răspunderea, 
primei de a fi propus şi celei de a doua de a fi aprobat amplasarea şi execuţia în 
anii 1958-1960 a patru blocuri de locuinţe de câte două apartamente, iar în 1960- 
1962 a trei blocuri de locuințe de câte opt apartamente în aval de iazul de 
decantare şi la o distanță de numai 120-240 m de acesta. Comisia considera că s- 
a încălcat prevederile proiectului preliminar de sistematizare a exploatării 


18 Tbidem, ff. 58-59. 
19 Thidem, 61. 
20 Thidem, f. 61. 

Săcărâmb avizat de Comitetul de Stat pentru Arhitectură si Construcţii si 
aprobat de către Ministerul Industriei Metalurgice și Industriei Chimice”. 


În finalul raportului comisia guvernamentală a propus şi o serie de 
măsuri tehnice şi de securitate socială ce trebuiau avute în vedere la stabilirea 
amplasamentelor, proiectarea, executarea şi exploatarea investiţiilor atât la 
exploatările miniere ce urmau să se înființeze, cât si la cele existente”. 

Raportul comisiei guvernamentale a fost prezentat conducerii Partidului 
Comunist Român în luna decembrie 1971. În şedinţa Prezidiului Permanent al 
CC al PCR din 20 decembrie 1971 s-a hotărât să se dea curs normal anchetei 
judiciare în vederea stabilirii răspunderii celor care se făceau vinovaţi de 
producerea catastrofei care a avut loc la Exploatarea Minieră Certej-Săcărâmb, 
judeţul Hunedoara”. 

În ciuda raportului comisiei guvernamentale care stabilea răspunderile 
instituțiilor de profil în privința producerii catastrofei de la Exploatarea minieră 
Certej-Săcărâmb, Procuratura Republicii Socialiste România a stabilit un an mai 
târziu, în decembrie 1972, că nu se putea retine în sarcina vreunei persoane o 
răspundere penală. În nota din 4 decembrie 1972, semnată de procurorul general 
al RSR, Alexa Augustin, cu privire la rezultatul cercetărilor efectuate în legătură 
cu evenimentul produs la Exploatarea minieră Certej — Săcărâmb, judeţul 
Hunedoara, se atătau următoarele: 


„La Exploatarea minieră Certej-Săcărâmb, în dimineaţa zilei de 30 octombrie 
1971, în jurul orei 5, s-a rupt «digul» iazului de decantare. Un număr de 89 persoane și- 
au pierdut viata, iar alte 79 au fost rănite. Au fost, de asemenea, distruse sau avariate 
construcţii de locuințe şi social-culturale, valoarea acestora fiind estimată la cca. 8 
milioane lei. 

Organele de urmărire penală, pe baza cercetărilor efectuate şi a constatárilor din 
raportul Comisiei tehnice guvernamentale cu privire la cauzele tehnice ale catastrofei, au 
stabilit că ruperea «digului» iazului de decantare s-a datorat acțiunii concurente a unor 
factori imprevizibili, urmare a unor fenomene geomecanice şi hidrofizice subacvatice, 
neelucidate încă integral de ştiinţă si tehnică. 

Ruperea «digului iazului de decantare fiind datorat unor asemenea factori, nu 
se poate retine în sarcina vreunei persoane o răspundere penala’”*. 


21 Ibidem, ff. 61-62. 

7? Vezi pe larg măsurile în Ibidem, ff. 62-63. 

25 Ibidem, f. 3. 

24 Idem, fond CC al PCR-Sectia Administrativ-Politică, dosar nr. 14/1972, f. 45. Desi 
Procuratura RSR a stabilit cá nu se putea retine în sarcina vreunei persoane o răspundere penală, 
în finalul notei din 4 decembrie 1972, se arăta totuşi că „din actele de urmărire penală şi 
constatárile tehnice au rezultat unele aspecte deficitare cu privire la concepțiile de proiectare si 
realizare a iazurilor de decantare şi cu privire la exploatarea şi întreținerea lor” (Ibidem, f. 49), ceca 
ce contrazice concluzia la care ajunsese în privința neraspunderii penale. În nota Procuraturii 

Aşadar, conform notei din decembrie 1972 a Procuraturii Republicii 
Socialiste România, nimeni nu a răspuns penal, în urma ruperii „digului” iazului 
de decantare de la Exploatarea minieră Certej — Săcărâmb, judeţul Hunedoara, în 
cate și-au pierdut viata un număr de 89 de persoane, iar alte 79 au fost rănite, 
ceea ce dovedeşte că Procuratura R. S.R. era un instrument politic al regimului 
Nicolae Ceauşescu. 

Un proces care să fi stabilit vinovați în producerea catastrofei de la 
Exploatarea minieră Certej-Săcărâmb din judeţul Hunedoara ar fi dus la aflarea 
deficienţelor regimului comunist în domeniul economic, printre care amintim 
întocmirea de proiecte insuficient documentate; realizarea de lucrări de 
anvergură fără a se respecta documentaţia cu scopul de a iefteni investiţiile şi a 
grăbi executarea lor. 


RSR se propunea pentru înlăturarea acestor deficiențe, următoarele: elaborarea unor normative 
tehnice cu privire la proiectarea şi construirea iazurilor de decantare; elaborarea unor normative 
tehnice cu privire la zonele de protecţie teritorială si sanitară dintre astfel de obiective cum sunt 
iazurile de decantare şi zonele de locuinţe; reconsiderarea actualelor instrucțiuni tehnice 
departamentale privind exploatarea şi întreținerea iazurilor de decantare, în vederea asigurării 
exploatării acestora în condiţii de deplină securitate; verificarea fiecărui iaz de decantare existent 
pentru înlăturarea unor deficiente care puteau periclita stabilitatea iazurilor (Ibidem, f. 49). Pentru 
textul integral al notei procurorului general al Republicii Socialiste România, Augustin Alexa, din 
4 decembrie 1972, cu privire la rezultatul cercetărilor efectuate în legătură cu evenimentul produs 
la Exploatarea minieră Certej — Săcărâmb, judeţul Hunedoara, vezi la Ibidem, ff. 45-49. 

Anexa documentară 


e Fotografie — Anexa nr. 9 din raportul comisiei guvernamentale; 


Sursa: ANR, fond CC al PCR — Cancelarie, dosar nr. 145/1971, f. 77. 

e Prima pagină a notei Procuraturii RSR din 4 decembrie 1972. 


Sursa: ANR, fond CC al PCR — Secţia Administrativ-Politica, dosar nr. 14/1972, 
f 45. 

Spectrul intelectual al omului politic. 
Studiu de caz: Corneliu Coposu 


The Intellectual Spectrum of a Politician. Case Study: Corneliu Coposu 


A specific distinguishable figure regarding the totalitarian era 
in Romania is represented by Corneliu Coposu, a complex and 
synthesis between two tendencies: his own interpretation of the world 
and the concern for the ethics, both of them, along with the structure 
of his intellect influencing, guiding and drawing the lines of his 
political horizon. In consequence, was he a real intellectual or simply a 
political man? 


Etichete: gândire politică, regimuri politice, totalitarism, 
Securitate 

Keywords: political view, political regimes, totalitarianism, 
political policy 


„Acest parlament este o turmă supusă 
care Hu are mici o valoare pentru 
fară. 

Corneliu Coposu 


Geografiile simbolice sunt o reprezentare particulară a unui spaţiu, a unei 
societăți şi a unei istorii. Insă geografiile simbolice nu sunt doar reprezentări 
colective, ele pot fi şi construcții personale care articulează şi modelează 


1 „S-a trecut apoi la discutarea alegerilor pentru Parlament, despre care Coposu a spus că în fapt, 
acest parlament este o «turmă supusă care nu are nici o valoare pentru tara, dar este vorba de o 
nouă orientare a componenţei — praf în ochii Apusului — pentru a obţine credinţe. Voi nu afi 
băgat de seamă cá sunt propusi 7 preoţi? Până acum erau deputati numai Patriarhul și preotul 
Popescu de la Griviţa, acela care a depus mărturiile cá armata a tras în muncitori la Grivita»". 
(Nota informativă, 4 februarie 1965, în ACNSAS, fond Informativ, dosarul nr. 5062, vol. 2, f. 
136). Nu era prima dată când Corneliu Coposu critica aparențele unor alegeri legislative 
organizate de un regim autoritar în România. Spre exemplu în 1946, el declara: „La 18 iunie 
1939, data constituirii Parlamentului de operetă, senatorii de drept din partid, în frunte cu d. 
Iuliu Maniu, iar din conducerea regionalei noastre, domnii Mihaiu Popovici si Aurel Dobrescu, 
refuză să îmbrace uniforma albastră şi protestează împotriva oprelistei ce li se face, în exercitarea 
mandatului lor" (Raport politic al PNT, organizaţia pe Transilvania si Banat, 3 iulie 1946, în Ibidem, 
vol. 3, f. 71). 


Emilian Dranca 


personalitatea autorului lor. Probabil fiecare om politic are propria geografie 
simbolică prin lentila căreia vede şi interpretează lumea în care trăieşte, astfel 
îndepărtându-se sau apropiindu-se de realitatea acesteia. 

În acest studiu vom reliefa modul în care Corneliu Coposu a cultivat o 
anumită opţiune politică. Pe de o parte din punct de vedere ideologic iar pe de 
altă parte din punct de vedere pragmatic. În ceea ce priveşte prima dimensiune a 
activității sale, merită menționat faptul că unii dintre intelectualii la care el se 
raporta este Constantin Dobrogeanu Gherea, membru marcant al Partidului 
Social Democrat Român şi un cunoscut intelectual care, pentru ideile sale 
socialiste, nu a fost simpatizat de nici unul dintre apropiații lui Corneliu Coposu. 

În ceea ce priveşte activitatea practică trebuie menţionat faptul că 
discipolul lui Iuliu Maniu nu a făcut politică, în toată complexitatea cuvântului, 
decât opt ani: 1944-1947 şi 1990-1995. Toţi ceilalți ani nu pot fi considerați 
drept ani în care a desfășurat o adevărată activitate politică. De asemenea, în 
ceea ce priveşte studiile, nu am intrat în detalii. În următoarele pagini nu sunt 
prezentate foile matricole, notele, rezultatele sau materiile pe care le-a studiat. 
Cum până în prezent încă nu a fost găsită teza sa de doctorat, în ciuda faptului 
că el s-a recomandat mereu ca doctor în drept, am lăsat anii de studii de la Cluj 
Napoca pentru o cercetare ulterioară. De asemenea, articolele pe care le-a scris 
până în 1947 precum şi după 1990, şi care sunt cunoscute, constituind întreaga 
sa activitate de jurnalist, nu fac obiectul acestui studiu. Pe de o parte, deoarece 
nu sunt relevante din punct de vedere al ideologiei partidului din care a făcut 
parte - cu excepția celor de după 1990, când PNT devine PNT-CD şi se afiliazá 
Internaționalei Crestin-Democrate - iar pe de altă parte, deoarece ele nu relevă 
surse bibliografice astfel încât să facă subiectul unei analize aprofundate din 
punct de vedere intelectual sau măcar doctrinar. De asemenea unele materiale de 
istorie pe care le-a scris, precum si interviurile pe care le-a acordat dupa 1990 se 
află publicate deja la a doua sau a treia ediție, fiind cunoscute nu intra în analiza 
noastră. 

Ca urmare, am încercat să descoperim alte amănunte şi alte caracteristici 
ale portretului său pe baza documentelor de la CNSAS. Am plecat de la o 
interogatie esenţială ce priveşte omul politic şi anume în ce măsură structura 
intelectului său, formaţia profesională, educația si mediul familial si profesia i-au 
influențat alegerile și deciziile politice? În ce priveşte profesia se cuvine să 
menţionăm faptul cá deşi Corneliu Coposu se recomandă uneori ca jurist sau 
chiar avocat, încă nu am găsit documente care să ateste apartenenţa sa la un 
anumit barou, în Bucureşti sau în Cluj. 

Astfel, despre sursele primare se poate menţiona că la CNSAS putem 
găsi un dosar de urmărire informativă I 149087 ce numără 38 de volume, trei 
dosare de anchetă penală, P 348 cu 6 volume, P 351 cu 18 volume si P 16829 cu 

11 volume. Un alt dosar ce se află la CNSAS este SIE 19578 si numără 7 file în 
format electronic. 

Primele note informative precum şi primele acțiuni de filare nu sunt 
realizate de Securitate ci de predecesoarea acesteia — Siguranța, iar ele au început 
încă din 1939. Prima notă informativă, ce se află in dosarul de urmărire este 
datată 26 septembrie 1940: Corneliu Coposu „participă la o consfătuire cu alti 
lideri ţărănişti la Maniu în str. Sfinților”. Aşadar, notele informative încep in 
1940 şi se sfârșesc în 1989 (cel puţin așa reiese din ceea ce deţine în prezent 
arhiva CNSAS). Chiar si un rezumat rezonabil al unei cercetări ample a 
documentelor din cei 50 de ani de urmărire nu poate fi redat în 10-15 pagini. 

Pentru a înțelege mai bine orizontul politic al omului politic Corneliu 
Coposu, avem nevoie de o minimă înţelegere a propriei sale geografii, a 
simbolurilor sale si astfel al propriilor prezentări şi reprezentări ale lumii în care 
a trait. Acest om politic a avut o interpretare personală a lumii, astfel că şi-a 
construit în timp propria geografie simbolică pe care a suprapus-o peste 
realitatea societății din România. Din primii ani de şcoală, continuând cu anii de 
liceu si după anii de universitate a început să cunoască cadrul geografic, cultural, 
economic, juridic si finalmente politic al societății româneşti, iar ulterior a 
început să-şi construiască această geografie simbolică proprie, deosebită de a 
celorlalți oameni politici cu care a colaborat sau s-a confruntat pe parcursul unei 
jumătăţi de secol. 

Desigur, această geografie simbolică este determinată de mediul familial, 
de parcursul educaţional, de cercul de prieteni şi cunoştinţe, dar mai ales de 
lecturile personale şi de relațiile inter-personale foarte apropiate pe care le-a 
avut. Lecturile personale si relațiile apropiate au avut un rol hotărâtor în viata lui 
Corneliu Coposu, mai ales dacă ne gândim la relația pe care a avut-o cu Iuliu 
Maniu, preşedintele PNȚ“. Relația dintre Corneliu Coposu si Iuliu Maniu poate 


2 ACNSAS, fond Penal, dosar nr. 348, vol. 5, f. 44. 

3 Asemenea note se află si în dosarele de urmărire penală deschise pe numele lui Ion Barbus, 
preşedintele organizaţiei de tineret a partidului, încă din 1947 când Corneliu Coposu se afla în 
libertate şi a lui Demetriade Alexandru, condamnat un an mai târziu, în martie 1948. 

“Dincolo de funcţiile în stat pe care le-a deţinut Iuliu Maniu, „pentru Corneliu Coposu a fost 
mult mai important rolul jucat de Maniu ca preşedinte al Partidului National Țărănesc” (discuţie 
cu Răzvan Dobrescu, 9 septembrie 2013.) De asemenea, dezinteresul manifestat de Coposu 
pentru diferite funcţii în stat şi interesul vădit pentru conducerea partidului confirmă influența pe 
care a avut-o Maniu asupra sa ca preşedinte al taranistilor nu ca prim-ministru. De altfel, într-un 
raport al activităţii politice a P.N.T. organizaţia regională a Transilvaniei pe care l-a redactat 
Corneliu Coposu la 3 iulie 1946, acesta îl numeşte pe Iuliu Maniu „preşedinte suprem”. 
(ACNSAS, fond Informativ, dosar nr. 5062, vol. 3, f. 65). Cel mai probabil aceasta nu este o 
afirmaţie gratuită. Pe de o parte ea poate fi expresia unei convingeri personale sau pe de altă 
parte poate fi o notă în plus la discursul politic menită să accentueze personalitatea lui uliu 
Maniu. 

fi prezentată precum o relație tipică, maestru-discipol. Coposu l-a urmat pe 
Maniu din punct de vedere politic, atât ideologic cát si pragmatic, relația cu 
fostul premier al României fiind decisivă pentru el. Spre exemplu, în ceea ce 
priveşte atitudinea lui Iuliu Maniu fata de politica Mareşalului Ion Antonescu, 
adică fata de un rival al său, într-un discurs ţinut la 3 iulie 1946, Corneliu Coposu 
amintea câteva chestiuni despre activitatea politică a preşedintelui de atunci a 
Partidului Naţional "Ţărănesc. „Credinţa guvernului dictatorial, în forța armatei 
germane nu poate fi zdruncinată de logica aspră şi prevederile înțelepte ale d-lui 
Iuliu Maniu. Succesele inițiale al apăratului de răsboiu german sporesc numărul 
celor care cládesc pe utopia unei ordini noui, dictate de la Berlin. Domnul 
Maniu, neclintit, afirmă certitudinea victoriei aliate şi pregăteşte neamul, printr-o 
temeinică activitate, pentru abandonarea orientării germane”. 

Referindu-se la dictaturile pe care le-a cunoscut România în perioada 
celui de al Doilea Război Mondial, într-un discurs susținut la 3 iulie 1946, 
Corneliu Coposu le prezenta astfel: „Trei dictaturi s-au perindat peste nefericita 
noastră tara. Toate s-au perindat peste nefericita noastră tara. Toate și-au 
încercat puterea, izbind cu valurile lor trecătoare, în stânca neclintită a celui mai 
puternic organism politic (Partidul National Țărănesc) pe care l-a cunoscut 
istoria românească”. În același discurs politic el preciza faptul că de la 6 martie 
1945, în România s-a instalat o „a patra dictatură” iar PNT-ul era una dintre 
primele victime ale acestui regim. Regionala Ardealului numără morti, răniți, 
maltratati şi arestaţi, victime ale teroarei guvernamentale. Raportul administrativ 
va cuprinde „tabloul isprăvilor sumbre, raportate la Ardeal si Banat, de care şi-a 
legat numele Cabinetul prezidat de către un ardelean"*. A patra dictatura...” într- 
adevăr aşa a fost. La 6 martie 1945 „s-a constituit guvernul Petre Groza impus 
împotriva voinţei nationale si sprijinit de o minoritate politică fără însemnătate. 
O nouă epocă de dictatură începe”". 

După ce a fost arestat, împreună cu Iuliu Maniu, politicianul sosit din 
Ardeal la Bucureşti pentru a face carieră se prezenta astfel: „Subsemnatul 
Coposu V. Corneliu, [...] de profesie am fost avocat si ziarist. Politică am făcut 
în cadrul Partidului National "Ţărănesc. Scoala primară am urmat-o în comuna 


5 Raport politic redactat si prezentat de Corneliu Coposu, 3 iulie 1946, în ACNSAS, fond 
Informativ, dosar nr. 5062, vol. 3, f. 76. 

* Raport al organizaţiei PNT pe Transilvania si Banat, redactat şi susţinut de Corneliu Coposu la 
data de 3 iulie 1946, conform Ibidem, f. 67. 

7]ar această „a patra dictatura" nu a întârziat să împiedice Partidul National Țărănesc să-și 
desfăşoare activităţile. „A patra dictatură [...] Partidul nostru este persecutat şi aderentii noştri 
cunosc, din plin abuzul de putere si violență fără îngrădire, a agenţilor regimului”, Ibidem. 

5 Ibidem. 

? Amintita şi în Raportul politic redactat si prezentat de Corneliu Coposu, 3 iulie 1946, Ibidem, f. 
83. 

10 Tbidem. 

natală, liceul teoretic la Blaj, universitatea la Cluj (Facultatea de Drept şi Ştiinţe 
de stat) terminând frecvenţa în anul 1937. Apartin prin tradiție PN T-ului, in care 
a activat şi tatăl meu (încă înainte de unirea Ardealului (Partidul Naţional Român 
din Ungaria) şi bunicul meu. Oficial am aderat la organizația tineretului PNT în 
anul 1935 şi am fost membru al PNT până la arestarea mea (14.7.1947). Am 
făcut parte din Comitetul Democratic Studenţesc din Cluj, din 1930 de la 
înscrierea mea în facultate, până în 1935. Am activat în presă, colaborând la 
ziarele democratice şi apoi la ziarele de partid. Am scris articole în ziarele si 
revistele: Adevarul, Dimineata, Stânga, Cuvântul liber, Democratul român, Lumea 
românească, Zorile si la Patria, România noud, Dreptatea, Cuvântul, Tárdnismul şi 
Pământul Strămoşesc”!. Astfel îşi descrie primii 35 de ani din viata, Corneliu 
Coposu, într-o declarație dată în anul 1953, în cadrul anchetei. Aici avem o 
descriere simplă a traseului sáu pe care l-a urmat din şcoala primară si până la 
finele universităţii precum si activitatea sa de jurnalist până la data arestării. Din 
această descriere lipsesc două repere. Primul, activitatea practică de avocat, 
tămâne destul de putin cunoscută, dat fiind faptul că Corneliu Coposu nu a 
practicat această profesie". Al doilea, activitatea sa politică este oarecum 
eclipsată în mod intenționat de motivaţia pe care se bazează această opţiune 
politică: familia şi tradiția urmată de aceasta. 

În timpul procesului din 1955 intentat lui Corneliu Coposu, Securitatea a 
trimis acasă la familia sa în multiple rânduri diferiți informatori pentru a afla 
modul în care membrii familiei îi puteau asigura o minimă apărare. Din punctul 
de vedere al familiei „partea pe care o consideră gravă e că Hagea a scos 
împreună cu Coposu în timpul războiului o carte de cântece, care a avut 
aprobarea statului major şi a fost trimisă pe front. S-ar părea că şi Coposu și 
Hagea ar urmări să «facă pe eroi în cursul procesului în convingerea cá 
«lucrurile se află la sfârșit si că mai devreme sau mai târziu ci vor fi eliberați”. 

După cel de al Doilea Război Mondial, Corneliu Coposu s-a afirmat din 
nou în rândurile tineretului implicat in viata politica din România. Astfel, el a 


11 Corneliu Coposu, Declaratie, 9 decembrie 1953, Ibidem, f. 107. 

12 După părerea unor persoane apropiate de preşedintele PNŢCD si mai ales apropiate prin 
profesia comună, avocatură, în ceea ce priveşte meseria de avocat, l-a ajutat prea puţin în 
formarea sa. Esentiale au fost alte repere pe care Corneliu Coposu le-a urmat. Discuţie cu 
Răzvan Dobrescu, 16 septembrie 2013. 

55“În rândurile șefilor de organizaţii national taraniste acest proces a fost primit cu mare 
surprindere. După eliberarea lui Dan Brătianu — care era de asemenea în curs de judecare — un 
proces intentat unor oameni «care în mod logic urmau să fie eliberaţi» li s-a părut de necrezut. 
Cercurile national-tárániste oscilează între două ipostaze: ori guvernul înţelege să lichideze 
înainte de «destinderea adevărată» o serie de elemente, pe care le socoate primejdioase , ori vrea 
să justifice arestarea si deținerea lor si să intervie apoi printr-o amnistie sau grațiere.” Nota 
informativă, informator „Ion Ionescu”, 8 iunie 1955, ACNSAS, fond Informativ, dosar nr. 5062, 
vol. 3, f. 27. 

fost membru al „organizaţiei de tineret «M» transformată mai târziu în asociația 
«Solidaritatea». A fost propus pentru a participa la Congresul Mondial al 
Tineretului, care a avut loc la Londra în luna Noemvrie 1945”. 

Din timpul domiciliului obligatoriu sunt păstrate mai multe mărturii 
despre ,detinutul criminal politic Coposu Corneliu” is Spre exemplu un 
informator afirmă cá „este un tip inteligent si o fire comunicativă, uneori cam 
comodă si cam incápátánatá. Are aptitudini gospodărești şi pasiunea pentru citit, 
căutând să se pună la curent cu noua literatură si cu progresele realizate de 
ştiinţa şi tehnica modernă. Cunoaste mai multe limbi străine. Are talent de 
povestitor si de panfletist”"*. 

În vara lui 1962, Corneliu Coposu este eliberat din penitenciarul de la 
Râmnicu Sărat şi trimis în apropiere de Brăila unde i se stabileşte domiciliul 
obligatoriu în comuna Rubla”. 

În timpul domiciliului obligatoriu, Corneliu Coposu a relatat diferite 
întâmplări din timpul primelor anchete si implicit a arestării sale. „În general toti 
anchetatorii au avut o atitudine civilizată fata de mine. În special unul dintre 
anchetatorii, care purta barbă şi care am auzit că a fost ofițer de marină — fugit în 
URSS ca si Bodnăraş — a avut o comportare cát se poate de bună si era foarte 
inteligent. M-a anchetat şi Avram Bunaciu, pe care îl cunosteam încă de la Cluj si 
cu care am locuit în aceiaşi casă în Bucureşti, fiind în raporturi bune unul cu 
altul. Înainte de a mă anchetă Bunaciu mi s-a adresat pe un ton prietenesc si mi- 
a atras atenţia, că dacă voi fi rational si dacă voi usura desfăşurarea anchetei, voi 
fi pus în libertate. Mi-a dat o foaie de hârtie, pe care era bătut un text scurt, de o 


14 Referat nedatat, cel mai probabil el este redactat după arestarea sa, deoarece evenimentele 
istorice prezentate se opresc în vara lui 1947 şi este menţionat la final „după dizolvarea 
partidului, a fost arestat odată cu Iuliu Maniu”; Ibidem, f. 139. 

15 Aşa este numit Corneliu Coposu într-o notă a Securităţii din 22 aprilie 1952, „susnumitul este 
un element indisciplinat fata de administraţia Coloniei şi continuă să aibă manifestări ostile si 
dușmănoase regimului nostru de democraţie populară. Astfel susnumitul, deţinut criminal politic 
caută să saboteze munca pe şantier prin intermediu altor deţinuţi care ia grupat în jurul său şi pe 
care îi îndeamnă ca să nu muncească, pentru acest fapt a fost pedepsit cu carcera în repetate 
rânduri de către conducerea Coloniei”, Nord, 22 aprilie 1952, in Ibidem, f. 32. 

16 Nota informativă, 9 ianuarie 1963, în Ibidem, vol. 2, f. 191. În privinţa primelor lecturi din 
domiciliul obligatoriu aflăm dintr-o altă notă informativă că „venind vorba de cărțile citite, 
Coposu a declarat, că și-a procurat mai multe numere din revista Orizonturi si Timpuri Noi si că 
vrea să-şi procure şi Secolul al 20-lea. A consultat si un catalog al cărților apărute în ultimii ani în 
editurile din Bucureşti şi a rămas surprins de numărul mare și variat al cărților apărute, atât 
originale româneşti cát şi traduceri din limbi străine si că doreşte să-şi procure si să citească un 
număr cat mai mare, deoarece întodeauna a fost un pasionat cititor”. Notă informativă, în Ibidem, 
f. 201. 

17 Vă facem cunoscut că prin Decizia M.A.I. nr. E/16450 din 27 iunie 1962 se fixează D.O. pe 
timp de 24 luni în comuna Rubla, numitului Coposu Cornel, născ. la 20 mai 1914 în Bobrota 
(sic) fiul lui Valentin si Aurelia, fost cu ultimul domiciliu în Bucureşti str. Şoseaua Jianu nr. 72. 
Luaţi măsuri de trecerea sa în evidenţele persoanelor cu D.O.” 7 iulie 1962, Ibidem, vol. 3, f. 128. 

jumătate de pagină, pe care urma să-l citesc si să-l semnez, urmând ca acest text 
să fie folosit în procesul Maniu ca o depozitie a mea în calitate de martor al 
acuzării” 8. 

Dacă ar fi semnat acest document, teoretic Corneliu Coposu ar fi fost 
pus în libertate. Cert este că astfel el ar fi dat dovadă de oportunism, s-ar fi lăsat 
practic cumpărat si şi-ar fi pierdut onoarea si demnitatea. Insă, Corneliu Coposu 
a refuzat să semneze acest document, cel mai probabil un text incriminatoriu 
pentru Iuliu Maniu, iar astfel şi-a păstrat si totodată manifestat solidaritatea fata 
de mentorul său politic. Consecințele refuzului său au fost imediate: „Întrucât eu 
am refuzat să citesc şi să semnez declarația, Bunaciu şi-a schimbat atitudinea fata 
de mine, a chemat un gardian și pe un ton aspru i-a ordonat acestuia: du-l la 
carceră. Am fost dus la carcerá. De atunci nu l-am mai văzut pe Bunaciu, am 
fost anchetat apoi de alte persoane"". 

De asemenea, liderul PNT a povestit mai multe momente şi din timpul 
ultimilor ani petrecuți în penitenciarul de la Râmnicu Sărat, acolo unde 
comandant al închisorii era căpitanul Vişinescu”, 

Corneliu Coposu avea o încredere uriașă în propriile forte precum si în 
colaboratorii săi apropiați. În timpul domiciliului obligatoriu încă din toamnă lui 
1962, când s-a despărțit de cineva, care ulterior avea să devină informator al 
Securităţii, Corneliu Coposu i-a spus: „îţi urez un viitor apropiat bun, întrucât in 
viitorul îndepărtat nu mă îndoiesc”. Acest scurt fragment poate arăta două 
chestiuni distincte. Pe de o parte, Corneliu Coposu a intuit că numitul „Eugen 
Stănescu” va deveni o sursă de informații pentru Securitate, implicit un 
colaborator al regimului iar astfel nu va mai duce grija zilei de mâine. Or, pe de 
altă parte, Corneliu Coposu a anticipat declinul regimului comunist, si o 
inevitabilă ascensiune politică a colaboratorilor săi. Ambele variante sunt 
posibile, însă cea mai probabilă este cea de a doua. Astfel, după cum notează și 
informatorul, se putea vedea „posibilitatea de actiune"^. Desigur, pentru o 
acţiune de anvergură a vechiului PNT membrii săi au trebuit să aştepte aproape 
38 de ani, până când regimul s-a prăbuşit. 

Încă din timpul domiciliului obligatoriu, Corneliu Coposu a încercat să 
se informeze asupra evoluţiei societății în ansamblul său, dar în special asupra 


18 Nota informativă, 17 noiembrie 1972, în Ibidem, vol. 2, ff. 194-195. 

19 Thidem. 

20 „În după masa zilei de 5 noiembrie 1962, la Coposu acasă — acesta a povestit lui Ivasiuc 
Alexandru şi Dumitrescu Adrian — despre ultima discuţie care a avut-o cu comandantul 
închisorii Rm. Sărat, - cpt. Vişinescu — care l-a întrebat dacă stie ce este acum I. G. Maurer. 
Coposu s-a mirat şi a aflat că e prim-ministru. Întrebat de unde-l cunoaşte, Coposu a afirmat că 
au pledat împreună în procesele comuniştilor pe care i-a apărat. Acum însă nu mai este naiv — 
spune el — si n-ar mai pleda — pentru că îi cunoaște foarte bine”. Nota, 7 noiembrie, 1962, în 
Ibidem, vol. 3, f. 124. 

21 Ibidem, vol. 2, f. 50. 

evoluţiei evenimentelor politice atât pe plan intern cât şi extern”. Corneliu 
Coposu a fost eliberat din domiciliu obligatoriu în martie 1964”. El a fost 
recunoscut ca un potenţial lider politic încă înainte de a fi arestat, iar acest fapt 
este relevat printr-o sumă de mărturii a mai multor politicieni care ulterior au 
devenit agenti ai Securității”. 

De pildă, referitor la probabilitatea ca mai multi preoți să fie aleşi in 
Marea Adunare Naţională, părerile erau împărțite în grupul de prieteni ai lui 
Corneliu Coposu. „Faţă de Mocanu care nu crede în aceste «mistificári», Coposu 
i-a adus şi argumentul desemnării preoților drept candidați pe listele FDP, ca şi 


reprezentarea la Teatrul Giuleşti a piesei «Muscata din fereastră», unde apare 


într-o lumină favorabilă figura preotului de sat"?, 


În anul 1966 în cadrul unei partide de bridge, un informator al Securităţii 
îl surprinde pe Corneliu Coposu făcând observaţii fata de politica pe care o duce 
Generalul De Gaulle“. De asemenea liderul grupului analiza în acest context şi 
politica externă pe care o duce România. ,,Comentánd vizita tov. Tito în 
România, Coposu, a afirmat că principala problemă a acestei vizite este 


constituirea unui bloc Iugoslavia, România, Bulgaria, Albania, tampon între Vest 


‘ i Se at E us s 5927 
şi Uniunea Sovietică, bloc cu tendinţe aparent neutre, dar dirijat de americani". 


? „Din urmărirea sa informativă a rezultat că obiectivul, dat fiind faptul că nu s-a eliberat de 
mult timp din penitenciar, majoritatea timpului şi-l petrece citind cărți si reviste de actualitate. 
După cum spune, aceasta o face cu scopul de a se documenta asupra evoluţiei evenimentelor 
politice din tara noastră în cei 15 ani cât el a stat în detenţie. Urmăreşte din ziar evenimentele 
politice fără însă a le comenta. Este interesat de situația internațională făcând unele aprecieri”, 
Raport, 26 ianuarie 1963, în Ibidem, vol. 3, f. 114. 

2 „Vă facem cunoscut că prin Decizia M.A.I. nr. 6249 din 14. HI 1964 s-au ridicat restricţiile 
domiciliare numitului Coposu Cornel născut la 20 V 1914 în comuna Bobota, raionul Simleul 
Silvaniei fiul lui Valentin şi Aurelia care a declarat că se va stabili în Bucureşti, calea Dudești, nr. 
86. Deoarece susnumitul a fost condamnat la 15 ani detenţie grea pentru activitate ostilă pe linia 
PNT, luaţi măsuri spre a fi trecut în evidență elementelor dușmănoase. Şeful Serviciului «C», 
Colonel de securitate, Nedelcu Mihail”, în Ibidem, f. 127. 

2 „Coposu Cornel a avut un rol important în viata politică atât înainte cat si după 23 august 
1944. Ca secretar particular al lui Iuliu Maniu cunoştea tot ce să hotăra în conducerea PN T-ului 
şi a fost destinat pentru un rol de frunte în politica României. Cu legături importante în toată 
tara". Nota informativă este semnată de „Valeriu Motu”, Notă informativă, 25 august 1958, 
Ibidem, f. 209. 

25 Ibidem, vol. 2, f. 146. 

% Faţă de politică externă a Franţei, Corneliu Coposu este foarte critic şi-l consideră pe De 
Gaulle drept un „senil vanitos care strică coeziunea contra comunismului”. Insă părerea sa nu 
este aceeaşi cu cea a apropiaților săi. „Carandino susținea cu tărie politica Franţei, care vrea să 
scape Europa de jugul american, care ne consideră ca pe niște colonii, de care poate dispune 
cum vor”. Notă informativă, 5 mai 1966, în Ibidem, f. 84. 

27 Ibidem, f. 84. 

Explicatiile asupra naturii efectelor negative pe care le-a avut ideologia 
marxistă şi produsul acesteia — regimul comunist din România, în perioada 1945- 
1989, nu ar fi de prisos. Hannah Arendt a încercat să analizeze originea răului, 
banalitatea răului în interiorul regimurilor politice totalitare. Leszek Kolakowski, 
analizând originile dialecticii marxiste, a oferit mai multe variante. Una dintre ele 
trebuie menționată aici pentru a facilita demersul epistemologic în următoarele 
pagini. Leszek Kolakowski, în demersul său analitic, porneşte de la teodiceea 
creştină şi observă două surse ale răului. Una dintre acestea se află in negatie 
priatio sau carentia, sursa răului este coruperea voinței”, imposibilitatea ca voința 
să se supună poruncilor divine, legilor morale şi limitelor rațiunii. Astfel asistăm 
la un imperiu al voinței care se impune in fata tuturor celorlalte sisteme 
normative — religios, moral, juridic, legal/legitim — si domnește prin negarea 
acestora, practic prin areligiozitate, amoralitate şi ilegalitate /ilegitimitate. Dacă 
sondăm în profunzime regimurile totalitare ale secolului XX putem observa cum 
marea lor majoritate sunt sau pot fi descrise prin aceste cuvinte cheie: 
amoralitate, ilegalitate /ilegitimitate. 

În ceea ce priveşte ocupaţia sa — desi era de profesie jurist si jurnalist — 
Corneliu Coposu s-a recalificat, lucrând pe diferite şantiere de construcții încă 
din 1964”. De asemenea, în ciuda unei staturi impresionante nu a fost atât de 
sănătos pe cât părea. Impresiona în aparenţă si se discuta, mai ales după 1989 
despre înălțimea sa, însă dincolo de imaginea publică se afla un om grav bolnav. 
Deşi avea o statură robustă, problemele de sănătate nu au întârziat să apară nici 
după câţiva ani de la (re)întoarcerea sa în Bucuresti”. 

In casa pe care i-a ,,rezervat-o” regimul comunist, „Coposu isi luase 
două sifoniere noi. Cornel a spus că mobila pusă în vânzare de comerțul de stat 
este tare slabă, iar cea reconditionatá este prea mare pentru încăperile actuale, 
asa că mobila rămâne la noi încă o problemă nerezolvată”. 


*8Leszek Kolakowski, Principalele curente ale marxismului, vol. 1, Fondatorii, Bucureşti, Curtea Veche, 
2009, p. 29. 

2 „Despre Cornel Coposu, sursa a aflat că a fost încadrat ca normator pe șantierul din dosul 
Casei Scânteii şi că până la 10 octombrie va lucra până seara târziu, neputând fi găsit acasă la o 
oră convenabilă. Urmează ca sursa să dea un telefon...”, ACNSAS, fond Informativ, dosar nr. 
5062, vol. 2, f. 159. 

30 Grija cea mai mare este însă purtată lui Cornel care, cam în jurul datei de 5-7 aprilie a fost 
foarte rău bolnav si a avut un atac de inimă în cursul nopții. A încercat să se scoale din pat şi a 
căzut jos leşinat, încât toată familia a crezut cá a murit. De atunci nu se mai simte bine si a slăbit 
mult, având şi amețeli din când in cand”, Nota informativă, 9 iunie 1966, Ibidem, f. 101 Poate 
acest atac de cord s-a datorat şi excesului de tutun observat de mai multă lume. Spre exemplu, 
un informator „Mihăiescu” relata: „Coposu este un tip reţinut, destul de inteligent, cu suficientă 
prestantá, din punct de vedere fizic, se tine destul de bine. Fumează însă enorm de mult. Cât a 
stat la sursă a fumat cca. 30 de ţigări”, Nota informativă, 5 mai 1965, in Ibidem, f. 141. 

5! Nota informativă, 9 iunie 1966, Ibidem, f. 102. 

Ofiţerul de la Securitate, Natáletu Dumitru, notează la finele unei note 
informative: „Menţionez cá am atras atenția agentului asupra faptului cá nu a 
adâncit afirmația lui Maria Achim cu privire la Coposu Cornel, că «acesta se și 
vede preşedinte de partid». Agentul a primit indicațiile necesare de a relua 
această problemă în discuţiile cu Maria Achim spre a stabili de unde a pornit și 
cine vântură această idee”. 

Din punct de vedere al strictului necesar 5 al obiectelor de 
imbrácáminte, pe de o parte Corneliu Coposu incerca sá prelungeascá cát mai 
mult viata vechilor haine", iar pe de altá parte primea diferite pachete din 
Occident cu haine necesare mai ales în timpul iernii. În ceea ce priveşte 
necesitatea articolelor vestimentare pentru sezonul rece este cât se poate de 
relevantă scrisoarea soției sale, Arlete, către o cunoştinţă din Elveţia: 

„Exp. Arlette Coposu, Calea Dudeşti 86, Bucureşti 

Destinatar Lydia Husser, Renens Vaud, Elveţia 

Dragă tanti Lydia 

Mariely mi-a spus că afi pierdut adresa mea, deci mă grăbesc să vă scriu. 

Vă multumesc pentru intentia de a-mi trimite un pachet care îmi va fi de folos. Puteti 
pune în el chiar baine purtate de dvs, Renatte sau Gigi. Totul este binevenit, în special dacă 
puteti să-mi trimiteti bhaine calde, sufăr teribil de frig... Câteva lame Gilette pentru Cornel. 

Vă multumesc încă odată dragă tanti Lydia pentru tot, dvs. lui Paul şi Lulu. Vad 
pe Mariely in mod regulat, locuim aproape. Mihai este dragut, eu si Cornel il iubim mult. 

Cu multumiri şi recunoştinţă, Arlette 


32 Nota informativă, 3 martie 1966, Ibidem, f. 107. 

33 În privinţa alimentaţiei, criticile erau inevitabile, iar un informator a relatat aceste observaţii ale 
lui Corneliu Coposu: „aprovizionarea populaţiei este slabă, desi sunt magazine puţine, dar nici în 
acestea nu se găseşte minimum de alimente”, Nota informativă, sursa „Teofil”, 11 iunie 1969, în 
Ibidem, f. 232. Însă pentru familia Coposu, problemele legate de alimentaţie nu au apărut în anii 
"60 ci imediat după arestarea lui Corneliu Coposu în 1947. Pentru situaţia din aceşti ani este 
relevantă o nota a Sigurantei din decembrie 1947: „Astfel, la fiecare 3-4 zile, soţia ministrului 
Bucur Schiopu trimite mamei lui C. Coposu, care locuiește pe aceiaşi stradă, împreună cu soţia 
acestuia, Arlette Coposu, diferite alimente ca: varză murată, carne, ceapă etc. Ultima oară, cam 
acum trei zile, i-a trimis praz, cam pentru o mâncare. Totodata transmite si cuvinte incurajatoare, 
că nu va fi nimic, că Puiu (Coposu) va scăpa curând, e bine, să nu aibe grijă etc." (Nota, 4 
decembrie, 1947, Ibidem, vol. 3, f. 29). Corneliu Coposu nu stătea chiar atât de bine în puşcărie. 
În ceea ce priveşte ratia de mâncare primită, Securitatea observă cinci ani mai târziu, deci in 
1952, că ,,detinutul criminal politic Coposu Corneliu a mai afirmat că mâncarea pe care o da 
Colonia, nu este mâncare bună, că aceasta este pentru exterminarea oamenilor, fapt care a 
produs în detașamentul din care face parte susnumitul deţinut, o stare de spirit agitată iar 
producția sa scade in mod evident”, Nota, 22 aprilie, 1952, in Ibidem, f. 32. 

34 in 27 iunie, sursa a fost vizitată la biroul său de către Corneliu Coposu, cu care ocazie, sursa 
l-a împrumutat cu 200 lei ca să-şi poată scoate de la croitor un costum de haine pe care l-a 
refăcut dintr-un costum vechi”, Ibidem, vol. 2, f. 163. 

28.09. 1964". 

Însă această lipsă cronică a minimului necesar nu caracteriza doar familia 
Coposu ci societatea în ansamblul său. Era o economie „a insuficientei, în care 
cererea nu influențează oferta, iar aceasta rămâne mult inferioară cererii. Aşa se 
face că oamenii nu-şi puteau cheltui banii de care dispuneau din cauza lipsei 
mărfurilor din magazine. [...] Economia insuficientei dădea naştere unor cozi 
imense ori de câte ori se aducea marfă în magazine, cât şi unei coruptii 
generalizate şi dependenței de re/afile pe care le aveai cand era vorba să rezolvi 
orice problemă”. 

În ceea ce priveşte relativa sa modestie, aceasta îl caracteriza pe Corneliu 
Coposu încă înainte de a fi încarcerat (timp de 17 ani), nu doar după această 
perioadă, aşa cum s-a speculat în unele cazuri”. Relevante sunt propriile sale 
fapte. Deşi avea multiple cunoştinţe/ relaţii în domenii diferite el nu a abuzat de 
acestea nici măcar când 1 s-au oferit mărunte avantaje. Spre exemplu un drum cu 
maşina, pe care Corneliu Coposu l-a povestit ulterior unui viitor informator al 
Securităţii în timpul domiciliului obligatoriu. „Da, l-am mai văzut (pe Bucur 
Şchiopu) în câteva rânduri. Ultima dată ne-am întâlnit când ajunsese deja 
ministru. Eu veneam pe jos de la șosea. De odată stopeazá o maşină elegantă 
lângă mine, în care se găsea Bucur Schiopu, a deschis geamul si m-a invitat în 
maşină să mă conducă până în centru. Eu i-am spus că doresc să merg împreună 
cu el, dar nu în maşină, ci pe jos fiindcă maşina nu-i de nasul meu. Putin cam 
jenat de refuzul meu, Bucur Schiopu a coborât din mașină si am făcut împreună 
o plimbare pe jos până in capul Căii Victoriei, apoi ne-am despărțit””. 

Atunci când s-a pus problema unei eventuale călătorii în exteriorul 
României, Securitatea a făcut tot posibilul pentru a-l împiedica pe Corneliu 
Coposu să iasă din tara. lar acest demers nu a fost greu, dat fiind faptul că o 
obţinerea unui paşaport depindea tocmai de „amabilitatea” Securităţii”. 


55 Ibidem, vol. 1, f. 116. 

36 Adam Burakowski, Aleksander Gubrynowicz, Pawel Ukielski, Toamna Națiunilor, lagi, Polirom, 
2013, p. 31. 

Sloan Stanomir, Corneliu Coposu $i secolul său, in www.corneliu- 

coposu.ro /articol/index.php/4140-corneliu-coposu-si-secolul-sau/. 

38 Nota Informativa, 2 mai 1963, in ACNSAS, fond Informativ, dosar nr. 5062, vol. 2, f. 185. 

» „M.A.I. Direcţia pentru pasapoarte, Evidenta străinilor şi controlul trecerii frontierei. Vă 
rugăm a nu i se elibera actele necesare trecerii frontierei de stat a Republicii Socialiste România, 
cetăţeanului Coposu Corneliu, fiul lui Valentin şi Aurelia, născut la 20 mai 1914, în comuna 
Balota(sic), judeţul Sălaj, domiciliat în Bucureşti, cal. Dudeşti nr. 86, Sector 4. Susnumitul este 
suspectat în cazul furtului de tablouri din muzeul Brukenthal” 27 octombrie 1969. Desigur 
această notă a Ministerului Afacerilor Interne nu prezintă nici un adevăr istoric în ceea ce 
priveşte furtul unor tablouri din muzeul Brukenthal, drept dovadă o altă notă datată 29 
octombrie 1969: „Către Inspectoratul Miliției. Luaţi măsuri urgente de a nu se acorda viză de 
ieşire din tara — înapoiere, persoanei mai jos notate, indiferent pentru care tara va solicita, fără 

În raporturile cu şefii săi, este „mai atașat si depune interes pentru 
rezolvarea lucrărilor ce-i sunt repartizate”, 

Corneliu Coposu a fost apreciat de întreaga echipă a santierelor si 
atelierelor unde lucra. În anii ^60, unitatea sa a ieşit ,,fruntasa în întrecerea 
socialistă”, iar fostul secretar al lui Maniu s-a clasat în primii 30 de muncitori 
care trebuiau să beneficieze de o excursie la Sofia". Însă, înainte de a pleca, el a 
fost exclus din lot, fără a i se oferi explicații. În realitate, în acei ani existau 
condiții ca liderul țărănist să părăsească România. Câţiva foşti membri de partid 
pregăteau deja un plan pentru această plecare. Excursia la Sofia i-ar fi oferit lui 
Corneliu Coposu o posibilitate în plus pentru a pleca din România. În această 
situație, autoritățile comuniste au acționat pe măsură împiedicând orice inițiativă 
de acest fel. 

Însă excursia în Bulgaria nu a fost o situaţie singulară când lui Corneliu 
Coposu i s-a retras ceea ce i se cuvenea de drept. În 1972, Corneliu Coposu a 
fost trimis de directorul fabricii unde lucra, la un curs de specializare, un fel de 
„şcoala de înaltă calificare”. Scoala de înaltă calificare se tinea lângă Bucureşti”, 
iar cursurile erau predate de lectori americani și traduse în paralel de translatori 
din limba engleză in limba română. Corneliu Coposu a promovat aceste cursuri 
şi a primit chiar şi o diplomă. În mod surprinzător, a venit cineva din partea 
guvernului si a cerut ca diploma să-i fie retrasă, iar directorul fabricii a fost 
mustrat pentru că a trimis un „bandit care peste 15 ani a petrecut la puscárie"", 

Totuşi, aprecierile si respectul dobândite de „bandit” la locul de muncă 
sunt astfel incontestabile. În discuţiile cu unele persoane care ulterior au dat note 
informative Securităţii, se plânge de faptul că lucrează aproximativ 14 ore pe zi 
dacă pune şi distanța pe care trebuie să o facă de acasă si până la servici. 

În 1980 - când a împlinit 66 de ani - îşi aduce contribuţia în cadrul unor 
lucrări ale românilor din exil sau în cercetări istorice ce se realizau în epocă 
asupra unor subiecte precum politica externă a României, 23 august 1944, istoria 
dreptului si istoria Transilvaniei. Împreună cu Ion Raţiu a redactat Reflexiuni 
asupra propagandei revizioniste maghiare în străinătate şi asupra mijloacelor de a o combate, 
publicată în „Buletinul de informaţii pentru românii din exil” (BIRE din luna 
iulie 1979). 


avizul direcţiei noastre în referire la nr. D.I. 602449 din 29 X 1969. Coposu Cornel născut la 20 
mai 1914, domiciliat în Bucureşti, Calea Dudești, nr, 86. În situația că s-a eliberat paşaport celui 
în cauză, veţi raporta direcţiei noastre telefonic, precum si conducerii Inspectoratului Miliției 
municipiului Bucuresti, în vederea stabilirii măsurilor ce se impun. Locţiitor Şef de Directie, 
Maior Ungureanu Florea”. Vezi Ibidem, vol. 3, ff. 144-145. 

40 Notă, 15 octombrie 1975, Idem, fond Informativ, dosar nr. 149087, vol. 3, ff. 22-23. 

^! Tudor Călin Zarojan, op. cit, p. 93. 

42 „Această şcoală se numea CEPECA”, Nicolae Ionescu-Galbeni, interviu 24 mai 2013. 

43 Notă, 16 februarie 1973, ACNSAS, fond Informativ, dosar nr. 149087, vol. 3, f. 166. 

În România, este împiedicat să prezinte studii personale în cadrul 
conferințelor organizate de Asociația de istorie comparativă a Institutülor şi Dreptului 
din Bucureşti“. În acest sens s-a procedat si cu privite la intenţia susnumitului de 
a se deplasa în acelaşi scop în judeţul Sălaj””. La finalul notei, ofițerul oferă mai 
multe indicații ce trebuiesc urmate pentru a slăbi poziția Ufepzwluz „vom 
continua documentarea activităţii ostile a lui Coposu Cornel, sens în care vor fi 
cercetate informativ si alte legături ale sale care îi cunosc preocupările si 
concepțiile politice ostile prezente, de la care se vor obține declaraţii. Termen: 25 
februarie 1982. În vederea compromiterii şi izolării lui Coposu Cornel, împreună 
cu serviciul „D” şi U. M. 0544, se vor adânci si extinde, în tara si străinătate, 
suspiciunile ce planează asupra sa, de a fi «in legătura organelor de securitate». În 
scopul descurajarii lui, se vor organiza chemarea sa repetată la sediul organelor 
noastre, cu care ocazie va fi solicitat să declare legăturile pe care le deţine cu alti 
foşti membri ai partidelor burgheze din tara si străinătate, exploatand materialele 
obținute anterior din cercetarea altor persoane din anturajul său. Termen: 10 
martie 1982”. 

Ceea ce este din ce în ce mai cert în privința lui Corneliu Coposu îl 
constituie faptul că nu suma lecturilor sale l-au influențat într-atât cât l-au 
influențat persoanele care l-au înconjurat. Aici, desigur, este necesar să acordăm 
atenţie celor doi oameni care i-au marcat viața. Pe de o parte el a avut modelul 
tatălui, preot greco-catolic, descendent din şapte generaţii de preoți din Ardeal. 
Cap de familie si de parohie în satul natal, tatăl său este un reper si un model 
pentru Corneliu Coposu în viață. Singurul lucru care-i diferențiază pe cei doi este 
profesia. Corneliu Coposu a ales să studieze dreptul, nu şi-a urmat tatăl în 
profesie. 

Cel de-al doilea om important in viata sa este Iuliu Maniu. Nu se stie 
exact când s-au întâlnit cei doi pentru prima dată. Însă, Iuliu Maniu vizita familia 
Coposu încă de când era deputat în Parlamentul de la Budapesta şi după, în cel 
de la Bucureşti. Deci, Iuliu Maniu l-a cunoscut pe Corneliu Coposu încă de când 
acesta era foarte tânăr. Astfel, drumul său politic a fost stabilit înainte ca el să 
aleagă practic, stânga sau dreapta. A ales ceea ce făcea familia sa, respectiv 
prietenii familiei sale. Faptul că a fost membru al Partidului National Țărănesc în 
perioada interbelică nu s-a datorat unei simple conjucturi sau unei opţiuni 
ideologice. Tradiţia familiei si apropierea de Iuliu Maniu au determinat această 
apartenenţă și acest angajament politic. 


4 La 16 iulie 1976 s-a înființat Asociaţia de Istorie Comparată (si nu Comparativd cum apare in 
dosarele Securităţii) a Institutiilor $i Dreptului din RSR. Corneliu Coposu s-a înscris în asociaţie 
în anul 1979 (Anexa 1, Legitimatia de membru), iar din 114 membri, 20 erau foști membri ai 
PNT, vezi Tudor Călin Zarojanu, op. cit, p. 108. 

45 Notă, ianuarie 1982, în ACNSAS, fond Informativ, dosar nr. 149087, vol. 1, f. 46. 

^6 Ibidem. 

Astfel, Corneliu Coposu nu a avut nevoie de o îndrumare ideologică. 
Pentru el nu se punea problema alegerii între stânga sau dreapta politică. De 
altfel este cunoscut faptul că Iuliu Maniu a încercat initial să comaseze Partidul 
Naţional Román din Transilvania cu Partidul National Român, ceea ce ar fi 
exclus Partidul Țărănesc. Însă, cum această comasare nu a fost posibilă datorită 
neînțelegerilor politice dintre Maniu si Brătieni, următorul partid pentru o 
posibilă comasare a fost partidul lui Ion Mihalache, Partidul Țărănesc. Acesta 
din urmă se prezenta ca un partid de clasă şi cu orientare de stânga. Așadar, 
viitorul partid Naţional Ţărănesc din România interbelică ar fi trebuit să fie unul 
cu orientare de stânga. Însă nici pentru Iuliu Maniu si nici pentru Corneliu 
Coposu aceste nuanţe teoretice nu au avut vreo mare importanţă. Drept dovadă 
guvernele pe care le-a condus Iuliu Maniu au fost cât se poate de echilibrate si 
lipsite de măsuri de tip socialis. În plus, pentru Maniu esenţială era distincția 
democratie-tiranie. În general, Maniu milita pentru un regim democrat, îl 
preocupa dinamismul si eficiența acestui regim si al societății în ansamblul său. 
O dovadă în acest sens era aceea că luliu Maniu nu vedea cu ochi buni 
întoarcerea instabilului Carol al II-lea în România. El dorea un sistem politic 
bazat pe lucruri sigure si pe oameni de încredere nu pe persoane care se dedau la 
diferite aventuri romantice sau economice în funcție de pasiunile si patimile ce-i 
frământă. Nu în ultimul rând, Maniu, iar Coposu i-a urmat exemplul într-un 
mod sublim, era un patriot cert. Din întreaga sa activitate politică iese în 
evidență faptul cá a fost un adept al consensualismului democratic si un 
simpatizant al regimului politic constituțional bazat pe instituţii eficiente prin 
normele si regulamentele lor nu prin ambițiile si luptele dintre diferiți oameni 
politici, a se vedea în această situaţie guvernarea lipsită de succes a profesorului 
Nicolae lorga. 

De asemenea, Corneliu Coposu a mai moştenit ceva de la tatăl său și de 
la Iuliu Maniu: simțul măsurii. Moderatia, simțul măsurii, hibrisul de care se 
vorbeşte din antichitate şi care lipseşte în general politicienilor dintotdeauna. 
Politica corupe, puterea corupe, însă cei doi, atât Maniu cát şi Coposu par să fi 
fost imuni la acest real fenomen. Este drept, Coposu nici nu a avut de multe ori 
ocazia să se întâlnească cu puterea politică în deplin exercițiu al său. Politica și 
mai ales puterea politică înseamnă posibilitate, oportunitate, ocazia de a realiza 
ce iti dorești, sansa de a institutionaliza politica pe care o sustii si desfăşori. Din 
aceastá perspectivá mai mult juridicá decát sociali, Corneliu Coposu nu a 
cunoscut niciodată puterea politică ca persoană aflată în deplina posibilitate de a 
o exercita. E] s-a aflat mereu în opoziţie. Astfel, posibilitatea de a fi la fel de 
corupt precum politicienii aflați la guvernare se reduce în mod drastic. Însă, 
chiar si asa el a cunoscut efectele puterii politice si a contracarat mai ales acea 
putere politică sau acele măsuri politice cu origini totalitare, în speță comuniste. 

Acestea sunt liniile mari care trasează portretul omului politic Corneliu 
Coposu din punct de vedere intelectual şi etic. Pentru a cunoaște mai multe și 
pentru a explica suma deciziilor sale este necesară o radiografie în profunzime a 
biografiei sale, în special în ceea ce priveşte lecturile si preocupările sale, precum 
şi mentorii săi. Astfel, personalitatea lui Corneliu Coposu ni se va dezvălui 
printr-un alt contur mai rafinat si totodată mai ascuţit, practic este vorba de ceea 
ce l-a creat si l-a format ca om si după ca politician. 

De la S.D. la Securitate. 
Biografia secretă a lui Fritz Cloos (1 mai 1909, Braşov - 3 
mai 2004, Waakirchen!), conservată în arhiva CNSAS? 


From S.D. to Securitate. 
The Secret Biography of Fritz Cloos (May 1, 1909, Braşov - 3 May 2004, 
Waakirchen) , 
preserved in the archives CNSAS 


In 2000, the newspaper "Neue Zeitung Kronstádter" published an 
extensive interview with Fritz Cloos (1909-2004), then aged 91, entitled The force of 
democracy lies in the force of personality. As a direct witness, Cloos recounts a series of 
events of the 20th century and presents itself as an active political actor for 
achieving the ideals of social democracy. The fact that he worked in his youth in 
Nazi movement, becoming one of the main protagonists National Socialist 
propaganda among ethnic Germans from Romania, subject, in the 1930s and 1940s, 
a systematic process of ideological indoctrination, Cloos described as the result of a 
momentary blindness. But Fritz Cloos does not say anything about the enduring bonds 
they had with the Securitate (between 1956-1987) and his stances as a paid agent of the 
famous political police. 


Etichete: Cloos, biografie, legionari, agenti, Securitate 
Keywords: Cloos, biography, legionnaires, agents, Securitate 


În anul 2000, ziarul „Neue Kronstădter Zeitung” a publicat un amplu 
interviu cu Fritz Cloos (1909-2004), atunci în vârstă de 91 de ani, intitulat „Forța 
democrației constă în forța personalităţii”. În calitatea sa de martor direct, 
Cloos rememorează o serie de evenimente ale secolului 20 şi se prezintă ca actor 
politic activ pentru înfăptuirea idealurilor social-democratiei. Faptul cá a activat 
în tinereţe în cadrul mişcării naziste, devenind unul dintre protagoniștii principali 
al propagandei national-socialiste în rândurile etnicilor germani din România, 


1 C£. Todesanzeige (Ferpar), în: „Siebenburgische Zeitung" [in continuare prescurtat: SbZ], nr. 8, 
20 mai 2004, p. 31. " 

2 Acest studiu este un fragment dintr-un volum în pregătire: [mre mit si realitate. 

3 Ewald Lingner, „Die Starke der Demokratie ist die starke Persönlichkeit“. Der 91-jährige Friedrich Cloos 
blickt auf das 20. Jabrhundert zuriick, în: „Neue Kronstádter Zeitung", nr. 1, 25 martie 2000, p. 3. 

supuşi, în anii 1930 şi 1940, unui proces sistematic de îndoctrinare ideologică, 
este descris de Cloos ca rezultatul unei orbiri de moment. Forma nazismului 
propagat de către Partidul National-Socialist Muncitoresc German (NSDAP) al 
Grupului Etnic German din România (GEG), care între anii 1940-1944 devenise 
singura organizație politică reprezentativă a minorității naționale germane, este 
descrisă de către Cloos drept o formaţiune mai tolerantă decât cea condusă de 
Hitler, lipsită de rasism si anti-semitism. Cei care susțin contrariul, spune tot el, 
dau dovadă de „rea voință”, sunt „lipsiți de caracter” si de stil", iar, pe de altă 
parte, manipulează faptele istorice după bunul lor plac, în conformitate cu 
anumite „clişee la modă”. 


Dincolo de legende biografice 


Asta susține un personaj care, după înființarea, în 1932, de către Fritz 
Fabritius a Mişcării national-socialiste de autoajutorare a germanilor din 
România (Nationalsozialistische Selbsthilfebewegung der Deutschen in 
Rumanien — NSDR), a preluat conducerea organizatiei muncitoresti (Selbsthilfe 
Arbeitsmannschaft — S.A.). In 1934, Cloos este numit Gaujugendfiihrer (şef 
regional al tineretului), iar un an mai tarziu liderul tineretului german din 
Romania. 

Din motive tactice, Fabritius a schimbat, in 1933, denumirea partidului 
în Mişcare Naţională de Reînnoire a Germanilor din România (Nationale 
Erneuerungsbewegung der Deutschen in Rumánien - NEDR). Un an mai târziu, 
partidul a fost interzis, ca dealtfel si celelalte organizații de extremă dreapta din 
România. 

O fracțiune radicală care s-a desprins de organizația lui Fabritius a 
înființat, în 1935, Partidul Popular German din România (Deutsche Volkspartei 
in Rumänien — DVR), în care Fritz Cloos a jucat un rol cheie. În perioada 
aceasta, el a fost de câteva ori în Germania, unde a interiorizat nu numai 
ideologia nazistă, dar a devenit şi colaborator al serviciului secret. 

În septembrie 1940, procesul de lichidare si unificare forțată a tuturor 
organizaţiilor germane din România s-a încheiat, conducerea fiind preluată de un 
partid totalitar unic, NSDAP al GEG, în frunte cu Fihrer-ul local, Andreas 
Schmidt (1912-1948?). In această perioadă, Cloos face o carieră spectaculoasă, 
preluând funcții politice şi organizatorice importante în cadrul partidului 
NSDAP, devenind şeful organizaţiei Muncitorimea Germană din România 
(D.A.R. - Deutsche Arbeiterschaft Rumäniens), care avea peste 20.000 de 
membri. 

La un miting al D.A.R. din Reşiţa, în 1944, Cloos a ţinut o cuvântare 
belicoasă“ în care foloseşte întreaga gamă a propagandei urii, afirmând între 
altele: 

„O chestiune e sigură. Evreii ştiu de 2.000 de ani ce vor. În ultimele 
două secole s-au apropiat cu pași mari de țelul lor politic, preluarea conducerii 
lumii. Acum trebuie să decidem. Popoarele şi ţările plutocrat-democratice 
conduse de evrei s-au pus în slujba statului sovietic internationalist care în 
conflictul de fata a preluat funcția de avangardă, pretinzând că doreşte o 
unificare a tuturor proletarilor din lume, promitandu-le salvarea. [...] Evreul se 
află la începutul şi la sfârşitul acestei ciume mondiale". Nu există o tara pe globul 
acesta în care aceste elemente dizolvante să nu-şi fi băgat degetele murdare 
pentru a declanșa o revoluţie prin care să-şi impună propriile interese”. 


^ Reprodusá în „Sidostdeutsche Tageszeitung" din 14 aprilie 1944, p. 3, şi citată în: Johann 
Bohm, Hitlers Vasallen der Deutschen Volksgruppe in Rumänien vor und nach 1945, (Vasalii lui Hitler in 
Grupul etnic german din România înainte si după 1945), Peter Lang Verlag, Frankfurt am Main 2006, 
pp. 149-151. Tot aici autorul studiului a publicat o schiţă biografică a lui Fritz Cloos (pp. 142- 
160). 

> Termenul „ciumă mondială“ apare în titlul unei cărți semnată de antisemitul german si primul 
redactor-şef al organului nazist, „Völkischer Beobachter", Hermann Esser (1900-1981), din 
lectura căreia, probabil, s-a inspirat si Cloos (Hermann Esser, De jiidische Weltpest. Judenddmmerung 
auf dem Erdball [Ciuma evreiască mondială. Crepusculul evreimii pe globul pământesc], Zentralverlag der 
NSDAP, Franz Eher Nachf., München, 1939, ediţia I, 1927). Corneliu Zelea Codreanu a avut 
relaţii de corespondenţă cu Esser, ceea ce rezultă si dintr-o scrisoare nedatată. Codreanu îi 
mulţumeşte în limba germană pentru cartea (Ciuma evreiască mondială) trimisă cu dedicație, pe care 
o reproducem în traducerea unui ofițer de la Siguranţă, din aprile 1928: „Mult stimate Domnule 
Hermann Esser. 

Volumul D-voastră având o dedicație pentru mine, am primit-o de multă vreme. De asemenea si 
scrisoare. Citind-o împreună cu camarazii, am rămas profund impresionați de adevărurile scrise 
în ea. - Realmente, peste omenire s-a abătut o grea boală, pe care toate forțele vii ale tuturor 
neamurilor trebuie s-o combată cu toate puterile. În acest răsboiu de deparazitare, vá rog 
considerati-ne si pe noi românii ca ocupând o poziţie pe care vom mentine-o. - Ínsá cea dintái 
chestiune care ar trebui să se facă, este o prealabilă înțelegere între toate popoarele în luptă cu 
satana. — Lipsa de legătură se simte in chip dureros, nu pentru noi, ci pentru marea cauză. - Eu 
precizez — este nevoie nu numai de o înțelegere simplă, ci este nevoie de: 1) o acţiune comună, - 
2) coordonare în acţiune. Trecând la ceva informatiuni de la noi aflați cá de câteva luni suntem 
într-o activitate din ce in ce mai mare. Mai ales cu noua organizaţie ostăşească LEGIUNEA 
ARHANGHELUL MIHAIL, având ca principii de bază — CREDINŢA, MUNCA, ORDINE, 
DISCIPLINĂ, ERARHIE.”- În continuare, Codreanu îi relatează despre congresul studenţesc 
de la Oradea, din decembrie, la care a participat si el, şi unde s-a cerut introducerea unui numerus 
clausus $1 „s-au desbătut toate chestiunile nationale si internationale în legătură cu problema 
jidoveascá. Nota esenţială a întregului congres”, conchide Codreanu, „se poate observa din 
cuvintele: - afară cu jidanii". (ACNSAS, fond Penal, dosar nr. 11784, vol. 2, ff. 27-28 - copia în 
limba germană, ff. 26-26v). 

Ín calitate de corespondent de presă de pe frontul de est, Cloos a 
publicat o sumedenie de articole în cotidianul „Siidostdeutsche Tageszeitung", 
în care a justificat războiul de cucerire şi distrugere al celui de-al III-Reich si al 
aliaților săi dus contra Uniunii Sovietice. În toate aceste articole a utilizat cliseele 
propagandei naziste. Spre exemplificare citám cáteva fragmente dintr-un articol 
publicat în toamna anului 1942, sub titlul: „Luptător si soldat politic“, pe care-l 
începe cu cuvintele lui Carl von Clausewitz, „războiul este doar continuarea 
politicii cu alte mijloace“: 

„Din această consecință deducem că în cursul acestui război total în care 
este implicat întregul continent [...], sub conducerea germană, lupta se duce 
nu doar pentru apărarea spaţiului vital, ci si pentru asigurarea culturii proprii si 
cea a popoarelor amenințate de moarte demografică, de materialism și dominația 
evreiască. Această conștiință dă fiecărui membru al armatei noastre puternice de 
pe frontul de est puterea interioară [...] de a învinge dușmanul căruia i-a fost 
injectată sub conducerea evreiască o nălucă socială și ideea revoluției mondiale. 
[...] Niciodată în cursul istoriei universale nu s-au confruntat într-un mod atât de 
izbitor două armate atât de uriaşe, opuse prin obiectivele lor politice și 
ideologice. Niciodată nu s-a manifestat atât de pregnant unitatea între 
conducerea militară si cea politică. Această unitate politică si militară este 
întruchipată, într-o desăvârșire măreață formidabilă, în persoana Führer-ului 
Adolf Hitler”. 

23 august 1944 


Odată cu răsturnarea dictaturii fasciste a lui Ion Antonescu, dispare si 
NSDAP-ul al GEG. Pentru a scăpa de arestare, unii dintre liderii organizaţiei se 
ascund si pregătesc operaţiuni de ,,rezistenta” împreună cu legionarii care, dupa 
înfrângerea rebeliunii din 1941, şi-au continuat activitatea în clandestinitate. Cu 
sprijinul regimului nazist, sub conducerea comandantului Legiunii, Horia Sima, 
se înființează la Viena un guvern în exil, hotărât să lupte în continuare pentru 


6 Organul GEG s-a înființat în martie 1941, în urma fuzionării forțate a ziarelor 
„Siebenbirgisch-Deutsches Tageblatt" din Sibiu si „Banater Deutsche Zeitung" din Timisoara 
(numită de naziști Temeschburg). Redactorul şef al ziarului a fost Alfred Honig (1900-1984). 
După răsturnarea regimului lui Antonescu, Hónig a fost arestat şi deportat în Uniunea Sovietică. 
După eliberarea sa, în 1949, s-a stabilit în partea de vest a Germaniei; între anii 1957 şi 1970 a 
fost redactor-şef al ziarului „Siebenbiirgische Zeitung“ din Miinchen, organul asociației saşilor 
din Transilvania (Landsmannschaft der Siebenbürger Sachsen) stabiliți în R.F. Germania. 
(Pentru alte detalii a se vedea: Mariana Hausleitner, ,,Südostdeutsche Tageszeitung [Rumânien, 
1941-1945], în: Handbuch des Antisemitismus. Judenfeindschaft in Geschichte und Gegenwart, 
Publikationen [Lexiconul antisemitismului. Dusmanirea evreilor de-a lungul istoriei si azi. Publicatii], vol. 6, 
editat de Wolfgang Benz, De Gruyter Saur, Berlin/ Boston, 2013, pp. 681-682). 

7 Fritz Cloos, „Kämpfer und politischer Soldat“ (Luptător si soldat politic), in: „Siidostdeutsche 
"Tageszeitung", nr. 243, 18 octombrie 1942, p. 3. 

„victoria finală” a lui Hitler si pentru revenirea la putere a Gărzii de Fier în 
România. În acest scop, se pregătesc mai multe echipe de parașutiști care au 
aterizat spre sfârşitul anului 1944 şi începutul anului 1945 în spatele frontului, 
având sarcina să pună la cale acțiuni teroriste si de sabotaj si să organizeze 
detașamente de gherilă care să lupte contra sovieticilor. Printre membrii acestor 
echipe s-au aflat si Andreas Schmidt si legionarul Constantin Stoicánescu*. In 
februarie 1945, cei doi urmau să se reîntoarcă dintr-o misiune secretă din 
România. În timpul şederii lor clandestine în tara s-au întâlnit şi cu Fritz Cloos. 
Cu această ocazie, Cloos a fost desemnat ca locţiitor al lui Schmidt „pe linia 
rezistenţei germane”, precum se precizează într-un document al Securității din 
1956”. 

Traseul avionului, care a decolat la 9 februarie 1945 de la Oradea si in 
cate se aflau Schmidt şi Stoicănescu, sub o identitate falsă, a fost dezvăluit 
sovieticilor de către un legionar, dr. Alexandru Táranu din Timişoara, care 
acceptase să devină agent. Avionul a fost doborât", iar Stoicánescu si Schmidt 
sunt arestați, duşi în Uniunea Sovietică şi condamnaţi. Vor muri în condiții 
neelucidate". 

Fritz Cloos preia practic, în această perioadă, conducerea organizatorică 
a etnicilor germani, care sunt hotărâți să se alăture acțiunilor de rezistență, 
intretinand contacte cu legionarii care puneau la cale operațiuni secrete. În acest 
scop funcționa la Bucureşti un centru clandestin de comandă, în cadrul căruia a 
activat pentru scurtă vreme si agentul SD, Roland Gunne”, un german originar 


8 Una dintre primele organizaţii neolegionare fondată după 1989 în România post-comunistă, 
care a fost strâns legată de revista „Gazeta de Vest”, editată de Ovidiu Gules la Timişoara, a 
primit numele lui Constantin Stoicánescu (1908-1948?). 

? C£. Declaraţia lui Cloos despre cei parasutati din 22 februarie 1956 (ACNSAS, fond SIE, dosar 
nr. 2732, vol. 1, ff. 361-365). 

10 Pentru detalii a se vedea: Florica Dobre, „Cazul Miskolc”, în: „Document. Buletinul Arhivelor 
Militare Române”, an V, nr. 1(17), 2002, pp. 18-22. 

11 Alte detalii despre acest episod în: Ilarion "Tiu, Istoria Mişcării Legionare. 1944-1968, Editura 
Cetatea de Scaun, Târgovişte, 2012, pp. 51-53. Afirmația autorului că Andreas Schmidt s-a întors 
din captivitatea sovietică in anii '50 în Germania (p. 52) nu corespunde realității. Schmidt a murit 
în Uniunea Sovietică. Fritz Cloos sustine că l-a reîntâlnit ultima dată într-un lagăr unde acesta i-a 
povestit episodul cu doborârea avionului si capturarea sa si a lui Stoicănescu (Declaraţia lui 
Cloos despre cei parasutati din 22 februarie 1956, ACNSAS, fond SIE, dosar nr. 2732, vol. 1, f. 
364). 

12 Roland Gunne (1913-2005), SS-Untersturmführer, membru al unităţii de elită „Leibstandarte 
Adolf Hitler“, lucrător S.D., arestat în 1945 de către sovietici, condamnat, eliberat în 1955. 
Superiorul său pe linia S.D.-ului era Kurt Auner (n. 1914), SS-Hauptsturmführer, şeful rețelei 
S.D. din România (1941-1944). După război s-a stabilit în partea occidentală a Germaniei si a 
activat în aşa-numita „Organizaţie Gehlen", botezată, in 1956, în Bundesnachrichtendienst 
(BND) — Serviciul Federal de Informaţii. (Pentru detalii despre activitatea S.D.-ului în România a 
se vedea studiul lui Ottmar Trasca: „Grupul Etnic German si activitatea SD-Ausland în România 
(1940-1944) / Die Deutsche Volksgruppe in Rumánien und die Tatigkeit des SD-Ausland in 

din România, comandantul legionar pe regiunea Ardeal Nistor Chioreanu” şi 
Nicolae Pătraşcu, secretar general al Legiunii si adjunctul lui Horia Sima, care 
datorită acestei funcții era practic şeful gardiştilor din ţară“. Până în martie 1945, 
când va fi depistat de către organele serviciilor secrete sovietice, Cloos a locuit în 
diverse case conspirative, între cate si cea „gospodărită” de şefa femeilor 
legionare din Bucuresti, Titi Gata, unde se mai aflau ascunși si câţiva legionari”. 
Cloos credea că numele Titi Gata ar fi un pseudonim, ceea ce nu era". După 


Rumänien (1940-1944)", în: Hannelore Baier (Hg./ed.), Abbriiche und Aufbrüche. Die 
Rumaniendeutschen nach zwei Weltkriegen. Tagungsbeitrage. Rupturi $i începuturi. Germanii din Romania 
după două războaie mondiale. Comunicarile unui simpozion, Hermannstadt, Honterus Verlag, 2014, pp. 
29-68.) 

13 Cloos relatează că i-a trimis lui Chioreanu 1 milion de lei, prin intermediul unui curier. Banii, 
spune tot el, ar fi fost destinati înființării unor tabere pentru instruirea unor luptători din 
rezistență (ACNSAS, fond SIE, dosar nr. 2732, vol. 1, f. 363). Chioreanu a fost condamnat în 
1948 în cadrul unui proces spectacol împreună cu 11 co-acuzati (Alexandru Popp, Ioan Bujoiu, 
George Manu, Max Auschnitt, Nicolae Mărgineanu, Dimitrie Gheorghe, Alexandru Balş, Horia 
Macellariu, Gheorghe Bontilă, Nicolae Petraşcu, Eugen Theodorescu) şi eliberat în 1964. În 
timpul detenţiei Chioreanu a făcut parte dien comandamentul ilegal al legionarilor încarcerați şi 
şi-a expus proiectele privind viitorul stat legionar, curatit etnic (cf. Nota lui „Pricop Valeriu” din 
22 august 1961, ACNSAS, fond Informativ, dosar nr. 233979, vol. 9, ff. 55-56; nota lui „Ionaș 
Gheorghe” din 20 iunie 1961, zbidem, ff. 163-164; Fişă personală privind pe Nistor Chioreanu, 
nedatată, probabil din 1961, sbidem, vol. 8, ff. 25-29). Ín cursul discuţiilor Chioreanu s-a 
pronunţat pentru expulzarea „evreilor parazitari^ în Madagascar, idee împărtăşită inițial şi de 
către nazişti (cf. nota lui „Constantin Păduraru” din 21 septembrie 1959, în ;bidem, vol. 10, f. 
144). Propunerea de expulzare a evreilor în Madagascar a fost lansată prima dată în 1885, de 
către teoreticianul antisemit german, Paul Anton de Lagarde (1827-1891), iar apoi preluată de 
către naziști, în frunte cu ideologul şef al partidului NSDAP, Alfred Rosenberg (cf. Paul de 
Lagarde, Deutsche Schriften [Scrieri germane], ausgewählt und eingeleitet von Wilhelm Rossle, 
Eugen Diedrichs Verlag, Jena 1944, pp. 435 s.u. Prima ediţie a Scrierilor germane a apărut in 1878, 
au urmat alte ediţii adáugite; Alfred Rosenberg, Tradition und Gegenwart. Reden und Aufsätze 1936- 
1940. Blut und Ehre [Tradiție si actualitate. Cmvântări si articole 1936-1940. Sânge si onoare], IV. Band, 
herausgegeben von Karlheinz Rüdiger, 3. Auflage, München, Verlag Franz Eher Nachf. GmbH., 
1941, p. 221). 

14 ACNSAS, fond SIE, dosar nr. 2732, vol. 1, f. 371. 

15 Pătraşcu declară in 1954 cá in casa unde locuia Titi Gata l-a recontactat pe Stoicánescu. Tot 
acolo s-au pus la punct acţiunile operative ale legionarilor in care fusese implicat Nistor 
Chioreanu, ofițerul SD Roland Gunne si alţii (cf. Gheorghe Onisoru, Pecetea lui Stalin. Cazul 
Vasile Luca, Târgovişte, Editura Cetatea de Scaun, 2014, p. 218). 

16 ACNSAS, fond SIE, dosar nr. 2732, vol. 1, f. 364. 

17 Alte detalii despre activitatea lui Titi Gata în: Ilarion Tiu, Istoria Mişcării Legionare. 1944-1968, 
Târgovişte, Editura Cetatea de Scaun, 2012, pp. 51 s.u. pp. 80 s.u. În scrieri postcomuniste de 
glorificare, semnate de neolegionari români, Titi Gata este inclusă in galeria „Sfinților 
închisorilor”. În jurul ultimilor ei ani de viață s-au ţesut o sumedenie de legende și speculaţii. 
Exemplară pentru o astfel de abordare, lipsită de dovezi documentare, este articolul biografic, 
semnat de Cezarina Bârzoi şi Ionuț Băiaş, „Ecaterina Gata - Pentru că a scuipat-o pe Ana Pauker 
i-au smuls sânii cu clestele, au violat-o şi omorât-o“, în: vezi Hotnews, 3 martie 2008. 

arestare, el a fost dus în U.R.S.S., anchetat si condamnat la 20 de ani de 
închisoare. 


Întoarcerea din lagăr — 1955 


Dezghetul inițiat de liderul sovietic Nikita Sergheevici Hruşciov, după 
moartea lui Stalin în 1953, şi reluarea contactelor sovieto-vest-germane la nivel 
înalt în urma vizitei cancelarului Konrad Adenauer, în 1955, la Moscova, s-au 
materializat într-o înţelegere privind soarta prizonierilor germani de război, 
respectiv a unor condamnați pentru diverse delicte săvârşite în perioada 
conflagrației mondiale. Aceştia au fost eliberați în cursul anului 1955 si repatriați 
în cele două Germanii. Unii dintre aceştia, fiind originari din România, fuseseră 
trimişi în tara lor natală si predati autorităților care nu i-au pus imediat în 
libertate, ci i-au internat în penitenciarul de la Gherla. Printre aceştia s-a aflat şi 
fostul agent S.D." si activist GEG, Friedrich (Fritz) Sigmund Cloos. 

In timpul reţinerii, Cloos a fost interogat la Gherla si apoi la Bucureşti si 
a dat declaraţii amănunțite despre persoanele care au activat in GEG, despre 
politicieni, despre activitatea sa ca agent si rezident al S.D. În aceste declaraţii isi 
confecționează o biografie politică legendată pe care, în linii mari, o va menţine 
şi o va populariza până la sfârșitul vieţii sale. Între altele, el a susţinut că deja din 
1943 şi-a dat seama că ,,hitlerismul a înșelat muncitorimea”, ceea ce l-a 
determinat să se distanteze de ideologia nazistă”. 

Ofițerii de Securitate interesaţi de a se folosi de experienţa sa îndelungată 
ca lucrător S.D. caută să-l atragă pe Cloos de partea lor, convingând-l să accepte 
colaborarea neoficială şi includerea sa ca agent în rețeaua lor informativă. Cloos 
acceptă propunerea de colaborare, pecetluită într-un document olograf, semnat 
de el pe data 1 aprilie 1956, la Gherla, în care au fost strecurate si sintagme tipice 
ale limbajului secutistic: 

„După 23 august 1944 până la arestarea mea am fost loctiitorul 
grupurilor de „Rezistență! din România, organizată de noi conform directivelor 
ce le-am primit de la comandamentul hitlerist. Sunt conștient de gravitatea 
faptelor comise în decursul activității mele, fapt pentru care în mod sincer sunt 
hotărât să mă reabilitez. [..] În munca mea de colaborare cu organele de 


18 SD-ul, Szcberbeitsdienst des Reichsfiihrers-SS - serviciul secret nazist (cu o aripă internă si externă), 
alături de Gestapo-ul, Geheime Staatspolizei — poliția politică secretă, SS-ul, Schutzstaffel - 
batalioanele de asalt si NSDAP-ul, Nationalsoxialistische Deutsche Arbeiterpartei — Partidul Național- 
Socialist Muncitoresc German au fost declarate în cursul proceselor de la Nürnberg drept 
organizaţii criminale. 

19 Cf. Referat de propunere de a se aproba trimiterea definitivă a agentului „Mihăilescu 
Gheorghe“ în R.F.G. cu sarcini contrainformative, din 20 iunie 1960, semnat de șeful Direcţiei a 
II-a, col. Isidor Holinger si şeful serviciului, maiorul Feodor Maximenco (ACNSAS, fond SIE, 
dosar nr. 2732, vol.1, f. 21). 

Securitate ale R.P.R. nu mă voi lăsa cuprins de anumite sentimente si voi 
informa despre orice acțiune dusmanoasa, indiferent de cine ar fi dusă, fie ei 
rude, foştii mei subalterni sau colegi cu care am acționat pe timpul politicii 
hitleriste. [...] Informațiile ce le voi obține le voi preda organelor de securitate in 
scris şi semnate cu numele de Lăzărescu Ion, care este numele meu conspirativ 
fata de organele de Securitate”. 

La scurtă vreme după semnarea înțelegerii cu Securitatea, Cloos este pus 
în libertate. Odată cu eliberarea sa începe şi activitatea sa secretă intensivă de 
identificare şi denuntare a unui număr mare de persoane pe care le suspectează 
de activități ,,contrarevolutionare”. Cloos, ca fost deţinut într-un lagăr sovietic, 
abuzează conştient de încrederea victimelor sale, pe care le denunță sistematic, 
furnizând Securităţii toate detaliile necesare unor acțiuni operative si represive. 
Pentru această muncă, Fritz Cloos este recompensat cu sume importante” 
obținând şi anumite favoruri. 

La un moment dat este salvat de Securitate si de o condamnare penală, 
după ce militia a descoperit că era implicat într-o afacere ilegală cu furnire. În 
urma intervenţiei Securităţii, condamnarea la închisoare este transformată într-o 
amendă de 2000 de lei, sumă plătită parțial de poliția secretă printr-o 
„trecompensă” financiară oferită agentului”. 

În analizele activității sale este descris ca „un agent sincer, verificat si 
capabil să rezolve sarcinile primite””. 


5 


Poetul Oskar Pastior denun fat de Cloos 


Într-adevăr, Fritz Cloos, ca fost colaborator al S.D. stia exact ce fel de 
informaţii sunt importante pentru un serviciu secret, furnizând poliției politice o 
sumedenie de date valoroase din punct de vedere operativ. În rapoartele 
ofițerilor, în care activitatea lui Cloos este analizată în urma unor verificări 
sistematice, se menţionează si contribuţiile acestuia la ,,rezolvarea” cu succes a 
unor cazuri. 

Astfel, într-o adresă din 18 decembrie 1959, trimisă de Securitatea din 
Orașul Stalin (precum se numea atunci orașul Braşov) către Direcţia a I-a, la 
Bucureşti, maiorul Ernest Deitel, care apare și în alte numeroase dosare politice 
din anii 1950, reliefează aportul deosebit al lui Cloos la identificarea, arestarea si 


20 Angajament din 1 aprilie 1956, semnat Cloos Fritz (Ibidem, ff. 16-17). 

21 A se vedea, de exemplu, tabelul cu indemnizatiile acordate informatorului „Lăzărescu Ion" 
între 1957 şi 1959, sume între 250 si 500 de lei (Ibidem, ff. 33-34) şi raportul de recompensare cu 
suma de 2000 de lei (Ibidem, ff. 35-36). 

2 Raport privind sentința din 12 ianuarie 1958 (Ibidem, f. 110). 

2 Asa, de exemplu, în Referatul din 20 iunie 1960, semnat de şeful Direcţiei a II-a, col. I[sidor] 
Hollinger, si şeful serviciului, Feodor Maximenco (Ibidem, ff. 18-24). 

condamnarea unor persoane. Deitel întocmește o listă lungă de persoane despre 
care agentul Cloos a furnizat informaţii utile, folosite apoi în acțiuni de 
reprimare. 

În ,referatul" de propunere de a se aproba trimiterea definitivă a 
agentului „Mihăilescu Gheorghe” in R.F.G. cu sarcini contrainformative, din 20 
iunie 1960, semnat de șeful Direcţiei a Il-a, col. I[sidor] Hollinger”, si şeful 
serviciului, Feodor Maximenco”, agentul Cloos este lăudat pentru sinceritatea sa 
şi capacitatea de a rezolva cu succes problemele legate de activitatea 
informativi ^, În același document se precizează si faptul cá „este ataşat si 
dependent de organele de Securitate prin materialele ce le-a furnizat despre o 
serie de elemente de nationalitate germaná care au fost arestate si condamnate". 
Printre persoanele enumerate în acest material cuprinzător despre care agentul a 
furnizat aparatului represiv date utilizabile — adică „informaţii despre activitatea 
[lor] contrarevoluționară” - este nominalizat şi preotul protestant din Oraşul 
Stalin (Braşov), Konrad Móckel (1892-1965), condamnat în fruntea unui lot de 
inculpati în cadrul așa-numitului proces „Biserica Neagră”, din 1958”. Pe listă 
mai apare şi numele prozatorului Andreas Birkner, condamnat în cadrul unui 
proces răsunător, intentat unui număr de cinci scriitori germani in 1959, la 
Braşov”. 

Într-un alt document, din mai 1958, se subliniază că informaţiile 
furnizate de „Mihăilescu Gheorghe” („Lăzărescu loan”) au fost verificate de 


2 Ortografiat uneori şi Isidor Hollingher, născut la 01.12.1920 în Suceava, decedat în 1985, în 
Bucuresti, a fost trecut în rezervă in septembrie 1960 (cf. http://www. cnsas.to 
/documente/cadrele_securitatii/HOLLINGER_ISIDOR.pdf.) 

25 Feodor Maximenco, nume de serviciu: Murgu Teodor, n. 01.06.1922 in Ismail, URSS, decedat 
în 1970, în Bucureşti (cf. www. 

cnsas.ro/documente/cadrele_securitatii/ MAXIMENCO%20FEODOR.pdf). 

26 Referat din 20 iunie 1960, ACNSAS, fond SIE, dosar nr. 2732, vol. 1, ff. 18-24. 

27 A se vedea: Corneliu Pintilescu, Procesul Biserica Neagră 1958, Editura Aldus, Brasov, 2008. 
William 'Totok, „Material didactic pentru Securitate”, RFT, 27 februarie 2012; id., „Istoria orală si 
limitele ei. Relatările unor victime condamnate în 1958, la Braşov (Orașul Stalin), în aşa numitul 
Proces Biserica Neagră”, RFE, 21 martie 2012. „Procesul Biserica Neagră - Der Schwarze- 
Kirche-Prozess“, în: Halbjabresschrift -  bjs-online, 25 februarie 2012  -  http:// 
halbjahresschrift. blogspot.de/2012/02/procesul-biserica-neagra-der-schwarze.html. 
Documentele legate de proces in: ACNSAS, fond Penal, dosar nr. 742 si in fond Informativ, 
dosar nr. 153639, 15 volume. 

2 Despre procesul celor cinci scriitori (Hans Bergel, Harald Siegmund, Wolf Aichelburg, Georg 
Scherg, Andreas Birkner) a se vedea următoarele dosare: despre Birkner, ACNSAS, fond MR 
Sibiu 737, fond SIE dosar nr. 24831, fond Informativ dosar nr. 18554; despre Scherg: ACNSAS, 
fond Reţea, dosar nr. 136040, 2 vol.; despre Bergel: ACNSAS, fond MI Braşov, dosar nr. 6496, 
fond SIE, dosar nr. 15622; despre Aichelburg: ACNSAS, fond MR Sibiu, dosar nr. 6943; despre 
Siegmund: ACNSAS, fond Informativ, dosar nr. 264514, 2 vol.; despre proces: ACNSAS, fond 
Penal, dosar nr. 331, 8 volume. 

os : Vo 30 = A " 
agenţii „Radu Constantin“ si „Petre Valer“, si, cum se spune în altă parte, 


informaţiile s-au „confirmat în întregime”. Totodată, în materialele poliției 
politice se reliefează faptul că „Lăzărescu loan" („Mihăilescu Gheorghe”) a 
furnizat informaţiile operative care au dus la arestarea lui Grete Löw”. 

Pe lângă personalitățile publice, amintite mai sus, lista întocmită de 
securiști cu ,,victimele” lui Cloos, cuprinde si numele unor persoane mai putin 
cunoscute ca, de pildă, Grete Lów (ortografiată si Loew)”. 

Aceasta era o fostă colegă de serviciu a poetului sibian Oskar Pastior 
(1927-2006). 

Ca şi alti etnici germani din România (bărbaţi între 17 şi 45 de ani, femei 
între 18 şi 35 de ani), tânărul Pastior fusese deportat între 1945 si 1949 la asa 
numita muncă de reconstrucție în U.R.S.S. Impresiile din timpul şederii într-un 
lagăr de muncă din Ucraina sovietică le-a descris într-un ciclu de poeme, lăsate 


2 Din dosarul SIE al agentului „Radu Constantin”, născut pe data de 6 aprilie 1914 la 
Caransebeş, aflăm că si acesta a fost arestat după război, fiind implicat alături de Cloos si alti 
foşti naziști în acţiuni de „rezistență“, condamnat la detenţie, eliberat, în 1955, dintr-un lagăr 
sovietic (cf. Raportul privind agentul „Radu Constantin“, din 13 aprilie 1965, ACNSAS, fond 
SIE, dosar nr. 4098, vol. 1, ff. 23-38). Deşi agentul a furnizat informaţii care au contribuit la 
urmărirea unor personalități culturale si politice ca Hans Bergel, Georg Scherg, Eginald 
Schlattner sau Hans Otto Roth (cf. zbidem), Securitatea cunoscandu-i şi activitatea informativă 
pentru serviciul secret nazist, totuşi are rezerve fata de planul cá ar putea fi plasat cu „sarcini in 
exterior“ (cf. Referatul privitor la „Radu Constantin“ din 27 septembrie 1956, semnat de lt. maj. 
Aurel Ciclovan, ACNSAS, fond SIE, dosar nr. 4098, vol. 1, ff. 68-75). Dintr-o adresă a 
Ministerului de Interne către Inspectoratul Judeţean Braşov, din 16 august 1972, rezultă că 
agentul, un cunoscut artist plastic, a plecat in 1971 în R.F.G. Se pare că după plecarea din tara, 
acesta a refuzat să mai lucreze pentru Securitatea română. În Germania, a participat la întrunirile 
pseudo-istorice organizate de cercul revizionist al lui Fritz Cloos, Comunitatea de lucru pentru 
cercetări etno-populare sud-est-germane, a continuat să picteze. A murit pe data 6 octombrie 
1990. 

30 Referat cu propunere de a se aproba plecarea în R.F.G. a numitului Liebhardt Samuel si 
folosirea lui indirectă de către organele noastre prin intermediul agentului „Lăzărescu”, mai 
1958, aprobat de It. col. Holinger si şeful serviciului cpt. Bartha Ladislau, ACNSAS, fond SIE, 
dosar nr. 2732, vol. 1, ff. 25-31, aici f. 31. 

31 Ibidem, f. 21. 

32 Adresa M.A.I Stalin din 18 decembrie 1958 către M.A.I. Bucureşti, Direcţia a Il-a, semnată de 
şeful Securităţii locale, col. Akanier (? nume greu descifrabil) Pavel si şeful serviciului II, mr. 
Deitel Ernest, în care se sintetizează materialul informativ furnizat de către „Lăzărescu”, 
cuprinzând o listă lungă de persoane arestate şi condamnate, ACNSAS, fond SIE, dosar nr. 
2732, vol. 1, ff. 134-136. (Ernest Deitel, n. 30.04.1927 în localitatea Usgorod, U.R.S.S., în 1953 
locotenent major la Regionala Banat, apoi, piná-n 1960 ca maior la Braşov. A emigrat în SUA, în 
1975, şi a pierdut cetăţenia română, în 1977 - cf. www. 

cnsas.ro/documente/cadrele_securitatii/ DEITEL%20ERNEST.pdf). 

3 Adresă din 18 decembrie 1959, semnată de mr. Ernest Deitel şi şeful Securităţii din M.A.I. 
Orasul Stalin (ACNSAS, fond SIE, dosar nr. 2732, vol. 1, ff. 134-136). O lista similara cuprinde 
si un raport, din mai 1959, semnat de mr. Neagu Cosma, de la direcția a I-a, şi căpitanul Nardin 
Ion (bidem, f. 137). 


210 


Biografia secretă a lui Fritz Cloos... 


în custodia lui Grete Lów (n. 1927), din Sibiu, în anul 1955, când s-a mutat la 
Bucuresti unde a început să studieze germanistica. Low a arătat poeziile si lui 
„Lăzărescu loan”, iar acesta nu a ezitat să o denunțe Securităţii”. 

Într-un material informativ, predat ofițerului său de legătură, căpitanul 
Ion Nardin, la data de 19 martie 1959, „Lăzărescu loan” descrie împrejurările 
prin care a ajuns să afle de existența poeziilor lui Oskar Pastior, menționează că 
Löw i-a citit câteva texte pe care el le consideră antisovietice si dușmănoase: 

„Eu m-am interesat de acest student [adica: Pastior] si am întrebat daca 
n-are ceva scris la mână din lucrările acestui poet. Grete Low a adus niște foi și a 
spus: 

«Aceste poezii au fost scrise de mult, după întoarcerea lui Pastior- 
Capesius din URSS unde el a fost la muncă de reconstrucție». 

Poeziile citite de Löw au avut fără îndoială un caracter antisovietic. 

Eu am întrebat dacă toate aceste poezii [pe care le-a] avut în mână, au 
acelaşi caracter? 

«Nu, numai câteva din trecut. El a scris foarte multe poezii cu caracter 
liric. El scrie cam mult, el e foarte productiv, dar nu toate poeziile lui Pastior 


2235 


Capesius sunt reușite» ”. 


Ofițerul menționează că în urma acestor informații se va deschide 
„acțiunea de verificare” a lui Pastior”. Din mențiunea securistului mai rezultă că 
Löw se afla deja în vizorul Securității din cauza unui contact cu un cetățean 
străin care i-ar fi adus un „cifru pentru a coresponda cu fratele ei din Austria". 

Suspiciunile poliției secrete fata de Löw s-au amplificat în urma 
denuntului. O încercare de racolare a eşuat. Au urmat sicane şi confiscarea 
textelor lui Pastior. Din cauza opoziţiei fata de propunerea de a colabora, in 
1959 Securitatea a dispus arestarea şi condamnarea lui Grete Low la 7 ani de 
închisoare. După ce a fost pusă in libertate, înainte de termen, în 1961, ea a 
depus o cerere de emigrare în Germania. 

Pentru contribuția sa la arestarea lui Grete Low si pentru demascarea 
caracterului dusmános al poeziilor lui Pastior, Fritz Cloos a fost recompensat cu 


34 Alte detalii în studiul lui Stefan Sienerth, „»Angst vor unerfundenen Geschichten« Zur 
Securitate-Akte Oskar Pastiors” / «Frică de povestiri neinventate». Despre dosarul de Securitate 
al lui Oskar Pastior, în: „Spiegelungen”, anul 5 [59], nr. 3, 2010, pp. 236-271. 

35 Nota lui „Lăzărescu loan“ din 19 martie 1959, dactilografiată de cpt. lon Nardin (ACNSAS, 
fond Reţea, dosar nr. 249556, ff. 88-89). 

36 Despre urmările acestei „verificări? asupra destinului acestui poet pe larg in: „Versuchte 
Rekonstruktion. Die Securitate und Oskar Pastior“ („Încercarea unei reconstituiri. Securitatea si 
Oskar Pastior”), în: text + kritik, Nr. 12, 2012. Cf. prezentarea publicaţiei, William Totok, 
„Securitatea si Oskar Pastior. Publicaţia fexz + kritik dedică celebrului poet originar din Romania 
un număr special”, în: ,,Timpul", an XIII, nr. (171) 5, 2013, p. 8. 

500 de lei plus 180 de lei pentru cheltuieli legate de deplasarea de la Braşov, 
unde-si avea domiciliul, la Sibiu, unde locuia Löw”. 


Calificat pentru misiuni „în exterior” 


Spre sfârşitul anilor 1950, Securitatea consideră cá Fritz Cloos s-a 
calificat ca agent şi ar putea fi trimis în această calitate în Germania. Planul 
prinde contururi concrete în urma verificărilor multiple la care a fost supus si 
din care rezulta faptul că agentul, într-adevăr, a dat dovadă de ,sinceritate". 
Instructajul propriu zis al lui Cloos pentru „sarcini informative în exterior” se 
aprobă în iulie 1960 si se desfășoară în mai multe şedinţe succesive. Amplul 
instructaj, propriu zis, a fost efectuat de către căpitanii Silea Simion (conspirat 
„Stan”) si Szöke Emeric („Micu”)*. Se stabilesc metodele de contactare si 
întâlniri conspirative în străinătate, formele de comunicare şi natura rapoartelor 
pe care urmează să le transmită la Bucureşti. 

Crezând că Grete Low l-ar putea suspecta pe „Lăzărescu loan” că a 
denuntat-o la Securitate si că astfel a contribuit direct la arestarea ei, agentul a 
propus poliției secrete un scenariu care să disperseze eventualele suspiciuni ale 
victimei. Scenariul prevedea ca Securitatea să-i dea un paşaport lui Grete Low 
abia după plecarea din tara, migălos pregătită, a lui „Lăzărescu loan”. Asta cu 
scopul de a-i inocula Gretei Low ideea falsă că ea a putut părăsi România în 
urma unor intervenții ale lui „Lăzărescu? pe lângă autoritățile germane, 
încununate de succes”. Astfel, Securitatea, fiind şi cointeresată de reuşita acestei 
induceri în eroare, a sprijinit prin toate mijloacele de care dispunea eforturile 
agentului de a evita pericolul unei deconspirări sau lansarea unor discuții 
stânjenitoare care l-ar fi pus într-o situație extrem de delicată atât în cercurile pe 
care urma să le spioneze, cât si în fata rudelor, colegilor sau prietenilor sai si, nu 
în ultimul rând, în fata autorităţilor vest-germane. 


37 Tabel cu îndemnizaţiile acordate agentului „Lăzărescu loan”, întocmit de ofițerul sáu de 
legătură, cpt. Ion Nardin în perioada 9 ianuarie 1959 - 21 martie 1960 (ACNSAS, fond SIE, 
dosar nr. 2732, vol. 1, f. 34). 

?8 C£. Aprobarea instructajului de către mr. Neagu Cosma, din 29 iulie 1960, Ibidem, vol. 2, ff. 2- 
4, Aprecierile după cele 13 şedinţe de instructaj, organizate între 12 ianuarie şi 22 februarie 1961, 
ibid., ff. 57-58; Raport, îbid., ff. 5-16, Plan de legătură între centrala şi agentul „Lăzărescu Ioan" 
din 24 decembrie 1960, żbid. ff. 30-36. (Neagu Cosma, n. 07.04.1925 în comuna Padina, judeţul 
Buzău, decedat în 2007, în Bucureşti, a activat în cadrul Securității din 1950 până-n 1989, lucrând 
după 1968 în Direcţia Generală de Contraspionaj, fiind avansat la gradul de general-maior, iar 
după 1973 a lucrat la Şcoala Militară de Ofiţeri Activi din Ministerul de Interne din Bucureşti — 
cf. www. cnsas.to/ documente /cadrele_secutitatii/ COSMA_NEAGU.pdf.) 

? Grete Lów a părăsit definitiv România abia în decembrie 1964. Data sosirii a fost menţionată 
şi în presa repatriatilor („Loew Margarete, geb. 14. 10. 1927 und Loew Michael, geb. 15. 3. 1960, 
aus Hermannstadt nach Gundelsheim, Schloß Horneck", cf. „In die Bundesrepublik 
zugewandert“, în: SLZ, nr. 2, 15 februarie 1965, p. 4). 

Sarcinile agentului 


În lunga sa activitate pentru Securitatea română, care din motive de 
„vârstă” s-a încheiat pe data de 8 iulie 1987", documentată in 24 de volume 
microfilmate, Fritz Cloos avea în atenţie trei obiective principale: a) spionarea și 
influențarea asociaţiei repatriatlor germani din România din cadrul 
Landsmannschaft-urilor, b) impunerea unei anumite interpretări a evenimentelor 
istorice din România până la 23 august 1944, în conformitate cu istoriografia 
national-comunistá propagată în ultima fază a regimului lui Gheorghiu-Dej si 
apoi de cel al lui Nicolae Ceauşescu si c) supravegherea informativă a unor 
legionari din exil şi eventuala influențare a unor acțiuni programate de către 
aceştia. 

Cu prilejul încheierii pregătirii ca agent extern, Cloos notează, pe data de 
6 iunie 1961, în finalul unui raport, că şi-a „însuşit instructajul”, că a memorat 
toate „datele privind sistemul de legătură” şi promite că va „respecta 
instructajul” privind „munca de informaţie” în Germania federală“. La scurtă 
vreme după terminarea instructajului, Cloos părăseşte România, ajungând în 
același an, 1961, în Germania”. La scurtă vreme după sosirea sa în occident, 
agentul a şi cerut să fie contactat de către un ofiţer de legătură. Întâlnirea 
solicitată a fost aprobată la 30 septembrie 1961 la cel mai înalt nivel - de însuși 
ministrul de interne, Alexandru Drăghici - iar maiorul Iulian Cojocaru urma să 
plece la Viena”. Întrevederea conspirativă a agentului cu ofițerul de legătură a 
decurs fără vreun incident neprevăzut. 

După acest prim contact, agentul se pune serios pe treabă, încercând să 
adune date cât mai utile, pentru care este răsplătit cu sume importante care în 
primii ani de activitate oscilează între 250 şi 800 de mărci lunar. Odată cu 
creşterea calității si valorii operative a informaţiilor furnizate, în anii 1970, creşte 
si volumul indemnizatiilor, ceea ce se desprinde, de exemplu, si dintr-un tabel“ 
cu sumele primite din februarie până-n august 1975: 


40 A se vedea opisul documentelor din ACNSAS, fond SIE, dosar nr. 2732, vol. 24. 

41 Ibidem, vol. 2, f. 83. 

42 Sosirea lui a fost menţionată in presa refugiaților (cf. In die Bundesrepublik: xugemandert. Nach 
Baden-Wiirttemberg, în: ,,Siebenbürgische Zeitung", nr. 8 din 15. August 1961, p. 5). 

^5 Raport cu propuneri de contactare a agentului „Lăzărescu Ion" la Viena de către ofițerul de 
Securitate Iulian Cojocaru, semnat de mr. Iulian Cojocaru, aprobat de şeful Direcţiei I, gen.-mr. 
Nicolae Doicaru, locţiitorul şefului direcției, col. Aurel Mois si vicepreşedintele Consiliului de 
Miniştri şi Ministrul Afacerilor Interne, Alexandru Drăghici din 30 septembrie 1961 (ACNSAS, 
fond SIE, dosar nr. 2732, vol. 2, ff. 144-145). 

+ Raport din 28 octombrie 1975, privind analiza activităţii inventatorului „Kaiser“ în cursul 
anului 1975, dactilografiat cu maşină de scris IBM, cu litere mari, destinat organelor superioare, 
nesemnat, din care rezultă că următoarea întâlnire a colaboratorului neoficial va avea loc pe data 

Data Locul Note Recompense 


informative 
file 


Salzburg 1800DM | | 


| 212. | Salzburg | — —- | —  - | — | 
| 275. | Salzburg |  —— — 20 |  120DM | | 
| 284. | Viena —— | 2 |  100DM | | 
| 295. | Kufstein | —— — 16 |  %0DM | | 
| 318. | Wes | — 17 | —  100DM | | 


» Organizaţie paravan” 


Pregătirile de plecare din tara ale lui „Lăzărescu loan” au fost precedate 
de crearea unei legende plauzibile pentru risipirea unor posibile suspiciuni ale 
autorităţilor vest-germane fata de un strămutat german dintr-un stat din spatele 
cortinei de fier, chiar si în faza ușor ameliorată a „războiului rece". 

Liderul sovietic, Nikita Hrușciov, care a denunțat abuzurile de putere ale 
lui Stalin la cel de-al XX-lea congres al P.C.U.S., în februarie 1956, a lansat 
formula ,,coexistentei pașnice” care începuse să se contureze ca linie generală a 
politicii externe a „lagărului socialist”. Noua orientare externă urma să se 
materializeze printr-o destindere cuprinzătoare, vizând toate țările lumii, desi în 
vest era percepută, în primul rând, ca o încercare de apropiere a blocului sovietic 
de cel capitalist, occidental, şi ca o diminuare substanţială a tensiunilor 
acumulate. 

În acest context geopolitic are loc „emigrarea” lui Cloos. Aşadar, pentru 
opinia publică şi apropiați, plecarea legendată a lui Cloos din România trebuia să 
apară ca rezultat al unor intervenţii din afară din partea unor foşti colegi si 
prieteni în favoarea sa, respectiv a unor organizații umanitare ca, de exemplu, 
Crucea Roşie Germană (DRK). Operaţiunea de dezinformare reuşeşte pe deplin, 
Cloos jucándu-si rolul atribuit de către Securitate fără ca cineva să-l suspecteze 
vreodată, în mod serios, că activează pentru Securitate si, pe deasupra, încasează 
prin canalele oculte ale poliției secrete române sume importante care în anumite 
perioade depăşeau veniturile obținute în R.F. Germania din munca sa cotidiană. 

„Cu gaşca mea si cu toti stau în general bine. Mă feresc de duşmani. În 
acest an va fi organizată, dar nu prin mine direct, întâlnirea «camarazilor vechi». 
Acest punct al programului este cel mai ușor de indeplinit"^, scria Cloos într-un 


de 17 februarie 1976, la „Viişoara“ (numele conspirativ pentru Viena), cu col. lon Humelnic 
(ACNSAS, fond SIE, dosar nr. 2732, vol. 24, f. 544). 
45 Ibidem, vol. 4, f. 25. 

amplu material informativ dactilografiat, datat 24 aprilie 1962, trimis de 
rezidența Securității din Viena centralei din Bucureşti. Din „gaşca” la care se 
referă „Lăzărescu loan” (conspirat de-a lungul anilor şi sub alte nume ca: 
„Mihăilescu Gheorghe”, dupa 1964, „Konrad” sau ,,Radovan", apoi ,,Kaiser", 
„H3”, ,Marton" si ,,Martin") făceau parte, de fapt, mai multi foşti nazişti 
germani din România, „vechi camarazi” stabiliți în Republica Federală Germania 
înainte, în timpul şi după cel de-al doilea război mondial. Toti aceștia urmau să 
fie folosiți de către agent ca surse care puteau fi exploatate-n orb si folosite ca 
multiplicatori ai unor zvonuri lansate de unitatea de dezinformare. Integrati într- 
o organizaţie pe care urma s-o înființeze, aceştia deveneau parte a unui 
„paravan”, precum notează el într-un alt raport“, care îl ajutau să-și deghizeze 
mai bine activităţile informative. 

În materialul amintit, din aprilie 1962, „Lăzărescu Ioan" mai vorbeşte si 
despre Horia Sima, comandantul legionarilor, exilat în Spania, cu care întreținea 
relații apropiate, şi Hans Hartl (1913-1990), care după 1941 a fost redactor al 
cotidianului pro-nazist german din România, ,,Südostdeutsche Tageszeitung", 
apoi in 1953 redactor al ziarului refugiaților saşi din R.F.G., „Siebenbiirgische 
Zeitung" şi cofondator al „Societății Europa de sud-est" (,Südosteuropa- 
Gesellschaft”) din München. În același material, „Lăzărescu Ioan” repetă 
îngrijorat rugămintea exprimată in fata ofițerilor de Securitate înainte de plecarea 
sa în Germania, în 1961, şi anume ca „deocamdată” să nu fie „trimisă” in 
Germania Grete Lów — adică să nu i se dea un pașaport de emigrare”. 

În 1965, Cloos întemeiază un cerc intitulat Arbeitsgemeinschaft fur 
sudostdeutsche Volks- und Heimatforschung (ceea ce într-o traducere 
aproximativă înseamnă: Comunitate de lucru pentru cercetări etno-populare 
sud-est-germane), reuşind să atragă apropiații săi, cât şi numeroase personalități 
publice care activau în politică, în asociaţiile repatriatilor germani din răsărit, 
publicişti, politologi, scriitori si istorici să participe la şedinţele „organizației”. 
Astfel, pentru o reuniune a cercului, programată să aibă loc în 1967, Cloos a 
invitat 173 de persoane, respectiv instituții. O copie a listei cu numele, adresele 
exacte si numerele de telefon ale invitaţilor a fost predată Securităţii”. Într-un 
raport, din 7 martie 1967, în care Cloos sintetizează reacțiile legionarilor în urma 
vizitei în R.F.G. a ministrului român de externe, Corneliu Mănescu, el se referă, 


> 


^6 În acest raport, din ianuarie 1967, el aminteşte cá a reușit prin „organizația“ sa să-şi adune 
prietenii în conformitate cu „programul stabilit în 1961“, având astfel posibilitatea „de a lucra 
mai în public şi ca o metodă de camuflare“ (Ibidem, vol. 13, ff. 63-74). 

47 Ibidem, vol. 4, ff. 1-26. 

4 Lista invitaţilor pentru reuniunea din Friedrichsdorf 1967 (Ibidem, vol. 13, ff. 247-252). A se 
vedea şi scrisoarea nr. 97/C.I. din 28 iulie 1967, a rezidentei referitoare la ,, Konrad", in care se 
spune: „Agentul ne-a predat lista invitaţilor săi la lucrările organizaţiei pe care a initiat-o" (Ibidem, 
vol. 10, f. 154). 

pe larg, şi la posibilitățile de „dezvoltare organizatorică” a cercului său, pe care-l 
descrie ca o „bază de acțiune în public” pentru activități „acoperite”. „Este un 
instrument de care am absolută nevoie, dacă și în viitor activitatea mea să se 
intensifice””, notează agentul. 

Putin mai târziu, revine cu alte informații asupra cercului său, afirmând 
că „prin acesta am reușit să mă leg mai aproape de cercurile şi persoane care 
conduc oficial si neoficial concepțiile saşilor si şvabilor”. Numai menţinerea 
legăturilor cu aceste persoane, afirmă el, îi oferă o garanţie pentru „reuşita” 
muncii informative şi pentru îndeplinirea sarcinilor primite. In acelaşi timp, însă, 
raportează si despre apariția unor voci critice la adresa asociației sale, 
nominalizându-l pe unul dintre cei mai vehementi contestatari. Este vorba 
despre Hans Wolfram Hockl (1912-1998), scriitor originar din Banat care după 
război s-a stabilit în Austria”. 

În 1974, Cloos raportează că Josef (Sepp) Komanschek, un fost 
demnitar nazist din România care a devenit membru al Comunităţii de lucru 
pentru cercetări etno-populare sud-est-germane, a fost „atacat” de către Hockl 
în legătură cu prezentarea „evenimentelor politice interne ale grupului etnic 
german din România înainte de 23 august 1944”. Din raport se poate deduce că 
cercul lui Cloos a prezentat într-un mod eronat uciderea a şapte anti-fascisti 
germani din orașul Jimbolia, în toamna lui 1944, de către naziști bănățeni”. 

Un an mai târziu, Hockl a acceptat să participe la o reuniune a cercului. 
Cu această ocazie, a înregistrat pe bandă magnetică” discuţiile aberante la care a 
asistat atunci şi le-a publicat partial în două volume? în care i-a criticat pe 
fondatorii cercului pentru încercarea de rescriere a istoriei si bagatelizarea 
crimelor naziste. 

Dintr-o intervenţie a lui Fritz Cloos se desprinde tendința limpede de a 
da evenimentelor istorice recente o interpretare care să nu se afle în contrasens 
cu cea oficială propagată de regimul national-comunist din România. Ideea 
principală a acestei interpretări consta în faptul de a prezenta România ca 
victimă şi nu ca aliat al Reich-ului nazist. Prin extindere și actorii politici ai 
Grupului Etnic German erau transformați prin această inginerie interpretativă în 
simple marionete ale politicii naziste, deci un soi de inocente victime colaterale 
ale istoriei. „Toţi sunt de părere”, notează Cloos într-un raport în care vorbeşte 


^? Raport din 7 martie 1967 (Ibidem, vol. 13, f. 40). 

50 Raport din 18 iulie 1967 (Ibidem, vol. 13, ff. 180-182). 

5! Raport semnat de „Radovan“ pe data de 6 august 1974 (Ibidem, vol. 24, ff. 238-246). 

52 O copie a casetei se află în arhiva autorului — W.T. 

5 Hans Wolfram Hockl, Offene Karten. Dokumente zur Geschichte der Deutschen in Rumänien 1930- 
1980 (Cu cărţile deschise. Documente privind istoria germanilor din Romania 1930-1980), Linz 
1980; id., Deutscher als die Deutschen. Dokumente und Studien über NS-Engagement und Widerstand 
rumdniendeutscher Volkspolitiker (Mai germani decât germanii. Documente si studii despre 
angajamentul nazist si despre rezistenta unor politicieni germani din Romania), Linz, 1987. 

despre cercul său si despre primele critici ale lui Hockl, „că rezultatele acestor 
cercetări si mai ales celor dificile să nu fie publicate”. Consecințele acestei 
politici de suprimare a unor detalii istorice neavenite din punctul său de vedere 
s-au materializat mai târziu într-un volum al cărui co-autor a fost”. 


Operațiunea „Geminei” 
5 


Pe de altă parte, Cloos a avut sarcina să impună si prin intermediul 
cercului său o viziune asupra istoriei moderne a României în conformitate cu 
linia istoriografiei oficiale national-comuniste. După venirea la putere a lui 
Nicolae Ceauşescu, în 1965, istoria devine și un instrument de răfuială cu 
minoritatea maghiară. Intretinerea unei atmosfere conflictuale cu maghiarii avea 
menirea să distragă atenţia populaţiei de la problemele economice interne care se 
agravau din ce în ce mai mult. Pe de altă parte, starea de tensiune creată artificial 
prin incitarea instinctelor naționaliste ale populației urma să legitimeze politica 
de independenţă a lui Ceausescu fata de Moscova si ţările satelit vecine. În acest 
context are loc treptata reînviere a unor mituri nationale, integrarea unor 
elemente ideologice, preluate din arsenalul ultranationalismului interbelic, în 
propaganda de partid şi un lent proces de reabilitare a unor personalități 
controversate. 

În 1968, propaganda regimului pregăteşte cea de-a 50-a aniversare a 
alipirii Transilvaniei de România, exprimată prin participanţii la adunarea de la 
Alba Iulia, de la 1 decembrie 1918, inclusiv prin canale diplomatice si 
„agentură”, adică prin rețelele poliției politice active în străinătate. La reflectarea 
narativă a aniversării „Gemineir”, precum apare denumirea conspirativă a 
Ardealului în documentele Securităţii, urma să contribuie si Fritz Cloos". În 
acest scop, el trebuia să sugereze editorilor ziarului ,,Siebenbürgische Zeitung" 
accentele tematice care să cuprindă articolele dedicate zilei de 1 decembrie 1918. 
Prin reliefarea atitudinii pozitive a minorității germane fata de unirea 
Transilvaniei cu România, urma să se evidentieze, prin contrast, politica de 
deznaționalizare la care au fost supuse nationalitatile din vechea monarhie 
austro-ungară, în special în provinciile administrate de către autoritățile de la 
Budapesta. Operaţiunea viza discreditarea maghiarilor şi impunerea ideii unei 
continuitati a iredentismului în rândurile minorității ca pericol al statului national 
român. 


54 ACNSAS, fond SIE, dosar nr. 2732, vol. 24, ff. 238-246. 

55 Karl M. Reinerth, Fritz Cloos, Zar Geschichte der Deutschen in Rumanien 1935-1945. Beitráge und 
Berichte (Privitor la istoria germanilor din Romania 1935-1945. Contribuţii si rapoarte), Bad Tölz, 1988. 
56 Cf. notă privind aniversarea „Geminei“ din 11 octombrie 1968 (ACNSAS, fond SIE, dosar nr. 
27732, vol. 13, ff. 480-481). 

În urma sarcinilor primite de la Bucureşti, Cloos a încercat să convingă 
conducerea asociaţiei saşilor si editorii ziarului lor să publice textul declarației 
istorice în favoarea unirii din 1918, a unor saşi din Mediaș, cât şi prezentarea 
unor cărți şi materiale de propagandă legate de acest eveniment, destinate, în 
primul rând, exilului. Aceste materiale au fost difuzate si răspândite de aparatul 
diplomatic, în cazul de fata, de către ambasada României din R.F. Germania, 
deschisă cu prilejul stabilirii relațiilor diplomatice cu Germania occidentală, în 
1967. Cloos raportează pe larg despre propunerile pe care le-a făcut privind 
articolele din ediția programată a ziarului, dedicată unirii, cum au fost primite 
sugestiile sale si ce discuţii si controverse au stârnit ele între factorii de decizie”. 
Într-un raport al rezidentei din Viena, trimis centralei din Bucureşti, se schiteazá 
sarcinile trasate lui „Konrad” şi se retin detalii despre întâlnirea preşedintelui 
asociației saşilor, Erhard Plesch, preşedintele Landsmannschaft-ului al şvabilor, 
Michael Stocker si a publicistului si analistului Hans Hartl cu trei diplomaţi de la 
Ambasada României. În cursul întrevederii, se precizează în raportul rezidentei, 
s-a discutat despre „marcarea” celor „50 de ani de la realipirea Ardealului la 
România”. În același raport, mai este citat agentul ,,Konrad" care a informat 
Securitatea ca Plesch isi va însuși sugestiile primite, fiindcă „este o fire care 
întotdeauna a nutrit sentimente anti-maghiare””. 

Materialul care s-a publicat în cele din urmă in ,Siebenbürgische 
Zeitung” = cuprindea trei articole, unul nesemnat, cu accente favorabile 
României, in care se vorbeşte despre festivitatea dedicată Unirii, organizată la 
Ambasada României, şi despre declaraţiile ambasadorului Constantin Oancea şi 
cele ale fostului rector al Universităţii din Cluj, prof. Constantin Daicoviciu. Al 
doilea articol este semnat de către un apropiat al lui Cloos, Otto Rudolf Lie“, 
fost membru al biroului de presă, cultură şi propagandă al GEG, stabilit după 
rázboi în Austria, în care autorul sintetizează alocutiunea rostită de ambasadorul 
român din Viena, Gheorghe Pele. Cel de-al treilea articol, de asemenea 


57 Raportul lui „Konrad“ din 24 septembrie 1968 (Ibidem, ff. 541-550). 

58 Raportul rezidentei din 27 septembrie 1968 (Ibidem, ff. 567-570). 

$» „Siebenbirgische Zeitung”, nr. 23, 15 decembrie 1968, p. 2. 

$9 Otto Rudolf Liess (scris si Lie) (1914-1994), membru al biroului de presă, cultură şi 
propagandă al GEG, redactor şef al revistei naziste „Volk im Osten“. După război s-a stabilit in 
Austria. LieB este autorul unui raport, redactat în 1957-58, despre activitatea organizatorică si 
politică a minorităţii germane din România până la finele ultimului război mondial. Scrierea, în 
care autorul vehiculează diferite legende şi mituri postbelice, cuprinde şi câteva informații 
inedite, dar, în esenţă, bagatelizează activităţile naziștilor din România si este tributară 
revizionismului istoric. (Raport publicat în: „Zeitschrift für Siebenbürgische Landeskunde”, anul 
34 [105], nr. 2, 2011 pp. 192-228.) În raportul sáu LieB concluzionează: „Distanţa fata de 
zăpăceala şi evenimentele produse de marele război european este o poruncă atât pentru martorii 
contemporani, cât si pentru istorici, de a recunoaște gloria si spiritul de jertfă al acestui neam de 
colonişti care în interiorul şi în afara patriei sale a slujit unei misiuni pe care azi, fără îndoială, o 
recunoaştem: Europa" (p. 225). 

nesemnat, este o sinteză a unei conferințe ţinute de Daicoviciu despre 
„înființarea si evoluţia statului national roman’. 

Pe lângă sarcina de influențare a politicii culturale si a istoriografiei 
apropiată organizației repatriatilor germani din România, stabiliți în R.F.G., 
Cloos a furnizat Securității si informaţii utile din punct de vedere operativ, legate 
de politica de emigrare si de rolul serviciului secret vest-german (organizația 
Gehlen, după 1956 BND) şi cel al organizației umanitare Amnesty 
International“, cât si despre preocupările legionarilor din exil”. 

La îndemnul Securităţii, Cloos a refuzat să ocupe vreo funcție în cadrul 
asociației repatriatilor. În același timp, a fost sfătuit să intre în Partidul Social- 
Democrat şi să influențeze politica de emigrare. În 1976, devine chiar referent al 
partidului pentru probleme legate de reîntregirea familiilor“. Controlul emigrării 
si încasarea unor sume enorme de către statul comunist roman pentru fiecare 
persoană ,,stramutata” este un alt capitol dintr-o piesă în care Fritz Cloos şi-a 
jucat rolul scris de ofițeri de Securitate. 

Într-un necrolog publicat, in 2004, într-un ziar al repatriatilor, Fritz 
Cloos este elogiat pentru „meritele sale trainice” în răspândirea unor aspecte ale 
istoriei recente si pentru activitatea sa pentru reîntregirea familiilor despărțite”. 


6! C£. bilanţul lui „Konrad“ privind aniversarea Unirii (ACNSAS, fond SIE, dosar nr. 2732, vol. 
14, ff. 65-68). 

62 Raport din 1974 (ACNSAS, fond SIE, dosar nr. 2732, vol. 24, f. 571) si din 1976 (Ibidem, f. 
738v); 

65 A se vedea, de exemplu, raportul, din 17 ianuarie 1970, privind mesajul lui Horia Sima cátre 
Cloos (Ibidem, vol. 14, f. 661), dar si numeroasele rapoarte despre contactele agentului cu 
legionarii exilați, stabiliti in Germania, Vasile Mailat si Dumitru Leonties. 

64 Pe data de 30 ianuarie 1976, devine membru al Consiliului de partid care se ocupă de 
problema repatriatilor si refugiaților (Beirat für Vertriebenen- und Flüchtlingsfragen). Cf. copia 
documentului de numire, furnizată de „Radovan” Securităţii, in: Ibidem, vol. 8, f. 450. 

65 Hans Bergel, „Brechungen eines Jahrhunderts. Zum Tod von Friedrich Cloos“ (Fractiunile unui 
secol. La moartea lui Friedrich Cloos), in: ,,Siebenbürgische Zeitung", nr. 8, 20 mai 2004, p. 7. 

Dana IAMANDI 


Nu v-ar fi dor să mai avem nemți? 


Don't You Miss Having Germans Around? 


The Securitate created a file whose subject was Helmuth Frauendorfer (a 
German writer who emigrated from Romania in the mid-1980s), which resembles a 
journal of impressions in which almost all of the writer's acquaintances have stated 
various opinions about him. The file is entirely based on information provided by 
his friends. 

After having read the file at the National Council for the Study of the 
Securitate Archives, Dana lamandi had an interview with the German scholar. The 
dialogue between the two focuses on some biographical details as well as on 
elements of the history of mentalities. Besides, it sheds light on the relation between 
the Securitate and the intellectuals in Romania in the 1980s. 


Etichete: dosarele Securităţii, colaborare, literatură germană. 
dizidentá 

Keywords: Securitate files, collaboration, German literature, 
dissidence. 


În pantofi îmi curge mocirla, care fn timpul zilei este aruncată asupra acelora care tac. 
Într-un parc văd că pomii au frunze roşii si că iarba creşte în trei culori. 

Eroii impietriti ai trecutului îmi aruncă manusa lor in fata. 

Dar cu ei nu vreau să am de-a face. 

Poate sunt lag. 

Poate vreau să văd chipuri de televizor numai ca statui. 

Fiindcă această piatră apasă mai putin puternic asupra pieptului ca susnumitele chipuri... 
(Plimbare nocturnă, de Helmuth Frauendorfer, publicat în 

„Neue Banater Zeitung" din 21.04.1982) 


Helmuth Frauendorfer (n. 5 iunie 
1959, Voiteg, judeţul 'Timiş, Banat, România), 
poet şi jurnalist de limba germană din România. 

In anul 1965, familia sa s-a mutat la 
Timişoara şi a devenit un apropiat al scriitorilor 
din Grupul de Acţiune Banat. 

Incepând cu anul 1979 a început să 
apară cu regularitate în publicaţii periodice de 


Dana lamandi 


limbă germană din România. 

A urmat studii de anglistică şi germanistică la Facultatea de Filologie a Universi- 
tátii din Timisoara, absolvite în 1984. 

După absolvire a fost angajat ca profesor. În 1984 a fost reţinut timp de cinci 
zile şi interogat de ofiţeri de securitate pentru „acţiuni ostile statului”. Ulterior, Editura 
Kriterion din Bucureşti i-a publicat volumul de versuri Am Rande einer Hochzeit. În 1986 
a încercat să se angajeze corespondent la publicaţia „Neue Literatur”, aparţinând Uniu- 
nii Scriitorilor din România. La cererea Uniunii Scriitorilor din România a ieşit din învă- 
tamant pentru a putea fi angajat la „Neue Literatur". În pofida acestui fapt în scurtă 
vreme este dat afară de la această revistă şi ajunge şomer. . 

Pe 26 ianuarie 1987 a făcut cerere de emigrare pe motive politice. In decembrie 
1987 a emigrat în REG, stabilindu-se în Berlinul de Vest. 

În prezent trăieşte la Berlin, fiind scriitor liber-profesionist şi colaborator ex- 
tern permanent pentru emisiunile politice de televiziune KuZwrreport şi Fakt (la postul 
ARD) si Wir (la postul MDR), unde realizează reportaje şi emisiuni tip magazin. 

In 2010, Helmuth Frauendorfer a realizat filmul documentar „Cu spatele la 
zid”, despre scriitorii romani de etnie germană, care au fost în vizorul Securităţii. 

Din aprilie 2010 este director adjunct şi referent pentru educaţie politică al 


Memorialului Berlin-Hohenschónhausen, un fost penitenciar al serviciului secret din 
R.D.G., Stasi. 


De cine ne-a scăpat Securitatea? 


Securitatea a „agonisit” pentru Helmuth Frauendorfer un dosar precum 
un jurnal de impresii, în care aproape toate cunoştinţele scriu şi îl descriu ca pe o 
apariţie într-o oglindă rotativă cu multiple fete, in care vezi măşti ale aceluiaşi 
personaj . Este interesant să-l vezi întrucât părerile celorlalți se suprapun, se 
potrivesc, diferă. Dosarul său este construit aproape în întregime din informările 
date de apropiații săi. 

Pentru aceia dintre noi care ne-am gândit măcar o dată că suntem 
urmăriți, e incitant să descindem în această lume bănuită doar; Cate ,,Securitati” 
ne-au urmărit, cam prin câte state am trecut? Pe unde suntem împrăștiați prin 
lume, cu aceste ipostaze de hârtie ale noastre, o filă aici, un document acolo, 
secvenţe neştiute din noi? 


„Poezia gândurilor” de licean în conflict cu statul 


D.I.: D-le Frauendorfer, in 1982 Securitatea v-a deschis dosar de 
urmărire informativă. Erati student la Facultatea de Filologie din Timisoara, 
secția Englezá-Germaná. Erati membru U.T.C., ca orice tânăr pe vremea aceea si 
aveati o activitate extrem de bogată în afara facultății. Erati membru al redacției 


1A.C.N.S.A.S, fond Informativ, dosar nr. 211 348. 

revistei „Forum Studenţesc”, conduceati echipa de teatru studențesc in limba 
germană Thalia Studio, frecventati cenaclul literar Adam Miller Guttenbrunn. Ati 
primit mai multe premii pentru poezie, scrieți la ziarul „Neue Banater Zeitung", 
la revista „Neue Literatur”. Tocmai de aceea as vrea să folosim ca motto un citat 
dintr-o scriere de-a dvs. de atunci. 

Cum era viața dumneavoastră în anii aceia? 

H.E.: A fost si frumoasă viata mea în anii aceia, pot să spun, fiindcă am 
luptat pentru o bucată de libertate în viata de zi cu zi, chiar şi libertatea de a 
publica astfel de poezii, ca cea pe care ati citat-o. Azi mă miră cum de, pur si 
simplu, am putut să public atunci, însă acesta a fost si punctul de conflict cu 
statul comunist român, cu Securitatea. 

Erau două chestiuni pentru care am intrat în conflict: era mai întâi 
poezia, dragostea mea pentru poezie. Şi dacă zic poezia, eu presupun să fie 
poezie liberă, necenzurata, o poezie a gândurilor, a sentimentelor mele. Si 
această fascinatie şi importanță pe care am dat-o si o dau cuvântului a fost o 
chestiune şi în chestii literare nu accept niciun fel de cenzură. 

A doua parte, din primul „block”, a fost dorința de a trăi necenzurat, 
dorința de libertate. Când am scris această poezie aveam 23 de ani. 

Dar mai dinainte am simțit că există o cenzură, o ne-libertate, nu din 
motive mari, politice, de liberalitate, pe care le ştiu acum, ci pur si simplu fiindcă 
am vrut să fiu liber, să iubesc pe cine vreau, să trăiesc o viata, dacă vreau, să pot 
trăi o viata boemă, iar dacă vreau să citesc mult, să citesc mult. 

Că n-am fost, cine este, la vârsta de 14 ani sau 15 ani, politizat. Am 
început din timp să scriu, primele versuri ritmate le-am scris în clasa a IV-a si 
aveam vreo 14-15 ani când au apărut primele poezii ale mele. 

Al doilea ,,block" era că eu, fiind interesat de toate evenimentele literare 
sau culturale de limba germană ce aveau loc, am fost, bineînțeles, si din timp, 
membru al cenaclului literar Adam Miiller Guttenbrunn. Am facut si revista liceului 
unde am fost, liceul „Nikolaus Lenau”, o foaie, o gazetă a şcolii, cu poezii despre 
naturá, de dragoste. Dar nu erau poezii vesele, optimiste. 


Mărturisiri despre liceanul german racolat 
(sau despre angajamentul de colaborare semnat, care lipseşte din 
dosarul de la Securitate)” 

Si atunci, tocmai datorită faptului cá am fost activ în aceste cenacluri si 
pe plan cultural, probabil s-au gândit securiştii timişoreni să má racoleze din 
timp, pentru a avea pe cineva în aceste cercuri. 

Şi era în anul în care eram în clasa a douăsprezecea, înainte de 
bacalaureat. Am fost scos din clasă si mi s-a spus că mă aşteaptă un ziarist, de la 


Conform spuselor sale, Helmuth Frauendorfer este pe jumătate sas, pe jumătate svab. 

„Scânteia”, un ziar bucureştean. Şi am vorbit cu el, am plecat cu el, „să facem o 
plimbare” şi plimbarea asta, însă, s-a terminat pe Bd. Leontin Sălăjan, unde 
ştiam că e Securitatea. M-a dus înăuntru, m-a pus într-o camera, unde am stat 
vreo două-trei ore, fără să vină cineva. A venit câte unul, a deschis ușa, s-a închis 
uşa. Şi-au vrut să pună întrebări despre colegi, colege, nu ştiu ce, si au zis cá 
trebuie să lucrez pentru ei. 

D.I.: În clasa a XII-a? 

H.E: Da, înainte de bacalaureat. Si au zis că, dacă nu lucrez cu ei, nu voi 
reuși la examenul de bacalaureat şi nici să nu-mi fac gânduri să reușesc la 
examenul de admitere la facultate, fiindcă se ştia că vreau să studiez germana — 
engleza la Universitatea din Timişoara. 

D.I.: Dar ce vă cereau? Ce urmăreau? 

H.E: Urmăreau să mă facă sursă. 

D.I.: Sursă pentru mediul elevilor din... 

H.E: N-am ştiut. N-am ştiut la început pentru ce, că m-au întrebat atât 
în legătură cu elevi, cat şi, mai apoi, în legătură — si atunci mi-am dat seama in ce 
direcție merg — cu cenaclul literar. Despre Herta Miller, Richard Wagner, 
William Totok, Johann Lippet, Horst Samson. Eram deja în cenaclul acela. 

D.I.: Deci din liceu erati in cenaclu. 

H.E: Da, da, incá din liceu. 

D.I.: Din ce clasá, de la cáti ani? 

H.F.: M-am dus începând din clasa a IX-a sau a X-a. 

D.I.: Erau mai multe cenacluri literare de limbă germană? 

H.E: Nu. Era singurul si tinea de Uniunea Scriitorilor din Timişoara. 
Bine, mai aveau şcolile câte un cenaclu sau așa ceva, dar nici pe departe cu 
profilul acesta. 

D.I.: Când s-au întâmplat evenimentele? 

H.E: '79, '78. "78 trebuie să fi fost, pentru că sunt născut în '59. 

D.I.: Aveati 18-19 ani si au încercat să vă racoleze. Acest episod nu este 
consemnat în dosarul dumneavoastră. 


Lecţie pentru „Bert”: „Dacă vrei să ajungi ceva în tara asta, 
trebuie să colaborezi cu ei” 

H.E: Foarte interesant că nu este consemnat. Cu toate că atunci când m- 
au interogat pentru prima oară, în '84, Pădurariu, care conducea interogatoriul, 
mi-a zis cu foarte multă răutate să nu-mi închipui că ei mi-au iertat vreodată că 1- 
am trădat, că am vorbit peste tot despre conversaţia pe care au avut-o cu mine în 
liceu. 

Fiindcă eu ce-am făcut, după ce am plecat de-acolo, de la sediul 
Securităţii din Leontin Sălăjan: am mers glonţ la persoana mea primă de 
încredere, directorul liceului „Lenau”, care se dădea liberal. 

Aveam voie să fumăm la WC-uri (râde) şi eu, de la Securitate m-am dus 
direct la director şi i-am spus că trebuie să stau de vorbă cu el singur. Ne-am dus 
într-un coridor si i-am zis „Dom-le, ce să fac?" Răspunsul dânsului a fost: 
„Helmuth, dacă vrei să ajungi ceva in tara asta, trebuie să colaborezi cu ei. $i eu 
colaborez. Eu, când vin din străinătate, de fiecare dată scriu note. Nu trebuie să 
faci nimănui rău. Dar fără să colaborezi cu ei nu vei ajunge nimic”. 

D.I.: Dar dumneavoastră refuzase-ti deja, nu? Sau v-au lăsat un timp de 
gândire? 

H.E: Nu, ei m-au pus acolo, nu m-au lăsat să părăsesc sala până ce nu 
am semnat un angajament acolo. 

D.I.: Înţeleg, da, dar angajamentul in ce consta? Putea fi un angajament 
că nu veţi divulga nimănui această convorbire sau putea fi un angajament de 
colaborare. 

H.F: De colaborare, dar si cá nu voi vorbi cu nimeni despre aceasta. Si 
pare-mi-se „Bert” sau asa ceva, mi-au dat si un nume. Altfel, au zis, nu mă lasă sa 
les. 

D.I.: Dar ati simtit vreo presiune, au exercitat asupra dumneavoastrá o 
presiune sau pur si simplu v-a fost fricá? 

H.E: Nu, nu, m-au ameninţat, m-au lăsat ore in sit acolo singur si mi-au 
zis cá dacá nu semnez nu mai ies de acolo. Dupá cinci ore... 

D.I.: Cine era, It. col. Padurariu? 

H.E: Pădurariu si încă unul mai tânăr, pe care mai târziu nu l-am mai 
văzut. 

D.I.: Deci Pădurariu Nicolae, care apare şi mai târziu, când vă urmăresc, 
și Adamescu, cumva? 

H.E: Nu era Adamescu, nu, nu, era altul, nu ştiu... M-a mai luat o data 
celălalt, încă o dată m-au scos de la școală, câteva luni mai târziu sau câteva 
săptămâni mai târziu şi m-au dus într-o locuință conspirativă în Calea Sagului. 
Acolo era acel tânăr. Era chiar la o zi sau două după ce fusese o şedinţă de 
cenaclu si voiau să stie ce s-a întâmplat acolo si eu i-am povestit ceea ce se 
scrisese în ziarul „Neue Banater Zeitung” și mi-a propus așa, un fel de protocol 
şi după aceea am văzut că nu se mai poate... 

D.I.: Dar până atunci vă mai chemaseră? 

H.E: Nu, nu. 


Integrität, ,gurá-spartá" si solidaritate germană 
D.I.: Deci după ce-ati semnat forțat acel angajament v-au mai contactat? 
H.E: O dată m-au scos de la şcoală. 
D.I.: După câteva luni. 
H.E: Săptămâni, cred că erau. Păi da, după aceea am scăpat de această 
chestiune prin două metode. Ştiţi, eu citisem Camus, eram cu capul într-o lume 

literară şi aveam aşa o imaginare cum ar trebui să fie viața mea de sctiitor, 
deschis, sincer. Nu ştiu dacă am cunoscut deja cuvântul Integritdt — „integritate”. 
Dar ceva simțeam, că am nevoie de această integritate si că nu pot face lucruri 
de care să nu pot răspunde. 

Pe vremea aceea eram şi într-o trupă de teatru a Teatrului de Stat 
German, unde aveam un rol într-o piesă, făceam un fel de şcolarizare de actorie 
în paralel cu liceul. Si asta mi-a fost (pocneste din degete), cu aceşti actori mai 
ieseam la o bere, mai era si un fel de semi-viață publica si peste tot am început să 
povestesc că Securitatea a încercat să mă racoleze. 

D.I.: Nu vá era frică? 

H.E: Am zis: ce poate sá-mi facá altceva decát sá se supere cá am 
dezvăluit acel secret, dar prin aceasta, văzând cá eu am o gută spartă, cum s-ar 
spune, cred cá le-am dat sugestia cá nu mai sunt bun pentru ei, adicá nu mai pot 
să mă folosească. 

Şi al doilea lucru pe care l-am făcut, m-am întâlnit, în sfârșit, cu Richard 
Wagner si William 'Totok, despre care ştiam că aveau deja antecedente, Totok 
chiar penale, că fuseseră arestați si erau disidenti. Le-am povestit despre ce este 
vorba şi că, în mod explicit, securiştii m-au întrebat de ei la a doua întâlnire. Şi 
atunci ei mi-au propus să merg la Berwanger. Nikolaus Berwanger era pe atunci 
un politician german din Timișoara”. 

D.I.: Dar aveati legături şi cu Germania Democrată sau cu Germania de 
Vest? 

H.E: Pe vremea aceea aveam legături doar cu Germania de Vest, cu 
prieteni sau colegi de liceu care plecaseră acolo. Mai târziu am avut si alte 
legături, prin diplomaţi, la Bucureşti, ceea ce m-a ajutat foarte mult. Însă 
Nikolaus Berwanger a fost preşedintele Consiliului Judeţean Timişoara al 
Minorităţi Germane din Romania, a fost redactor-șef la „Neue Banater 
Zeitung" si şeful cenaclului Adam Miller Guttenbrun. Era o personalitate foarte 
interesantă, care, pe de o parte, a făcut carieră politică în incinta sistemului. 

D.I.: Dar de care ei se temeau pentru că avea o sustinere dinafară, nu? 

H.E: Hl era în legătură si cu fel de fel de organizații, cercuri din 
Germania şi avea o anumită putere, aşa... Auzind el - asta ştiul - că au încercat să 
mă racoleze pe mine, s-a dus direct la şeful Securităţii Române din Timişoara şi a 
zis: „Ce indrazniti voi, eu sunt aici partidul, eu reprezint partidul, omul acesta 
face parte din cercul meu literar si voi il racolati, aceasta nu este posibil, nu vá 
permit!”. 


Nikolaus Berwanger a fost un scriitor de limbă germană, care a ocupat funcţii în P.C.R., dar care 
i-a sprijinit deschis pe scriitorii nonconformisti din cadrul AksMonsgruppe Banat (Albert Bohn, 
Rolf Bossert, Werner Kremm, Johann Lippet, Gerhard Ortinau, Anton Sterbling, William 'To- 
tok, Richard Wagner, Ernest Wichner) Berwanger a fost redactor-şef al publicaţiei „Neue 
Banater Zeitung" intre 1969-1984. Ín 1984 a rámas in R.EG. 

D.I.: Semn de solidaritate. Scriitorii de limbă germană, care erau mai în 
vârstă decât dumneavoastră, vă susțineau, susțineau generația de scriitori de 
limbă germană, generaţia mai tânără? 

> 

H.E: Da, sigur cá da, sigur că m-au susținut. $1 m-au susținut chiar 
foarte mult. Şi din acel moment, după ce a apărut Berwanger la suprafață, 
spunând Partidului şi Securităţii să mă lase în pace, m-au lăsat în pace. Bine, 
atunci am primit un alt rol, mai târziu, acolo. 


Bacul şi majoratul de Securitate 

D.I.: Asa s-a încheiat episodul dumneavoastră cu tentativa de racolare. 

H.E: Da. În primul eseu pe care l-am scris în '88, în Germania, i-am 
mulţumit Securităţii pentru faptul că au încercat să mă racoleze, fiindcă prin 
această încercare de racolare m-au politizat mult mai din timp decât, poate, într- 
un mod normal, într-o viata liberă, normală, poetul Frauendorfer ar fi devenit 
un poet politic si un disident. 

Cred că mi-ar fi trebuit mai mult timp, dar, văzând de-odată ce se 
întâmplă în tara asta, că abia faci 18 ani si nu te lasă în pace, nu-ţi dau libertate, 
vot să te facă un neom, am zis cá nu se poate si de atunci am început să mă uit si 
mai exact si mai atent in Jur. 

D.I.: Astfel ati constientizat. $i chiar ati scris in '82 în ziarul „Neue 
Banater Zeitung”, bine, tot pe ocolite, despre ideea că societatea este plină de 
interdicții. Episodul acela a fost pragul maturizării. 

H.E.: Da, exact, episodul acesta mi-a constientizat in ce tara trăiesc, în ce 
condiții trăiesc. 


Personajul Mockinpott, looser-ul tipic al regimului, 
mima că vorbeşte şi replica în afara scenariului 

D.I.: Tăcerea este una dintre temele care vă obsedau în scrierile 
dumneavoastră, cu tăcerea celorlalți în care se arunca noroi și mai târziu, tot în 
facultate, când, în cadrul Thala Studio ati regizat o piesa, Moockinpott, în care se 
întâlneşte aceeași temă. Aveţi o scenă cu un personaj care mima că vorbeşte, dar 
în fapt, tácea, deci nu se auzea vorbitul si la sfârșit se prábuseste. 

H.E.: Norocul meu era cá pe vremea aceea nimeni din partea Securității, 
a Partidului si a altor organe de cenzură nu citise piesa lui Peter Weiss, fiindcă si- 
ar fi dat seama că în piesa lui Peter Weiss acest personaj nici nu există. Era 
introdus de mine. Şi în această piesă am făcut mai multe lucruri, mi-a făcut o 
enormă plăcere, fiindcă piesa este foarte bună, este piesa looser-ului, despre cel 
mai pesimist om, despre un om care pierde întotdeauna, care este supus tuturor 
regulilor unui regim şi iese din închisoare, isi găseşte nevasta cu altul în pat, nu 
ştiu ce. Deci, tipic. 

Si acest motiv l-am găsit ca fiind tipic pentru ceea ce tráiam noi în 

societatea română sub dictatura ceausista si Securitate. Si, în această piesă, mereu 
am schimbat câte ceva. De exemplu, chiar pe atunci a început să se oprească din 
ce in ce mai mult curentul si când avea Moockinpott pe scenă o serie de scene 
de astea, de a se plânge si a se plânge, si ce-a pátit, eu jucam rolul lui 
Moockinpott si am avut posibilitatea atunci să strig de pe scenă: „A, si iar ni s-a 
luat curentul si iar n-avem apă caldă!” 

D.I.: Replici care nu erau în scenariu. 

H.F.: Nu erau în scenariu, dar erau din realitatea în care am jucat aceasta 
piesă, din realitatea noastră. Şi, de aceea, am observat acum, după studierea 
actelor din dosar, cât de furiosi au fost securiştii când au aflat ce fac în Thalia 
Studio. Şi ce reprezintă această piesă. Erau furiosi că am fost descoperit, de abia 
după ce piesa fusese jucată de nu ştiu câte oti si fácusem un turneu prin toată 
tara. 

D.I.: Ati fost si la Braşov, ati fost si la Sibiu, ati fost si la Iași. 

H.E: Si la Bucuresti am fost, mi-am propus așa o ruta, cum face orice 
teatru. 

D.I.: La un moment dat şeful Serviciului I scria așa, avea o însemnare: 
„Nu trebuie să-i mai permitem să se manifeste. Să-l oprim până în iunie (era în 
1983), să actionám asupra obiectivului!”, adică asupra dumneavoastră. Era 
„imperios necesar” să vă oprească. 

H.E: A fost o vreme în care am facut multe lucruri, care erau - cu toate 
că în declaraţie acolo am zis că nu sunt ostile - într-adevăr ostile şi care erau 
făcute pentru a demasca sistemul în care tráiam, însă, pe de altă parte, mi-a făcut 
si plăcere acest stil de viata. 


Expresia artistică ca modalitate de supravieţuire 
A * T ` * x ü OM. "E 
D.I.: Dar chiar credeati cá va simţi cineva cá demascati regimul sau cá il 
veţi schimba sau, pur si simplu, cá îi ajută pe oameni faptul cá mai pot auzi câte 
ceva, mai pot comunica din revolta pe care fiecare şi-o ascundea, nu? Ce 
însemnau scrisul şi exprimarea artistică, dincolo de talentul dumneavoastră si de 
nevoia personală de a face asta? 


H.E: Da, dar era si o chestiune de supravieţuire. În ultimii ani în 
România mi-am pus întrebarea ce-as fi făcut eu dacă n-as fi avut cuvântul, 
expresia artistică, cum as fi supravieţuit. As fi intrat într-o depresie totală, m-aş fi 
sinucis, nu ştiu ce s-ar fi întâmplat, însă acesta a fost modul de viata prin care am 

putut să trăiesc în timpul studenției. Am dus o viață interesantă, boemă, 
neconvenţională, creativă. Când am citit acum aceste acte am gândit: „Doamne, 
dar când am făcut toate lucrurile astea?” N-am avut impresia că lucrez ca un 
nebun, fiindcă aveam nevoia să lucrez atât de mult, să fac atât de multe lucruri. 

Iar în ultima perioadă în România, când nu mai aveam trupă de teatru si 
nici posibilități de publicare, mi-am dat seama cât de importantă a fost 
conjunctura din timpul studenţiei, când m-am putut exprima prin cuvânt, prin 
teatru, prin scris. 


În literatura germană din R.S.R. era o „libertate a nebunilor” 

D.I.: Dar cum de ati avut-o, cum de vi s-a permis totuşi? A fost episodul 
acela în care v-a luat apărarea Berwanger, a funcționat ca o protecţie pe ani de 
zile? 

H.E.: Nu, nu e chiar asa. Nu pe ani de zile, a fost o parte din protecţie. 
O altă parte a fost că se dezvoltase din '68, în literatura germană, o nouă 
generație de critici literari, de scriitori, care erau nu neapărat disidenti si 
oponenți, dar critici. $i ei au facut în aceste publicații în limba germană, cum ar 
fi „Neue Literatur" şi „Neuer Weg" la Bucuresti, „Die Woche" la Sibiu, 
,Barpatenrundschau" la Braşov şi „Neue Banater Zietung” la Timisoara, ei au 
făcut din acest mediu cultural un mediu destul de liberal, în care au avut loc 
dezbateri literare si culturale la un nivel foarte înalt si foarte deschis. 

Bineînţeles cá nu s-a scris „Jos Ceausescu!", dar s-a putut scrie, dar au 
putut apărea fel de fel de lucruri si în „Neue Banater Zeitung". Berwanger a avut 
un rol în Timişoara, era asa un climat pentru cultura germană din România, în 
care aveam așa, un fel de libertate a nebunilor. 

D.I.: Era ţinută în interiorul literaturii germane? Care era impactul 
literaturii germane asupra societăţii, exista în România? 

H.E: Nu a fost o chestiune introvertită, trebuie să vă gândiţi cá a avut 
loc AktionsgruppeBanat, au avut loc discuții publice despre ce este necesar în 
această societate, critice fata de societatea românească in care tráiam şi critice la 
adresa societăţii comuniste. 

D.I.: Vorbeati prin simboluri, vă exprimati cifrat? 

H.E: Câteodată mai mult cifrat, câteodată mai putin cifrat. 

D.I.: Sau vá foloseati de limba germană si vorbeati pe sleau? 

H.E: Acesta a fost un foarte mare avantaj, cá am sctis si am vorbit in 
limba germană, fiindcă probabil şi-au spus: „Lasă-i pe ăştia să facă, cá oricum 
ceea ce fac rămâne între ei”. Pe vremea aceea Ceausescu credea că are mai multe 
probleme cu maghiarii decât cu noi. Şi de aceea ne-au lăsat mult timp să facem 
ce făceam, până prin '82-'84. 

D.I.: Dar scriitorii de limba română veneau spre dumneavoastră, ştiau ce 
se întâmplă? Aveau curiozitatea, simțeau sau aveau nevoia - ca să se țină pe ei 

înşişi - să vină, să participe, să contribuie? Aveati relații sau cum era, era o punte 
între dumneavoastră și ceilalți? 

H.E: Era Cenaclul de Luni, de exemplu, din Bucureşti, care stia ce facem. 

D.I.: Unde era dl. Manolescu? 

H.E: Era contactul cu Cărtărescu, Bogdan-Lefter si oameni de felul 
acesta. Mariana Matin, care din pácate e decedatá. Aici au fost relatii foarte 
strânse. Si de prietenie. Însă doar cu o parte dintre ei. Alții ne-au ocolit, de frică. 
Şi din Timişoara, Daniel Vighi si alti scriitori din Timişoara ne-au tot bătut pe 
umăr, bravo, ce faceți voi, ce ştiţi voi să faceţi, si pentru cá eram un grup. Am 
simțit un fel de admiraţie pentru ,,curajul” pe care l-am avut noi şi de sustinere 
din partea colegilor români. 


Un alt document care lipseşte din dosarul de la Securitate: 
reclamatia că Adamescu Ion (cpt. la 1.].S. Timiş) l-a bătut în anchetă 

D.I.: Curajul dvs., apropo de aceasta. Am citit că foarte multi din grupul 
acela de teatru din vremea studenției dumneavoastră, foarte mulți aveau cereri de 
plecare în Germania. Credeţi că asta le dădea un confort sau dimpotrivă? 

H.F.: Nu, adică pentru mine era indiferent dacă cineva voia să rămână 5 
ani, 10 ani, o viata întreagă, dacă făcea muncă bună în trupa de teatru. 

D.I.: Dar poate cá indrazneati mai mult si pentru că simteati că aveţi o 
alegere de fácut? 

H.E: O alternativă. 

D.I.: Exista un loc unde vă puteaţi refugia, nu? 

H.F: S-ar putea, dar nu prea conștient, să fi fost şi acesta un motiv. Însă 
mi-amintesc că eu nu am avut de gând să plec. Eu am făcut toate aceste lucruri 
voind să schimb aici ceva. Şi în '84, când am fost interogat și bătut de 
Adamescu, acel protocol, prin care ma plâng cá am fost bătut, lipseşte din dosar, 
îl am în copie acasă. 

D.I.: Aveţi acasă o copie? 

H.E: Da, da, mi-am fácut cu indigoul, am lásat copia acasá si am 
prezentat a doua zi la interogatoriu această plângere, cá am fost bătut de mr. 
Adamescu, dar această chestiune nu apare în dosar. 

D.I.: Deci ati fost urmărit, începând din '82-'83. Erati student în anul III, 
mi se pare. Dumneavoastră erati atunci conştient cá sunteți urmărit, când ati 
devenit constient cá sunteti urmárit? 

H.E: Mi-a fost indiferent. Adică pentru mine era asa, si un fel de joc. Îi 
vedeam câteodată că sunt în urma mea, atunci luam bicicleta şi o luam prin parc, 
ştiam că ei sunt cu maşina sau pe jos si n-au cum să mă urmărească, îmi plăcea. 

D.I.: V-aţi simţit urmărit încă din liceu sau când v-aţi dat seama? 

H.E: În '84, dupá ce-am fost interogat. 

D.I.: Abia dupá ce ati fost interogat. Înainte n-aţi ştiut, n-aţi bănuit cá 

sunteți urmărit? 
H.E: Am bănuit, dar n-am luat-o în serios. 


Fire prietenoasă înconjurată de „fire” prietenoase (aşa-numitele 
„surse”, care alcătuiau rețele) 

D.I.: Ce vă făcea să bánuiti că sunteţi în vizorul lor? 

H.F.: Îi ştiam de la alții, care este securist sau care nu si dacă stătea într- 
un restaurant vizavi de mine şi tot se uita la noi ce facem, ce discutăm, era clar. 
Au mai fost şi surse - colege de facultate, care mi-au zis că au fost chemate să 
raporteze despre mine. 

D.I.: Apropo de asta. În dosarul dvs., vă descrie o sursă: „fire 
prietenoasă, având multe cunoştinţe si multi prieteni, o fire deschisă, spunând 
lucrurilor pe nume, exuberant şi neconformist, nu-i place să intre în nişte tipare 
învechite, are o fire independentă, se pare c-ar fi un student eminent”. Câţi 
dintre prietenii, cunoştinţele dumneavoastră ştiţi cá au fost informatorii 
Securității? 

H.E: Aproape jumătate. 

D.I.: Erau foarte multe nume în dosarul dvs. 

H.E: M-am mirat si eu. Câtă vâlvă pentru un mic student care scrie 
poezii si face teatru si are într-un singur an, cred, 15 surse (râde). 

D.I.: Şi toti păreau să fie tineri din jurul dvs. sau oricum tineri... 

H.F.: Ce m-a surprins, dupa ce aflaseră de piesa Moockinpott, au racolat, 
din cercul meu cel mai apropiat, surse noi. Într-o scurtă perioadă cel puţin 3 sau 
4 surse noi. M-a mirat acest lucru, nu ştiu, trebuie să mă gândesc, să mai citesc 
prin jurnalele mele, as dori să ştiu cine sunt. 

D.I.: Aveau o informatoare „Aura”, care era de la Thalia Studio, o 
informatoare ,, Marina", care era de la „Forumul Studenţesc”, pe informatorul 
„Barbu” din cadrul Cenaclului literar Adam Miller Guttenbrunn...^ 

H.F: Ştiu cine e. Un profesor universitar. 

D.I.: Care le relata si le interpreta scrierile dvs., cu talent. Până la urmă, 
firea dvs. deschisá si prietenoasá si nonconformistá a fost un mod de a vá apára. 
Pentru un tânăr temperamental, care simţea nevoia să supravieţuiască 
exprimându-se într-o lume închisă şi tăcută, cum o descrieti. Deci vă exprimati, 
vă apropiați oamenii. Care erau relațiile atunci, stiati care vă sunt informatorii? 

H.E: Ştiam că folosesc informatori. Însă eu am avut un principiu. Eu 
am zis: „Eu nu sunt tipul care tace, eu zic ceea ce cred”, chiar dacă în jurul meu 
bănuiam pe câte unul, altul, după cum s-au comportat, că ar fi putut fi sursă a 
Securității. 


+ Helmuth Frauendorfer mi-a scris, la data de 06.11.2013: „În legătură cu «Barbu» există, cred, 
confirmarea oficială C.N.S.A.S. cá ar fi Herbert Bockel". 

D.I.: După ce vá dádeati seama, după comportament sau vă intrau pe 
sub piele? 

H.E: După comportament, după cum mă trăgeau de limbă. Mai ales la 
„Forum Studenţesc”, după cum se comportau şi după cum au încercat la 
„Forum [Studentesc]”, la început, să má dea afară şi după fel de fel de indicii. 
Însă, chiar si aşa, am stat de vorbă, zicându-mi, eu ce am de pierdut, eu am o 
părere şi părerea asta mi-o spun. $i am şi scris-o. Şi aveam, asa putin, o nebunie 
a libertăţii, pe care eu mi-am luat-o chiar şi în acele condiții dictatoriale. 

Si má gândisem, în caz cá vin securiştii la mine, să nu vorbesc cu ei, 
fiindcă ştiam legea şi asta am zis-o peste tot. Dacă vor ceva de la mine, să vină la 
decan, nu sunt obligat să vorbesc cu ei. Deci, dacă vor să mă tragă pe mine la 
răspundere pentru ceea ce fac eu - si asta am ráspándit-o peste tot - vorbesc cu 
ei doar în prezența decanului, pentru cá asa era legea, după câte ştiam. De aceea 
am avut si noroc că a durat atâta timp până s-au legat de mine. 


Comuniştii nu acceptau că şi bărbaţilor le poate creşte părul lung 

D.I.: Prin noiembrie 1983 am citit despre un moment amuzant, pare 
acum, dar arată foarte bine ,,libertatile” de care se „bucurau” tinerii atunci. „S-a 
propus exmatricularea sa pentru faptul că are părul lung. 'Tovarásul decan i-a 
arătat că înfăţişarea sa nu cadreazá cu cea a unui student dintr-o instituție de 
învățământ superior şi ţinuta lui contravine disciplinei universitare”. Într-un alt 
document un ofițer menţiona: „Părul său lung se poate interpreta ca o formă de 
protest”. 

H.E.: Da, bineînțeles, a fost o formă de protest. 

D.I.: Pe moralistii proletari i-ati indignat cu înfăţişarea, cu atitudinea si 
cu părul lung, iar tovarășul decan a îndrăznit să vá atentioneze pe această temă. 

H.E: Am acasă un dosar... M-a atentionat asa, mai prieteneşte. Decanul 
de atunci, Şerban se numeşte, n-a fost, de fapt, de acord ca să fiu exmatriculat. A 
fost inițiativa unei profesoare, care, eu presupuneam atunci că face toate aceste 
demersuri de exmatriculare în ordinea Securității. Speram să aflu mai multe din 
dosarele acestea, dar n-am aflat nimic. Am dus o luptă birocratică cu toată 
Universitatea atunci. Mai am acasă scrierile, un dosar atâta [arată cu două degete 
grosimea dosarului], in care m-am plâns pe cale ierarhică si am pus întrebări de 
cât are de-a face lungimea părului cu ceea ce stie un student sau nu stie. 

D.I.: Cu luminarea minții. 

H.E: Deci toate chestiunile astea scrise atunci, ar trebui de fapt să apară 
aici, dar nu apar. 

D.I.: Apare totuşi că s-a propus exmatricularea unui student, in 1983! 

H.E: Da, din cauza lungimii părului. 

D.I.: Nu vorbim de perioada de început a terorii, vorbim de România 
anului 1983! Deja in Occident cred că si depásiserá moda hippiotă. 

H.E: Erau iar cu părul scurt. 

D.I.: Dar dvs. cu întârziere voiati să manifestati si în Romania aceasta 
modă. Şi incredibil că s-a propus exmatricularea. Eu cred cá pentru liceenii sau 
pentru studenții de azi, care habar n-au ce însemna să fii protagonistul acelor 
vremuri, este incredibil. Asta apropo de tovarășul decan, prin care voiati să vină 
organele la dvs. 

H.E: Eu credeam că, în cazul în care complic lucrurile şi nu fac niciun 
compromis şi nu stau niciodată de vorbă cu ei decât în cadrul legal pe care-l 
ştiam - citisem si Codul de procedură penală din România, ştiam că toate legile sunt 
alibi în România — ştiam, pe de altă parte, că am o bază pe care pot s-o citez si să 
spun: „Eu am dreptate, nu voi". 

D.I.: Bază pentru ce situație? 

H.F: Adică dacă ar fi venit la mine. 

D.I.: V-aţi fi luptat cu regimul, prin demersuri scrise, memorii? 

H.F: Da, as fi început, dar n-am avut ocazia. 


Despre multe alte feluri de „surse” de precizie — microfoane, rude, 
iubite, dar şi despre o sursă a grupului Acktionsgruppe Banat 
trimisă să fie „sursă” a Securității 

D.I.: Ştiaţi cá ati fi supravegheat si prin alte mijloace, telefonic s.a.? Am 
găsit un citat, tot de prin '83, „activitatea lui în cadrul cenaclului va fi 
supravegheată si prin mijloacele existente în cadrul obiectivului «Salon»". 

H.E: Ştiu. Nu m-am gândit. Este sala Asociaţiei Timisorene a 
Scriitorilor, unde aveam noi şedinţele Adam Miller Gutenbrunn. Se auzea tot. Eu 
niciodată nu aș fi bănuit acest lucru, pentru că nu ne-am dat o aşa de mare 
importanţă. Eu știam că unul - doi dintre cei ce sunt in jurul meu ar putea să fie 
surse sau folosiți. Pentru mine, când vedeam că mă filează, credeam că ori e prea 
prost, oti o face intenționat ca să má intimideze. Însă, când am citit acum cât de 
multe surse au implantat in jurul meu si destul de aproape, foarte aproape, m-am 
speriat, acum, nu atunci. Unei surse i se cere să povestească și ce plănuiesc a 
scrie, ce intenţii am de a scrie. Trebuie să fi fost o persoană foarte apropiată. 

Şi ceea ce m-a surprins absolut de tot, la care nu m-aș fi aşteptat, erau 
aceste operaţiuni tehnice, cu microfoane. Asta mai târziu, la Piteşti, mi-au pus 
microfoane în apartament si sunt si lucruri nostime ce se întâmplă la Pitesti, dar 
acum sar din nou în cronologie. 

D.I.: Apropo de informatori, ei spuneau la un moment dat: „Este 
necesar ca de urgenţă să se recruteze surse din intimitatea si anturajul său si să 
actionám pentru documentare.” Aveati cunoștință de surse din apropierea 
dumneavoastră, atunci în perioada studenției? 

H.E: Nu. Am avut multi prieteni intimi, eram căsătorit, oficial, aveam şi 
familie. Dar era şi o perioadă când n-aveam o relație intimă sau sexuală fixă şi o 

perioadă mai boemă şi cred că în acea perioadă iar s-au folosit de unele persoane 
care au fost mai apropiate. 

D.I.: Relaţii pasagere, dar folosite tintit. Şi ati avut acum dovada în dosar 
sau bánuiti printre toate numele conspirative din el? 

H.E: Aş vrea să aflu, trebuie să mai reflectez, să caut prin memoria mea 
cum s-a întâmplat. Unele lucruri sunt clare, altele nu. Bineînţeles, când m-ati 
întrebat de atmosfera de atunci, cum a fost, am vorbit cu atât de multă plăcere, 
dar când am citit zilele acestea dosarul şi am văzut în ce măsură am fost 
implantat cu surse, atunci n-am mai fost atât de vesel. 

De exemplu, cu fratele meu am întrerupt legătura de când am plecat sau 
şi mai din vreme, nu prea am vorbit cu el, fiindcă bănuisem ceva. Noi, Richard 
Wagner, Herta Miller ne-am întâlnit deseori la mine în grădină si era imposibil 
ca să nu caute pe cineva din preajma mea, ca să vadă ce discutăm acolo, dacă 
bem o ladă de bere, facem un grătar sau aşa ceva. 

Si într-o bună zi eu l-am întrebat pe frate-meu si a-nnebunit la această 
întrebare si a zis că n-a avut niciodată vreo legătură. S1 l-am întrebat concret: 
„spune-mi doar atât, ştiu cá a trebuit să lucrezi cu ei, presupun si destul de sigur, 
că a trebuit să lucrezi cu ei pe plan profesional, dar a trebuit să vorbeşti şi despre 
mine?" Fiindcă el fusese tehnician la Televiziunea Germană si a fost 
împuternicit să controleze releele la granița cu Iugoslavia. $i nimeni în Romania 
ceausista nu s-a dus la granița cu lugoslavia fără să scrie note despre ce a văzut 
acolo. Chiar dacă a scris note inocente, pe plan profesional, doar atât as fi vrut 
să ştiu si el mi-a jurat că n-a avut niciodată de-a face cu Securitatea, ceea ce 
absolut e o minciună si din dosar a reiesit că fusese sursă de contrainformaţii. 

D.I.: Vi s-a părut că l-a trădat chiar faptul cá a negat ceva ce nu 
intrebaseti. Voiam să vă întreb — ştiţi care e numele dvs. conspirativ, „Florin” —, 
de ce or fi simţit nevoia să vă pună un nume românesc? 

H.E: Pentru mine are o logică, fiind Frauendorfer. 

D.I.: Frauendorfer înseamnă ceva? 

H.E: Da, e „din satul femeilor”. Dar, de fapt, semnificația e alta. 
Frauendorfer începe cu ,,F” si ,,Florin" începe tot cu ,,F". Şi am observat cá 
securiştii aveau un sistem cu inițialele. În multe cazuri numele D.U.L are prima 
literă identică cu prima literă a numelui de familie sau prenumelui. Chiar si la 
numele de sursă. 

D.I.: Ce ştiţi despre ofițerii care se ocupau de dumneavoastră, ati avut 
vreun prilej în care v-aţi întâlnit fata în fata cu ofițerii care vă urmăreau? Sau v- 
au invitat la Securitate? 

H.E: Pe câţiva îi ştiam asa, din vedere, de la alții, de exemplu de la 
Wagner si 'Totok, care-au mai avut de-a face cu ei, în '74, atunci când au fost ei 
arestați, cu -ARtonsgruppeBanat. Fi mai ştiau pe unul şi pe altul sau pe Pădurariu. 

D.I.: Si vi-i arătau. 

H.F.: Da. Uite, acesta-i Indrei, acesta-i nu ştiu cine, pe stradă. Pentru ca 
existase si un compromis la Akzionsgruppe. Un coleg, Totok, lucrase cu ştiinţa 
grupului. Fiindcă voia să afle ce vrea Securitatea de la ei, si cu ştiinţa grupului 
Totok a lucrat cu securiști. 

D.I.: A fost desemnat de grup să fie sursă. Trimis în misiune străină, 
contra-contrainformativă. 


Cum iti putea organiza Securitatea „balul” de absolvire a facultății 

H.E.: Contra-contrainformatii, da. Unii ştiau, iar pe ceilalți, pe doi dintre 
ei i-am cunoscut, din păcate, prea bine, lt. col. Nicolae Pădurariu si mr., pe 
atunci, în '84, mr. Adamescu, loan Adamescu, cei doi care m-au prelucrat acele 
5-6 zile în iulie '84. Mi-amintesc, toată chestiunea a început, am locuit în 
Timişoara într-o casă. 

D.I.: Mai erati student? 

H.E: Eram exact în tara nimănui în ceea ce priveşte statutul meu. Nu 
mai eram student, ca să spun „nu vorbesc cu voi decât în prezența decanului”. 
Eram absolvent al facultăţii cu diploma în mână, eram repartizat la Bradu, lângă 
Piteşti, dar încă nu fusesem angajat. 

Deci era perioada asta de două luni de vacanţă, în care n-am fost nimic. 
Că daca as fi fost deja angajat al şcolii as fi zis „nu vorbesc cu voi decât in 
prezenţa directorului". Şi tocmai momentul acesta l-au căutat şi deodată, fiind în 
casă, o casă cu curte, aud câinele că latră si mă uit afară, ooolll, cei doi arată ca 
securiști. Şi aveau degetul pe sonerie, dar soneria n-a mers, fiindcă n-aveam 
curent, cum se întâmpla mai des. Şi când nu era curent, ca să intre prietenii, nu 
incuiam poarta cu cheia. Câinele a început să latre. Şi mi-am dat seama cá tipii 
ăştia, dacă au degetul pe sonerie, n-au încercat să intre pe poartă. Că dacă ar fi 
încercat să intre, atunci aș fi avut o problemă, să-i dau afară. Si-am ieşit asa, cu 
cheile în mână. 

D.I.: Dar v-asteptati să vă caute? Şi ce v-a sugerat că sunt securiști? 

H.E: Nu. Așa cum arătau. 

D.I.: Erau în negru sau ce? 

H.E: Pe unul il văzusem deja pe stradă de câteva ori, nu știu cum se 
numeşte. Ştiam doar (de la Herta probabil) că e securist. Pe Adamescu l-am 
văzut pentru prima oară. Şi am ieșit asa, cu cheile in mână, tremurând, ca să vada 
că e nevoie de cheie ca să intre în casă, ca să nu vină cu ideea să pună mâna pe 
clantá şi să deschidă poarta. Şi-au zis că sunt de la Securitate si au insistat să îi 
primesc. Si aveam una dintre camere tocmai atunci plină cu reviste "Stern", 
"Spiegel", "Frankfurter Allegemeine Zietung", pe care le aveam de la Goethe 
Institut din Bucuresti, așa, teancuri de ziare de felul acesta. $i am zis că nu, nu-i 
las să intre. 

D.I.: Era ilicitá citirea lor? 

H.F.: Da, sigur, era interzis. Că atunci m-ar fi întrebat de unde ai si prin 
ce surse si prin ce canale si cine se duce acolo si le aduce, ar fi fost o chestiune 
într-adevăr periculoasă. $i nu i-am lăsat să intre, au fost supăraţi si au zis cá sunt 
obligat să vin după-amiază, la ora, nu ştiu cât, la sediul Securităţii. $i asta ştiam. 
Că sunt obligat, aici nu mai am scăpare. 

În momentul acela, după ce au fost plecaţi, am ieşit în stradă si la colțul 
străzii era deja parcat un jeep, un ARO cu vreo zece antene si cu nişte perdelute 
de culoare închisă trase si vedeai cand treceai cá se mişcă câte cineva în el. Dar 
era clar că au interceptat tot ce se discută în casă. Bineînţeles că primul lucru a 
fost să-mi instiintez prietenii. 

D.I.: Înainte să vă duceti la Securitate? Ati dat telefon la toti prietenii? 

H.E: Da, sigur că i-am înștiințat. Dar n-am avut telefon acasă atunci, 
doar la Piteşti am avut. S-a dus soţia, cu care eram împreună atunci, s-a urcat pe 
bicicletă şi s-a dus să-i instiinteze pe ceilalți. 

D.I.: Si dvs. v-aţi dus la Securitate, la ora la care vă spuseserá ei? 

H.F.: Da, cred cá eta ora 16. Si atunci a început cu interogatoriul. În 
primul rând şi-au exprimat ura față de mine pentru faptul că i-am trădat atunci, 
la liceu, când au vrut să mă racoleze, in al doilea rând cu reprosuri ostile în 
poezie, în teatru, cu viata mea particulară şi eu — tactica mea a fost, pe care mi- 
am impus-o, tot, să nu zic nimic despre alții, bineînţeles. Relaţiile importante 
pentru ei, Herta Müller, Richard Wagner, le declar doar ca relații marginale, ca să 
nu intru în situația de a spune mai mult despre ei, cu care făceam chestiile ostile, 
bineînţeles. 

D.I.: Credeati că ei nu ştiu? 

H.F: Ştiam cá ei ştiu, dar ce să-mi spună dacă eu zic că-i întâlnesc doar 
din când in când si că nu suntem prieteni. Am facut pe naivul si asta i-a înfuriat, 
fiindcă, dacă ziceau că poeziile mele sunt ostile, le-am dat o interpretare... Am 
zis: „Asta e o interpretare răuvoitoare, pot să vă interpretez si mai bine” şi le-am 
dat o interpretare „pozitivă”. 

D.I.: Tendentios este că spuneți cá e tendentioasá. 

H.E.: Da, da (râde) e vorba dvs. 


Experientia docet (vezi anii'50); în anii '80 nemţii din România 
primeau cadou un paşaport ,,blanco” 

D.I.: Si era în anii '80, în '84, ce metode aplicau? Era o discuţie civilizată 
sau prin care încercau să obțină ceva de la dvs., o mărturisire sau ce fel? 

H.E: Tot repertoriul pe care vi-l puteţi închipui. Adică a început cu 
metoda clasică good cop — bad cop si au mai schimbat rolul. Pădurariu si 
Adamescu m-au interogat. Şi hai că eşti băiat bun, hai spune-ne ce a spus Totok, 
hai spune-ne ce a spus Wagner. Nu ştiu, nu cunosc. Pe urmă a venit celălalt cu 
amenințări, uite atâta avem dosare, plângeri despre tine, de la Universitate, de la 

colegi si nu ştiu ce, te facem gata, n-o să devii nimic, n-o să mai poti publica. 
Până la astfel de lucruri: Vezi să nu ai un accident cu mașina, să nu te calce vreo 
mașină când pleci de aicea. Ori: te ţinem toată noaptea aici în pivniță, nu te 
lăsăm acasă. De exemplu, chestiunea aceasta, erau cinci zile. 

D.I.: Adică v-au ţinut cinci zile? 

H.E: Nu, până pe la ora 10-11 seara si pe urmă îmi dădeau deodată 
drumul. Eu de fiecare dată, următoarea zi trebuia să vin la sediu, cu punga cu 
ciorapi, cu lenjerie, cu chiloti, cu ceva sandviciuri. 

D.I.: Veneati pregătit cum se duce gravida la maternitate. Scuzati 
comparatia, dar dvs. vă duceati pregătit să nasteti un deținut. 

H.E: Să fiu arestat, să devin acolo deţinut. $i chestiunea aceasta a fost 
mult mai deprimatoare. 

D.I.: Deci v-au chemat cinci zile la ránd si zilnic cát vá tineau in anchetá? 
Vă ţineau ore în interogatoriu si sub presiune. 

H.E.: De dimineață de la şapte şi până seara. 

D.I.: Numai nu dormeati acolo. 

H.F: Şi ziceau: „Dar în seara asta nu mai pleci acasă, să ştii, rămâi la noi 
în pivniţă”. Şi jocul acesta este atât de umilitor, atât de pervers, încât într-o bună 
zi mi-am dorit să nu mă mai lase acasă, să rămân acolo, fiindcă această tragere la 
sistemul nervos te distruge, te sfărâmă. Toate schimbările astea. 

Pe urmă eu n-am vrut să scriu ce vor ei si-am spus: „Nu scriu, 
domnule”. Şi atunci deodată se ridică lon Adamescu şi începe să mă lovească cu 
pumnii peste tot unde nu rămân urme. În spate, la rinichi, eu m-am [se chirceşte 
cu brațele apărând fata], mai întâi am luat poziția asta, nu ştiu de ce, să nu mă 
lovească în fata, mai bine m-ar fi lovit in fata ca să se vadă si p-ormă m-am 
sculat şi-am alergat în jurul mesei şi el a alergat după mine. Şi o situație de asta 
iar două zile mai târziu sau o zi, după iar s-a întâmplat când a încercat să mă 
bată. 

Acum dacă o povestesc îmi vine să râd, că e slapstick pur, dar atunci 
pentru mine n-a fost de râs, fiindcă era și puternic Adamescu ăsta. Şi când am 
văzut cá se ridică iar să vină asupra mea (ridică braţul drept cu pumnul ridicat) 
m-am ridicat si eu şi a căzut scaunul si el nu m-a apucat pe mine, fiindcă trebuia 
să ridice scaunul si-am stat asa, eu într-un colt si el în altul si-am zis eu nu má 
mai aşez până ce nu vine altul. Si-atunci a plecat şi-a venit Pădurariu, ca si cum 
n-ar fi fost nimic. Cu toate că, după ce am fost bătut, am scris acasă o declaraţie 
că am fost bătut de către mr. Adamescu. Această declarație am zis s-o pună la 
dosar. Nu e la dosar. 

D.I.: Le-ati adus-o lor. 

H.F.: Da. Am scris-o cu indigoul si o copie o am încă acasă. 

D.I.: Asa era pedepsită gândirea liberă. 

H.E: Şi cu violenţă si represiune si cu... De exemplu, tot atunci, asta iar 

nu este la dosar, Adamescu a venit la mine şi-a zis: „Uite ce e, noi vrem să 
facem, ăă, să terminăm cu intelectualii ăștia ostili. Tu esti de limbă germană, 
pleacă in Germania!”. 

D.I.: Era o metodă a lor. 

H.F: "Uite aici", a avut un paşaport blanco. „Zi da, iti trec numele in 
acest paşaport, pleci din România, nu mai faci nimic ostil României, ai tu pace, 
avem noi pace şi gata”. 


Avertizare scrisă pentru atitudinea „Eu încă mai vreau să mai 
schimb aici ceva!” 

D.I.: Ati mai auzit de o asemenea metodă aplicată cetățenilor români de 
etnie germană? 

H.E: Am mai auzit, dar acum nu-mi amintesc numele, dar ştiu că mai 
există. Însă eu, ştiţi, eu atunci ce aveam, 24-25 de ani şi eram asa de convins cá 
vreau să schimb prin activitatea mea literară, socială, că aş putea să ajut oamenii, 
să schimb ceva din interior. Voiam să schimb acolo ceva, nu voiam să plec, cu 
toate că ştiam că în jurul meu pleacă mai toti germanii din România, dar eu am 
zis, nu, eu încă mai vreau să mai schimb aici ceva. 

D.I.: Plecau forțați fiind, pentru cá bănuiesc că asupra fiecăruia se 
exercita o asemenea presiune, într-un fel sau altul, nu cred că au plecat de 
bunăvoie. 

H.E.: Nu. Este absurd. De exemplu sașii au supraviețuit în aceste regiuni 
aproape o mie de ani, iar şvabii aproape trei sute de ani, atunci de ce să plece 
deodată? Decât dacă nu este existenţa lor atât fizică, cât şi existența lor culturală 
periclitată, asa cum a făcut-o Ceausescu? 

D.I.: Asta s-a întâmplat în vacanța de după absolvirea facultății, după ce 
v-aţi luat licența. După aceea ati plecat la post. Ati părăsit practic orașul 
Timişoara. 

H.E: Am părăsit, dar cu avertizare scrisă. Mi-au dat drumul în a cincea 
zi, fiindcă le-am zis: „Ştiţi ce am făcut, am spus tuturor prietenilor mei cá sunt 
interogat si lui Nikolaus Berwanger si la Asociaţia Scriitorilor si la Uniunea 
Scriitorilor, peste tot am povestit. Atunci iat a încercat Adamescu să mă bată, era 
o chestie de furie, pur si simplu, nu era calculată si iar o scenă de-asta grotescă 
si-atunci s-au sfătuit, mi-au dat ceva de scris, să scriu ceva, o interpretare a unei 
poezii si-am stat acolo ore în sir, până ce s-au hotărât să-mi dea drumul. 

Mi-au dat drumul şi mi-au dat un alt termen la care să mă prezint, pare- 
mi-se 20 august. $i perioada între iulie si august am folosit-o pentru a scrie din 
memorie tot ce s-a întâmplat. Am venit la Bucureşti, la scriitorul Rolf Bossert, 
care a fost un bun prieten, am stat în locuința lui, aici, în Militari, şi am scris cu 
mâna un fel de proces verbal, Gededchtenisprotokoll se zice în germană, a tot ce s-a 
întâmplat în interogatoriu. $i mi s-a dat avertisment scris pentru activități ostile 

statului, regimului, avertisment scris cu care am plecat la Pitești. Şi imediat au 
trimis tot dosarul meu la Piteşti, cum am văzut după lecturarea actelor. 


Organe de Securitate nefericite si un profesor stagiar cu atitudine, 

repartizat la Bradu 

D.I.: Asta era procedura standard. Şi acolo erati profesor? 

H.E: De limba germană la școala din comuna Bradu, la 5-6 km de 
Piteşti. Dar pentru securiştii din Piteşti, prezența mea şi a dosarului meu în 
Argeş a fost o catastrofă, pe care ei nu au vrut-o. Reiese atât din acte, cât si din 
felul cum s-au comportat acolo cu mine. 

Odată, după ce ieşisem din şcoală şi mă dusesem în staţia de autobuz, s-a 
oprit o maşină neagră cu trei insi înăuntru - de la Securitate. S-au prezentat, mi- 
au zis să urc în maşină, m-au întrebat cine sunt, ce fac, dar toate discuţiile astea 
s-au dus în direcția: „Dom-le, ce cauti aici? Du-te înapoi în Timisoara ta şi lasă- 
ne in pace! Dar de ce nu vreţi să vă intoarceti în Timişoara?”. Eu am zis: ,,M-as 
întoarce cu mare plăcere, dar sunt repartizat aici. Nu pot să plec”. Dar mi-am 
dat seama că e prea mult pentru ei. Fiindcă nu sunt obişnuiţi, nici cu scriitori de 
limbă germană, nici cu minorități şi probabil nici prea mult cu intelectuali, cu 
grupări de felul acesta. 

D.I.: Cu oameni atât de reactivi fata de sistem. Dvs. erati totuși nişte 
privilegiați în cercul etniei germane, pentru că în rest oamenii din România nu 
reușeau să se constituie într-o grupare. 

H.F.: Da, dar gruparea am făcut-o noi. 

D.I.: Da, dar exista si teama regimului de atunci fata de legătura dvs. 
mult mai strânsă cu exteriorul. Exista o legătură, aveati rude. 

H.E: Eu, personal nu aveam deloc rude, dar aveam prieteni, cunoştinţe. 

D.I.: Poate că era ceva structural. 

H.F.: Era ceva structural. Dar si dacă un grup de scriitori romani ar fi 
luat contact cu ambasada olandeză sau germană, i-ar fi ajutat și pe ei. Eu, de 
exemplu, toate manuscrisele pe care le posed, la un reprezentant al ambasadei, 
le-am lăsat înainte de plecarea în Germania și le-am luat de abia după 1990. 

D.I.: Nu v-au confiscat nimic, n-au făcut acasă descinderi? 

H.E: Nu, nu. 

D.I.: Deci dvs. intr-un fel credeti cá atitudinea sau lipsa de luare de 
atitudine a oamenilor din Románia s-a datorat, put si simplu, lipsei curajului. 

H.E: Asta at suna destul de dur acum. N-as indrázni sá fac vreun repros 
cuiva din Románia acum cá n-a avut curajul sá facá revolutie sau sá se opuná 
regimului, nu, nu, nu. Însă, prea mulți au colaborat. Adică am înțelegere pentru 
cei care au zis e prea periculos să facă opoziţie, să-şi pună viata în pericol. E clar, 
fiecare trebuie să hotărască ce vrea, ce poate. Însă mai este si partea cealaltă, 
cum e si cu al treilea Reich, cu Germania hitleristă, dacă majoritatea nu se opune, 

dacă majoritatea chiar zice cá e bine ceea ce fac, atunci problema e foarte 
complicată. 

D.I.: Ati stat la Piteşti, cât timp ati locuit acolo? 

H.E: Trei ani, din '84 până in '87, cu un intermezzo care era legat de 
„Neue Literatur”. 

D.I.: Acolo v-a preluat Securitatea din Argeş. Cum a fost perioada aceea 
de trei ani, era o continuare? 


Condiţiile de trai „minunate” şi condiția profesorilor în comunism 

H.E.: Ei au strâns informaţii din jurul meu. Eram sigur că n-o să mă lase 
în pace, mai ales că începusem deja să trimit fel de fel de lucruri la radio 
„Europa Liberă”, se pomenea numele meu. Însă am fost foarte retras. Am 
rámas un om deschis, cu toti colegii am putut bea o ţuică sau să mâncăm ceva, 
dar în Argeş n-am vorbit absolut cu nimeni despre chestiuni politice. Fiindcă am 
zis cá este un alt mediu, nu este mediul meu, nu are rost să-i trag pe unii într-o 
situație foarte periculoasă, în care nu au nimic de a face. Ce are profesorul de 
matematică de-a face cu trecutul meu, ce ştie el despre ce public în limba 
germană. Aici nimeni nu stia germană. 

D.I.: Nu aveati nici de împărtășit cu ei aceleaşi stări de spirit şi aceleași 
idei. Probabil că era şi starea de înstrăinare față de mediul acela intelectual din 
Timişoara. Nu era mediul dvs. cultural. 

H.F.: Da, am preferat o atitudine retrasă, dar totuşi comunicativa pe plan 
de suprafaţă sau dacă avea cineva nevoie de un ajutor, ajutam. Însă la chestiile 
substantiale, importante pentru mine, cum este literatura, nici n-as fi avut cu 
cine să vorbesc, ceea ce nu este o chestie de atitudine arogantă, erau, pur si 
simplu alți oameni, cu care discutam ce se mai mănâncă, unde mai găseşti o 
pâine, unde mai bem o ţuică. 

D.I.: Şi ce se mai mânca? Cum tráiati ca tânăr profesor? 

H.E: Groaznic, groaznic, fiindcă nu eram nici cu domiciliu stabil, deci 
cartele de pâine n-am primit, trebuia noaptea să mă scol ca să cumpăr ceva, eta 
de necrezut. Locuiam în apartament, bloc categoria a patra, adică bloc fără uşi. 
Deci intri într-un apartament, e o deschidere în perete, o gaură, intri in baie, fara 
usa. Altă gaurá, intri într-un fel de bucătărie, altă gaurá, intri în dormitor. Si 
vântul bătea prin ferestre, iarna aveam de la fereastră până la așa-zisul calorifer 
gheaţă. Era groaznic din punct de vedere şi material în perioada aceea. Cu toate 
că si aici am întâlnit oameni cu care m-am simțit bine, oameni cu care am facut 
și chefuri. 

Pot să-l amintesc si pe profesorul de matematică, fără să fi citit acele 
dosare, fiindcă acest profesor de matematică a venit o dată la mine şi mi-a zis: 
„Hai să facem o plimbare prin parc”. Să mă plimb cu profesorul prin parc, cu 
colegul prin parc, era neobişnuit. Si-atunci mi-a zis, uite măi, eu am un fost coleg 

de liceu care-i la Securitate şi nu mă lasă în pace, ştie că noi ne vizităm și vrea 
neapărat să scriu ceva despre tine. Ce să-i scriu? Şi ne-am pus in parc, pe o banca 
si i-am dictat ce să scrie. Şi-a scris despre mine, vreo şapte pagini, un fel de 
elogiu. Şi tipul acesta, profesor de matematică, a fost de mai multe ori tras... 

D.I.: Si-ati găsit notele acum? 

H.E: Da. 

D.I.: O notá informativá de sapte pagini? 

H.E: Da. 

D.I.: Laudativa. 

H.E: Da. Însă profesorul de matematică niciodată n-a acceptat să devină 
sursă, mereu a semnat cu numele lui. 

D.I.: Ati găsit semnate notele informative cu numele real? 

H.E: Da. Şi notele între ofițerii de securitate din Argeş: ,/Trebuie să-l 
activăm pe Romi Rădulescu” sau „pe R.R.", trebuie să-l activăm pe R.R. să se 
apropie mai mult de „Florin”, să scoatem mai mult din el si nu știu ce... 

D.I.: Ati găsit si însemnările ofițerilor care foloseau acelaşi nume real? 

H.E: Da, da şi ofiţerii au folosit acelaşi nume real. Şi pe acest om, dupa 
ce eu am plecat în R.E.G. au vrut să-l trimită la mine, să mă influenţeze, există 
planul de măsuri. 

D.I.: Este un caz rar, nu, de asumare a ceea ce făcea? Într-un fel, dacă 
este asa cum îl descrieti, probabil că şi-a asumat. $i avea şi conştiinţa, în felul său 
personal, cá nu face nimic rău sau dorința de a nu spune, de a nu face, de a nu 
fi... 

H.E.: Există mai multe declarații cá nu i-au dat pace. 

D.I.: Dar de unde știți cá sunt declarații, scrie Declaratie sau Notă 
informativă? 

H.E.: Uf, má scuzati dacă am confundat termenii. 

D.I.: Nu, dar vă întreb pentru că este o diferență mare, declarație 
înseamnă că era anchetat si notă informativă este cá era totuși informator. 

H.F: Raport sau nu ştiu ce... Trebuie să ne uităm pe dosar, acum nu 
mai ştiu exact ce scrie sus. Însă în ceea ce a scris el și e scrisul lui, îl recunosc, e 
scris cu mâna. Dar, mai este o chestiune, după ce plecasem în Germania, am 
făcut muuulte activități ostile regimului si au vrut ca muuulti oameni să má 
influenţeze, să mă oprească. Unul dintre aceia a fost si acest R.R. Voiau să mi-l 
trimită în vizită, să vină să-mi şoptească la ureche... 

D.I.: Asta ati văzut acum în dosar, dar n-aţi ştiut niciodată. 

H.F.: Dar n-a venit niciodată si nici n-a-ncercat vreodată să vină. 


Un scriitor interzis, dar Securitatea nu funcționa ca Stasi 
D.I.: Ca să ne apropiem de acea perioadă, pentru că e foarte important. 


Deci la Piteşti ati renunţat la subtilitatile pe care vi le permiteati la Timisoara, 

subtilitatile de exprimare a atitudinii adevărate a dumneavoastră, a gândirii 
dumneavoastră. 

H.E: În viața de zi de zi din Piteşti, da. În ceea ce am scris mai departe, 
nu. 

D.I.: Ati continuat să scrieți? 

H.E: Sigur cá da. 

D.I.: $i să publicaţi în publicaţiile de la Timişoara? 

H.E: După '84 mi s-a interzis publicarea, adică nu a mai acceptat 
nimeni... 

D.I.: Vă referiti la publicaţiile de limba germană? 

H.E: Da. 

D.I.: Nu vá mai acceptau scrierile? $i cum motivau? 

H.E: Nu este oportun... Tradusesem o carte de poveşti din română in 
germaná la Editura Ion Creangá si mi s-a spus cá numele meu nu mai poate sá 
apară. 

D.I.: Cenzura funcționa foarte bine si la publicațiile de alte limbi. 

H.F: Sigur că da. 

D.I.: Erati deja un scriitor interzis, de abia terminaseti facultatea. De 
cărți nici nu putea fi vorba, dacă nu vă apăreau articole. 

H.E: Ba da, ba da, o chestiune foarte interesantă, unde, vedeţi... Eu 
cunosc foarte mult cum funcționează Stasi în R.D.G. si cu ce perfecțiune. Si 
câteodată a trebuit să mă gândesc: bine că aici nu a funcționat totul atât de 
perfect, fiindcă coordonarea activităților între Timișoara şi Bucureşti, de 
exemplu, nu a fost atât de bună, deoarece tocmai în vara anului '84, tocmai în 
zilele când am fost anchetat, interogat la Securitatea din Timisoara, într-o 
dimineață când trebuia să mă duc la sediul Securităţii, am trecut pe la librăria 
,Eminescu" din Timisoara si am văzut în vitrină volumul meu de debut de 
poezie. Tocmai in acea perioadă cand am fost interogat. ŞI ei, în zilele astea, mi- 
au mai spus: „Noi ştim cá tu pregăteşti un volum la editura «Kriterion» din 
Bucureşti, poeziile astea de care vorbim noi să ti le retragi tu de acolo, că nu ştiu 
ce, că sunt periculoase, ostile”. 

D.I.: Şi ele apăruseră. 

H.F.: Apăruseră si ei habar n-aveau. Cartea a stat însă numai două zile in 
librarie şi pe urmă a fost retrasă. 

D.I.: Da, a fost retrasă, a fost interzisă? 

H.E: Da. 

D.I.: Şi a devenit şi mai cunoscută de abia după ce a fost retrasă. Asa se 
întâmpla, măsurile pe care ei le luau aveau, de fapt, urmări exact pe dos fata de 
ce-şi propuneau. 

H.E: Am reuşit să mai cumpăr asa un teanc de cărți — acum mai am 
două exemplare — şi pe care le-am răspândit după aceea. Deci, coordonarea a 

fost destul de proastă, altfel nu s-ar fi putut întâmpla acest lucru, eu mă duc la 
interogatoriu si... 

D.I.: Ati observat si ati putut face o comparaţie si între documentele 
Stasi si documentele Securității. 

H.E: Da. 

D.I.: Ati sesizat deosebiri majore sau lucrau identic? 

H.F: Da. De exemplu dosarele Stasi se pot citi mult mai bine, pentru că 
totul e scris de mașină şi aicea trebuie să mă descurc cu niște scrieri de mână 
groaznice [rade]. Aceasta este o calitate. 

D.I.: Nu ştiau cá vor fi citite. 

H.E: Dar nici Stasi n-a ştiut. Însă există diferență de interese, există 
diferente de structuri, adică o astfel de chestiune în Germania de Est, în R.D.G. 
nu s-ar fi întâmplat ca cel interogat să-și vadă cartea în librărie cand merge la 
interogatoriu. 

D.I.: Ştiţi care este avantajul ca aici vedeți scrisul. Se poate face, la o 
adică, şi expertiză grafologică. 

H.F.: Da, sigur cá da, este un avantaj mare. Angajamentul este scris de 
mână şi în Germania, angajamentul se poate verifica grafologic. Însă analizele, 
ceea ce se numeşte aicea Noze de analiză ale ofiţerilor, astea sunt scrise... Bine, ar 
fi o chestie mult mai complicată să facem o comparație cum a funcționat Stasi si 
cum a funcționat Securitatea. Ar fi interesantă, dar ar trebui făcut un studiu. 

D.I.: Ca să fixám ceva. Atunci, practic — au fost o serie de măsuri, ati 
fost cinci zile interogat la Securitate, v-au avertizat, v-au dat un avertisment scris 
si, după aceea, ati devenit un scriitor interzis. Erati un scriitor cenzurat deja. O 
repercusiune foarte importantă, pentru că erau in joc profesia și menirea 
dumneavoastră! 

H.E: O singură dată mi-a mai reuşit, prin intermediul unui prieten de la 
„Neue Literatur” să mai public o poezioará la „Neue Literatur”, şi asta a fost. În 
rest... 


»Microfoanele" din Argeş nu comunicau in germană 

D.I.: Perioada Arges a trecut doar cu ce spuneati, urmărirea prin: 
informatori... 

H.E: Nu, nu, a fost mult mai complicată. Ceea ce nu reiese din dosar, 
adică din dosar reies unele lucruri nostime, fiindcă timişorenii mereu scriu cu 
cariocă roşie asupra notitelor, să lucreze mai mult argesenii asupra mea: „V-am 
spus să căutați nu ştiu ce, să implantati mai multe surse!” Timisorenii mereu sunt 
nemulțumiți cu munca argesenilor, iar argesenii se plang: „Da, dar ni se termină 
mijloacele operative, tehnice, iar s-a mutat în alt” — m-am mutat mult — 
„apartament şi trebuie să spun, nu ştiu ce rost au mijloacele operative — tehnice, 
fiindcă în majoritatea cazurilor vorbesc germana acasă şi tot nu înțelegem 

nimic”. Bine, au putut intercepta convorbiri telefonice pe care le-am dus cu 
diverși. 

D.I.: Vă intetceptau si corespondenţa atunci? 

H.E: Şi corespondenţa? 

D.I.: Ştiaţi? 

H.F.: Nu. Asta iat nu ştiu. 

D.I.: Din nou vá pun aceeaşi întrebare. Erati conştient de faptul că erati 
urmărit, bánuiati colegi de serviciu, de şcoală, prieteni sau nu aveati? 

H.E: Doar profesorul de matematică a venit să-mi spună ce s-a 
întâmplat, iar ceilalți - nimic. Dar, știți, ştiam că sunt urmărit, ştiam că în jurul 
meu vof încerca să găsească pe cineva care să raporteze, dar iat am zis: aicea, cu 
cei de aici nu vorbesc nimic despre munca mea literară sau disidentá, așa că n-au 
ce să-mi găsească aici, în jurul meu, decât au găsit prin interceptarea unor 
scrisori sau a unor convorbiri telefonice, când ziceam unei prietene, la Bucureşti, 
că, dacă nu se întâmplă asta sau asta, intru în greva foamei. 

D.I.: Asta ati găsit acum în dosar sau vă amintiți? 

H.F.: Nu, am găsit la dosar. 

D.I.: Dar ce altceva stiati atunci? Ce vă dădea de bănuit sau ce? Atunci 
cred că cea mai mare parte a populației nu ştia, în fapt, nu ştia câte măsuri de 
supraveghere se iau asupra cetățenilor români. Dumneavoastră atunci erati 
conştient cá erati atât de urmărit, asa cum ati văzut astăzi sau ieri în dosar? 

H.E: În măsura asta nu am crezut. Să fiu atât de important încât să-mi 
implanteze microfoane în casă, n-aş fi crezut. 

D.I.: Unde ati avut microfoane? 

H.E: În casă, în apartament la Pitești. Da, fiindcă au zis argeşenii 
timişorenilor că n-ar mai vrea si în noua locuință să imi pună microfoane, fiindcă 
nu înţeleg nimic din ce se vorbeşte în casă, fiindcă în casă, cu soţia - era şi ea aici 
- vorbeam germana. $i de acolo imi dau seama că am avut microfoane in casă. Si 
mai întâi au pus microfoane în cartierul Războieni, fiindcă acolo nici nu aveau 
altfel cum să mă intercepteze, nu aveam telefon, numai prin microfoane puteau. 


Touché: rocada profesională visatá, un pas înainte spre expulzare 

Eu oricum voiam să mă întorc la Timisoara si oricum voiam din nou să 
intru in viata publică. Şi ştiam că la revista „Neue Literatur" - o revista de 
literatură de limbă germană - se va elibera un post, al corespondentului de 
Timişoara. Si-am vorbit cu unii oameni din redacție, care au fost de acord, până 
si Hauser, redactorul şef al revistei chiar a vrut. A zis, hai, că acum pe tine te 
susţinem. Dacă tu promiti cá nu pleci curând din Romania, iti dám acest post. În 
Comisia Uniunii Scriitorilor, pentru premiile anilor trecuți am fost propus să 
primesc premiul de debut în poezie al Uniunii Scriitorilor, pentru poezia mea, 
volumul meu. Am zis O.K., dacă reintru în viata literară totul e bine si iert tot ce 

a fost şi Hauser mi-a făcut chiar afirmaţii în direcția ca totul merge bine, atât cu 
premiul, cât si cu angajarea la „Neue Literatur". 

D.I.: În ce an eta asta? 

H.F.: În 1986. Deci după doi ani de Piteşti. Încă mai eram dascăl, dar tot 
veneam la Bucureşti, pentru că redacţia principală „Neue Literatur” era la 
Bucureşti, fiind revista Uniunii Scriitorilor din București si trebuia să clarific 
astfel de lucruri. La o adică totul a devenit atât de absurd. Vă povestesc foarte pe 
scurt. Într-o şedinţă, directorul Uniunii Scriitorilor s-a ridicat si a spus: „Nu 
putem să dăm premiul...” 

D.I.: Cine era? 

H.E: Ah, ce-mi scapă. Am acasă protocolat totul, dar acum nu-mi 
amintesc. 

D.I. Este doar memoria noastră, care funcționează foarte bine. Era 
preşedintele Uniunii Scriitorilor? 

H.E: Nu, preşedintele era D.R. Popescu. Era Iancu, Traian Iancu, 
directorul Uniunii Scriitorilor, si el s-a ridicat şi-a zis: „N-avem vole să-i dăm 
acestui Frauendorfer premiul Uniunii Scriitorilor, că ştiţi ce a fost in '84, e o 
persoană ostilă”. S1 m-a declarat persona non grata. But! 

D.I.: Erati de fata? 

H.E: Nu, dar mi-a zis Hauser şi încă cineva care mai era în acea şedinţă, 
un scriitor maghiar. Asta însemna mai întâi că nu-mi dau premiul, dar eu 
devenisem foarte sceptic şi Hauser mi-a spus: „Nu, lasă, asta e o chestie 
reprezentativă, eu mă lupt pentru ca să primeşti angajarea”. 

Deodată mi s-a solicitat din partea Uniunii Scriitorilor să ies din 
învățământul şcolar Argeş, ca să fiu angajat aici. M-am dus cu o hârtie la Argeș, 
ăştia mi-au spus "Sunteţi stagiar, dar oricum, dacă aveţi o hârtie vă dăm drumul”. 
Mi-au dat drumul din învățământ, deci am renunţat la catedra mea din Bradu, ca 
peste o săptămână să fiu angajat la redacţie. Ajuns la Uniunea Scriitorilor, nu mi 
s-a mai deschis nici o usa. Atunci am mers iarăşi cu sute de reclamaţii scrise, 
zilnic aproape am fost acolo, până m-a primit în audiență D.R. Popescu, care se 
ascundea asa în spatele biroului, n-a vrut să se uite în ochii mei şi-a zis cá nu, cá 
totul e o neînțelegere, că până la urma urmei nu putem să vă luăm, fiindcă încă 
mai sunteți stagiar si tot felul de chestii din astea formale, birocratice. 

D.I.: Dar dvs. vă angajați la o revistă de limbă germană, nu? 

H.E: Da, dar era o revistă a Uniunii Scriitorilor, o revistă de limbă 
germană din România, din Bucureşti. Şi atunci mi-am dat seama, atunci m-a 
apucat într-adevăr frica. Mi-am dat seama că toată chestiunea asta este o 
capcană, că voiau să plec. Între timp toti colegii mei, Herta Müller, Richard 
Wagner, William Totok, isi depuseseră actele de plecare, eu eram singurul care 
am mai zis... 

D.I.: Acesta era grupul de la Timisoara, ce însemna? 

H.E.: Grupul de la Timisoara era grupul scriitorilor critici Herta Muller, 
Richard Wagner, William Totok, Johann Lipett, Horst Samson. Deci ei toti 
depuseserá deja actele de plecare, numai eu voiam să rămân. 

D.I.: Dar de ce mai voiati sa ramaneti? 

H.E: Fiindcá am fost naiv. Credeam cá se mai poate schimba ceva aici, 
cá mai pot face ceva pentru cultura germană. lar Securitatea voia /abula rasa, ei 
voiau ca toti ăştia critici să fie plecați. $i mi-au arătat atunci cum cá aga este. 
Pentru mine era foarte periculos in acea perioadă, cât n-am mai fost profesor la 
Bradu si încă nu eram angajat la Uniunea Scriitorilor la o revistă germană. Nu 
aveam legitimatie de serviciu. 

D.I.: Deci erati pasibil la condamnare. 

H.E: La condamnare directă. 

D.I.: Ştiţi că se practica asta. 

H.E: Da, sigur, ştiu si ştiam, pentru ,,neincadrare în câmpul muncii si 
viata parazitară”. În direcția asta mergeau, de aceea mi s-a făcut frică, fiindcă 
ştiam acum cá vor să mă condamne şi să mă trimită la Canal. Cei condamnaţi 
prin decretul acela au ajuns foarte repede la Canal si ştiam şi câți au murit la 
Canal, la muncile de acolo! În '86. Ştiam. Si atunci mi-am dat seama că mi-a 
ajuns apa până la gât. 

D.I.: Cât ati stat şomer după ce v-aţi dat demisia din funcţia de profesor, 
câteva luni? 

H.E: Nu, nu, chiar asa de ușor nu má dau bătut. 

D.I.: Pai v-au închis uşa în nas. V-au promis si ati rămas cu promisiunea. 

H.E: Între timp, pentru a nu fi trimis la Canal, mi-am făcut rost de la 
Hauser, redactorul-şef de la „Neue Literatur”, de-o adeverinţă pe care scria că 
sunt colaboratorul revistei Uniunii Scriitorilor si îmi dau seama că acesta a fost 
norocul meu. După ce mi-au închis uşile acolo, am venit cu trenul, am coborât la 
gara din Timisoara şi imediat a venit asupra mea un militian si mi-a cerut 
legitimatia de serviciu. În mod direct, numai la mine. 

D.I.: Militian era sau securist? 

H.E: Avea uniformá de militian. 

H.E: I-am arătat acea adeverinţă si am văzut cá se albeste, că nu stie ce 
sá facá cu situatia asta. Era sigur cá nu-i pot aráta nimic. Era deja gata sá má 
aresteze. 

D.I.: $i vá intorceati acasă, la Timişoara? 


De ziua conducátorului iubit... 

H.E: Da. Si atunci mi-am dat seama, era in ianuarie '87, ce vor si am 
scris - la 26 ianuarie era ziua lui Ceausescu - am scris o declarație prin care m-am 
declarat de acord să părăsesc tara, fiindcă am descris atunci cá nu mai am 
condiții de viata în România. Această scrisoare am trimis-o lui George 

Homostean’, care fusese ministru de interne si direct la Ceausescu, o depusesem 
la Comitetul Central direct la poartă, ca să fie înregistrată. 

D.I.: V-aţi dus la Bucureşti şi ati depus-o la poartă la C.C.? 

H.E: Da, da. Dar știți ce frică mi-a fost atunci. La porțile astea, unde 
prin București, pe vremea aceea, nu era lumină deloc si totul era în întuneric si 
numai milițieni peste tot. Totuşi aşa, am tremurat de frică, am depus aceea, ca să 
fie înregistrată. Pe urmă am mai avut noroc că am devenit membru al Uniunii 
Scriitorilor din Berlinul de Vest, ceea ce mi-a schimbat imediat statutul de aici. 
Imediat la „Europa Liberă” s-a vorbit despre mine, despre situația mea, așa încât 
am primit o scrisoare să mă prezint la Bradu, să mă reincadrez la şcoală, ceea ce 
am făcut atunci, fiindcă aveam cerere depusă. Si într-un timp record. 

D.I.: Erati un caz al „Europei Libere”, despre care vorbeau? 

H.E: Da, tot timpul. Şi Amnesty [International] s-a ocupat de mine. 

D.I.: Cine anunţase „Europa Liberă”? 

H.E: Păi, prin persoanele pe care le cunosteam la Ambasadă, dar una 
este si numită la mine în dosar, că și-au dat seama cu cine stau de vorbă. 

D.I.: Şi episodul acesta este consemnat în dosar? 

H.E: Nu. Adică este consemnat doar că vreau să plec si ce au aflat 
argesenii despre plecarea mea si până la urma urmei a fost atât de importantă o 
plecare liniştită, încât... 

D.I.: Ati făcut si cerere de plecare? 

H.F: Da, păi asta a fost. Scrisoarea de protest trimisă lui Homostean si 
Ceauşescu s-a terminat cu propoziția: „Fiind acestea condițiile, cer plecarea 
definitivă împreună cu soţia”, pe care n-am vrut s-o las aici singură, fiindcă ştiam 
că o să se răzbune, „plecarea definitivă în R.EG.". 

D.I.: O să se răzbune, la ce vă referiti? 

H.F.: Păi, o să facă presiuni asupra ei, dacă rămâne singură. 

D.I.: Deci în ianuarie '87, de ziua conducătorului, dvs. ati depus-o, si în 
scrisoare ce spuneati? Ati acceptat a vá da demisia din tara asta? 

H.F.: Am desctis presiunile care au fost. Am uitat să vá spun o chestiune 
foarte importantă. Încă din Timişoara, în '84, atunci când Securitatea a lovit 
înspre mine, când m-au chemat la interogatoriu. Înainte de chestiunea aceasta, 
noi, acest grup de scriitori, ne-am certat pe o chestiune politică. Unii dintre noi 
voiau un mers mai radical, o schimbare totală, alţii mai compromis. În '83 a 
început chestiunea cu cearta. În '84 eram foarte certati si ei au crezut, acum e 
momentul să-i terminám, fiindcă nu există solidaritate, uitând un lucru, că, la o 
adică, dacă este o chestiune foarte periculoasă, de amenințare, iar ne strangem. Si 
ei nu s-au gândit că după ce am fost interogat si bătut, toti acel scriitori germani 
se vor solidariza cu o scrisoare de solidarizare către preşedintele Uniunii 


“George Homostean, ministru de Interne între anii 1978-1987. 

Scriitorilor şi către prim-secretarul de la Timiş si am cerut o audienţă. Si intr- 
adevăr în toamna lui '84 am primit o audienţă la prim-secretar. Fiindcă această 
scrisoare a făcut un mic cutremur. 

D.I.: Cine semna scrisoarea? 

H.E: Herta Müller, Richard Wagner, William 'Totok, Johann Lipett, 
Horst Samson, Balthasar Waitz si eu. 

D.I.: Mai aveţi scrisoarea? Apare si in dosar? 

H.E: Aceasta nu. În dosar apare scrisoarea pe care am scris-o lui 
Homostean si lui Ceauşescu pentru plecare. Aceasta nu apare, dar o am, pot să 
v-o trimit, dacă vă interesează chestiile astea. Am scris acolo chestia cu 
interogatoriul in '84, cu scrisoarea, cum am fost toti transferați si am avut 
represiuni din cauza acestei scrisori. De exemplu, Totok fusese redactor la 
„Neue Banater Zietung", şi-a pierdut postul si alţii la fel, au suferit repercusiuni 
şi am enumerat ce mi s-a întâmplat, cu interdicția de a publica. 

D.I.: În memoriul către Ceauşescu si Homostean? 

H.E: Da, tot ce mi s-a întâmplat din partea autorităților si am ajuns la 
concluzia cá în condiţiile acestea nu mai pot lucra în această tara si sunt de acord 
să plec, imi cer plecarea definitivă. 


Ultimele luni de cetăţean al patriei sale 

Si atunci, într-un timp record, cum n-am mai pomenit - deci în ianuarie 
pe 26 am trimis această scrisoare - in septembrie mi s-a comunicat cá pot să plec 
eu şi soţia, bineînțeles mai durează formalitátile de plecare, asa că am plecat de 
abia în decembrie, de fapt. Si în toată perioada asta până în septembrie am fost 
profesor la Bradu. Şi timişorenii le-au cerut argeşenilor surse noi, informații 
exacte, eu aici n-am povestit nimic. Şi atunci, există acel Rădulescu, profesor de 
matematică, care a fost foarte binevoitor în ceea ce a scris despre mine. Într-una 
dintre declarațiile de mai târziu se observă că e nervos, fiindcă află de la ofițerul 
cu care stă de vorbă cá am depus actele de plecare definitivă din tara. 

D.I.: Si nu de la dvs. Atâta lipsă de prietenie fata de el! 

H.E: Dar eu nu am povestit chestiunea aceasta şi pentru a nu-i periclita 
pe cei de aici. 

D.I.: lată cum, totuşi, fiind în alt loc si alt mediu ati avut un cu totul alt 
comportament, o cu totul altă atitudine. Poate cá ati însuşit-o pe cea de acolo. 

H.E: În aparenţă, ceea ce pot spune sursele, da. Am o altă atitudine, însă 
nu în interior, fiindcă eu m-am gândit, ce trebuie să port eu discuţii politice cu 
profesorul de sport, cu profesorul de matematică... 

D.I.: Aveati mult mai puţini prieteni, dar ati avut si mai puţini 
informatori in jur, nu? 

H.E: Da, da, da. Erau însă oricum nişte situaţii nostime la scoala, cum 
că dacă într-o seară se vorbea despre situația mea sau despre mine sau se citea 

vreo poezie la „Europa Libera” am observat când m-am dus următoarea zi la 
școală cum unii mă văd si fac tur numai ca să nu mă vadă, fiindcă n-au ştiut ce să 
spună, iar alţii, când m-au văzut, singuri au venit si m-au felicitat si era foarte 
interesant cum au reacționat ceilalți. 

D.I.: Oamenii reactionau după caracter, ca întotdeauna. Dar unul dintre 
lucrurile ridicole de atunci era: cât mai mulți prieteni, cu atât mai mulți 
informatori. 

H.E.: Da, şi datorită faptului cá am avut puţini prieteni la Piteşti am avut 
si puţini informatori. Nu ştiu ce s-a întâmplat cu ceilalți, ştiu că erau vreo trei 
familii cu care m-am întâlnit mai des. Una cred că a fost informatoare, iar la 
două au început să cerceteze pe unde lucrează, astea sunt la dosar, terțe 
persoane. 

D.I.: Da, erau relațiile dvs. şi toți cei din jur deveneau la rândul lor 
urmăriți. Ați mai suferit ceva înainte de plecare, vreo agresiune sau vreo 
intimidare? 

H.F.: Nu, nu. A fost asa o pace si asa o linişte. Au mai încercat o dată să 
mă intimideze la Pitești, in '87, fiindcă eu refuzasem să fac, când eram si 
diriginte, orele de educaţie politică și îi trimiteam pe elevi să joace fotbal, pur şi 
simplu refuzam să fac aceste ore. Ceea ce pentru colegii mei de la şcoală iar a 
fost foarte complicat, fiindcă ei au zis: „Noi toti facem această murdărie, de ce 
nu poti face si tu?" Si asta era si înainte de depunerea actelor de plecare. Deci era 
destul de complicată câteodată situația. $i m-au mai chemat o dată... 

D.I.: Credeţi că erau vexati sau vă priveau ca pe un fel de privilegiat? 

H.E: Da, da. 

D.I.: Ei nu aveau, totuşi, nici un sprijin. 

H.E: Nu aveau sprijin si nici nu s-au gândit cândva să spună la ceva nu. 

D.I.: Si nici nu aveau acea putere de a se solidariza. 


Şi Securitatea şi Stasi 

După ce ati plecat in Germania, mi-ati spus mai devreme că şi acolo v-a 
urmărit Securitatea. Au folosit aceleași metode, bănuiesc: rețeaua informativă 
etc. 

H.E.: A fost mai complicat, adică există mai puține documente. 

D.I.: Acolo ce ne puteți spune notabil despre ceea ce stiati cu 
certitudine? Ştiaţi cá erati urmărit de Securitate? 

H.E: Şi nu numai de Securitate, ci şi de Stasi din R.D.G. Am plecat în 
R.E.G., însă stand în Berlinul de Vest, am luat imediat contact cu opoziția din 
Berlinul de Est şi m-am implicat si acolo. Acum știu si multe lucruri din dosarele 
Stasi, pe care le-am citit acum 10 ani. 

D.I.: V-aţi văzut şi dosarul de la Stasi? 

H.E.: Da, da. Care este pe perioada '87-'89. Încă în 4 noiembrie '89, când 

era mare demonstrație pe Alexanderplatz, în Berlinul de Est, mi-au mai făcut o 
notă la dosar pentru interdicția de a intra în R.D.G. în următorii 5 ani. (râde 
tare). 

D.I.: Până când n-a mai fost R.D.G. 

H.E: În 4 noiembrie era chestiunea asta si în 9 noiembrie au căzut 
zidurile. Deci 5 zile înainte. 

D.I.: Ce alte elemente de noutate ati văzut în dosar? Dosarul făcut de 
Securitate este complet? 

H.E: Nu. Şi am si dovezi cá nu este complet, fiindcă am file de dosar, 
din dosarele colegilor mei, în care vorbesc despre măsuri impotriva mea, unde 
scrie, copia este în dosarul meu si în dosar nu este. Sau o sursă a venit la Berlinul 
de Vest, în 1988, pare-mi-se, o fostă prietenă a lui Herta Muller, trimisă ca sursă 
si scrie despre mine o chestiune în care două propoziţii sunt şterse si-as fi fost 
curios ce scria acolo. Şi scrie cá un exemplar se află la „Florin” - asa ştiam 
dinainte de acest nume conspirativ -, dar această hârtie nu se află la mine în 
dosar. Deci sunt multe lucruri care lipsesc. 

D.I.: Sunt multe si sunt convinsă că lipsesc foarte multe, dar ce 
sentimente ati avut citind dosarul? 

H.F: Ca si acum, după o zi de citire, oboseală enormă. 

D.I.: Oboseala amintirii, a readucerii atmosferei sau ce anume? 

H.E: Oboseala enormă că a revenit toată atmosfera aceea. Trebuie să 
spun cá sunt două lumi paralele. N-am fost de 12 ani în România si-acum după 
12 ani in Bucureşti să má reintalnesc cu prieteni, însă în ce priveşte lectura 
dosarului nici o secundă n-am avut un sentiment de a avea nevoia de a mă 
răzbuna. Sunt curios de unele lucruri, mă interesează cum a funcționat să vină 
într-o atât de intimă apropiere, cu ce persoane, cu ce mijloace. 

D.I.: Vă referiti la deconspirarea multitudinii de informatori din dosarul 
dvs., cate deconspirare ar aduce o reasezare a planurilor? 

H.E: Da. Şi citesc din multe note pe care le dau sursele cá nu vor să-mi 
facă nici un rău. 

D.I.: Care e proporția? 

H.F: Fifty-fifty. 

D.I.: Dar ce aduce nou în istoria dvs. personală? Din ce-i la vedere, nu 
mă refer la ce este conspirat, acoperit? 

H.E: Sunt clarificate unele lucruri, adică mici episoade care nu s-au 
întâmplat asa cum le ştiu eu, ci erau putin mai altfel. Adică faptele erau asa, dar 
motivul pentru care s-a întâmplat un lucru nu este acela pe care-l ştiam eu. Şi 
mai trebuie încă o dată să stau liniștit si să-mi rememorez tot ce s-a întâmplat. E 
complicat să spun limpede acum ce mi-a adus lectura dosarului. 

D.I.: Fiindcă dvs. insiva nu v-aţi limpezit. Dar ce v-a adus nou? Ati aflat 
ceva despre persoane dragi sau alte persoane? 

H.E: Am aflat ceva despre fratele meu, că un lucru e clar că a fost la 
contrainformaţii, am aflat că soacra mea de atunci fusese informator. 

D.I.: Din ce perioadă? 

H.E: După ce plecasem deja in Germania. A scris tot ce i-a cerut 
Securitatea ei să ne scrie. 

D.I.: Rămăsese în tara? 

H.E.: Da, rămăsese în tara. 


Aufklărunge 

H.E: N-am aflat nimic despre unele măsuri care mă interesau, de 
exemplu despre anul '88, când atât eu, cât şi Herta Muller, Richard Wagner, 
William 'Totok, am primit scrisori de amenințare cu moartea din partea unei 
organizaţii, „Fiii lui Avram Iancu”, şi erau trimise din Viena scrisorile, deci era 
clar că e Securitatea, nimic nu scrie în dosar. În anul următor îmi ia foc locuința 
în Berlin, în timp ce dormeam în locuinţă, în niște condiții foarte dubioase a 
avut loc acest incendiu. În seara dinainte încercase cineva cu o foaie atârnată de 
un fit, cum se poate introduce o foaie, întâi cu foaia purá si pe urmă, în același 
loc în fata ferestrei, au constatat pompierii că acolo a izbucnit focul. 

D.I.: Deci s-a presupus că a fost un atentat? 

H.F: Da. Şi a luat foc toată locuința, până-n birou in partea cealaltă. Am 
ieşit in ultima secundă din locuinţă, că ne-am trezit de abia cand, din cauza 
presiunii, au zburat ferestrele din perete. De asta aș fi dorit să aflu mai multe 
lucruri. Deci nu sunt satisfăcut total în urma acestei lecturi... Am aflat si multe 
despre cum a funcționat Securitatea, eu niciodată n-aş fi crezut cá sunt atât de 
important, după cum se pare după ce citesc acest dosar. Pentru mine are şi o 
dimensiune umoristică, exagerez acum, dar n-aş fi crezut niciodată că investesc 
microfoane într-o locuinţă insalubrá... Dar pe de altă parte s-a simțit si ce vor, 
eu acum mi-am dat seama că plecarea mea din România a fost dirijată perfect de 
către Securitate, fiindcă există de exemplu nişte note între securiştii din 
Bucureşti, Argeş, Timişoara, în care se scrie să nu mi se mai trimeatá surse care 
să mă facă suspicios că ar fi surse și în nici un caz să nu se mai prezinte vreunul 
dintre organele lor la mine, ca să nu cred că din cauza lor plec. Ei voiau să plec 
cu o părere mai plăcută. 

D.I.: Chiar si starea aceea de acalmie, acele 8-9 luni de acalmie, de la 
cererea dvs., când spuneati că totul s-a așezat, v-au dat postul înapoi, arată 
multumirea că scapă. Era o manieră a Securităţii de a scăpa. 

H.E.: Ei voiau să scape. 

D.I.: Era o formă de a expulza, dar fără scandal. 

H.E: Exact, eu m-am simțit expulzat. Eu când sunt întrebat în 
Germania cum am plecat, zic cá am fost expulzat, fiindcă eu m-am simțit 
expulzat. 

Însă ei ce greșeală au făcut? N-au crezut că în Germania noi începem 
într-o aşa măsură activitățile pentru drepturile omului din România. Eu am 
coordonat in '88 şi '89 Ziua Internaţională Pentru Drepturile Omului Din 
România, Aktionstage Rumänien, la 15 noiembrie, când era comemorarea Braşov. 
Şi am organizat de la Sidney până la New York, prin toată lumea, Paris, în toate 
ţările, acțiuni împotriva sistematizărilor, acțiuni împotriva violării drepturilor 
omului in România. Am înființat după aceea fundația Heinrich Böl împreună cu 
politicieni din toate partidele, printre care şi Petra Kelly şi alții, un comitet al 
drepturilor omului în România, pe care l-am coordonat pe urmă, în ultimii ani, si 
ca profesie şi asta nu le-a plăcut. Şi de aceea ei au încercat să submineze tot. 
Când mă gândesc câţi insi pe care nu-i ştiu, au încercat să-i trimită sau i-au trimis 
în Germania să mă compromită, să publice lucruri compromițătoare despre 
mine, să mă descurajeze, pe de altă parte să mă convingă să scriu literatură si să 
nu mai fac politică. 

D.I.: Cum v-au compromis? Au răspândit zvonul că sunteți informatorul 
Securității? 

H.F: Nu, asta n-au reușit, dar au răspândit zvonul în Landsmanschaft, in 
organizaţiile svábesti, care oricum nu mă interesau prea mult, că as fi comunist. 
Si ce? Nu, n-au reuşit să má compromită. Eu nu voiam să fac agitaţie în cadrul 
şvabilor - aici ei au confundat un lucru -, ci în viața publică germană, nu în 
minoritatea, adică în cadrul restrâns al lumii sașilor si şvabilor din Romania. 

D.I.: Acum dvs. ati venit după 12 ani în România, special ca să vă vedeți 
dosarul de Securitate? 

H.E: Da. 

D.I.: De ce a fost atât de important să vă vedeţi dosarul de Securitate? 

H.E: Fiindcă vreau să ştiu totul. Asa cum vreau să fiu sincer, vreau să 
ştiu şi tot ce ştiu alții sau ce au știut alții despre mine sau ce au gândit alții despre 
mine. Este o chestiune foarte importantă si pentru — sunt obosit, asa că nu-mi 
vin toate cuvintele în limba română — pentru, în germană se spune Aufklärung, 
pentru a vedea totul limpede, limpezire, iluminare a totului, dar şi în detaliu. Este 
enorm de important. Fiindcă nu vreau să existe nici o enigmă si eu sunt, de 
exemplu, de acord, chiar dacă n-aş fi citit dosarul as fi zis de la bun început, fara 
nicio ştergere neagră poate fi pus la dispoziţia oricui, şi dvs. v-am zis, puteţi să-l 
citiți fără probleme. Eu nu am probleme, fiindcă eu ştiu că un singur lucru poate 
să însănătoşească tot ce a fost murdar aici, atât in România, cát si in R.D.G., 
peste tot unde au fost dictaturi: limpezirea și clarificarea lucrurilor fără a începe 
din nou să se ascundă ceva. Ce mă interesează pe mine dacă scrie acolo că am 
băut mult alcool, ce mă interesează pe mine dacă acolo scrie că am fost cu una 
sau alta fată? Asta a fost viata mea pe atunci. 

D.I.: Şi chiar cine le citeşte le poate privi cu oarecare îndoială. Am 
discutat mai devreme despre morala proletară, care exagera nişte nimicuri și 


252 


Nu v-ar fi dor să mai avem nemi? 


inventa vinovátii fără vină. 
H.E: Sunt si acolo lucruri exagerate, cum că aș fi băut atât de mult cá n- 
aş mai fi putut să fac redacția ziarului, ceea ce nu e adevărat. Din motive politice 


mi s-a luat din mână redacția revistei „Forum Studenţesc”. Dar, zic pentru mine 
foarte important: eu pot să trăiesc cu ceea ce am făcut atunci. 


Interviu luat de Dana lamandi la data de 12 noiembrie 2008, în cabinetul de la 
C.N.S.A.S. al d-lui Constantin Ticu Dumitrescu. 


253 


V. Recenzii. Note de lectură 


Sorin Aparaschivei, Spionajul american in Romania (1944-1948), 
Bucuresti, Editura Militară, 2013, 343 p. 


În general, în istoriografia română post- 
decembristă s-a încetățenit opinia că toate 
acuzaţiile de spionaj formulate în perioada 
regimului comunist au fost simple inventi, 
înscenări „fabricate în birourile Ministerului de 
Interne"!, informațiile transmise către 
reprezentanți ai S.U.A., Angliei sau altor state 
occidentale neconstituind secrete de stat?. De 
asemenea, toti românii care colectau si furnizau 
informaţii diverse către ofițerii si diplomații 
americani prezenți în Romania in anii 1944-1948 
erau prezentați, aproape fără excepție, drept 
patrioţi, deosebit de atasati de valorile democrației 
autentice, activitatea lor neputând fi definită, în nici 
un chip, drept spionaj. Probabil că, în concepția 
multora dintre autorii care au promovat astfel de 
opinii, pentru a fi spion trebuie să fii un tip atletic, 
satmant, bine ganie cu echipamente /i-fecb, expert în arte marțiale şi în arme de foc şi, 
eventual, consumator constant de votcá-martini, „shaken, not stirred"! 

Având in vedere această stare de fapt, evident cá o carte precum cea a 
domnului Sorin Aparaschivei retine atenţia încă de la simpla lectură a titlului. Credem cá 
nu greşim dacă afirmăm că este primul volum publicat în România post-comunistă în 
care, depăşindu-se o pudibonderie greu de înţeles, se afirmă trangant că, in mod firesc şi 
legitim, Statele Unite ale Americii au desfăşurat activități informative pe teritoriul 
românesc, preocupate fiind să elaboreze o strategie de securitate în măsură să permită 
„combaterea comunismului, a influenței mondiale a Uniunii Sovietice şi sateliților ei" 


(p. 13). 


1 Şerban Rádulescu-Zoner, Primul mare proces politic după lăsarea „Cortinei de Fier” (I. Bujoiu, Max 
Auschnitt, Gb. Manu, Alex. Bals s.a.). Studiu de caz, în Romulus Rusan (ed.), „Analele Sighet 6. Anul 
1948 — institutionalizarea comunismului. Comunicări prezentate la Simpozionul de la Sighetu 
Marmaţiei (19-21 iunie 1998)”, Bucureşti, Fundaţia Academia Civică, 1998, p. 393. 

2 De exemplu, pentru Şerban Rădulescu-Zoner, informaţiile referitoare la posibilitățile si 
programele de producţie ale Uzinelor Astra şi Reşiţa, solicitate lui Popp, Mărgineanu, Bujoiu, 
Balş de un membru al Misiunii Americane, nu reprezentau un act de spionaj întrucât „se refereau 
la mari întreprinderi industriale conduse de ei înşişi” — bidez, p. 391. 

? Trebuie remarcat cá, uneori, autorul pare el însuşi intimidat de propria abordare, simțind 
nevoia unui bemol „A fost sau nu a fost spionaj american în Romania? Este o întrebare grea” (p. 
15). 

Această situație il indreptáteste pe autorul volumului prezentat aici să 
menţioneze faptul cá, în istoria zz/e/Zgemce-ului românesc, perioada 1944-1948 este 
considerată „evul mediu întunecat” (p. 14). Lucrurile sunt cu atât mai greu de înțeles, cu 
cât, referitor la politica Statelor Unite ale Americii fata de România în perioada 1944- 
1948, există deja o serie de lucrări solide, documentate, care reliefează suficient de 
multe laturi ale acestei perioade, deosebit de complexe, de început a Războiului Rece. În 
plus, trebuie subliniat faptul că, chiar dacă istoriografia română post-comunistă a evitat 
subiectul, o serie de informații despre operaţiunile sub acoperire derulate de S.U.A. în 
România sunt disponibile cercetătorilor de mai multă vreme?. 

În acest peisaj istoriografic, domnul Sorin Aparaschivei are meritul de a 
propune cititorilor o lucrare elaborată în temeiul studierii pline de acribie a numeroase 
documente inedite din fondurile Arhivelor Naţionale ale României, arhivelor Serviciului 
Román de Informaţii, dar şi a unor documente păstrate în arhiva C.I.A., în arhiva 
Muzeului „Franklin Delano Roosevelt” sau în fondurile gestionate de National Archives 
and Records Administration. Pentru a ilustra determinarea si minutiozitatea autorului 
credem că este suficient să amintim faptul că cca. 600 de file din Arhiva Centrală a 
Serviciului Român de Informaţii au fost declasificate la cererea personală a acestuia. 

Structurată pe şapte capitole şi beneficiind de nouă anexe extrem de 
interesante, precum şi de o bibliografie vastă, lucrarea analizează interesul serviciilor 
informative americane pentru România prin delimitarea a trei etape, bine delimitate 
cronologic: 1) perioada de până la 23 august 1944; 2) perioada 23 august 1944 — 6 
martie 1945; 3) perioada de după instalarea guvernului Groza până în anul 1948. 

Analiza domnului Sorin Aparaschivei demonstrează, fără putință de tăgadă, 
faptul că, dacă România s-a aflat pe agenda serviciilor de informaţii americane, acest 
lucru se explică nu atât prin interesul intrinsec fata de tara noastră, cát prin 
„posibilitatea unică ce se oferea americanilor de a studia noul inamic de moarte al 
Americii”: Uniunea Sovietică. Prezenţa masivă a Armatei Roșii pe teritoriul României si 
eforturile de instalare a unui regim politic comunist au impus tara noastră drept „«vioara 


+ Joseph Harrington, Bruce Courteney, Tweaking the Nose of the Russians: Fifty Years of American- 
Romanian relation. 1940-1990, Boulder, California, East European Monographs, 1991 (tradusa in 
limba romana de Mihaela Sadovschi si publicata de Institutul European din Iasi in 2002); Ioan 
Chiper, Florin Constantiniu, Adrian Pop, Sovietizarea României. Perceptii anglo-americane. 1944-1947, 
Bucureşti, Editura Iconica, 1993; Paul D. Quinlan, Czocnire deasupra României. Politica anglo- 
americană fata de România. 1938-1947, traducere de Gh. Onisoru, Iasi, Centrul de Studii 
Româneşti, 1995; Elizabeth Hazard, Cold War Crucible: United States Foreign Policy and the Conflict in 
Romania. 1943-1953, Boulder, California, East European Monographs, 1996; C.V.R. Schuyler, 
Misiune dificilă. Jurnal (28 ianuarie 1945 — 20 septembrie 1946), Bucuresti, Editura Enciclopedică, 
1997; Daniel M. Pennell, Politica americană fată de România între 1944-1948, în Romulus Rusan 
(ed), „Analele Sighet 6. Anul 1948 — institutionalizarea comunismului. Comunicări prezentate la 
Simpozionul de la Sighetu Marmaţiei (19-21 iunie 1998)", Bucureşti, Fundaţia Academia Civică, 
1998, pp. 716-719. 

> Peter Grose, Operation Rollback. America’s Secret War Behind the Iron Curtain, Boston, Houghton 
Mifflin, 2000; Gregory Mitrovich, Undermining the Kremlin, Ithaca: Cornell University Press, 2000; 
Scott Lucas, Freedom's War, New York, New York University Press, 1999. 

Întâi» a spionajului american în regiune” (p. 15), teritoriul national devenind „o 
adevărată placă turnantă între Occident si Orient”. 

Derularea investigației istoriografice întreprinsă de autor este una logică, 
judicios gândită şi argumentată. Astfel, în primul capitol sunt prezentate organizarea şi 
structura Serviciului Special de Informaţii în perioada 1944-48, ca principală structură 
informativă a statului român, în paralel cu evoluția instituțională petrecută în domeniul 
intelligence-ului american, analizându-se succint trecerea de la Office of Strategic Services 
(O.S.S.) la Central Intelligence Agency (C.L.A.), trecere echivalatá cu o depăşire a „etapei 
provincialismului" (p. 27). 

Cel de-al doilea capitol prezintă, pe larg, evoluția organizării serviciului 
informativ american din România, acordându-i, pe bună dreptate, un loc privilegiat lui 
Frank Gardiner Wisner. Informaţiile și experiența acumulate de acesta în România l-au 
transformat într-unul din personajele-cheie în elaborarea strategiilor americane din 
primii ani ai Războiului Rece, astfel încât, ulterior, Allen Dulles îl putea gratula, din 
postura de director al C.I.A., cu cuvintele: „Tu esti cel care ne-ai deschis ochii!” (p. 69). 

Pe parcursul aceluiași capitol este analizat si explicat procesul de ,,emancipare" 
a structurilor americane din raportul de dependenţă fata de rezidentele britanice, 
precum şi scurta perioadă de colaborare a agenților americani cu instituțiile statului 
român (23 august 1944 — 6 martie 1945), etapă apreciată drept „perioada de glorie a 
misiunii O.S.S.” (p. 301). „Centrul de greutate” al analizei este plasat, după cum era si 
firesc, în perioada de după 6 martie 1945, când a devenit evident pentru factorii de 
decizie cá „era nevoie ca Washington să-şi regándeascá organizarea agenturii 
informative pe noi baze conceptuale” (p. 80). 

Capitolul al III-lea este consacrat analizării detaliate a obiectivelor şi direcțiilor 
de acţiune ale serviciului informativ american, acestea fiind grupate pe trei mari 
domenii: politic, economic si militar. Evident, cel din urmă domeniu este defalcat pe 
obiectivele din zona de prezență, dotare si mişcare a Armatei Roşii pe teritoriul 
României şi pe problemele care vizau structura, dotarea, moralul, capacitatea combativă 
a Armatei Române. Interesant de remarcat faptul că problemele Dunării, văzute ca 
parte integrantă a complexului geostrategic Dunăre — Deltă — Dobrogea, au reprezentat 
un alt „obiectiv de maxim interes pentru serviciile informative americane” (p. 160). 

Deşi mai „tehnic”, capitolul al IV-lea al lucrării se dovedeşte deosebit de 
instructiv nu doar pentru istoricii specializați în servicii secrete, ci și pentru publicul larg, 
care isi poate îmbogăți cultura de securitate cu informații de prima mână despre 
arsenalul şi metodele folosite de serviciile de informaţii. Aici se regăsesc date inedite 
despre modalitățile de recrutare, instructajul agenţilor, constituirea rețelelor informative, 
metode de legendare şi acoperire a activității de culegere de informaţii, sisteme 
personale si impersonale de legătură etc. 

Nu mai putin interesant ni s-a părut capitolul intitulat „Activitatea de 
propagandă”, pe parcursul acestuia autorul asumându-și din nou încălcarea unor 
adevărate /asbua-uri istoriografice. Astfel, după prezentarea scopurilor strategice si a 
obiectivelor tactice ale activității americane de propaganda, sunt trecute in revistă 
mijloacele culturale utilizate (Asociaţia Y.M.C.A., Asociaţia „Amicii Statelor Unite”, 
American Library), dar si rolul jucat de unele culte religioase. 

Ca o continuare a capitolului precedent, capitolul al VI-lea este dedicat în 
întregime prezentării modului de organizare și a activității Oficiului de Informaţii al 
Statelor Unite la Bucureşti. De un interes aparte ni s-au părut a fi legăturile Oficiului de 
Informaţii cu Departamentul de Stat, „Vocea Americii” şi „Radio Europa Liberă”. De 
altfel, retinusem deja aprecierea conform căreia „pentru activități de propagandă si 
influențarea populaţiei din acest spaţiu si cel limitrof, spionajul american a dezvoltat cel 
mai amplu si costisitor program din istoria C.I.A., posturile de radio «Vocea Americii», 
«Europa Liberă», «Radio Libertatea», precum şi Comitetul Europa Liberă” (p. 16). În 
acest sens, C.I.A. descria „Europa Liberă” şi „Radio Libertatea” în următorii termeni: 
„cele mai vechi, cele mai extinse, cele mai scumpe si, probabil, cele mai de succes 
acțiuni desfăşurate sub acoperire împotriva Uniunii Sovietice si a Estului Europei [...]. 
Din 1949 şi până în 1971, mii de persoane au lucrat pentru respectivele posturi de radio, 
contribuabilii americani plătind peste 465 milioane de dolari, însă adevărata contribuţie 
financiară a guvernului american a rămas si astăzi învăluită de mister şi intrigă” (p. 252). 

Ultimul capitol al lucrării, dedicat activităților subversive desfăşurate sau 
sprijinite de serviciul informativ american, debutează prin precizări terminologice 
asupra terorismului,  sabotajului,  defetismului, spionajului si acțiunilor 
contrarevolutionare. Substanța acestei diviziuni a volumului este conferită de 
prezentarea activității subversive desfăşurată de Mişcarea Legionară, de partidele 


wo 


,istorice", de „Mişcarea Naţională de Rezistență”. Finalul capitolului este reprezentat de 
prezentarea „telegrafică” a nu mai puţin de 20 de cazuri de „spionaj şi contraspionaj” 
(cazul generalului Aurel Aldea, cazul generalului Carlaont, „Cabinetul Negru de la 
Externe" s.a.m.d.) 

Concluziile volumului sunt concentrate in cele şase pagini ale Incheierii, 
impunându-se atenţiei faptul că „agenţii americani din tara noastră au fost printre primii 
oficiali ai S.U.A. care au înţeles că sovieticii şi acțiunilor lor nu pot fi combătute decât 
prin utilizarea aceloraşi mijloace clandestine de acțiune şi subversiune" (p. 305). Potrivit 
autorului, rapoartele acestora au determinat Washingtonul să elaboreze o strategie „prin 
care ţara noastră urma să fie determinată să treacă de partea Vestului”, aceasta 
înglobând „toate componentele subversive ale Războiului Rece: lovitură de stat, 
subminare, propagandă etc." (p. 304). Împărtășind aceste opinii, nu putem să adăugăm 
decât cá strategia a fost una de uzură, roadele ei fiind culese abia după patru decenii de 
la elaborare, o perioadă scurtă la scara istoriei, dar mult prea lungă pentru numeroşi 
români care şi-au petrecut ultimii ani din viata scrutand zările după avioanele americane 
eliberatoare de comunism. 

Lectura volumului conduce cititorul spre certitudinea faptului că, în sfârşit, o 
semnificativă „pată albă” a istoriografiei noastre a fost acoperită de o investigaţie 
profesionistă. Lucrarea domnului Sorin Aparaschivei poate fi apreciată, în ansamblul 
său, ca o reușită deplină, rigoarea investigației istorice fiind în mod fericit completată de 
un stil narativ plăcut, cu o bună dozare a suspansului, transformând lectura istorică într- 
o veritabilă relaxare. În plus, volumul a beneficiat de profesionalismul celor de la 
Editura Militară, astfel că şi ținuta grafică este una de excepţie. Nu ne rămâne decât să 
aşteptăm următorul volum al domnului Aparaschivei! 


Florian Banu 

Dan Raviv, Yossi Melman, Spioni împotriva Armaghedonului. Războaiele 
secrete ale Israelului, traducere din limba engleză de Mihai-Dan 
Pavelescu, Bucureşti, Meteor Publishing, 2013, 496 p. 


DAN RAVIV - YOSSI MELMAN „Istoria nu este scrisă, istoria este creată”. 
Aceste cuvinte ale lui David Ben Gurion s-ar putea 


constitui într-o devizá a serviciilor israeliene de 
informaţii, structuri secrete de a căror eficiență a depins 
existența Israelului într-o măsură mai mare decât în 
cazul oricărui alt stat. 

În general, publicul larg, atunci când întâlneşte 
sintagma „servicii secrete israeliene”, se gândește, 
automat, la Mossad — probabil cel mai cunoscut brand 
israelian în plan mondial. Puţini ştiu însă că denumirea 
exactă a acestui redutabil serviciu este HaMossad 
l'Modi in. ulTafkidim Meyuchadim (în ebraică: TON 

prs n'rpono» oma) si că o traducere 
DE aproximativă ar fi „Institutul de Informati si 
Operațiuni Speciale”. Încă şi mai puţini cunosc faptul că 
Mossad-ul nu este singurul serviciu de informații al 
Israelului, ci face parte dintr-o comunitate mai largă, ai 
cărei membri dovedesc un profesionalism la fel de mare ca cei din Mossad. 

Si aceasta în pofida faptului că bibliografia în domeniu, in plan mondial, este 
una considerabilă. În cazul lucrărilor în limba română, fără a se putea afirma că situaţia 
este identică, sunt disponibile, totuşi, o serie de volume în măsură să lămurească, în linii 
generale, cititorul dornic să ştie mai multe despre Mossad. Cu toate acestea, 
patticularitatile societăţii şi ale statului israelian, secretele din spatele nesfarsitului sir de 
victorii repurtate împotriva inamicilor, indiferent de forța şi specificul acestora, continuă 
să fie prea puţin cunoscute si, ca orice mister, să exercite o atracție deosebită. 

În acest context, o lucrare ca cea realizată de Dan Raviv şi Yossi Melman, 
reporteri şi editorialişti cu o reputaţie profesională bine consolidată și cu o cunoaştere 


ARMAGHEDONULUI 


Războaiele secrete ale Israelului 


6 Victor Ostrovsky, Claire Hoy, Mossad. „Academia înselăciunii”: devenirea şi sfârsitul unui agent al 
Mossad-ului, traducere din limba engleză de Mihai Stan, Bucureşti, Editura Globus, 1993; Gordon 
Thomas, Istoria secretă a Mossad-ului: spionii lui Ghedeon, traducere de Alexandra Dovăncescu, 
prefaţă, note, comentarii şi anexe de Victor Ionescu, Bucuresti, Editura ALLFA, 2003; Cristian 
Troncota, Horaţiu Blidaru, Careul de aşi: serviciile secrete ale Marii Britanii, S.U.A., Rusiei, Israelului: o 
cronică a frontului secret la răspântie de milenii, București, Editura Elion, 2003; 'Teşu Solomovici, [storia 
serviciilor secrete israeliene: Mossad, Sin-Bet, Aman, Bucureşti, Editura Tesu, 2006; Efraim Halevy, 
Omul din umbră: în culisele crizei din Orientul Mijlociu împreună cu omul care a condus Mossadul, traducere 
din limba engleză Irina Tudor Dumitrescu, Bucureşti, RAO International Publishing Company, 
2007; Eric Frattini, Mossad, mania Israelului, traducere din limba spaniolă de Ruxandra Luca, 
Bucureşti, Editura Tritonic, 2009; Eric Frattini, Mossad: fabrica de fantome, traducere din limba 
spaniolă de Andra Enescu, cuv. înainte de Tiberiu Troncota, Bucuresti, Editura Tritonic, 2009. 

nuanţată a evoluţiilor din întreg Orientul Mijlociu, nu poate decât să se bucure de un 
real interes atât din partea profesioniştilor lumii informațiilor şi a istoricilor, cât şi a 
publicului larg. 

Structuratá în nu mai puţin de 25 de capitole, de dimensiuni reduse (15-20 de 
pagini), lucrarea pe care o prezentăm în rândurile de fata este scrisă într-un ritm alert, 
marcat de formaţia profesională a autorilor, dublat de o precizie remarcabilă a datelor si 
informațiilor puse în pagină. 

Gândit ca un proiect menit „să proiecteze lumină asupra adevăratei naturi a 
serviciilor de informaţii israeliene, examinându-i dezvoltarea — de la începuturi până în 
prezent — prin prisma istoriei unice a țării” (p. 11), demersul celor doi autori se 
constituie într-o excelentă ilustrare a spuselor lui Efraim Halevy, fost director al Mossad- 
ului: „se poate face orice!”. 

Pe lângă o prezentare a genezei serviciilor israeliene de informaţii, volumul 
aruncă lumină asupra unor aspecte greşit înțelese sau, mai mult, necunoscute deloc 
publicului larg. Astfel, autorii reuşesc să elimine percepția greşită asupra Mossad-ului, ca 
unic „vârf de lance" al zue//igence-alui evreiesc, plasându-l la locul cuvenit, alături de Shin 
Bef’, serviciul de informatii/ contrainformaţii interne, si de structura de informaţii a 
Armatei israeliene, Aman (acronimul pentru Agaf ha-Modi’in). În acest context, este scos 
în evidenţă faptul că serviciul militar de informaţii, si nu Mossad-ul, „dispune de cele mai 
importante resurse financiare şi umane şi contribuie cel mai mult la apărarea națională a 
ţării” (p. 10). 

In plus, lucrarea dezvăluie o serie de informaţii despre două componente „mai 
mici si mai specializate” ale apărării secrete a Israelului. Prima dintre acestea, un serviciu 
pentru imigrări clandestine, are misiunea de a-i ajuta pe evrei să exercite legea 
Reíntoarcerii pe tărâmul străvechi al poporului lor si îi protejează când au necazuri în 
afara graniţelor Israelului. Cea de-a doua componentă, Lakam (Lishka le-Kishrei Mada — 
Biroul de Legături pentru Probleme Științifice — p. 86), lansată sub acoperirea unor 
„legături pe probleme ştiinţifice” şi desființată oficial după ce, în 1985, Jonathan Pollard 
a fost depistat în S.U.A. ca spion al Israelului”, a avut ca misiune construirea si 
protejarea „celui mai important instrument de intimidare al Israelului: arma nucleară, 
secretă şi neconfirmată oficial” (p. 10). 


7 Cunoscut, initial, si sub numele de Sabak (acronim pentru Sherut ha-Bitachon ba-Klali — Serviciul 
General de Securitate), serviciul a fost desemnat ulterior după primele două iniţiale în ebraică: 
Shin Bet. 

8 Creat încă înainte de câştigarea independenţei statului Israel, acest serviciu a purtat numele de 
Ha-Mossad le-Aliyah Bet — Institutul pentru Aliyah B. La începutul anilor '50 a fost desființat si 
atribuţiile sale au fost preluate de unitatea B//ar (Fortificația), din cadrul Mossad-ului, si de noua 
agenţie secretă — Nativ (Poteca) (p. 51 si p. 252). 

? Jonathan Jay Pollard este singurul cetățean american condamnat pe viata pentru spionaj in 
favoarea unui aliat al S.U.A. Pollard, născut la 7 august 1954, a fost recrutat de Aviem Sella, 
veteran al Forţelor Aeriene Israeliene, pe vremea când lucra ca analist în cadrul așa-numitei Task 
Force 168, o structură a Naval Intelligence Command. Arestat la 21 noiembrie 1985, în 
momentul când încerca să intre în Ambasada Israelului din Washington D.C., Pollard a fost 
condamnat la închisoare pe viață pentru spionaj, în 4 martie 1987. Cazul său a produs o 
tensionare fără precedent a relațiilor dintre S.U.A. şi Israel. 

Demn de remarcat este şi faptul că cei doi autori fac cititorului o promisiune 
mai mult decât incitantă (de altfel, respectata!), si anume că lucrarea lor „va dezvălui mai 
mult decât a acceptat Israelul să declare public despre folosirea asasinatelor ca 
instrument de luptă, despre distrugerea în 2007 a unui reactor nuclear din Siria şi despre 
sabotaje şi crime având ca scop înăbuşirea ambițiilor nucleare ale Iranului” (p. 11)". 

Un alt aspect delicat, care nu a fost ocolit de autori, este reprezentat de 
,contradictia inerentă între democrație şi modalitățile secrete de apărare” (p. 11), 
contradicție accentuată în cazul israelian de faptul că, încă din 1948, „liderii israelieni au 
adoptat ca principiu călăuzitor ideea că se găsesc cu spatele la zid” (p. 12), iar astăzi 
„conducătorii israelieni continuă să se considere zilnic în război” (p. 11). 

Fără a mai insista asupra detaliilor extrem de incitante ale unor operațiuni 
strălucite, precum obţinerea raportului secret prezentat de Hruşciov la cel de-al XX-lea 
Congres al P.C.U.S.!', răpirea lui Eichmann din Argentina, transformarea regelui 
Abdullah ibn Hussein al Iordaniei într-un „agent de influență”, „plătit cu mii de dolari 
pentru serviciile făcute”, crearea, in anii '50, a reţelei de cooperare ,,Trident”!?, vom 
insista doar asupra a două aspecte abordate de autori, având legătură directă cu 
România. 

Primul dintre acestea se referă la „alianța strategică” dintre serviciile secrete 
israeliene şi C.I.A. Fundamentata in mai 1951, în timpul vizitei lui David Ben-Gurion in 
Statele Unite, această relație s-a transformat, treptat, într-o „legătură inextricabilă”, 
„manifestată printr-o lungă serie de misiuni comune, situații periculoase şi opțiuni 
politice care s-a extins până la problemele actuale” (p. 57). Ca rezultat, inamicii celor 
două state au ajuns să considere că cele două națiuni „formează o singură entitate”. 

Totuşi, la vremea când s-au pus bazele acestei alianțe, colaborarea israeliano- 
americana părea foarte improbabilă. Condus de partide de stânga, Israelul era privit ca 
un stat socialist, kibbutz-urile fund „întruparea unui vis marxist”, iar Uniunea Sovietică 
$i sateliții săi numărându-se printre primii prieteni ai Israelului. 

Pragmatismul american a învins însă aceste reticente, iar James Jesus Angleton, 
şeful diviziei de contraspionaj a C.I.A. în perioada 1954-1975, in căutare disperată de 
informaţii de dincolo de „Cortina de Fier”, a descoperit că „cele mai bune surse de 


10 Folosirea viruşilor informatici Stwxnet şi Dugu pentru blocarea centrifugelor de îmbogăţire a 
uraniului de la Natanz, asasinarea a cinci savanţi iranieni de vârf între anii 2007-2011, racolarea 
de agenţi importanţi din conducerea Iranului, declanșarea războiului psihologic pentru a stârni 
tulburări in Iran, compromiterea lui Mohamed ElBaradei, directorul general al Agenţiei 
Internaţionale pentru Energie Atomică a O.N.U., sunt doar câteva din acţiunile realizate de 
serviciile israeliene pentru a stopa programul nuclear iranian, relatate ca într-un roman polițist pe 
mai bine de 20 de pagini ale volumului (pp. 16-42). 

!! Victor Grayevski (Spielman), senior editor al agenţiei nationale de ştiri a Poloniei, personajul 
care a obţinut raportul (cu ajutorul Luciei Baranowsy, secretară a lui Edward Ochab, secretarul 
general al Partidului Muncitoresc Unit Polonez), avea să declare ulterior: „Polonia nu-mi făcuse 
nici un tău, dar inima mea era de partea Israelului şi doream să fiu de ajutor. (...) Am acţionat 
mânat de un impuls care provenea din legătura mea cu Israelul. Era cadoul unui viitor emigrant 
pentru statul Israel” (p. 69). 

12 Mossad-ul colabora cu Serviciul de Securitate Naţională al Turciei — TNSS si cu faimosul 
serviciu secret Savak din Iran (pp. 77-78). 

informaţii erau agenţii Aliyah B din Italia, foarte activi în ceea ce priveşte aducerea 
clandestină de evrei în tara numită pe atunci Palestina” (p. 59). Angleton si C.I.A. au 
fost convinşi de omologii evrei că nu trebuie să se teamă de noii imigranți (priviți ca 
potenţiali spioni sovietici), ci, mai degrabă, să-i folosească: „la urma urmelor, acei evrei 
făceau parte din toate păturile sociale ale Uniunii Sovietice şi dețineau cunoştinţe vaste 
din domeniile militar, ştiinţific, economic și politic” (p. 60). 

Israelul îi chestiona amănunțit pe noii sosiți si a început să transmită informații 
şi Statelor Unite. Programul, purtând numele de cod „Operaţiunea Balsam”, a pus 
Israelul în postura de a livra C.L.A.-ului așa-zise „materiale fierbinți”, desi, „în realitate, 
nu erau decât resturi uşor încălzite” (p. 61). 

Americanii, însă, erau „foarte entuziaşti”, fiind încântați de informațiile primite. 
De altfel, natura acestor informații era extraordinar de diversă, în măsură să contureze 
noțiunea de „spionaj total". Un fost oficial israelian recunoștea că, uneori, erau si ei 
surprinşi de informaţiile solicitate: „uneori nu intelegeam de ce aveau nevoie de noi. Au 
cerut bani româneşti, cărți de telefoane, hărți ale oraşelor, ba chiar si prețul pâinii în 
ţările estice” (p. 61). 

Acest flux de informaţii și mai ales diversitatea domeniilor vizate sprijină, 
indirect, asertiunile unor autori care susțin cá, în mod evident, România s-a aflat la 
vremea respectivă pe agenda serviciilor de informații americane şi, în lipsa unor surse 
din tara sau a precaritátii sistemelor de obtinere directă a informațiilor, evreii care au 
părăsit Romania în acei ani au reprezentat o alternativă prețioasă. Semnificativ în acest 
sens este faptul că „Operaţiunea Balsam” a fost condusă personal de Amos Manor 
(Arthur Mendelowitz), şeful 5277 Berului între anii 1952-1963, acesta fiind originar din 
Sighetu Marmaţiei, plecat din România în 1949. 

A doua problemă asupra cărora vom insista se referă chiar la implicarea 
serviciilor secrete israeliene în facilitarea imigrárii în Israel. Comunitatea serviciilor de 
informații a executat, pe parcursul mai multor decenii, „operațiuni inteligente şi adesea 
periculoase pentru a scoate oameni din Iran, Siria, Etiopia, Sudan, Yemen, Uniunea 
Sovietică şi din alte comunități evreiești îndepărtate, care erau izolate si lipsite de 
speranţă” (p. 250). 

Aceste operaţiuni reprezentau „o misiune aproape mistică”, fiind menite să 
suprime străvechiul exil ce transformase un popor într-o diaspora, dar aveau şi un 
motiv strategic important: „imigrația reprezenta o posibilitate rapidă de a întări şi spori, 
ca populaţie, noul stat” (p. 251). 

Ca urmare a acestei percepții, structura specializată, Ayah B, a devenit „un 
imperiu economic şi o capodoperă operaţională”. Asa cum susțin cei doi autori, „nici o 
națiune nu avea aşa ceva: o organizaţie uriaşă, implicată în transportul global al 
principalului activ al Israelului — oamenii” (p. 252). Afirmația este pe deplin întemeiată, 
având în vedere că, fiind clădită în jurul unei masive agenţii de voiaj sub acoperire, 
structura deținea „peste 60 de nave si avioane, precum şi nenumărate automobile si 
camioane ale căror mişcări erau perfect coordonate de o rețea mondială de 
transmitátoare radio semilegale” (p. 252). 

În vederea atingerii obiectivelor, agenţii Adjah B au stabilit relaţii directe cu 
lideri politici ai unor state oficial ostile: „nu numai cu prim-ministrul irakian, ci şi cu 
politicieni maghiari, bulgari, polonezi şi români (subl. ns. — F.B.)” (p. 252). 

După desființarea Ayah B, unităţile succesoare, Bz/sur si Nativ, şi-au împărțit 
competențele: cea dintâi se ocupa cu aducerea evreilor din țările arabe şi musulmane si 
cu organizarea tacticilor defensive împotriva violenței antisemite, iar Nativ avea ca 
„teritoriu” blocul comunist. 

În privinţa hotărârii şi inventivitatii manifestate de agenţii israelieni, autorii nu 
lasă loc de dubii: „Sub paravan diplomatic sau dându-se drept străini, agenţii secreti 
israelieni au fost trimiși în țările in care evreii trăiau în condiții dificile. Ei au înființat 
acolo corporaţii fictive, au deschis conturi în bănci, au racolat oficiali corupți sau 
simpatizanți, s-au împrietenit cu grăniceri şi manageri de aeroporturi şi porturi maritime 
şi au mituit personaje-cheie din guverne” (p. 253). De asemenea, „când a fost necesar, 
Nativ şi Bitzur — cu asistență de la Joinf3 - au mobilizat opinia publică internațională 
pentru a exercita presiuni asupra guvernelor arabe, a Uniunii Sovietice si a regimurilor 
controlate de sovietici în Europa de Est pentru a le permite evreilor să emigreze” (p. 
253). 

Poziţia specială pe care s-a plasat România in acest complicat puzzle este 
evidenţiată de Dan Raviv şi Yossi Melman, care, în plus, oferă şi o serie de detalii 
privitoare la imigrarile din Románia!^. Este subliniat faptul că România, la inițiativa lui 
Nicolae Ceausescu, a fost singura tara comunistă din Europa care a menţinut relații 
diplomatice si comerciale cu Israelul după Războiul de şase zile, din 1967: 
„conducătorul ei era megalomanul Ceauşescu, dar unitatea Naziv ştia să-l manipuleze cu 
delicatetea unui violonist virtuoz” (p. 254). Dincolo de menţinerea relațiilor dintre cele 
două state, cel mai important „a fost faptul că Ceauşescu a acceptat ca în fiecare an 
câteva mii de evrei români să plece în Israel, care trebuia totuşi să plătească pentru ei o 
taxă de răscumpărare ce varia în funcție de educația individului, de locul unde trăia si de 
importanţa sa în ochii autorităților” (p. 255). 

Agentul unităţii Na responsabil de „contul Ceauşescu” a fost Yeshayahu 
(Shaike) Trachtenberg-Dan, fost membru al Afyah B. Născut în 1910, în Basarabia, 
acesta părăsise România în 1935 şi luptase în al Doilea Război Mondial pentru armata 
britanică, fiind parasutat în spatele liniilor germane!5. Ulterior, s-a angajat cu toată 
energia în procesul de accelerare a imigrărilor din diaspora evreiască. 

Implicat într-o relaţie strânsă cu ofițerul D.L.E. Gheorghe Marcu, Shaike Dan 
este descris drept un „intermediar al imigrației din anii 1960-1980, cu părul alb şi mereu 
pe drumuri, sosea la Bucureşti de două ori pe an cu o valiză plină de bani. Mai întâi, se 
oprea la Viena şi înmâna o sumă substanţială unui diplomat român care era întâmplător 
rudă cu Ceauşescu. Abia după aceea primea acceptul să-şi continue călătoria. La 


15 Jewish Joint Distribution Committee. 

14 Prima monografie consacrată acestei probleme este cea a lui Radu Ioanid, RZsewepárarea 
evreilor. Istoria acordurilor secrete dintre România si Israel, laşi, Editura Polirom, 2005. Din păcate, 
lucrarea este construită mai mult pe relatări memorialistice, unele preluate necritic (cazul lui I. M. 
Pacepa), şi mai puţin pe documente de arhivă, care ar fi putut oferi un fundament mult mai solid 
interpretărilor autorului. 

15 Vezi, pe larg, Amos Etinger, Blind Jump: The Story of Shaike Dan, with a foreword of Shimon 
Peres, New York — London — Toronto, Cornwall Books, 1992. 

Bucureşti se întâlnea cu oficialități române şi le dădea restul de bani. Corupţia era 
aproape pe fata, dar pentru Nativ însemna o realitate, nu un motiv de supărare” (p. 255). 

Potrivit estimărilor celor doi autori, pentru cei 200.000 de evrei care au părăsit 
România, „Israelul a plătit în jur de 400 de milioane de dolari”, ceea ce înseamnă 
aproximativ 2.000 de dolari pentru o persoană, „însă serviciile de informaţii israeliene 
nu au avut regrete în această privință” (p. 255). Această afirmaţie este confirmată de 
cuvintele pe care le rostea ministrul israelian de externe Moshe Dayan, în timpul 
convorbirii purtate la Bucuresti cu Nicolae Ceausescu, in 4 aprilie 1978: 

„Moshe Dayan: (...) Doresc să folosesc acest prilej pentru a vă exprima ceea 
ce i-am comunicat si ministrului dumneavoastră de externe, profunda noastră 
recunoştinţă pentru modul în care s-a realizat emigrarea evreilor de aici în Israel. 

Vă transmit, domnule preşedinte, multumirile țării noastre. Ştim că aproape 80 
la sută din cei aproape jumătate de milion de evrei, aflați în România după cel de-al 
doilea război mondial, sunt in Israel. Ei reprezintă cel mai constructiv element al țării. 
Sunt doctori, ingineri, specialişti, cea mai bună parte a populaţiei ţării. Pentru toate 
acestea vă suntem profund recunoscátori"!6, 

Privită în acest context, evident că suma de 2.000 de dolari pentru o viză de 
emigrare părea derizorie, iar serviciile israeliene nu puteau decât să se felicite pentru 
îndeplinirea misiunii. 

Aşadar, volumul semnat de Dan Raviv şi Yossi Melman se constituie într-o 
lectură nu doar agreabilă, ci si plină de informaţii dintre cele mai semnificative asupra 
edificării şi activității comunității de intelligence a Israelului, pe multiple planuri, un 
exemplu elocvent de „ceea ce poate face o naţiune mică ce-și utilizează la maximum 
resursele sărăcăcioase” (p. 460). 

Dintre numeroasele idei care trebuie reținute la sfârşitul lecturii, dorim să 
evidentiem doar pe aceea a importanței acordată permanent resurselor umane în 
activitatea de informații. Așa cum spunea Meir Amit, personalitate proeminentă a 
„Frontului invizibil”, care a condus în anii '60 atât Mossad-ul, cât si Aman-ul, „factorul 
uman este cel mai important şi mai esențial pentru societatea şi pentru serviciile noastre 
de securitate”, idee reluată în zilele noastre de Tamir Pardo, directorul actual al Mossad- 
ului (funcție preluată la 1 ianuarie 2011), sub forma: „Succesul Mossad-ului si 
îndeplinirea sarcinilor sale complexe depind de calitatea celor care-l servesc, care-i 
alcătuiesc nucleul si constituie forța lui motoare”. 

Poate că aceste cuvinte ar trebui să se constituie într-un memento si pentru cel 
însărcinați cu dirijarea destinului serviciilor româneşti de informaţii, mereu preocupați 
de sporirea resurselor financiare şi a dotărilor materiale si, parcă, mai putin interesați de 
valorificarea potenţialului uman! 


Florian Banu 


16 Apud Florian Banu, Memorialistică versus document. Studiu de caz: întrevederea confidențială dintre 
Nicolae Ceausescu si Jimmy Carter (13 aprilie 1978), în „Caietele C.N.S.A.S.", anul VI, nr. 1-2 (11- 
12)/2013, p. 348. 

Liliana Corobca, Instituția cenzurii comuniste în România. 1949-1977, 
ediție, prefață si note de Liliana Corobca, Editura Ratio et Revelatio, 
Oradea, 2014, vol. I - 383 p., vol. II - 398 p. 


„Ce vreu eu, domnilor? Vreu libertatea cea mai 
nemărginită a presei, pentru ca să pot batgiocori 
când imi place si pe cine-mi place’. Cu aceste 

INSTITUȚIA CENZURII cuvinte ironiza Vasile Alecsandri, la 1860, în 
COMUNISTE ÎN ROMANIA cántecelul său comic Cvetici ultra-demagogul, pe 
,liber-schimbistii"^ vremii, semnalând faptul cá 
libertatea presei, atât de mult clamată în programele 
revoluționare de la 1848, incumbá şi o 
responsabilitate personali si, uneori, chiar... o 
cenzură! 

Probabil că astăzi, într-o lume marcată mai 
mult ca oricând de dispute fierbinți cu privire la 
libertatea de expresie, dispute in care, uneori, 
argumentele sunt înlocuite cu gloanţe şi bombe, ar fi 
greu de identificat o arie de investigație mai 


Liliana Corobca 


Ratio et Revelatio 


1949 - 1977 : x "e KR DS 
VOLUMUL interesantă decât istoria instituţiei cenzurii dintr-un 


regim totalitar, precum cel existent în România între 


anii 1948-1989. 

În acest context, Liliana Corobca, cercetătoare cu „antecedente” în domeniul”, 
ne propune o lucrare în două volume care acoperă perioada 1949-1977, interval de timp 
în care cenzura era personificată de Direcţia Generală a Presei si 'Tipăriturilor 
(D.G.P.T)). 

Lucrarea, beneficiind de o ţinută grafică de excepție!8, se deschide printr-o 
prefată („Mecanismele cenzurii comuniste”) consistentă, de nu mai putin de 50 de 
pagini, care se constituie într-o foarte utilă punere în temă a cititorului cu universul atât 
de complex al cenzurii comuniste. 

Prin amploarea si minutiozitatea documentării, prefața îşi depăşeşte statutul 
îndeobşte acceptat, transformându-se într-un studiu istoric valoros, care aduce în atenția 
cititorului nu doar instituţiile şi practicile românești, ci şi pe cele din celelalte state 
socialiste din estul şi centrul Europei, cu o privire aparte asupra G/aviit-ului sovietic. 


17 Liliana Corobca (ed), Epurarea cártilor în România. Documente (1944-1964), Bucuresti, Editura 
Tritonic, 2010; Liliana Corobca, Controlul cărții. Cenzura literaturii în regimul comunist din România, 
Bucureşti, Editura Cartea Românească, 2014; Idem, Cenzura pentru începători, Editura Tannhäuser, 
2014. 

18 Se cuvine remarcată, in mod deosebit, coperta volumului, ilustratia fiind Spirala duplcitdtii, de 
Michael Astner, o metaforă mai mult decât elocventă pentru cenzura fără de început şi fără de 
sfârşit în care omenirea pare condamnată să trăiască, indiferent de timp, loc şi regim politic! 

Nu mai putin interesantă este posiata volumului, în fapt un studiu de sine- 
stătător despre secretul de stat, de 38 de pagini, care detaliază evoluția conceptului în 
timp, dar îi urmăreşte tribulatiile şi în diversele state cu regim comunist. 

Se cuvine remarcat, apoi, rezumatul în limba engleză si cele „câteva repere 
bibliografice”, în fapt o listă a unor lucrări fundamentale asupra subiectului cenzurii, 
selectate din bibliografia de specialitate din limba engleză, rusă, germană, franceză şi, 
evident, română. 

În ceea ce priveşte documentele, în număr de 106 în volumul I şi 191 în 
volumul II, acestea aparțin fondului „Comitetul pentru Presă şi Tipărituri”, al Arhivelor 
Naţionale Istorice Centrale, şi au fost grupate cronologic şi tematic. 

Astfel, documentele din vol. I sunt grupate în două părți principale: 

I. Structură, atribuţii (cele mai importante momente de activitate, transformări, 
evoluţii, disolutii, regimul vizelor, precum şi câteva documente despre 
secretul de stat); 

II. Activitatea departamentelor cenzurii, mai puţin Direcţia Instructaj-Control; 

În cazul documentelor din volumul II, avem de-a face cu trei parti: 

I Relația D.G.P.T. cu alte instituții; 

IL Direcţia Instructaj-Control. Relaţia Centru — Provincie; 

III. Cenzorul. Personaj principal. 

Ambele volume beneficiază de un indice de nume, foarte util în identificarea 
unor „eroi ai foarfeci”, unii dintre ei încă activi în presa românească de astăzi, evident, 
din postura de apărători ai libertăţii depline de exprimare. 

Revenind la tematica volumului, se cuvine să remarcăm faptul că originile 
cenzurii de tip comunist se regăsesc în prevederile art. 16 al Convenţiei de Armistitiu 
din 12 septembrie 1944. Este adevărat însă cá, la fel ca si în cazul regimului politic, a 
fost nevoie de o „perioadă de tranziţie”, astfel cá institutionalizarea deplină a cenzurii s- 
a petrecut abia prin Decretul nr. 218, din 20 mai 1949, prin care era înființată Direcţia 
Generală pentru Presă si Tipárituri (D.G.P.T.). 

Parcurgând documentele selectate de Liliana Corobca, nu se poate să nu 
remarci faptul că posibilitățile de informare ale românilor au fost cantonate, pe întreaga 
perioadă a existenţei regimului comunist, în ceea ce Piotr Wierzbicki considera a fi 
„principiul esenţial de informare" în țările socialismului real, principiu conform 
căruia Puterea avea dreptul de a decide „ce trebuie să ştie poporul” şi „ce nu trebuie 
să ştie poporul" P. 

Acest principiu este perfect ilustrat de un document din 15 august 1964, care 
împărțea informaţiile în „Restrictive publicității” şi „Se pot populariza” (cu trei 
subcategorii: „cu aprobare de la D.G.P.T.”, cu aprobarea Sfaturilor Populare 
Regionale”, „fără consultarea D.G.P.T. Bucureşti”) (vol. H, p. 55-57). 

Ceea ce frapează este faptul că, într-un anume fel, cenzorii aveau conștiința 
faptului că îndeplinesc o misiune ilegală, clandestină şi nedemnă, în contradicție cu 
libertatea deplină a creatorilor, proclamată oficial. De exemplu, potrivit „normelor de 


19 Piotr Wierzbicki, Structura minciunii, traducere şi notă asupra ediţiei de Constantin Geambasu, 
cu un cuvânt înainte al autorului, postfață de Bogdan Ficeac, Bucureşti, Editura Nemira, 1996, p. 
72-73. 

muncă”, atunci când textele cenzurate erau citite în emisiunile de televiziune de 
„persoane străine de redacție (muncitori, țărani, intelectuali, membri ai corpurilor 
diplomatice”), se preciza că „ştampila va fi aplicată doar după emisie, aceasta pentru a 
nu se deconspira munca noastră” - (vol. I, p. 262). 

Socotim nu lipsit de importanţă să reamintim faptul că toate cele trei constituții 
adoptate în perioada regimului comunist din România fac referire la libertatea de 
exprimare. Astfel, În Constituţia R.P.R. din aprilie 1948, art. 31 stipula: 

Libertatea presei, a cuvântului, a întrunirilor, meetingurilor, cortegiilor şi 
manifestatiilor este garantată. Exercitarea acestor drepturi este asigurată prin 
faptul că mijloacele de tipărire, hârtia si locurile de întrunire sunt puse la 
dispozitia celor ce muncesc. 

În Constituţia din 1952, art. 85 prevedea: 

În conformitate cu interesele celor ce muncesc şi în vederea întăririi regimului de 
democrație populară, cetățenilor R.P.R. li se garantează prin lege: 

a) libertatea cuvântului; 

b) libertatea presei; 

c) libertatea întrunirilor si a mitingurilor; 

d) libertatea cortegiilor şi a demonstrațiilor de stradă. 

Aceste drepturi sunt asigurate punându-se la dispozitia maselor muncitoare şi organizatiilor 
lor tipografiile, depozitele de hârtie, clădirile publice, străzile, mijloacele de comunicații şi alte 
condiții materiale necesare exercitării acestor drepturi. 

Mai oneste erau prevederile Constituției din 1965: 

Art. 28 — Cetătenilor RSR Li se garantează libertatea cuvântului, a presei, a întrunirilor, a 
mitingurilor şi a demonstrațiilor. 

Dar, art. 29 preciza limitele acestor libertăți: 

Art. 29 - Libertatea cuvântului, presei, a întrunirilor, a mitingurilor şi demonstrațiilor nu pot fi 
folosite în scopuri potrivnice orânduirii socialiste şi intereselor celor ce muncesc. 

Aşadar, pe parcursul întregii lor activități, cenzorii veneau în directă coliziune 
cu prevederile constituționale, aflându-se, practic, tot timpul în ilegalitate. Din această 
cauză, cenzorii trebuia să fie convinși cá fac parte dintr-o elită”, însărcinată cu o 
muncă ce reclama, în primul rând, „simț politic”, dar şi stăpânirea unor „secrete ale 
meseriei” (,tov. x a pătruns uşor în secretele muncii noastre” vol. I, p. 275). Ca în orice 
ritual inițiatic, existau simboluri ale puterii, care, odată dobândite, reclamau 
responsabilitate maximă: „tov. Luca şi Neamţu au primit stampile recent. Trebuie să 
depună in continuare efort pentru a face fata cu cinste muncii noastre”, vol. I, p. 275) 

Odată acceptaţi în rândul ,initiatilor", angajaţii D.G.P.T. erau obligati să-şi 
asume o conduită conspirativă, beneficiind de „legende de acoperire”, identități fictive, 
asemenea ofițerilor de informații. În acest sens, în „normele de comportare”, elaborate 
în mai 1970, se preciza că, în cazul participării la diferite recepții, întâlniri oficiale, 
cocteiluri la care participau şi cetăţeni străini sau când se deplasau în străinătate, 
angajatul D.G.P.T. „nu trebuie să fie prezentat persoanelor străine si nici nu trebuie să 
lase să se înțeleagă că reprezintă D.G.P.T.”. Conducătorul care îi încredința o astfel de 
însărcinare „riscantă” era obligat ca, „pentru a preveni dezvăluirea calităţii sale”, să-i 
precizeze clar „în ce calitate va fi prezentat şi cu cine va tine legătura” (vol. II, p. 283). 

Demn de remarcat este şi faptul că nimeni nu era la adăpost de cenzură, 
chiar tratarea unor teme prin excelenţă apolitice fiind susceptibilá de a „păcătui” fata de 
„corectitudinea politică” a vremii. Un exemplu concludent îl reprezintă cursul 
„Metodica predării matematicii”, care, „în ceea ce priveşte documentele de partid citate, 
se oprea la Congresul al II-lea al P.M.R.", dând în schimb citate din „Congresul al XX- 
lea al P.C.U.S.” (vol. L, p. 283). 

În mod oarecum surprinzător, cenzorilor nu le lipsea simțul umorului, ca 
dovadă că sesizau echivocul interpretării sau posibilele calambururi din textele pe care le 
examinau. Astfel, în indicele alfabetic de titluri editat de Biblioteca Centrală de Stat 
pentru cărțile publicate între anii 1955-1957, cenzorii sesizau următoarele succesiuni de 
titluri „ce pot da naştere la interpretări dușmănoase”: 

o Deputatul Sfatului popular si formele activității sale 

Derbedeii (Nicutá Tanase) 

Í nceputul răspândirii marxismului în România 

Începutul sfârsitului (Mircea Zaciu) 

Planul tehnic, industrial şi financiar al întreprinderilor socialiste 
Planuri sortite esecului (M. Lascu) 

Salariul groazei (Georges Armand) 

o Salariul în socialism (I.N. Cigvintev) 

Asocieri cu potential ilar erau depistate de cenzori si în cazul programului 
cinematografelor din Capitală, reprodus în „Viaţa Culturală a Capitalei” sau pe afişe: 

o Cinematograful „Vasile Roaită” — filmul „Bufonul regelui” 

o „AL. Sahia” — „Omul cu două fete” 

O „23 August" — „O aventura in Marea Caraibelor” 

O „Al. Sahia si I.C. Frimu” — „Escrocii” 

o Sala Palatului — „Trecerea interzisă” 

Faptul cá a scrie si a cenzura reprezentau în perioada comunistă acțiuni cât se 
poate de riscante se poate observa si din imprevizibilul situaţiilor create de 
„rigurozitatea ideologică”. Astfel, documentele surprind dificultăți pentru autori, dar si 
pentru cenzori, în „demascarea”: 

o imperialismului: „vrând să demaste uneltirile militariştilor vest- 
germani şi pregătirile lor războinice, în articol se dădeau foarte multe 
date din care reieşea că R.F.G. este o mare putere economică şi 
militară” (vol. I, p. 265) 

o naționalismului: un cenzor confunda o poezie „profund patriotică” 
cu „poezia naționalistă” (vol. I, p. 280) 

Aşadar, riscurile unei interpretări „duşmănoase” erau la tot pasul. În acest 
context, pericolele venind din producţiile trecutului „capitalist”, dar şi ale celui socialist 
(desele schimbări din conducerea şi din „linia” partidului”), impuneau, în mod natural, o 
vigilentá sporită: „filmele primite de la Arh. Nat. de Filme se vizioneazá integral" (vol. 
I, p. 263). 

La rândul lor, evocárile istorice trebuia puse în acord cu agenda politică a 
prezentului, într-un proces asemănător cu cel imaginat de Orwell în cadrul Ministerului 
Adevărului. De exemplu, in 30 iunie 1966 era cenzurat din reportajul „Epopeea 
Oltului”, de Al. Mitru, pasajul referitor la luptele lui Mircea cel Bătrân „în fata 

încercărilor otomane de a transforma acest colt de tara în pașalâc turcesc”, 
„considerându-se inoportună amintirea lor în timpul vizitei tov. I. Gh. Maurer in 
Turcia” (vol. I, p. 303). Aceste aspecte justifică aprecierea Lilianei Corobca, conform 
căreia „cine merge în arhiva cenzurii să caute fie opere anticomuniste, fie articole de 
presă cu critici vehemente la adresa sistemului, va rămâne deceptionat" (vol. I, p. 17). 

Pe de altă parte, trebuie remarcat că exista o adevărată scală a gradului de 
potential pericol. Astfel, dacă sportul era socotit, in general, benign („transmisiile 
sportive nu vor fi controlate de organele D.G.P.T.”, p. 263), emisiunile de satiră şi 
umor reprezentau o amenințare de prim-ordin, astfel încât însăşi „conducerea unității 
va face supra-control pe text" (vol. I, p. 263). 

Interesantă este si preocuparea constantă de stimulare a cenzorilor, prin 
instituirea unui sistem de premiere (în general 300-400 lei), pentru depistarea greselilor 
(„un stimulent important in muncă este premierea”, vol. I, p. 139), şefii vremii 
dovedindu-se buni manageri din acest punct de vedere si buni cunoscători ai 
modalitatilor de stimulare extrinsecá şi intrinsecă a angajaţilor. Astfel, în „Carnetul 
Agitatorului", nr. 1/ianuarie 1961, al Comitetului Regional Suceava, se scria: „Echipele 
artistice trebuie să prezinte programe la Căminele Culturale cu ocazia adunărilor de 
demascare (de fapt, desemnare — n. ns.) a candidaţilor F.D.P.”. Cenzorul vigilent care a 
sesizat greșeala a fost premiat cu 300 de lei (vol. II, p. 237). Într-un alt caz, in spaltul 
numărului din 22 octombrie 1961 al ziarului „Drapelul Roşu” s-a depistat următoarea 
propoziţie: „Poporul sovietic urmăreşte cu deosebit interes lucrările istericului 
Congres”. Cenzorul a primit un premiu de 400 lei. (vol. IL, p. 249). 

Evident, aspectele grăitoare asupra libertății de exprimare şi a cenzurii surprinse 
în documentele selectate de Liliana Corobca sunt mult mai numeroase, dar nu vom mai 
insista asupra lor, rápind astfel cititorului plăcerea de a le descoperi singur. 

Ne vom mulțumi să remarcăm doar că sistemul de informare a publicului, ca şi 
o bună parte a creaţiilor literare, grafice, muzicale, cinematografice din perioada 
regimului comunist par să se fi ghidat după o axiomă formulată în următorii termeni: 

„Dacă vrei ca un om să fie fericit politiceşte, nu-i infátisa două laturi ale unei 
probleme, căci s-ar frământa, prezintă-i o singură latură, sau chiar nici una, e şi mai 
bine” (Ray Bradbury, Fahrenheit 451, 1953). 

Acest mod de prezentare unilateralá a lumii a fost, de altfel, cel cate a avut 
efectele cele mai perverse, remanentele acestei optici viciind din plin si societatea 
actuală, gata oricând să se plieze pe noi comandamente ideologice schitate în alb si 
negru. Necesitatea politică a promovării unei astfel de viziuni maniheiste si eliminarea 
alternativelor justifică asertiunea Lilianei Corobca: „nici nu se stie prea bine dacă unii 
autori talentați erau remunerati pentru ceea ce au scris ori pentru ce ar fi putut să scrie, 
dar nu au făcut-o” (vol. I, p. 18). 

Pentru a concluziona, suntem de părere cá intenția autoarei, enunțată explicit 
sub forma „cu minimum de texte să ofer maximum de informații şi idei”, a fost 
realizată pe deplin. Volumul prezentat în paginile de față se constituie într-o lectură 
obligatorie pentru orice studios preocupat de o analiză temeinică a regimului comunist 
din România. 


Florian Banu 

Aurel I. Rogojan, Apusul agorei. Românii sub al şaselea ,,...escu”, cuvânt 
înainte dr. Teodor Ardelean. Publicistică, editoriale, comentarii, 
articole, conferințe, interviuri, alocutiuni, Baia Mare, Editura 
„PROEMA”, 2014, 564 p. 


Asa cum se întâmplă adesea, răsfoirea unui 
volum aflat pe rafturile librăriei este provocată fie şi 
numai de numele autorului. În cazul volumului pe 
care intentionám să-l prezentăm în paginile de fata, 
autorul este binecunoscut celor care au preocupări, 
fie ele şi vagi, legate de istoria serviciilor secrete. 
Generalul de brigadă în rezervă Aurel Rogojan, 
având o experiență vastă în domeniu, dobândită 
atât înainte de anul 1989, cât si după, este autorul 
mai multor lucrări de specialitate care au stârnit 
comentarii pro si contra, polemici, critici, elogii”. Ca 
atare, o nouă lucrare a sa impune consultarea 
imediată, în speranța descoperirii unor noi elemente 
în măsură să conducă spre o înțelegere adecvată a 
unui domeniu atât de complex precum acela al 
intelligence-alui. 

Parcurgerea volumului relevă, dintru 
început, faptul că nu este unul de istorie pură, abordând, mai cu seamă, probleme din 
imediata actualitate, dar cu inevitabile trimiteri la evoluțiile istorice. De altfel, aşa cum o 
spunea chiar autorul, „Apusul Agorei este o carte manifest, o carte de protest, împotriva 
unui curs nefiresc al realitatilor mondiale care ne demonstrează adevărul că democrația 
şi-a atins resursele şi că nu mai poate asigura o gestiune a problemelor de criză cu care 
se confruntă umanitatea. Valorile democratice au fost pervertite in interese politice 
nelegitimate de sufragiul popular ceea ce induce o criza în gestiunea afacerilor 
internaționale”?! 

Structurat pe opt capitole, volumul ne-a reținut atenţia în special prin capitolul 
III, Ce mai fac serviciile secrete? Într-o lume în care cultura de securitate se dovedeşte a fi 
indispensabilă oricărui cetăţean, evoluţiile cotidiene din lumea politică şi din mass-media 
ne dovedesc că această cultură se află, încă, mai degrabă în stadiul unui deziderat, decât 
în ipostaza unei realități palpabile. De aceea considerăm că fie și numai simpla lectură a 


AUREL |. ROGOJAN 


2 Vezi Traian-Valentin Poncea, Aurel Rogojan, Spionajul ungar in Romania: origini, evoluție si actiuni 
pe spațiul românesc, ediţia a I-a, revăzută şi adăugită, Bucuresti, Editura Elion, 2006; Aurel 
Rogojan, 1989: dintr-o iarnă in alta...:Romdnia în resorturile secrete ale istoriei, prefață Teodor 
Ardelean, Bucuresti, Editura Proema, 2009; Aurel I. Rogojan, Fereastra serviciilor secrete. România ín 
Jocul strategiilor globale, Bucuresti, Editura Compania, 2011. 

21 http://www.realitatea.net/generalul-r-sri-aurel-rogojan-noi-dezvaluiri-in-ultima-carte-lansata- 


este-o-carte-de-protest 1464270.html 

acestui capitol se poate constitui într-o activitate utilă nu numai istoricilor, ci şi 

ziariştilor, analiştilor politici, sociologilor şi, de ce nur, publicului larg. 

Pentru a ne argumenta îndemnul la lectură, ne vom limita doar la citarea 
câtorva dintre facilitățile de spionaj ale telefoniei celulare, aşa cum au fost ele sintetizate 
de autor: 

1. Filajul electronic: transmiterea coordonatelor GPS, inclusiv a istoricului 

deplasărilor posesorului telefonului; 

2. Monitorizarea operaţiunilor bancare efectuate prin telefon; 

3. Ascultarea, înregistrarea şi transmiterea semnalelor ambientale; 

4. Monitorizarea video; 

5. Monitorizarea comunicaţiilor telefonice; 

6. Controlul datelor stocate în memoria telefonului sau a cartelei SIM; 

7. Reconstituirea datelor din memoria telefonului; 

8. Elaborarea schemelor de relationare a participanţilor la activităţi de grup; 

9. Extinderea funcțiilor de monitorizare asupra cercului de relații; 

10. Setarea de la distanță a telefonului spion pentru: (...) programarea să 
înregistreze toate convorbirile timp de 24 ore, să le arhiveze și să le trimită 
ca pachete de date, la ora dorită, stabilirea locurilor vizitate şi a traseelor de 
deplasare; 

11. Controlul plăţilor si încasărilor on Zu; 

12. Contracararea măsurilor de prevenire a spionării: alarmarea sistemului de 
monitorizare în momentul în care proprietarul îi scoate bateria sau îi 
înlocuieşte cartela. În acel moment sunt activate automat telefoanele din 
imediata apropiere” (p. 338-339). 

Nu mai puţin important de ştiut este și faptul că telefonul „spune multe” 
despre noi, chiar şi după ce nu îl mai folosim. Cu o aparatură „data recovery” pot fi 
obţinute din memoria telefoanelor moderne nu doar informaţiile existente la un 
moment dat ci „și cele şterse sau transferate în ultimii doi ani de folosință: registru 
apeluri, fotografii, SMS-uri, navigare pe internet, locaţii GPS, istoricul cartelelor SIM, 
contacte, note etc" (p. 341). 

Interesante sunt si datele despre interceptárile telefonice din România ultimilor 
ani. Astfel, între 1991 si 2004 mandatele emise de Parchetul de pe lângă Înalta Curte de 
Casaţie şi Justiţie (Î.C.C.].) au fost în număr de 8.265. Între 2005 — 1 noiembrie 2010 
1.C.CJ. a emis 13.932 mandate de interceptare, în baza legii siguranței naționale. Situația 
pe ani era următoarea: anul 2005 — 1.554; în 2006 — 2.392; în 2007 — 1.985; în 2008 — 
2225; în 2009 — 3.011; între 1 ian. — 1 nov. 2010 — 2.765 (p. 348). 

Nu mai putin interesante sunt consideraţiile autorului pe marginea lucrărilor 
istoricului Larry Watts sau asupra adevăratelor resorturi din spatele celebrei „reţele 
Caraman” (p. 426). De asemenea, retine atenţia relatarea confruntării dintre serviciile 
speciale britanice şi cele româneşti, având ca miză pe celebra savantă Ana Aslan (p. 429- 
430). 

Extrem de incitantă ni s-a părut şi odiseea „vinului românesc de la Buckingham 

o sticlă de vin... românesc, pare-se de Sámburesti?! Acesta, ca într-un „lanț al 
slábiciunilor" caragialesc, fusese primit de regina Elisabeta a II-a de la lordul Harold 
Jullian Amery, preşedinte al „Joint Intelligence Comittee”, care il avea de la omul de 
afaceri de origine română George Pop (implicat în negocierea contractelor pentru 
avioanele BAC), acesta primindu-l de la ... şeful Serviciului Contraspionaj Marea 
Britanie din Direcţia a II-a a D.S.S. (p. 431-435). 

Nu lipsite de elemente de un real interes istoric sunt relatările din subcapitolul 
„Sergiu Nicolaescu şi planul secret pentru James Bond-ul românesc”, în special pentru 
ce a însemnat noua strategie de comunicare publică a Consiliului Securității Statului 
elaborată la finele anilor '60, dar si pentru conspiratiile şi planurile de înlăturare a lui 
Nicolae Ceauşescu din anii '80 (p. 437-442). 

Aşadar, în opinia noastră, volumul generalului de brigadă (r) Aurel Rogojan se 
impune atenției oricărui cititor interesat de trecutul şi prezentul serviciilor secrete 
româneşti, de interferentele fireşti dintre activitatea acestora şi politică, dar si de 
influenţele mai putin cunoscute (si studiate!) asupra vieţii asa-numitilor common people. 
Lucrarea domniei-sale ne dovedeşte, încă o dată, că distincția dintre public şi privat a 
devenit, de vreo sută de ani încoace, tot mai volatilă, iar drepturile si libertățile 
fundamentale, desi mult clamate, sunt, cu uşurinţă, puse în paranteze, în numele unei 
„rațiuni de stat” mai mult sau mai putin reale. 


Florian Banu 


2 http:/ /www.historia.ro/exclusiv web/general/articol/pove-tile-necunoscute-ale-vinurilor-s- 
mbure-ti-vechii-boieri-comuni-ti 

Părintele Arsenie Boca în Arhivele Securității. Opis de documente, 
volume coordonate de dr. Florian Bichir, Romeo Petraşciuc, Raluca 
Toderel, Sibiu, Editura Agnos, vol. I, Sâmbăta de Sus, 1943-1949, 
2013, 302 p.; vol. II, Prislop, 1950-1959, 2014, 704 p. 


În vederea îndeplinirii mandatului său legal în 
privința valorificării ştiinţifice a fondurilor arhivistice 
create de fosta Securitate, Consiliul Naţional pentru 
Studierea Arhivelor Securității poate încheia 
parteneriate cu alte instituții sau cu organizații care au 
un scop similar. Un astfel de parteneriat a fost 
convenit cu editura sibiană Agnos şi vizează 
publicarea unor volume de documente referitoare la 
personalități relevante pentru trecutul teologiei sau a 
vieții religioase din România (sau, cum inspirat afirmă 
editorii, „cu privire la dimensiunea mărturisitoare a 
unor personalitáti-reper ale Ortodoxiei româneşti” — 
vol. I, p. 13). 

Primul rezultat concret al acestui parteneriat 
M ouă l-a constituit, în foarte scurt timp după încheierea lui, 

3E volumul Când Satana iti dă târcoale. George Racoveanu, 

ucenicul lui Nae Ionescu, în Documentele Securității (Sibiu, 

Editura Agnos, 2013, 210 p.). Realizat de Florian Bichir (care il considera ca „un volum 
al Răscumpărării” — p. 8), acest op dedicat „teologului exilului” constituie o lectură 
edificatoare şi problematizatoare, oferind suficiente exemple ale avatarurilor ideilor de 


tip totalitar şi al poziționării omului cultivat fata de acestea, în anumite perioade. 
Debutul programului editorial inițiat de Florian Bichir la Editura Agnos cu 
personalitatea lui Racoveanu (1900-1967) nu este surprinzătoare, având în vedere 
afinitatile destul vizibile din cărțile precedente ale autorului, care si subliniază, nu lipsit 
de plăcere, faptul că „ani de zile am fost urmărit, aproape obsedat, de personalitatea lui 
Gheorghe Racoveanu, un teolog-polemist cum rar a mai avut tata aceasta” (p. 7). 
Desigur că, fiind confruntati cu derizoriul multor dezbateri publice actuale (chiar al 
majorităţii lor, suntem tentaţi a spune), dar şi cu valurile de intolerantá care vin dinspre 
ambele tabele declarate în chestiunea rolului actual al religiei, multor cititori (printre care 
ne numărăm si noi) le dă târcoale plăcerea lecturii de la unul din primele pasaje ale 
volumului („Am înțeles că poti vorbi si scrie despre Biserică firesc, ontologic. Pentru cá 
la fel cum există o limbă de lemn a politicienilor şi a activiştilor de partid, există una 
asemănătoare în Biserică. Mulţi scribi îl cred pe Mântuitorul Hristos un fel de gumă de 
mestecat, îl introduc în toate frazele, într-un fel de gimnastică lingvistică. Încă din 
timpul comunismului, mai multi condeieri bisericeşti s-au obișnuit să nu spună mai 
nimic, dar să umple textele cu citate bombastice si fragmente din Sfânta Scriptură” — p. 
7). Cititorul are ocazia să se edifice pe deplin în unele chestiuni până acum 
controversate, precum apartenenţa lui Racoveanu la Mişcarea Legionară (vezi pp. 22- 
24). Altele rămân teme de reflecţie importante, dar deloc facile, pentru viitor, precum 

faptul că Racoveanu era cât pe ce să aibă un episod biografic comun cu un alt personaj 
important al ortodoxiei româneşti postbelice (Alexandru Fágeteanu), însă nu este clar 
nici de ce Racoveanu (student, în acea vreme - 1924, la Facultatea de 'Teologie din 
Bucureşti) a cerut angajarea sa în cadrul Sigurantei (p. 14), nici de ce, fiind admis, nu s-a 
mai prezentat la post (p. 17) şi nici de ce nu a putut fi recrutat ca informator de către 
Securitate, care plănuise această acțiune în 1955 (p. 51). 

La scurt timp după opul dedicat lui Racoveanu, prezentat succint mai sus, a 
apărut şi primul volum din seria dedicată lui Arsenie Boca (Zian Valeriu Boca, pe 
numele său laic). Editorii acestuia explică importanța spectaculosului demers de 
publicare integrald a dosarelor lui Boca prin semnificația cu adevărat excepţională a 
personajului: „Una dintre cele mai harismatice figuri ale Ortodoxiei româneşti, Părintele 
Arsenie Boca este considerat pe buna dreptate cel mai mare duhovnic român al 
secolului XX-lea. Un reper al României curate, nebolşevizate, o temelie a creştinismului 
autentic. Evident, după evenimentele din decembrie 1989, personalitatea Părintelui 
Arsenie Boca a început să fie cunoscută marelui public, ieşind de sub obrocul tăcerii, 
din wnderground-al spaţiului public, dar si cel bisericesc. S-a scris mult despre Părintele 
Arsenie Boca, de la volume hagiografice până la unele atitudini de inchizitie, care-i 
reproşau Părintelui a anumită afinitate politică în tinerețe. Câteodată, de la Zenit la 
Nadir nu-i decât un pas..." (vol. L, p. 5). 

Acest proiect editorial, de mari dimensiuni, este efectuat de Editura Agnos în 
cadrul parteneriatului cu CNSAS, dar totodată în colaborare şi cu Centrul Arhidiecezan 
de Diagnoză şi Cercetare Catehumenală, Omiletică și în Pedagogia şi Metodologia 
Religiei (CADCO) din cadrul Facultăţii de Teologie „Andrei Şaguna” din Sibiu. 

Părintele Arsenie (numit astfel, cu respectuoasá familiaritate, de foarte multi 
români, ceea ce a ocazionat uneori confuzii cu un alt călugăr notoriu, Arsenie 
Papacioc), cunoscut monah, autor de scrieri religioase şi pictor bisericesc, s-a născut la 
29 septembrie 1910, in Vata de Sus (judeţul Hunedoara) si a decedat la 28 noiembrie 
1989. Momentul decesului (prezentat uneori, metatextual şi ca un soi de profeție a 
căderii comunismului) a fost unul din primele elemente invocate în ceea ce putem numi 
fascinația publică legată de personalitatea lui Boca, însă credem că aceasta se poate baza 
pe elemente mai profunde, dar verificabile, în oarecare măsură, pe baza sensibilităţii 
proprii a fiecăruia. Pentru amatorii de interpretări simbolice, este însă tentant să gloseze 
pe marginea evoluţiei societății româneşti, în comparaţie cu destinul modelor spirituale 
discrete, reprezentat în mod strălucit de două personalități ca Nicolae Steinhardt 
(decedat, de asemenea, cu putin înainte de prăbuşirea regimului comunist) sau Arsenie 
Boca. Chiar dacă un astfel de exercițiu se situează, prin caracterul ei speculativ, în mare 
măsură în afara disciplinei istorice, ea îşi păstrează valoarea tocmai prin valenţele 
pedagogice ori formative pe care le poate avea, pe măsura nivelului de conștiință ori de 
sensibilitate al fiecăruia (acesta neputând fi influenţat prin decizii administrative ori prin 
,teforme’’). 

Prima menţiune fără echivoc a presupusei puteri „oculte” a monahului de la 
Sâmbăta se regăseşte deja într-o notă informativă primită de Siguranţă, în 7 iulie 1945: 
„Prin puterea sa ocultă domină toate aceste spirite. In concluzie, în urma contactului 
avut cu călugărul Arsenie toate persoanele manifestă o adâncă încredere fata de acesta, 
care nu poate fi combătută prin nici un argument. Din toate conversațiile lor despre 

călugăr se poate observa că în viitor acest călugăr va avea un rol mare în tara. Din toate 
predicile călugărului se poate observa intenţia lui de a crea spirite de sacrificiu pe 
temeiul credinței, profetind o luptă mare când fiecare va trebui să sufere pentru 
mântuirea sufletească si pentru îndreptarea lumii pe căile bune” (vol. I, p. 25). De altfel, 
lectura unor documente de urmărire informativă emise de serviciile secrete ale 
României anterioare perioadei comuniste, se dovedesc destul de asemănătoare cu cele 
considerate specifice Securităţii, inclusiv la nivelul discursiv al atribuirii facile a unor 
păcate lumeşti (vezi vol. L, p. 30). Şi din acest punct de vedere, este uşor de demonstrat 
avantajul publicării integrale a acelor dosare de Securitate care prezintă un grad mare de 
complexitate, deoarece în cazul în care ar fi fost, de pildă, valorificate afirmațiile 
calomnioase ale bucătăresei de la mănăstirea Sâmbăta, fără a fi prezentate şi explicațiile 
la care chiar Siguranța ajunsese (anume că reclamanta se afla „într-o veşnică ură fata de 
călugărul Arsenie” şi chiar că aceasta ar fi fost „puţin anormală” — vol. I, p. 33), cititorul 
putea fi împins spre căi de interpretare care par, în urma lecturii integrale, greşite. 

Există şi momente în care magia generată de ideea unui destin perfect (în 
diferite filme documentare se face referire la educaţia aleasă primită de viitorul călugăr 
în copilărie) scade, cum se întâmplă atunci când relatează unele metode pseudo- 
pedagogice folosite ocazional de tatăl lui: „La intrarea în cursul superior de liceu am 
rămas orfan de tată, care era cizmar de meserie şi foarte bun pedagog cu fiul-său. Ştiu 
până astăzi că m-a bătut odată pentru ca să nu mai pierd timpul, ceea ce i-am făgăduit 
cu lacrimi şi n-am uitat până acum, şi de multe ori mi-a folosit in viata” (vol. I, p. 71). 
Intr-o societate destul de predispusă la violență împotriva celor slabi (copii, animale), 
cum este cea românească, ni se pare ineficient a ne mărgini la identificarea „părții bune” 
a utilizării nejustificate a violenței, chiar dacă o facem într-un scop consolator. Din 
fericire, nu există indicii credibile în privința perpetuării de către fiu a pedagogiei 
paterne, astfel încât aceasta a fost interiorizată ca o lecţie de viata şi integrată în 
axiologia personală a lui Arsenie Boca. Totuşi episodul violent pare a fi inspirat victimei 
o anumită timiditate nejustificată, dacă nu chiar un complex difuz de vinovăţie, aşa cum 
se întrevede în aceeași Autobiografie datată 23 iulie 1945, din care am redat şi citatul 
anterior: „Trei ani am stat la internat, ca să fie o garantie pentru mine cá nu mă ocup cu 
nicio pierdere de vreme. Pe-acolo mai veneau şi studenti legionari care ne chemau cu ei. 
Nu m-am dus niciodată. Şcoala má absorbea total şi n-aveam vreme de pierdut. (Bataia 
din copilărie pentru a nu pierde vremea mă urmărea ca un Înger păzitor)” (vol. I, p. 73). 

În ceea ce priveşte presupusa apartenență a lui Arsenie Boca la Mişcarea 
Legionará, lectura documentelor este lámuritoare întrucât, aşa cum apreciază dl. Bichir, 
aceasta fost o simplă „bănuială”, neconfirmată, în condiţiile în care „problema 
legionarismului va fi un subiect uzitat mereu în cadrul anchetelor, fiind unul din cele 
mai comode capete de acuzare nu doar în cazul Părintelui Arsenie, ci la multora dintre 
persoanele incomode ale acelei perioade, având în vedere facila încadrare juridică pentru 
demararea anchetei, atât interogatoriile la care e supus Părintele Arsenie Boca (extrem 
de consecvente in această privință), cât şi activitatea sa ulterioară demontand aceste 
supozitii" (vol. I, p. 9). Ín fond, Boca nu fácea altceva decát sá respecte ,scopul 
misionar al unui Părinte care e păstorul tuturor credincioșilor care îl frecventează” 
(ibidem), fără a-i exclude de la aceasta pe legionari. Ipoteza apartenenţei la Mişcarea 
Legionară este pe deplin infirmată de mărturiile directe ale lui Arsenie (vezi vol. I, pp. 


275 


Recenzii. Note de lectură 


73-74, 159, 162, vol. II, p. 421), chiar dacă într-o versiune dactilografiată a unui 
interogatoriu din 1955 acesta admite, într-o manieră extrem de confuză, că ar fi avut 
anumite „simpatii” pentru aceasta (vol II, p. 423). Mai mult, câteva episoade 
menţionate în documente ne pot conduce spre ideea că Boca nu a manifestat constant o 
atitudine vrednică de un adevărat sfânt, tocmai ca urmare a eforturilor de a se dezice de 
legionarism. Astfel, dacă mărturisirea din anchetă a fostului legionar Grigore Glatcov 
(pe care Boca totuşi, îl adăpostise, în anul 1947, la fel ca şi pe Nichifor Crainic, în 1944- 
1945, sau pe Leonida Plămădeală, în 1949-1950) că „părintele Arsenie mi-a spus că nu 
mă spovedeşte până nu mă împac cu stăpânirea şi cu toată lumea şi până nu renunţ la 
ideile mele politice, la răzbunare, acte de violenţă şi jurăminte în afară de cele făcute lui 
Dumnezeu” (vol. I, p. 142), ar putea fi, probabil, explicată şi prin dorinţa anchetatului 
de a-l proteja pe monah, sau printr-o intenţie pedagogică insuficient înțeleasă a acestuia, 
Boca însuşi declara, la 10 iunie 1948, că îi solicitase personal comandantului Legiunii de 
jandarmi să înfiinţeze „un post fix de control, care să crute Mănăstirea de implicații într- 
un domeniu neîngăduit” (cel politic), deoarece „preotul trebuie să rămână preot, dar 
nici certatii cu Stăpânirea (cu majusculă, în original — S.B.M.) să nu poată abuza de 
ingáduinta creştină” (vol. I, p. 146). Trei ani mai târziu, în documentele Securităţii se 
admitea explicit faptul că acuzaţia de activitate legionară, adusă lui Boca de însuşi 
Constantin Burducea (ministrul Cultelor între 1945-1946, ulterior el însuşi s-a refugiat 
în Franţa), „nu s-a verificat” (vezi vol. II, p. 155). Mai greu de explicat este faptul că, în 
cazul in care un raport din 23 aprilie 1952 este veridic, Boca s-a deplasat personal la 
Biroul de Securitate al Raionului Haţeg, pentru a anunţa prezenţa la mănăstire a „unui 
civil ce ar părea ca suspect regimului”, acesta fiind ulterior arestat (vol. II, p. 257). 
Siguranţa antonesciană era însă preocupată nu numai de eventuala apartenenţă 
politică a lui Boca, ci şi de manifestarea oricăror calități spirituale rar întâlnite ale 
călugărului. Spre exemplificare, la 13 februarie 1944 se acorda o mare atenţie 
semnificației predicilor ţinute de acesta la Mitropolia din Sibiu (considerate ca rezultatul 
unor „stratageme” ale mitropolitului Nicolae Bălan, menite să ridice prestigiul preoţilor 
ortodocşi): „Din cuvântarea ținută de călugărul mistic la adunarea ce a avut loc 
duminică după masă în catedrală, reținem următoarea frază: «lubiti pe preoți acum 
până-i mai aveți în mijlocul vostru, căci va veni o vreme când nu-i veți mai avea». 
Această frază enigmatică, a provocat multă nedumerire în rândurile lumii laice” (vol. I, 
p. 56). Cu opt zile mai devreme, Siguranţa dădea o interpretare politizată surprinzătoare 
(prin asemănarea ei cu practicile Securităţii) activităților misionare (legate de gruparea 
Oastea Domnului) desfăşurate de Boca la Mănăstirea Brâncovenească de la Sâmbăta de 
Sus: ,Informatorul nostru asupra celor petrecute la Sălişte este un intelectual care 
sesizează în profunzime anumite fenomene sociale ale vremii, şi care a tras concluzia că 
ar fi cazul ca să se interzică acestor misionari de a mai descinde la sate, pentru că 
propaganda lor dăunează nespus de mult vieţii noastre spirituale de veche tradiție şi 
angajează masele bogate pe căi care sunt potrivnice concepţiilor de azi ale Statului. 
Convingerea informatorului nostru este că, prin rostul acestor misiuni se încearcă a se 
face propaganda printre credincioşii bisericii de a nu mai lua arma în mână să apere alte 
teritorii, decât acelea care ne aparțin şi pe care sunt clădite urme de credinţă 

românească. Se precizează că acesta ar fi întregul semn al misiunii religioase care se 
desfăşoară sub scutul bisericii” (vol. I, p. 49-50). Încă de la 3 februarie 1944, Agentura 
Ardeal a Sigurantei aprecia în mod deschis că Boca era „cel mai eminent călugăr al 
Mănăstirii Brâncoveneşti” şi credea că descifrează şi presupuse implicaţii politice ale 
activităților acestuia: „Suntem informaţi de asemenea că în jurul acestui călugăr 
misionar, s-a creat un adevărat mit în centrul Sálistei, unde lumea conchide cá prin 
glasul acestor misionari, Mitropolia Ardealului a pornit lupta împotriva oprimatorilor de 
azi (Nemţii) datorită cărora Romania a fost ciopartita şi apoi târâtă în război” (vol. I, p. 
4T). Consecventa Sigurantei de a observa atent şi de a interpreta conţinutul predicilor 
părintelui Arsenie s-a menţinut şi după încheierea celui de al Doilea Război Mondial: în 
august 1946, autorităţile au fost alertate ca urmare a folosirii unei parabole („lupii vor fi 
sfágiati de oile atacate”), cu atât mai mult cu cât „preotul nu a dat altă explicaţie 
populaţiei, lăsând pe fiecare să înţeleagă rostul acestei explicaţii” (vol. I, p. 105). Deşi 
comandantul Legiunii Jandarmi Făgăraş aprecia că Boca „nu poate fi anchetat pentru 
acest fapt, întrucât nu îndeplineşte elementele unei infracțiuni”, sublinia că acesta 
continua să fie „ţinut de noi în strictă supraveghere, prin agenti rezidenţi şi bine 
pregătiţi, care pot analiza şi da adevăratul înţeles a fiecărei exprimări, a predicilor ţinute 
de acest preot” (sbidem). Episodul semnalat a fost uneori pus în legătură cu bánuitele 
puteri de clarviziune ale lui Boca, însă noi îl putem interpreta şi ca o simplă anticipare a 
represiunii care se va abate peste numai câţiva ani asupra mediului cultic din tara (o 
anticipare comprehensivă, ce-i drept, dar fără nimic supranatural sau măcar exceptional, 
având în vedere atât tendinţele deja previzibile din politica locală, cât şi modelul existent 
de câteva decenii în Uniunea Sovietică, a cărui preluare în România o puteau prevedea 
majoritatea oamenilor cultivați). 

Sensul acestor predici era, probabil, unul mult mai simplu de explicat, el ţinând 
de arta pedagogică utilizată de monah, care respecta „liberal arbitru” al fiecărui 
credincios şi le lăsa acestora posibilitatea să interiorizeze mesajul în funcţie de 
posibilităţile lor spirituale. Conform Declaraţiei din 10 iunie 1948 a Mariei Ion (vol. I, p. 
148-149), „nu a dat părintele Arsenie nimănui sfaturi împotriva Statului sau a regimului, 
oricare ar fi fost. Dintr-o predică spusă de părintele, dacă ar fi făcut fiecare un rezumat 
aparte, ar fi ieşit la fiecare altceva”. Remarcând „răbdarea fără margini” a lui Boca, 
aceasta atestă, totodată, că „părintele Arsenie l-a sfătuit pe soţul meu spunându-i că n- 
are ce căuta în mişcarea legionară atâta timp cât va întrebuința pistolul şi răzbunarea”. 

În sinteza Sigurantei cu privire la „cercetările făcute contra" lui Boc şi a lui 
Ieronim Stefan, elaborate de Siguranţă in 1945, ca urmare a ordinului emis chiar de 
ministrul Cultelor, Constantin Burducea, se desprinde un aer de mister surprinzător: 
„Din informaţiile personal culese la faţa locului rezultă că leromonahul Arsenie Boca 
este un om de o vastă cultură, un predicator religios de o extraordinară putere de 
convingere, fiind în acelaşi timp un mistic cu cunoştinţe serioase asupra fachirismului. 
Este un pictor de talent fiind absolvent a facultății de arte frumoase, deci putem lansa 
părerea că sub masca picturilor nevinovate a putut prinde şi anumite poziţii de ordin 
strategic de mare importanţă în aceste locuri, care să fie predate la anumitii interesaţi, 
aceasta cu atât mai mult că au fost semnalate în ultimul timp în partea locului maşini cu 

ocupanti misterioşi a căror prezenţă nu a putut fi cu nimic justificată prin partea locului 
şi despre care fapt noi am raportat la timp forurilor superioare” (vol. I, p. 85). În acelaşi 
timp, autorul sintezei informative (comisarul Nicolae Filip) emite supozitii dezolant de 
simpliste despre presupusa persistentá a unor ,,reminiscente” legionare la mănăstirea 
Sâmbăta, amendată în mod comprehensiv de editori: „Aceasta este una dintre cele mai 
hilare — dar, în acelaşi timp, $1 cele mai dezolante — formulări din dosar. Conform 
acesteia, atmosfera politică din mănăstire nu este decât o «presupunere», care însă este 
bazată pe «un adevăr mai mult decât probabil»... Contradictie în termeni, desigur, care 
demonstrează (dacă mai era nevoie) nu doar nivelul scăzut de pregătire, ci şi 
superficialitatea celor însărcinați cu urmărirea obiectivului... Mai mult decât atât, avem 
de-a face cu încă o tipică probă de abordare, pornită de la o convingere bazată pe o 
puerilă presupunere, pentru a se ajunge apoi la plăsmuirea unor justificări în favoarea 
susținerii celor afirmate (proces cunoscut îndeobşte, în lumea anglofonă, sub termenul 
de «reverse engineering»" (vol. I, p. 84 — nota 45). Conform unor documente răzlețe 
emise de Securitate, Boca ar fi avut cunoştinţe aprofundate nu numai în domeniul 
fachirismului, ci $i în cel al antropozofiei (vol. II, p. 329 şi urm.), disciplină filozofică ce 
l-ar fi ajutat şi în îmbunătăţirea „darului clarviziunii” (vol. IL, p. 337) . 

Având în vedere faptul că volumul al doilea al Opisu/ui de documente acoperă o 
perioadă de mari încercări pentru spiritul religios, dar şi pentru personajul principal, 
reflectarea calităţilor lui spirituale era de cea mai mare importanţă. Într-o Noră din 13 
ianuarie 1950, ocazionată de prezenţa la mănăstirea Antim a autorului religios Mihail 
Wider (evreu convertit la ortodoxie, care dorea să se stabilească la Prislop) autorul 
(maior de Securitate) afirmă că la mănăstirea Prislop „este staret Arsenie Boca, fost la 
mănăstirea Sâmbăta de Sus — Făgăraş, care şi-a format în jurul său un curent mistic 
personal, din care cauză unii din adepţii lui îl socotesc ca un om extraordinar, adică 
înainte văzător si chiar făcător de minuni” (vol. II, p. 16). Încă din 9 februarie 1950, 
Direcţia Generală a Securităţii Poporului solicita Direcţiei Regionale Sibiu că ia „măsuri 
ca să strangeti material compromitátor împotriva susnumitului, cunoscând că mutarea 
lui în altă parte nu poate rezolva problema” (vol. II, p. 20). Aici devine vizibilă 
amprenta organizatorică de neconfundat a colonelul Gheorghe Crăciun, care dispune 
Serviciul Judeţean Deva să ia „măsuri să se strângă material compromitátor împotriva 
susnumitului, cunoscând că mutarea lui în altă parte nu rezolvă problema, atâta vreme 
cât nu e compromis" (vol. IL, p. 21). Trei săptămâni mai târziu, colonelul Crăciun 
revine, ca urmare a eșecului celor din Deva de a-l compromite pe Arsenie Boca, cu 
dispoziții și mai explicite: „Vă facem cunoscut că raportul dvs. nu răspunde la cele 
specificate de ordinul nostru nr. de mai sus, raportați că nu ati putut strânge material 
suficient până în prezent, pentru a-i completa fişa personală, iar noi cerem în ordin să se 
strângă material compromitator, cunoscând că mutarea dintr-un loc în altul nu rezolvă 
problema atâta vreme cât nu este compromis stop. Având în vedere că domiciliul 
susnumitului este la mănăstirea Prislop, unde după cum dvs. ati raportat în repetate 
rânduri că a făcut minuni şi acțiune prin care a căutat să atragă lumea, credem că se 
poate strânge material compromitátor din care să reiasă activitatea lui ilegală stop. 
Primul dvs. raport cu materialul compromitátor va fi înaintat până la data de 20 martie 
a.c." (vol. IL, p. 31). La 11 septembrie 1950, rezolvarea problemei nu progresase cu 

nimic, astfel încât colonelul Crăciun revine, încercând, în lipsa alternativei (se 
recunoştea explicit că simpla mutare disciplinară a lui Boca în altă locaţie nu ar fi fost o 
măsură eficientă, deoarece fascinația exercitată de acesta asupra populaţiei din zonă se 
va menţine si în absenţa lui fizică): „Întrucât problema este foarte serioasă, pentru a se 
demasca acest escroc si bandit, care zapaceste oamenii, sustrăgându-i de la muncă si 
care unelteste în toate ocaziile contra regimului şi având în vedere faptul cá nu ati luat 
măsuri până în prezent pentru a descoperi uneltirile acestuia, procedati de urgenţă la 
executarea instrucțiunilor date mai sus (era vorba despre infiltrarea unor informatori în 
anturajul călugărului, în special „diferite femei care se pretează de a lua legături cu Boca 
Arsenie”, în scopul compromitetii lui — n. SBM), raportand până la data de 18 sept. a.c. 
rezultatul acțiunii Dvs. cu propuneri concrete. Nu se admite nicio întârziere peste 
termenul fixat” (vol. II, p. 73). 

În urma rumorilor create în legătură cu activitățile considerate miraculoase ale 
călugărului, chiar şi Secţia Administrativ-Politică a Comitetului Central al PMR solicita 
DGSP să cerceteze „cazul” lui Arsenie Boca si să ia măsuri în consecinţă, fapt tradus 
printr-un ordin rezolutiv intern al Securităţii, cu un conținut prea uşor de comentat 
pentru a o mai face si noi: „Tov. cpt. Stănescu. Ia vedeţi ce este cu omul acesta de 
minune. Daca se verifică, 2 ani UM" (vol. II, p. 38). În No/a care a provocat intervenția 
directă a Secţiei Administrativ-Politică a Partidului, se relata faptul că „După informaţii 
cetăţenii comunei Susag au început să meargă la o mănăstire Prislop in partea Orăștiei, 
unde este un preot călugăr care, spun oamenii, ar fi vindecat pe o femeie ce a suferit 2-3 
ani şi nu a putut-o vindeca nici un doctor de boala ce suferea decât acest călugăr, se 
spune că ghiceşte aşa-zise diferite lucruri (păcate ale oamenilor) pe unul că a mâncat 
Miercurea de dulce, că altul a intrat cu tigárile în buzunar în mănăstire şi cu pistolul — cá 
altul e necredincios şi altele, ceea ce este că la diferite sărbători oamenii pleacă spre locul 
cu omul cu minunile zis sfânt. Oamenii spun că a fost arestat de Partid, că comuniştii 
sunt contra credinţei si alte lucruri ce dăunează foarte mult. Cred cá ar fi cazul de luare 
de măsuri de combaterea acestor minuni şi vindecători de boale" (vol. IL, p. 38). Într- 
adevăr, Boca a fost ulterior internat administrativ, într-o unitate de muncă de la 
şantierul Canalului Dunăre-Marea Neagră (vezi motivarea, extrem de inconsistentă şi de 
abuzivă, a deciziei de arestare — petrecută în noaptea de 15/16 ianuarie 1951 - si de 
internare în U.M, în vol. IL, p. 141), între ianuarie 1951 şi martie 1952, fapt care a 
succedat precedentelor sale arestări (de mai scurtă durată) din 1945 şi 1948 şi va fi 
urmat de o altă perioadă de detenţie (de astă-dată în penitenciar, însă de asemenea fără 
o condamnare judecătorească), în perioada septembrie 1955 — aprilie 1956 (când a fost 
acuzat de omisiune de denunt). 

În Declarația din 16 iunie 1948, în care-și explică în special poziția fata de 
legionari şi doctrina lor (formulând aproape aforistic un motiv pentru care manifesta 
rezervă fata de aceștia — „ei furaseră un drept care nu le aparţinea lor: «pedepsirea 
railom” — vol. I, p. 162), Arsenie Boca se disociază, cu o distincţie rară, si de propriul 
său cult: „După câţiva ani de la călugăria mea şi intrarea în preoție, mi s-a întâmplat un 
lucru pe care nu l-am urmărit: o mare influență în popor, o faimă de predicator şi de 
preot. Datorită cunoştinţelor ce le adunasem în vremea studiilor şi pe care le aplicam 
unde se putea face aceasta, popotul sărea marginile aprecierii juste şi mă credea 
excepţional de înzestrat. De nenumărate ori am încercat, şi mai încerc, a le stinge 

capriciile unei credințe necontrolate, cea la domeniul fanteziei — că aceasta nu 
mântuieşte — si abia am izbutit să-i scad la o iubire [pe] care mi-o păstrează fără să mă 
mai întrebe” (vol. I, p. 163). Într-una din momentele sale de moderație, colonelul Gh. 
Crăciun se mulțumea să aprecieze că „Arsenie Boca este considerat de către mulți 
credincioşi ca «sfant», ceea ce face să vină la acea mănăstire foarte multi credincioși din 
diferite regiuni ale țării, care stau acolo vreo două-trei zile, dormind prin grajduri, colibe 
etc., iar după ce sunt blagosloviti pleacă acasă” (vol. I, p. 219). În ciuda ghilimelelor 
(necesare pentru o prudență minimală a formulării, impusă de normativele ideologice şi, 
credem noi, şi de propriile convingeri ale colonelului), acest tip de documente sunt 
extrem de relevante pentru reconstituirea stărilor de spirit create în jurul unor 
personalități cu totul excepţionale din mediul cultic (nu numai în cel ortodox). De pildă, 
în Fişa personală a Iuliu Hirtea (fostul secretar al episcopului greco-catolic Valeriu Traian 
Frențiu, ulterior episcop clandestin al Episcopatului Oradea, arestat in 1948 si apoi în 
1952, a doua arestare soldându-se cu condamnarea lui la muncă silnică), redactată de 
Direcţia Regională a Securităţii Poporului Oradea (la 8 martie 1950), se menţiona nici 
mai mult, nici mai puţin, decât că acesta „este recunoscut de credincioşi ca un geniu 
spiritual” (ACNSAS, fond Documentar, dosar nr. 1192, vol. 10, f. 21). Totuşi, cadrele 
de Securitate făceau eforturi semnificative pentru ca prin exprimările utilizate în 
documentele cu circuit intern să fie evitate interpretări favorabile celor urmăriți, eforturi 
cu atât mai de succes cu cât ofițerii erau mai abili. Un exemplu extrem de interesant în 
acest sens este remarcabilul joc cu cuvintele făcut de colonelul Gh. Crăciun în raportul 
său din 5 noiembrie 1949, adresat DGSP (vol. I, p. 257-258), document în care 
recunoaşte influența avută asupra sătenilor de către Boca, remarcând percepțiile publice 
(„se spune cá este un făcător de minuni”, „populația din regiunea Haţeg îl consideră 
făcător de minuni şi care vindecă pe toti bolnavii”), îi atribuie, aluziv, acestuia o anumită 
tendinţă către lăudăroșenie („la aceste vizite călugărul Arsenie Boca spune uneori că el 
poate ca prin rugăciuni să facă să p/oud si alte minuni”), expediază explicarea contextului 
creat prin aprecierea (nejustificată, în opinia noastră dar conformă cu limbajul public al 
epocii) că acesta ar fi „un fanatic religios”, însă evită să concluzioneze extrem de clar 
(deşi o sugerează) că toată „influența din rândurile țărănimii muncitoare” s-ar baza 
exclusiv pe minciuni sau náluciri. Într-unul din textele fundamentale ale Opzsu/zi, anume 
„Autobiografia redactată de Arsenie Boca în iulie 1945, la solicitarea Sigurantei, credem cá 
limitele cunoaşterii dobândite de el (chiar dacă ulterior, în special în condiţiile create de 
detentia politică, acestea se poate să fi fost extinse) sunt definite suficient de clar (atât 
cât acestea puteau fi consemnate în scris): „Aveam «problema» voinţei în stăpânirea 
simţurilor. Mai mult chiar, mă preocupa, studiind mistica comparată a diferitelor religii 
superioare, ca să văz, prin proprie experienţă, cât se întinde sfera voinţei în domeniul 
vieţii sufleteşti şi biologice. Mă interesa să văz dacă e adevărat ce afirmă cărțile asupra 
actelor reflexe, şi asupra instinctelor, că anume sunt independente de voinţă $i controlul 
conştiinţei. Experienţa mea personală însă mi-a dovedit că acțiunea voinței şi a 
conştiinţei se poate întinde şi peste instincte şi actele reflexe după o oarecare variabilă” 
(vol. L p. 72). În orice caz, Securitatea Şi-a menţinut în timp starea de „alarmă”, 
investigând chiar $1 în timpul detenţiei de la Canal zvonurile privind fáptuirea mai 
multor „minuni” de către Boca (vezi vol. II, p. 185). 

O personalitate atât de complexă se cuvine prezentată foarte pe larg, însă pe 
baza a cât am înțeles până în prezent (fără a asimila încă toate lucrările teologice proprii 
ale lui Boca) nu ne considerăm vrednic de o asemenea întreprindere. Într-o atare 
situație, ne mărginim a concluziona că cele două volume masive oferă pe deplin 
,armátura" documentară necesară oricărei aprofundări a studiului personalității lui 
Arsenie Boca, al cărui cult este deja extrem de răspândit si a constituit primul factor 
care ne-a stârnit şi nouă curiozitatea (anterior apariției volumelor de documente). Din 
acelaşi motiv, incheiem evocând secvenţa finală a filmului documentar PZrztele Arsenie 
Boca, omul lui Dumnezeu, regizat de Nicolae Mărgineanu (2011), in care părintele Ciprian 
Negreanu (parohul Bisericii studenţeşti din Cluj-Napoca) isi explică propria convertire 
(după adolescenţa şi studentia marcate de o radicală „răzvrătire” împotriva religiei) în 
fata mormântului lui Arsenie Boca. Relatarea spontanei convertirii este una extrem de 
convingătoare, cu atât mai mult cu cât este explicată într-o manieră cu totul specială 
(totuşi, extrem de persuasivă) şi modalitatea în care convertitul a fost încredințat că nu 
era victima unei „autosugestii””. Nu credem că ar fi putut exista un alt mod, de si mai 
mare efect, de încheiere a acestui remarcabil documentar, al cărui regizor a ştiut să 
abordeze în doza cuvenită (fără a cădea in tentaţiile comercialului $i nici intr-ale 
facilului) inclusiv părțile misterioase ale biografiei lui Arsenie Boca. 

Încheiem aceste extrem de sumare însemnări așteptând apariţia celui de al 
treilea volum (care va acoperi restul vieții personajului principal, respectiv perioada 
1960-1989), optimişti în ceea ce priveşte destinul cărții, deoarece, ca una din cele mai 
harismatice personalități din istoria intelectuală a românilor în ultima sută de ani, Boca 
atrage extrem de multe curiozitati si fidelități. Şi le avem aici în vedere pe cele mai de 
calitate, nu bigotismul mărginit sau simpla propensiune către factorul miraculos. 

În ceea ce priveşte Editura Agnos, trebuie remarcat faptul că sub egida acesteia 
fuseseră deja publicate, înaintea încheierii parteneriatului cu CNSAS sau imediat după 
aceasta, o serie întreagă de volume dedicate lui Arsenie Boca, inclusiv un volum de 
autor cu o tematică neobișnuită (chiar curajoasă, am adăuga), aparținând chiar lui 
Romeo Petraşciuc (Parintele Arsenie Boca. Minuni si mărturii, 2014, 142 p.). 

Definirea monahului de la Prislop, de către editorii celor două (deocamdată) 
volume de documente, drept „una dintre cele mai harismatice figuri ale Ortodoxiei 
româneşti” (formularea îi aparține lui Florian Bichir) este, în baza celor deja cunoscute, 
cea mai nimeritá. Asta nu înseamnă că cercetările viitoare referitoare la statutul religiei 
în România postbelică ori la tipologia rezistenței (ca să menţionăm doar câteva din 
temele principale) vor trebui să evite subiectul Arsenie Boca, dintr-o aprehensiune care 
apare uneori fata de subiectele deja intens studiate. Dimpotrivă, anticipám că va 
continua publicarea unor studii inspirate într-un fel sau altul de biografia acestei 
importante figuri, chiar şi pornind în mare măsură de la aceleaşi izvoare documentare. 
Menţionăm în acest sens si apariţia altor lucrări care au la bază dosarele de Securitate, 
precum cele redactate de inimosul cercetător Florin Duţu (,.57 cartile au fost deschise”. 
Părintele Arsenie Boca, o biografie, Bucureşti, Editura Floare Alba de Colt, 2013, 290 p.; 
Părintele Arsenie Boca la mănăstirea Prislop in epoca tortionarilor comunisti, 1948-1959, 
Bucureşti, Ed. Floare Alba de Colt, 2014, 216 p.; Vata Parintelui Arsenie Boca de la Prislop, 
1910-1989, Bucuresti, Ed. Floare Albă de Colt, 2015, 96 p.) si minunatul op redactat de 

George Enache şi Adrian Nicolae Petcu (Parintele Arsenie Boca în atenția politiei politice din 
România, Galaţi, Editura Partener, 2009, 62 p.). 

Editorii Opzsului de documente ghidează indirect propensiunile cititorului şi prin 
unele ,deschideri" extrem de incitante către alte personaje, precum în nota 4 de la p. 15 
(vol ID, in care îl descriu pe arhimandritul Benedict Ghius drept „una din 
personalitățile cele mai discrete (subl. autorilor) din arealul teologiei româneşti; pentru 
incredintarile sale religioase, a arestat şi condamnat la 10 ani muncă silnică si 10 ani 
degradare civilă, în cadrul lotului Rugul Aprins”. Boca însuşi confirmă într-un fel 
aşteptările unei parti importante a cititorilor, atunci când precizează, in Autobiografia din 
iulie 1945, faptul că „mă ajutau la aceste adânciri si studiile ce le făcea pe vremea aceea 
Mircea Eliade la Calcutta, trimis de Universitatea din Bucureşti, pentru studii 
otientalistice" (vol. I, p. 72). Departe de a pleda pentru studierea unui domeniu anume 
doar pentru că ar fi „la modă”, credem, dimpotrivă, că în ceea ce priveşte rolul 
personalităților de tip harismatic în cadrul confesiunilor creştine din România secolului 
XX, există încă suficiente lucruri de descoperit şi interpretări de încercat. Absența însă a 
spiritului critic, tot mai vizibilă în special în practica (pe alocuri, am spune chiar mania, 
provocată probabil de lipsa altor mijloace intelectuale ori spirituale) exacerbării 
credințelor legate de „preziceri” astrologice, vindecári în masă şi altele asemenea 
(practică tot mai larg răspândită prin mass media $i stimulată, în ultimul timp, chiar şi de 
unele persoane care au deţinut la un moment dat funcţii consultative oficiale) este de 
natură să compromită şansele bunei receptări ale unor destine spirituale care par, într- 
adevăr, de excepție. 


Silviu B. Moldovan 

Mircea Tănase, Căpitanul paraşutist Mihail Tantu. Faptele, mărturisirea şi 
osânda unui cavaler, Bucureşti, Editura Militară, 2015, 336 p. 


Arhivele Consiliului National pentru 
Studierea Arhivelor Securităţii se dovedesc, pentru a 
cata oara?, un adevărat tezaur pentru cercetătorii şi 
istoricii interesați de cele mai variate teme şi subiecte 
din istoria secolului al XX-lea. 

Astfel, dacă nu cu mult timp în urmă 
istoricul Sorin Turturicá ne propunea, pe baza 
cercetărilor în aceste arhive, o lucrare despre 
aviatoarele Romániei?, colonelul dr. Mircea Tănase, 
autorul cu cele mai multe lucrări despre parasutismul 
militar románesc?, aduce, prin volumul pe care-l 
prezentăm în paginile de fata, un nou omagiu armei 
din care a făcut parte, de această dată prin realizarea 
portretului unei personalități de legendă a 
paraşutiştilor români din al doilea Război Mondial. 

Căpitanul paraşutist Mihail Tantu a fost „un 

aa] erou şi o victimă a celui de-al Doilea Război Mondial, 
un sacrificat pe roata istoriei” (p. 7), iar lucrarea pe care i-a consacrat-o colonelul Mircea 
Tănase o dovedește din plin. 

Realizat pe baza documentelor de arhivă, volumul reuşeşte să reconstruiască 
biografia de excepţie a acestui ofițer basarabean, fiul unui fruntaş al Sfatului Ţării, 
angrenat trup şi suflet în slujba unui ideal național. 

Absolvent al Liceului Militar din Iasi şi apoi al Şcolii de Ofiţeri Activi de 
Infanterie „Principele Carol”, de la Sibiu, Mihail Tantu s-a remarcat de timpuriu ca un 
ofițer energic, în căutarea perfecționării continue, un camarad si un comandant îndrăgit 
deopotrivă de superiori, camarazi si subalterni. In 10 iunie 1941, în cadrul Centrului de 
Instrucție al Aeronauticii de la Popesti-Leordeni, a fost înființată prima companie de 
parașutiști din armata română, iar locotenentul Tantu a fost printre primii ofițeri care au 
răspuns apelului de încadrare în această nouă unitate, care avea să se plaseze, în scurt 
timp, „în elita oștirii române” (p. 13). 

După un stagiu pe Frontul de Est, unde a luptat în cadrul Diviziei | Vânători de 
Munte, căpitanul (din martie 1943) Tantu a fost numit în iunie 1944 la comanda unui 


23 Sorin Turturicá, Aviatoarele României. Din înaltul cerului in beciurile Securității, Bucuresti, Editura 
Militară, 2013. 

24 Mircea Tanase, Sa// în istorie. Parașutiștii din România în anii celui de-al Doilea Război Mondial, 
București, Editura Academiei de Înalte Studii Militare, 2003;Idem, Trupele aeropurtate in cel de-al 
Doilea Război Mondial, Bucuresti, Editura Militară, 2006; idem, Parasutismul militar în Româna — 
tradiție si actualitate. 1941-2008, Bucuresti, Centrul Tehnic Editorial al Armatei, 2008; Idem, Eroi 
învinşi ai revoluției, Bucuresti, Editura Militară, 2009; Idem, Eroi ai nimănui. Agenti parașutați in 
România în timpul si dupa cel de-al Doilea Război Mondial, Bucureşti, Editura Militară, 2010. 

Detaşament Operativ, alcătuit din luptători paraşutişti, cu care s-a remarcat în luptele 
purtate între 23 şi 28 august cu gruparea de forțe germane din zona Băneasa - Pipera — 
Herăstrău (p. 53-66). În acest context dificil, țelul suprem al luptei ofițerului basarabean 
— eliberarea Basarabiei de sub ocupaţia sovietică — părea să fie iremediabil compromis, 
fapt ce nu a alterat însă nici o clipă sentimentele sale patriotice. De altfel, tocmai acest 
angajament patriotic a fost cel care l-a adus, în scurt timp, în coliziune cu regimul 
comunist pe cale de a se instaura la București, după actul de la 23 august 1944. 

Implicat în iarna 1944-1945 într-o nebuloasă tentativă de organizare a unui „23 
august invers” (cazul „Schmidt — Stoicănescu”), căpitanul Tantu va deveni unul din 
obiectivele serviciilor de informaţii, astfel încât a fost nevoit să treacă în clandestinitate, 
pentru a evita soarta tragică a altor ofițeri români, dintre care cel mai celebru este 
generalul Gheorghe Avramescu. 

Tehnician „abil, priceput şi foarte potrivit unei acţiuni organizatorice” (p. 50), 
căpitanul Tantu nu se va mulţumi să vegeteze într-un ascunziş oarecare, în aşteptarea 
unor vremuri mai bune, ci s-a implicat rapid în acțiuni concrete, care l-au transformat 
într-un luptător declarat în favoarea unei cauze care se va dovedi, destul de repede, 
iremediabil pierdută. Mai precis, căpitanul paraşutist Mihail Tantu, convins că trebuie 
să-şi găsească o utilizare concretă, „pe măsura potenţialului şi convingerilor sale, de 
neacceptare a ocupației sovietice şi de recuperare a Basarabiei” (p. 84), şi-a oferit 
serviciile așa-numitei ,, Miscári Nationale de Rezistență” pe cale de a se coagula. 

Discuţiile interminabile (derulate în perioada martie 1945-martie 1946) si 
contactele cu personaje precum contraamiralul Horia Macellariu, Ilie Lazăr, Ion 
Groşanu, avocatul Nicolae Calleya, multe dintre acestea mediate de celebra aviatoare 
Smaranda Brăescu, l-au condus pe căpitanul Tantu la concluzii triste: 

„...Mi-am dat seama de multe adevăruri. Mi-am dat seama că cei ce ne 
mânuiesc sunt nişte egoisti fără seaman. Că ceea ce încearcă să facă ei este ceea ce se 
cheamă în termeni populari «a scoate castanele din foc cu mâinile altora». Că se bizuiau 
pe tinereţea și entuziasmul nostru spre a realiza unele scopuri, departe de crezul nostru, 
care voiam, sincer, mai binele Neamului si credeam că efortul nostru de a păzi ființa 
Neamului amenințată de influenţe străine igi găseşte corolarul în efortul lor, al celor 
mari, răspunzători de destinele țării. Am mai înțeles cá nu acesta este mijlocul de a 
stabili o ordine in stat convenabilă poporului, ci educarea civică si politică a lui, pentru 
ca să poată discerne ce este aceea o ordine de stat sau alta, o formă de guvernământ sau 
alta. Căci este cert că poporului nostru îi lipseşte această putere de discernământ din 
cauza tocmai a acestei lipse de educaţie” (p. 325). 

Ca urmare a situaţiei lipsite de perspectivă în care se afla, Mihail Tantu a părăsit 
în 18 aprilie 1946 Bucureştiul, refugiindu-se la conacul colonelului Mazilu, în satul 
Costești, comuna Ráchiti, de lângă Botoşani. Aici a fost arestat, la 23 mai 1946, de 
comisarul Pompilian C. Alexandru, din cadrul Corpului Detectivilor. Anchetat si 
judecat, a fost condamnat, în 18 noiembrie 1946, la 20 de ani de muncă silnică „pentru 
complot cu răzvrătire şi detinere de muniţie”, ca făcând parte din organizația subversiva 
„Sumanele Negre” (p. 173). 

Intrat în universul concentrationar, căpitanul parasutist Mihail Tantu isi începe 
un nou capitol al vieții, probabil cel mai nebulos, întrucât, deşi cercetările „nu au relevat 
elemente demne de consemnat în ceea ce priveşte schimbarea de atitudine a lui Tantu si 

nici vreo posibilă apropiere a acestuia de stânga eşichierului politic” (p. 177), acum se 
produce intrarea sa în lumea misterioasă a serviciilor secrete. Mai precis, acesta acceptă 
să devină agent sub acoperire al Securităţii şi primeşte misiunea de a se infiltra în 
structurile de rezistență anticomunistă pe cale de a se constitui în Occident. 

Indiferent care a fost rațiunea care a stat la baza deciziei lui Tantu, de a accepta 
propunerea făcută de Securitate (strategie de supraviețuire, schimbare de orientare 
politică, şantajarea sa cu represalii asupra membrilor familiei), cert rămâne doar faptul 
că ofițerul a acceptat noua misiune. 

Ca urmare, după un instructaj minuţios şi construirea unei legende consolidate, 
la 20 martie 1949 are loc „evadarea? lui Mihail Tantu din arestul Securității si 
„marşrutizarea” sa spre Occident, pe ruta Budapesta — Viena — Innsbrück — Paris (p. 
184). 

Trecerile de frontieră prin canalele conspirative, ca şi activitatea la Innsbrtick, 
contactele cu serviciile de informații americane şi franceze aduc volumului o notă de 
suspans arareori întâlnit în lucrările de istorie. Paraşutistul român se relevă ca o 
personalitate de excepţie, rafinat psiholog, cu sânge rece şi deplină stăpânire de sine, cu 
capacitate extraordinară de disimulare, stăpân pe arta improvizatiel, astfel încât a fost in 
măsură ca, pas cu pas, să se apropie de obiectivul fixat de Securitate: infiltrarea in 
Serviciul de Informaţii al Militarilor Români din Exil, condus de comandorul Mihai 
Opran. 

Acesta, fost ofițer de informații în Forţele Aeriene româneşti, fugise în Franța 
în 1947 şi, prin activitatea sa susținută în rândul militarilor din exilul românesc, 
abilitățile sale informative şi contactele cu serviciile secrete franceze şi americane, se 
constituia într-un obiectiv de primă importanță atât pentru S.S.I., cât si pentru organele 
de securitate. 

Ajuns în anturajul lui Opran, căpitanul Mihail Tantu dezvăluie misiunea secretă 
primită în România şi se oferă să activeze pentru serviciul de informații al 
comandorului. Documentele selectate de Mircea Tănase prezintă cu lux de amănunte 
complexitatea situației din acei ani de început ai Războiului Rece şi reuşesc să ridice 
putin cortina care maschează nestiuta lume a spionajului si contraspionajului, cu 
capcanele si contra-capcanele ei, cu regulile compartimentárii, cu agenti dubli sau tripli, 
creionand un puzzle aproape imposibil de refăcut cu exactitate. De altfel, autorul 
volumului recunoaşte că „dificultatea nu a constat în găsirea informaţiilor pentru 
alcătuirea acestei cărți (...), ci în analizarea, compararea si valorificarea obiectivă a 
acestora” (p. 7). 

Cert rămâne faptul că Mihail Tantu revine în România, pe căile ocolite ale 
călăuzelor din Austria şi Ungaria, cu misiuni concrete din partea comandorului Opran: 
verificarea existenţei rezistenţei active (organizații, putere combativă, dotare, instrucție), 
verificarea valorii rezistenței pasive (stare de spirit, atitudinea față de eventuala 
mobilizare) şi a valorii combative a armatei (nemulțumiri, stare de spirit, grad de 
instrucție, dotare). 

A fost din nou arestat (denunt?, greșeli proprii?) la începutul lunii iulie 1950, 
anchetat amănunțit şi retrimis în închisoare, unde a rămas până în 1964. Ultima parte a 
vieții şi-a petrecut-o în anonimat, stingandu-se din viata în 1979. 

Întreg acest periplu este reconstituit cu minutiozitate de autorul lucrării, acesta 
adoptând, ca tehnică de lucru, „vocea documentului”. Mai precis, cititorul are adesea 
senzaţia că il ascultă pe căpitanul Mihail Tantu, declaraţiile acestuia, reproduse in volum, 
fiind marcate de oralitatea stilului şi abundente în detalii pitoreşti. In acest fel, alături de 
propria încercare de decriptare a documentelor, autorul pune cu onestitate la îndemâna 
cititorului si „materia prima”, oferind astfel posibilitatea unei interpretări alternative. 

De altfel, această dorinţă a autorului, de a nu-şi impune unghiul de abordare şi 
de a nu altera informaţia, este exprimată explicit: „lectura acestei cărți nu va oferi, 
desigur, un răspuns definitiv, dar, cu certitudine, pentru cei pasionați va fi un nou prilej 
de a descoperi noi fațete ale unei recent derulate istorii si de a reflecta supra lor" (p. 9). 

La finalul lecturii, putem spune că lucrarea se impune atenţiei nu doar „tuturor 
acelora care doresc să cunoască un episod în plus din tumultoasa istorie a 
paraşutismului militar românesc”, ci şi oricărei persoane interesate în reconstituirea 
anilor tulburi în care s-a instaurat regimul comunist din România şi în analizarea căilor 
şi mijloacelor de rezistenţă utilizate în epocă de toate forțele anticomuniste. 


Luminiţa Banu 

It. maj., locotenent major 

lt., locotenent 

MADOSZ, Uniunea Oamenilor Muncii Maghiari din România (Romániai Magyar 

